
CUVINT INTRODUCTIV 


"JURNALUL" lui GRIGORE GAFENCU acoperind o perioadă cuprin- 
„să între 1941 - 1956 inclusiv, apare pentru prima oară în forma do- 
rită şi recomandată chiar de autor, 

Degajat de zgura notaţiilor nesemnificative, volumul de fa- 
ţă cuprinde însemnările din răstimpul misiunii sale la Moscova şi 
activităţii de la Geneva (19 mai 1941 - 13 mai 1944), 

Ne aflăm în faţa operei unui fost ziarist, fost ministru de 
Externe, apoi plenipotenţiar în capitala Uniunii Sovietice, care, 
între cele două războaie, ca membru al P.N.Ţ.(Partidul Naţional Ţă- 
rănesc) a păstrat - în cadrul clasei sale, o poziţie moderată, fără 
“alunecări, nici spre stînga nici spre dreapta, neconformnist, lipsit 
de rigidităţi, ca şi de ambiguităţi, 

In peregrinările sale (1941 - 1944 Geneva; 1949 - 1954 New- 
York; 1954 - 1956 Paris), GRIGORE GAFENCU s-a ferit de cîrdăşii, cu 
renegaţii şi trădătorii ţării, străduindu-se ca activităţile sale 
să fie canalizate pe linia unui patriotism prielnic colaborării in- 
ternaţionale. ` 

Aceste pagini au un caracter memorialistic şi autorul însuşi 
exprimă rezerve asupra propriilor sale însemnări, arătînd că în con- 
diţiile în care a scris şi trăit "Istoria este greu de scris", dată 
fiind "insuficienţa. materialului") folosit. 

Pe temeiul informaţiilor personale, sau culese de la terţi, 
GRIGORE GAFENCU se străduieşte, utilizînd tehnica jurnalistică, să 
desluşească sensul curgerii evenimentelor, să găsească soluţii salu- 
tare privind existenţa statală independentă a României. 

aia x 

1) "Préliminaires", pag.9 

GRIGORE GAFENCU s-a născut la Bucureşti, la 30 ianuarie 1892 
şi a murit la 30 ianuarie 1957. A studiat Dreptul, la Geneva, şi a i 
obţinut doctoratul în Stiinţe Juridice,la Paris. In primul război mon-l 
dial, el a fost aviator într-o escadrilă franceză, distins cu Ordinul] 
militar "Mihai Viteazul“, pentru reuşita zborului său peste liniile 
germano-turco-bulgare, aducînd de la Paris, la laşi, cu avionul său, 
pe ambasadorul României, în ajunul ofensivei aliate în Balcani, sub 
comanda mareşalului Franchet d'Esperay, 

După demobilizare, el a. intrat, în viaţa publică, s-a dedicat 
ziaristicii, a fondat şi a condus două ziare: "Argus" (economic şi fi- 
nanciar), şi "Timpul". oA ora AARET i 

„In luna, mai 1940,;eli.a demisionat: de la conducerea Ministeru- | 
lui de Externe, (din guvernul Frontului Renaşterii Naţionale, prezi- | 
dat de..G.Tătărăscu), motivîndu-şi retragerea prin efectele Acordului 
Ribbentrop..='Molotov, încheiat în august :1939, Atunci, după cum se 
ştie, Carol al Il-lea a desprins România din tradiționala politică de | 
cooperare. cu. foştii Aliați din războiul de;reîntregire.a hotarelor 
noastre naţionale. Autorul susţine că.acest Acord a distrus rezulta- 
tele pozitive obţinute. în politica de. conciliere: româno-sovietică, 


pentru care militaseră Titulescu şi: Litvinov. 

In timp ce.în România, şi. în alte ţări europene, se agrava in- 
gerinţa fascistă şi hitleristă, deteriorîndu-se înţelegerea. şi colabo- 
rarea paşnică dintre popoare, GRIGORE GAFENCU a. fost acreditat ca mi- 
nistru plenipotenţiar la Moscova, unde cronologic, el a fost.al trei- 
lea şef de misiune diplomatică: în. U, R.S.S... (după Edmond Ciuntu, numit 
de Titulescu; şi după.. Al. Davidescu, impus în. epoca de. fascizare a tă- 
rii). 
.„.. Contradicţiile şi paradoxele vremii. au vrut ca tocmai acest 
Bled al U.R,S.S. să.se afle în.situaţia de a rupe relaţiile româ- 
no-sovietice, după agreșiunea hitleristă. Paginile consemnînd dialo- 
gul său cu ministrul Molotov, ‚în audiența de adio, merită a fi citite 
cu interes, E E e pi fa si 

=: In anii. susmenţionaţi, el a ţinut: conferinţe publice la Lon- 
ara, Paris, Strassbourg, Florenţa, Zürich şi.Geneva, pledând cauza 
intereselor României, A, făcut. parte din Comitetul Executiv al "Mi ş- 
cării Europene", prezidată de W.,Churchill şi a participat la cele do~- 
uă Congrese ale acesteia, la Haga (1948) şi Bruxelles (1949), iar la 
o Consfătuire de la Paris, a românilor emigranţi, a „depus două ample 

"memoranda" despre "România la Conferinţa Păcii", şi "Observații 
privitoare la schița tratatului đe pace cu România”, unde a în- 
corporat criticile sale împotriva abuzurilor învingătorilor. 
x 
x x 

In anii 1944 şi 1946, GRIGORE GAFENCU a. publicat în El- 
veţia două lucrări: "Prliminaires de la guerre à l'Est", şi 
"Derniers jours de l'Europe”, apreciate şi traduse în. Limbile i- 
taliană, spaniolă, portugheză şi turcă, Versiuni fragmentare ale 
celor două publicaţii au circulat şi în limbile germană şi engle- 
ză, înainte şi după ediţiile de la Fribourg - Genève, iar la Pa- 
ris, s-au tipărit în limba română, unele crîmpeie disparate, de o 
redusă semnificaţie din memoriile lui GRIGORE GAFENCU. 

"JURNALUL" de faţă prezintă avantajul de a fi integral cu 
privire la cuprins, purificat de balastul monden şi diplomatic, e- 
vitîndu-se suspensiile de “puncte-puncte” intercalate în mod for- 
tuit, uneori-chiar de autor, l 

l In această formă, lucrarea poate fi judecată în lumina u- 
nei grafii supraveghiate şi unui conţinut limpezit de digresiuni 
istorice;sau de alt gen. o E ungs 

Comentariile pe marginea evenimentelor trăite de GRIGORE 

GAFENCU sînt călăuzite de o atitudine categoric anti-nazistă, şi 
de neclintita credinţă în prăbuşirea Reich-ului hitlerist, prin 
totala victorie a Aliaților. ` îi l 

Respingînd concepţia de guvernare, de dominare şi exploa- 
tare economică, tipică nazismului, aplicată cu brutalitate în ţă- 
rile europene cotropite de armatele iui Hitler, autorul aşteaptă 
triumful izbăvitor al Marei Britanii, Uniunii Sovietice şi State- 
lor Unite ale Americii, înregistrînd evenimentele în clocotişul 
actualităţii, i 

In pagini sugestive, el evidenţiază suferinţele înfrico- 
şătoare 'îndurate de Cehoslovacia, Polonia, Franţa, Belgia, Olanda, 
Danemarca, Norvegia, Iugoslavia, Albania, Grecia, România, Bulga- 
ria, Ungaria şi Uniunea Sovietică, popoare torturate în pîrjolul, 
pustiirea şi asasinatele în masă, practicate de hoardele hitle- 
riste "mecanizate", Autorul relevă "nebunia" stăpânind întreaga 


concepţie a aşa numitei "ordine noi", pe care năzuieşte :să o impu- 

nă "bezmeticul Adolf Hitler" şi comparşii săi,în guvernarea con- 
tinentului europeah, © l 


“Despre discursul rostit de Führer, la 30 ianuarie 1945, 
autorul scrie: "Hitler l-a räsfăäțat pe Dumnezeu cu toate favoru- 
rile sale, mergînd pînă acolo încît i-a acordat un rang egal cu 
al _ său, î aA e 


a in ierarhia naţional-socialistă 


In acelaşi timp, el accentuează stăruitor cauzele genera- 
toare ale stărilor de inechitate şi de înrobire instaurate de na- 
zism în Europa, După opinia lui, două sînt cauzele principale ca- 
re au precipitat izbucnirea celui de al II-lea război mondial: 

1.- Acordul anglo-franco-hitlerist, de la München, din 1938 şi 
2, — Acordul, germano-sovietic de la Moscova,din august 1939. 

Deopotrivă. autorul menţionează carenţele Occidentului,ab- 
dicările celor Mari în faţa violenţelor hitlerismului, politica 
de suprimare, de împărţeală şi de ciopîrţire a ţărilor mici şi 
mijlocii, începută cu Austria, continuată cu celelalte ţări, lăco- 
miile satisfăcute pe socoteala micilor naţiuni paşnice, cum şi la- 
şitatea care a: favorizat apoteoza efemeră a atrocităților nazismu- 
lui dezlănţuit, 

Pe această linie, gîndirea şi simţămintele autorului dez- 
voltă o deosebită. strădanie pentru a descifra soluţiile "mântui- 
toare". care să; asigure României neatîrnarea sa economică şi poli- 
vică, prin înţelegerea şi crearea unui climat de prietenească co- 
existenţă cu U.R.S.8., uriaşa vecină de. la Răsărit. | 

: El insistă asupra rolului de conciliațiune pe care Româ- 
nia "prin prezenţa ei la. Gurile Dunării”, l-ar putea împlini în 
statornicirea, unui echilibru paşnic şi rodnic, între Orient şi 
Occident. ; 2 

l In acelaşi: timp, realizarea unei paşnice înţelegeri bal- 
canice şi strângerea legăturilor de prietenie tradiţională cu Ce- 
hoslovacia şi Polonia, GRIGORE GAFENCU le preţuieşte ca mijloace 
eficiente în stăvilirea influențelor nocive din afară, în viaţa 
statelor mici. şi mijlocii, din Bazinul Danubian şi Peninsula Bal- 
canică, In aceşt scop, semnalează continua primejdie de conflicte 


1) "Derniers jours de 1'Europe",pag.13 


V 
izvorînd din crearea zonelor de influență, tutelate în Occident 
şi în Orient, de Marile Puteri, - teză preconizată şi susținută 
de unii istorici şi gînditori poliţici contemporani. Pe aceştia, 
el nu încetează de a-i combate cu argumente şi analogii istorice, 
exemplificate prin "politica de împărţeală", culminată cu dez~ | 
lănţuirea unui război mondial. 

La acest capitol, autorul arată că istoria a impus 
servituţi unor state cu o mai veche tradiţie de "satelitism",du- 
pă cum altora le-a rezervat soarta de a fi tîrîte cu ştreangul de 
gât_în război, cum a fost şi cazul României, Iugoslaviei, Greciei, 


Albaniei, etc. l 


şi mai vechi, dar "abuzul nu triumfă, iar excesul nu se poate perz.. 
petua", după cum nu s-au eternizat nici hitlerismul, nici fascis- 
mul.. 

Privind evoluția ideilor, sub presiunea războiului, 
autorul surprinde aspecte deosebit de grăitoare: patriotismul stră- 
moşesc al ţăranului rus contemporan; cultul acestuia pentru leagă- 
nul credințelor şi datinelor în care s-a plămădit conştiinţa celor 
de azi; fortificarea unităţii naţionale sub focul demenţial al a- 
gresiunii; eroismul individual şi colectiv al sovieticilor, In 
timp ce Hitler prigoneşte creştinismul şi biserica, Stalin se con- 
ciliază cu cea mai veche instituţie bisericească, realege pe mi- 
tropoliţi şi pe "Patriarhul tuturor ruşilor”, desfiinţează Comin- 
tern-ul,. acordînd războiului de apărare a patriei un caracter na- 
tional rus, reînviind astfel virtuțile unor vechi popoare. 

Pe de altă parte, memorialistul consemnează faptul 
că ofițerii şi soldații invadatori în U.R.S.S, au fost consternați 
de solida organizare a Republicilor Sovietice şi de solidaritatea 
patriotică a muncitorilor, ţăranilor şi intelectualilor de acolo, 


Decurge în mod logic că,printre originile psiholo- 
gice ale războiului, se înscriu defăimările reciproce dintre ţări, 
dintre sistemele de guvernare, minciuna şi teama care au favorizat 
o politică a crimei, | 

Desprinderea României din încleştarea războinică, a- 
lături de Axa Roma-bBerlin, nu se poate înfăptui, după opinia auto- 
rului, salvând existenţa statului român, decît printr-o înţelegere 

directă cu sovieticii, 

Determinat de această convingere, el înoadă, la Ge- 
neva, legături permanente cu reprezentanţii oficiali sau semiofi- 
ciali ai serviciilor de informaţii sovietice, britanice şi ameri- 
cane, expunîndu-le pe larg cauza României şi a celorlalte state 
dunărene şi balcanice. Păstrînd contactul continuu cu guvernul din 
acea. vreme, ~ prin Mihai Antonescu, - ca şi cu reprezentanţii opo- 
ziţiei “antiaxiste”, autorul "JURNALULUI" îi sfătuieşte să adopte 
punctul său de vedere, în demersurile ce ar întreprinde, pentru a 
împiedeca alunecarea României în prăpastia sorocită nazismului şi 
fascismului, Pentru deplina izbîndă a acţiunii opoziţiei interne, 
el îndearină. pe 'fruntaşii. acesteia să alcătuiască un front al tu- 
turor forţelor potrivnice. dinlăuntrul ţării. 

ra Dar, absent de multă vreme de la "faţa locului" 

GRIGORE GAFENCU n-a putut cunoaşte procesul de fermentare al aie 
lor idei, nici forţa concepțiilor inovatoare, cu care se întorceau 
generaţiile frontului din foc, după cum a ignorat iniţiativele con- 
tinue ale Partidului Comunist Român, în solidarizarea grupărilor 
politice interne, împotriva fascizării ţării. 

l Despre aceste activități, nu se face nicăieri vreo 
menţiiine în "JURNAL", 

Astfei se explică pentru ce GRIGORE GAFENCU n-a con- 
ceput formele evolutive ale societăţii viitoare, nici reformele ce 
se “pregăteau; n-a surprins secătuirea cadrelor grupărilor politice 
rivale, El exprimă opinii nu totdeauna fondate, justificând abuzuri 
ale monarhiei şi îndeosebi ale lui Carol al II-lea, încercînd să 
diminueze politica lui N, Titulescu, interpretînd stalinismul de pe 
poziţiile clasei burgheze, slăbindu- -şi efortul 'de obiectivitate. Se 
învederează astfel că formaţia sa spirituală, în climatul societă- 
ţii burgheze, este mai explicativă decît lipsa lui de documentare, 

Atitudinea sa faţă de evenimente, dezaprobarea sti- 
lului machiavelic al diplomaţiei mondiale, nu-l scutesc de conse- 
cinţele faptului că, 'încolonat el însuşi în generaţia sa, GRIGORE 
GAFENCU n-a putut decît să mărşăluiască în pasul şi în direcţia 
coloanei, Dă | dă 

In toate împrejurările, el E o viziune mai se- 
nină decît a multora dintre contemporanii săi, Dacă interpretările 

sale personale pot fi discutabile în ochii acelora care au avan- 
tajul timpului trăit post-factum, nu-i mai puţin adevărat că in- 


ciziile sale critice dovedesc o egală aversiune, atît faţă de so- 


vini smul naţional, cît şi de abandonarea intereselor naţionale în 
numele unor pretinse principii internaţionaliste, El crede ferm 
în _izbînda adevărului, în triumful demnităţii umane terfelită de 
nazism, şi de molima hegemonică din prima jumătate a veacului XX. 
Din confruntarea criticelor pe care el le face tuturor exceselor, 
rezultă blamul pe care îl adresează nazismului agresiv, falsului 
idealism _depravat, 

In momentul acela,rolul imens al statelor mici şi 
mijlocii de amortizare a şocului dintre statele mari, dispăruse. 
Această penurie a atîtor factori morali a îngăduit erupția bru- 
ială a poftelor, lăcomiilor biologice şi zoologice, în viaţa in- 
ternaţională, 
De aceea, GRIGORE GAFENCU nu conteneşte de a apăra: 
rolul firesc ce revine naţiunilor mici şi mijlocii, cari fiind 
mici şi mijlocii,nu dispun de o altă forţă defensivă decît ideia 
de justiţie şi de morală. 

Constituirea atîtor forme de cooperare, cum a fost 
vechea "Societate a Naţiunilor", sau actuala "Organizaţie a Na- 
ţiunilor Unite" şi-a propus ca ţel major tocmai salvgardarea stra- 
turilor izolatoare dintre marile tensiuni de energie, funcționa- 
rea nestînjenită a principiilor de pondere, de măsură, de echili- 
bru şi neutralizare, care formează titlul de superioritate al 
coexistenţei paşnice. Iată de ce apărătorii cei mai vajnici ai a- 
cestor instituţii s-au recrutat, mai ales, din rîndurile popoare- 
lor mici şi mijlocii, 

Merită să amintim că nici una dintre țările mici, 
în nici o împrejurare, nu s-a retras din organizaţiile de _ coope- 


rare internațională. 

Lumea modernă, în pacea de care are nevoie, este 
condiţionată atît de datele geografice, politice, istorice, eco- 
nomice, cât mai ales de respectul reciproc al suveranităţilor, de 
independenţa lor, de neamestecul străin în treburile interne, de 
egala îndreptăţire a tuturor ţărilor la libertatea mărilor şi la 
navigația fluvială a tuturor riveranilor. Nici "cordoane sanitare", 


nici "cortine de fier", nici alte obstacole artificiale, nu pot 

rezista în calea cooperării paşnice. :"Cezarismul" a devenit £ ana- 


cronic, depăşit de evoluţie, şi va fi veşnic în criză de"cezari", 
dacă o sinceră democraţie îşi va respecta principiile şi metodele. 
+ "JURNALUL" lui GRIGORE GAFENCU, ca orice operă me- 
morialistică,. este supus legii regresive a uitării, Notarea coti- 
diană a evenimentelor poate fi prejudiciată de corecţia perspec- 
tivei timpului, după cum notarea mai tîrzie a faptelor, este al- 
terată. de amneziile fireşti ale memoriei, Rațiunea de a supune 
judecății istoriei aceste texte, nu poate fi eludată în nici un 
chip, indiferent de sentimentul de aprobare, sau de dezaprobare, 
ambele justificate sau nejustificate, pentru ansamblu, sau doar 
pentru, o-parte;. ooo a PR A 
„Meritul "JURNALULUI" rezidă însă în a fi reuşit să 
construiască. Oo imagine a epocii, îmbinînd avantajele ambelor me- 
tode de înregistrare, ca_o depoziţie de martor „şi lăsînd isto- 
riei rolul superior de a se pronunța. 


Moscova, 19 mai 1941 


Nishi, ministrul japonez, cu funcţie de consilier de 
ambasadă, rechemat brusc, - nimeni nu ştie dece, - dă un ceai de 
plecare: Axa, americanii şi un francez, colonelul Abraham. Von 
Walther, care e foarte rezervat faţă de mine, de cîtva timp, îmi 
mărturiseşte că faptul de a fi strîns mîna d-lui Crippsl), la pa- 
rada de 1 mai, a fost "foarte remarcat", şi ar putea fi exploatat 
de "inamicii pe care orice om îi are”. Cu atît mai mult, adăuga 
neamţul, cu cît acest "shake hands" pare să fi fost deosebit de 
cordial, 

Răspund că nu am nici un motiv să nu dau mîna cu Cripps 
pe care-l cunosc de mult. România nu e în război cu Anglia. Intre- 
ruperea raporturilor diplomatice nu cere neapărat şi ruperea legă- 
turilor personale. Asemenea legături personale sînt uneori chiar o 
necesitate diplomatică, Ambasada germană, de pildă, nu se desparte 
de americani, cu toate că, de fapt Statele Unite sînt de mult în 
război cu Germania; am luat masa cu Steinhardt, la Schulenburg, la 
Rosso, şi am avut, în mai multe rânduri, plăcerea să-i am pe toţi 
musafirii mei. Dacă întîlnirea mea cu Cripps a părut "deosebit de 
cordială” unor martori îndiscreţi, este fiindcă nu ne mai văzusem 
de mult; în adevăr, ţinînd seama de unele "contingenţe! nu ne fa- 
cem vizite diplomatice şi nu ne poftim la masă unul pe altul. 

~- De ce nu ai întreba pe Antonescu cum să te porţi cu 
Cripps, ca să fii acoperit?, stăruie neamţul. 

Inţeleg că nemţii ar vrea să ne supună, nu numai pe 
mine, dar şi pe general, la un examen ce lealitate. Stăruinţa lui 
von Walther mă indispune. Răspund că voi vedea ce am de făcut, 


mm mea mea 


1) Stafford Cripps, ambasadorul Marei Britanii, la Moscova. 


Nici nu mă gîndesc să întreb pe Antonescu. Raporturile, de 
altfel foarte discrete, dar tot atît de prieteneşti, pe care le-am 
păstrat cu Cripps, sînt folositoare țării) 

Dece aş pune pe general“/în situaţia grea de a fi nevoit să 
mi le interzică? 


Seara, petrecere la P.P., în noul lor apartament, pentru 
belgieni şi jugoslavi. Steinhardt se laudă prea mult cu negocierile 
dintre Washington şi Tokio. Perspectivele unei asemenea înţelegeri 
supără prea multă lume ca să nu se facă, din toate părţile, presiuni 
la Tokio, pentru a zădărnici străduinţele "secrete" ale Japoniei. 
Francezii sînt foarte abătuţi din pricina întîmplărilor din Siria 
şi a zvîrcolirilor guvernului de la Vichy. Faptul de a fi încăput, . 
fără o atitudine precisă, între nemți şi anglosaxoni, păstrînd, cum 
e şi firesc, neîncrederea unora, şi provocînd, cum nu era nevoie 
supărarea celorlalţi, e în adevăr tragic, şi aşează Franţa în cea 
mai dureroasă situaţie pe care a âvut-o vreodată, Singura mîngî- 
iere a membrilor ambasadei franceze e răspunsul pe care Bergery 
l-a căpătat de la sovietici: "Nu colaborăm şi nu vrem să ne inte- 
grăm Europei, deoarece nu vrem să ajungem, sub conducerea unei puteri 
care nesocoteşte pe ţărani şi pe muncitori!" Acest bobîrnac la adresa 
ambasadorului lor, dornic să "colaboreze" oricînd şi cu oricine, în- 
veseleşte pe francezi (von Walther care a auzit, desigur, şi el, 
despre răspunsul sovietic, mi-a spus,azi după masă, că nu crede că 


Bergery va reuşi la Moscova, deoarece “nu cunoaşte pe ruşi”... 


Printre motivele pe care mi le-a înşirat von Walther, ca 
să înlăture perspectiva unui război germano-sovietic, este faptul că 
evenimentele din Irak vor lua, după părerea sa, "o întorsătură din ce 


în ce mai serioasă", 


1) Toate sublinierile din text sînt făcute de autor. 


2) Este vorba de generalul Ion Antonescu 


e AR 


20 mai 
E Desemnarea noului rege al Croaţiei de către Victor Emanuel, 
rege al Italiei şi împărat al fostului imperiu abisinian, s-a desfăşurat 
la Roma, cu o deosebită solemnitate. Erau de faţă Ducele şi şeful de 
bandă Ante Pavelici. 

Ducele de Spoleto s-a urcat pe tronul Croaţiei, în aceeaşi zi 
în care fratele său mai mare cobora de pe vice-tronul Abisiniei. Ducele 
de Aosta a capitulat, undeva în munţii Etiopiei, şi a fost luat prizo- 
nier de englezi. Spoleto a încăput în mîinile lui Ante Pavelici. Dintre 
cei doi fraţi, parcă tot cel dintîi este în mai multă siguranţă. 

Cîştigul Italiei în ce priveşte coasta dalmată, e mai mare 
decît îl credeam. Italienii, potrivit tradiţiei lor istorice, leagă 
succese diplomatice de ție e militare şi se aleg cu toată coasta, 
de la Fiume pînă la Spalato,l şi cu toate insulele, în afară de cele 
trei insule din dreptul Raguzef? „ Noul stat dalmat nu va putea ţine 
la dispoziţia Germaniei decît acest din urmă port, şi nu are dreptul 
nici să-l fortifice, nici să întreţină o flotă. Tratate de comerţ şi 
de comunicaţii strîng dependenţa Croaţiei de Italia. Ce tratat va pu 
tea îngrădi simţămintele anti-italiene ale croato-dalmaţilor, şi 
"Drangtul spre Adriatica, al vecinilor germani ? 


Ziaristul Poertzgen, care ia masa la noi, este de părere că 
succesul Italiei, în Croaţia, se datoreşte dorinţei germane de a feri 
Franța de pretenţiile şi lăcomia italiană, pentru a ajunge mai uşor 
la o înţelegere cu statul mareşalului Petain (Franţa nu-şi mai zice 
republică). Franţa nu e sortită să piardă decît Alsacia şi Lorena, 
şi bazinul minier din nordul Lorenei. Tunisia va încăpea sub un con- 
dominium franco-italian. (Se pare că acestea sînt liniile mari ale 
înțelegerii dintre Ilitler şi Darlan) 5). l | 


Poertzgen nu crede în războiul germano-sovietic. Ruşii ce- 
dează, iar nemţii nu au nici poftă, nici interes, să pătrundă în 
Rusia. "Facem tot ce putem, ambasada şi noi, ziariştii, ca să con- 
vingem Berlinul despre neajunsurile şi primejdiile unei campanii 
în U R.S'"S *. Rusia nu reprezintă o primejdie ofensivă, încă pentru 


—— ———_—— 


1) Actualul Split, în Iugoslavia. 

2) Actualul Dubrovnic în Iugoslavia. 

3) Amiralul Darlan, comandant al flotei franceze din Mediterana, 
partizan al înţelegerii cu Hitler. 


EY. cat 


multă vreme, în schimb, reprezintă de pe acum o mare primejdie defen-| 
sivă, - adică se poate distruge ea însăşi, zădărnicind sforţările 
celor mai iuți cuceritori. 

Ziarele din țară, primite azi, cuprind discursul Führer- 
ului din 4 mai, cu un pasaj despre România, pe care nu-l cunoşteanm, 
fiindcă lipsea din textul remis aici, de ambasada germană. Hitler ar 
fi spus: “Mai întîi,România s-a lăsat momită de aceste "garanţii" şi 
mai apoi statul grec, România a trebuit să plătească scump garanţia 
sa, destinată cu premeditare să o înstrăineze de puterile Axei”, 

Este o afirmaţia mincinoasă, care ne' poate fi de folos. 

Puterile Axei erau atît de " înstrăinate” de ţările Micii 
Inţelegeri, încât au ocupat, cu o lună înainte de aceste garanţii 
britanice, Cehia pe care Germania făgăduise că o va respecta, - şi se 
îndreptau amenințătoare împotriva noastră ... Politica mea şi acordul 
economic Wohltat au împiedicat această ciocnire. 

In al doilea rînd, garanţiile ne-au fost date într-o formă 
care nu ne impunea nici un angajament, nici politic, nici chiar moral 
Erau o făgăduinţă spontană şi unilaterală, de sprijin, în cazul în 
care ne-am apăra împotriva unei agresiuni, 


In al treilea rînd, am lămurit pe deplin atitudinea noastră 
faţă de cârmuitorii puterilor Axei, şi le-am declarat că sîntem dis- 
puşi să primim asemenea garanţii, şi din partea lor. 

Cu prilejul vizitei mele la Berlin, la cîteva săptămîni după 
ce ne-au fost date garanţiile, am lămurit personal politica noastră, 
lui Hitler şi Ribbentrop, care nu au formulat nici o rezervă, şi au 
dat. un comunicat afirmînd deplina înţelegere la care am ajuns. Mai 


mult: Hitler mi-a declarat, în mod formal şi precis, de faţă fiind 


Ribbentrop, Fabricius?) şi Radu Cruţescu? „ că niciodată nu va spri- 
jini revendicările maghiare împotriva României, "deoarece germanii, — 
singura minoritate care îi interesează, - sînt mai mulţumiţi de re- 
gimul românesc, decît de cel maghiar”, Hitler mi-a mai spus, şi 


Goering a întărit, o zi mai tîrziu, aceste cuvinte, că nu cere nimic 


1) Fost ambasador al Germaniei, la Bucureşti. 
2) Fost ambasador al României, la Berlin. 

de la România, că nu vrea decît să întrețină raporturi economice 
strînse, de la stat la stat, cu noi, şi că România nu şi-ar înstrăina 
simpatiile Axei decît într-un singur caz: dacă s-ar înţelege cu 
Uniunea Sovietică! 

După trei luni, Ribbentrop era la Moscova, 

Un an mai tîrziu, Germania ne-a sfătuit să cedăm Basarabia, 
şi ne-a impus să dăm jumătate din Ardeal. 

Să fi fost vinovate garanţiile? Faţă de Rusia, nu noi ne-am 
schimbat politica, ci Germania. Ce fel de "garanţii engleze” au primit 
„statele baltice şi Finlanda, prietene de totdeauna cu Germania, şi 
care au fost jertfite pe altarul complicităţii germano-sovietice? Am 
plătit cu Basarabia şi cu Bucovina, nu din cauza garanţiilor britanice, 
(care ne-au ferit de un atac rusesc, cît timp a existat frontul franco- 
britanic ), ci din cauza pactului Ribbentrop-Molotov. 

Faţă de Ungaria, nu noi am schimbat politica, ci tot Germania. 
Am dat minorităţilor germane tot mai multe drepturil), In ciuda asi- 
surărilor pe care Hitler mi le-a dat (şi pe care le-a dat, poate, şi 
lui Manoilescu)2), şi în ciuda bine cunoscutei politici de duplici- 
taie a ungurilor, Fihrer-ul a sprijinit pe maghiari împotriva noastră, 
şi le-a dăruit jumătate din Ardeal. Iar a doua zi după Diktatul de la 
Viena, un comuni cat oficial german arăta că a fost îndreptată "o ne- 
dreptate istorică". Deci, nu amintirea unei garanţii, de mult ieşită 
din uz, ci preocupările sale ... istorice au îndemnat pe Führer ca, 
după ce consumase, atîtea luni, cerealele şi petrolul nostru, să ne 
ia un sfert din țară, pentru a fi mai aproape de petrol şi de cereale. 

“Ciudata declaraţie, din 4 mai, ne poate fi utilă în cazul 
victoriei anglo-saxone, Vom putea atunci arăta că pierderile noastre 
teritoriale sînt datorite garanţiilor britanice, şi vom avea un titlu 
pe care se vor putea sprijini îndreptăţitele noastre revendicări, 


Seara, masa la Steinhardt, pentru belgieni. Cripps, iugo- 


slavii, grecii, mulţi americani, diplomaţi şi ziarişti, Diamantopulos3) 


t 


1) Este vorba de drepturile acordate de guvernele Armand Călinescu, 
G. Tătărescu şi Gigurtu. l l iu: 
2) Ministru de Externe în guvernul Gigurtu, şeful delegaţiei României, 
semnatar al Diktatului de la Viena, 
3) Ambasadorul Greciei la Moscova, 


a, Ve 2 ia 


e îngrijorat: nemţii au atacat Creta, azi dimineaţă, cu avioane de bo 
bardament, şi cu o mie cinci sute de paraşutişti. Situaţia e neclară 
spune hadio-Lonăra, i 


Cripps e pesimist. Evenimentele din Siria şi din Irak îl 
neliniştesc. (Pînă acum, el era convins că răzvrătirea din Irak e uşo.l 
de potolit, - azi, îşi dă seama că "tot ce se petrece în Asia Mică e 
foarte primejdios"), 

Atacul german se precizează tot mai mult, datorită compli- 
cităţii franceze, prin ţările arabe, spre Suez, Nici Iranul nu e sigui 
coloana a V-a germană a pregătit, în Persia stări amenințătoare pentr: 
interesele britanice. Deşi englezii dispun de forţe însemnate în Egip 
deşi au oprit ofensiva germană din Libia, deşi au izbutit să curețe 
Abisinia nordică de trupe italiene, liberînd însemnate forţe ale lor, 
Suezul e în mare primejdie, Ambasadorul se întreabă dacă Anglia nu ar 
face mai bine să renunțe la Mediterana, şi să-şi concentreze toate 
forțele navale şi militare pentru apărarea Insulelor Britanice şi a 
Atlanticului, Oricât de dureroasă ar fi pierderea Egiptului şi a 
Suezului, toate aceste poziții nu au decît o valoare secundară, față 
de războiul principal, care se va duce, tot mai mult, în Atlantic. 

Pe măsură ce americanii alunecă în război, transformînd prin impe-. 
rialismul lor plin de avînt tineresc şi de nebănuite ambiţii, răz- 
boiul european într-un război american, lupta trebuie concentrată 
acolo unde poate fi dobîndită victoria, adică în Oceanul Atlantic, 
unde englezii reprezintă trupele de acoperire ale Statelor Unite. 

Căderea Mediteranei orientale, care în împrejurările de 
altădată ar fi însemnat o catastrofală prăbuşire, nu ar însemna mai 
mult decît un episod dureros, dar fără deosebită importanţă în uriaşa 


 învălmăşeală, care se întinde tot mai mult, în spaţiu şi în timp. 


| "Observ la englezi o amărăciune din ce în ce mai mare împo- 
triva francezilor. De unde, pînă mai ieri, erau încă reţinuţi şi 
măsuraţi, ei vorbesc azi pe faţă despre "duplicitatea", despre 
"laşitatea" şi "trădarea Franţei". Observ, de asemenea, neîncrederea 
şi simţămintele dispreţuitoare faţă de sovietici, Cripps e convins 
că Stalin e gata să intre în orbita germană, - dacă Hitler va bine- 
voi să-l. primească, Un război germano-sovietic i se pare, azi, exclus 


Ruşii vor face jocul nemților, în Europa şi în Asia. 


Su De aa 
Spre deosebire de Cripps, Steihharăt e, ca totdeauna, optimist 


şi mai încrezător decît oricând, în "rezultatul final”, 


21 mai 


Colonelul Popovici, ataşatul militar iugoslav, care pretinde că. 
spre deosebire de ministrul său Gavrilovici, a informat totdeauna Statul 
Major, din Belgrad, despre lipsa de temei ce se poate pune în ajutorul 
sovietic (rapoartele "optimiste" ale tuig.) au contribuit, pare-se 
mult la răzvrătirea ofițerilor sîrbi) pretinde, de asemenea că a avut, 
acum două zile, o convorbire cu generalul Jukov, - unul dintre cei 


mai prețuiți ofițeri sovietici, comandant de armată, fost şef de Stat 
Major, - căruia i-ar fi făcut mustrări pentru purtarea guvernului so- 
vietic faţă de Jugoslavia. Generalul ar fi răspuns că ceea ce s-a în- 
tîmplat cu Jugoslavia e numai un episod, în desfăşurarea unor evenimente, 
În care U R. S. S. nu şi-a spus încă cel din urmă cuvînt. Rusia va avea 


prilejul să arate Iugoslaviei adevăratele ei simţăminte. 


| 


In discursul său, din 4 mai, Hitler a vorbit şi de garanţiile 
britanice date Greciei, spunînd, ca şi despre garanţiile date României, 
sfruntate neadevăruri: "Grecia, care, mai puţin decît oricare altă ţară, 
nu avea nevoie de asemenea garanţii, şi-a legat soarta de aceea a stă- 
pînului ei regal. Cum "mai puţin decît oricare altă ţară" ? Nu a dovedit 
oare agresiunea italiană, după toate asigurările date de Italia, cît 
de necesară era o asemenea garanţie împotriva uneltirilor de asuprire 
care se pregătesc în taină, şi se împlinesc prin surprindere, în zori 
le zi? "Trebuie, în interesul adevărului istoric, - continuă acest 
"fanatic slujitor al adevărului" -, să fac o deosebire între poporul 
rec şi acest mic strat constituit de o castă conducătoare, coruptă, 
inspirată de un rege în ascultare faţă de Anglia...” Această linguşire 
emagogică este o supremă ofensă adusă eroicului popor grec, care şi-a 
apărat, într-un singur gînd şi suflet, pămîntul strămoşesc, neatîr- 
area şi onoarea. "Casta coruptă" avea în fruntea ei pe bătrânul 
letaxas, cel mai incoruptibil bărbat de stat al Greciei moderne,prieten 


.) Ambasadorul Iugoslaviei la Moscova, Gavrilovici. 


) Mareşal sovietic, învingător la Moscova, în 1941, şi la Stalingrad, 
în 1943, şi care a primit actul de capitulare a Berlinului, în 1945, 


za A e 


sincer al Germaniei de altădată, şi care nu s-a apropiat de Anglia 

decît atunci cînd şi-a dat seama că patria lui e în primejdie. Iar 

regele Gheorghe e fiul regelui Constantin care, ca şi tatăl său, a fos 
înlăturat de la tron, fiind socotit "germanofil", şi care a ales cale:| 
pe care o urmează azi, fiindcă îi este impusă de simţul său regal, de | 
datorie şi de onoare, La sfîrşit, Hitler meşterul zugrav, înalţă un ir! 
de slavă în faţa Acropolei: “Era pentru mine foarte penibil şi amar, 
ca german, care prin educaţia primită în tinereţe şi prin profesiunea | 
mea de mai tîrziu, aveam o adâncă venerație pentru civilizaţia şi arte 


unei ţări, care era izvorul frumuseţii şi măreției omeneşti, să văd 
această dezvoltare, şi să nu pot schimba nimic...” Sărmanul nevinovat! 
După ce a răsturnat un ideal de înaltă omenie, stingînd, una după alta. 
luminile aprinse de veacuri, la jocul sfînt din Olimpia, după ce a 
dezlănţuit cea mai cumplită urgie împotriva gîndirii şi mîndriei ome- 
neşti, moştenire nepreţuită a culturii de altădată, în numele reacţiu- 
nilor barbare ale unor mase domesticite, mecanizate şi motorizate, 
iată-l în ipostaza unui fiu cucernic şi nemîngiiat al zeiţei Pallas 
Athenae, vărsînd lacrimi pe ruinele unei ţări "izvor de frumuseţe şi 
de măreție", pe care bombardierele şi carele de asalt germane au pus- 
tiit-o şi au răscolit-o, pînă în adîncime, din Olimp pînă în Pelopones 


22 mai 


Ceva despre care nu se vorbeşte: expulzarea legaţiilor 
ţărilor “ocupate”. Publicul sovietic nu a aflat nimic despre aceasta. 
Radio-ul şi presa păstrează "secretul", Am auzit un rus protestînăd cu 
supărare împotriva "svonurilor mincinoase", care se răspiîndesc în 
această privinţă. Omul era de bună credinţă. 

Nemţii, pe de altă parte, au luat act de aceste expulză 
fără a spune un cuvînt de mulţumire. Dovada de pocăință dată de ad~ 
versar, nu slăbeşte presiunea tăcută ce se exercită împotriva lui, 


Dimpotrivă. 


Dejun la Thurston, consilier american de ambasadă, cu da 
şi d-na Steinhardt, cu consilierul britanic G., şi cu doi ziarişti 
americani, Atacul german asupra Cretei, cu avioane şi paraşutişti, e 


uimitor... O divizie întreagă, - şapte mii de oameni - pare să fi 


sărit, astfel, peste marea Egee, din Pelopones pînă în Creta. Dacă 
nemţii izbutesc să ocupe insula, din aer, vor putea ajunge, printr- 
un nou salt, fie în Palestina, fie în Egipt. Războiul ia forme din 


ce în ce mai neprevăzute. 


Nemţii şi italienii serbează cu însufleţire cel de 
al doilea aniversar al pactului de oţel. Ribbentrop, mare şi gene- 
ros, aminteşte de sprijinul însemnat pe care armatele italiene l-au 
dat cauzei comune, luptînd, în imperiu, împotriva "forţelor supe- 
rioare ale Marei Britanii“, şi pregătind, în Albania, campania care 
a dus, mai în urmă, la fulgerătoarea victorie germano-italiană. 
Italienii care ştiu mai bine decît oricine, cu cît au contribuit la 
această victorie prin şirul neîntrerupt al înfrîngerilor lor, sînt 
ditirambici: “Pactul de oţel reprezintă voinţa spre imperiu al celor 
două mari puteri europene, care apără Europa de prăbuşire, şi care 
luptă pentru cultura milenară a Europei..." 

Si non e vero... 

Această aniversare trezeşte în mine amintirea unor 
zile pe care le-am trăit la Roma, urmărind de aproape alunecarea pp” 
Italiei fasciste, în orbita imperiului german. Acum trei ani, mi-a 
fost dat să privesc alaiul împărătesc cu care Fuhrer-ul - cancelar, 
trecînd printre ruinele Romei antice, luminate cu torţe şi cu foc 


1) acest eve- 


bengal, a suit spre Quirinal. Am descris în “Timpul” 
niment istoric, Un an mai tîrziu, în mai 1939, mă aflam iarăşi la 
Roma, de această dată ca ministru de externe, în zile deosebit de 
însemnate pentru politica Axei. Telegrama pe care am trimis-o la 
plecarea mea din capitala Italiei, lui Tătărăscu, pe atunci amba- 

' sadorul ţării la Pariş, pomeneşte despre apropiata încheiere a , 
„unei alianțe germano-italiene, în termenii următori: ",,,.,In con- 
vorbirea avută alaltăieri, mi s-a vorbit de însemnătatea Axei, mi 
s-a spus, că nici un text scris nu există între Italia şi Germania, 
pînă azi, şi s-a stăruit asupra acestor două cuvinte: pînă azi. 
Intr-o nouă convorbire avută ieri, ginerele? mi-a amintit cuvin- 
tele socrului), spunînd că ele aveau un tâlc, 


1) Ziarul'bucureştean condus de Gr.Gafencu 
2) E vorba de contele Ciano, iau de externe al Italiei. 
3) Mussolini, i 


vizită este în legătură cu textul care se discută, E firesc însă că, 


- lo - 


In adevăr, ceea ce nu e până azi, poate fi mîine, 
Incheierea unui tratat precis de alianţă e în discuţie, El poate fi 
încheiat în curînd, Ginerele m-a lăsat să înţeleg că socrul a spus 
cuvintele “pînă azi”, ca să pricep că cine vrea să ia o iniţiativă | 
favorabilă revendicărilor italiene, nu are timp de pierdut, Am | 
aflat, de asemenea, că ginerele se întîlneşte, peste cîteva zile, la | 
Villa D'Este, pe lacul Como, cu von Ribbentrop., Nu ştiu dacă această 


dacă nimic nu se întîmplă, această vizită poate contribui la per- 
tectarea acordului germano-italian, Rog să întrebuinţaţi, potrivit 
înţelegerii noastre, aceste foarte însemnate informaţii. Gafencu - 


Roma - 3 mai 1939, 


Această telegramă e în legătură cu o misiune pe care 


„de Bonnet, pe atunci ministru de externe al Franţei, mi-o încredinţase 


cu cîteva zile înainte (28 aprilie 1939), cînd am trecut pe la Paris. 
Imi amintesc privirea albastră, atît de limpede, şi vocea sfioasă cu 
care ministrul francez, - supraveghiat de aproape de un prim-ministru 
bănuitor, şi îngrădit în iniţiativele sale, de un secretar general cu 
idei potrivnice, - mi-a mărturisit dorinţa sa de a ajunge cît mai 
grabnic la o înţelegere cu Italia, 


Găsesc în notele mele medzirile următoare: "Bonnet 


m-a însărcinat cu o misiune delicată, dar foarte interesantă, la Roma. 


Mi-a încredinţat că, la începutul săptămânii, a avut loc o înţelegere 
secretă între contele Ciano şi François Poncet, ambasadorul Franţeil 
în care punctele de vedere ale celor două țări s-au apropiat mult unul 
de altul, Italia s-ar mulţumi, îmi spune Bonnet, - cu o zonă liberă 1: 
Djibuti, cu două locuri în Consiliul de Administrație al Canalului de 
Suez, şi cu „revenirea la statutul din 1897, la Tunis. „Franţa ar fi 
dispusă să ajungă la o înţelegere, pe această bază, . şi s-ar fi înţeles: 
de multă „vreme, dacă Italia nu ar fi făcut atîta zgomot în jurul re- 


vendicărilor ei. Bonnet m-a rugat, să arăt contelui Ciano şi Ducelui 


convingerea mea că, dacă presa. italiană se potoleşte, şi dacă oficia- 
litatea italiană înlesneşte o destindere, printr-un schimb de cuvinte 
bune, - Franţa e nu numai gata, dar e şi dornică să pună capăt ten- 
siunii absurde care opune Franţa şi Italia, în Mediterana. După li- 
chidarea revoluției spaniole? , şi dat fiind zdrobitoarea superiori- 


tate de forță a anglo-saxonilor, în Mediterana, Bonnet nu vede dece 


1) La Berlin, 
2) Războiul civil din Spania, terminat în 1936. 

Italia s-ar încăpăţîna să nu înlesnească o apropiere franco-italiană. 
Unele indicii par, de altfel, lui Bonnet favorabile..." La sfîrşitul 
acestei note, se află o rezervă: "Voi sonda cercurile italiene cu pri-- 
vire la buna lor voinţă faţă de Frânţa; România are tot interesul să 
se ajungă la o împăcare între Italia şi Franţa... Voi avea însă în ve- 
dere că Léger”, care exprimă mai direct părerea şefului guvernului, 
mi-a declarat, chiar azi dimineaţă, că atitudinea Italiei nu atîrnă 
de concesiile franceze, ci de înţelegerea propriilor ei interese, De 
aceea, Franţa uriiăreşte,faţă de Italia, o politică liniştită, dar 
fermă”, Cu voce domoală şi vorbă precisă, Léger, moştenitor la Quai 
d'Orsay al tradiţiei lui Berthelot? , mi-a făcut în adevăr analiza 
psihologică a poporului italian, pe care se sprijină politica fran- 
ceză de aşteptare, Această aşteptare nu e datorită unor simţăminte 
anti-italiene, ci dimpotrivă dorinţei sincere de a ajunge la o cît 
mai temeinică înţelegere cu Italia, pe care Leger, diplomat şi poet, 
cu fruntea înaltă şi privirea visătoare, o cunoaşte şi deci o 
iubeşte. 

Pentru împlinirea misiunii mele, trebuie să mai am 
în vedere şi o altă "comunicare", ~ dintre cele mai ciudate. La masa 
pe care Tătărescu a dat-o în cinstea mea, la Hotel Meurice, Daladier. 
şedea la dreapta lui Tătărescu,iar Bonnet la stînga mea, (Tătărescu 
şi cu mine eram vecini, prezidînd împreună, foarte impunătorul 
banchet). Deodată, îl văd pe Guţă 9), întorcându-se spre mine, cu 
faţa lui de zile mari, cînd află vreo uimitoare poznă politică, şi, 
şoptindu-mi la ureche: "Ce crezi c-am auzit ?! Vecinul meu din 
dreapta mi-a încredinţat că nădăjduieşte să scape, peste câteva 
zile, de vecinul dumitale din stînga”, Si Guţă a adăugat, cu un 
zîmbet de cunoscător: "Sînt mai perfizi decît noi, în felul lor de 
a face politică!"(Işi aducea oare aminte, ambasadorul nostru de 
modul cum se lepădase odinioară de Titulescu?), 

Am plecat: la Roma, convins că situaţia lui Bonnet 
e dintre cele mai şubrede, Mi-am îndeplinit totuşi misiunea pe 
lîngă *socru" şi "zinere”, cu toată conştiinciozitatea, Păstrez 
note amănunțite şi complete despre convorbirile pe care le-am 
avut la Palatul Veneţia şi la Palatul Chigi, cu Mussolinii şi cu 
Ciano, Lui Tătărescu i-am raportat astfel rezultatul acestor 


1) Alexis Leger, secretar permanent al Ministerului francez de 
Externe, cunoscut ca scriitor sub numele Saint John Perse, 
-= laureat Premiul Nobel, | 
2) Fost secretar general permanent, la Quai d'Orsay. 
3) G.Tătărescu, 

convorbiri, referitoare la negocierile franco-italiene într-o lungă 
scrisoare, din 2 mai, pe care i-am trimis-o printr-un curier special: 
"Scumpe domnule ambasador, am avut aici o lungă discuție cu ministrul 
de externe, şi am fost primit, ieri, într-o foarte interesantă audi- 
ență, de Duce, Printre problemele pe care m-am silit să le lämuresc, 
a fost şi problema raporturilor franco-italiene,. Am. îndeplinit, în 
această privinţă, însărcinarea pe care, în prezenţa dumitale, mi-a 
încredinţat-o d1,.,Bonnet. Am arătat contelui Ciano că guvernul francez |; 
a fost plăcut impresionat de convorbirea secretă dintre ministrul de | 
externe italian, şi ambasadorul Franţei. Am arătat că cele trei con- 
diţii ale guvernului italian par, în principiu, acceptabile. Am stă- 
ruit, de asemenea, ca dl.Bonnet, care mi-a părut foarte dornic să 
ajungă la o înţelegere cu Italia, şi-a exprimat dorința ca guvernul 
italian să înlesnească o asemenea înţelegere, căutînd să însenineze 
atmosfera dintre cele două ţări, adică moderînd polemicile de presă, 
şi găsind prilejul de a spune cuvinte de destindere şi de prietenie 
faţă de Franţa. Contele Ciano a încercat, la început, să facă faţă 
acestor declaraţii cu o indiferenţă afectată. Mi-a vorbit de trăini- 
cia şi de eternitatea Axei, de neînţelegerea Franţei faţă de Italia, 


de evrei şi de francmasoni etc. Totuşi mi-a pus unele întrebări stă- 


ruitoare cu privire la părerile guvernului francez, care mi-au do- 

vedit că problema îl interesează. I-am expus atunci cele două păreri 
opuse, care ne-au fost lămurite la Paris, cu privire la Italia:unele 
cercuri guvernamentale (punctul de vedere Bonnet) doresc o grabnică 


. clarificare a raporturilor franco-italiene, stăruindu-se să se gä- 


sească mijloacele potrivite pentru a da satisfacţie cerinţelor ita- 
liene care par îndreptăţite. Alte cercuri socotesc că Franţa nu 
trebuie să ia nici o iniţiativă, pentru a nu da de bănuit că ar vrea 
să slăbească Axa, şi să deslipească Italia de Germania (punctul de 
vedere Léger). Trebuie aşteptat ca procesul unei lămuriri a situaţiei 
să se facă dinăuntru în afară, adică trebuie aşteptat ca Italia 

să-şi dea seama deplin, după cum îşi dă seama şi Franţa, că e de 
dorit, şi că e nevoie ca între cele două popoare să dăinuiască, din 
nou, raporturi de prietenie. Contele Ciano şi-a trădat atunci gîndul, 
strigând: "Cei dintîi au dreptate! Dacă aşteptăm, va fi prea tîrziu!" 
Nu am împins convorbirea mai departe. A doua zi, cînd am fost primit 
de Duce, nu am expus decît problemele noastre româneşti, lăsîndu-i 
lui iniţiativa de a vorbi despre raporturile franco-italiene. Ducele 
a ridicat, cum mă aşteptam, problema acestor raporturi, A început, 

fireşte ,prin a-mi vorbi din nou de eternitatea Axei, căutînd să-mi 
dovedească de ce Italia nu se teme şi nu are a se teme de Germania, 
Este argumentarea tipică pe care o repetă toţi guvernanţii italieni, 
pentru a nu da nimănui de bănuit că se gîndesc să părăsească Axa, Am 
răspuns că nimeni nu se gîndeşte să slăbească Axa, care înseamnă o 
legătură folositoare între două mari puteri, Asemenea legături sînt 
în interesul păcii, şi nu trebuiesc distruse, ci dimpotrivă, 
înmulţite. Ducele a primit cu o vădită mulţumire acest punct de ve- 
dere, -~ ceea ce dovedeşte că Axa nu înseamnă, pentru el, un sistem 
politic unic şi exclusiv. A ţinut apoi să-mi declare, stăruind asu- 
pra fiecărui cuvînt, pentru a-mi lăsa să înţeleg că ţine ca aceste 
cuvinte să fie repetate, şi anume că: problemele ce se pun între 
Italia şi Franţa sînt serioase, dar nu sînt grave, deoarece sînt 
numai probleme coloniale şi nu sînt de ordin teritorial., Nu vom face 


război pentru ele, - mi-a declarat Ducele. An avut prilejul să ating 
problema franco-italiană, azi, la Vatican, unde m-a condus dl,amba- 
sador ComnenL), Atît Papa, cît şi cardinalul secretar de stat Maglione, 
mi-au arătat cît de aproape se interesează ei de deslegarea acestei 
probleme care ar contribui deopotrivă atît la o destindere, cît şi la 
o liniştire a spiritelor, în Europa. Intr-o convorbire mai prelungită, 
cardinalul Maglione mi-a declarat că informaţiile pe care Papa le-a 
avut în timpul din urmă, erau bune, ~ evident o aluzie la convorbi- 
rile Ciano-Poncet, dar că de ieri, se resimte din nou, o vădită 
îngrijorare. Nu ştiu dacă se gîndea la vizitele militarilor germani, 
la Roma, care întreţin aici un spirit de nervozitate, sau la zvonu- 
rile despre schimbarea lui Bonnet, şi înlocuirea lui posibilă cu un 
ministru de externe francez mai intransigent, Cardinalul Maglione 
a ţinut să-mi arate mai în amănunt părerea sa care e, fireşte, şi 
părerea Papei, că dat fiind condiţiile măsurate pe care le-a formulat 
Italia, nu ar trebui să se piardă timpul,şi că Franţa ar trebui, cât 
mai grabnic, să se străduiască să ajungă la o dreaptă înţelegere pe 
care Vaticanul o doreşte mai mult decît oricine", 

Fusesem foarte impresionat de vizita la Vatican, 
Notele mele cuprind următoarele însemnări despre Papa care mi-a 
apărut "în vestminte albe, la masa lui de lucru: privirea, glasul, 
gesturile, ca şi întreaga lui înfăţişare ascetică, şi de o uimi- 
toare distincţie, impun cel mai adînc respect, Dintre toate 


1) N.Petrescu-Comnen, ambasador al României la Vatican. 

personalităţile pe care le-am văzut în această călătorie, inclusiv | 
cei doi dictatori, este personalitatea care, de la primul contact, ae! 
la cea dintîi vorbă, de la cea dintîi privire, impresionează mai mult 
şi mai adînc”. Iar despre interesanta convorbire avută cu Cardinalul | 
secretar de stat, în frumoasele apartamente Borgia, împodobite cu f 
frbscele lui Pinturichio, am notat că: "Maglione e neliniştit de ac- 
ţiunea diplomatică atît de înceată şi de şovăielnică a Franței, 

Cardinalul găseşte că s-au făcut mari. greşeli, de ambele părţi. Azi, 


niciuna dintre cele două state nu se hotărăşte să fie cea dintîi care | 


să întindă mîna. Italia, spune cardinalul, nu poate face un gest de- 
cisiv, Este legată de Axă, şi nu se poate desprinde de ea. Felul cum 
au vorbit Mussolini şi Ciano (faţă de mine) este satisfăcător. Mai 


mult nu li se poate cere. orice iniţiativă a lor ar pune în primejdie 
poziţia pe care o au, şi ar slăbi îndeosebi situaţia lor faţă de Axă, 
fără a le aduce cu siguranţă rezultate pozitive, de cealaltă parte. 
Tot ce au putut face au făcut, prin declaraţia lui Mussolini (către 
mine), şi prin condiţiile atît de modeste expuse lui François Poncet. 
E rîndul. Franţei să ia o iniţiativă. Cu cît o va lua mai repede, cu 
atît va fi mai bine. Dacă aţi putea convinge guvernul francez, - a 
încheiat Cardinalul, - despre necesitatea unei asemenea iniţiative, 
aţi. face un lucru excelent, pentru care toţi vă vom fi recunoscători”. 
Aceste cuvinte m-au îndemnat să sfîrşesc astfel scri- 
soarea către Tătărescu: "Concluziile mele, după toate aceste convor- 
biri sînt: cu toate precauţiile verbale pe care le foloseşte, şi le, 
va folosi întotdeauna, guvernul italian doreşte să. ajungă la o înţe= 
legere cu Franţa, Nu va lua nici o iniţiativă în această privinţă, 
fiind supraveghiat şi controlat de aproape, de Germania, E însă gata 
să facă faţă iniţiativelor franceze, şi le doreşte cît mai grabnice, 
Vaticanul. bine informat, doritor de pace şi serios îngrijorat de 
chestiunea Danzig, socoteşte că ar fi nevoie să fie grăbită, din 
partea Franței, împăcarea cu Italia.: Căderea lui Bonnet ar face o 
impresie rea la Roma. Te rog să aduci aceste informaţii, în termenii 
pe care îi vei socoti cei mai potriviţi, la cunoştinţa lui Bonnet şi 
a lui Daladier, asigurindu-i că am ţinut să-mi îndeplinesc misiunea 
cu toată discreţia, cu tot tactul cuvenit, dar şi cu sincera dorinţă 


de a contribui, în măsura slabelor mele puteri, la- 


deslegarea unei probleme care interesează de aproape pe toţi bărbaţii 
de răspundere, dornici de pace. Dl.Puricelli, senator, o persoană cu 
vază în Italia, vine să te vadă, în această chestiune; este un prieten 
sincer al apropierii franco-italiene. Cu o prietenească strîngere de 
mînă, Gr.Gafencu”, 

A doua zi după ce am trimis această scrisoare, mi-am 
luat rămas bun de la contele Ciano, la palatul Chigi. Ciano a revenit 
asupra convorbirii noastre şi a cuvintelor spuse de Duce, despre ra- 
porturile franco-italiene, şi mi-a atras atenţia că Mussolini a spus 
că: "intre Italia şi Germania nu a fost încă încheiat niciun text de 
alianţă, pînă azi. E foarte posibil însă că dacă nimic nu intervine, 
vom avea foarte curînd,un text cuprinzînd principiile precise pe care 
se întemeiază colaborarea italo-germană", 

Am priceput atunci că "impresia rea“ de care mi-a 
vorbit, cardinalul Maglione, şi temerile Vaticanului, erau datorite 
informaţiei precise că, în acele prime zile de mai, Berlinul cerea, 
şi Roma era pe cale să accepte încheierea unui acord, care s-a şi 
împlinit, douăzeci de zile mai tîrziu, sub denumirea "pactului de. 
oțel". 
Am adăugat atunci, la scrisoarea către Tătărescu, 
telegrama din 3 mai, pe care am reprodus-o în capul notei de faţă, 
pentru a stărui asupra urgenţei ce se impune unei eventuale inter - 
venţii franceze, 

Nu mi-am mai făcut însă nici o iluzie cu privire la 
o asemenea intervenţie. Francois Poncet a venit să mă vadă la legația 
noastră din Roma, chiar în seara plecării mele. “L-am pus în curent 
cu cele ce am aflat şi cu impresiile mele dobîndite în zilele petre= 
cute în Italia. Poncet părea descurajat. Mi-a spus că situaţia lui 


e foarte grea deoarece italienii îi arată foarte puţină bunăvoință, 
iar pe de altă parte, guvernul francez e şovăielnic şi nu s-a hotărît 
să aleagă între politica lui Bonnet şi atitudinea Daladier-Lâger. 
Poncet simte, ca şi mine, că este ceva de făcut, şi că ar trebui 
făcut numaideciît. Se îndoieşte însă că guvernul francez va şti să 
profite de noul prilej, care pare să i se ofere pentru a pune capăt,- 
printr-o iniţiativă curajoasă, şi potrivit unui plan de ansamblu, 
care s-ar întinde din Spania pînă în Mediterana orientală, - acestei 
atît de supărătoare neînţelegeri franco-italiene?, 

Descurajarea lui Poncet era deplin îndreptăţită, 
Guvernul francez nu s-a folosit, nici de acest prilej, de înțelegere, | 
Bonnet, care nu ştiu datorită căror întîmplări şi-a salvat portofo- 
liul, nu a avut autoritatea îndestulătoare, şi nici timpul, poate, 
să-şi impună politica, Supraveghiat şi zorit de nemți, care simțeau 
primejdia tainicelor şi atît de şovăitoarelor negocieri latine, 
sprijinite de Vatican, Mussolini nu a mai spus nici un cuvînt, şi 
nu a mai putut face nici un gest, care să împiedice împlinirea fa- 
talităţii "de oţel", care a aşezat cele două ţări vecine şi înrudite 
în două tabere deosebite, rivale în timp de pace, duşmane în timp 
de război, 


23 mai 


Rosso nu ştie nimic despre negocierile germano-so- 
vietice, Nici nu a aflat măcar dacă sînt,sau nu, asemenea negocieri. 
Poate că nu am ieşit încă, din perioada presiunii tăcute pe care 
Hitler o exercită asupra Moscovei, Ambasadorul italian îmi vorbeşte 
cu simpatie şi admiraţie de cei doi prinți ai Casei de Savoia, 
ducele de Aosta şi ducele de Spoleto. (Concesiunile de teritoriu 
dalmat nu-l încântă: Italia a creat un iredentism împotriva ei. De 
asemenea, ştirile contradictorii, cu privire la Tunisia, nu-l mul- 


ţumesc: dintre toate revendicările italiene e cea mai îndreptăţită, 
Italia are, în adevăr, un drept vital la stăpînirea neîmpărţită a 
Tunisiei), 


Seara, teatru şi apoi supeu la legaţie cu dl.şi 
d-na Bergery. Ambasadorul francez se teme ca nu cumva nemţii să nu 
reuşească în atacul lor împotriva insulei Creta. (De trei zile, . 
această luptă hotărîtoare de soarta războiului din Mediterana, 
bîntuie cumplit, în aer, pe mare, pe uscat, Nemţii aruncă bombe şi 
paraşutişti,. Cretanii se apără cu vitejie, prin munţi şi stînci, 
de musafirii nepoftiţi ce coboară din cer. Trupele greceşti şi 
britanice împrăştie formațiunile germane care caută să prindă rădă-— 
cină pe pămîntul insulei. Pe mare, se întinde un măcel îngrozitor: 
nemţii încearcă “să treacă", prin fel de fel de mijloace iscusite: 
bărci de pescar, bărci cu motor, vaporaşe de comerţ; flota britanică 


Ei ir ae 


ti urmăreşte şi îi scufundă, pe măsura în care-i prinde, Ziarele 
engleze vorbesc despre succesul rezistenţei, dar pregătesc opinia 
publică cu eventualitatea unei retrageri, Nemţii nu spun nimic), 
Curierii au sosit, Creţeanul îmi scrie că zvonurile 
de război împotriva Rusiei au frămîntat întreaga ţară, - dar că ele 
foarte sceptic, Generalu12) îmi trimite instrucţii pentru a fi cît 
mai fermn, în chestia delimitării liniei de demarcare, La sfîrşit, 
adaugă însă, cu mâna sa proprie, recomandarea - deoarece împrejurările 
s-au schimbat, îmi explică Creţeanu, - să execut aceste instrucţiuni 
"cu multă abilitate”, Se vede că nemţii s-au potolit, şi nu mai 


vorbesc de război. 


24 mai 

Paasikivi, ministrul Finlandei, vine să-şi ia rămas 
bun de la mine. A fost rechemat, la cererea lui. E bătrîn şi dornic 
de odihnă. Inho Paasikivi trece drept unul dintre cei mai înţelepţi 
oameni de stat ai Finlandei. A fost preşedinte: de Consiliu, apoi 
ministru la Stockholm. In timpul războiului dintre Finlanda şi U.R.S.S, 
a negociat condiţiile de pace. Partizan convins al unei destinderi 
şi al unei paşnice convieţuiri, între cele două ţări vecine, s-a 
străduit, în calitate de ministru la Moscova, să îmbunătăţească şi 
să normalizeze relaţiile ruso-finlandeze, 

Paasikivi nu crede într-un război apropiat între 
Germania şi U,R.S.S, După opinia sa, Germania atacând Rusia, ar dis- 
truge cel puţin pentru un an, putinţa de a se aproviziona cu cereale 
şi cu petrol, Acest argument i se pare hotărîtor. Paasikivi crede 
deci că Germania va exploata pînă la capăt superioritatea situaţiei 
sale militare şi diplomatice, faţă de U.R-S.S5., dar se va feri de a 
provoca un conflict, 

De aceea bătrînul diplomat nu pomeneşte decît cu 
oarecare îngrijorare, de însufleţirea războinică ce a cuprins, la un 
îndemn venit din Germania, pe cei mai mulţi dintre compatrioţii săi, 


1) Alexandru Creţeanu, secretar general al Ministerului de Externe, 
la Bucureşti. 
2) Generalul I.Antonescu, şeful guvernului, 

Germanii au izbutit de pe acum, răspîndinăd zvonuri războinice, să 

cîştige simpatiile poporului finlandez, care pînă acum, erau foarte 
împărţite. Curentul pe care l-au întreţinut astfel şi l-au întărit 

în Finlanda, poate fi însă păgubitor atît raporturilor de vecinătate |! 
ruso-finlandeze, cît şi bunelor relaţii pe care Finlanda e nevoită E 
să le întrețină cu Anglia, de care atîrnă comerțul şi comunicațiile 
ei, prin Petsamo, şi cu Statele Unite, care i-au dat un important | 
sprijin financiar, | 


Darlan a vorbit la radio. Amiralul polemizează cu | 
francezii “care nu voiesc să înţeleagă” şi laudă generozitatea în- 
vingătorului. Presa germană reproduce, cu o deosebită preţuire, ur- | 
mătoarea nemaipomenită declaraţie: “In iunie 1940, învingătorul ar | 
fi putut să respingă propunerea de armistițiu, şi zdrobindu-ne, ar 
fi putut să radă Franţa de pe harta lumii”, Invingătorul s-a arătat 
însă din ce în ce mai mărinimos,., 

Această declaraţie este nu humai ò` infamie, E cea | 
mai uimitoare prostie pe care a putut-o spune un om cu răspundere 
politică, fie el chiar de'origină militară! Aşadar, "învingătorul" 
într-un război, care încă nu s-a isprăvit, şi asupra unei ţări care | 
mai avea un imperiu neatins, şi aliați răspîndiți pe întreg pământul, 
avea putinţa, - deci şi dreptul, de ce nu ? - să “radă” Franţa cu 


istoria ei milenară, cu trecutul ei de glorie, cu strălucirea ei, 


pe care imbecilii ce o stăpînesc astăzi n-au întunecat-o în sufle- 
tele credincioase ale prietenilor ei de pretutindeni, cu sufletul ei 
care nu poate să moară, numai fiindcă neamţul a trecut cu tancurile 
peste linia Maginot, cu izbucnirile ei de irezistibilă energie, în 
clipele celor mai cumplite prăbuşirii, cu partea hotărîtoare care-i 
revine în cultura şi civilizaţia europeană, ca o zdreanţă oarecare, 
de pe harta lumii!,., Si era nevoie ca Darlan să terfelească mîndria 
şi onoarea Franţei pentru ca “învingătorul” să se îndure de a lăsa 
un loc sub soare, ţărişoarei pocăite a lui moşulică Pétain. 

Principiul strategic de a nu lupta pe două fronturi, 
astfel cum amiralul îl aplică străduinţelor sale politice, a făcut 
din el cel mai codaş politician: pentru a convinge pe francezi, pentr 
a se feri de revolta opiniei publice franceze, Darlan îşi "acoperă 
spatele” şi se sprijină pe inamic, 

Intr-o luptă navală, lîngă Islanda, noul crucişător 
german “Bismark”, de 35.000 de tone, a scufundat vechiul crucişător 
britanic "Hood", de 41.000 de tone, cel mai mare vas de război din 
lume, Faptul va avea un răsunet dureros, în Anglia, unde înfrângerile 
navale sînt resimţite cu o deosebită emoție, Flota engleză urmăreşte 


vasele germane, 


26 mai 


' Ambasadorul turc, care vine să mă vadă, îmi spune, 
între altele, că ofiţerul francez care a trecut din Siria în Palestina 
pentru a lupta sub ordinele lui De Gaulle, şi anume colonelul Collet, 
e foarte cunoscut şi prețuit în lumea arabă, ~ unde joacă rolul unui 
Lawrence!) francez, şi că va putea fi de mare folos englezilor. Collet 
a negociat, pe vremuri, cu Turcii, chestiunea Alexandretei, şi a fost 
pentru ei, la început, un adversar temut, apoi un prieten leal. 

Despre Irak, Aktai2) îmi spune că arabii s-au arătat 
ingraţi faţă de englezi, care i-au îmbogăţit, la Mossul, şi le-au 
respectat independenţa. Consulul italian din Bagdad (sau ministrul) 
ar fi uneltit răzvrătirea, Aktai nu pricepe dece englezii reacţionează 
atît de încet. 

Bun cunoscător al problemelor iugoslave, Aktai îmi 
“spune că adevăratul instigator al revoltei nu a fost generalul 
Simovici, ci colonelul Simici, şeful sau unul dintre fruntaşii mai 
însemnați ai organizaţiei "Mîna Neagră", care se afla, înainte, la 
Moscova, şi după izbucnirea evenimentelor, la Bagdad, 

Aktai aşteaptă intrarea în război a Statelor Unite, 


şi nu crede într-un război germano-sovietic, 


Observ că Buletinul Politic al Ministerului nostru 
de Externe este din ce în ce mai germanofil, Miniştrii noştri din 
străinătate îşi adaptează din ce în ce mai mult punctul lor de vedere 
şi felul lor de a informa, la interesele "învingătorului". (Ceeace 


1) Este vorba de savantul strateg politic, ofiţer şi scriitor britanic 
(1888-1935) agent diplomatic al Angliei, în lumea arabă și a 
Orientului Mijlociu, autor al lucrării "Cei şapte pilaştri ai 
Inţelepciunii"(1926), 

2) Numele ambasadorului turc, la Moscova. 

ni se comunică, prin cel din urmă curier, este supus în prealabil 
deciziei ministeriale, şi anume că trebuie să ne conformăm, în gînd 
şi în vorbă, politicii atît de leale pe care o urmează guvernul, ală- 
turi de Axă!,... Decizia are şi o notă hazlie: trebuie să ne amintim 
că Axa are două capete şi că trebuie să avem, deopotrivă, pentru 
amîndouă, aceleaşi simțăminte şi aceeaşi stimă!,,.Adică, să nu plîn- 
gem cînd ne gîndim la Germania, şi să nu rîdem cînd vorbeşte domnul 
Mussolini!,,. Să ne silim să iubim pe nemți, după cum nu ne putem 
împiedica de a iubi, orice ar face, sau n-ar face, pe italieni). 

Rapoartele şefilor noştri de misiune, sub înrîurirea 
unui oportunism sănătos, sînt astfel gîndite şi redactate, încît ar 
putea fi citite cu plăcere de dl,von Killingerl), -Cu atât mai inte- 
resant e faptui că mai multe dintre ele vorbesc de pace, După victo- 
ria germanilor, pe continent, anglo-saxonii trebuie să înţeleagă că 
nu mai au sorţi de izbîndă, Pînă la sfîrşitul anului, distrugerile 
vor fi atît de radicale încît Anglia şi America, desnădă jduite, vor 
accepta condiţiile de pace!... lar dacă aceste ţări nu vor accepta 
condiţiile hitleriste, şi dacă Germania ar ieşi cumva bătută, - 
Doamne, fereşte!... - dintr-un război care s-ar prelungi, atunci se 
va întinde bolşevismul şi lumea va pieri! Formulele de propagandă 
germană prind rădăcini din ce în ce mai bine! Victoria germană este 
echivalentă cu "Ordinea", (este versiunea pentru burghezi!); victoria 
germană este echivalentă cu "Ordinea Nouă", (este versiunea pentru 
tineretul revoluţionar!); înfrîngerea germană este echivalentă cu im- 
posibilitatea!, (este versiunea pentru uzul intern!) ;înfrîngerea ger- 
mană este echivalentă cu bolşevisnmul, (este versiunea pentru latini, 
pentru anglo-saxoni şi pentru alte suflete simţitoare!) 

Deocamdată, războiul continuă. 


Iată instrucţiile pe care mi le-a trimis Antonescu: 
"Domnule ministru,guvernul român nu este deloc grăbit de a relua ne- 
gocierile româno-sovietice cu privire la delimitarea liniei de demar-— 
cație, Intr-adevăr, este mai bine ca răpirea Basarabiei şi Bucovinei 


de Nora să rămînă caracterizate ca un act de forţă pe care România 


a a e ee 


1) Ambasadorul Germaniei hitleriste, la Bucureşti, 

au l-a acceptat decît ca atare, Nu avem nici un interes de a legaliza 
acest act, oferind astfel sovietelor un titlu, juridic pentru deținerea 
acestor provincii. Spre deosebire de concluziile raportului dvs. din 
25 aprilie, guvernul român socoteşte că nu este _ momentul de a se pro- 
ceda la o consacrare a frontierelor noastre cu UR.S.S., tocmai din 
cauza caracterului actual instabil al situaţiei, şa de posibilitățile 
de dezvoltare ulterioară a evenimentelor, Aşa fiind, guvernul român 
doreşte a se amîna cît mai mult posibil, reluarea lucrărilor Comisiunii 
de delimitare, Veţi arăta deci guvernului sovietic că, fiind dat re 
fuzul său de a lua în considerare punctul de vedere românesc - refuz 
de altfel, în contradicţie cu asigurările de prietenie ce ni s-au dat,- 
guvernul român socoteşte că o reluare a lucrărilor de delimitare nu ar 
fi oportună, dacă nu s-ar fi stabilit, în prealabil, cel puţin un 
acord de principiu. Este evident că, altfel, lucrările în chestiune nu 
ar putea să conducă la nici un rezultat. Ori, o nouă întrerupere a 
lor, după aceea din octombrie, nu ar putea avea, prin efectul ce l-ar 
produce asupra opiniilor politice respective, decît consecinţe ino- 
portune asupra relaţiilor dintre cele două ţări, ceea ce, în ce-l pri- 
veşte, guvernul român doreşte a le evita. De altfel, intransigenţa 
guvernului sovietic înseamnă că, prin aceste negocieri, nu se face, în 
realitate, decît a ni se cere dinainte să recunoaştem pur şi simplu 
actuala linie de demarcaţie rezultată din acte arbitrare, şi din fapte 
împlinite, în faţa cărora am fost puşi de guvernul sovietic, Nu este 
însă în intenţia guvernului român de a renunţa la poziţia sa de prin- 
cipiu, de a nu recunoaşte soluţiile unilaterale sovietice. Intreruperea 
din octombrie a lucrărilor de delimitare se datorează de altfel tocmai 
acestei atitudini de principiu adoptată de guvernul român“, 

Teza lui Antonescu este îndreptăţită şi bine sprijinită 
pe argumente. Ea este însă vădit înrîurită de ideea că situaţia 
"e instabilă" şi poate avea "dezvoltări ulterioare”, In măsura în 
care situaţia se restabileşte, adică pe măsură ce scad sorții unui 
atac german care să mute hotarul sovietic dincolo de Prut, de Herța 
și de Chilia,: creşte interesul nostru de a avea o linie de demar- 
cație precis delimitată peste care sovieticii să nu fie ademeniți 
să treacă din nou prin “acte de forță", la care nu ne-am împotri- 
vit pînă acum decît prin vorbe. 

Am mai arătat odată părerea mea că nu avem nici 
interesul, nici putinţa, - afară dacă ne-o cer germanii, dîndu- 
ne toate garanţiile necesare, - să reîncepem, cu privire la 
Basarabia , jocul rusesc, adică să nu recunoaştem deslipirea ei, 
şi să nu stabilim un hotar precis între Rusia şi noi, Nu ne dă 
mîna să exercităm o presiune asupra Moscovei, aşa cum a exercitat 
Moscova asupra noastră, douăzeci de ani de-a rîndul, Proporția 
de forțe este de aşa fel încît avem tot interesul să ieşim din 
echivoc şi să potolim tendinţele ruseşti, care veşnic vor fi de 
a merge mai departe, prin hotar precis, unde ei înşişi .vor re- 
cunoaşte, cît mai solemn, că sînt hotărâți să ne oprească, 

Dacă vom avea vreodată norocul să redobîndim ceea- 
ce este al nostru, nu ne vor lipsi nici argumente istorice, nici 
argumente de drept. Deocamdată, trebuie să ne gândim la siguranţa 
noastră, şi să ne ferim de a desvălui intenţii agresive care nu 
se sprijină pe forţe reale. Cu atît mai mult cu cît nu se ştie 
în ce direcţie ne va fi dat să reîntregim mai întîi unitatea noas- 
tră şi de care parte avem mai mare nevoie.să fim acoperiţi, 

Intenţia mea, cînd am redactat raportul din 25 
aprilie, a fost ca, în vederea unei noi stabilizări a situaţiei, 
să încercăm dacă nu putem cumva profita de dorinţa sovieticilor, 
de a face, faţă de noi, un gest de prietenie, - dorinţă exprimată 
de Vîşinsky, dar desminţită apoi prin fapte, - ca să îndreptăm 
linia de demarcaţie la Herța şi la Chilia, 

Faptul că Antonescu a ţinut să adauge la textul 
bătut la maşină al scrisorii sale următoarea recomandaţie, scrisă 
chiar de mîna lui: "Aştept de la dvs. multă abilitate în această 
privinţă”, îmi dovedeşte că intransigenţa generalului era legată 
de “instabilitatea situaţiei”, şi că situaţia stabilindu-se de 
atunci încoace, e nevoie de tot mai multă "abilitate", (Această 
interpretare e deplin confirmată prin scrisoarea lui Creţeanu, 
care îmi atrage atenţia că, între data cînd a fost redactată scri- 
soarea şi ziua cînd a fost adăugată recomandaţia, “împrejurările 


s-au schimbat”) 

Englezii au reacţionat în Irak, Se pare că arabii vor 
fi potoliţi: la Basra şi în Transjordania, englezii au izbutit, în 
sfîrşit, să concentreze trupe însemnate. In schimb, situaţia din 
Creta pare compromisă, Nemţii apără tot ce-au ocupat şi înaintează 
co Fără tunuri grele şi fără tancuri, sprijiniți numai de avia- 
“ţie, înaintează... Care sînt efectivele britanice? Cîte tunuri şi 
tancuri au păstrat pe insulă? In ce fel au organizat şi întărit 
această fortăreață naturală, atît de însemnată pentru ei ? Răspunsul 
la aceste întrebări, astfel cum se desprinde din evenimente, nu e 
măgulitor pentru arta de a duce războiul, a strategilor britanici, 


(Grecii vorbesc cu supărare de "prostia" militarilor englezi). 


Lavall?, într-un interviu acordat agenţiei United 
Press, se adresează astfel Statelor Unite: "Inainte de a vă arunca 
orbeşte într-o mare aventură, gîndiţi-vă la cele ce s-au întâmplat 
unui popor amic, care a fost împins, în septembrie 1939, într-un 
război mai dinainte pierdut", l 

Ce interes are Laval să împiedice intrarea în răz- 
boi a Statelor Unite? (în afară fireşte de interesul său personal 
de a-şi salva situația, care în caz de victorie anglo-saxonă, ar 
putea fi grav compromisă...). Politica lui Laval, pînă la prăbuşi- 
rea Franţei, poate fi îndreptăţită şi apărată. A urmărit, alături 
de Briand, o prietenească înţelegere cu Germania (pe atunci cîr- 
muia Brüning” la Berlin şi nu Hitler). A încercat o apropiere de 
Italia: politica de la Stresa”? avea sorți de izbînaă, S-a stră- 
duit să împiedice cearta cu Mussolini, şi să deslege paşnic criza 
etiopiană: proectul Laval-lloare ar fi schimbat în bine multe lu- 
cruri, în Europa; s-a împotrivit intrării Franţei în război; a 
avut, poate, şi în această privinţă, dreptate, 


1) Prim ministru al Franţei, 

2) Fost cancelar şi şef al partidului catolic german. 

3) Acordul de la Stresa, de la 14 aprilie 1935, între Franţa,ltalia 
şi Anglia, reluat în tentativa unui “Pact în Patru", tot de la 

. Stresa, cu Germania, care a eşuat în urma opunerii ţărilor Micii 

Inţelegeri şi a U,R,S.S.,şi cînd Laval-Flandin,Mac-Donald-John 
Simon, Mussolini-Ciano sperau să impună Germaniei un revizionism 
"moderat”cu privire la clauzele Tratatelor de la Saint Germain , 
Neuilly şi Trianon. 

De aci însă, se produce fenomenul pe care l-am cu- 
noscut şi noi atît de bine, în 1917, la Iaşi, şi pe care îl cunoaş- 
tem şi azi: fenomenul Marghiloman. Politicianul inteligent, abil, 
dar lipsit de orice eroism, e gata să se adapteze, el cel dintîi, 
la cele mai cumplite prăbuşiri, ale căror împliniri măgulesc spi- 
ritul său de prevedere, şi dezvoltă simţul lor de nestînjenită 
folosinţă. E dornic să ajute, să mîngîie, să judece, să sancţio- 
neze,.. Pentru nimic în lume însă nu doreşte schimbări brutale, care 
salvînd patria, ar putea să compromită reputaţia sa de profet şi 
misiunea sa de mîntuitor, De aceea, acceptă cu hotărîre, cu nesaţ, 
cu îndîrjire, ideia de înfrîngere. Aceasta îl slujeşte, ca să-şi 
verifice personalitatea, ca să-şi adîncească felul de a gîndi, ca 
să-şi întindă înrîurirea, ca să-şi dovedească sie-însuşi, ba 
chiar să dovedească şi altora,cît de folositor poate fi pe lume. 
Si de aceea,urăşte tot ce ar putea îngrădi, îndulci, sau şterge 
ideia de înfrîngere, tot ce ar putea provoca o schimbare, tot ce 
este sprijin din afară, făgăduinţă de îndreptare, nădejde de iz- 
bîndă, semn mântuitor de eliberare din încleştarea fatalităţii, 
Marghiloman a dormit liniştit,cu conştiinţa împăcată după pacea 
de la Bucureşti. A fost tulburat însă, ca de un vis urât, când 
vestea despre victoria lui Franchet d'Esperey!) a izbucnit, ca o 
fanfară, în jalnica restrişte de la Iaşi, 


Hitler pentru a ierta şi a stăpîni, e o minune dumnezeiască!,,,. 

Perspectiva unui război american, care chiar dacă 
nu ar duce la o victorie hotărîtoare împotriva asupritorilor de 
popoare, ar restabili totuşi o cumpănă atît de prielnică pentru 
ţara sa, îl umple de groază. 

Nu-i soartă mai cumplită decât aceea de a fi 
avut dreptate împotriva ţării sale, Laval nu e singurul bărbat 
*prevăzător", care alunecă pe nesimţite spre trădare, 


1) Mareşal francez care a comandat trupele aliate, în Balcani,în 
anul 1918, şi unde, printr-o victorie decisivă, a grăbit sfîr- 
şitul primului război mondial, 


2) Ambasadorul Germaniei hitleriste, la Vichy, 


Primire la afgani: ziua naţională, - ziua regelui. 
Ingeniosul ambasador şi-a despărţit casa în două; o parte, - saloa- 
ne şi bufet - e rezervată pentru englezi, greci, iugoslavi, chinezi; 
cealaltă parte - bufet şi saloane - rezervată pentru puterile Axei. 
Doi secretari de ambasadă, oacheşi, primesc musafirii pe prispă, 
şi-i îndreaptă spre bufetul care corespunde nuanţei lor politice. 
Ambasadorul se plimbă dintr-un salon în altul, şi dovedeşte deplina 
lui neutralitate, zîmbind cu aceiaşi căldură contelui Schulenburg, 
ca şi lui Sir Staffora Cripps. 
Este o plăcere de a urmări jocul politic al domni- 
lor diplomaţi. Beligeranţii îşi găsesc uşor locul, Libertatea lor 
de acţiune le este stăvilită prin zone interzise. Diplomaţii neutri 
au însă un joc mai nuanţat. Ei sînt nevoiţi să ţină seamă de alianţe, 
de instrucţiunile primite de acasă, de situaţia de pe front, de le- 
găturile lor personale, de simpatiile şi slăbiciunile firii lor... 

Suedezul vorbeşte englezeşte în salonul nr.1], şi 
nemţeşte în salonul nr.2, Are grije să rămînă ceva mai mult în 
această din urmă încăpere. Turcul, care pînă ieri nu s-ar fi des- 
lipit de Cripps, gustă din prăjiturile bufetului Axei şi strînge 
cîteva mîini italiene şi germane. Ungurii şi bulgarii, ca şi slo- 
vacul Tissol), nu ies din zona de influenţă a ambasadorului german. 
Românii, în schimb, sînt “căutaţi” şi de unii şi de alţii, şi cir- 
culă în libertate. 

Situaţia lui Bergery, care iese pentru prima oară 
în cercul diplomatic moscovit, este deosebit de gingaşe. Afganii 
îl împing în saloanele britanice. Apariţia lui pune pe fugă pe 
Cripps, care nu a recunoscut şi nu vrea să recunoască pe reprezen- 
tantul guvernului de la Vichy. Afinităţile elective ale ambasado- 
rului francez îl îndeamnă să colaboreze la consumaţiile din jurul 
bufetului Axei. Ce n-ar da să guste din sticla de whisky pe care 
contele Schulenburg a şi golit-o pe trei sferturi. După mai multe 
încercări neizbutite, şi după o staţionare prelungită pe coridorul 
care desparte cele două tabere, noul ambasador izbuteşte să scape 
de sub controlul celor doi afgani, care, neştiutori de nuanțele 
politicii europene, stau de veghe pe linia de demarcaţie, 


l) Reprezentantul statului slovac, creat de liitler, după cotropirea 
Cehoslovaciei, 

între beligeranţi, şi pătrunde în zona pactului tripartit, folo- 
sindu--se cu îndemînare de privirile şi de simţămintele de aprobare 
pe care le provoacă apariţia prea graţioasei doamne Bergery, împo- 
dobită într-o mantilă de dantelă, foarte "Schiaparelli”? o Italienii 
se înghesuiesc să fie prezentați frumoasei ambasadoare, Bătrînul 
conte Schulenburg, vrăjit, ca totdeauna de eternul feminin, aruncă 
priviri galeşe spre tînăra americană, atît de pariziană sub mantila 
ei spaniolă, iscodită de o croitoreasă italiană. La gêne est rompue 
- faites vos jeux12 
Bergery începe să colaboreze, 

- Ambasadorul Statelor Unite a pătruns şi el saloanele 
Axei, şi întîrzie'mult, în această zi, cînd Roosevelt trebue să 
țină o cuvîntare hotărâtoare, stînd de vorbă cu ziariştii germani, 
Anicul Steinhardt are motive speciale. Vrea să-şi dea seama de im- 
presia produsă de scufundarea marelui cuirasat "Bismark". Intr- 
adevăr, vasul care a izbutit ca, prin cîteva lovituri de tun, să 
arunce în aer uriaşul "Hood", pricinuind o jale nespusă în lumea 
anglo-saxonă, a fost urmărit de englezi, trei zile-n şir, pînă cînd, 
în dimineaţa de azi, a primit lovitura decisivă, la două sute de 
mile la vest. de portul Brest. Această izbîndă care a reîntărit. 
prestigiul maritim al Marei Britanii, a ridicat, cum e şi firesc, 
moralul musafirilor din saloanele britanice ale ambasadei afgane. 
Steinhardt s-a putut convinge că ştirea sosită chiar acum a fost 


viu şi dureros resimţită de musafirii germani, 


28 mai 


Discursul pe care Roosevelt l-a ţinut ieri,la Casa 
Albă din Washington, în faţa Comitetului Executiv al Uniunii 
Pan-Americane, al ambasadorilor şi miniştrilor republicilor ame- 
ricane, şi a ministrului Canadei, va însemna o dată hotărâtoare 
în istoria marelui război, 

Răsună prin acest discurs cuvinte de libertate, de 
toleranţă, de ideal creştin, de curaj moral, care nu mai au tre- 
cere în vocabularul politic al continentului nostru, de cînd umbra 
gîndirii lui Hitler se întinde de la Narvik, pînă la Capul Matapan 
Cu atît mai mişcătoare poate fi influenţa lor asupra unor 

1) Vestită casă de mode, la Paris. 
2) Sfiala s-a rupt, faceți-vă jocurile ! 

bărbați care, în fața primejdiei străine, sînt gata să se strîngă 
laolaltă în cuprinsul celor două Americi, pentru a apăra idealul lor 
comun de viață şi de siguranță. l 

Mai însemnată însă decît aceste argumente emotive, 
care însoțesc şi sprijină o polemică adesea abilă, fie împotriva 
propagandei şi a ţelurilor de război naziste, fie împotriva paci- 
fiştilor şi oamenilor de afaceri americani, lipsiţi de curaj şi 
de simţ de prevedere, e firul conducător al gîndirii politice a 
lui Roosevelt, care urmăreşte vădit să convingă pe toţi americanii 
despre necesitatea gravelor măsuri anunţate la sfîrşitul mesajului 
prezidenţial. 

Plecînd de la "fapta fundamentală" că războiul 
european se transformă într-un război mondial,"adică într-un răz- 
boi pentru stăpînirea lumii”, Roosevelt ridică în calea faptelor 
neîngrădite ale "nazismului" principiul anglo-saxon al libertăţii 
mărilor, - principiu pe care Statele Unite sînt gata să-l apere 
cu toate forţele lor navale, militare, aeriene şi morale. Atîta 
vreme cît libertatea mărilor nu va fi nimicită, puterile totali- 
tare şi dictatoriale nu vor putea învinge. Ele nu vor putea zdrobi. 
Marea Britanie şi nu vor putea ameninţa "hemisfera occidentală”, 
Ele nu-şi vor putea menţine nici măcar poziţiile victorioase în 
Europa, fiindcă: "atîta vreme cît armatele dictatoriale vor fi 
silite să lupte numai pe continent, forţele de ocupaţie nu vor fi 
în stare să ţină necontenit sub călcâiul lor popoarele nevinovate 
şi subjugate şi întreaga construcţie se va prăbuşi... Cu cît 
naziştii se vor întinde mai mult pe continent, cu atît vor fi în 
mai mare primejdie. De aceea Hitler face sforţări disperate ca să 
ajungă la comanda Oceanului. Dacă nu izbuteşte, visurile de hege- 
monie se vor risipi şi conducătorii criminali care au dezlănţuit 
acest război vor suferi inevitabila pedeapsă”, 

"Sforţările" disperate pentru cucerirea mărilor 
se dezvoltă în două feluri, după părerea Preşedintelui, 

De o parte, germanii se străduiesc să cîştige 
poziţii strategice în Marea Mediterană, de la Gibraltar, pînă la 
Suez, şi în Atlantic, din Islanda, pînă la Dakar, de unde amenin- 


tä, pe deasupra mărilor, Africa şi cele două Americi; de altă 

parte, scufundă, cu îndîrjire crescîndă, tot mai multe vase de 
comerț britanice., Cifrele, pe care Roosevelt le dă cu vădită 
intenție de a impresiona, sînt în adevăr uimitoare: germanii 
scufundă de trei ori mai multe vase decît poate produce indus- 
tria britanică, şi de două ori mai multe decât pot produce sfor- 
țările Angliei şi Statele Unite laolaltă, Pentru a împiedica 
Germania să cîştige pe aceste căi războiul în Atlantic, Statele 
Unite sînt silite, în interesul propriei lor apărări, să spo- 
rească producţia vaselor de comerţ şi de război, şi "să ajute 
ca pierderile pe mare să fie mai scăzute”, 

Acest din urmă mijloc de apărare, care e cerut, 
. pare-se, în mod logic, de principiul libertăţii mărilor, şi de 
siguranţa continentului american, - cuprinde cu prisosinţă toate 
elementele intervenţiei americane şi a războiului de mîine, In 
adevăr, “patrulele noastre pe mare, care au fost întărite, con- 
tribuie să asigure Angliei livrarea materialelor necesare. Toate 


măsurile trebuitoare pentru a livra aceste bunuri vor fi luate. 
Oricare metode noi sau combinații de metode, ce vor putea fi fo- 
losite,_se vor cerceta şi rîndui de mine, şi de experţii noştri 
navali şi militari”, | 

Iată cuvintele hotărîtoare. Statele Unite intervin 
în lupta din Atlantic fiindcă au interesul ca această luptă, care 
le ameninţă direct, să fie cîştigată de unii şi pierdută de alţii. 
Mijlocul intervenţiei: asigurarea unor livrări, pe care germanii 
sînt hotăriţi să le împiedice cu forţa. Rezultatul nu poate fi 
decît acela, pe care nemţii s-au decis, în sfîrşit, să-l anunţe 
pe faţă prin glasul amiralului von Raeder: “Impotriva celor care 
ajută livrările către Anglia, urmăm o singură poruncă: tragem!" 

Roosevelt nu-şi face nici o iluzie în această 
privinţă. De aceea a şi proclamat starea de alarmă, 

Tot ce doreşte e să convingă pe toţi americanii 
săi de necesitatea acestui "război de apărare”, Fiindcă Statele 
Unite nu voiesc altceva decît să se apere, o proclamă din nou, 
Insă nu vrea să lase pe adversari să se apropie "pînă ce i se va 
vedea albul ochilor", Atacul împotriva Cehoslovaciei a început 
prin ocuparea Austriei, Atacul împotriva Greciei s-a desemnat 

prin ocuparea Bulgariei `”. Atacul împotriva Suezului a început 
prin ocuparea Balcanilor. Atacul împotriva Americii începe în 
Atlantic, unde Anglia luptă cu eroism, pe viață şi pe moarte, 

Cine ar putea tăgădui că toată această argumen- 
tare defensivă, cinstit gîndită şi exprimată cu o generoasă în- 
suflețire, nu cuprinde şi unele porniri imperialiste ? Vorbind 
de libertatea mărilor, Roosevelt se gîndeşte cum s-au gîndit şi 
englezii, veacuri de-a rîndul, la dreptul de a se folosi, în 
libertate, de cea mai puternică flotă din lume. Cînd pomeneşte 
de pozițiile strategice de unde poate fi amenințat continentul 
american, pare că se gîndeşte la putinţa ademenitoare de a aşeza 
aceste poziții arctice, atlantice şi africane sub protecția dra- 
pelului înstelat. 

A cui e vina însă, dacă în cumplita vîltoare de 
azi, fiecare popor reacționează în fața primejdiei, potrivit 
vîrstei şi puterilor sale ? Franţa încărcată şi slăbită parcă de 
atîta glorie trecută, vorbeşte prin glasul obosit şi resemnat al 
mareşalului Pétain, prin declaraţiile meşteşugite ale politicia- 
nului Laval, şi prin strigătul de învins pocăit ale marinarului 
Darlan. Anglia rezistă cu încăpăţînare, cu îndîrjire, cu un 
eroism rece, de neînfrînt, şi cu o patimă concentrată şi conser- 
vatoare pe poziţiile ei istorice. Statele Unite tinere, pline de 
puteri nefolosite, dornice de glorie, de strălucire, de izbîndă, 
sînt gata să facă faţă amenințărilor făţarnice de dincolo de 
ocean, dezlănţuire a pornirii nebănuite de luptă, de întindere, 
de cucerire, 

Este o ironie a soartei că Hitler pornind cu 
nemăsurata trufie ca să cucerească spaţiul şi secolul care vine, 
cu trupele sale mecanizate şi motorizate, a izbutit să trezească 
în U.R.S.S. şi în America, două imperialisme mai bine înzestrate 
decît chiar imperialismul său, unul cu mase nelimitate, altul cu 
motoare tot mai desăvâîrşite. 
| Uimitoarea producţie americană de motoare îngă- 

duie lui hoosevelt să voreabscă de libertate, de voinţa lui 
Dumnezeu, de toleranţă, de atîtea valori omeneşti care ne-au fost 


—— 


1) Eroare de manuscris. Este vorba de Iugoslavia. 

scumpe odinioară, şi să fie totuşi ascultat, de la un capăt al 
lumii la altul, cînd declară: "Nu vom accepta ca Hitler să domine 
lumea, Si nu vom accepta o lume, ca aceea de după războiul trecut, 
în care germenii hitlerismului au putut prinde şi creşte. Vom 
ACE CDLA numai o lume consacrată libertăţii”, | 

Tată dece, proclamația ce urmează, poate fi deci- 
sivă pentru soarta războiului: "Adânc conştient de răspunderile 
mele faţă de concetăţenii mei şi de ţara mea, am anunţat, astă-. 
noapte, o stare de alarmă naţională nelimitată, care cere întări- 
rea apărării noastre, pînă la limita extremă a autorităţii şi a 
puterii noastre naţionale”, 


= Si acum, ce ne facem noi, faţă de aceste reacţiuni 

americane?, am întrebat pe Bergery, cu care am vizitat, azi, după 
amiază, expoziția agricolă, şi unde am luat apoi masa în sufrageria 
albă şi boltită a ambasadei franceze, 

| Drept răspuns, ambasadorul îmi întinde un extras 
dintr-un articol apărut în "Frankfurter Zeitung", unde autorul, 
Rudolf Kirchen, declară că războiul anglo-saxon, prin blocus şi 
bombardări aeriene, nu poate duce la desăvîrşirea unirii popoare- 
lor europene: "Putem fi siguri, de pe acum, că nu e nici un popor 
în Europa dispus să moară de foame, de dragul Angliei, sau din 
credința în victoria Angliei, şi care să nu dorească să înfrunte 
greutăţile alături de puterile Axei. Englezii şi americanii ne 
vor ajuta astfel să trezim conştiinţa europeană, şi să dovedim 
eficacitatea colaborării ţărilor continentale” Ziarele germane- 
îmi spune, vădit mulţumit, Bergery - vorbesc din ce în ce mai 
mult de Europa. | 

- Să ne înţelegem ! E o fericire că America a 

ajutat pe Hitler să descâpere Europa, Metodele întrebuințate pînă 
acum de Germania pentru a trezi conştiinţa europeană de la Var- 
şovia pînă la Oslo, de la Haga pînă la Belgrad, de la Marea 
Nordului pînă pe muntele OlimpL?, nu au fost însă cele mai nimerite 
pentru a da naştere unor puternice simţăminte de solidaritate 
continentală. De dragul Angliei, nu ar muri, fireşte, nimeni de 
foame, Cine ştie însă, dacă n-ar fi foarte mulţi gata să îndure 
foametea cea mai cumplită, dacă ar avea mîngîierea de a şti că, 


l)Toate ocupate de hitlerişti. 

împreună cu ei, se prăpădeşte şi protectoarea lor, Germania ? 
Incercările de colaborare cu Hitler nu au dat pînă acum roadele 
cele mai fericite. 

Polonia a colaborat, cinci sau şase ani cu 
Germania, În ziua însă cînd s-a încumetat să spună: pînă aici şi 
nu mai departe!, a fost strivită, călcată în picioare, tăiată în 
bucăți, iar poporul ei înjosit, umilit, decimat, a rămas fără 
adăpost şi fără patrie. Patru ani de-a rîndul, Iugoslavia s-a 
străduit să creadă pe cuvînt asigurările lui Ribbentrop şi făgă- 
duielile lui Ciano. La prima încercare însă de a scăpa de sub 
oblăduirea puterilor vecine, a fost distrusă şi sfiîşiată, cu o 
barbară pornire care va rămîne o ruşine a veacului în care trăim, 
Poporul mîndru al olandezilor e veşnic umilit de îndrăsneala 
unor năvălitori care i-au răpit drepturile şi libertăţile lui 
seculare. In Norvegia, un trădător imbecill ə fiindcă ridică 
braţul şi gîndeşte la fel cu toţi cei cu braţele ridicate, este 
impus ca Fiihrer-cîrmuitor,. 

Toate aceste experienţe nu au dovedit pînă acum 
deplina "eficacitate a colaborării ţărilor europene”, Sînt mulţi, 
foarte mulţi europeni a căror conştiinţă, trezită de bombarda- 
mentele germane, nu s-au putut încă adapta cu desăvârşire, la 
noile împrejurări, şi care aşteaptă un ajutor mîntuitor din afară. 
Colaborarea lor nu va putea fi dobîndită decît prin noi acte de 
presiune şi de teroare. Nădejdea lor într-un război de eliberare 
a popoarelor - o nouă Vălkerschlacht2) , ca la Leipzig, - nu 
poate fi înăbuşită decît cu forţa, Si nimeni nu-i poate împie- 
deca, - dacă lucrurile rămîn aşa cum sînt, - ca vorbele rostite 
dincolo de Ocean să aibă ecoul cel mai fericit în sufletul lor: 
"Nu vom accepta ca Hitler să domine lumea. Vom accepta numai o 
lume a libertății..." 

Inţeleg, fireşte, interesul ce-l au ziariştii 
germani de a vorbi stăruitor despre Europa, Recunosc, de asemenea, 


că împrejurările sînt prielnice, - mai prielnice decît oricînd -, 


1) Prim-ministrul norvegian, pro-hitlerist, Quisling, 
'2) Luptă a popoarelor. 

pentru speculații privind unitatea europeană, In adevăr, s-au 
împlinit două fapte necesare procesului de închegare continentală. 
Germania a răsturnat obstacolele interne, punînd în valoare, prin 
cuceririle ei, unitatea geografică a continentului, Amenințarea 
americană poate da popoarelor unite prin forță, simţămîntul pri- 
mejdiei comune, din afară. Acest simţămînt nu poate fi decît 
întărit prin îndreptățita îngrijorare că imperialismul bolşevic, 
care şi-a strîns, de pe acum, forţele sale militare la hotarele 
europene, va trage toate foloasele din slăbiciunea pe care blocus- 
ul şi lupta de întrecere industrială, cu America, o vor pricinui` 
forţelor de rezistenţă continentale, 7 $ 

Ca din aceste simțăminte să se nască însă o cong- 
tiinţă europeană, e nevoie de o minune, fiindcă numai printr-o 
minune, popoarele cu răni trupeşti şi sufleteşti, deschise şi sîn- 
gerînde încă, ar putea fi convinse că răul care-i amenință din 
afară e mai rău decît răul care apasă asupra lor, cu o nesuferită 
cutezanţă, | | 

Tactica nemților e uşor de înţeles: când înain- 
tează, vorbesc de germani; cînd se simt ameninţaţi, îşi amintesc 
de Europa, Unitatea spirituală a Europei nu atîrnă însă de ce- 
rinţele de întindere, sau de apărare ale spaţiului vital german. 
Europa nu poate fi o creaţie de subjugare, de slugărnicie, de 
groază, Europa nu poate lua naştere decît în jurul unei cauze 
care să nu fie îndeosebi a nimănui, ci să fie, în comun, a tuturor, 
şi nu poate admite decît o singură valoare care să se suprapună 
valorilor naţionale consfinţite prin atîtea lupte şi atitea jertfe, 
şi anume însuşirea de a fi european. O uniune a popoarelor euro- 
pene, atit de greu încercate în timpul din urmă, nu poate fi 
imaginată decît prin liberul consimţămînt al fiecăruia, pe teme- 
iul unei ordini de drept care să limpezească şi să îngrădească 
stările de fapt atît de tulbure ale zilei de azi, Poate Germania, 
ea cea dintii, să se integreze într-o asemenea unitate europeană? 
Consimte ea să se folosească de împrejurările, atît de prielnice 
din afară, pentru a da, prin exemplul ei, un conţinut real ideii 
europene? Este în stare, după ce a înfăptuit, pe jertfele altora, 

o unitate geografică, să înalțe,prin jertfele ei proprii, o uni- 
tate de gînduri şi de simțiri? Iată toată problema europeană, 

Bergery obiectează că o ordine de drept "dinamică", 
adică ținînd veşnic seama de proporţia şi de raporturile de 
forţă, este cu putinţă; dar că o ordine de drept statică, adică 
o îngrădire statornică a forţelor de viaţă şi de dezvoltare ale 
Germaniei, e cu desăvîrşire potrivnică ideii naţional-socialiste, 
care influenţează întreaga activitate a lui Hitler. (Germania nu 
va încheia niciodată o pace, ca pacea de la Versailles, menită să 
fie neschimbătoare şi permanentă). De altfel, cum s-ar putea re- 
trage trupele germane de pe poziţiile lor, pe de o parte, fără a 
deschide calea anglo-saxonilor, iar pe de altă parte, calea bolge- 
vismului, şi fără a deslănţui revoluţia în ţările eliberate, în- 
cepînd cu Franţa ? l l 

Răspund că dacă nu avem de ales decît între re- 
voluţie sau ocupaţie germană, e mai bine să renunţăm numaidecît 
la ideea europeană, Această idee nu are o valoare decît în măsura 
aportului de disciplină şi de ordine, pe care îl putem aduce liber 
cauzei comune, fiecare. In ce priveşte Rusia, un continent euro- 
pean împăcat şi rînduit, i se va putea opune cu succes, oricînd, 
Iar anglo-saxonii nu vor mai avea dece să lupte împotriva unui 
asemenea continent, care se uneşte pe temeiul unei ordini. şi unui 
echilibru lăuntric, nu pentru a se bate mai departe, ci pentru a 
organiza pacea şi în afară, pe elemente de încredere şi de co- 
laborare. 

In ce priveşte însă ordinea de drept, menită să 
pună capăt arbitrarului care stăpîneşte şi tulbură stările euro- 
pene, ea nu se poate sustrage principiilor de statornicie pe 
care se sprijină, de cînd e lumea,ideile de ordine şi de drept. 

E firesc că în aceste vremi, cînd svastica se înalţă pe Acropole, 
"dinamismul" care tulbură atîtea spirite, să caute să "împrospă- 
teze" şi cele mai elementare noţiuni despre raporturile rînduite, 
între oameni şi echilibrul gîndirii omeneşti. Acest dinamism nu 
duce însă decît la distrugerea Varşoviei, la distrugerea Belgra- 
dului, la distrugerea Londrei, la distrugerea Europei, Ideea 

europeană cere o minune: svastica trebuie să dispară de pe 
colina divinității antice. Poate fi îngrădit Adolf Hitler, — 
acest "dinamic" simbol al arbitrarului, ~- în cuprinsul unei 

lumi în care înţelegerea şi grija pentru interesele comune, să 

nu mai ceară asuprirea nici unui popor, înjosirea nici unui neam, 
umilirea nici unei fiinţe omeneşti? Atunci Europa va putea fi re- 
născută, poate, printr-o minune de ordine şi de dreptate, 

Dacă nu, - şi cele mai multe semne nu ne îngădu- 
iesc iluzii în această privinţă, - prins, ca şi Napoleon, între 
duplicitatea răbdătoare a ruşilor, şi neînduplecata pornire de 
răzbunare a anglo-saxonilor, Hitler care s-a gîndit prea tîrziu, 
ca şi Napoleon, la Europa şi la unitatea ei, se va prăbuşi sub 
„povara simţămintelor europene de ură şi de răsvrătire, pe care, 
după ce le-a deslănţuit, nu s-a priceput să le potolească, Mai 
fericit, întru cîtva, decît dictatorul zilelor de azi, împăratul 
francezilor a putut să lase Europa, care nu i s-a supus, în seama 
„unei... Sfinte Alianțe! Ce va lăsa Hitler în urma sa? Nu se va 
împlini oare jalnica profeție, pe care el însuşi mi-a făcut-o 
acum doi ani (chiar în ziua cînd el împlinea 50 de ani) cu 
acea putere de închipuire germanică, gata oricînd să retrăiască 
prăbuşirile catastrofale ale Niebelungilor: - "La sfîrşit, în- 
vingătorii şi învinşii vor zăcea sub aceleaşi ruine, şi, de 
sforţările noastre disperate, se va folosi numai Revoluţia”, 


29 mai 

Luptele din Creta bîntuie cu o cumplită îndîrjire, 
Comunicatul englez se miră de cît de mulţi inamici pot cădea din 
cer. Situaţia e serioasă, anunţă Radio Londra. Am priceput, 


Luăm masa cu d.şi d-na Steinhardt, la doi secre- 
tari de legaţie americani, Reinhardt şi Charlie Taire, 

Steinhardt, ca întotdeauna, vede lucrurile 
în bine”, Germanii vor lua Creta, dar au plătit-o scump, Pe mare, 
în aer, în munţii insulei, au pierdut mulţi oameni şi un material 
preţios. Ambasada Statelor Unite din Berlin ştie că nemţii nu se 
aşteptau la o rezistenţă atît de îndîrjită şi la pierderi atît 


de mari. 

Englezii continuă jocul lor: hărţuiesc pe inamic 
cu puţine forţe şi cîştigă timp. Sîntem în luna iunie. Anglia nu 
a fost încă atacată, Celelalte poziţii britanice, nici chiar 
Egiptul, nu sînt hotărâtoare. Englezii prevăd posibilitatea de a 
pierde multe poziţii în Orientul Apropiat. De pe acum, se întă- 
resc în Golful Persic. Insemnată mai presus de orice, pentru ei, 
este rezistenţa insulelor britanice. De acolo nu se deplasează 
nici un om. Aşteaptă acolo, fără teamă, atacul german şi cu în- 
credere, sprijinul american, | | 

In ce priveşte intervenţia americană, Steinhardt 
nu o vede iminentă", In primăvara viitoare, momentul va fi mai 
prielnic, Intervenţia ar putea fi atunci hotărîtoare, (Prudenţă 
sau şiretenie ? E firesc că Steinhardt nu poate să-mi anunţe 
data intrării în război a Statelor Unite, Nu poate însă tăgădui 
că discursurile războinice ale Preşedintelui? ; dacă nu sînt ur- 
Neue de fapte, slăbesc autoritatea Statelor Unite). | | 

Prudent când vorbeşte de intervenţia militară a- 
mericană, Steinhardt este în schimb, cît mai categoric şi nemilos, 
atunci cînd prevede efectul blocusului anglo-saxon, Europa înfo- 
metată nu va putea să reziste mai mult de doi sau trei ani, 
Nicăieri, nici în Africa de Nord, nici în Rusia, nu va găsi mij- 
loacele de aprovizionare trebuincioase, nici căile de comunica- 
ţie potrivite, pentru a înlocui pieţele pe care le-a pierdut, 
dincolo de ocean. Ambasadorul care a studiat chestiunea în 
amănunte caută să dovedească, prin cifre, dece Rusia nu va pu- 
tea îndestula, înainte de trei sau patru ani,- oricît de intensiv 
s-ar pregăti, sau ar fi pregătită, - nevoile de viaţă ale con- 
tinentului european. 

Blocusul este şi rămâne, după a lui Steinhardt 
părere, arma decisivă împotriva lui Hitler. Din păcate, această 
armă ucide pe toţi cei din jurul lui Hitler, pe un spaţiu întins, 
unde trăiesc mulţi nevinovaţi. 

Ambasadorul revine cu plăcere asupra chestiunii 
japoneze: el e convins că Japonia nu poate să învingă China; că 
e greu încurcată în Extremul Orient; că trei sferturi din flota 


1) Roosevelt, 


E ca 
ei comercială sînt folosite pentru alimentarea şi întreţinerea tru— 
pelor, în China; că Axa nu poate fi de nici un folos aliatei japo- 
neze; şi că Japonia, la primul semn al lui Roosevelt, ar fi gata să 
accepte arbitrajul lui, să facă pace cu China, să renunţe la planu— 
rile ei spre Sud, şi să părăsească Pactul Tripartit, 

Observăm că, în timpul discuţiei, tinerii secre- 
tari nu împărtăşeau optimismul ambasadorului lor. Problema "vic- 
toriei anglo-saxone” li se pare mai complicată, fiindcă nu se 
poate face abstracţie de factorul sovietic. Tinerii sînt mai depar-— 
te decît şeful lor, de argumentele ideologice. In schimb, ei arată 
mult interes pentru realităţile europene. 


go mai 

Bergery nu izbuteşte să stabilească un contact su- 
fletesc cu membrii ambasadei sale. Deosebirea de gînduri şi de 
simţire este prea mare. De pe acum, se desemnează din reacţiunile 
libere ale celor mai mulţi francezi, oprobriul care va rămîne legat, 
în istoria Franţei, de amintirea "guvernului de la Vichy”, Am 
propus prietenilor noştri, Luguet, să ia masa la noi, cu ambasa- 
dorul lor, De obicei, modeşti şi binevoitori, soţii Luguet au 
păstrat o tăcere "de ghiaţă", “Nu credeţi că refuzul vostru ar 
putea fi neplăcut ambasadorului?", am întrebat pe d-na Luguet. 
“El va fi şi mai contrariat, cînd va fi spînzurat!", mi-a răspuns 
dulcea noastră "Luguette", cu o privire necruțătoare. 

Tragedia sufletească în care se zbate poporul 
francez este mai cumplită chiar decît prăbuşirea lui militară, 

Prin Moscova trec, din cînd în cînd, tineri fran- 
cezi, ofiţeri şi soldaţi, scăpaţi din lagărele de prizonieri din 
Germania, slăbiţi şi flămânziţi, năuciţi de propaganda germană; 
toţi au un singur gînd: să se ducă şi să lupte mai departe, pînă 
la capăt,pînă la izbîndă. Pe căi ascunse, prin mii de greutăţi 
se strecoară spre acele ţinuturi, unde lupta mai este posibilă. 
Ei se ascund de reprezentanţii guvernului de la Vichy, diplomaţi 
şi militari, pentru ca nu cumva să fie descoperiţi, opriţi, sau 


denunţaţi, 


1) Alianţa germano-italo-japoneză. 

3l mai 


Englezii pierd Creta, azi sau mîine. In schimb, 
ei recîştigă Irakul. Trupele lor se apropie de Bagdad. Guvernul 
“rebel” a şi fugit în Persia. Arabii, deocamdată, se supun. 


"Niciodată llitler nu va face război lui Stalin. 

El e prea şiret ca să nu fi simţit că o asemenea "trădare" i-ar 
putea fi fatală. Fiindcă ar fi o adevărată trădare faţă de ideea 
de revoluție şi faţă de cîrmuirea dictatorială, dacă aceşti doi 
cumetri ai prăpădului mondial s-ar ciocni între ei. In aceste 
vremuri, cînd pămîntul le fuge de sub picioare, dictaturile şi 
revoluțiile sînt silite să-şi dea sprijin şi ajutor... Cu atît 
mai muit, cu cît dictatorii se aseamănă între ei şi se comple- 
tează, Se aseamănă, fiindcă şi unul şi altul îşi dezvoltă armata 
şi serviciile publice, adică puterea lor de stăpînire, pe mizeria 
intelectuală şi fiziologică a unor mase asuprite, Se completează, 
fiindcă unul are o dictatură mai rîânduită, mai bine organizată, 
mai efectivă, iar altul are o revoluţie mai adînc gîndită, mai 
atrăgătoare pentru mase, mai apropiată de năzuinţele omeneşti. 

Complicitatea dintre aceste două lumi înrudite 
a fost de folos lui Hitler. Lupta dintre ele i-ar putea fi fa- 
tală. Fiindcă, dacă dictatura Fiihrerului ar învinge uşor dicta- 
tura “preşedintelui consiliului comisarilor", cine poate chezăşui 
că revoluţia lui Stalin nu ar învinge, tot atît de uşor, revo- 
luţia nazistă? Trăim zile cînd conducătorii de popoare nu mai au 
scrupuluri, dar au ideologii, Distrug fără şovăire, popoare în- 
tregi. Dar nu se încumetă să se atingă de cele două-trei prin- 
cipii pe care se sprijină vremelnica lor cîrmuire. lată dece 
pacea nu va fi tulburată de hotarul germano-sovietic*, 


Este òo opinie prețioasă, în aceste zile, cînd 
întreg corpul diplomatic din Moscova se frămîntă ca să afle ceva 
despre negocierile pe care le-ar duce Dekanozov, la Berlin, 


Se pune însă întrebarea dacă interesele tota- 
litarismului revoluţionar al lui Hitler se potrivesc cu intere- 
sele Germanici, - al marelui imperiu central, care a ajuns să 
fie azi exponentul intereselor europene, 


w + A 

Germania s-a mai aflat odată în faţa problemei 
sovietice, pe care nu s-a încumetat s-o dezlege, fiindcă avea 
ochii aţintiţi spre Occident, Si urmările nu au foșt fericite, 
nici pentru Germania, nici pentru Europa. Aşa, cel puţin, pre- 
tinde, într-o carte,pe care o recitesc azi cu interes, generalul 
Max Hoffmann, fostul şef de Stat Major al comandamentului de Est, 
în timpul primului războiL? şi ofiţerul german care, cel dintâi, 
cu prilejul armistiţiului şi apoi al negocierilor de pace, de la 
Brest Litowsk a intrat în contact cu lumea bolşevistă. 

In martie 1918, înaltul comandament german avea 
de ales între o ofensivă hotărîtoare, la Vest, (unde strînsese 
forţe superioare forţelor franco-britanice), sau o atitudine de- 
fensivă, de aşteptare, la Vest, sprijinită pe strînse raporturi 
economice cu Rusia, care ar fi putut procura “Puterilor Centrale 
înfometate, alimentele şi materiile-prime, necesare", In Rusia 
însă se instaurase boişevismul, pe care nemţii îl recunoscuseră 


prin pacea de la Brest Litowsk, "Pentru a obţine alimente, era 


nevoie să te duci să le cauţi”. Nemţii nu erau dornici să în- 
ceapă un nou război la Est, nici nu doreau să pună ordine, numai- 
decît, în Rusia: "Greutatea colosului rusesc a apăsat prea mult, 
de o sută de ani, asupra Germaniei, ca să nu fi avut, cu toţii, 
un sentiment de uşurare că revoluţia şi gospodăria bolşevică 
puneau capăt pentru multă vreme puterii ruseşti", 

Totuşi, generalul Hoffman îşi dădea seama de 
primejdia de a fi prins între forţele apusene, la care se adăugau 
npi forţe americane şi revoluţia boilşevistă, la hotarele căreia 
Germania era silită, cu toate tratatele de pace încheiate, să 
păstreze un cordon de trupe de acoperire. De aceea, începînd din 
primăvara anului 1918, el a sprijinit cu stăruinţă părerea "că e 
nimerit să limpezim stările răsăritene, adică să _denunţăm_ pacea, 
să mergem la Moscova, să aşezâm_acolo_un_ nou guvern rusesc, să-i 
punem condiții de pace mai bune decît cele de la Brest-Litowsk, 
să-i restituim, de pildă, Polonia, (Hoffmann se gîndea şi la res- 
tituirea statelor baltice), şi _Ssă_încheiem, cu acest guvern, _0 
alianţă”, 


1) In primul război mondial, 1914-1918. Referinţa de mai sus pri- 


veşte lucrarea "Die Aufzeichnungen des General-Majors Max Hoffmann", 


vol.2, pag.223 şi urm, 


SE» 
Pentru a împlini un asemenea plan, nu era nevoie de trupe numeroase 
Maiorul Schubert, noul ataşat militar german în Rusia, era de pă- 
rere că "se poate face ordine” la Moscova, cu două batalioane. 
lloffmann se gîndea la două divizii. Si avea un plan pregătit în 
amănunte. Trebuia ocupată mai întîi linia Smolensk - Petrograd 
(1918), 

La Petrograd, se alcătuia un nou guvern care, sub 
cuvînt că țareviciul mai trăieşte, ar fi fost aşezat sub oblă- 
duirea unui regent, marele duce Pavel, de preferinţă. Din vechea 
capitală, noul guvern, sprijinit de trupele germane ar fi trecut 
la Moscova, Ar fi fost o "Kleinigkeitul de a mătura de acolo 
regimul bolşevist. "Rusia ar fi scăpat, astfel, de o nespusă 
jale, şi nu ar fi pierdut milioane de oameni”... iar înrîurirea 
acestei fapte ar fi fost "riesengross",2) 

Ludendorff nu a ţinut seamă de această părere, 

El era convins că poate dobînai o victorie decisivă în Apus. A 
atacat şi nu a izbutit. 

Chiar după acest insucces, adică în aprilie-mai, 
1918, mai era cu putinţă, după părerea lui Hoffmann, de a executa 
planurile ruseşti ale comandamentului de Est. Generalul nu crede 
că popoarele Antantei ar mai fi găsit energia necesară ca să 
continue lupta, "dacă am fi aşezat la Moscova un nou guvern, 


dacă ne-am fi aliat cu el, şi dacă am fi făcut o propunere_de 
pace, care ar fi asigurat refacerea şi liberarea Belgiei, şi ar 


fi jertfit oate, unele ţinuturi din Lorena”. | 

Ludendorff s-a încăpăţînat însă să atace la Vest 
şi să nu facă nimic la Est. 

Situaţia de azi nu e întru totul aceeaşi, ca în 
1918, Frontul apusean a fost împins de pe Somme şi din Champagne, 
pînă la Oceanul Atlantic, Franţa a fost ştearsă din rîndurile 
inamicilor Germaniei, Nu-i apăsa, dinspre Vest, presiunea pri- 
mejdioasă a unor trupe terestre, ăi 
| La Răsărit, bolşevismul s-a potolit, revoluţia 
a statornicit situaţii mai rânduite, Schimbul de mărfuri este cu 
putinţă. 

Germania, datorită poziţiei ei centrale, e prinsă 
totuşi, în aceiaşi încleştare fatală. Gura cleştelui s-a mai 


1) O nimica toată. 
2) Gigantică, uriaşă.. 

“lărgit, apucătura lui e tot atît de puternică. In Apus, suprema- 
ţia pe mare a puterilor anglo-saxone, îngăduie Angliei să men- 
țină blocusul. alimentar, în timp ce Statele Unite îşi pregătesc 

uriaşele lor rezerve de forţe militare, navale şi aeriene, In 
măsura în care aceste forţe se pregătesc, nimic, nici chiar o 
"invazie izbutită a insulelor britanice, nu poate fi "decisivă", 
Străpungerea frontului din Atlantic, apărat de forţele anglo- 
saxone e şi mai iluzorie, azi, decît era străpungerea forţelor 
anglo-franceze, de pe Somme, Mijloacele Germaniei au crescut, 
Insă, în aceeaşi proporţie, s-a întins şi războiul, Victoria la 
Vest însemna, în 1918, cucerirea Europei. Azi, însemnează cuce- 
rirea lumii, Cine ar putea crede că lumea nu se'va apăra tot 
atît de bine, cum s-a apărat Europa? 
| De acega, deslegarea pe care Germania o poate da 
problemelor şi stărilor răsăritene, prezintă azi, cel puţin tot 
atît interes, ca în 1918. "Făcând ordine la Răsărit”, - după 
cum scrie Hoffmann, - ea poate nădăjdui să reziste mai bine şi 
“mai multă vreme, în Apus. Si se asigură, pentru cazul pe care 
trebuie să-l prevadă, că nu-i va fi dat să iasă învingătoare 
pînă la capăt. Fiindcă dacă Germania îşi va slei puterile ata- 
cînd tot mai mult şi totmai zadarnic pe anglo-saxoni (a căror 
putinţă de a primi lovituri, pare nelimitată), primejdia pentru 
ea şi pentru întreaga Europă, din partea forţelor sovietice 
care stau de veghe, de la Marea Baltică, pînă la Marea Neagră, 
e mult mai mare azi decît acum douăzeci de ani, 


O socoteală ca aceea pe care şi-o făcea Hoffmann, 
cere însă nu numai spirit de prevedere, dar şi un simţ al măsu- 
rii, de auto-moderaţie, pe care marii cuceritori nu le au de 
obicei, Generalul îşi dădea seama că o acţiune, la Răsărit, 
punea Germania în faţa unor probleme atît de întinse şi atît de 
însemnate încît "o victorie în stil mare (spre Apus) nu ar mai 
fi fost cu putinţă”, Aceasta este şi mai adevărat azi, O acţiune, 
spre Răsărit, cere forţe, timp, străduinţe de organizare şi de 

“refacere, care împiedică o victorie în stil mare, asupra lumii 
întregi, Nu e însă tocmai această victorie, cît mai deplină; 


=. A, = 
cât mai neţărmurită, țelul pe care îl urmăreşte dictatorul 
german, dacă nu are raţionamentul său de bărbat de stat, desigur 
însă cu puternicul lui temperament revoluţionar ? Intre un des- 
nodămînt fericit, dar limitat, şi cu putinţa de a învinge mai 
întîi pe un front, apoi pe celălalt, prezintă riscul de a pier- 
de pe amîndouă, Hitler va fi ademenit să aleagă calea din urmă, 
şi să joace totul, pentru tot. Fiindcă "ordinea nouă", la care 
năzuieşte nu înseamnă ordine, ci izbîndă. 

Hoffmann nu era un revoluţionar. Il interesau 
soluţiile "de ordine" şi "de echilibru", care frămîntau gîndi- 
rea tuturor bărbaţilor de stat de altădată, dornici să asigure 
o perioadă de pace prelungită, după tulburările unui mare 
război. 

Contele de Noailles, ambasador al Franţei pe 
lîngă împăratul Alexandru I, după războaiele napoleoniene, se 
întreținea cu ţarul despre noua rînduire a continentului: 
"Impăratul împărtăşeşte părerea mea că restabilirea ordinei, în 
Europa, nu va fi desăvîrşită decît atunci cînd Franţa îşi va 
relua rangul, şi va fi din nou o putere independentă. Mi-am 
îngăduit atunci să arăt că nu văd decît două sisteme politice 
posibile, unul monstruos, care ar prevedea ocuparea tuturor 
statelor de către unul singur, celălalt, admis pe vremuri de 
toată lumea, şi întemeiat pe un echilibru de puteri egale. 
Majestatea sa îmi pare că înclină spre un al treilea sistem, şi 
anume acela al unei alianţe generale (a marilor Puteri: Rusia, 
Anglia, Austria plus...Franţa) şi a unei garanţii mutuale între 
aceste state. Impăratul s-ar gîndi deci, că la o anumită epocă, 
să poată intra şi Franţa în alianţa celor patru puteril)n 

O sută de ani mai tîrziu, generalul Hoffmann 
iscodea planuri asemănătoare celor ale ţarului Alexandru, Ideia 
sa de a restabili ordinea în Rusia pentru a înlesni astfel în- 
cheerea marelui război, s-a cristalizat după război, într-un 
complex sistem politic de pace şi de “ordine nouă”, pe care l-a 


avut oarecare răsunet. 


1) "Rapports des Ambassadeurs de France". "Raports du C-te de 
Noailles, 1816-1818. Archives du Ministère des Affaires Etrangères" 
Paris; însemnarea de la 15 decembrie, l8l6. 

Nu este lipsit de interes să ne amintim, în 
„aceste zile, de Memoriul lui Hoffmann. El ar putea fi subscris 
aici de mareşalul Pétain, sau de ingeniosul meu coleg Bergery, 
urmaşul contelui de Noailles, ca ambasador al! unei Franţe învinse, 
în capitala imperiului rusesc. (Deşi Bergery, prea modern pentru 
a se mulţumi cu un regim de echilibru static, ar căuta să-i 
adaoge şi anumite elemente mai dinamice, Sistemul de colaborare 
însă, - fără hegemonia nimănui! - pe care l-a expus lui Kalinin, 
se aseamănă, în parte, cu asociaţia dintre marile Puteri la care 
se gîndea tarul, şi pe care o propunea, după un secol, generalul 
german). 

Sistemul lui Hoffmann cuprindea "două operaţii” şi 
anume; operaţia I-a, Asocierea Marilor Puteri Europene. (E inte- 
resant că generalul, încă sub impresia înfrîngerii militare, nu 
vorbeşte decît de Anglia, de Franţa şi de Germania, şi uită marea 
Putere, Italia, viitoarea parteneră de Axă); operaţia II-a: 
liberarea Rusiei. 

In ce priveşte prima operaţie, generalul care îşi 
aminteşte că Bismark nu a urmărit niciodată hegemonia asupra 
popoarelor europene, propune o strînsă cooperaţie economică întru 
marile puteri, pe temeiul interdependenţelor economice, şi spri- 
jinită pe o alianţă politică, Nu cere, pentru Germania, decît un 
„regim de egalitate desăviîrşită, şi respectarea demnităţii ei na- 
tionale. Operația a doua, militară şi politică, trebuie să inte- 
greze Rusia în Europa. Bolşevismul privează continentul european 
de cea mai întinsă piaţă de desfacere şi de consumaţie şi împie- 
dică, astfel, refacerea şi normalizarea vieţii şi a raporturilor 
economice, în lume. Bolşevismul stă la pîndă, gata să se folo- 
sească de orice slăbiciune, şi să pătrundă acolo unde ordinea 
este în primejdie. Duşmanul de căpetenie al bolşevismului, după 
părerea ui Hoffmann, este imperiul britanic, apărătorul ordinei 
în lume: "Agitaţia Moscovei împotriva Angliei e "Kinderleicht"I). 
Neponderată prin nici o consideraţie etică, Moscova făgăduitoare 
fiecăruia dintre sutele de popoare dependente de Anglia, ceeace 
doreşte. Inamicul vostru este numai Anglia. Liberaţi-vă de ea, 


şi veţi dobîndi tot ce năzuieşte inima voastră!" (Ce bine 


1) Uşuratică, copilăroasă. 

şi-a însuşit aceste metode propaganda lui Goebbels, lipsită şi 
ea de scrupule şi de morală, după ce Ilitler, urmînd pilda 
Moscovei, şi-a ales imperiul britanic, - apărătorul ordinei în 
lume, - drept duşmanul său de căpetenie). 

Cine poate spune întrucît planul generalului de 
a strînge Puterile europene laolaltă, îndreptîndu-se spre o luptă 
şi o muncă solidară pentru refacerea Rusiei, ar fi putut da roade 
bune şi asigura pacea europeană ? Este greu de a îndrepta soarta 
unei ţări, din afară, înlăuntru, după cum e greu de a înăbuși, 
prin operaţii militare şi socoteli economice, ideile, chiar cele 
mai greşite, atîta vreme cît clocotesc încă în conştiinţa unui 
popor. f 

(Stalin e pe cale să lichideze bolşevismul, mai 
desăvârşit şi mai radical decît ar fi putut s-o facă cel mai 
iscusit strateg militar). 

E interesant însă de a vedea cum gîndirea poli- 
ticë germană trece de la c extremă la alta: de la hegemonie, la 
colaborare; de la victorie “în stil mare", la un fel de Sfîntă 
Alianţă; de la distrugerea Apusului, la reorganizarea Răsăritului; 
de la triumful barbariei, la salvarea civilizaţiei; căutînd la 
stînga sau la dreapta, la Est sau la Vest, să înlocuiască un echi- 
libru nesuferit, prin isprăvile pornirilor ei neastîmpărate. 

. Conservatorul Hoffmann, bărbat de luptă şi de 
acţiune, aveam prieten filosof şi doctrinar politic, pe 
Haushoffer, care la rîndul său, avea un discipol, pe Rudolf Hess. 

Este oare, numai o întîmplare că, în timp ce 
Hitler se năpusteşte cu loviturile sale cele mai grele împotriva 
imperiului britanic, copilul lui de suflet, Rudolf Hess, coboară 
ca un porumbel, cu ramura de măslin în mînă, pe plaiurile Marei 
Britanii? 

In aceste zile, cînd soarte Europei, - prăbuşi 
rea sau mîntuirea continentului nostru, ~ atîrnă de putinţa de 
a se potoli, a lui Hitler, îmi revin în minte declaraţiile pe 
care Piihrerul mi le-a făcut, la Berlin, în ziua de 19 aprilie, 
1939, prin care răsuna, ca un leit-motiv, cuvîntul de "îngrădire", 
(Einschrankung), 

Am însemnat într-un memoriu, aflat la Ministerul 
nostru de Externe, toate amănuntele acestei întîlniri, căreia îi 
datorez unele dintre cele mai puternice impresii ale vieții mele. 
Hitler s-a folosit de împrejurarea că de la Berlin, plecam prin 
Bruxelles, la Londra şi la Paris, - unde aveam prilejul să rela- 
tez cuvintele sale în cercurile politice conducătoare - , ca 
să-mi lămurească principiile sale de pace şi pregătirile sale de 
război, Ascultînd cu încordare dramatica expunere de fapte, prin 
care răsuna bubuitul prevestitor al luptei nimicitoare de azi, 
simţeam întreg adevărul cuvintelor Cronicarului, că bărbatul, 
chiar cel mai puternic şi mai de-sine-stătător, nu e stăpîn pe 
vremi, ci stă, biet om, cu hotărîrile şi cu patimile, cu porni- 
rile şi cu slăbiciunile lui, sub porunca vremilor. "Când potolit 
şi reţinut, cu glas domol şi grav, când năvalnic şi ameninţător, 
tremurînd de o mînie lăuntrică, Fuhrerul a desfăşurat, în faţa 
noastră (erau de faţă Ribbentrop, Meissner şi Radu Cruţescu), 
toată. gama uimitoarelor lui resurse oratorice, păstrînd totuşi. 
în orice clipă, o anumită simplicitate care îl apropie de inter- 
locutorii săi, şi dă tuturor cuvintelor sale un caracter de ome- 
nie şi de pătrunzătoare convingere", 

Fără voie, mi-am amintit de faimoasa scenă în 
care Napoleon a căutat să convingă, să ademenească, să terori- 
zeze, rînd pe rînd, pe papa Sixtus, care i-a răspuns numai prin 
două cuvinte, mai mult gîndite, desigur, decît rostite: 
“Comediante, Tragediante!". Este, într-adevăr, cînd o comedie, 
cînd o. tragedie pe care acest om, înzestrat cu un puternic tem- 
perament dramatic, o joacă pe scena istoriei, cu soarta popoare- 
lor, şi cu soarta lumii. | 

"Lupta împotriva tratatului de la Versailles, 
este lupta vieţii mele", - îmi spunea Hitler. "Pînă azi, am 
învins pe toată linia. Imi mai rămîn cîteva bătălii de cîştigat. 
Le voi cîştiga. Nu lupt împotriva intereselor nici unui popori 
Lupt pentru dreptaitea cauzei Germaniei. De aceea am ştiut să 
mărginesc, în mod precis, pretenţiile şi pornirile mele. 


"Le-am îngrădit faţă de Anglia cu care am în- 
cheiat un acord naval. Le-am îngrădit faţă de Franţa, căreia 


a, a is va 


i-am recunoscut frontierele de azi, renunţînd în mod definitiv, 
la Alsacia şi Lorena. E un gest dureros pe care numai eu îl pu- 
team face. L-am făcut fără nici o rezervă mintală. Impreună cu 
mine, întregul popor german şi opinia publică, şi presa, şi ti- 
neretul, au renunţat leal, şi cu desăvârşire, la aceste provin- 
cii, pentru care Franţa “şi Germania s-au bătut veacuri de-a 
rîndul. 

"Ne-am îngrădit pretenţiile faţă de Italia, re- 
nunţînd la germanii din Tirol, Mi-am dat seama că, dacă ne-am 
bate pentru toţi germanii răspînaiţi în lume, fie în Italia, fie 
în Iugoslavia, fie în România, ar trebui să ducem război după 
război. Eu vreau însă pace. In luptele pe care le-am dus şi le-am 
câştigat, nu a curs nici o picătură de sînge, 

; "Ne-am îngrădit pretențiile față de Iugoslavia, 
cu care vrem să păstrăm, de-a lungul hotarului de azi, cele mai 
prieteneşti raporturi. Aceiaşi atitudine precisă o am față de 
Ungaria. Inţeleg să respect hotarele Olandei, ale Belgiei, şi ale 
Elveției., Ni se atribuie planul absurd de a cuceri aceste țări 
mici, spre a lărgi frontul de bătălie, într-un eventual răgboi, 
sau pentru a cuceri coloniile lor. Nu vrem coloniile altora. 
Vrem numai coloniile noastre, şi vom isprăvi prin a le avea. In 
ce priveşte frontul de luptă nu avem nici un interes să-l lărgim. 
Dimpotrivă. Vom concentra toate energiile noastre acolo unde 
trebuie. Nu există sistem de apărare peste care să nu se poată 
trece, cu mijloacele militare de azi. Ne-am îngrădit, însfîrşit, 
faţă de Polonia încheind, cu mareşalul Pilsudski, un tratat de 
prietenie, pe care l-am semnat leal, cu toate că statornicea 
unele stări de tăiau în două trupul ţării. Sîntem gata, de ase- 
menea, să declarăm că nu avem nici o pretenţie de ordin politic 
sau teritorial, împotriva ţărilor din Sud-Estul european, Am 
întins heichul german în limitele lui fireşti, cuprinzînd şi 
Boemia în aceste limite, nu din plăcerea de a cuceri, ci din 
nevoia de a nu avea înfipt în trupul Reichului un stat străin 
şi ostil", 

lată însă că, după aceste declaraţii, făcute pe 
un ton potolit şi cu vădita mulţumire de a se înfăţişa în ipos- 
taza unui om atît de cuminte, atît de modest, atît de dezinte- 

resat, Fihrerul îşi dă arama pe faţă, denunţînd.., primejdia 
“britanică. Vocea i se umflă. Privirea i se aprinde, Gândirea 

îi scapă de sub rezervele ce îşi impusese. Conflictul cu Anglia 
este grija de căpetenie a Germaniei. Supărarea lui Hitler împo- 
_triva Angliei e mare şi se exprimă prin cuvinte tari şi amenin-: 
ţătoare: "Anglia nu ne înţelege; şi în loc să ajungă, cu noi, 

la o învoială, ne urmăreşte pretutindeni, şi se străduieşte să 
ne taie calea. Nu acceptă puterea noastră politică. Se opune 
„dezvoltării noastre economice. Ne urmăreşte peste tot cu gînduri 
ostile, întreţine împotriva noastră o campanie de ură. Ce vrem 
noi? Coloniile noastre, de care avem nevoie, şi care sînt nece- 
“sare vieții economice germane, şi sentimentului nostru de onoare 
şi de putere! Si mai vrem ca, aşa cum sîntem gata să respectăm 
imperiul britanic, Anglia să ne respecte, la rîndul éi, sfera 
noastră de interese în care sîntem siliţi să muncim pentru viaţa 
noastră de toate zilele”, Am însoţit această declaraţie de urmă- 
toarea însemnare: "Felul cum Hitler expune problema engleză do- 
vedeşte că, în ciuda furiei sale de azi, —- care ar putea duce, 
de altfel, la un conflict, - a păstrat gîndul că încă mai este cu 
putinţă o împărţire a zonelor de influenţă în lume, cu Marea 
Britanie”, Este vechea idee germană care exprimă necumpătata 
-poftă de “întindere şi de stăpînire a unui neam puternic, ajuns 


cel din urmă la împărţirea lumii, şi care nu se mulţumeşte cu 
partea rezervată de Dumnezeu nemților, ~ ideea pe care împăratul 
Wilhelm o împărtăşise, pe vremuri, bătrînului Chamberlaini), şi 
apoi regelui Eduard, îndemnîndu-i, cu o mişcătoare nevinovăție: 

- Hai, să împărţim lumea! 

Mult îngrăditul Hitler are şi el o. ieşire, pe 
unde gândirea lui se avîntă în zona ei de influenţă, în spaţiul ei 
vital, adică în infinit. Limitele vremelnice pe care şi le im- 
pune, de o parte şi de alta, îngăduiesc pornirii sale să răzbată 
cu atît mai multă putere în direcţia pe care şi-o alege. 


1) Este vorba de Joseph Chamberlain(1836-1914), tatăl lui Austen, 
(şeful unioniştilor englezi)şi al lui Neville, care a declarat 
război contra Germaniei hitleriste, în 1939, 

Cînd a pătruns în Renania, Hitler s-a îngrădit 
față de Austria. Cînd a intrat în Viena, el s-a îngrădit de 
Cehoslovacia. Cînd a pretins pe sudeții cehoslovaci, el a garan- 
tat pe cehi. Cînd a năvălit la Praga, el a dat Poloniei o parte 
din fosta republică a Cehoslovaciei, şi o altă parte Ungariei, 
ştiind bine că, peste puțin timp, el va obține Polonia întreagă, 
şi Ungaria întreagă. 

Nouă, Hitler nu ne-a cerut nimic altceva decît 
Basarabia, cu care el a plătit o poliţă pe care o avea la ruşi; 
apoi ne-a cerut Ardealul, cu care el a stăpînit pe unguri; apoi 
ne-a mai cerut petrolul, pîinea, dreptul de trecere spre Răsărit, 
dreptul de a se aşeza în România, şi de a se întinde în ţară; 
ne-a pretins să-i cedăm dreptul nostru de a fi români, şi de a 
fi aşa cum am fost, | 

In ziua răfuielii generale, stavilele Fuihrerului 
nu mai au măsură, cad ca atîtea zăgazuri neputincioase, în faţa 
revărsării apelor mari, şi astfel potopul trece peste Belgia, 
peste Olanda, peste Polonia, peste Iugoslavia, peste Franţa, 
peste Balcani, ca şi cum Hitler n-ar fi călcat niciodată pragul 
acestor ţări. l 

Elanul lui deslănțuit îşi urmăreşte ţelurile tot 
mai întinse, tot mai depărtate, cu o voință pătimaşe de a învin- 
ge cele mai uimitoare greutăți şi fără a da înapoi, în faţa pri- 
mejdiei întrevăzute şi a celor mai catastrofale prăbuşiri. 

Cu a voce de profet, Hitler mi-a descris pers- 
pectivele apocaliptice ale războiului ce avea să vie: "Dacă 
Anglia vrea războiul, îl va avea. Nu va fi un război general, 
aşa cum îl doreşte, fiindcă o jumătate din lume e cu noi. Dar 
va fi un război nimicitor, cum nu şi-l închipuie. Vom lupta cu 
alte mijloace decît acelea din 1914. Vom lupta fără menajamente 
şi fără nici o reținere, pînă la capăt. Niciodată nu am reprezen- 
tat o forță atît de mare ca azi. La puterea noastră militară, se 
adaugă ştiinţa inginerilor şi a chimiştilor noştri, Lumea va fi 
uimită de invențiile noastre, puse în slujba războiului. Stiu 
însă că nici o aviaţie din lume nu se poate măsura cu aviația 

noastră, Vor dispărea cu desăvirşire oraşele inamice”, 

Hitler întrerupse o clipă acest plan de nimi- 
cire pe care îl expune cu gesturi şi cu priviri înfricoşătoare, 
pentru a se întreba, cu glas mai potrivit: "Si cui ar sluji 
acest prăpăd? Numai Moscovei, care şi-ar putea întinde bolşevis- 
mul, peste ruinele Europei, sub care vor zăcea învingătorii şi 
învinşii”, 

Din aceste prevederi întunecate, unele s-au 
împlinit. Altele sînt pe cale de împlinire, 

Viziunea lui profetică nu a oprit pe Hitler pe 
pragul catastrofei. L-a îndemnat cel mult să cerceteze toate 
datele problemei. 

Declaraţiile pe care mi le-a făcut, la 19 apri- 
lie, au cuprins cele din urmă cuvinte, rostite împotriva vechiu- 
lui său duşman, bolşevismul. După cîteva zile, - la sfîrşitul 
lunii aprilie, - el a ținut un mare discurs, răspunzînd preşe- 
dintelui Roosevelt, cînd a dezvoltat pe larg problema Danzigului,. 
Darea de seamă a acestei cuvântări mi-a sosit la Paris, Am că- 
utat zadarnic, împreună cu conducătorii de la Quai a'Orsayl) pe 
care îi vizitam, obişnuitele diatribe împotriva Moscovei. Lip- 
seau. . | 

Incă din zilele acelea, hotărîrea lui Hitler era 
luată: nu va intra în război decît cu spatele acoperit. Avînd 
de ales între Apus şi Răsărit, între Europa şi Asia, Fiihrerul 
s-a hotărît să înfrunte lumea veche, cu spatele sprijinit pe 
revoluţie, 


2 iunie 

(...) La o petrecere oferită de P.P. pentru Axă, 
Novikov îmi spune că Antonescu pregăteşte un nou guvern, Ar fi 
vorba de Mihalache, George Brătianu... Nume vechi, dar nu în- 
vechite, ar da girul lor noului curs, contribuind la deplina 
lichidare a gari smului? o (Bergery îmi spusese,ieri, că ştie, 
din Bucureşti, că Antonescu se zbate, dar pînă acum fără succes, 


1) Ministerul de externe al Franţei, 
2) Este vorba de "garda de fier”, 

să-şi consolideze regimul, Eu nu ştiu nimic, şi această igno- 


ranță e insuportabilă). 


- Ce se întîmplă cu Banatul iugoslav?, mă în- 
treabă Novikov. (E o problemă care interesează cercurile sovie- 
tice. Intrebarea asta mi-a fost pusă de mai multe ori), Examinăm 
împreună ipoteza unui schimb maghiaro-român de teritoriu (adică: 
Banatul iugoslav, pentru unguri, în schimbul Clujului şi a Some- 
şului), care ne-ar îngădui să rotunjim hotarul nostru transilvan, 
tras atît de absurd, la Viena? ° 

- Ar fi bine, îmi spune Novikov, să tăiați dege- 
tul acela care arată spre petrolul românesc şi spre Gurile 


Dunării! 


Rusul se plînge că unele ziare româneşti duc o 
campanie pătimaşe împotriva Uniunia Sovietice. (Raza? Ziarul 
Basarabiei?) 

La rîndul meu, mă plîng că guvernul sovietic 
nu se arată mai înţelegător în chestia liniei de demarcaţie. 
Ridic din nou problema Herţei,. 

- Ce înseamnă un- petic de pămînt?, spune rusul, 

- Pentru U,R.S.S. nimic, Pentru România, ceva 
mai mult; un colţ de țară şi de istorie. Pentru Grigore Gafencu, 
foarte mult: putinţa de a convinge pe români despre bunele şi 
cinstitele intenții ale ruşilor, şi despre folosul unei destin- 


deri şi al unei înțelegeri.. ) 


Mascia”? ştie că unul dintre şefii serviciilor 
de aprovizionare ale armatei roşii a plecat la Berlin pentru a 
face o mare comandă de... praf de puşcă. Este semnul că războiul 
dintre Axă şi U.R.S.S. nu bate la uşe. . 

Tot Mascia mai ştie că Cordell Hullöàr fi spus 


1) Diktatul arbitrar de la Viena, din 1940. 
2) Luciano Mascia, din misiunea diplomatică italiană, la Moscova. 
3) Secretar al Departamentului de Stat, S.U.A. 

ambasadorului: italian la Washington că intrarea Statelor Unite 
în război este o chestie de cîteva zile. 

- Cum? Tocmai acum, la sfîrşitul operaţiilor?, 
ar fi exclamat italianul, l 

- Ce-are-a-face !, a răspuns americanul. Nu e 
prea tîrziu. Războiul va mai ține zece ani. 


ð iunie e 
. Două operații militare sînt definitiv lichidate: 
Nemţii sînt stăpinii insulei Creta. Luptele au încetat. Isprava 
nemaipomenită de a fi cucerită o insulă, pe calea văzduhului, 
le-a reuşit. Victoria a fost, pare-se, foarte scump plătită, Dar 
face! 

Englezii au încheiat pacea cu Irakul, Luptele au 
încetat, Rebelii politici şi militari au fugit în Persia, (Saed 
e încântat, Se temea că Iranul ar.fi putut fi atras în viltoare, 
Imi istorisea despre englezi, ieri seară,- între două dansuri,- 
că “faptul de a-şi fi consolidat poziţiile în Asia Mică şi în 
Golful Persic, este o binefacere pentru întreg Orientul Apropiat. 
Beneficiarii unei prăbuşirii britanice nu ar fi germanii, ci. 
ruşii, Acum, numai de s-ar încheia mai repede pacea anglo-ger- 
mană !*), 

Se lichidează azi două legaţii prietene... 

Gavrilovici a plecat la orele de amiază spre 
Ankara. N-a fost însoţit la gară decît de puţină lume. Se izo- 
lase în timpul din urmă, trăia departe de colegii săi şi în sin- 
gurătate, pierdut în gîndurile sale negre. Emoţiile prin care a 
trecut, în lunile din urmă, acţiunea însemnată pe care a dus-o 
în răzvrătirea: ţării sale, succesele sale diplomatice, urmate 
de jainica prăbuşire a Iugoslaviei, îmbrăţişarea sa cu Stalin, 
urmată de concedierea sa din U.R.S.S., şirul de întîmplări dra- 
matice de care au fost legate speranţele, apoi desnădejdea sa, 
care a ilustrat activitatea sa zbuciumată de diplomat şi. poli- 
‘tician, zelos şi imprudent, toate au contribuit să întunece şi 
mai mult firea sa bănuitoare şi posomoriîtă, Cu toată prietenia 


a Ia A 
pe care i-am arătat-o, în orice împrejurare, fără a ţine seama 
de poruncile trecătoare ale politicii sale, ţării şi legaţiei 
sale, el nu a găsit de cuviinţă să-şi ia rămas bun de la:mine, 

Plecarea belgienilor - Guy şi Yvonne lleyndrickx — 
a fost în schimb prilejul unei mişcătoare manifestații de prie- 
tenie şi de solidaritate a corpului diplomatic, pe care necazuri 
şi petreceri trăite împreună îl unesc atît de strîns în tabăra 
de concentrare, Moscova, 

La gară, unde prietenii noştri s-au urcat în 
trenul transiberian, se întruniseră toţi şefii de misiune, cu 
familiile şi colaboratorii lor (în afară de Axă, de unguri şi de 
bulgari), pentru a-şi lua,cu inima îndurerată, rămas bun de la 
distinsul şi blîndul lor coleg, de la soţia sa, plină de farmec, 
care pleacă într-un lung exil. E. ceva ciudat şi tulburător în 
aceste despărţiri moscovite: cei care pleacă plîng legăturile 
sufleteşti şi deprinderile dragi, lăsate în urma lor, în închi- 
soare de lux a vieţii diplomatice, din U.R.S.S., - iar cei ce să 
rămîn simt cum creşte singurătatea lor în această închisoare, 
printre gratiile căreia au scăpat pentru a se pierde în nesigu- 
ranţă şi în necunoscut tovarăşi buni de viaţă grea. 

Un vânt aprig, încărcat cu ploaie şi ninsoare 
tulbură şi mai mult aceste clipe dureroase. l 

Nici un sovietic nu a găsit de cuviinţă să se 
afle la sară, lHeynarickx a stat şase ani,la început consilier 


apoi ministru la Moscova, 


Luptele pe insula Creta nu încetaseră încă, iar 
legația Greciei a şi primit avizul "Narkomindelului", că nu mai 
are ce căuta în U.R.S.S. Lipsa de demnitate şi de cel mai ele- 
mentar simţ de ospitalitate a marei Puteri sovietice, faţă de 
micile popoare care luptă pentru libertatea lor, întrece orice 


închipuire. 


Hitler a întîlnit pe Mussolini. Ce va ieşi din 
această consfătuire? O propunere de pace? Un plan european? 
Continentul este cucerit, ocupat, “curăţat”. Nu mai rămîne de 

cucerit decît lumea, — patru continente, şi cam tot atîtea 
oceane, Anglia mai ţine. America intră în horă.. Rusia aşteaptă. 

Operațiile militare nu mai slujesc la nimic, 
Ele pot adăuga, cel mult, una sau două victorii'noi, în angre- 
najul victoriilor, care duc la prăbuşire.("Vom lupta pînă la 


'moartë "!,se spune de pe acum la Viena).E nevoie, cît mai degrabă, 


de o victorie politică. Ceasul "Europei" a bătut, Cine îl pier- 
de, pierde şi Europa. 


Masă mare la ambasada Statelor Unite, în cinstea 


lui Bergery. După masă, - şi după obişnuitul film american-, 


diplomaţii se strîng la taifas. Bergery se plînge colegilor săi 
că nu are cu cine sta de vorbă, la Kremlin, şi la Narkomindel, 
Demnitarii sovietici sînt muţi: ascultă, dar nu răspund, 

Ambasadorii asiatici urmăresc cu o mulţumire de 
abia tăinuită mărturisirile noului venit.. Ochii de jăratic ai 
afganului Sultan Ahmed Khan, aruncă scîntei. Inţeleptul Mahomed 
Saed îşi scarpină nasul, zîmbind. Rînjetul de veselie care sbîr- 
ceşte faţa micului general Yoshituga Tatekava, acoperă sub cute 
de grăsime flacăra privirii sale. 

Afganul se hotărăşte, în sfîrşit, să dea repre- 
zentantului guvernului de la Vichy o lecţie de diplomaţie orien- 
tală: "Desamăgirile d-tale ne sînt cunoscute, Nu eşti nici cel 
dintîi, nici cel din urmă ambasador care vine la Moscova, dornic 
de a face ceva şi a sta de vorbă cu cineva, Aici însă, nu se 
vorbeşte şi nu se ascultă. Cel mai iscusit diplomat este acela 
care ştie să se stăpînească îndeajuns, pentru ca, prin activita- 
tea sa, să nu strice raporturile sale cu U.R.S.S. Toţi cei care 
au venit aici, cu o falcă în cer şi alta în pămînt, s-au izbit 
de uşi închise, s-au supărat pe gazde, s-au îndoit apoi de ei 
înşişi, şi însfîrşit, s-au resemnat”, 

- "Aşa e, aşa e", aprobă cu însufleţire Tatekava,. 
Afganul profită de această întrerupere pentru a se lega de 


japonezi, 

- “Il vezi pe d, general Tatekava. De ce crezi, 
că au semnat un pact de neutralitate cu el? De dragul lui? Nu! 
De dragul şi pentru interesele lor, cînd le convine, vorbesc, 
ascultă şi iscălesc. Cînd nu le convine, sau nu le pasă, nu-i 
găseşti nicăieri, 

- “Aşa e, aşa e"... aprobă cu tot mai mare 
plăcere Tatekava. "S-au temut de presiunea germană şi au iscă- 
lit cu noi. Dar cine-i crede?" 

(...) Mă desprind cu greu din acest carei de 
ambasadori, pentru a însoţi la gară pe consilierii legaţiei 
iugoslave, prietenii noştri Vladislav. şi Leila Marcovici, care 


pleacă la Stockholm. 


4 iunie 

(..,) Plecările diplomatice se ţin lanţ. 
Dimineaţa, a plecat Paasikivi; seara, slovacul Tisso, 

Am fost.la gară pentru a lua rămas bun de la 
colegul cu voce de bariton. Părintele Brown, preotul bisericii 
catolice, nemîngîiat de plecarea cîntăreţului credincios, care 
împreună cu Yvonne Hayndrickx sprijinea slujba de duminică di- 
mineaţa cu vocea sa plăcută, m-a întrebat dacă n-aş fi cumva 
dispus să cînt în locul lui? - Vai, părinte! am şi aşa destule 
păcate pe conştiinţă. Notele mele false m-ar îndepărta şi mai 
mult de rai! 

Axa, mulţumită că poate şi ea, însfîrşit, însoţi 
pe cineva la gară, e reprezentată prin stăpîni, vasali şi zia- 
rişti, Sovieticii au delegat pe Barkov, In timp ce reprezen- 

* tanţii unor ţări vechi şi eroice părăsesc Moscova, ca nişte 
“anonimi, în timp ce ministrul Iugoslaviei, pînă ieri frate, pri- 
eten, aproape aliat, se strecoară pe uşe dosnică, - sovieticii 
dau toate onorurile cuvenite reprezentantului unei ţărişoare 
ocupată şi stăpînită de nemți, care s-a rupt prin trădare din 
trupul ciopîrţit al unui fost aliat. Miine cine ştie, Barkov 

va primi la gară pe ministrul Croaţiei? Deocamdată, îl aud cum 
şopteşte la urechea contelui Shulenburg, fără să-şi dea seama 

de prezenţa mea apropiată: "Diamantopulos îşi face pregătirile 

de plecare”, Complicitate, sau exces de curtenie? Ambasadorul 

mă zăreşte şi îmi arată multă amabilitate, Se întreabă desigur 
dacă am auzit, Cînd trenul porneşte, Rosso!) 
nerăbdare: "Cînd va veni oare şi rîndul meu?",.. E sătul, se 


are un fior de 
vede, de politica “realistă” şi de ploaia care cade neîncetat, 


5 iunie 

(...) Audienţă la Vişinski, Comisarul e bine 
dispus, expeditiv şi precis ca totdeauna, mai amabil decât ori- 
cînd. Vorbim de repatrieri, Atit de înceata maşină administrativă 
sovietică începe. sä se mişte:; în luna aceasta, au fost repatriați 
o mie de persoane, (Sînt mulţumit. Mă întreb însă ce s-ar întîm- 
pla dacă Sovietele ne-ar restitui cei patruzeci de mii de oameni 
reclamaţi de noi, împingînd aceste mase, în ţara noastră înfome- 
tată de nemți?) Vorbim apoi de schimbul de deţinuţi politici. 
Cer şi ofer Ana Pauker contra lui Moş Ion Codreanu. Vîşinski îmi 
mai cere cîţiva străini: .- "Cred că nu te vei împotrivi dacă îţi 
cerem şi doi-trei nemți"... Comisarul zîmbeşte, Novikov rîde, 
Nuanţa axofiliei mele pare bine cunoscută, 


6 iunie | 

Spuneam că nemţii au nevoie de o victorie politică, 
O caută la Vichy. Aportul "colaborării" franceze le poate fi de 
real folos pentru organizarea Europei, şi pentru dezarmarea for- 
telor de luptă şi de rezistenţă anglo-saxonă. Hitler va putea 
deci oferi francezilor “ceva" mai mult. Si Pétain va putea găsi 
ceva mai multe scuze faţă de conştiinţa sa, - că de o opinie pu- 
blică franceză nu mai poate fi vorba -, pentru a urma sfaturile 
lui Darlan. (Intrevaăderea litler-Mussolini poate să fi avut tocmai 
acest rost de a hotări condiţiile "integrării" Franței în Europa 
axistă?), 

o l Mă tem că Darlan, care e nu numai un apucat, un 
anglofob pătimaş, un ambițios, dar şi un prost (toate declara- 
țiile şi discursurile sale o dovedesc), se va folosi de împreju- 
rări pentru a întări cauza sa politică şi pozițiile sale perso- 
nale şi va încurca Franța, pentru unele cîştiguri mărunte, 


1) A.Rosso, ambasadorul Italiei la Moscova. 

într-o"colaborare" fără orizont, care va compromite definitiv ra- 
porturile ei cu lumea anglo-saxonă, fără a-i asigura rolul euro- 
pean ce i se cuvine. 

Lozinca lui Darlan, ca şi a legionarului Lucă.. 
SturdzaL), e: "S-a isprăvit cu politica planetară"! Franţa nu 
mai poate fi "jandarmul Europei", Franţa nu mai poate face decît 
politică franceză, adică în împrejurările de azi, o politică 
franco-germană. (;..) 

Ce poate da o asemenea stare de spirit faţă de 
dinamismul nesăţios, viclean şi lipsit de scrupule al Germaniei 
naziste, e uşor de înţeles. Lipsa de rezistenţă morală a Franţei 
înlesneşte jocul unor propagandişti abili, cu o reputaţie bine 
ticluită de "francofilie"”, care au misiunea să cîştige Franţa 
prin presiuni, ademeniri sau vorbe bune, pe cît mai ieftin, şi 
dacă e cu putinţă,pe degeaba. Ce e mai trist în această eclipsă 
a Franţei care aruncă o umbră dureroasă pe întregul continent, e 
că prin politica lor de resemnare (cînd o politică de simplă aş- 
teptare întărea poziţiile franceze faţă de Germania, prin rapor- 
tul tot mai însemnat al rezistenţei anglo-saxone), cîrmuitorii 
de la Vichy trădează nu numai cauza lor, ci cauza întregii 
Europe, Fiindcă "ordinea nouă" astfel cum e pe cale să fie rîn- 
duită, fără o înţelegere în comun a tuturor statelor europene, 
fără un ideal de unire liber consimţită, fără o bază de justiţie 
şi o ordine de drept, ci numai prin învoieli deosebite, o cola- 
borare germano-franceză de o parte, un diktat german de altă 
parte, pentru ţările nordice, cu eventuala dispariţie a unor 
state de veche civilizaţie şi cu tradiţii istorice seculare, un 
diktat germano-italian pentru statele dunărene şi balcanice, cu 
schimbări de hotare absurde şi arbitrare ca cele hotărâte prin 
Diktatul de la Viena şi prin tratatul italo-croat, crează cel 
mult un continent german, cu o uşoară şi vremelnică nuanţă ita- 
liană, spre Miazăzi, dar nu dă naştere unei Europe unite şi uni- 
tare, care să poată rezista amenințărilor din afară, sau atît 
de îndreptăţitelor porniri lăuntrice de răzvrătire şi de răz= 
bunare. Legăturile de vasalitate pe care Hitler, reînnoina 
tradiţii din Evul Mediu, le stabileşte cu "oamenii săi" din 


1) Fost ministru de Externe în guvernul Antonescu-Sima(1940) 

diferitele ţări europene, sprijinindu-le pe autoritatea tru- | 
pelor sale de ocupaţie, nu sînt nici potrivite, nici îndestulă- 
toare pentru a alcătui stări statornice. Popoarele nu urmează 
decît la suprafaţă îndrumările realiste ale conducătorilor lor. 


In adâncime, ele rămîn răzvrătite, şi simţămintele lor adevă- 
rate vor ieşi la iveală de îndată ce rezistenţa din afară va 
creşte, Nimeni nu se gîndeşte, în Europa, în afară de cîţiva 
gazetari vînduţi, să dea vina pentru lipsa de alimente, în sar- 


cina anglo-saxonilor, Vina este şi rămîne“a nemților care 
mănîncă tot“, Această stare de spirit atît de firească, dat 
fiind felul cum au fost siluite mai pretutindeni deprinderile, 


i 
| 
h 
| 
| 

legile, gospodăriile statelor continentale, de către cotropi- 
torii germani, arată cum stăm cu "simțămintele de solidaritate", 
şi cu "conştiinţa europeană", Ea arată de asemeni cît de priel- 
nică pare situația, pentru o rezistență franceză, ân numele unei 
adevărate uniri europene, liber consimţită înăuntru, şi cu o 
autoritate reală, în afară. Din păcate, francezii au pierdut, 
împreună cu celelalte Puteri, capacitatea lor de imaginaţie. 
Pentru prima oară, în istorie, bătrînii Franţei sînt cu adevărat 
bătrîni, 


Cripps şi lady Cr. au plecat în zbor spre 
Londra, prin Suedia, la chemarea guvernului englez. 


Seara,masă la Rosso în cinstea lui Bergery. 
Ambasadorul Franţei în sînul Axei. Schulenburg, von Walther, 
Poertzgen, diplomaţia, partidul, presa, erau de faţă, din partea 
nemților, Erau de faţă, de asemeni, membrii ambasadei italiene, 
Potrivit obiceiului său, Rosso a ţinut să "neutralizeze" această 
adunare prin cîteva perechi americane, Rosso nu a putut pofti pe 
nici un alt francez, fiindcă "nu ştie dacă ei ar fi acceptat”, 
In realitate, membrii ambasadei franceze stau deoparte rezervaţi, 
şi urmează calea de colaborare a şefului lor, 

Intîlnirea s-a desfăşurat într-o atmosferă de 
voie bună, ca între oameni bine crescuţi, dar fără o deosebită 


căldură, Schulenburg s-a retras după masă, într-un salonaş unde 


a jucat bridge, cu soţia mea şi 
ping-pong, cu două americane şi 
jurată cu simpatie de tineretul 


cu doi italieni. Rosso a jucat 
cu mine. Doamna Bergery, încon- 


italian, a ascultat în salonul 

cel mare, concertul de pian al doamnei Bombassi. Bergery a stat 
de vorbă cu o ziaristă americană, apoi cu Poertzgen şi cu Mascia, 
Am întrebat pe tînăra ziaristă dacă lunga convor- 
bire pe care a avut-o cu ambasadorul Franţei i-a fost utilă, Ame- 
ricana, frumuşică, îndrăzneață şi rea de gură, stîrnise tocmai un 
val de indignare, fiindcă declarase în faţa unei doamne italiene 
că ofiţerii italieni nu sînt buni decît ca să facă curte femeilor, 
- mi-a răspuns zîmbinăd: "You don't know how exting it is to speak: 
to a traitor"!?) 
Misiunea de colaborator e grea şi ingrată, 


7 iunie 
| Dejun la Paillard, Asserson, Bergery, Barbier 
(care pleacă), şi noi. 
"Surtout pas de politique 
Paillara, din teama ca deosebirea de vederi dintre ambasadorul 
Franţei şi ambasada sa, să nu se -adîncească, 
S-a dezlănţuit, fireşte, cea mai pasionată şi 


" ° ne-a rugat doamna 


mai interesantă discuţie politică, 

l Am încercuit şi am asediat, cu multă curtenie, 
de altfel, poziţiile lui Bergery. Francezul se apăra cu spirit şi 
cu abilitate, Paillard asculta în tăcere, tupilat în barba sa, 
bucurîndu-se din ochi, de câte ori "şeful" trecea printr-o greu- 
tate, | l 

Negocierile germano-sovietice, despre care ni- 

meni nu ştie nimic, dar despre care se vorbeşte tot mai mult, au 
fost punctul de plecare al discuţiei, Bergery crede că, la Berlin, 
se va ajunge, în curînd, la o înțelegere însemnată, pe temeiul 
căreia experți şi specialişti germani vor putea pătrunde în 
U.R.S.5. şi “colabora” în diferite centre industriale, Asserson 
a auzit că, la Kiev, s-ar şi afla o delegaţie germană de ingi- 
neri şi ofiţeri.(Bergery a cerut în scris, pentru el şi pentru 
noi, autorizaţia de a vizita Leningradul, la 21 iunie, de ziua 
nopţilor albe, "Narkomindelul" a refuzat telefonic: zonă inter- 


zisă. Bergery a cerut un refuz scris, Dece această interdicţie 


1) Citatul e în limba engleză: "Nu ştiţi cît este de pasionant 
să vorbeşti cu un trădători!” 

2) Citatul, în limba franceză: "Vă rog, mai ales, nu vorbiţi 
politică“, i 

atît de categorică? Fiindcă nemții se plimbă prea mult, spun 
unii, Pentru ca nimeni să nu poată vedea cît de mult se plimbă 
nemții, - răspund alții). Noua înţelegere "economică" germano- 
sovietică poate duce chiar, crede Bergery, potrivit unor ştiri 
apărute în presa bulgară, la o întrevedere Hitler-Stalin. 

- Dece nu? Complicitatea hitleristă a lui se bizuie pe identi- 
tatea lor de gîndire şi de acțiune politică. E singurul element 
statornic, în vâltoarea acestor vremi atît de tulburi. 

Bergery e "în dificultate”. Ii convine să pome- 
nească despre teama pe care Hitler o inspiră sovieticilor, 
fiindcă tot ce contribuie la întărirea poziţiei Germaniei slu- 
jeşte teza sa despre necesitatea de a "colabora" la aşezarea 
ordinei noi, Atotputernicia Fiihrerului e imperativul categoric 
al filosofiei tuturor "colaboratorilor", | 

Identitatea Hitler-Stalin nu poate conveni însă 
acestui occidental, dornic să vadă în Hitler un erou european, 
nu asiatic, şi hotărît să se apere de învinuirea că “ordinea 
nouă” pe care o sprijină, înseamnă cucerirea Europei de către 
revoluţia asiatică, De aceea, ambasadorul încearcă să scoată la 
lumină deosebirea dintre revoluţia balşevistă, sprijinită pe 
proletariat, şi mişcarea hitleristă, sprijinită pe clasele de 
mijloc şi pe mica burghezie, - revoluţii care au în comun înlă- 
turarea “capitalismului” perimat şi anacronic -, (Bergery e mul- 
tumit de termenul pejorativ şi polemic de "plutocraţii” şi "demo-— 
plutocraţii“), dar care se deosebesc prin faptul că revoluţia 
claselor de mijloc se poate uşor adapta la civilizaţia şi la stă- 
rile europene şi este, din această cauză, mai aproape de Apus 
decît de Moscova, 

- Vom vedea de care parte trage. Deocamdată 
această "revoluţie europeană" distruge Apusul, şi se sprijină pe 
Moscova. (E uşor de arătat, de altfel, că ceea ce apropie pe cei 
doi dictatori nu e atît "fondul" credinţei lor revoluţionare, - 
, cît felul de a în- 
țelege la fel, şi de a exercita la fel nemăsurata lor putere 
dictatorială. Presupuşii beneficiari ai revoluţiei bolşeviste, 
adică proletarii, se bucură de exact aceleaşi puteri politice, 


mai are oare acest fond vreo însemnătate? - 


ca şi beneficiarii revoluţiei naziste, aşa zisele clase mijlocii: 
nici unii, nici alţii, nu au nici un drept şi nici o putere! 
Stăpînii se apropie fiindcă mijloacele lor de dominație sînt 


e SEO S 
aceleaşi, fiindcă ideia şi faptul de a stăpîni au căpătat în 
mintea lor acelaşi înţeles şi aceeaşi însemnătate coviîrşitoare, 
fiindcă primejdiile care ameninţă aceste dominaţii sînt asemă- 
nătoare, Stăpînii se apropie, aşa cum se apropiau pe vremuri 
monarhii, E "Sfînta Alianţă” menită să apere, ca şi în trecut, 
“adevăratele” principii de cîrmuire, care odinioară erau tra- 
diţiile conservatoare, sprijinul puterii absolute, cum sînt 
azi lozincile revoluţionare, temelia puterii nemăsurate şi ar- 
bitrare, "Dumnezeu şi regele", spuneau absolutiştii de altădată, 
"Poliţia şi propaganda", pot răspunde, într-un singur glas, 
Stalin şi Hitler, stăpîni cum nu au fost alţii în istorie, pe 
viaţa, avutul, gîndirea şi credinţa supuşilor lor), 

Am intervenit atunci pentru a spune că ne vom 
putea da seama de care parte se apleacă gîndirea lui Hitler, 
când vom cunoaşte planurile sale europene, despre care se vor- 

' beşte tot mai mult. Vom şti atunci în ce măsură "ordinea nouă” 
se poate adapta la civilizaţia europeană, de care vorbea bergery, 
Această civilizaţie, aşa cum o cunoaştem, pare să ceară două 
lucruri de la reformatorul stărilor europene: mai întîi, o or- 
dine de drept, pe temeiul căreia fiecare ţară să poată şti în 
mod precis, ce e datoare să dea pentru cauza comună, şi ce 
poate păstra, pentru ea, şi apăra împotriva oricăror încălcări 
sau siluiri din afară. Nimic mai primejdios, în adevăr, decît 
nerînduiala în fapte şi în idei, pe care o pricinuieşte neîn- 
grădita putinţă de interpretare a unor termeni nelămuriţi ca: 
zonă de influenţă sau spaţiu vital. 

In al doilea rînd, e nevoie de un. "spirit euro- 
pean" care să strîngă în jurul unui ideal comun şi a unor inter- 
ese comune, toate popoarele europene. Un asemenea spirit nu se 
poate naşte dintr-o colaborare forţată între "învingători", 
"învinşi şi "suprimaţi”, El cere o înţelegere întemeiată pe 
justiţie, pe toleranţă, pe un simţămînt de solidaritate care 
nu poate lua fiinţă decît din raporturi de încredere, de spri- 
jin mutual şi de egalitate, Ideea europeană exclude orice teorie 
şi cu atît mai mult orice faptă care urmăreşte ierarhizarea ra- 
selor, sau alcătuirea în cuprinsul comunităţii continentale, a 
unor state privilegiate, Numai interesul comun, simţul de 


z. 60 se 
solidaritate, noțiunea de "european" se pot suprapune valorilor 
şi intereselor naționale ale fiecărui stat. 

Aceste două condiții nu împiedică unele state, în 
măsura aportului mai însemnat pe care îl aduc cauzei comune, să 
aibă o înrîurire mai mare decît altele, asupra stărilor şi a poli- 
ticii generale europene, Ele nu împiedică, de asemenea, ca un stat 
să joace, în anume împrejurări, şi în măsura care se poate iden- 
tifica cu interesele europene, un rol conducător. Nici un stat nu 
poate însă, fără a nesocoti aceste condiţii, de care atîrnă te- 
meinica şi trainica aşezare a unei ordine noi şi unitare, să lege 
interesele europene de ale sale proprii, şi să ceară, ca printr-o 
colaborare generală, să se înlesnească atingerea scopurilor lui 
de război, sau împlinirea visurilor lui de atotputernicie, în 
pace, 

Europa trebuie să trezească acelaşi interes tutu- 
ror europenilor, Nu poate naşte nici spirit european, nici soli- 
daritate europeană, dacă statele sînt sortite să-şi vadă numai de 
treburile lor, şi un singur stat dintre ele să fie chemat să 
rânduiască treburile tuturor; dacă Franţa, de pildă, se mulţu- 
meşte cu spaţiul ei limitat şi micşorat, şi nu se poate interesa 
de ce se întîmplă cu Belgia, cu Olanda; dacă un stat nou, cu ho- 
tare ciuntite, ca Croaţia lui Ante Pavelici, poate ieşi din pămînt, 
numai pentru a satisface unele socoteli, în timp ce un stat isto- 
ric ca Polonia, cu 30 milioane de locuitori trebuie să dispară, ca 
să se împlinească unele răzbunări. 

(Bergery mi-a declarat, acum cîteva zile, că nu 
crede că Belgia va mai putea dăinui, după război. Bruxelles şi 
toate ţinuturile flamande vor fi încorporate Germaniei. Ce ati- 
tudine va lua Franţa faţă de această suprimare a unui stat prie- 
ten? Ambasadorul a dat din umeri).Poertzgen, cu care am vorbit 
despre "Europa", mi-a spus, acum două zile, că Germania are pla- 
nuri "cât mai liberale, în această privinţă”, - Ce faceţi, am 
întrebat, cu Polonia şi cu Serbia? - Serbia, a răspuns "libera- 
lul" corespondent al lui "Frankfurter Zeitung", este şi rămîne 
ocupată de trupe germane: ea nu se poate mişca, Polonia nu poate 
fi refăcută, -— ar fi prea primejdios, Ea va rămâne "suprimată", 


2 6k “s 
Iată "ordinea nouă", aşa cum şi-o închipuie cei mai buni dintre 
"europenii" germani, ) 
Paillard care pricepea în ce direcţie ţintesc ar- 


gumentele mele, "buvait du lait”? Coox 


9 iunie 

Trupele lui de Gaulle, sprijinite de forțele im- 
periale ale generalului Wilson, au intrat în Siria. Vichy tună şi 
fulgeră. Războiul fratricid a început. Nu e durere de care să fi 


fost feriţi, în anul acesta, 


Au sosit curierii, Ne aduc amănunte despre con- 
centrările din România, care par să fie mai serioase decît cre- 
deam., Maiorul de Stat Major care îmi aduce curierul îmi confirmă 
ştirea pe care Bergery mi-a comunicat-o ieri, că concentrările şi 
măsurile noastre militare au fost cerute de Marele Stat Major 
german, In ce scop? Creţeanu îmi scrie: "Nu ştiu nimic (şi subli- 
niază de trei ori "nimic”) în privinţa motivelor pentru care 
luăm atît de importante măsuri militare", Iar Mircea Popescu?) 
care se află în concediu la Bucureşti, îmi scrie: "Aici se sapă 
şanţuri de adăpost şi ferestrele Palatului Telefoanelor se blin- 
dează. Toate şoselele, în direcţia Răsărit, sînt ocupate de trupe 
şi materiale germane. Ziarele stăruie asupra importanţei hotărî- 
toare pe care o reprezintă Gurile Dunării pentru menţinerea şi 
dezvoltarea comerţului nostru exterior şi asupra libertăţii ro- 
mâneşti la Gurile Dunării”, 

Ce se întîmplă? 

Mă duc să văd pe Rosso. Mă întîmpină cu între- 
barea "Ce se petrece în România?" Si îmi întinde o copie după o 
telegramă a legaţiei italiene din Bucureşti, care a fost înştiin- 
tată de ministrul Antonescu, ca să fie gata ca, în cazul evacuă- 
rii capitalei, să se adăpostească la 40 km, la Nord de Bucureşti 
(împreună cu legația Germaniei) pe lîngă Marele Cartier, în 
timp ce, legaţiile celelalte vor fi adăpostite la Buşteni şi 
Azuga. "Ni se ascunde ceva", îmi spune Rosso, zâmbind. Ambasadorul 


1) Citatul, în limba franceză: "Ii convenea ce auzea 
2) Un secretar al ambasadei homâniei, la Moscova, 

nu ştie nimic despre vreo tensiune sau înrăutăţire a raportu- 
rilor dintre Puterile Axei şi U.R.S.S. Dimpotrivă, are impresia 
că "lucrurile se aranjează". E drept că nu ştie nimic de felul 
cum se "aranjează" aceste lucruri, Nici el, nici Schulenburg, 
nu sînt informaţi despre nimic, Ca şi Schulenburg, Rosso e con- 
vins că nimic nu se petrece la Berlin, şi că nimic nu se va în- 
tîmpla la hotarele Uniunii Sovietice. Woermann?? a desmințit, 
lui Alfieri”), toate zvonurile privitoare la un război împotriva 
Rusiei, De ce aceste pregătiri militare, în România? Poate s-au 
hotărît nemții să forţeze trecerea prin Turcia, în vederea eve- 
nimentelor din Siria, şi iau măsuri de siguranță pentru a-şi 
acoperi spatele spre Rusia? 

Impărtăşesc nedumerirea lui Schulenburg şi a lui 
Rosso cu privire la pregătirile României., Mă tem că facem jocul 
unei noi presiuni care, dacă duce la o nouă înțelegere germano- 
sovietică, strică degeaba raporturile noastre cu Sovietele, pe 
care mă căznesc să le îmbunătățesc, de zece luni de zile. (Am. 
atras atenția generalului Antonescu, în mai multe rînduri, cu 


privire la această primejdie). 


Telegrafiez la Bucureşti: "Stirile transmise de 
agențiile telegrafice, şi de unele misiuni diplomatice prietene 
din Bucureşti, despre măsurile militare şi pregătirile "pentru 
orice eventualitate" ale României, au stîrnit oarecare surprin- 
dere în cercurile diplomatice de la Moscova. Ambasadorii Axei | 
nu cred că ar fi intervenit ceva nou, în raporturile dintre pu- 
terile Axei şi U.R.S.S., care să justifice neliniştea sau în- 
grijorarea. Guvernul sovietic dă mai departe semne de bunăvoin- 
ţă şi de bune intenţii. Guvernele de la Berlin şi Roma, pe de 
altă parte, nu au înştiinţat pe reprezentanții lor de la Moscova 
despre posibilitatea unei schimbări de atitudine față de U.R.S,S. 
Este drept că ambasadele Axei nu sînt informate nici despre ne- 
gocierile care s-ar duce, la Berlin, între ambasadorul sovietic 
şi guvernul Reich-ului, Cele mai felurite zvonuri circulă cu 


1) Ministru, subsecretar de stat german. 
2) Ambasadorul Italiei, la Berlin. 

privire la aceste negocieri, din izvor "neutru", adică suedez 
sau american, Se spune că, între Moscova şi Berlin, se va ajun- 
ge la un nou acord, în virtutea căruia experți economici şi teh- 
nicieni germani se vor putea stabili în unele centre industriale 
sovietice, Se afirmă chiar că asemenea experți au sosit la Kiev, 
Se vorbeşte, în sfîrşit, de o iminentă întîlnire, între Hitler 
şi Stalin. Ambasadorii Axei care, ca şi mine, au înregistrat 
aceste zvonuri, înclină să nu le dea crezare, deoarece nu au 
primit, în această privinţă, nici un fel de informaţie, de la 
guvernele lor. Singura informaţie mai precisă dată de ambasado- 
rul Italiei este, ca acum trei zile subsecretarul de stat ger- 
man Woermann, a asigurat pe ambasadorul Italiei de la Berlin, că 
toate ştirile răspîndite în capitala Germaniei, despre un iminent 
conflict cu U.R.S.S., sînt fanteziste, 

Faţă de toate aceste zvonuri, probabil tenden- 
țioase şi faţă de lipsa de informaţii oficiale precise, vă rog 
a aprecia dacă nu este cazul să ni se comunice unele lămuriri, 
pe care le primiţi direct, sau prin mijlocirea colegului meu de 
la Berlin, referitoare la situaţia văzută din afarăt- Gafencu, 


lo iunie 
Raport _nr.14 
Domnule ministru, 

. A trecut o lună de la raportul meu din 15 mai, în 
care m-am străduit să lămuresc elementele trecătoare şi elemen- 
tele permanente ale crizei germano-sovietice(,..)V-am scris, la 
24 mai, despre "deplina ignoranță în care se află toate misiunile 
străine de la Moscova, începînd cu ambasada Germaniei şi cu amba- 
sada Italiei, cu privire la cele ce se petrec, sau s-ar putea pe- 
trece între Germania şi U.R.S.S."(...) Guvernul sovietic, prezi- 
dat de Stalin, se străduieşte, mai departe, să dea Puterilor 
Axei şi statelor apropiate de aceste Puteri, dovezi de bunăvoin- 
tă şi intenţii pacifice. Gestul de prietenie al lui Stalin, faţă 
de Paasikivi, fostul ministru finlandez la Moscova, prin care 
U.R.S.S, livrează Finlandei, de îndată, douăzeci de mii tone de 
grîu, cu toate că Finlanda a rămas în urmă cu livrările la care 
se obligase prin tratatul de comerţ cu Rusia, dezvăluie interesul 

pe care guvernul sovietic îl poartă unei ţări care alunecă din ce 
în ce mai mult sub înrîurirea Germaniei. 

Raporturile pe care legația noastră le întreţine 
cu Comisariatul pentru Afacerile Străine ne-au îngăduit să ob- 
servăm că, şi faţă de noi, atît în problemele mai însemnate pri- 
vind repatrierile, cît şi în chestiuni mai mărunte, de gospodă- 
rire, autorităţile sovietice caută să se arate prevenitoare şi 
bine intenţionate. Cifra de repatrieri care se împlineşte în fie- 
care lună, e modestă, în proporţie cu cererile noastre, Ea dove- 
deşte însă dorinţa autorităţilor de a ţine seamă de stăruinţele 
noastre şi de a da, în şir, o dezlegare neîntreruptă unei pro- 


bleme, pe care, acum două luni,printr-o adresă oficială ce v-am 


comunicat-o, guvernul sovietic o considera "lichidată", 

Intenţiile cele mai împăciuitoare se manifestă, 
fireşte, faţă de germani. Comisariatul pentru Afacerile Externe 
a dus un adevărat "Blitzkreigil) împotriva legaţiilor micilor 
țări ocupate de germani. Trei dintre aceste legaţii au şi fost 
închise. Ministrul Belgiei, şi ministrul Iugoslaviei au plecat 
la 3 iunie. . Ministrul Norvegiei plecase mai înainte, Ministrul 
Belgiei a fost înştiinţat că nu mai are ce căuta la Moscova, 
chiar a doua zi după căderea insulei Creta, Nici un reprezentant 
oficial nu însoţeşte la gară pe diplomaţii ţărilor învinse. In 
schimb, ministrul Slovaciei, Tisso, care a fost rechemat la 
Bratislava, acum două zile, a primit la gară toate onorurile cu- 
venite, ca şi cum ţara sa nu s-ar fi desprins, acum doi ani, din 
trupul Cehoslovaciei, ţară odinioară prietenă şi aliată. (In 
timp ce unii pleacă, alţii vin. Se aşteaptă un ministru al 
Siamului, stat protejat de Japonia. Se aşteaptă de asemeni, un 
reprezentant al guvernului din Irak, prieten cu Axa. Intîmplă- 
rile din Irak au deranjat, deocamdată, această din urmă soco- 
teală). 

Mai însemnate, fireşte, decît aceste chezăşii de 
prietenie, pe socoteala altora, sînt dovezile de bună înţele- 
gere pe care guvernul sovietic e dispus să le dea direct - fie 
în domeniul economic, fie chiar în cel politic, - guvernului 


german. 


1) "Război-fulger", în limba germană. 

Se pune însă întrebarea dacă guvernul german 
cere, sau mai acceptă, asemenea dovezi. La Moscova nu se duc 
şi nu s-au dus în timpul din urmă negocieri germano-sovietice,- 
nici politice, nici economice, Ce se petrece la Berlin? S-a 
vorbit mult despre convorbirile, pe care le-ar avea acolo 
Dekanozov, în vederea limpezirii situației. S-a pomenit şi de 
unele rezultate la care s-ar fi ajuns. 

Ambasadorul italian m-a asigurat însă că nu a 
primit nici o informație serioasă despre asemenea negocieri, 
Contele Schulenburg declară categoric că nu ştie nimic, Nu 
este total exclus ca Dekanozov, care-i un prieten personal, şi 
om de încredere al lui Stalin, să fi stabilit un contact di- 
rect cu Hitler, Faptul însă, că Schulenburg, care a condus 
pînă acum cele mai multe negocieri germano-sovietice, nu e in- 
format, naşte presupunerea că, la Berlin, nu au loc negocieri. 
oficiale între Ministerul Afacerilor Străine şi ambasada 
sovietică, Ignoranţa în care sînt ţinute cele două ambasade cu 
privire la intenţiile reale ale guvernului german a mărit din 
nou nervozitatea diplomaților cu răspundere, nervozitate ce se 
-potolise întrucâtva în cursul lunii trecute. 

Stiu că nu e nici în putinţa, nici în dorinţa 
ţării noastre, ca Germania să fie oprită pe o asemenea cale, 
Cred de datoria mea să atrag atenţia, cum am făcut-o în toate 
rapoartele mele, asupra caracterului atît de complex al legătu- 
rilor dintre Germania naţional-socialistă şi Uniunea Sovietică, 
“Oricât de potrivnice ar putea părea uneori, interesele politice 
ale celor două state şi ideologiile celor două regimuri, există, 
totuşi, între cele două cîrmuiri o asemănare atît de mare în ce 
priveşte metodele şi mijloacele politice folosite, încît toate 
surprinderile şi întorsăturile cele mai senzaţionale sînt cu 
putinţă, După cum tovărăşia de ieri poate duce, mîine, la o 
luptă necruțătoare, tot astfel criza de azi poate duce mîine la 
o nouă tovărăşie, Cunoaşterea acestui fapt trebuie să îndemne 


toate statele ~- după cum îmi spunea, luîndu-şi rămas bun de la 
mine, Paasikivi, înțeleptul fost ministru al Finlandei la 
Moscova ~- şi îndeosebi acele state care au mai slujit ca obiect 

de tranzacție între cele două mari puteri, ca fără să renunțe la 
năzuințele lor naționale, să păstreze totuşi, în toate împrejură-— 
rile, cea mai desăvîrşită prudenţă, 

Imi dau seama de consecinţele pe care le poate 
avea pentru ţara noastră o asemenea întorsătură, pe care nu o 
putem de alifel nici determina, nici împiedica, 

Nimeni nu se îndoieşte azi, că guvernul sovietic 
e gata să dea asemenea dovezi, Nimeni însă nu ştie nimic precis 
despre negocierile care se duc, sau nu se duc, la Berlin, (La 
Moscova nu se duc, şi nu s-au dus negocieri de acest fel) pentru 
a se ajunge la un nou acord economic sau politic, germano-sovie- 
tic, Circulă tot soiul de zvonuri, V-am semnalat unele dintre ele 
prin telegrama mea nr... Se spune astfel că sovieticii au şi con- 
simţit să primească în unele centre industriale, experţi, tehni- 
cieni şi economişti germani, pentru a dovedi dorinţa şi putinţa 
lor de a produce şi de a livra toate alimentele şi materiile 
prime făgăduite. Legația suedeză crede chiar a şti că asemenea 
experţi se află de pe acum la Kiev. Se afirmă că germanii se 
gîndesc să ceară şi alte garanţii pentru a se feri de primejdia 
ca nu cumva livrările ruseşti să fie întrerupte tocmai atunci 
cînd ar putea fi mai necesare, (Ce "garanţie" poate împiedica 
însă pe sovietici, atîta vreme cît sînt stăpîni la ei acasă, 
să-şi satisfacă interesele, cum şi cînd vor voi?) 

Ambasadorul italian m-a asigurat că nu a primit 
însă vreo informaţie serioasă despre asemenea negocieri, Contele 
Schulenburg pretinde că nici el nu ştie nimic, Părerea celor doi 
ambasadori este că Germania se va mulţumi să urmărească foarte 
deaproape modul cum U.R.S.S, îşi împlineşte angajamentele, fără 
a mai cere sau primi garanţii, care nu ar putea fi decît ilu- 
zorii, şi fără a slăbi presiunea exercitată asupra Uniunii So- 
vietice pentru a împiedica tendinţa şi manifestaţiile prea puţin 
prieteneşti faţă de ţelurile politice şi războinice ale Axei, 
ca de exemplu cele din luna aprilie. 

Ignoranţa însă în care sînt ţinute cele două 
ambasade, cu privire la intenţiile reale ale guvernului german, 
ca şi faptul, că nici la Moscova, nici la Berlin, nu se duc 

negocieri pentru a limpezi raporturile germano-sovietice (cu toată 
dorința vădită a Sovietelor de a ajunge la o înțelegere) îndrep- 
tățesc şi unele concluzii mai puțin paşnice. 

Contele Schulenburg s-a întors de la Berlin, la 
sfîrşitul lunei aprilie, cu anumite nedumeriri, din pricina dis- 
creției păstrate faţă de el asupra planurilor răsăritene ale 
Führer-ului, şi fiindcă aflase că unii dintre sfătuitorii luj 
Hitler voiau şi cereau un război, cu Rusia. Asigurarea pe care i-a 
dat-o cancelarul german, cum că pregătirile militare la hotarele 
sovietice nu au decît un caracter defensiv, - deoarece evenimen- 
tele neaşteptate din Iugoslavia au îndemnat Germania să fie cît 
mai prudentă, nu a liniştit deplin pe ambasadorul german. Temerile 
sale s-au potolit însă, în timpul lunii mai, dat fiind că nu s-a 
mai produs nici un fapt îngrijorător, iar atitudinea guvernului: 
sovietic a fost tot mai limpede şi mai binevoitoare. Toţi şefii 
de misiuni au împărtăşit, de altfel, în acest timp, unii cu bucu- 
rie, alții cu supărare, simţămîntul că criza germano-sovietică 
e pe cale de a se potoli. V-am comunicat declaraţiile categorice, 
făcute în această privinţă de Paasikivi, care trece drept unul 
din cei mai buni cunoscători ai stărilor din Europa răsăriteană, 

La începutul acestei luni, unele cercuri din 
Berlin au început din nou să vorbească stăruitor, şi nu fără în- 
sufleţire, de un război împotriva Rusiei. Un demnitar al parti- 
dului naţional-socialist a adus la Moscova ştirea că guvernul 
german nu a luat încă nici o hotărîre privind atitudinea sa faţă 
de U.R.S.S , şi că sorții războiului sînt deopotrivă de mari,ca 
şi sorții unei soluţii paşnice. Singurele ştiri pozitive referi- 
toare la posibilitatea unui război iminent au venit însă de la 
Bucureşti, Măsurile noastre militare, luate după părerea gene- 
rală, la cererea comandamentului german, au stîrnit în ciuda 
comunicatului liniştitor al guvernului român, surprindere şi 
nelinişte, în cercurile diplomatice, Inştiinţarea dată legaţiilor 
italiene şi japoneze de la Bucureşti despre pregătirile făcute 
de guvernul nostru în vederea unei eventuale evacuări a corpului 
diplomatic, a fost comunicată ambasadelor respective de la 
Moscova, provocînăd, firesc, cele mai vii comentarii, 

In lipsa unor informații directe din partea gu- 
vernelor respective, ambasadele Axei au dat o deosebită atenție 
acestor ştiri venite din ţara noastră, Nu au lipsit desigur şi 
unele tălmăciri liniştitoare, După unii, pregătirile militare 
române au scopul să acopere spatele armatelor germane, care vor 
porni prin Turcia spre Egipt. Pentru alţii, mişcările la hota- 
rele răsăritene au drept scop să mascheze încercarea de a invada 
Insulele Britanice. Părerea cea mai răspîndită este că, dat fiind 
că Fiihrer-ul nu împărtăşeşte nimănui, nici chiar intimilor săi 
colaboratori, hotăririle sale, înainte de a le da un început de 
realizare, pregătirile militare din România sînt, - în stare de 
ignoranță generală în care sînt ţinute ambasadele -, un indiciu 
serios despre ceeace s-ar putea întîmpla. Persoane care pînă mai 
ieri păreau convinse că raporturile germano-sovietice nu trebuie 
şi nu pot fi rupte, admit azi posibilitatea unui război(...) 

Autorităţile sovietice nu par să fi fost înrîu- 
rite pînă acum de asemenea temeri. La Comisariatul pentru Afa- 
cerile Străine, atmosfera e limpede şi paşnică, Birourile res- 
pective cercetează probleme diferite, - lichidarea repatrierilor 
germane din fostele state baltice, raporturile economice cu 
Italia, schimburi de deţinuţi politici cu România, ca şi cum 
nimic nu se întîmplă, şi nici nu s-ar putea întîmpla, Sînt pozi- 
tiv informat că guvernul sovietic nu a încercat, pînă acum, să 
strîngă legăturile cu Anglia şi cu Statele Unite, - cel puţin 
prin mijlocirea ambasadelor acestor două Puteri de la Moscova,- 
cum ar fi fost firesc, dacă s-ar teme de o agresiune germană, 
Steinhardt, cu toată dorinţa lui de a şti cît mai mult, nu a 
primit nici o “confidenţă” din partea lui Vişinski, sau 
Lozovski, şi e convins că Cripps nu a aflat mai mult decît el. 
Nu e deci de presupus, cum se zvonea, în unele cercuri de zia- 
rişti germani, că ambasadorul Angliei, chemat de guvernul său 
"spre informare" duce cu el, în avionul care-l poartă prin 
Stockholm, - peste liniile germane din Norvegia şi din Marea 
Nordului -, un important mesaj din partea guvernului sovietic. 

Stirile "alarmante" cu privire la intenţiile 
guvernului de la Berlin au început să sosească, în cele dintii 
zile ale acestei luni, adică atunci cînd după ocuparea insulei 
Creta, armatele germane intraseră în stăpînirea întregului 


nostru continent, 

Victoria Germaniei e strălucită, dar nu e de- 
săvîrşită. Un continent e ocupat. Mai rămîn de ocupat patru 
continente şi cam tot atîtea oceane, Războiul, după fiecare 
victorie, s-a întins mai departe, A început în Polonia, şi a 
cuprins Europa. A luat sfîrşit în Europa, şi s-a întins în 
lume, 

Frontul apusean a fost împins, de la Somme şi 
Champagne, pînă la Atlantic. Franţa a fost ştegrsă din riîndu- 
rile inamicilor germani, Nu mai apasă dinspre Vest presiunea 
primejdioasă a unor trupe terestre. 

La Răsărit, în locul armatelor duşmane ale ţa- 
rului, şi mai în urmă ale bolşevicilor, se află acum, un stat, 
deocamdată prieten şi dornic să livreze cît mai multe alimente 
şi materii prime... Si totuşi, datorită poziţiei ei centrale, 
Germania e prinsă în aceeaşi încleştare. 

| In Apus, supremaţia pe mare a Puterilor anglo- 

saxone, îngăduie Angliei să menţină blocusul alimentar, în timp 
ce Statele Unite îşi pregătesc uriaşele lor posibilităţi mili- 
tare, navale, aeriene, La Răsărit, din Golful Finic, pînă la 
Gurile Dunării, se întind "trupele de acoperire" ale Uniunii 
Sovietice, Moscova a învăţat să înainteze şi să se întindă: ştie 
să aştepte şi e hotărîtă să profite.. | 

| Cuvîntarea din urmă a lui Roosevelt a dovedit nu 
numai o hotărîre de nezdruncinat, dar şi o putere de imaginaţie 
imperialistă. E o fatalitate pentru imperialismul german, care 
se înalţă pe victoriile unor trupe motorizate, că a trezit 
două imperialisme, năvalnice ca şi el: imperialismul sovietic, 
care are la îndemînă mase de oameni fără număr, şi imperialismul 
american, care construieşte motoare fără sfîrşit, 

Străpungerea frontului din Atlantic pare tot 
atit de iluzoriu aici, cum părea iluzoriu, acum 24 de ani, 
străpungerea frontului anglo-francez, Nimic, nici chiar o 
invazie a Insulelor Britanice nu poate hotărî soarta războiului, 
dacă se încheagă blocul de rezistenţă şi de luptă anglo-american, 

Victoria la Vest, însemna în 1918, cucerirea 
Europei, Azi, înseamnă cucerirea lumii. E firesc, în aceste con- 
diţii, că Germania caută o ieşire care să ferească victoriile 

ei de pînă acum de soarta victoriilor dobîndite în cei dintîi 
ani ai războiului trecut. Ea este silită să-şi revizuiască o- 
biectivele politice şi militare, înlăuntrul spaţiului ocupat de 
trupele ei, şi în afară, 

(...) O unire a acestor popoare. în cuprinsul 
unui organism politic unitar, nu poate fi concepută decît pe 
temeiul. unei ordine de drept care să limpezească şi să frîneze 
stările de fapt atît de turburi ale zilelor de azi... 

In afară,problema de care atîrnă soarta Europei 
şi pacea lumii, este de asemenea o problemă de măsură, de cum- 
pănă dreaptă, de autoîngrădire a puterii, azi încă victorioase. 
Grija, de altfel îndreptăţită, de a nu juca soarta întregului 
continent pe o singură carte, şi anume pe lupta îndîrjită, şi 
pînă la capăt, cu lumea anglo-saxonă, poate îndemna Germania să 
caute o ieşire în altă parte. Alarma de azi de la Moscova e da- 
torită - cine ştie ? - ştirilor prevestitoare a unor hotărîri de 
acest fel(..) | 

| Străduinţele care se fac, deoparte şi de alta, 
sub ochii noştri, spre a înlătura criza, care în aceste zile, 
pare mai amenințătoare, măresc îngrijorările pe care le împăr- 
tăşeam cu Paasikivi, cînd auzeam răspîndindu-se vestea că sta- 
tele limitrofe sînt acelea care vor, şi împing la război." Gr.G, 


lo, 11, 12 iunie 
Aceste zile au fost tulburate de ştirile şi de 


zvonurile privitoare la o acţiune militară a Germaniei şi a fă- 
rilor limitrofe, îndreptată împotriva Uniunii Sovietice. 

Marţi, am văzut pe contele Schulenburg. Pentru 
prima oară, l-am găsit nervos şi îngrijorat. Ignoranţa în care, 
este ţinut despre ceeace se petrece la Berlin, şi despre inten- 
iile Fiihrer-ului, ca şi veştile din România, îl îndeamnă să 
admită posibilitatea războiului, "Sansele unui război sînt 
"fifty-fifty"?), îmi repetă contele - în mai multe rânduri, - 
spre marea mea surprindere. Si cînd îi exprim părerea că posi- 


1) Este vorba de popoarele invadate şi ţările ocupate de trupele 


germane. 
2) Jumătate-jumătate. 

bilitatea războiului nu e tocmai atît de mare, bătrînul dă din 
cap şi stăruie asupra aprecierii lui: "fifty-fifty". Furtuna pe 
care o presimte, fără a-i înțelege cauzele, - şi care se poate 
deslănţui de la o zi la alta, răsturnînd opera de împăcare şi 
colaborare la care ambasadorul lucrează de şase ani, - îl supără 
şi îl întristează, Cuvîntul: "Warum?l revine necontenit. E 
vădit că ambasadorul nu pricepe şi nu aprobă un asemenea război, 
Il crede chiar fatal. E convins că nici Ribbentrop nu ştie ni- 
mic. "Hotărîrile se iau în capul lui Hitler, - şi cine poate 
ghici ce se petrece într-un cap de geniu? Ca să pricepi ar trebui 
să fii şi tu un geniul!" | 

Pricep că un emisar al partidului nazist, prieten 
cu von Walther, care a trecut acum cîteva zile pe la Moscova, 
răspindind vestea că, la Berlin, se cîntăresc şansele unui răz- 
boi cu U.R.S,S., a contribuit mult la alarmarea ambasadorului. 
Vorbim despre "evacuarea" noastră, Pe unde? Fruntariile apusene 
vor fi toate închise. Probabil şi Marea Neagră. Atunci? Persia, 
sau Extremul Orient? (...) 

Telegrafiez la Bucureşti: “Am văzut din nou pe 
ambasadorul german. In lipsa oricăror instrucţiuni şi informaţii 
de la Berlin, ştirile din România - care i-au fost transmise prin 
mijlocirea unor şefi de misiuni prietene, - au stîrnit, şi la el, 
o vădită nedumerire, Contele Schulenburg a aflat, cum am aflat 
şi eu, despre înştiinţarea primită de unii diplomaţi străini, | 
din Bucureşti, în vederea unei eventuale evacuări a Capitalei, 
Această informaţie adăugată consideraţiilor că guvernul german 
nu înştiinţează pe absolut nimeni despre intenţiiile lui, şi că 
nici la Moscova, nici la Berlin, nu se duc negocieri pentru lim- 
pezirea raporturilor germano-sovietice, (cu toată dorinţa mani- 
festată de sovietici ca să ajungă la o înţelegere) îndeamnă pe 
contele Schulenburg să nu excludă o neaşteptată întorsătură a e- 
venimentelor". Semnat:Grigore Gafencu", 


1) 1) De ce ? 

l Miercuri am vizitat pe Steinhardt care era foarte 
liniştit. Atmosfera la Moscova îi pare limpezită! Sovieticii nu-i 
vorbesc de nici o grije şi de nici o teamă. Dacă s-ar teme de 
nemți, ar căuta să se apropie de americani şi de englezi. (E logic). 
Dar nu se apropie, şi nu dau nici un semn de îngrijorare. Intreb: 
- "De ce a plecat Cripps?" Steinhardt: -"A fost chemat. Poate ştiu 
cei de la Londra ceva. El, Cripps, nu ştie nimic, fiindcă aş fi 
aflat şi eu". | | 
Steinhardt nu crede probabil vre-un atac german, 
Ar fi o prostie! Si: "Ar fi prea frumos pentru noi! Imi vorbeşte 
apoi de producția de armament americană, care a făcut progrese 
uimitoare. Stirile pe care le primeşte de la ambasada americană 
berlineză, arată că nemţii, în ciuda victoriilor lor, sînt nemul- 
țumiţi şi nerăbdători, 
Rosso îşi îngrijeşte florile în grădină, Schulen- 
burg nu i-a părut atît de îngrijorat cum mi s-a părut mie, Zîm- 
beşte şi spune că nu pricepe nimic, In fond, nu crede în război, 


Bergery, în schimb, a primit: veşti neliniştitoare 
de la Bucureşti, - de la Truelle, }? Foarte gentil, îmi arată tele- 
gramele sale, Concentrările trupelor noastre sînt din ce în ce 
mai serioase, Pregătirile de evacuare continuă, Creţeanu, în audi- 
enţele ministrului francez, i s-a părut rezervat, dar nu ascunde 
posibilitatea unor evenimente serioase, 


Tatekava, la o recepţie, la consilierul Miakava, 
“îmi spune glumind: "De ce alarmaţi lumea? Nu e momentul pentru o 
asemenea acţiune. Poate mai tîrziu, dar acum nu. Ar fi o greşeală!" 
Ambasadorul a parafat, azi dimineaţă, tratatul de comerţ ruso - 


japonez, care se discuta de luni de zile. 


Joi, primesc următoarea telegramă de la Creţeanu: 
"Generalul Antonescu mă însărcinează să vă arăt că deşi s-au 
făcut unele chemări sub arme, ele nu ies din cadrul prevederilor 
normale pentru perioada curentă. Este vorba de a treia serie de 
concentrări pentru completarea instrucţiunii care urmează serii- 


lor din aprilie şi mai. Pe de altă parte, nu putem neglija însă 


1) Ambasadorul francez acreditat la Bucureşti, din partea guvernu- 
lui colaboraţionist de la Vichy. 


a TA si 
faptul că ruşii au concentrat un număr considerabil de forțe pe 
linia de demarcație. Avioane ruseşti de recunoaştere zboară ne- 
contenit deasupra teritoriului nostru, In general, dispozitivul 
trupelor ruseşti şi al mişcărilor lor, au luat un caracter care 
corespunde fazei imediat premergătoare operațiilor. Situația co- 
respunde în această privință cu aceea de la sfîrşitul lunii 
iunie, anul trecut, In asemenea condițiuni, am fost bineînțeles 
nevoiți să luăm din partea noastră, toate dispozițiile, pentru 


a fi gata la orice împrejurare". 


Ruşii gata de luptă, - dece?, - Schulenburg, cel 
dintîi, recunoaşte că ruşii sînt gata să stea de vorbă. Acceptă 
orice înțelegere. Si ambasadorul se frămîntă, fiindcă nu li se 
propune şi nu li se cere nimic., 

Dacă ar exista totuşi o discuție secretă, despre 
care diplomații nu ştiu nimic, şi ale cărei rezultate ar fi ne- 
gative, încît ruşii să se simtă în primejdie de a fi atacați? 
(Dacă faptul ar fi real, ei ar lua măsuri "imediat premergătoare 
operațiilor"), 

E ceeace pare indicat, într-o telegramă a lui 
Truelle, pe care Bergery, din ce în ce mai gentil, ne-o arătă, 
din nou, în care, după o nouă convorbire cu Creţeanu, se pome- 
neşte în termeni de altfel neclari, despre “unele convorbiri 


secrete care ar fi eşuat"... 


Tot prin Bergery, aflu că Antonescu a plecat 
la München, pentru a avea o consfătuire hotărîtoare cu Fiihrer-ul,. 
Motivul indicat: aşezarea României în "Ordinea Nouă” (Problemele 
maghiare, Ardealul şi Banatul). Cauza adevărată: hotărîrea ati- 
tudinei faţă de Rusia, Creţeanu, mai puţin rezervat, admite că 
întoarcerea generalului de la München va limpezi "situaţia", 

Bergery priveşte, pe baza acestor informaţii, 
situaţia ca fiind foarte serioasă, A vorbit cu Lozovslki despre 
ştirile din România, Comisarul a încercat să simuleze lipsa 
oricărei îngrijorări, dar a mărturisit apoi, cu un aer gânditor: 


"La guerre peut s'étendre", 1) 


1)"Războiul se poate întinde ". 


a hy ea 

Mohamed Saed vine să mă vadă, E zîmbitor; nu 
ştie nimic. El, totdeauna atît de bine informat despre ce se 
petrece la sovietici, nu are nici o bănuială. E atît de liniştit 
încît şi-a adus soția din Finlanda, unde o adăpostise, lunile 
trecute, din pricina evenimentelor. 


Sînt foarte nemulțumit că, în toată această fră- 
mîntare, țara noastră e pusă mereu înainte, Nu exclud războiul, 
vorba lui Schulenburg: "Cine poate şti ce se petrece în capul 
unui... geniu?!" Nemţii sînt victorioşi, dar încolţiţi din toate 
părţile, Urgia lor poate răzbi oriunde, Nu-i nevoie însă dea 
ne lăsa împinşi, - ce zic? - de a ne arunca noi înşine înainte, 
ca şi cum noi am fi aceia care ar hotărî soarta războiului, Azi, 
mai mult decît oricînd, e nevoie de multă prudenţă. Dacă va fi 
război, şi dacă ne tot împingem, şi ne tot oferim, vom fi cei 
care vom pătimi mai mult, Hitler ştie să-şi cruţe soldaţii. lar 
dacă se va ajunge la un nou acord germano-sovietic, resentimen- 
tele se vor îndrepta numai împotriva noastră. Caut o formulă 
pentru a comunica această părere guvernului nostru. 


13 iunie 


Bergery îmi arată nişte telegrame pe care le-a 
primit din Bucureşti şi din Helsinki. Aceiaşi atmosferă "ime- 
diat premergătoare operaţiilor”, cum ar spune Creţeanu. Marele 
Stat Major Român a şi părăsit Capitala, pentru a se apropia de 
“inamic”. Bergery a mai aflat, "prin serviciul său secret", in- 
formaţii “precise”, cu privire la unele cereri cu caracter ul- 
timativ, din partea Germaniei. Ar fi vorba de cererea unui mare 
număr de avioane, şi a tuturor industriilor de aviaţie din 
U.R,S.S. Ambasadorul crede că o asemenea cerere din partea Ger- 
maniei, e "foarte inteligentă”, şi are sorţi de izbîndă, fiindcă 
Rusia nu ar fi dezonorată dacă ar primi să joace, pe lîngă 
Germania, rolul pe care Statele Unite îl joacă pe lîngă Anglia, 
Fireşte, adaugă ambasadorul a cărui putere de închipuire e ne- 
limitată, că s-ar isprăvi astfel cu... bolşevismul! Stalin 
şi-ar salva regimul, care s-ar transforma, din ce în ce mai 


mult, într-un regim fascist. Nu ar mai fi nevoie de război 


pentru a integra Rusia în "Ordinea Nouă". Ea s-ar “alinia”, de 
bună voie, iar mult dorita "colaborare" s-ar întinde astfel... 
din Gasconia, pînă în Siberia, 

Stirea despre o notă ultimativă germană circulă 
şi în cercurile ziariştilor. O comunic la Bucureşti, cu rezervele 
cuvenite: "Nervozitatea se menţine sub înrîurirea ştirilor din 
România şi Finlanda, Călătoria generalului Antonescu e urmărită 
cu cel mai viu interes, In viltoarea de ştiri contradictorii se 
desprinde tot mai persistent versiunea despre o presiune germană 
pentru a obţine, după unii, demobilizarea; după alţii, livrarea 
imediată a unui mare număr de avioane de luptă şi punerea la dis- 
poziţia Germaniei a industriilor de aviaţie sovietice, Aceste 
cereri sînt atît de grele, încît dacă s-ar adeveri, şi ar avea 
într-adevăr un caracter ultimativ, ar putea duce la o ruptură, 
Totuşi planul de "colaborare”, care se ascunde sub ameninţări 
îngăduie şi ipoteze, dat fiind întorsăturile senzaţionale obiş- 
nuite în relaţiile germano-sovietice, că orice putinţă de înţe- 
legere nu este exclusă, 

Tin să adaug că ambasadorul Germaniei. şi ambasa- 
dorul Italiei, afirmă cu tărie că nu au nici o cunoştinţă despre 
asemenea cereri, şi că nu acordă nici o crezare versiunilor care 
circulă în corpul diplomatic. Adaug că militarii şi economiştii 
germani (din ambasadă) resping cu stăruinţă posibilitatea unui 
conflict, Vă comunic totuşi versiunile de mai sus, pentru des- 
cărcarea conştiinţei mele, ştiind de altfel că, după întoarcerea 
generalului Antonescu, trebuie să fiţi deplin lămurit cu privire 


. . „tt . 
la situaţia reală.-Grigore Gafencu 


La ora 5 după amiază, ceai la fosta legaţie 
austriacă, oferit de generalul Koestring. Rulează un film de 
război: luptele din nordul Africei, şi cucerirea Balcanilor, 
Vedem cum a fost distrus Belgradul, şi cum au sosit nemţii la 
Parthenon, (...) 


Antonescu a fost foarte bine primit la München, 

"Ca un rege”, spune zîmbind von Tippelskirch D, Presa germană 
e elogioasă față de general, şi foarte caldă față de România. 
Vorbeşte de încredere, de prietenie, de eternitate. Führer-ul 
şi Ribbentrop au înconjurat pe conducător cu toate atențiile 

şi cu toate onorurile, Ce voiau oare de la el? Exprimînd lui 
Tippelskirch satisfacția mea pentru această primire, am adăugat: 
“"Nădăjduiesc că s-a ținut seama şi de cererile lui”, -"Credeți 
că a avut prilejul să ceară ceva?", m-a întrebat neamțul. "O 
primire atît de frumoasă înseamnă, de obicei, că se cere ceva 
de la mosafir", 


La ora 7, toate megafoanele din oraş răspîndesc 
următorul comunicat TASS, Publicul se strînge ca să asculte, 
„pare îngrijorat, dar se potoleşte pe măsură ce ascultă: 

Comunicatul TASS 

"Incă înaintea sosirii la Londra a ambasadoru- 
lui englez în U.R.S,S., d.Cripps, dar mai ales după sosirea sa, 


în presa engleză şi în general în cea străină au început să 
circule (să fiarbă, să facă spume) zvonuri, despre eventualita- 
tea războiului dintre U,R.S.S,. şi Germania”, 

După aceste zvonuri: 

1) Germania ar fi prezentat U.R.S.S.-ului pre- 
tenţiuni cu caracter teritorial şi economic, şi acum sînt în 
curs tratative între Germania şi U R.S S , pentru încheierea 
unei noi şi mai strînse înţelegeri între ele; 

2) Că U.R.S.S. ar fi respins aceste pretenţiuni, 
din care cauză Germania a început să-şi concentreze trupele 
sale la frontierele U.R.S S.-ului, cu scopul de a ataca U,R S,S ; 

3) Uniunea Sovietică, la rîndul său, ar fi 
început să se pregătească intens pentru războiul cu Germania, 
şi să-şi concentreze trupele la frontierele acesteia, 

Cu toată evidenţa absurdităţii acestor zvonuri, 


1) Ziarist, consilier politic al ambasadei germane din Moscova. 

cercurile responsabile din Moscova au apreciat necesar, din cauza 
circulației persistente a acestor zvonuri, să autorize TASS-ul a 
declara că aceste zvonuri sînt produsul nedibaci al propagandei 
forțelor inamice U.R.S.S -ului şi Germaniei, interesate în intin- 
derea războiului, 

TASS declară că: 

1) Germania n-a prezentat nici un fel de preten- 
ţii, şi nu propune vreo nouă şi mai strînsă înțelegere, din care 
cauză nici tratative de această natură n-au putut avea loc; 

2) După datele U.R.S.S.-ului, Germania tot aşa 
de statornic respectă condițiile pactului de neagresiune sovieto- 
german, ca şi Uniunea Sovietică, din care cauză, - după părerea 
cercurilor sovietice -, zvonurile despre intenţiile Germaniei de 
a rupe Pactul şi a întreprinde atacul asupra U.RaS.S.-ului sînt 
lipsite de orice temei, iar deplasarea în curs, din ultimul timp, 
a trupelor germane, eliberate de operaţiunile din Balcani, spre 
regiunile din Estul şi Nord-Estul Germaniei, este legată, tre- 
buie presupus, de alte motive, fără să fie vreo atingere cu re- 
laţiunile sovieto-germane; 

3) UR S.S., după cum reese din politica sa de 
pace, a respectat şi are intenţia să respecte condiţiile Pactu- 
lui de Neagresiune sovieto-german, din care cauză zvonurile că 
U.R.S,.S. se pregăteşte de război cu Germania, sînt mincinoase 
şi provocatoare; 

4) Concentrările de vară ale rezerviştilor 
armatei roşii şi iminentele manevre, n-au alt scop decît ins- 
truirea rezerviştilor şi verificarea activităţii aparatului de 
cale ferată, care se execută, după cum este cunoscut, în fiecare 
an, şi ca atare, a imagina aceste măsuri ale armatei roşii, ca 


ostile Germaniei, este cel puţin absurd”, 


Comunic acest neaşteptat comunicat, la Bucureşti. 
Nemţii au fost surprinşi de comunicat, Ei nu 
ştiu despre nici o înţelegere germano-sovietică, Desminţirea 
TASS pare lui von Tippelskirch un act "spontan" al guvernului 
sovietic, (Sovieticii, spune un neamţ glumind că "sânt ca taurul 


Ferdinand: le place parfumul florilor, şi nu voiesc să se bată”, 

Tippelskirch a transmis comunicatul la Berlin, şi a putut să-şi 
dea seama că a stîrnit suprindere şi acolo. 

Fireşte, nemții sînt încîntaţi de "abilitatea" 
lui Stalin, şi sînt întăriţi în nădejdea lor că nu va fi nimic. 


Rosso se bucură de această întorsătură" senza- 
țională", la care, ce e drept, se aştepta. L-am văzut totdeauna 
foarte liniştit. Imi dau seama că italienii nu doresc acest răz- 
boi, înainte ca Marea Mediterană să fie "curățată de englezi”, 
Problema mediteraniană nu e deocamdată decât deschisă, Suezul şi 
Gibraltarul mai ţin, Englezii au de cucerit Irakul, şi înain- 
tează în Siria. Cu toată rezistenţa neaşteptată a francezilor, 
şi cu toate armele pe care nemţii le-ar trimite în ajutor, tot 
acest ţinut atît de însemnat din punct de vedere strategic, cade 
în mîinile britanicilor. Legăturile anglo-turce se pot atunci 
întări, Dacă germanii lasă treaba neisprăvită, din pricina căl- 
durii, sau a altor împrejurări, şi se îndreaptă spre uriaşele 
ținuturi sovietice, italienii rămîn singuri, faţă în faţă cu 
grecii şi cu albanezii. Cine ştie atunci ce se mai poate întîm- 
pla...? 

Aflu de la Rosso că Bergery a încercat, azi după 
amiază, (după ce a stat de vorbă cu mine), să-l convingă despre 
"inteligenţa" planului german de a cere ruşilor cât mai multe 
aeroplane., Si ambasadorul Franţei a stăruit ca acest plan să 
fie numaidecît îndeplinit,ca nu cumva Statele Unite care produc 
un număr uimitor de arme, să aibă timpul să intervină, Rosso 


părea cam surprins de această stăruinţă. Si cum să nu fie? 


14 iunie 

Comunicatul TASS oferă un prilej de frămîntare, 
de chibzuieli, de socoteli, tălmacilor gîndirii oficiale sovie- 
tice, Niciodată o situaţie mai ciudată nu a dat naştere unui 
document mai straniu. 

Aşadar, ameninţaţii iau apărarea ameninţătorilor, 
şi declară, în gura mare, că sînt liniştiţi, mulţumiţi cu tot 

ce se întîmplă. lămuresc cu nevinovăție şi candoare, dece din 
întâmplare, 300 de divizii se află faţă în faţă la hotare, - 
şi injură pe... englezi, care nu au nici o vină, şi care la caz 
de nevoie, ar putea da un ajutor. 

Teamă? Slăbiciune? Siretenie? 

Un proverb georgian spune: "Cînd nu poţi să 
strîngi de gît pe vrăjmaş, îmbrăţişază-l"., (Un alt proverb din 
aceiaşi ţară sfătuieşte: "Dacă un vrăjmaş vrea să te sugrume, 


cade-i în braţe, şi strînge-l la piept"!) 


Telegrafiez la Bucureşti: "Comunicatul TASS a 
avut deocamdată două efecte: a liniştit publicul sovietic şi a 
limpezit o problemă care frămînta corpul diplomatic. Se ştie 
acum că Germania nu a făcut noi cereri, ca cele despre care 
v-am pomenit în telegrama mea. Se pune însă întrebarea dacă 
desminţirea TASS a fost dată după o prealabilă înţelegere cu 
guvernul german, sau dacă este un act spontan şi unilateral din 
partea guvernului sovietic, dornic să descopere, pe această cale, 
intenţiunile adevărate ale Germaniei. Surprinderea constatată la 
ambasada Germaniei, imediat după ce s-a dat publicităţii comu- 
nicatul, constituie o mărturie că, cel puţin la Moscova, nu a 
intervenit nici o înţelegere de acest fel, între germani şi 
sovietici. E greu de admis, pe de altă parte, că guvernul so- 
vietic dacă s-ar simţi într-adevăr ameninţat şi în primejdie, 
s-ar grăbi să risipească toate temerile publicului sovietic, şi 
să nu indispună Anglia, aruncând în sarcina "propagandei ina- 
mice” toate ştirile "mincinoase" despre o tensiune între Germa- 
nia şi U.R.S.S, 

Vom afla din reacțiunile presei şi oficialității 
germane dacă dezminţirea agenţiei TASS înseamnă un punct final, 
sau un punct de întrebare, în prea ciudata criză germano-rusă, 
unde se vorbeşte atîta de prietenie şi se fac atîtea pregătiri 


de război"- Gafencu . 

Mă duc la ambasada germană să culeg impresii şi 
informaţii. Găsesc diplomaţi şi ziarişti, discutînd cu aprindere. 
Unii dintre ei socotesc că dezminţirea TASS e o nouă dovadă a 
genialităţii lui Stalin. Simţindu-se ameninţat, el nu a recurs, cz 
polonezii şi iugoslavii, - în situaţii asemănătoare, - la spri- 
jinul atît de primejdios ai Angliei, ci denunţînd perfidia Angliei: 
a stăruit asupra legăturilor de încredere care îl unesc de Germa- 
nia. Dacă germanii atacă totuşi masele ruseşti revoltate de o 
asemenea “trădare”, se vor strînge cu disperare în jurul lui, 
Dacă germanii se mai gîndesc la posibilităţile unei discuţii paş-— 
nice,tonul prietenesc şi formulele atît de cuprinzătoare ale co- 
municatului deschid perspective promițătoare, pentru noi planuri 
de colaborare, Faptul că Stalin se leapădă de Anglia (cum s-a 
lepădat de greci şi de iugoslavi), pentru a cîştiga încrederea 
şi prietenia lui Hitler, nu-i slăbeşte în nici un caz situaţia, 
In caz de război, englezii vor fi siliţi să-i dea puţinul spri- 
jin pe care sînt în stare să i-l acorde. (Nemţii exclud orice 
înţelegere prealabilă comunicatului, între Berlin şi Moscova. De 
altfel, ziarele germane nu au publicat pînă acum nimic, - nici 
comentarii nici textul comunicatului. Este dovada că nu se aş- 
teptau la nimic, şi că guvernul german caută abia acum să-şi 
fixeze atitudinea.) Tippelskirch cu care am avut o lungă convor- 

bire, recunoaşte că Stalin "ist eine Nummer für sich" ) 


şi mă 
întreabă cu oarecare îngrijorare, dacă situaţia militară dintre 
Rusia şi România nu este de aşa fel încît să poată provoca un 
"incident" cu urmări hotărîtoare. Răspund că "incidente" se pro- 
duc şi se pot produce, oricând, Urmările hotărîtoare atîrnă 

însă de voinţa cîrmuitorilor, (Inţeleg că se teme de un plan 
german, care ne-ar băga pe noi, mai întîi, în vîltoare, şi 

care ar “sili” Germania, pe temeiul garanţiilor date, să inter- 


vină, fără alte discuţii). 


1) In Limba germană: Stalin este un specimen, un număr original. 

Chestiunea Cripps merită o mențiune specială; din 
toate ciudățeniile întîmplate, în timpul din urmă, aceasta e 
cea mai ciudată, Ambasadorul englez a plecat acum o săptămînă 
cu avionul prin Stockholm, spre Londra, chemat de guvernul său 
"spre informare", Familia lui se pregăteşte să plece cu transi- 
berianul spre Statele Unite. Intimii lui Cripps cred că el ar 
fi dorit să părăsească detii 21v postui de la Moscova, unde nu 
este îngăduită nici o activitate politică, (raporturile sale cu 
"Narkomindelul" au fost tot mai rare şi mai reci, în timpul din 
urmă), ca să ia parte mai activă la viaţa politică şi la lupta 
de rezistenţă a ţării sale. Nimeni nu se aştepta însă, că aceas- 
tă despărţire de Moscova va fi imediată, l 

Felul puțin curtenitor şi cu desăvîrşire nedrept, 
prin Cripps a fost pus în cauză de comunicatul TASS, îi îngreu- 
nează mult reîntoarcerea, Printre liniile comunicatului, se 
strecoară simțăminte rău-voitoare, datorite fie calității sale, 
atît de puțin prețuită la Moscova, de "intelectuali de stînga", 
(sovieticii preferă un diplomat, chiar cu titluri de noblețe, 
dar fără nume), fie dorinței lui Stalin de a da, prin purtarea 
sa , față de ambasadorul Marii Britanii, o nouă chezăşie de 
prietenie lui Hitler. Antipatia personală a lui Stalin, față de 
englezi, şi convingerea lui despre slăbiciunea imperiului bri- 
tanic, sînt de altfel cunoscute. 

Bergery a primit o telegramă din Bucureşti. Comuni- 
catul TASS a potolit temerile de război, dar a pricinuit, pare- 
se, "o mare dezamăgire în public", care presimte o nouă înţele- 
gere germano-sovietică, şi se simte păcălit. 

E tocmai de ce mă temeam! Dacă se va ajunge la o 
nouă şi mai strânsă colaborare între Moscova şi Berlin, românii 
noştri care s-au lăsat împinşi înainte, vor avea de suferit nu 
numai o nouă şi crudă dezamăgire, (în mijlocul suferințelor 
care s-au abătut asupra neamului nostru, speranța de a putea 
reîntregi o parte din hotarele noastre, prin luptă şi prin 
jertfe de sînge, părea un simţămînt binefăcător), dar vor ră- 
mîne expuşi la resentimentele ruşilor, şi vor fi siliți să se 
aşeze şi mai strîns sub scutul apărător şi asupritor al puterii 


germane, 

Deocamâată, acordul e încă problematic. Berlinul nu 
reacţionează. Nici un cuvînt despre comunicatul rusesc, Actul 
de plecăciune al guvernului sovietic a fost primit cu o tăcere 
de ghiaţă. Liniştea amenințătoare preventi toare de furtună, 
Războiul nemților e în toi, ui 


15 iunie 


Berlinul tace mai departe, Imi închipui că, la 


“Kremlin, atmosfera e apăsătoare, 


Amenințarea tăcută care apasă acum asupra imperiu- 
lui sovietic aminteşte presiunea primejdioasă pe care Moscova 
o exercita, acum un an, asupra noastră, Intocmai ca guvernul 
sovietic de azi, guvernul român încerca să înlăture primejdia, 


prin vorbe bune şi declaraţii paşnice. Si întocmai ca Hitler, 


azi, Stalin ieri nu răspundea nimic. 

Cine oare dintre demnitarii "Narkomindelului" va 
fi socotit vinovat, şi va plăti pentru clipele -de aşteptare 
înfrigurată, de îngrijorare şi de nespusă umilire: pe care 
Uniunea Sovietică le îndură 'acum? 

Pretextul supărării Reich-ului e îndemnul şi spri- 
jinul dat de U.R.S.S. răzvrătirii iugoslave. La Belgrad, s-au 
găsit, desigur, de către specialiştii germani, scotocitori de 
documente, dovezile vinovăţiei sovietice. Germania are deci 


“ îndreptăţirea de a rupe legăturile cu un tovarăş care i-a în- 
` gelat încrederea, (Ca şi cum legăturile dintre Berlin şi 


Moscova s-ar fi bizuit vreodată pe încredere!) 

Politica buclucaşă de prietenie faţă de Iugoslavia 
a fost aprobată, fireşte, de cei mai înalţi demnitari. Foto- 
grafia Stalin - Gavrilovici e un document hotărîtor în această 
privinţă. Cine va plăti însă oalele sparte? Va apune steaua 
atît de abilului jurist Vîşinski, care trece, pe drept sau pe 
nedrept, ca partizanul unei politici mai independente faţă de 
Germania? (Deşi polonez prin origine, el reprezintă "tradiţia" 
marei Rusii, la "Narkomindel”), Se va întări Molotov, prietenul 
domnului Ribbentrop şi a contelui Schulenburg, duşmanul domnu- 


` lui Cripps şi al englezilor de pretutindeni? 


Problema răspunderilor nu se mărgineşte însă numai 
la faptele de care se folosesc germanii pentru a ameninţa cu 
războiul, Intrebarea ce se pune azi, în tăcerea care urmează 

comunicatului TASS, este dacă, prin înlocuirea lui Litvinov, cu 
Molotov, şi prin schimbarea politicii externe sovietice, guver- 
nul din Moscova şi-a întărit poziţiile în lume, cum părea la 
început, cînd de la Marea Baltică, pînă la Marea Neagră, porţile 
Europei se deschideau în faţa înaintării bolşevice, sau şi le-a 
compromis în mod definitiv? Politica de pace a lui Litvinov 
dobândise Uniunii Sovietice prieteni, pretutindeni. Ea avea, 
poate, cusurul de a atrage asupra Rusiei, mînia primejdioasă a 
Germaniei. Faţă de o asemenea ameninţare, Rusia nu era însă 
izolată, 

- Molotov a urmărit şi el o politică de pace. Nu se 
gîndea însă la "pacea indivizibilă" a înaintaşului său, ci la 
pacea sovietică, asigurată prin războiul general. In loc de a 
modera puterea covîrşitoare a Germaniei, a dezlănţuit-o. Credea 
că războiul nu se va întinde decît pe pămîntul capitalist. Nš- 
'dăjduia că, prin îndemînarea lui, şi prin unele formule meşte- 
şugite, Rusia se va putea menţine în afară de viltoare. | 

Azi, în faţa primejdiei, nu mai are cui să întindă 
mîna şi suprema abilitate i se pare aceea de a înjura mai de- 
parte pe Cripps. Umilinţa în vorbe nu-l mai poate scăpa. E ne- 
-voie, pare-se, pentru a înlătura primejdia, - dacă mai poate fi 
înlăturată, - de umilinţă în fapte. 

Ce înseamnă tăcerea Germaniei? In cel mai bun caz, 
pentru Moscova, un îndemn la "adaptare", La o adaptare de bună 
voie, spontană, oferită fără a fi cerută, ca o chezăşie de 
pace, şi de încrezătoare prietenie, Adică, o jertfire a revolu- 
tiei, pentru a salva regimul, Si o înregimentare a ţării, - care 
a fost, odinioară, o mare Putere,- sub semnul îndrumător al 
Axei, l l 

Tăcerea lui llitler nu înseamnă că vrea numaidecît 
războiul. Vrea însă neapărat o victorie hotărâtoare, la Răsărit. 
Stalin are de ales în ce fel poate contribui la această vic- 
torie. 


Rosso mărturiseşte, însfîrşit, că situația îi pare 
"încordată": A primit o telegramă din Sofia, unde se aşteaptă 

ca războiul germano-rus să izbucnească din clipă în clipă, Mai 
însemnată decît această părere bulgară, este informaţia că pe 
graniţa turcească, nu sînt concentrate trupe germane. Nu se 
pregăteşte deci o campanie spre Sud; nu se pregăteşte în orice 
caz o trecere prin Turcia, a 

Ambasadorul a sfătuit pe COLORA TONET săi SRNA 
trimită soțiile în Italia. 

La nemți, părerile sînt împărțite. Generalul 
Koestring a asigurat pe colonelul Viei că-şi poate păstra soţia 
şi copilul la Moscova. “Răbdare şi d - ar fi spus generalul. 
"De întîmplat, nu se va întîmpla nimic” 


Ceilalţi membri ai ambasadei sînt mai puţin cate- 
“gorici. Tăcerea Berlinului îi impresionează, 

Corpul diplomatic fierbe. Suedezii aduc vestea din 
Stockholm că războiul izbucneste la 24 iunie.(Din Suedia, Fin- 
‘landa, România, Bulgaria, veştile războinice sînt răspînâite în 
lume, prin mijlocirea ţărilor limitrofe). Americanul crede în 
război. Caută să lămurească motivele pentru care războiul poate 
fi folositor nemților, din punct de vedere militar, economic, 
moral, Nu-şi ascunde că războiul poate fi folositor şi Statelor 
Unite. Inţelege rolul care revine ambasadorului Statelor Unite, 
la Moscova, într-o asemenea a atat 

Persanul îşi dă seama că "se petrece ceva", dar 
nu-i vine să creadă că Hitler va face jocul 'anglo-saxonilor şi 
statelor limitrofe. E prea frumos ca să fie adevărat. 

Cà totdeauna, în asemenea întîlniri, părerile se 
încrucişează şi se înrîuresc între ele. La plecare, Steinhardt 
e mai puţin convins de iminenţa unui conflict, iar Mahomed 
pare mai îngrijorat. Ataşaţii militari americani şi francezi 
care nu subestimează forţele militare sovietice sînt ademeniţi 
să creadă că totul e un "bluff” politic, 


16_iunie 

E a treia zi de tăcere a lui Hitler. "Omul de pe 
stradă” de la Moscova, nu se mai gîndeşte la ameninţarea din 
afară, ci îşi duce, în linişte, nevoile, mai departe, la adăpos-— 
tul comunicatului TASS, 

Cercurile "informate", adică acelea care ştiu că 
nu ştiu nimic, sînt tot mai nervoase. 

Steaua roşie care luminează, noaptea, zidurile 
Kremlinului, e pusă la grea încercare: se stinge, sau se de- 


colorează? (...) 


Telegrafiez la Bucureşti: "Moscova trăieşte, de 
trei zile, sub apăsarea tăcerii lui Hitler, Războiul nervilor 
e în toi, ațîțat de ştirile din România şi din Finlanda, despre 
pregătirile militare, tot mai însemnate, din aceste ţări. In 
lipsa oricăror informaţii politice precise şi serioase, toate 
prevederile diplomaților sînt simple ipoteze, Notez că şefii 
de misiuni cu o mai vie imaginaţie, şi cu “idei europene”, 
cred în posibilitatea conflictului, pe cînd diplomaţii cu ex- 
perienţa treburilor orientale şi extrem-orientale, exclud pu- 
tinţa unui desnodămînt războinic. Notez de asemenea, că gene- 
ralul Koestring stăruie în credinţa proprie, de dezlegare paş- 
nică; pe cînd von Tippelskirch, unul din îndrumătorii politici 
ai ambasadei germane, socoteşte că trebuie să fim pregătiţi 
"pentru orice eventualitate”, 

"Lipsa de reacțiune a presei şi a cercurilor con- 
ducătoare germane, faţă de mîna întinsă, de soviete, - prin 
comunicatul TASS, - dovedeşte că desminţirea dată de Moscova a 
fost un act spontan, unilateral, şi nu se referă decît la in- 
tenţiile paşnice şi prieteneşti ale Uniunii Sovietice. (Am 
auzit în cercurile germane, lăudîndu-se abilitatea lui Stalin, 
care simțindu-se ameninţat - în loc să se arunce, după pilda 
Poloniei şi Iugoslaviei, în braţele anglo-saxonilor, - s-a 
despărţit şi mai mult de Anglia şi Statele Unite, deschizând, 
prin atitudinea sa, noi şi cît mai largi perspective de cola- 
borare Reich-ului vecin), 

In ce mă priveşte, admit că tăcerea germană poate 
prevesti furtună; poate fi însă şi un îndemn la adaptare 
totală (...); iar îndemnul poate fi cu atît mai convingător, 
cu cît ameninţarea este mai mare."- Gr,.Gafencu ù 


17 iunie 


Zile de aşteptare şi de nesiguranţă. Germanii tac. 


18_iunie 
De la Bucureşti, nici o informaţie şi nici o instruc- 


ţie (...) 


19_ iunie 

Toate doamnele italiene au părăsit Moscova. Ieri 
seară, Rosso îmi mărturiseşte că "de data aceasta”, s-a înşelat. 
Situaţia este foarte gravă, Printr-o telegramă, a oprit pe soţia 


sa la Tokio... Sâmbătă pleacă, poate, cel din urmă avion, 


20 iunie 

Facem bagajele, Legația se goleşte. Bergery se oferă 
să-mi păstreze unele lucruri, Lichidarea avutului nostru din 
Moscova e o ruină, asemănătoare cu lichidarea avutului nostru 
din Bucureşti, l 

Telegrafiez la Bucureşti că aşteptăm desnodămîntul 
crizei, duminică sau luni, dar spun că nu ştim nimic. Bucureşti 
nu telegrafiază nici un cuvînt, Încerc totuşi să distrug dosarele. 

Moscova îşi păstrează fizionomia obişnuită, Lumea nu 
se aşteaptă la război. Timpul frumos, atrage bărbaţi şi femei 
pe străzi, pe bulevarde, în grădini. 


22 iunie 

Un telefon al lui von Walther mă scoală din somn: 
nemţii au pătruns în cursul nopţii în Rusia, pe toată întinde- 
rea frontierei, de la Marea Baltică, la Marea Neagră, Aflu că 
guvernul român ne-a aşezat sub oblăduirea ambasadei germane, 
- Ce instrucţii aveţi?, mă întreabă von Walther. - Niciuna, 
-Curios! Atunci, cere numaideciît, Nu putem să vă luăm cu noi, 
dacă nu ştim cînd şi cum veţi rupe legăturile, 

Schulenburg a fost azi dimineaţă la Molotov ca 
să-şi ceară paşapoartele, Molotov a fost, pare-se, foarte li- 
niştit. 

Telegrafiez la Bucureşti, direct, prin italieni şi 
prin francezi., Dar nu-mi fac nici o iluzie, Toate telegramele 
sînt oprite. La radio: obişnuitul mare discurs al lui Hitler: 
de ce a fost nevoie să atace; şi răspunsul lui Molotov, 

Pledoarii de apărare şi de acuzare din partea unor 
cârmuiri, care în împrejurări asemănătoare, întrebuințează ace- 
leaşi cuvinte şi aceleaşi metode, Războiul a început fără ulti- 
matum, fără „negocieri, fără declaraţie. O "simplă operaţie 
militară”, ii i 
Țara E urma, - e un prilej de a recîştiga 
o parte din pămîntul pierdut, şi de a se reface sufleteşte, 
„după prăbuşirile morale din anul trecut, Prindem cîteva crîm- 
peie la radio, din discursul lui Antonescu, şi din manifesta- 
tiile publice din Bucureşti. Sântem deci în stare de război cu 
U.R.S, S, 

Imi strîng toți oamenii, la legaţie. Vor locui şi 

mînca împreună cu mine. Sîntem 17, - zece diplomaţi, şi 7 
auxiliari. Legația e lăsată fără pază, cu porțile deschise. 
Putem circula în oraş şi telefona, Pînă cînd? Nemţii au fost 
izolaţi, în cursul zilei, fiecare acasă la el. Contele singur, 
Tippelskirch singur. Ambasada înconjurată şi închisă.. 

| Cum vom fi evacuaţi? Prin cine urmează să se facă 
negocierile de „evacuare? Păstrăm contactul cu italienii, în 
aceeaşi situaţie de libertate provizorie, ca şi noi, Rosso 
socoteşte că deoarece nu am fost avizaţi de nimic, nu e cazul 
să ne prezentăm autorităţilor sovietice, ci trebuie să aştep- 
tăm:pînă cînd? si E 3 
Francezii vin să mă vadă,: în mai multe rînduri, 


r) 


cumpără maşina. l o 


Bergery, Luguet şi JUSURUL Ei pi. un vice-consul care îmi: 


eog 
Americanii s-au retras la o “dacia” 2) depiptatk, 
de teama bombardărilor. Singurii în primejdie de a fi bombar- 
dați din avioane, sîntem noi, fiind aşezaţi între cîmpul de 
aviaţie şi cea mai însemnată gară de cale ferată, 
5 Nici o telegramă din afară. 


1) Consilier la ambasada Franței din Moscova, | 
2) In ruseşte, vilă în jurul oraşului, - 


23 iunie 
Moscova nu a fost bombardată în astă noapte, Am 
putut dormi puţin, deşi tancurile grele au trecut, fără între- 
rupere, pe şoseaua Leningradului, ia 
| | | Nu putem stabili nici un contact cu nemţii, Firele 
telefonice tăiate, casele înconjurate, Merg la Rosso, [1 găsesc 
liniştit, zîmbitor. "-Il faut attendre! Il n'y a rien à faire"? 
Ii dau lista românilor ce trebuiesc evacuați: "Câţi dintre ei 
. joacă bridge?", mă întreabă cu interes, | 


Tovarăşii mei stau strînşi în jurul aparatelor de 
radio (avem trei) şi urmăresc cu emoție ştirile contradictorii 
de pe noul front. | l 
| Zi lungă de inacţiune şi de aşteptare. Din când în 
„cînd, un telefon de la italieni, care nici ei nu ştiu nimic. (...) 


24 iunie 

(...) Ascult la radio discursurile înflăcărate ale 
propagandiştilor germani, pline de neadevăruri istorice. Faţă 
de statele mici, metodele totalitarilor, de orice nuanţă, au 
fost la fel: aceiaşi lipsă de scrupule, aceiaşi poftă de stă- 
pînire, Nu e adevărat, cum pretind nemţii, că Kremlinul ar fi 
conspirat cu Cripps. Dimpotrivă. Stalin şi Molotov se fereau 
„de englezi, ca să nu dea de bănuit nemților, Nu urmăreau o po- 
 litică "de încercuire", nu se gîndeau să intervină în luptă, 
ci aşteptau sfîrşitul, Singurul succes al lui Cripps la Moscova, 
unde a cunoscut atîtea dezamăgiri şi ofense, este datorit lui 
Hitler. Si chiar acest succes nu a fost deplin, deoarece amba- 
sadorul britanic, scîrbit de experienţele sale moscovite, se 
afla de zece zile la Londra, cînd a izbucnit conflictul 
germano-sovictic, 
Totuşi, Churchill pare să fi îmbrăţişat cu însu- 
fleţire cauza ruşilor. Prin discursul său de ieri seara, el 
le făgăduieşte sprijin economic şi financiar. Mă întreb: -de 
ce atîta grabă? De cealaltă parte, germanii reîmprospătînd 


cr ee a 


1) Trebuie să aşteptăm, Nu e nimic de făcut. 

campania lor anti-holgevică, amorţită de atîta vreme, caută să 
înjghebe un front european pentru... salvarea civilizaţiei! Era 
şi timpul!!.., 

La ora două, primesc un telefon de la Kremlin, 
Molotov doreşte să mă vadă, 

La orele patru fără un sfert, sînt în curtea de 
onoare a cetăţii, odinioară sfiîntă, Sînt primit cu acelaşi ce- 
remonial ca la vizita mea cea dintîi, Un ofiţer mă aşteaptă 
pe peron, se prezintă, îmi strînge mîna, mă întovărăşeşte pînă 
în „apartamentele de primire, 

In sala de aşteptare, doi secretari mă întîmpină 
cu multă amabilitate. Sînt introdus în biroul cel lung, cu uşa 
din fund deschisă, a vicepreşedintelui comisarilor. 

Molotov vine spre mine. Pare obosit. Imi întinde 
mâna cu un gest simplu, liniştit. Imi vorbeşte apoi pe un ton 
domol, cu îndurerare, uneori aproape cu blîndeţe: 

- Aş vrea să ştiu, domnule ministru, care e situa- 
ţia dintre noi. Trăiam, pînă mai ieri, în pace. Azi, trupele 
dv. sprijină atacul banditesc al nemților împotriva noastră. 
Aş vrea să ştiu, dacă îmi puteţi da o lămurire, 

- Domnule vicepreşedinte, nu am primit nici o 
informaţie şi nici o instrucţie, Imi închipuiam că legația 
dv. de la Bucureşti a trebuit să vă dea lămuririle cuvenite, 

- Legația noastră nu cunoaşte decît faptele: par- 
ticiparea dv. la agresiunea împotriva noastră. Din partea gu- 
vernului român, nu a primit nici o înştiinţare, nici o cerere, 
nici o declaraţie de război, 

- In cazul acesta, trebuie să ne lămurim după 
faptele pe care le cunoaştem. Aceste fapte împlică o ruptură 
a legăturilor diplomatice dintre ţările noastre, Sînt convins 
că membrii legaţiei sovietice din Bucureşti vor primi toate 
înlesnirile, pentru a părăsi România. La rîndul nostru, v-am 
fi recunoscători dacă aţi da dispoziţiile cuvenite pentru ca 
să ni se remită paşapoartele. Tin să adaug două cuvinte, nu 
cu privire la evenimentele politice, ci referitoare la mi- 
siunea pe care am împlinit-o aici. Vă vorbesc deci în numele 
meu personal. Acum zece luni, cînd am avut onoarea să vă văd 

pentru întîia oară, v-am spus că voi lucra cu toată hotărîrea 
şi cu toată lealitatea pentru normalizarea şi întărirea rapor- 
turilor paşnice dintre țările noastre, Socotesc în, conştiinţa 


mea că mi-am împlinit întocmai angajamentul pe care l-am luat. 

Sînt cu atît mai îndurerat, personal, că străduinţele mele nu 

şi-au atins țelul, l 

Simt că Molotov ar mai vrea să adauge ceva. După 

cîteva clipe de tăcere, el se hotărăşte să-mi spună următoa- 
rele: "România nu avea dreptul să rupă pacea cu U.R.S.5. Stia 
că, după reluarea Basarabiei, nu mai aveam nici o pretenție 

| împotriva ei, Am declarat în mai multe rînduri, în termeni 

| categorici, că doream o Românie paşnică şi independentă. 

_Voinţa noastră pe care am dovedit-o prin fapte, era să întă- 

rim raporturile dintre noi. Cînd Germania v-a dat aşa zisa 


garanție, am protestat împotriva acestei garanții fiindcă pre- 
simțeam că e menită să tulbure raporturile dintre U.R.S.S. şi 
România. Această garanție însemna sfîrşitul independenţei dvs. 
Ați intrat sub dependența Germaniei. Cîteva luni mai tîrziu, 
ați şi fost ocupați de fapt, de trupele germane. Nu era nevoie 
să vă asociați la agresiunea bandiților împotriva noastră, 
Sîntem siliți să tragem toate consecințele acestor fapte. 
(Molotov pare să lege ideea de "consecinţe" nu numai de fapta 
agresiunii, dar de caracterul ei "banditesc". Acest cuvînt 
rostit de altfel fără nici o pornire, cu voce cît mai potolită, 


revine de altfel de mai multe ori în declaraţiile sale), 

| hăspund că nu mi. se cade, în aceste clipe şi în 
aceste împrejurări să intru într-o discuţie de politică gene- 
rală. Vâîltoarea războinică în care sînt atrase toate popoarele, 
unul după altul, e atît de uriaşă, masele ce stau faţă în faţă 
cu interese potrivnice, vrăjmaşe, sînt atît de numeroase, 
încât pare să fie o tristă fatalitate ca statele mici, ca şi 
cele mari, oricât de dornice ar fi de pace, să nu poată scăpa 
de urgia războiului. In ce mă priveşte, nu pot avea faţă de 
evenimentele de azi, pe care numai istoria le va putea judeca, 
decît o atitudine de diplomat, adică de soldat al ţării mele. 


Să-mi fie îngăduit, în această calitate, să-mi exprim părerea 

de rău că prin politica ei urmată în timpul din urmă U,R.S.S. 
nu a făcut nimic pentru a împiedica, între ţările noastre; 
durerosul desnodămînt de azi, Prin brutalul ultimatum din 
anul trecut, prin care ni s-a cerut nu numai Basarabia, dar 
şi Bucovina, şi un colţ din vechea Moldovă, prin încălcările 
teritoriului nostru, care au urmat de atunci, prin actele de 
forţă ce au intervenit pe Dunăre, - chiar în timpul negocie- 
rilor pentru stabilirea liniei de demarcaţie-, Uniunea Sovie- 
tică a distrus în România orice sentiment de încredere şi de 
siguranţă, şi a trezit îndreptăţita teamă că însăşi fiinţa 
statului român e în primejdie. Am căutat atunci: un sprijin 
în altă parte. Nu am fi avut nevoie de acest sprijin, şi nu 
l-am fi căutat, dacă nu an fi fost loviți, şi dacă nu ne-am fi 
simţit ameninţaţi. 

Imi îngădui să amintesc aceste fapte fiindcă am 
avut prilejul, ca ministru de externe al ţării mele, să atrag 
în mai multe rînduri, prin discursuri şi declaraţii publice, 
atenţia guvernului sovietic, faţă de care am urmat totdeauna 
o politică leală de pace şi de bună vecinătate, că "o Românie 


independentă _în cuprinsul hotarelor ei neatinse _ este _ o che- 
zăşie de siguranță pentru U.R.S.S., ca pentru toate celelalte 
State_vecine", 

Lovitura cea dintii care a zdruncinat temeliile 
unei asemenea Românii, chezăşie de siguranţă şi de pace, aco- 
perire firească şi atît de folositoare unui hotar întins şi 
însemnat al Rusiei, a fost dată, din nenorocire, de guvernul 
sovietic, Urmările acestei nenorociri, pe care le deplîngem 
astăzi, mă mîhnesc cu atît mai mult cu cît poporul român nu 
a dus niciodată, pînă azi, război cu poporul rus, şi nu există 
simţăminte duşmănoase între cele două neamuri, 

Molotov a ascultat în tăcere traducerea interpre- 
tului, Apoi, cu aceiaşi linişte, cu acelaşi glas potolit, 
puţin mai apăsat doar, şi câutind în mai multe rînduri privi- 
rea mea, a răspuns: "In ce priveşte Basarabia, am părerea mea. 
Dacă aţi fi vrut, am fi putut găsi, din vreme, o înţelegere cu 
privire la ea, care ne-ar fi scutit de multe neplăceri. Azi 
însă, problema e alta. Vă gîndiţi la teritorii, Si nu vă daţi 
seama că sînt în joc independenţa şi însăşi fiinţa dvs, de stat. 


PERIE » + ea 

Noi nu v-am pus niciodată independenţa în primejdie. Dimpotrivă. 
Am luptat odată pentru ea. Ne datoraţi existenţa statului român 
liber. De atunci, pînă în zilele de azi, cele din urmă, v-am 
asigurat necontenit că sîntem hotărîţi să vă respectăm ţara şi 
neatîrnarea. Totuşi, v-aţi suņus nemților. V-aţi alăturat ata- 
cului lor banditesc. Vă veţi căi. Germania a dovedit cu priso- 
sinţă cît de puţin îi pasă de fiinţa şi de voinţa statelor mici. 
Chiar în cazul unei victorii germane, sînteţi pierduţi. România 
e în primejdie de a nu mai fin, 

Apoi, sculîndu-se de pe scaun, se îndreaptă spre 
mine, cu mîna întinsă, se înclină uşor, foarte simplu, şi tre- 
buie să mărturisesc, mişcător, 

Imi voi aminti, toată viaţa, acest din urmă rămas 
bun pe care l-am luat de la Molotov. 

Ofiţeri în uniformă de campanie, deosebit de curte- 
nitori, mă însoțesc pînă la porţile Kremlinului, 

Seara, în legația noastră pustie, golită de mobilă 
şi de tablouri, în care stăm închişi, aşteptînă hotărîrile ce 
se vor lua cu privire la noi, primesc vizita soţilor Bergery. 
Sînt mişcat de gentileţea pe care aceşti prieteni mi-o arată, 
în clipe de singurătate şi de frămîntare, (Regret însemnările 
mele răuvoitoare despre Bergery). 


Istorisesc lui Bergery întrevederea istorică pe 
care am avut-o cu Molotov. 
| "E surprinzător, observă francezul, cît de mult 
țin totalitarii la drepturile şi libertăţile statelor mici, 
Molotov e întristat fiindcă România îşi pierde neatîrnarea, 
Hitler a intrat în luptă ca să salveze statele baltice, şi 
să libereze popoarele oprimate!,., Si ce e mai curios, e că 
ei sînt, poate, de bună credinţă”... 

- Poate... 


25 iunie 

Aflu de la americani că nemții au fost trimişi, 
ieri seara, spre 0 destinație necunoscută, Steinhardt şi Charlie 
1) i-au zărit, din întîmplare, la zece noaptea în gara 


Iaroslav, de unde pleacă transiberianul. Nu au putut vorbi cu 


i Taire 


ei, 


y 1) Ambii din misiunea diplomatică americană la Moscova. 


aa OR iza 


Incerc să vorbesc cu ministrul Bulgariei, căruia 
nemţii şi noi i-am încredinţat apărarea intereselor noastre, 
StamenovL îmi trimite pe consilierul său, Tilev. Bulgarii nu 
ştiu nimic despre plecarea "protejaţilor” lor germani, Au 
încercat să se informeze, dar n-au aflat nimic, Cred că aşa 
zisa plecare este o poveste americană. Dau unele recomandaţii 


lui Tilev. 


Fac pregătiri de plecare. Ardem cele din urmă 
cifruri, Cumpărăm provizii de drum: conserve, pesmeţi, narean, 
Strîngem toate cuferele noastre, în camera consilierului eco- 
nomic. Dresăm cuvenitele procese-verbale, pentru mobilierul, 
argintăria, rufăria lăsate în legaţie. In ce mă priveşte voi 
lăsa în urma mea două automobile, şapte cufere mari, şi piv- 
niţa: 700 de sticle de vin roş, şi şampanie. 

Seara, primesc vizita lui Mascia. Vine să-mi ra- 
porteze o convorbire pe care Rosso a avut-o în cursul zilei, 
cu Vîşinski: - Ce gînduri are guvernul din Roma? - Nu ştiu, 
nu sînt informat direct. Radio anunţă însă că războiul e de- 
clarat, Trebuie deci să ne înlesniţi plecarea, - Pînă cînd 
nu sîntem lămuriţi, nu putem lua nici o hotărîre, 

La ora şapte, ni se închid porţile. Telefonul 
nostru e întrerupt, Sîntem izolaţi, 

Pe la orele nouă, se prezintă doi tovarăşi care 
îmi cer lista persoanelor care se află în legaţie. Cer să fiu 
pus în comunicaţie cu ministrul Bulgariei. Nici un răspuns, 


26_iunie 

Sîntem prizonieri, Nimeni nu mai poate ieşi, nici 
intra, în legaţie. Paillard îmi vestise vizita sa, la 11, Il 
aştept în zadar, Nici o veste de la bulgari. Steinhardt care 
a amînat mereu vizita pe care voia să mi-o facă, rămîne de- 
finitiv pe alit tărîm, Imi pare rău. Voiam să-i dau unele re- 
comandaţii pentru ai mei. Jmi închipui că dacă "formalităţile” 


de schimb vor dura mult, vor fi îngrijoraţi. 


1) Ambasadorul Bulgariei la Moscova. 

Liliecii au înflorit abia acum. Toate împrejmui- 
rile legaţiei sînt păzite de poliţişti. Aşteptăm să ni se 
hotărască soarta, 


La ora cinci şi jumătate, sosesc din nou cei doi 
tovarăşi din ajun. Un funcţionar sovietic care rupe două-trei 
vorbe franţuzeşti, îi întovărăşeşte. Ni se cere ca, într-o 
oră, să ne pregătim bagajele şi să părăsim legația. Von fi 
îndreptaţi cu trenul spre Miciurinsk. 

Cer să predau cheile legaţiei ministrului Bulgariei. 
Nici un răspuns. Intreb care e locul de frontieră pe unde vom 
ieşi din U.R S.S. - Nisnaiu! Amintesc regulile internaţionale 
obişnuite pentru evacuarea diplomaților. Tăcere. 

Trebuie să recunosc, de altfel, că tovarăşii se 
poartă cuviincios şi zîmbesc fără răutate. 

La şase şi jumătate, sîntem încărcaţi în patru ma- 
şini, şi bagajele noastre într-un mare camion, Protestăm, şi 
lăsăm apoi legația în voia soartei, 

Printr-o mulţime liniştită, care ne priveşte cu 
curiozitate, dar fără nici un gest ostil, sîntem duşi pe Sado- 
vaia în sus, pînă la gara de unde pleacă trenurile spre Rostov, 
Baku, Samara, Volga, 


La gară, o desfăşurare surprinzătoare de forţe po- 
liţieneşti,. - Vin prizonierii!, - anunţă un miliţian. Intre 
două rînduri de G.P.U.-işti, sîntem suiţi în vagonul care ne e 
rezervat, sau mai exact în jumătatea de vagon de clasa a III-a, 
la care avem dreptul. Cealaltă jumătate e ocupată de finlan- 
dezi. Sîntem îngrămădiţi, claie peste grămadă, cu proviziile şi 
bagajele, Ni se iau paşapoartele. 

Mai vin şi alţii? Nu ştim. La opt, trenul se pune 
în mişcare. leşim încet, cu inima strânsă, din oraşul de care 
ne leagă, după luni întregi de viaţă zbuciumată, multe amin- 
tiri ce ne sînt dragi. 

Unde mergem? Miciurinsk, Desfăşurăm hărţile. 


Locul nostru de destinaţie provizorie e un nod de comunicaţie, 
la vreo 400 de km., Sud, de Moscova. De acolo linia principală 
coboară prin Rostov, spre Caucaz, Poate fi deci vorba de o 


etapă pe calea evacuării, spre Iran sau Turcia. O altă linie 

duce prin Tambov, spre Volga. Rămîne posibilitatea unei aşe- 
zări pe o linie moartă, | pIe | 

Băncile de lemn sînt tari, Serviciul de suprave- 
ghere, poliţiştii care gonesc necontenit, cînd în jos, când în 
sus, e supărător., Izbutesc să mă întind pe o saltea mai tare 
decît lemnul, Petrec noaptea cu ochii deschişi, depănînd firul 
amintirilor mele moscovite, Mă gândesc la felul cum a izbucnit 


războiul, Nu găsesc glas în mine pentru nici un protest. 


27 iunie l Ea 

Ajungem la Miciurinsk, pe la nouă de dimineață, Ne 
aşteaptă o droaie de poliţişti. Ne aşteaptă, de asemenea, un 
omnibus şi mai multe camioane, | 

La rampa unde sîntem trasi, se înşiră trei' vagoane 
"diplomatice”, Cine mai coboară oare, înainte de noi ? 

Vedem mai.întîi cum se descarcă bagajele. Cu nasul 
lipit de ferestrele închise, facem fel de fel de presupuneri. 
Vedem apoi cum coboară „slovacii, Si zărim, în sfîrşit, pe ita- 
lieni, cu Rosso în frunte, şi toţi prietenii noştri: Mascia, 
Bambasci, Assetati, Relli, colonelul Viel... 

Mare bucurie:ne facem semne de dragoste şi de soli- 
daritate, Peste puţină vreme, sîntem cu toţii, întemnițați în 
curtea unui han sărăcăcios, cu două corpuri de case, unul mai 
curăţel, la stradă, altul mai mare, în fund, unde guvernul 
sovietic ne-a stabilit reşedinţa. Ne îmbrăţişem cu italienii, 
şi urmînd îndemnurile domnului. maior X, şeful gărzii noastre, 
ne împărţim apartamentele, | 

Hanul a fost,pe vremuri, un spital. Incăperile 
mici, sînt pline cu paturi, Am norocul să capăt odaia cea mai! 
bună, singura cu soare. Românii sînt împrejurul meu, în etajul: 
de sus al casei de ţară. finlandezii, - sub noi. In fund, 
împărtăşind cu colaboratorii săi nişte încăperi întunecoase, 
bietul Rosso, şi alături de el, cinci slovaci, cu ministrul 
lor în frunte. o ; i 

Ce se va întîmpla, de acum înainte? Pînă' cînd vom 
‘Sta aici?:Cine se ocupă de soarta noastră? - Nisnaiu! 

Dl. maior X ţine totuşi să ne dea unele lămuriri, 
Intruneşte pe” şefii de misiune, ca să le comunice că ne aflăm 
"în reşedinţa noastră”, Sîntem liberi în cuprinsul gardurilor 
care împrejmuiesc această reşedinţă, însă nu ni se îngăduie să 
avem vreo comunicaţie cu lumea din afară: nici radio, nici 
ziar, nici fireşte putinţa de a ieşi pe poartă. Vom putea or- 
ganiza popota în comun, 

Maiorul X e vioi şi are ochii albaştri, limpezi şi 
blînzi. Pare totuşi hotărît să ne "frece". E supraveghiat de 
aproape de un poliţist în civil, cu o privire închisă şi bă- 
nuitoare. 

- Putem comunica la Moscova, cu legaţiile care 
apără interesele noastre?, întreb eu. 

- Numai prin mine, răspunde maiorul. 

- Sîntem mai departe, diplomaţi, supuşi regulilor 
internaționale, sau sîntem priviţi ca nişte deţinuţi?, în- 
treabă Rosso, 

Maiorul nu găseşte cu cale să răspundă. 

Apoi, maiorul se pune la dispoziţia noastră cu 
multă voie bună, ca să găsească provizii şi inventarul de 
bucătărie, în acest orăşel lipsit de toate. 

In jurul "reşedinţei” noastre, santinelele dim- 
prejur ridică gardurile, şi întind reţele de sîrmă ghimpată. 


Pe "veranda" lui Rosso se joacă bridge. Proviziile . 


noastre salvează viaţa prietenilor italieni, morţi de foame. 
Seara, în curtea dintre cele două clădiri ne în- 

vîrtim 68 de oameni, şi 8 cîini, aşa cum se învîrtesc neno- 

rociţii din vestitul tablou al lui Van Gogh, din galeriile 

de artă modernă, de la Moscova, numit "La ronde des dâtenusrl) 


28 iunie 

finlandezii duc o viaţă sănătoasă. Se culcă de- 
vreme, se scoală devreme. Ocupă toate robinetele de apă, sînt 
patru la număr, din reşedinţă. lFemeile,goale pînă la brîu, se 
freacă şi se spală cu însufleţire. Apoi îşi duc cearşeafurile 


şi saltelele în curte, şi le scutură pînă umplu toată reşedinţi 


de praf şi de fulgi,(...) 


N ————— 


1) Plimbarea deţinuţilor, 


i 
j 
i 
| 


i 


| 

Nici o ştire din afară. Ce se petrece pe front? 
Ce se petrece în lume? 

Aşezaţi pînă acum în centrul frămîntărilor poli- 
tice, iată-ne deodată, tocmai în clipele celor mai uriaşe pre- 
faceri, tăiaţi de orice zgomot din afară. In jurul hanului 
nostru, în care viaţa comună se organizează încet, santinele 
cu baioneta la armă, stau de veghe. 

Ce se va întîmpla cu noi dacă liniile de comuni- 
caţie spre Sud ar fi rupte? Cine se gîndeşte la noi, cine ne- 
gociază pentru noi, de unde ne poate veni un cuvînt de Llămu- 
rire şi de liberare? 

Ne obişnuim cu "viaţa la aer", Clima e agreabilă: 
un soare cald, dar nu fierbinte. Petrecem toată ziua în grădină, 
Mâncăm mai puţin, Dormim în paturi mici şi tari. Ne îngrijim 


de sănătate. 


30 iunie 

Italienii capătă veşti. Un japonez a sosit la 
Miciurinsk, delegat al lui Tatekava,. Rosso e pus, faţă în faţă, 
cu el, sub supravegherea preşedintelui sovietului local. 

Japonezii au luat reprezentarea intereselor ita- 
liene, şi s-au pus în contact cu Vîşinski. Programul sovietic 
prevede un schimb într-un oraş turcesc. Se negociază, 

Această ştire nu priveşte decît pe italieni. Simt 
cu îngrijorare că este cu putinţă o despărţire de italieni. 
Dacă rămânem singuri, cine mai are grije de noi? Totuşi, fap- 
tul că sovieticii se gîndesc la schimb, admit negocieri şi 
prevăd o evacuare spre Turcia, e un semn bun pentru toţi... 
Ce-o fi făcând bulgarul care nu izbuteşte să ne dea nici un 
semn de viaţă? Ii trimit o scrisoare prin "Narkomindel", Rosso 
informează pe Tatekava, prin delegatul japonez, despre prezen- 
ţa mea la Miciurinsk, 


- 98 e 

l iulie l ; 

(a...) Maiorul ne oferă”cărţi de citit”, Cerem: 
"Azilul de noapte", "Amintiri din casa' morților", "Crimă şi 
pedeapsă"... 

Seara, mă odihnesc cu gîndurile: şi grijile mele 
în hamacul din fundul grădinii. La 11, pe lumina lunii, maiori 
X se strecoară în grădină, căutîndu-mă, Trecem în veranda- 
sufragerie, lăcaşul comunicărilor solemne, Maiorul e însoţit d 
un comisar civil, rotund, gras ... semănînd cu Dovlecel 
Dimitriu LD), i 

- Guvernul sovietic a hotărît să vă trimită în 
patria dvs,, începe maiorul. (Georgescu Olenin trađuce). Vă 
rog să formulați ce pretenții mai aveţi? 

- Doresc să predau toate bunurile statului român ş 
a membrilor legaţiei, în paza legaţiei care ne reprezintă. 


- Vă rog să daţi legaţiei Bulgariei o împuternicir! 


în această privinţă. Voi transmite cererea dv. numaidecît la 


Moscova, 

- Unde mergem? Când? 

- Nu sîntem informaţi. Stim numai că s-a admis 
plecarea dv; 

Fugim sus, în camerele noastre (...)şi reaactăn în 
grabă o împuternicire pentru Stamenov, ca să ia în sfîrşit, în 
primire, bunurile noastre, 

Maiorul aşteaptă în curte şi trece apoi la telefon- 

Petrecem o noapte mai bună cu gîndul la ţara 
noastră, 


2 iulie 

Mă gîndesc la cartea atît de însemnată şi atît de 
primejdioasă pe care o jucăm, Avem,împotriva noastră, nu numai 
Rusia Sovietică (mai exact: toate Rusiile, fiindcă în faţa 
amenințării germane care tinde nu numai la suprimarea regimu- 
lui, dar şi la desmembrarea teritoriului, e firesc ca toţi 
ruşii să se strîngă laolaltă), ci şi întreaga lume anglo- 
saxonă, cu toate patimile continentale deslănţuite împotriva 


1) Numele unui fost ministru liberal. 

lui Hitler. Victoria pe frontul Oriental ne scapă de. O grije, 
dar nu hotărăşte nimic, Ne trebuie multă înţelegere şi. înde- 
mânare pentru ca o “eventuală prăbuşire. a Germaniei să nu ne 
fie fatală, E a 
| Germania a izbutit deocamdată, cum era şi firesc, 
să strîngă în jurul ei ţările care trag nădejdea să fie libe- 
rate de primejdia rusească. (Rusia îşi poate da seama, acum 
de greşala pe care a făcut-o, distrugând . ea însăşi brîul de 
siguranţă ce o apăra, - Finlanda, Polonia, România). Va iz- 
buti, însă, Hitler să dea viaţă nouă pornirilor anti- -comunis- 
te şi să ducă "războiul sfînt" pe care- 1 propovăduiesc propa- 
gandiştii lui? E foarte problematic., | PO E 

Mai întâi, lupta ideologică nu, mai. este, sprijinită 
nici dintr-o parte, nici din alta, prin porniri sii ai 
| Imi aduc aminte de declaraţiile, ) pe care. mi le-a 
făcut odată Clodius, după călătoria lui în tovărăşia lui 
Ribbentrop, la Roma, CT. Ribbentrop se dusese la Roma, pentru 
a convinge pe Duce despre folosul şi necesitatea unei strînse 
colaborări cu U.R S S., şi a împărtăşit lui Clodius unele 
din argumentele folosite, întemeiate toate pe informațiile şi 
impresiile pe care le culesese la Moscova, în faimoasele că- 
lătorii prin care a statornicit colaborarea economică, şi po- 
litică germano-sovietică, 

“Ribbentrop este convins - îmi „spunea Clodius,- 
că nu se mai poate vorbi de bolşevism, Stalin e un autocrat 
cuminte şi chibzuit care se gîndeşte la mărirea Rusiei, şi 
s-a liberat de mult de tirania doctrinei bolşeviste, Se poate 
vorbi, de pe acum, de un naționalism rus, - în sensul naţio- 
nalismului german sau italian, o. De altfel, Stalin e şi anti- 
semit, De aceea a trebuit să ținem seama de pretenţiile 
acestui naționalism rusesc", 

Clodius voia să mă pregătească, Te aceste cu- 
vinte, pentru pierderea “fatală” a Basarabiei, Era unul dintre 
cei puţini,care ştiau că provincia noastră fusese jertfită în 
convorbirile Ribbentrop- Molotov. 

ţării dumitale. Socotesc că e o datorie faţă de credinţele dumi- 
tale, pe care le cunosc şi faţă de viitorul ţării dumitale, ca să 
primeşti invitaţia noastră. De altfel, adaugă ambasadorul zîmbind, 
nici nu te-am fi invitat, dacă ruşii nu s-ar fi temut că oprindu-te 
pe dumneata aici, şi trimiţându-te direct cu avionul în Anglia, ar 
fi dat prilej guvernului român să reţină în România pe Lavrentiev! 
Aşa, sîntem nevoiţi să te lăsăm să pleci. In Turcia, te aşteaptă 
Serviciul nostru Secret, care a primit instrucţii în consecinţă, 
Iţi va înlesni drumul spre Londra, unde vei fi invitatul guvernu- 
lui britanic“, 

Cuvintele lui Cripps mă tulbură adînc, Imi dau seama 
că sînt aşezat în faţa unei hotărîri care va cîntări greu în viaţa 
mea, poate şi în istoria ţării. Prezenţa mea la Londra, unde gu- 
vernul britanic mă invită,în mod oficial şi stăruitor, pentru a 
treia oară, prin glasul ambasadorului său, poate fi favorabilă 
României, dacă nu azi, poate într-un viitor apropiat. Sînt printre 
puţinii, care în cazul unei victorii britanice, victorii în care 
cred şi în care am crezut totdeauna, va putea apăra cauza țării. 
Imi pare totuşi cu neputinţă să părăsesc misiunea mea, în drum, 
să nu mă întorc în ţară, să nu fac ultimul raport celor care sînt 
la cârmă, să nu le spun tot ce ştiu, să nu le dau o supremă înş- 
tiinţare. Tara intrată în război, a pornit, poate, pe o cale gre- 
şită, dar nu am dreptul, ca român, să slăbesc poziţiile ei, în 
clipe atît de critice, prin defecţiunea mea, Sînt prea în văzul 
lumii, ca fost ministru la Moscova, şi fost ministru de Externe, 
pentru ca gestul meu să nu aibă cel mai viu răsunet, şi să nu 
aibă consecinţe dăunătoare pentru războiul în care Antonescu a 
băgat ţara şi armata noastră. 

| =- Incerc să lămuresc aceste frământări de conştiinţă, 
lui Cripps. Il. rog: nimeni să nu mă aştepte în Turcia. Vreau 
să-mi urmez calea pînă la capăt. Vreau să-mi închei misiunea la 
Bucureşti, să spun lui Antonescu ce am de spus, să-mi fac dato- 
ria pînă la sfîrşit. Vreau, numaidecit, să-mi revăd mama. După 
aceea, voi pleca în Anglia, în Statele Unite, sau într-o ţară 
neutră. 


1) Seful misiunii diplomatice sovietice, la Bucureşti. 

"Nu te vor mai lăsa să pleci! stărui Cripps. E cel 
din urmă prilej pe care îl ai de a rămînea liber, şi de a-ți sluji 
țara în străinătate”, 

- "Mă voi informa la Constantinopol, Am prieteni acolo, 
care îmi vor da de veste despre ce se petrece în România. Dacă e 
primejdie de a fi reținut în România, nu mă voi întoarce, şi voi 
pleca direct spre Londra sau Washington", 

- "Oamenii noştri au instrucții, la Istanbul să te 
urce în avion, Prin Egipt, şi prin Nordul Africii, vei ajunge la 
Lisabona. Vom lua măsuri ca soția dumitale, care e la Berna, să 
te întîlnească la Lisabona. De acolo, vei alege calea care-ți con- 
vine mai bine", 

- "Voi hotărî, la Constantinopol. Dacă nu mă voi în- 
toarce în tară, voi trimite un raport scris, şi o scrisoare lui 
Antonescu, pentru a-i desluşi atitudinea mea. Dacă voi judeca 
mai cuminte să mă întorc la Bucureşti, voi avea grije cît mai cu- 
rînd, să-mi recâştig din nou libertatea. Sub nemți, nu voi rămîne, 


J 
, 


în nici un caz”, 

Cripps îmi strînge mîna cu prietenie. Ar fi dorit un 
răspuns mai categoric, mai afirmativ, Işi dă seama însă, cel 
puţin aşa mi se pare, de seriozitatea problemei de conştiinţă în 
faţa căreia mă aflu. 

Il las în mijlocul cărţilor sale de filosofie şi de 
poezie, în vagonul salon al Sovietului Suprem, A 

Comisarii mei mă iau în primire, şi mă duc înapoi în 


lagăr. 
6 iulie 
Rostov - Grodny 


7 iulie 
Grodny - Baku (noaptea) 


8_iulie 
Baku - Tiflis - Leninakan. 

Drum lung şi obositor.(...) Un miros pătrunzător de 
petrol ne vesteşte că ne apropiem de bogățiile Mării Caspice. 
Trenuri militare, unul după altul, - dovada unei organizaţii care 
funcţionează în perfectă ordine, - coboară din Caucaz spre cîm- 
purile de luptă din Ucraina. Tunuri, tancuri, automobile, camioane 
şi un nesfîrşit număr de tractoare. Soldaţii par bine echipați. 
Lipseşte "entuziasmul" războinic. Dar unde se mai găseşte acest 
entuziasm? Soldaţii sînt liniştiţi, tăcuţi. Numai după ce coborîm 
spre Sud, începem să auzim vorbe mai vii şi unele cîntece. Privi- 
rile ce se îndreaptă spre trenul nostru de “prizonieri” sînt 
pline de curiozitate. Nu auzim însă, nici o ameninţare, nici un 
cuvînt rău. 

Trenurile de petrol se ţin lanţ. Zi şi noapte auzim 
zgomotul vagoanelor-cisterne care ne încrucişează., Lăsăm oraşul 
Baku pe stînga, fără să-l zărim, şi întoarcem spre Apus urcând 
valea largă şi mănoasă care leagă Azerbaigeanul de Georgia şi 
duce spre Tiflis, Porumb, bumbac şi cîmpuri de aviaţie. Foarte 
multe aeroplane, In seara celei de a patra zi de călătorie, tocmai 
cînd ne aşteptam să ajungem în frumoasa capitală a Georgiei, tre- 
nul nostru o apucă la stînga, spre hotarele turceşti. 

Aşteptăm cu înfrigurare sfîrşitul călătoriei, După 
trei sau patru ore de ascensiuni, traşi cu trei locomotive în 
faţă, şi una în spate, trenul se opreşte pe înaltul platou de la 
Leninakan.Sîntem traşi pe o linie moartă, Aşteptăm ordine de la 
Moscova, şi ceasul mult aşteptatului schimb, 


9, lo, 11 iulie 
Ordinele aşteptate nu vin. Sântem"blocaţi" în gara 


Leninakan. Un serviciu de ordine, sever şi supărător ne ia în 
primire. Pretutindeni priviri bănuitoare şi baionete la armă. 
"Programul" autorităţilor e foarte aspru: ferestrele închise, 
nici o circulaţie în tren, orele de mîncare strict măsurate. Un 
regim de deţinuţi primejdioşi. Din fericire "zbirii" sînt oameni 
de omenie... Ordinele sînt mai severe decît năravul domnilor 
poliţişti(...) Pe linia moartă din faţa noastră, stă un alt tren. 

Ferestrele sînt inchise, pârăâi ee trase. Santinele, cu.baioneta la 
armă păzesc. Vedem, către seară, coborîndu- -se din el, pentru 9) 
scurtă plimbare, pe contele Schulenburg, generalul Koestring, 
Hilger, von Walther, toți adversari înverşunaţi ai războiului...» 

Un diplomat turc a venit. să se , intereseze de paşapoar- 
tele noastre, Semn de plecare d: E a atit cat 

L2_iulie e | 

Cei mai pesimişti dintre noi sintem convinşi că azi, 
cel mai tîrziu miine, vom pleca. Ziua trece însă caldă şi apăsă- 


toare. Nu soseşte nici un ordin de plecare, it 


m A 


Primim vizita lui Schulenburg, cu care nu am putut, 
pînă acum schimba nici un cuvînt, En 

Ii “cer amănunte despre cele din urmă intilniri. pe 
care le-a avut cu Molotov. Sîmbătă seara, spune el, în ajunul răz- 
boiului, a fost chemat la Kremlin, Molotov l-a întrebat ce gîn- 
deşte despre: toate zvonurile războinice care circulă ? = Nu ştiu 
nimic!, a răspuns cu toată sinceritatea ambasadorul, | 

In cursul nopţii, au sosit însă “instrucţiile” de 
la Berlin, La 6 dimineaţa, Schulenburg era din nou la Molotov: 
- "Din pricina marilor concentrări de rupe sovietice care apasă 
asupra hotarului german, "guvernul german e nevoit să dea ordin 
trupelor sale să înceapă operaţii militare..." ~ Aceasta înseamnă 
o declaraţie de război?, “antreabă Molotov, Aşa se pare, răspunde 
Schulenburg. ‘Molotov e’ “liniştit, Pare foarte trist: ~- - Credeţi, că 
Hitler avea dreptul să facă aşa ceva? (Ambasadorul face un gest 
evaziv. Nu poate să-şi condamne şefii), i. l $ a 

Contele aminteşte” “cu o “vădită emoție această scenă 
care a pus capăt: străduinţelor sale diplomatice, atât de rodnice 
în sapate U.R. S.S! -ului. (a) ` | | pa: 

„e „Spre marea noastră surprindere, ni se predau lăzile 


e 


pe care le-am: lăsat la legația de la Moscova, şi pe care nici 
nu ne-am mai! gândit că' le: vom avea. "Cele mai. multe au fost des- 
chise, controlate, răvăşite... Totuşi, sînt în ele lucruri pe 
care nu ne mai aşteptam să le revedem vreodată.(...) 

l3 iulie 
La ora 13 - aşa scrie procesul-verbal, - am trecut 
granița turcă. 


Eram liberi, 


La Kars, ne aşteaptă bere rece, şi un bufet bogat, 
Militarii şi civilii turci ne primesc cu braţele deschise. 
„Sîntem un lung şir de "rescapaţi”" istoviţi şi flămînzi,(...,) 


14 iulie 
Plecăm într-un lung convoi de automobile şi auto- 
buze, spre Erzerum. Bagajele urmează în tren, pe linii înguste. 
Ne deşteptăm, a doua zi dimineaţă, pe malurile unui 
torent rapid şi roşu ca sîngele, care curge între stînci înalte 
şi goale: este Eufratul, Calea ferată prin deşerturile stîn- 
coase ale Asiei Mici e una dintre isprăvile cele mai uimitoare 
ale energiei lui Kemal Paşa.(...) 


Sosim la Istanbul, sub razele unui soare minunat, de 
dimineaţă caldă, aerisită totuşi de curentele marine. 


3_august - Snagov 


Mica noastră căsuţă de la Snagov, care atîtea luni 
a trăit numai în închipuirea noastră, şi-a deschis din nou uşa 
şi cele două ferestre care privesc spre lac, 

(...) România îşi adaptează sufletul la situaţie, 
Deocamdată, bîntuie războiul. Un război mult mai greu decît 
credeau cei mai pesimişti, Ruşii rezistă din Golful Botnic pînă 
la Marea Neagră. Se luptă bine: Au, ca întotdeauna, o bună arti- 
lerie, un infanterist dîrz, şi nenumărate tancuri. 

Nemţii au succese, dar nu înaintează. De trei săptă- 
mîni, se tot luptă la Smolensk, Pierderile par să fie grele, de 
ambele părţi. Românii luptă cu vitejie. Ofițerii noştri, îndeo- 
sebi cei tineri, înaintează şi se jertfesc.(...) Cad mulţi. 
Spitalele sînt pline. Femeile din Bucureşti şi din provincie îşi 
fac datoria cu devotament, 

l Războiul a pus oarecare rînduială în felul de a gîndi 
şi de a simți al românului, Sforțarea națională care, prin jertfe 
nespus de grele, reîntregeşte hotarul răsăritean,e sprijinită de 
întreaga suflare românească. Unitatea de vederi şi simțiri care 
se încheagă în jurul ideilor de stat şi de patrie, rămîne totuşi 
pusă la grea încercare, cînd gîndurile se îndreaptă către proble- 
mele viitorului, Si se dezvăluie atunci urmele năpraznicilor tul- 
burări, pricinuite de nebunia legionară şi de zvîrcolirile de ul- 
timă oră ale regelui Carol. 

Increderea în cîrmuire nu a fost pe deplin restabi- 
lită. Se aud multe critici, multe cuvinte amare, multe temeri ce 
par îndreptăţite. Simţămîntul că trăim stări provizorii dăinu- 
ieşte încă. l 

(...) Nerînduiala care tulbură mai departe stările 
de lucruri, stăruie şi în gîndire. Declaraţiile oficiale, ziarele, 
radio-ul cuprind un desmăţ de cuvinte sonore, sforăitoare şi 
goale, care supără şi întristează orice minte cumpătată,. 

Imi aduc aminte accentele calde, de o atît de nobilă 
însufleţire, care au răsunat în ziarul "Neamul Românesc" al lui 
Nicolae Iorga, în timpul primului război. Fiecare cuvînt, precis 
şi cumpătat, era la locul ce i se cuvenea, fiecare gînd avea lu-. 
mină, fiecare simţămînt avea căldura lui proprie, cauza României 
era apărată într-un grai, pe placul şi pe înţelesul românului, 
Azi...? E propaganda, fiica blestamată a timpului, a celui mai 
cumplit timp de prostie, din istoria lumii, care stropşeşte cu- 
vintele, în măsura în care le umflă, care înăbuşeşte simţămintele 
pe care le tot exaltă, care depăşeşte toate ţelurile şi nu atinge 
nici unul, care turbură, nelinişteşte şi nu convinge, împiedicând 
apropierea părerilor şi unificarea spiritelor, fiindcă sprijină 
mereu, cu argumente extreme, tezele extreme, întreţinînd spiritul 
de contrazicere şi de frondă; şi întunecă toate problemele zilei 
de azi, care cer, pentru a fi lămurite şi dezlegate, o sforţare 
cît mai cinstită pentru stabilirea multor puncte comune de jude- 
cată şi de înţelegere. (...) | 

Bunul simţ popular tresare cînd aude răsunînd aceste 
vorbe, Si nici o manifestaţie a acestei propagande nu poate 


rea ei de a ne garanta stăpînirea teritoriilor pe care le cucerim. 


înăbuşi întrebarea ce ţi se pune, la orice colţ de stradă: "Ce va 
fi, după ce se va întîmpla ceea ce trebuie să se întîmple? In ce 
fel se vor statornici stările, după ce ne von fi atins ţelurile 


noastre? Cum vom putea salva România reîntregită, în cuprinsul 
lumii noi?” 


| Politica oficială, astfel cum mi-a lămurit-o Mihai 
Antonescu, pe care generalul, comandant de armată, l-a încărcat 
de onoruri şi răspunderi (e vice-preşedinte de Consiliu, prim- 
ministru şi ministru de Externe ad-interim), se integrează cu în- 
credere şi lealitate în politica germană. Ea se întemeiază pe con- 
vingerea că Germania va cîştiga războiul. Nu admite, de altfel, 
luarea în consideraţie a nici unei alte ipoteze: -"Invingem, sau 
cădem cu Germania!" De aceea ţelurile pe care războiul nostru le 
urmăreşte, nu atîrnă decît de îngăduinţa Germaniei şi de hotărî- 


Năzuinţele noastre politice, însoţind mersul trupelor 
noastre, trec Nistrul, cuprind toate ţinuturile locuite de 


"moldoveni", se opresc abia, - dacă se opresc - la Bug, Guvernul 
nu se teme de greutatea sarcinii de a organiza şi de a administra 
teritoriile dintre Nistru şi Bug, - Vom trimite preoţi şi icoane!, 


îmi spune Ică, deoarece populaţia transnistriană e dornică de a 
reînvia credinţa strămoşească, 

Guvernul nu se teme că vădita încurajare pe care o 
primeşte din partea Germaniei de a se întinde cît mai departe 


„spre Răsărit, ascunde intenţia de a ne lua partea care ne-a mai 


rămas din Ardeal. Dimpotrivă, Mişu Antonescu pare convins că lipsa 
de sinceritate a ungurilor, şi "duplicitatea” de care ei dau do- 
vadă, în orice împrejurare, ne vor înlesni să recucerim Ardealul 
ce ne-a fost luat. 

l Consimţămîntul Germaniei pentru înlăturarea nedrep- 
tăţii de la Viena “e ca şi asigurat”. Pentru a nu cădea în păca- 
tul de a dori deplasarea ţării spre Răsărit, Ică reînvie şi în- 
tinde năzuinţele noastre naţionale în toate direcţiile. (...) 
Orice rezervă şi orice îngrădire îi par un păcat împotriva ţării. 
("Timpul "a primit un avertisment "serios", fiindcă a publicat 
articolul unui profesor,intitulat: "Nistru, hotarul de veci între 
Rusia şi România”), 


1) Ziarul independent, fondat de Gafencu, de la direcţia căruia el 
s-a retras în momentul cînd a fost numit ambasador la Moscova 

(...) Nu pot să-mi dau seama în ce măsură generalul 
împărtăşeşte ambițiile tînărului. său locţiitor, i ' 

(...) Ca întotdeauna opozant, Maniu mi-a expus = cu 
obişnuita lui îndemînare de a simplifica şi de a da contururi 
precise problemelor politice, - teza opusă. Maniu crede, - cu 
neînduplecată statornicie, legată de toate credințele sale, -. 
în victoria Angliei, Si mai crede că România nu-şi poate salva 
neatirnarea, fiinţa naţională şi hotarele, decît în urma unei 
victorii britanice, De aceea, socoteşte că ar fi cea mai mare. 
nenorocire dacă sfîrşitul războiului ne-ar găsi într-o tabără 
duşmană puterilor anglo-saxone,. El nu se ridică împotriva răz- 
boiului cu Rusia. Nu noi sîntem de vină, ci guvernul sovietic, 
dacă ne aflăm azi în luptă pentru a recuceri ceeace ni s-a luat 
în mod samavolnic, anul trecut. Războiul nostru trebuie să păs- 
treze însă un caracter strict naţional. Ne interesează pămîntul 
- nostru, şi nu soarta lumii. Nu ne priveşte regimul din Rusia. 
„Nu luptăm pentru "cruce", pentru “sfinţi” şi pentru "civilizaţie", 
fiindcă nimeni nu mai ştie azi unde se află cu adevărat crucea, 
sfinţii şi civilizaţia. De aceea, este nevoie să ne limităm ţe- 
lurile noastre de luptă. Luptăm pentru Basarabia, Nu urmărim 
distrugerea Rusiei şi nici distrugerea imperiului britanic 
fiindcă nu urmărim distrugerea României, După părerea lui Maniu, 
armata noastră ar fi trebuit să se oprească la Nistru. Tot ce se. 
petrece dincolo de vechiul nostru hotar, nu ne. interesează, 
Nemţii caută să ne intereseze la problemele "transnistriene”, 
pentru a ne lega şi mai strîns de soarta lor, pentru a ne vîrâ 
şi mai adînc în războiul lor, pentru a ne sili să rămînem, orice 
s-ar întîmpla, sub oblăduirea şi dependenţa lor, Scopul politicii 
noastre ar trebui să fie să slobozim şi să nu înnodăm mai rău 
firele acestei dependențe. Indată ce depăşim, fie prin declaraţii 
politice, fie prin acţiunile noastre războinice, sfera intere- 
selor noastre naţionale, compromitem viitorul. Nu avem dreptul 
să îngreunăm, sau să zădărnicim, prin exces de zel, libertatea 
noastră de acţiune, ci trebuie să fim oricând în măsură să ne 
desprindem din braţele aliaţilor noştri de azi pentru a nu fi 
tîrîți, împreună cu ei, în prăpastie. | 

Cu acest gînd, Maniu întocmeşte memorii care exprimă 
"adevărata politică românească" şi le distribuie atît guvernului 
şi cercurilor conducătoare, cît şi Puterilor străine. El este 
convins că avem datoria să lămurim cît mai limpede, de departe, 
şi dacă este cu putinţă de cît mai aproape, lumea anglo-saxonă, 
despre necesităţile politice, ca şi despre adevăratele năzuinţe 
şi Ssimţăminte ale românilor, Este mâhnit că nici un reprezentant 
autorizat al acestor năzuinţe şi simţăminte nu se află, pînă acum, 
în străinătate, Ideea ce-l frămîntă, şi pe care o expune cu o im- 
presionantă luciditate, este că în măsura în care ne sleim puteri- 
le pentru a dobîndi, la Răsărit, poziţii pe care nu le vom putea 
menţine, slăbim poziţiile noastre în Apus: visul transnistrian 
compromite realitatea Transilvaniei, îngăduind germano-maghiari- 
lor (întocmai ca prin pacea de la BucureştiL)) să se înfigă în 
Carpaţi, 


Ceilalţi oameni politici cu care am discutat proble- 
mele zilei, nu au nici viziunea, nici judecata, nici ideile clare 
ale lui Maniu. In afară de Lugoşanu, care este bine informat, şi 
care vede lucrurile cu inteligenţa sa cumpătată, şi cu obişnuitul 
său simţ al realităţilor, nu am găsit, la foştii mei colegi şi 
prieteni, decît păreri superficiale şi convingeri şovăitoare. 
(Mihalache întovărăşeşte pe generalul Antonescu - fiind mobi- 
lizat la Marele Stat Major -, şi are o vădită admiraţie pentru 
"conducător"; - "De două ori politica dumitale a izbutit",- ar fi 
spus Mihalache, generalului, "Ai dezlegat problema regelui şi 
problema legionară. Iţi mai rămîne a treia încercare, şi anume, 
să ieşi cu bine din acest război", - "Pînă la Bug, şi nu mai 
departe!", ar fi răspuns generalul, care înţelesese gîndul lui 
Mihalache), 


Războiul nostru deschide o problemă dintre cele mai 
grele, pe care le-am avut de dezlegat în istoria noastră contem- 
porană, De ea atîrnă însăşi fiinţa noastră naţională, 


1) La 7 mai 1918, guvernul Marghiloman, prin ministrul său de 
Externe, prof.C,C.Arion, a semnat pacea separată, de la Bucureşti, 
cu reprezentanţii Germaniei, Austro-Ungariei, şi aliaţilor lor, 
Pacea a fost consecinţa armistiţiului încheiat la Buftea(1917), 
semnat, în numele guvernului Averescu, de ministrul de Externe 
C,Argetoianu, 

A considera drept sigură victoria germană, şi a juca 
pe o singură carte soarta noastră,înseamnă a nesocoti seriozita- 
tea problemei în fața căreia ne aflăm, A crede, pe de altă parte, 
într-o victoria anglo-saxonă, sigură şi desăvirşită, care va în— 
gădui Angliei şi Statelor-Unite să rînduiască lumea aşa cum vor, 
înseamnă o voită simplificare a greutăților în care ne zbatem, 
Această ipoteză, ridicată la rangul unui postulat, şi care e pe 
placul marii majorităţi a românilor, are cel puţin însuşirea, că 
ne îndeamnă să fim cît mai măsuraţi şi mai prudenţi în atitudinea 
şi acţiunile noastre de azi, 

Războiul cu Rusia, în care luptăm alături de nemți, 
nu are, nu poate avea pentru noi acelaşi înțeles şi aceleaşi 
țeluri, ca pentru Germania. Pentru noi, înseamnă suprimarea unei 
nedreptăţi, reîntregirea hotarelor noastre, întărirea poziţiilor 
noastre vitale la Gurile Dunării, liberarea de opresiune armată 
care, în urma pactului  Ribbentrop-Molotov şi a consecinţelor lui 
militare, apasă asupra noastră. a 

Este un episod din lupta noastră de rezistenţă na- 
țională pe care cu mai multă, sau cu mai puţină iscusinţă, în- 
trebuinţina formule mai mult, sau mai puţin fericite, adaptîndu- 
ne cu mai multă, sau mai puţină îndemînare împrejurărilor, am 
dat-o de la începutul marelui război, şi o dăm mai departe, pen- 
tru a miîntui, în viltoarea care ne-a cuprins pe toţi, statul, te- 
ritoriul, neatîrnarea neamului nostru. Ne reîntregim, azi, la 
Răsărit, cum ne-am reîntregi, dacă am putea, (şi cum ne vom re~ 
întregi, îndată ce vom putea) la Apus, şi cum ne-am libera de 
orice oblăduire străină, E o.parte din lupta pe care trebuie s-o 
ducem pînă la capăt, prin sforţări paşnice sau militare, pentru 
ca România să redevină ce a fost odată, 

Primejdia pe care imperialismul sovietic o repre- 
zintă pentru noi, - îndeosebi, după luarea Basarabiei, şi după 
pătrunderea ruşilor în Basinul Dunărean, - nu poate fi tăgăduită. 
Faptul că acest imperialism, care a fost ţinut în friu, atîta i 
vreme, prin politica defensivă a lui Litvinov, a fost trezit de 
nemți, şi nu şi-a luat avântul primejdios pentru vecini, decât 
după vizitele d-lui Ribbentrop la Moscova, nu schimbă întru ni~- 
mic realitatea acestei primejdii. De la cărțile de istorie s0- 
vietică, răspîndite în tot imperiul, care arătau că statul 
român “a luat fiinţă din voinţa Franţei, şi în vremi când puterea 


o 

Rusiei era greu atinsă" (cuvinte care apasă, ca o amenințare, 
asupra României, în zilele când Franța nu mai este, iar Rusia 
şi-a refäcut puterile), de la declarațiile oficiale sovietice 
care aprobau "justele revendicări ale ungurilor",asupra Ardealu- 
lui, de la însemnătatea suspectă, dată de Dekanozov, incidente- 
lor de frontieră, în ajunul arbitrajului de la Viena, pînă la 
politica dunăreană a d-lui Molotov, - ocuparea prin forță a 
brațului Musura şi a ostroavelor de pe brațul Chilia, ridicarea 
unor pretenții uimitoare cu privire la "administrarea" celor 
trei braţe dunărene, - toată atitudinea guvernului de la 
Moscova dovedea că vechea politică a țarilor, spre Basinul 
Dunărean şi spre Balcani, a fost reluată cu un nou avînt, încu- 
rajat prin atît de lesnicioasa cucerire a Poloniei răsăritene, 
şi a Basarabiei, de succesorii comunişti. 

E drept că în urma garanţiei date României de către 
puterile Axei, garanţie care însemna - aşa cum a priceput 
Moscova numaidecît - că politica de complicitate, de compromis 
şi de despuiere a victimelor, inaugurată de Pactul Ribbentrop- 
Molotov, a luat sfîrşit, în ce priveşte Dunărea şi Balcanii, în 
urma înaintării Germaniei, - fără înştiinţarea, şi fără aproba- 
rea Moscovei, - în România şi în Bulgaria, în urma războiului 
împotriva Greciei, a lugoslaviei, şi poate, în parte, şi în urma 
străduinţelor mele, - atitudinea guvernului sovietic s-a schimbat 
faţă de România. Ni s-au dat asigurări liniştitoare, Ni s-au dat 
dovezi de bunăvoință: acordul economic pe care l-am încheiat era 
foarte prielnic intereselor noastre, problema repatrierilor do- 
bîndise un început de fericită deslegare. Ni s-au spus chiar cî- 
teva cuvinte de prietenie, 

l Aceste demonstrații binevoitoare, care dovedeau o po- 
litică mai mlădioasă față de noi, pentru a ne linişti şi pentru 
a statornici - pe cît era cu putință - raporturi de încredere 
între ţările noastre vecine, nu au avut însă nici odată caracte- 
rul unei hotärîtoare schimbări de atitudine. Aluzia ciudată pe 
care llitler a făcut-o în discursul său din 22 iunie, prin care 
declara război Rusiei, la propunerile pe care mi le-ar fi făcut 


guvernul sovietic, nu avea nici un temei. Guvernul sovietic nu a 

încercat niciodată, prin oferte sau propuneri, să ne atragă de 
partea sa şi împotriva Germaniei, Niciodată nu a desvăluit față 
de mine, o atitudine ofensivă, sau vreo intenție de agresiune 
împotriva Germaniei, agresiune la care ar fi vrut să ne asociem, 
Cuvintele sale "bune” nu aveau alt scop decit să ne liniştească 
şi să ne împiedice, poate, ca să facem jocul Germaniei împotriva 
Rusiei, (sso) | | 

Pentru Germania, războiul cu Rusia înseamnă, în 
adevăr, toute posibilităţile. El îngăduie un şir nesfiîrşit de 
ipoteze bune şi rele, Războiul cu Rusia poate îngădui lui Hitler 
să-şi împlinească năzuinţele lui de cuceriri, de întindere, de 
colonizare la Răsărit. Războiul, în şesurile Ucrainei, poate în- 
lesni ieşirea din marele război, - fie întărind Germania cu ali- 
mente şi materii prime, şi liberînd-o de presiunea rusească, 
spre a-i da putinţa să se întoarcă spre Apus, cu un avînt nou şi, 
în sfirşit, biruitor; fie că-i înlesneşte să facă Angliei propu- 
neri ademenitoare, care să grăbească o pace de compromis,(...) 
ki poate însă, de asemenea, sleind puterile unei armate care se 
tot luptă, de doi ani, şi măcinînd răbdarea: unui popor - care 
suferă de mai mult de şapte ani, - să grăbească prăbuşirea celui 
de al III-lea Reich, şi sfîrşitul lui Hitler, 

(cco ) Arcul prea întins se poate rupe, ca împăratul! 
Wilhelm, acum 23 de ani; ca Napoleon acum un secol; Hitler va fi 
pierdut cînd nu va mai putea învinge, Atunci, anglo-saxonii vor 
impune pacea cu amestecul firesc al partenerului rus, 

E cu putinţă, de asemeni, o pace de compromis, Am 
arătat dece nu mai cred într-un compromis anglo-german, cu jert- 
firea ruşilor, Nu este însă cu desăvîrşire exclus, ca forţele în 
luptă să fie astfel sleite, şi primejdia unei prăbuşiri generale 
să fie atît de amenințătoare, încât să se ajungă la o potrivire 

a intereselor britanice, germane şi ruseşti, cu învoirea sau, mai 
exact, cu resemnarea Statelor Unite. 

Mai rămîne, fireşte, posibilitatea că, dacă victoria 
fie a unora, fie a altora, nu se va împlini curînd, şi dacă 
nimeni nu va ţine seama de ameninţarea unor noi primejdii, flacăra 
revoluționară să țişnească printre ruine şi să cuprindă întregul 
nostru continent, ţară după ţară, popor după popor, învingători 


- 114 — 

şi învinşi, stăpîni şi robi. Nu va fi o revoluție doctrinară, ca 
aceea pe care s-a străduit s-o desăvirşească Lenin, în timpul tre- 
cutului război,(,.,) | 

Tara noastră cînd îşi va alege drumul de viitor e da- 
toare să ţină seama de toate aceste posibilităţi, Fireşte, ea nu 
poate înrîuri hotărâtor asupra niciuneia dintre ele, Prin aportul 
nostru măsurat sau însufleţit, nu putem apleca cumpăna soartei 
nici pentru, nici împotriva Reich-ului german, nici pentru, nici 
împotriva imperiului britanic, j 


Nu ne este dat, aşa cum spunea Lucă Sturdza, fără 
să-şi dea seama de ce spune, să facem politică "planetară", 
Sîntem sortiţi, pentru a nu compromite nu numai interesele, dar 
chiar existența noastră, ca stat, să facem în orice împrejurare, 
numai politică națională. 

Intrarea generalului Antonescu în războiul împotriva 
Rusiei, oricît de îndrăzneață poate părea o asemenea hotărîre, 
poate fi îndreptățită prin interesul nostru național: România e 
datoare, fie chiar prin jertfe grele, să-şi afirme drepturile ei 
la Gurile Dunării, drepturi de care a atîrnat în trecut,şi de 
care va atîrna şi în viitor, libera existenţă a statului român, 
şi care nu sînt potrivnice drepturilor nici unui stat vecin, 
Provocarea nu a venit din partea noastră, Am început lupta, ce 
ne-a fost impusă, atunci cînd am putut, şi cum am putut, Pacea 
fusese ruptă, cu un an mai înainte, Declaraţia de război a fost 
ultimatum-ul brutal din 26 iunie 1940, (Am vorbit, în acest sens, 
d-lui Molotov, la 24 iunie, cînd mi-am luat rămas bun de la el). 

Războiul nostru naţional se opreşte însă la Nistru, 
Deoarece ţelurile militare nu pot fi tot atît de precis limitate 
ca ţelurile politice, trecerea Nistrului se poate impune din 
motive tactice şi strategice. Ţelurile politice nu trebuie să 
depăşească vechiul hotar românesc. Nu numai fiindcă întinzându- 
ne prea departe, slăbim poziţiile statului român, care nu poate 
administra temeinic, şi nici stăpîni, în siguranţă, tot ce cu- 
prinde azi; nu numai fiindcă trezim noi pretenţii împotriva ți- 
nuturilor noastre apusene; dar mai ales fiindcă am clătina şi 
am şubrezi temelia de drept, argumentele istorice, geografice şi 

şi etnice, pe care a stat şi stă România, Tot ce trece dincolo 
.de-Nistru este o` provocare, O provocare primejdioasă față de 
un vecin puternic, mai uşor, poate, de învins, decît de înlă- 
turat, şi împotriva reacţiunilor căruia nu vom mai putea ridica 
nici o îndreptăţire şi nici o stavilă, în cazul unei prăbuşiri 
germane, sau al unei păci de compromis; | 

Cuvintele şi atitudinea prin care, fără nici un 
rost, fără nici o pricopseală pentru colaborarea noastră mili- 
tară, (care ne cere fapte leale, iar nu vorbe deşarte), atrag 
împotriva noastră mânia neîmpăcată a unui adversar vremelnic, 
dar a unui vecin permanent, şi sînt adînc dăunătoare cauzei 
româneşti, Ce înseamnă aceste laude fără noimă ca acelea că lup- 
tăm pentru a distruge “barbaria”, sau pentru a rupe în bucăţi 
Rusia, sau pentru a nimici slavismul? i 

"Printr-o asemenea politică, sprijinită pe asemenea 
vorbe, pierdem tot folosul pe care-l putem trage din împrejură- 
rile atît de prielnice azi; ne încărcăm cu simțăminte de ură, 
pe care le vom purta în spinare, de-a lungul deceniilor viitoa- 
re; compromitem de mai înainte orice putință de acțiune diplo- 
matică, şi de apărare a drepturilor noastre adevărate, în cazul 
unei victorii anglo-saxone, sau a unei soluții de “echilibru“; 
compromitem mai ales, caracterul de seriozitate, pe care în 
zile grele, orice stat trebuie să şi-l impună acțiunii sale, cu 
o supremă îndreptăţire a libertăţii şi a vieţii sale. 

Aceste vorbe şi laude deşarte, pe care le între-— 
buinţează, fireşte, şi propaganda germană, dar pe care nici un 
ziar german serios nu le reproduce, şi pe care nu le crede nici 
un bărbat cu răspundere, din Germania, nu numai că nu slujesc, 
dar sînt direct dăunătoare unei rodnice colaborări germano- 
române, 

Fiindcă, dacă vom putea da, vreodată, un ajutor ade- 
vărat Germaniei, în cursul acestui război cumplit, pe care nu 
noi l-am deslănțuit, şi care nu ne priveşte decît în măsura în 
care ne ingăduie să înlăturăm nedreptatea ce ni s-a făcut anul 
trecut, nu-l vom putea face decît prin atitudini măsurate, cu- 
vinte potolite, şi printr-o politică de prevedere care, fără să 
nesocotească cerinţele colaborării militare de azi, să înles- 
nească, pentru ziua de miine, soluţii paşnice care pot fi sal- 
vatoare, nu numai pentru noi. Aiurelile noastre transnistriene 


=. 116 - 
nu pot contribui întru nimic la victoria armelor germane, Ne-am 
făcut cu prisosință datoria în acţiunea noastră de colaborare 
militară, recucerind, cu ajutorul german o provincie pe care, tot 
cu concursul german, am pierdut-o, anul trecut, Nu putem sluji, 
astăzi cauza germană mai bine, împlinind,în acelaşi timp poruncile 
unei politici naţionale sănătoase, decît pregătindu-ne din vreme, 
să fim un element de moderaţiune, de echilibru, de conciliere. In 
împrejurările de azi, o victorie deplină, fie a unora, fie a al- 
tora, poate fi o nenorocire pentru toţi, O victorie germană ar 
însemna nu numai asuprirea lumii întregi, dar statornicirea unor 
stări de necurmate şi fireşti frămîntări, între asupriţi şi asu- 
pritori, O prăbuşire germană, pe de altă parte, poate însemna nu 
numai o izbîndă a democraţiei de dincolo de mări, dar şi triumful 
adversarului său moscovit. E nevoie de cît mai multe elemente 
ponderatoare, care să aibă înţelepciunea, şi interesul ca, prin 
străduinţele lor de a se salva ele însele, să ajute în acelaşi 
timp ca lumea să găsească o ieşire din viîltoarea patimilor de azi, 
ce pot căşuna prăbuşiri catastrofale. 

Nu ne cere, oare, cel mai elementar simţ de prudenţă, 
să ne abţinen de a cheltui, pînă la capăt, toate forţele noastre 
militare, pentru ca să nu rămînem lipsiţi de orice mijloc de apă- 
rare, în cazul unor ofensive sau turburări revoluţionare? 

"Economie"! - în toate domeniile, ~ iată lozinca 
politicii noastre de azi. Războiul mai poate să ţină mult, Puteri- 
le noastre sînt limitate. Situaţia în care ne aflăm nu e simplă. 
Interesele noastre nu se confundă cu interesele nimănui, Este 
firesc şi bine să fim viteji, deoarece facem războiul, 

Dar nu e destul, 


31 august 

Am avut prilejul să expun acestei idei lui Mihai 
Antonescu, pe care opinia noastră publică îl face răspunzător de 
toate excesele propagandei şi politicii noastre interne,(.,.) 
Am constatat că tînărul locţiitor al generalului recunoaşte te- 
meinicia sfaturilor mele de prudenţă. O vizită pe front, la 
Tighina, l-a impresionat adînc. - "M-am plimbat cu şeful guver- 
nului prin cazematele ruseşti. Generalul Antonescu şi-a schimbat 

cu totul părerea despre armata sovietică, E mult mai bine pre- 
gătită decit credeam..." "Toate rapoartele mele arătau sacrifi- 
ciile uriașe făcute de statul sovietic - urmînd, în toate, pilda 
germană, - ca să-şi desăvîrşească armata", -"Cu cît Rusia era mai 
tare, cu atît războiul era mai necesar", -"Se poate, dar cu atît 
e mai necesar. ca ţinînd seama de ţelurile noastre naţionale, - 
Strict limitate, să ne abţinem de la orice provocare inutilă, şi 
să nu excludem nici o ipoteză din socotelile noastre politice", 
- "Sînt de acord, Am şi dat ordinul să se pună capăt excesului 
ce se făcea cu denumirile "transnistriene" - "guvernator trans- 
nistrian", “provincie transnistriană, etc.",.- “Foarte bine, 
Măsură dreaptă nu înseamnă lipsă de lealitate faţă de aliaţi, 
Dimpotrivă, Gândindu-ne la viitorul nostru - orice s-ar întîmpla 
putem fi folositori şi altora”, - "Ce gândeşti de ideea europea- 
nă?”, mă. întreabă Antonescu, care pricepe uşor, 
Este o idee la care ne-am gîndit, şi despre care am scris, de 


mult, şi unul şi altul. 


Geneva, ianuarie 1942 


Am plecat din ţară, la 15 noiembrie, 1941, 

De cînd mă întorsesem.de la Moscova, aveam gîndul să 
plec, Doream, după ce-mi îndeplinisem datoria, şi după ce făcusem 
guvernului cuvenitele rapoarte; să caut un loc unde să fiu mai 
folositor decît la Bucureşti,(...) l 
; Acest sentiment de neputinţă nu m-a chinuit nicăieri 
mai mult decît in biroul de direcție al ziarelor mele, unde mă 
străduisem, ani de-a rîndul, să îndrumez pe cititori spre o.în- 
telegere şi o judecată cît mai de sine stătătoare, mai liberă şi 
mai cumpătată a evenimentelor şi a intereselor țării, şi unde 
acum eram osîndit să fiu robul unor “directive” guvernamentale, 
al unor jalnice adevăruri oficiale, şi al unor formule absurde, 
sforăitoare şi găunoase, prin golul cărora răsuna grija constantă 
pentru anumite interese străine, 

| M-am grăbit să scot numele meu de pe frontispiciul 
ziarului "Timpul, 


1) E vorba de ziarele "Timpul" şi "Argus", unde el figura numai 
ca fondator, şi nu ca director, 

(...) Dacă este totuşi un român care să fi păstrat 
simpatia încrezătoare a anglo-saxonilor, - cum mi-a spus-o cu atî- 


ta stăruinţă Cripps, la Miciurinsk - şi care să fi avut legături 
şi raporturi dintre cele mai bune cu sovieticii, cum reese şi din 
cea din urmă întîlnire pe care am avut-o cu Molotov, la trei zile 
după ce începuse războiul între noi şi U R S.S., - acela sînt eu. 
Cu atît mai limpede şi mai mare este datoria ce mi se impune dea 
sta deoparte, de a nu mă solidariza întru nimic cu acţiunea poli- 
tică urmată de guvernul lui Antonescu, de a aştepta clipa şi îm- 
prejurarea, cînd aş putea, slujindu-mă de legăturile pe care le-am 
păstrat, să fiu de folos ţării, 

E motivul hotărîtor care m-a îndemnat să plec din 
România, (...) | 

De acum înainte, pot lua un contact folositor cu 
reprezentanţi ai Puterilor apusene. Pot informa şi cere informa- 
ţii, Rămân însă neatîrnat, la adăpostul neutralității elveţiene, 
şi în afară de convingerile mele, nu slujesc pe nimeni, şi nu 
risc să fiu vreodată instrumentul unor interese străine, Stau 
deoparte, într-o ţară unde am crescut, unde am numeroşi prieteni, 
unde pot găsi oricând un sprijin sufletesc, o atmosferă caldă de 
intimitate, ca într-o a doua patrie. 

Am lămurit această hotărîre lui Leland Harrison, 
ministrul Statelor Unite, care a informat numaidecît guvernul său 
şi guvernul britanic. Aştept ca contactul să fie stabilit. Imi dau 
seama că împrejurările de azi, şi în urma aşezării mele în Elve- 
ţia, nu voi mai fi obiectul unor avansuri atît de stăruitoare, ca 
pe vremea lui Cripps. Cred însă că, printr-o atitudine de aştep- 
tare, demnă şi fără grabă, voi putea atinge scopul pe care îl 
urmăresc, 

Corpul diplomatic, la Berna, mă primeşte cu multă 
amabilitate, Sînt poftit la spanioli, la portughezi, la chilieni. 
Legația turcă dă o masă în cinstea mea şi a lui Pilet-Golaz, 
consilier federal elveţian, şeful departamentului politic extern, 


Poporul elveţian liniştit, hotărît şi unanim, re- 
fuză să se încline în faţa”gîndirii” lui Hitler, care a cucerit 
atît de uşor prostimea de pretutindeni, aşa cum refuzau, pe 

vremuri, strămoşii din cele patru cantoane, să se descopere în 
fața pălăriei lui Gessler, înfiptă pe o prăjină, 

Această rezistenţă, măsurată dar neînfricoşată, 
împotriva lozincilor totalitare, nu împinge Elveţia spre alte 
extreme, | 

(...) Fireşte marele public aude cu mulţumire 
despre zăgazul ce se ridică în calea cuceririlor germane şi 
despre înfrângerea nesuferitei şi primejdioasei trufii naziste, 
Jertfele consimţite de ruşi, şi desnădăjduita apărare a unor 
armate, atit de crunt lovite şi totuşi neînfrînte, stîrnesc 
simţăminte fireşti de preţuire şi de simpatie. 

Si în_această privinţă, majoritatea organelor de- 
publicitate elvețiene. păstrează neatins simțul lor atît de viu 
pentru interesele comunității europene. Inţelegînd că înainta- 
rea bolşevică pune Europa în, fața unei alte primejdii, ziarele 
urmăresc nu fără grijă, -îndemnurile pe care Moscova le primeşte 
de la Londra şi de la Washington,(...) 

Evenimentele ~ cu adîncă înrîurire asupra soar- 
tei României - se ţin lanţ. Ruşii, după ce au oprit pe nemți în 
faţa Moscovei, după ce i-au aruncat înapoi la Rostov, îi resping, 
şi-i macină, pe întregul front, de la Leningrad, la Sevastopol, 

Comunicatele germane aruncă vina asupra iernii 
sovietice, Ce se întîmplă? O neaşteptată putere ofensivă a re- 
zervelor sovietice? O sleire şi o demoralizare a armatelor ger- 
mane ? 

. Fapt e, că "în aşteptarea primăverii", nemții dau 
înapoi, Amintirea pățaniilor lui Napoleon e tot mai vie.(...) 


Intervenția Japoniei - pe care americanii ar fi 
putut să o înlăture, şi care i-a găsit nepregătiți - prelungeşte 
războiul, Niciodată diplomaţia anglo-saxonă nu a fost mai făţar- 
nică, mai prost informată, şi mai prost inspirată. Imi amintesc 
de convorbirile mele, la Moscova, cu Togo, Matsuka, şi cu 
Steinhardt, Eram convins că japonezii căutau un compromis,în China, 

Eram însă tot atît de convins că americanii fuduli, siguri de su- 
perioritatea lor navală, în Pacific, vor face tot pentru a com- 
promite şansele unei înţelegeri cu Japonia, Nu doar că nu-şi dă- 
deau seama de foloasele unei asemenea înţelegeri, care despăr- 
tind (de fapt,dacă nu formal) pe japonezi, de Axă, ar fi întărit 
autoritatea Statelor Unite şi ar fi grăbit deslegarea problemelor 
atlantice şi europene, Americanii însă (Steinhardt & comp), ştiau 
"pozitiv" că japonezii sînt atît de împotmoliţi în China, şi atît 
de sleiţi, încît nu vor îndrăzni niciodată să atace îndoita pu- 
tere navală anglo-saxonă, De aceea au negociat încet, deschis şi 
prost. Au dat timp Axei să. facă toate presiunile cu putinţă. Au 
împins pe japonezi pe ultimele poziţii de apărare. I-au silit să 


se umilească, Le-au cerut o adevărată sinucidere morală. Rezul- 


tatul: "explozia" din Pacific, pierderea superiorității navale 
şi a poziţiilor - "cheie", din marele Ocean, şi mai ales, prelun- 
girea războiului european. 


14 ianuarie 
Masă la noi cu René Payot. }) 

Payot e convins, pe temeiul unor impresionante in- 
formații că nemții au pierdut definitiv campania din Rusia. Voci 
autorizate din Germania declară, că pozițiile ce se pierd acum, 
nu vor mai putea fi cîştigate, la primăvară. Starea de spirit pe 
front e îngrijorătoare. Starea de spirit, în Germania, e rea, 
Oboseală şi dorință de pace. Cercurile militare sînt nemulțumite. 
Inläturarea lui von Brauchitsch2), şi a celor mai mulţi comandanţi 
de pe frontul de Est, a dezorganizat tradiționala ierarhie a Sta- 
tului Major german. "Intuiţia” a înlocuit neştiinţa militară, 
Mulţi nemți doresc o înfrîngere care să pună capăt războiului. 
(Convingerea acestora este că războiul va dura, cît vor dura şi 
victoriile lor.(...) 


1) Redactor-şef ál ziarului elveţian "Journal de Genève", 


2) Mareşal - comandant suprem al armatelor germane de uscat, la 
începutul războiului, în 1939 - 1941, 

E cu neputinţă o răzvrătire împotriva lui Hitler? - 
- Nu! - Dacă Hitler dispare, vor accepta englezii o parte de com- 
promis? ~ Nu! Englezii vor victoria. Un meci nu poate lua sfîrşit 
fără rezultat. Payot ştie de altfel, că englezii au foarte puţină 
înţelegere pentru problemele europene. 

| (...) Despre Franţa, Payot ştie că schimbarea atitu- 

dinii guvernului de la Vichy e mai adîncă decât se crede. După 
furtunoasa convorbire cu Goering, mareşalul Pétain e convins că 
nu mai e cu putinţă o colaborare franco-germană, Vichy aşteaptă 
sfîrşitul campaniei din Rusia. | 

De altfel rezultatele acestei campanii au influenţat 
şi Parisul. Laval refuză orice post de conducere, chiar dacă l-ar 
mai ruga. (S-a pronunţat cu supărare împotriva campaniei din Rusia 
a nemților: -"Ce căutăm acolo?”, Aceeaşi supărare ca a tuturor 
germanofililor.(...) Campania din Rusia a compromis cartea pe care 


o jucau împotriva ţărilor lor proprii. (o...) 


15_ianuarie 

Cel dintîi "contact", Un domn, William Sullivan, 
vine să mă vadă. Declară că nu e trimis de nimeni. Se interesează 
numai de soarta lui Cotty Zăinescu, pe care l-a cunoscut la Madrid, 
Intrînd apoi în vorbă, îmi mărturiseşte că e însărcinat direct - 
şi nu prin legația britanică de la Berna, care nu ştie nimic, şi 
nu trebuie să ştie nimic, - să stea de vorbă cu mine... 

Englezul îmi cere discreţie, Va păstra legături cît 


mai strînse cu mine.(...) 


16 ianuarie 

Am ascultat, ieri seară, la radio, şi am aflat că, 
la Londra, s-a încheiat, între Iugoslavia şi Grecia, un pact prin 
care se dă o nouă viață Inţelegerii Balcanice. Be'áfirmä comunita- 
tea de interese a țărilor balcanice şi necesitatea unui organism 
comun, Se prevede o organizare unitară pentru coordonarea politi- 
cii externe, a vieții economice (finanțe, producție, schimburi, 
comunicații şi chestiuni militare). Vestea mă umple de bucurie, 
(as) Bloc regional necesar păcii şi echilibrului european, - 
zăgaz firesc, istoric în calea invaziunii ruseşti, şi a expansiu- 


nii germane, 

Eram însă tot atît de convins că americanii fuduli, siguri de su— 
perioritatea lor navală, în Pacific, vor face tot pentru a com- 
promite şansele unei înţelegeri cu Japonia, Nu doar că nu-şi dă- 
deau seama de foloasele unei asemenea înţelegeri, care despăr- 
ţind (ae fapt,dacă nu formal) pe japonezi, de Axă, ar fi întărit 
autoritatea Statelor Unite şi ar fi grăbit deslegarea problemelor 
atlantice şi europene, Americanii însă (Steinhardt & comp), ştiau 
“pozitiv” că japonezii sînt atît de împotmoliţi în China, şi atît 
de sleiţi, încît nu vor îndrăzni niciodată să atace îndoita pu- 
tere navală anglo-saxonă, De aceea au negociat încet, deschis şi 
prost. Au dat timp Axei să, facă toate presiunile cu putinţă. Au 
împins pe japonezi pe ultimele poziţii de apărare. I-au silit să 
„se umilească,. Le-au cerut o adevărată sinucidere morală, Rezul- 
tatul:; “explozia” din Pacific, pierderea superiorității navale 

şi a poziţiilor - "cheie", din marele Ocean, şi mai ales, prelun— 
girea războiului european. 


14 ianuarie 
Masă la noi cu René Payot. 1) 

Payot e convins, pe temeiul unor impresionante in- 
formații că nemții au pierdut definitiv campania din Rusia. Voci 
autorizate din Germania declară, că pozițiile ce se pierd acum, 
nu vor mai putea fi cîştigate, la primăvară. Starea de spirit pe 
front e îngrijorătoare. Starea de spirit, în Germania, e rea. 
Oboseală şi dorință de pace, Cercurile militare sînt nemulțumite. 
Inlăturarea lui von Brauchitsch2?, şi a celor mai mulţi comandanţi 
de pe frontul de Est, a dezorganizat tradiționala ierarhie a Sta- 
tului Major german. "Intuiţia” a înlocuit neştiinţa militară, 
Mulţi nemți doresc o înfrîngere care să pună capăt războiului, 
(Convingerea acestora este că războiul va dura, cît vor dura şi 


victoriile lor.(...) 


1) Redactor-şef al ziarului elveţian "Journal de Genève", 


2) Mareşal - comandant suprem al armatelor germane de uscat, la 
începutul războiului, în 1939 - 1941. 

E cu neputinţă o răzvrătire împotriva lui Hitler? - 
- Nu! - Dacă Hitler dispare, vor accepta englezii o parte de com- 
promis? - Nu! Englezii vor victoria. Un meci. nu poate lua sfîrşit 
fără rezultat, Payot ştie de altfel, că englezii au foarte puţină 
înțelegere pentru problemele europene. 

(...) Despre Franţa, Payot ştie că schimbarea atitu- 
dinii guvernului de la Vichy e mai adîncă decît se crede. După 
furtunoasa convorbire cu Goering, mareşalul Pétain e convins că 
nu mai e cu putinţă o colaborare franco-germană, Vichy aşteaptă 
sfîrşitul campaniei din Rusia, l 

De altfel rezultatele acestei campanii au influențat 
şi Parisul, Laval refuză orice post de conducere, chiar dacă l-ar 
mai ruga. (S-a pronunţat cu supărare împotriva campaniei din Rusia 
a nemților: -"Ce căutăm acolo?", Aceeaşi supărare ca a tuturor 
germanofililor.(...) Campania din Rusia a compromis cartea pe care 


o jucau împotriva ţărilor lor proprii. (5... 


15_ianuarie 

Cel dintîi "contact", Un domn, William Sullivan, 
vine să mă vadă, Declară că nu e trimis de nimeni. Se interesează 
numai de soarta lui Cotty Zăinescu, pe care l-a cunoscut la Madrid, 
Intrînd apoi în vorbă, îmi mărturiseşte că e însărcinat direct - 
şi nu prin legația britanică de la Berna, care nu ştie nimic, şi 
nu trebuie să ştie nimic, - să stea de vorbă cu mine... 

Englezul îmi cere discreţie. Va păstra legături cît 


mai strînse cu mine.(...) 


16_ianuarie 

Am ascultat, ieri seară, la radio, şi am aflat că, 
la Londra, s-a încheiat, între Iugoslavia şi Grecia, un pact prin 
care se dă o nouă viaţă Inţelegerii Balcânice. Se afirmă comunita- 
tea de interese a ţărilor balcanice și necesitatea unui organism 
comun, Se prevede o organizare unitară pentru coordonarea politi- 
cii externe, a vieţii economice (finanţe, producţie, schimburi, 
comunicaţii şi chestiuni militare). Vestea mă umple de bucurie. 
(s0) Bloc regional necesar păcii şi echilibrului european, ~- 
zăgaz firesc, istoric în calea invaziunii ruseşti, şi a expansiu- 


nii germane, 

(oso) Prevedeam însă două greutăți: a) planurile 
iugoslave şi bulgare, care urmăresc crearea unui stat tripartit 
bulgaro-sîrbo-croat, şi mai ales,şi b) Rusia care urmărind, de 
atîta vreme, țeluri deosebite în Balcani, este împotriva închegă- 
rii unui bloc balcanic, 

Deosebitele faze prin care a trecut politica Mos- 
covei, în această privinţă, sînt foarte semnificative. Litvinov, 
"omul Genevei"” şi al păcii indivizibile, sprijinea toate înţele- 
gerile şi blocurile, El urmărea o politică defensivă, la adăpos- 
tul căreia U.R.S.S. să aibă timpul şi spaţiul spre a se dezvolta, 
Schimbarea lui Litvinov, prevestitoarea pactelor cu Germania, a 
schimbat total politica balcanică a Rusiei. Potemkin, comisar- 
adjunct la Externe, trimisul lui Litvinov, se afla în Balcani - 
Ankara, Sofia, Bucureşti, - dornic de a apropia statele balcani- 
ce, şi de a le închega la un loc, - cînd s-a petrecut, la Moscova, 
schimbarea titularului de la Externe. L-am văzut, la întoarcerea 
sa în Rusia, Bunele lui intenţii erau depăşite de evenimente, 

Pactul Ribbentrop ~- Molotov a inaugurat politica 
de complicitate germano-sovietică, Apetitul german a trezit ape- 
titul rusesc, După anexarea Basarabiei, după jertfirea Finlandei, 
a statelor baltice, după împărţirea Bucovinei, - poftele sovie- 
tice deslănţuite, se îndreptau în toate părţile, şi urmau fireşte 
vechiul făgaş al visului imperialist moscovit, spre Sud, 

Ca şi complicele german, rusul nu mai îngăduie în- 
grădiri şi zăgazuri în calea lui. Molotov s-a pronunţat, în repe- 
tate rînduri, împotriva Inţelegerii Balcanice, 

In octombrie, 1939, Saracioglul) s-a dus la Moscova, 
spre a încheia un pact de asistenţă şi de prietenie, S-a întors 
mofluz, Ribbentrop trecuse, pentru a doua oară, pe la Kremlin. Cu 
prilejul călătoriei sale, Saracioglu a vorbit de Balcani, căutînd 
să împrospăteze unele planuri discutate, cu cîteva luni mai înain- 
te, cu Potemkin, Era purtătorul unor propuneri şi din partea noas- 
tră. Eram hotărîţi, dacă primeam un cuvînt de încurajare de la 
Moscova, să ajungem la o înţelegere cu bulgarii, şi să închegăm 


un bloc balcanic independent şi rezistent. 


1) Ministru de externe al Turciei, în acea vreme. 

Molotov a ascultat, fără simpatie, propunerile lui 
Saracioglu, şi nu a răspuns nimic, Voia să păstreze uşa deschisă 
spre Balcani, - încrezător în colaborarea cu Berlinul. Uşa a rămas 
deschisă. Prin ea, au trecut însă numai germanii. După Diktatul 
de la Viena, Hitler şi-a întins graniţa pe Prut, şi la adăpostul 
ei, a înaintat spre Sud - singur. Stalin a simţit că e păcălit, 
şi s-a supărat. A protestat, a dat comunicate, şi-a strîns armata 
la graniţă, - a făcut tot ce a putut, ca să stea, din nou, de 
vorbă, In locul unui nou tratat, s-a pomenit însă cu un război, pe 
care nu l-a vrut, şi la care nu se aştepta. 

Mă întrebam deci, dacă azi, cînd Rusia, singură din 
coaliția uriaşelor imperii, are succese militare însemnate, va 
voi să consimtă la ridicarea, în Balcani, a unui zăgaz în calea 
viitoarelor ei înaintări? Incheierea acordului greco-iugoslav, - 
sub oblăduirea Angliei, şi cu consimţămîntul Moscovei, - înlătură, 
deocamdată, temerile mele, Blocul greco-iugoslav îndreaptă Belgra- 
dul spre vechea "Inţelegere Balcanică" şi nu spre un imperiu al 
slavilor de Sud, 

Consimţământul sovietic dă statelor balcanice un 


răgaz folositor, pentru a se apropia şi strînge laolaltă, pe teme- 
lii întărite, Se poate stabili astfel, un contact firesc, medite- 
ranian, cu Marea Britanie, 

Pentru România, blocul încheiat la Londra, - şi la 
care poate adera orice ţară balcanică - "poate fi o fericire", 
Dacă Germania se prăbuşeşte, nu rămînem izolaţi. Putem găsi un 
sprijin firesc, o încadrare mîntuitoare. Desigur, trebuie, de pe 
acum, să ne pregătim pentru această eventualitate. 

Nu avem timp de pierdut. Imi închipui, de altfel, 
că nu numai pentru homânia, dar chiar pentru Bulgaria a cărei 
conştiinţă balcanică e mai încărcată decît a noastră, - noul 
"bloc" va fi un punct de atracţie, un ţel, o soluţie. 

lată deci o idee precisă - ideea blocurilor regionale, 
factori de echilibru european - care se opune Europei unitare, dar 
fără contururi precise, despre care vorbesc mereu propagandiştii 
germani, E o idee-forţă, - o nădejde de viitor, (Comunic impre- 


siile şi ideile melc, lui Payot). 

Primesc vizita ministrului polon la Berna, - Alexan- 
dru Lados, M-a cunoscut, pe vremuri, la Sinaia, Imi spune că marea 
majoritate a polonezilor sprijină politica lui Sikorski”? alături 
de Moscova, împotriva lui Hitler. In caz de victorie rusă, pierdem 
cel mult o parte din vechile noastre hotare răsăritene. In caz de 
victorie germană, sintem desfiinţaţi, distruși, - nici un mijloc 
nu poate opri furia de suprimare a naziştilor., Un lucru neliniş- 
teşte guvernul polon de la Londra, Ruşii profită de situaţia avan- 
tajoasă în care se află azi. faţă de anglo-saxoni, spre a cere 
precizarea graniţelor. Polonia va fi nevoită, probabil, să modi- 
fice hotarul ei răsăritean. Cu sprijinul anglo-saxonilor, aceste 
sacrificii nu vor fi probabil prea mari. In schimb, Polonia riscă 
să piardă Lituania, + deoarece ruşii au şi obţinut ţările baltice, 
- şi orice legătură cu România. De Basarabia, nici vorbă nu mai 
poate fi, Dacă am putea salva cel puţin Bucovina şi legătura 
Poloniei cu România, Galiţia va fi, probabil, tăiată în două. 
Polonezii speră să păstreze Lemberg. Ei speră de asemenea să poată 
păstra Sneatin şi Ialejniki (?) Tarnopol va fi sacrificat. Ar fi 
bine însă ca Românii să se intereseze, de pe acum de modalitatea 
păstrării Bucovinei şi legăturii cu Polonia. 

Ca român, am răspuns că nu mă pot împăca atît de 
uşor cu pierderea Basarabiei, In situaţia în care mă aflu, dacă 
mi-ar fi cu putinţă, aş stărui, din toate puterile mele, ca 
România să păstreze hotarul Nistrului: este nu numai un interes 
românesc, dar şi un interes general, ca linia de oprire a Rusiei 
să fie bine precizată de-a lungul unui obstacol natural, şi ca 
Rusia să nu pătrundă în Basinul Dunărean pentru a face o politică 
danubiană potrivnică intereselor tuturor statelor dunărene, Bine- 
înţeles, îmi dau seama de însemnătatea Bucovinei provincie româ- 
nească, şi legătura firească între România şi Polonia. Trebuie, 
deci, s-o păstrăm - împreună cu Basarabia, 

In ce priveşte Basarabia, ministrul polonez crede 
că orice am face, soarta ei e definitiv pecetluită, în caz de 


victorie anglo-rusă. Englezii nu o vor putea refuza Aliaților lor. 


n... 


1) Este vorba de generalul Sikorski, primul ministru al guvernului 
polonez, în exil, la Londra. 


Este probabil că au şi făgăduit-o, de pe acum. Bucovina însă are 
o însemnătate excepţională, nu numai fiindcă e o trăsătură de uni- 
re între Polonia şi România, ci fiindcă leagă cele două sisteme 
politice "regionale", pe care englezii - cu consimţămîntul ruşilor, 
se pare că se gîndesc să întemeieze pacea europeană de mîine, şi 
anume Blocul Nordic: Cehia, Polonia, poate Lituania şi Blocul 
Balcanic, De ce parte se vor integra ungurii, într-un asemenea 
caz? 

- Vi-i lăsăm cu plăcere!, răspund zâmbind, 

- Ce-am putea face cu ei?, se grăbeşte să declare 
polonul, Probabil, ei vor trece de partea Germaniei de Sud, 

- După ce ne vor restitui, fireşte, părţile ce ni 


se cuvin! 
17 ianuarie 


Goebbels ţine necontenit discursuri, Stăruie asupra 
nenorocirii care ameninţă lumea întreagă, dacă Germania este în- 
vinsă în Rusia. Ceartă pe neutrii care nu înţeleg acest adevăr, 
Lumea trebuie să se strîngă laolaltă. Nu mai e decît un duşman în 
Europa - spune el - :Rusia..,. 

(...) Aflăm de moartea lui Reichenau, care a înlo- 
cuit nu de mult, pe von Rundstedt, pe frontul oriental.(...) 


19 ianuarie 

Mă duc la o conferinţă a lui Politist), în palatul 
răposatei Societăţi a Naţiunilor. Politis, pe care Wiliam Rappard 
îl prezintă ca pe cel mai strălucit conferenţiar al zilelor de 
azi, vorbeşte despre "arbitraj", instituţie de drept internaţional 
în care el şi-a păstrat deplina încredere, Expozeu clar, precis, 
dogmatic şi oarecum plicticos. In asistenţă, puţinele somităţi 
străine care trăiesc la Geneva: Ferrero, Pirenne, Bourquin? pică 


1) Profesor de drept internaţional, la Paris, şi reprezentantul 
permanent al Greciei la Societatea Naţiunilor, 


2) Istorici de prestigiu mondial, primul italian, ceilalţi belgieni. 

Politis, îmi spune că doreşte să aibă o convorbire 
mai lungă cu mine, El e nemulţumit de acordul greco-iugoslav, în- 
cheiat la Londra.. 


Seara, primesc vizita lui Cămărăşescu, consilier de 
legaţie la Roma, După spusele lui, nimeni, la Roma nu se mai în- 
doieşte de dezastrul Axei, Doar Mussolini mai stăruie în credinţa 
sa, sâ-şi facă jocul pînă la capăt. In cercurile lui Ciano se 
vorbeşte de înfrîngere, Intelectualii, burghezia, poporul sînt 
toţi împotriva nemților. Totuşi, nu va fi o răzvrătire pe faţă. 
Firea "prudentă”a italianului, şi controlul tot mai sever ‘din, par- 
tea germanilor, vor împiedica o explozie a simţămintelor de nemul- 
țumire care se exprimă tot mai gălăgios. Nazismul va cădea înain- 
tea fascismului, Informaţiile de la Berlin sînt tot atît de pesi- 
miste, ca şi cele de la Roma. a 

Ce se va întîmpla atunci cu țara noastră? 

„Ribbentrop şi Ciano au fost la Budapesta, pentru a 
cere soldați, pentru fontul de Est; se pare că e vorba de 20 de 
divizii, Bardossy ) ar fi refuzat, Ciano se pregăteşte acum să se 
ducă la Bucureşti, în acelaşi scop, Bova Scoppa pregăteşte 
această expediţie, GrigorceaS 3 prudent, stă în rezervă, 


2lianuarie 


Sulivan ia masa la noi.(...) 

„dai > Seara, reîmprospătăm amintiri din Moscova. Constatăn, 
cu Paillarat), între altele, că două dintre cele patru puncte in- 
vocate de llitier, la 22 iunie, pentru a justifica războiul germano- 
rus, sînt vădit false. Hitler a spus că guvernul sovietic ne-a 
facut "avansuri" şi făgăduieli,pentru a întoarce România împotriva 
Germaniei, şi că Molotov a cerut, la Berlin, Constantinopolul, pen- 
tru U.R.S5.S5, Absolut fals. Ruşii ne-au, arătat, ce e drept, multă 
bunăvoință, şi mi-au afirmat, în mai multe împrejurări, că doresc 
să aibă raporturi din ce în ce mai bune cu România, Nu au făgăduit 


însă nici un “preţ”, şi' nu au pomenit niciodată despre vreo inten- 


re ra Pa ia rar a a e 


2) Ambasadorul italian la Bucureşti, 
3)ÂAmbasadorul român la Roma, 
4)frost diplomat francez, în misiunea de la Moscova, 

ție de a ne asocia la o acțiune îndreptată împotriva Germaniei. 
Iar în ce priveşte călătoria lui Molotov la Berlin, Paillard ştie, 
ca şi mine, (a aflat-o prin izvorul Asarson-Hilger, interpret în- 
tre Hitler şi Molotov, iar cu am fost informat de Schulenburg) că 
Molotov, care a făcut "cea mai bună impresie la Berlin", a fost 
foarte rezervat, nu a cerut nimic, şi s-a ferit, cu toate că a 
fost strîns cu uşa de Ribbentrop, într-o foarte lungă convorbire, 
să formuleze vreo pretenție cu privire la Strîmtori. Aceiaşi ati- 
tudine rezervată a fost păstrată de altfel, şi în convorbirile pe 
care Molotov le-a avut, cîteva luni mai tîrziu, cu Rosso, cu pri- 
vire la Marea Neagră şi la Strîmtori, 

Fireşte, această rezervă nu înseamnă că ruşii nu 
aveau nici o pretenţie în Sud-Est. Ei s-au ferit însă să formu- 
leze aceste pretenţii, aşteptînd probabil ca nemţii, care luaseră 
iniţiativa în treburile balcanice, să vină cu o ofertă precisă, 
Faptul că nemţii nu au făcut nimic pentru a înlesni o înţelegere, 
un nou compromis cu privire la Balcani, a nemulţumit adînc pe so- 
vietici, şi această nemulţumire nu a fost tăinuită. Nemulțumirea 
nu îndreptăţea însă, întru nimic, pe Hitler ca să-i atace, sub 


cuvînt că ar fi cerut Istanbulul, 


22 ianuarie 


Primesc vizita lui Puricelli. Bătrînul constructor 
de şosele minunate a rămas credincios străduinţei sale de a apro- 
pia Italia, de Franţa, O asemenea apropiere e bună, orice s-ar 
întîmpla: victorie germană, înfrîngere germană, sau pace de com- 
promis. "Franța a rămas numai cu un picior şi jumătate. Nici noi 
nu avem mai mult. Impreună, putem umbla; şi ne rămîne un picior 
de rezervă", 

~ Incearcă să potolească pe francezi, lămurindu-i că 
Italia nu a declarat război poporului francez, ci guvernului 
francez. La 25 mai Weygand} ar fi îndemnat guvernul francez să 
ceară un armistițiu, şi a repetat această cerere, în mai multe 
rînduri. Intervenția Ttaliei nu s-a produs decît după această ce- 


rere a lui Weygand, pentru a grăbi executarea armistițiului., Si 


1) Fost comandant suprem al armatelor franceze, membru al 
Academiei Franceze, 

nici atunci Italia nu a tras primul foc,.. (Si non e vero!) In ori 
caz; şi orice ar fi fost, - încheie Puricelli -, cu multă dreptate 
cele două ţări au acum un interes vital care corespunde de altfel 
unui mare interes general, ca să se apropie, şi să se sprijine 
între ele. Cine ştie ce se poate întîmpla ? | 

Puricelli nu crede că Germania va fi înfrântă mili- 
tăreşte, în Rusia, deşi ştirile ce vin de pe front sînt foarte re- 
Le. Crede însă că regimul nu mai poate rezista. Hitler a înlocuit 
prea mulţi generali, (moartea lui von Reichenau nu e lucru curat), 
ca să nu se găsească vreun general care să-l înlocuiască şi pe el. 
Va fi atunci, un moment cînd oamenii chibzuiţi, din lume, ar tre- 
bui să-şi dea mîna, 


Oaspeți, în afară de noi, fostul ministru belgian 
Jansen, cu fiica sa, şi mai multe personalităţi de la Crucea Roşie. 
Jansen e foarte rezervat, Va întreprinde o călătorie sub auspi- 
ciile Crucii Roşii, şi cu autorizaţia Germaniei, pentru a căuta, 
la Budapesta şi la Bucureşti, alimente şi provizii, pentru Belgia. 
E deci nevoit să fie prudent. Mărturiseşte totuşi că nimeni nu 
crede, în Belpia, într-o victorie germană, şi că toată lumea ar 
dori ca. în uriaşa încăierare din Rusia, cei doi adversari să se 
mănince, unul pe altul, "pînă la coadă”. 


Dimineata primesc vizita lui Sullivan, 

Seara. Liviu PopL) soseşte de la Berna cu o ştire 
neașteptată: Ică Antonescu mă recheamă în țară. Iată ciudata 
telegramă trimisă legaţiei noastre de la Berna: "In ultimele zile, 
propaganda maghiară şi guvernul din Budapesta prezintă plecarea 
d-lui Gafencu în Elvetia, ca asemănătoarea cu şederea d-lui Tibor 
Eckhard? în America. In interesul d-lui Gafencu, şi pentru ţară; 
cred câ este bine ca d1.Gafencu să revină la Bucureşti, chiar dacă 
va pleca mai tirziu, Pe de altă parte, ni se spune că a făcut o 


1) Diplomat român. fiul lui St.Cicio Pop, 
2) Diplomat maghiar aflat în exil voluntar, în S.U.A, 

propunere de vînzare a ziarelor sale, care interesează Berlinul, 
astfel că venirea sa, dacă această propunere a fost făcută, i-ar 
fi utilă şi domniei sale. Oricum, transmiteți d-lui Gafencu că îl 
rog să ţină seama de intrigile ungare, şi să vină la Bucureşti - 
repet, chiar dacă interesele sale îi vor cere, mai tîrziu, să ple- 
ce din nou, fiindcă aceste interese personale eu nu am dreptul să 
i le împiedic", 

Ce s-a întîmplat? O reclamaţie împotriva mea, a 
nemților, sau a italienilor. Teama lui Ică, şi a mareşalului, ca 
nu cumva şederea mea în Elveţia să fie atribuită unei înțelegeri 
între noi? (La Bucureşti, ca şi la Berna, se spune că aş fi un 
agent ascuns al guvernului român!,..) 

E limpede; Ică vrea să se spele de orice răspundere, 
E tot atît de limpede că mijloacele pe care le întrebuințează, 
pentru a mă ademeni, cu zăhărelul, ca să mă întorc în ţară, sînt 
ridicole, E uimitor ca un prim-ministru român să poftească pe un 
fost demnitar al ţării, să se întoarcă, pentru a vinde nemților 
ziarele sale. Ce lipsă de pudoare şi de inteligenţă! 

"Rechemarea" mă supără, fiindcă la 18 februarie 
expiră viza, pe paşaportul meu diplomatic, 

Răspund: "La telegrama dv., care mi-a. fost comuni- 
cată prin legaţie, mă grăbesc să vă dau lămuririle următoare: Cînd 
am sosit în Elveţia, am dat "proprio motu" , autorităţilor elve- 
ţiene, asigurarea formală că voi respecta scrupulos ospitalitatea 
Elveției, şi că mă voi abţine de la orice atitudine sau activi- 
tate cu caracter politic. M-am ţinut şi mă voi ţine de acest an- 
gajament. Pentru a mă feri de intrigi şi de tălmăciri răuvoitoare, 
n-am rămas la Berna, unde există o viaţă politică şi diplomatică, 
ci m-am retras la Geneva, oraş unde am crescut şi eu, şi unde am 
numeroşi prieteni, din tinereţe. Chiar aici, cu toate că Geneva 
nu mai are azi nicio însemnătate internaţională, m-am ferit de 
publicitatea vieţii la hotel, şi m-am retras într-un apartament, 
în casa unui prieten, unde pot vedea de sănătatea mea, serios 
zdruncinată în anii din urmă, după cum reiese din certificatul 
medical dat de dl,.prof.Danielopol, a cărui copie se află la avo- 
catul meu dl,Victor Raţiu, In asemenea împrejurări, nu se poate 

Sullivan s-a temut că guvernul său îi va interzice 
să păstreze contactul cu mine, E foarte mulțumit că a primit noi 
instrucţii binevoitoare în ce mă priveşte. (Noul ministru englez, 
de la Berna, mă cunoaşte bine, din auzite, şi va veni, poate, să 
mă vadă, la Geneva), 


Imi dau seama din spusele lui Sullivan că bine am 


„&indit să nu accept îndemnurile lui Cripps. Ce aş face acum la 


Londra? 

Antonescu a jucat totul pe o singură carte, -pe o 
carte rea, Deocamdată nu am nici _o putinţă, şi nu am nici dreptul 
să intervin. Orice intervenţie spre Anglia - cum ar fi dorit-o 
Maniu, - riscă să fie respinsă de englezi, care au prea mare ne- 
voie de ruşi, în aceste vremuri, şi riscă să trezească bănuielile 
ruşilor care vor cere englezilor cu stăruinţă angajamente şi ga- 
ranţii, împotriva noastră, (Americanii luînd act de declaraţia 
de război, pe care Antonescu a fost silit de nemți să le-o facă, 


„acum cîteva luni, ne-au declarat, în sfîrşit, şi el război, ți- 


nînd seama de stăruinţele ruseşti). 


In asemenea împrejurări, nu am altă datorie decît 


aceea de a aştepta, - păstrând contactul secret şi util pe care 


am avut norocul să-l pot stabili prin Sullivan, Orice acţiune pe 
faţă nu poate fi decît dăunătoare, - dăunătoare cauzei româneşti 
şi-n prezent, şi-n viitor. Ruşii sînt porniţi împotriva noastră. 
Vor să ne desființeze. (Megalomania militară a mareşalului 
Antonescu şi excesele de limbaj ale sinistrului zevzec Ică, ne 
sînt fatale!!) Iar engiezii, în clipele de azi, atîrnă prea mult 
de rezistența rusă şi sînt prea aţiţaţi împotriva actelor noas- 
tre de vitejie, ca să aibă putinţa şi pofta de a asculta necazu- 
rile noastre, (...) 


l4 iunie 


Acum un an, la Moscova, ruşii publicaseră faimosul 


: Lor comunicat de ultima oră prin care desmințeau în mod oficial 


că, între Reich şi U.R.S.S,, ar exista vreo pricină de război. 


Ambasadele Axei erau încîntate. ”Primejdia” părea înlăturată, 

O săptămînă mai tîrziu, nemții intrau în Rusia. 

Acum două zile, Eden a vestit, la Londra, încheie- 
rea unui tratat de alianță pe 20 de ani, între imperiul britanic 
şi U.R.S.S. (Molotov a fost, pe neştiute, la Londra şi la Washing- 
ton, unde a primit lămuriri şi a strîns legături). 

Ce înseamnă această alianță? Mai întîi consolidarea 
celor două fronturi diplomatice, în aşteptarea făuririi unui al 
doilea front militar. Nemţii mai încearcă şi azi, - şi cum să nu 
încerce? - să despartă pe cei doi duşmani cu care luptă la Apus 
şi la Răsărit, Sînt nemți care sprijină străduinţele diplomatice 
ale japonezilor, la Moscova (Sato), care urmăresc o pace separată 
germano-sovietică, pe socoteala imperiului britanic, E o idee 
“asiatică” pe care japonezii ar avea tot interesul s-o înfăptu- 
iască; nemţii şi ruşii sînt însă prea încleştaţi, în Ucraina, ca 
să mai poată ajunge la o deslegare "tranzacţională", cun ar fi 
fost cu neputinţă în alte împrejurări, dat fiind firea şi năravul 
celor doi dictatori. Pentru o împăcare germano-sovietică nu exis- 
tă nici un impediment moral, nici Hitler, nici Stalin, nu cunosc 
asemenea impedimente. Există însă o imposibilitate materială: 
Hitler nu poate să se întoarcă acasă mofluz, iar Stalin, ţăranul 
georgian, nu renunţă la nici un colț de pămînt. 

Sînt alţi nemți care ar dori o împăcare cu Anglia 
pe spezele Rusiei (aventura Ness, )l „ Se găsesc şi în Anglia 
amatori de tranzacţii între "cele două rase superioare". Ce-ar 
însemna însă Germania, în Ucraina, şi în Caucaz? O ameninţare 
veşnică pentru imperiul britanic, 

Tratatul Eden-Molotov, a pus capăt deocamdată unor 
asemenea speculaţii, Cele două imperii lăturalnice vor lupta îm- 
preună, nedespărţiţi pînă la prăbuşirea imperiului din mijloc, 


1) Este vorba de Rudolf Hess, locţiitorul lui Hitler, care a 
încercat, cu consimţămîntul secret al lui Hitler, să ducă 
tratative la Londra, pentru o înţelegere germano-engleză, 

De ce se teme Hitler, de atîta vreme, n-a scăpat: 
iată-l încercuit, diplomaticeşte cel puţin. In ce priveşte frontul 
al doilea, militar, ruşii îl cer, britanii îl făgăduiesc, dar ni- 
meni nu vede cînd şi cum, 

l Pentru noi, sînt hotărîtoare clauzele politice: 

în afară de angajamentele de alianţă şi de sprijin economic şi mi- 
litar, Tratatul prevede şi unele dispoziţii privitoare la pacea 
viitoare, Anglia şi U.R,.S,S. se leagă să aibe grije împreună de 
soarta Europei şi declară că nu urmăresc cuceriri teritoriale, nici 
imixtiune în treburile vecinilor, Această profesiune de credinţă e 
mult îngrădită prin textul exact al articolului din Pact, care vor- 
beşte de “cuceriri teritoriale în sine", şi nu priveşte deci luarea 
unor "poziții defensive“, aşa cum Moscova rîvneşte să le ia, la 
Marea Baltică, şi la Gurile Dunării. 

Ziariştii elveţieni de bună credinţă, ca totdeauna 
discută despre însemnătatea acestei declaraţii atribuindu-i mai 
multă. sau mai puţină valoare. Unii dintre ei se întreabă dacă 
U,R.S5.S. n-ar fi renunţat prin această declaraţie, de generoasă 
dezinteresare, la statele baltice şi la ... Basarabia. Optimismul 
lor e, vai!, greu de împărtăşit, 

Intregul Tratat nu are decît o valoare relativă: 
el depinde de acela care va obţine victoria, şi de felul cum aceas- 
tă victorie va fi dobîndită, Deocamdată, englezii nu se pot opune 
decît foarte. greu la cerinţele sovieticilor, care duc toată povara 
războiului, De aceea e un succes, pentru ei, că au izbutit să ob- 


țină, chiar într-o formă insuficientă şi plină de subînţelesuri, 


o declaraţie de "moderaţiune“, din partea celor de la Moscova, E 
un petic de hîrtie, care va putea fi folosit într-o zi, Condiţiile 
de pace, după o victorie a Aliaților, nu vor fi statornicite decît 
în ziua cînd se va restabili un echilibru între interesele şi 
putinţele Rusiei, cu putinţele şi interesele puterilor anglo - 


saxone.(...)) 


21 iunie 

Se împlineşte un an de război cu Rusia. 

Deocamdată însă ruşii rezistă, iar englezii sînt 
bătuţi. In timp ce Sevastopolul se apără cu o uimitoare vitejie, 
iar Churchill a zburat din nou la Washington, pentru a discuta 
despre formarea unui "al doilea front",Tobruk a căzut în cîteva 
ceasuri, iar britanicii mănîncă bătaie pe pragul Egiptului. Să fi 
izbutit oare Rommel, să fi deschis calea spre Indii, Suez, Golful 
Persic? | 

Faptul e că Rusia mai este, - cine ştie pentru 
cîtă vreme, - realitatea zilei de azi, iar America e o speranţă 
de viitor. Imperiul britanic, vai, e dezamăgirea zilelor trecute, 


prezente şi viitoare, 


23 iunie 
Va schimba faţa lumii, această înfrîngere de la 
_Tobruk? 

In orice caz, a schimbat "atmosfera". De unde pînă 
mai ieri, toate persoanele "bine informate", din Elveţia, vedeau 
înfrângerea germană ca sigură, (la Berna se aştepta prăbuşirea 
germană, pînă-n toamnă), astăzi, mulţi se întreabă dacă anglo- 
saxonii sînt în măsură să se folosească de superioritatea rezer- 
velor lor de oameni şi de materiale, ca să încheie lupta cu bine. 
Inferioritatea lor "tactică" şi "strategică" bate, din nenorocire, 
la ochi! 

Egiptenii din Geneva pretind că Egiptul nu va putea 
rezista, ~ calea spre Alexandria, Cairo, Suez e deschisă. Ajutorul 
anglo-american va sosi prea tîrziu, Inaintarea germană va putea 
străbate pînă în Indii, unde îi aşteaptă complicii japonezi. 

In ce mă priveşte, sînt mai puţin pesimist. Epo- 


peile anglo-saxone sînt un şir neîntrerupt de crâncene înfrîngeri 
şi deziluzii, Nu mă aşteptam nici la o victorie grabnică, nici la 
una uşoară, Nu cred încă într-o prăbuşire hotărîtoare. "Wait and 


d 


see e lozinca cu care pierd bătăliile, dar cu care se cîştigă 


războaiele. 


1) Englezeşte în text: "Aşteaptă şi vezi”, 

Laval s-a folosit de aceste întîmplări, ce-i sînt 
prielnice, ca să facă o mărturisire de credință. Doreste victoria 
nemților (dar nu spune că şi crede in ea), fiindcă numai astfel va 
scăpa de bolgevism, Germania luptă pentru Europa; Laval se simte 
european. E gata sá integreze Franţa in “Ordinea Nouă” pentru care 
Germania face jertfe atît de grele şi de meritorii, Vrea să con- 
tribuie la victoria germană şi sfătuieşte în acest scop pe lucră- 
torii francezi să plecs in Reich: numai astfel vor izbuti să li- 
bereze prizonierii şi să salveze patria, 

E un discurs şiret, de om mărunt, care transpune 
pe plan international; grijile şi patimile sale de politică in- 
ternă. "Ordinea Nouă” şi “Europa de miine” în care Laval vrea să 
se integreze cu onoare, sînt vorbe goale, Seful guvernului francez 
nu e atit de prost ca sä nu-şi dea seama că nemţii nu urmăresc, cu 
“uimitoare sacrificii", să riînduiască o lume mai bună pentru fran- 
cezi, ci doresc stăpînirea, puterea absolută asupra Europei ìn- 
tregi. In onorabila Franţă de miine, nu se va putea vorbi, gîndi 
şi înfăptui mai mult decit se poate azi, în prea fericita Ceho- 
slovacie, unde în fiecare noapte, se împuşcă sau se spinzură cîte- 
va duzini de patrioți, Dilema pe care o pune deci Laval, are în 
realitate înțelesul următor: supunere (adică aşezare sub scutul 
stăpinirii germane = ordinea nouă). sau bolşevism (adică lupta cu 
toți inamicii de stinga. de dreapta. comunişti., liberali, patrioţi, 
ai d-lui Laval), 

Laval doreşte supunerea. Mu mai vrea să lupte cu 
nimeni, nici cu duşmanii din afară, nici cu adversarii dinăuntru, 
EL lasă grija "ordinei" în sarcina nemților: nu vrea s-o ia asupra 
sa, Abdică! : e raţionamentul “lașşitâţții de stat”. Să vie străinii 
să ne înveţe minte: E 

Cu vorbe şi fapte ca acestea mai mult decît cu 
infringeri militare. o mare putere îşi sapă singură groapa. Ce e 
dureros nu e că se găseşte un ticălos care să vorbească astfel, dar 
că Franţa ascultă şi suferă asemenea cuvinte. 

Pétain? Am aflat că a spus lui Hulubei, care a 


făcut o călătorie “triumfală” prin universitățile franceze, 

"Je suis un Su Işi dă seama că s-a înşelat.(...) 


25 iunie 

La orele 4, primesc vizita ministrului polon, Lados, 
însoţit de Radziwi1l.22(...) Imi aduce un mesaj de la Tilea.(...) 

Ministrul polon este informat de guvernul său că, 
în ce priveşte hotarele, Molotov ar fi venit la Londra cu un plan 
gata făcut de împărţeala Răsăritului, în afară de hotarul polono- 
sovietic, pe care ruşii ar fi declarat că-l vor stabili de comun 
acord cu guvernul polon . Englezii erau gata să se învoiască, Au 
rezistat însă polonezii, care erau gata să publice o notă de pro- 
test. Ministrul polon fusese însărcinat să şi citească această 
notă la Berna. Sprijiniţi de americani, polonezii au izbutit însă 
să împiedice, pînă la sfîrşit, planul Molotov. Răsăritul nu a fost 
împărţit. Roosevelt s-a explicat direct cu Molotov, în această 
privinţă. Tratatul anglo-rus este, deci, aşa cum a fost precizat, 
- fără nici o rezervă şi nici o clauză secretă. Constituie un 
succes pentru anglo-saxoni, şi o binefacere pentru popoarele răsă- 
ritene, care nu au nici un interes, ca problema teritorială să l 
fie hotărîtă de pe acum. 


Pe cînd polonezul era încă la mine, a sosit să mă 
vadă Melasse, un diplomat grec, care soseşte de la Londra. Mi-a 
transmis complimente din partea lui Diamantopulos, - prietenul 
meu, fost ministru grec la Moscova - care acum se află la Londra. 

In cercurile greceşti, din capitala Angliei, sînt 
aşteptat cu nerăbdare, - prezenţa mea ar fi utilă spre a coordona 
acţiunea ţărilor balcanice. (...) 


30 iulie 

Am răspuns la scrisoarea trimisă de Tilea (de la 
Londra), prin mijlocirea polonezilor: "Deplasarea pe care o ceri 
trebuie să fie posibilă, oportună şi în adevăr folositoare;depinde 


1) Sînt un prizonier. 


2) Aristocrat polon în exil. 

deci de anumite împrejurări care nu atîrnă de voința noastră, am 
bune temeiuri pentru a socoti că prezența mea, la Geneva, serveşte 
în acest moment cauza românească, îngăduindu-mi de a interveni mai 
eficace (în problemele noastre) în timp util; dacă ai nevoie de 
sprijinul meu asupra unui punct Pree tins binevoieşte să-mi dai de 
ştire pe aceiaşi cale, - G,” 


Părăsesc Bellerive pentru cîteva ore spre a primi 
în Rue de Granges, pe Sullivan, Ii pun la curent cu "incidentul" 
Tilea. Imi _ mulţumeşte pentru răspunsul ce i l-am dat, Guvernul 
britanic îmi arată stimă şi încredere, dar este deplin de acord, 
ca să nu grăbim "lucrurile", deocamdată, Prezenţa mea la Londra 
ar trezi bănuielile ruşilor,(...) 


5_iulie 

(...) Nemţii care au înaintat val-vîrteij pînă a- 
proape de valea Nilului, par să fie opriţi în faţa Alexandriei. 

In Rusia a început, în sfîrşit, “marea ofensivă”. 
Lovitura cea dintîi a fost dată între Kursk şi Harkov. 


lo iulie 

Ofensiva germană între Harkov şi Kursk pare să 
fi avut un mare succes, Nemţii se află acum pe Don; au tăiat ca- 
lea de comunicaţie Moscova-hRostov, ta Voronej; şi se căznesc să 
despartă armata lui Timoşenko 1) de armatele din nordul Rusiei. 
Ei pregătesc astfel campania spre Caucaz... 

In fața Alexandriei, situația e gravă - şi neschim- 
bată. Cele două tabere stau faţă în faţă. concentrîndu-şi for- 


tele, E punctul cel mai critic din întreaga situaţie a războiului, 


Am revenit la Geneva, ca să aflu veşti, Am văzut 
pe Payot.- Nemţii răspindesc, prin oamenii lor de afaceri care se 
plimbă prin Elveţia, zvonuri de pace, Germania va înainta, anul 
acesta, pînă la Volga(Astrahan), şi va cuceri Caucazul, Atunci va 
sta de vorbă cu America, de la egal la egal, de la continent la 
continent: America - Europa, Se va găsi un mijloc de împăcare, 

1) Mareşal sovietic, fost ministru al Apărării Naţionale, comandant 
al unui grup de armate pe frontul ucrainian,. 

Nemţii nu voiesc să împingă lucrurile prea departe. Işi dau seama 
că America nu poate fi învinsă şi că războiul nu poate fi cîştigat 
în Atlantic. (Inarmările americane şi producția americană îngri- 
jorează mult pe nemți). De aceea se va căuta o pace realistă, Nem gai 
vor face concesiuni... (Prin Franța lui Laval caută să păstreze 
un contact cu Statele Unite). 

- Aceiaşi "notă" mi-o dă Sauerwein, bătrînul zia- 
rist francez, azi colaboraționist sută la sută: nemții vor împinge 
cît mai departe, apoi vor încerca să stea de vorbă. Toamna, se vor 
termina operațiile, iarna va fi rezervată pentru negocieri, 

Cam tot astfel îmi vorbeşte şi Bova Scopa, în tre- 
cere prin Geneva, (Italianul avusese cuvinte grele pentru mine, 
iarna trecută; de data asta însă, se pare că a schimbat tonul). 

El crede că cele două tabere se apropie tot mai mult de un punct 
mort, cînd nimeni nu va mai putea învinge, şi cînd, vrînd-nevrînd, 


vor fi nevoite să stea de vorbă. 


In schimb, anglo-saxonii par cu atît mai îndîrjiți 
cu cît lucrurile merg mai prost. Vorbesc de un război de 3-4 ani. 
Pregătesc o ofensivă de aviație în Occident. 

Printre motivele care apropie pe nemți de ameri- 
cani, este şi duşmănia pe care cercurile conducătoare germane au 
dobîndit-o împotriva japonezilor. Marile succese japoneze, în ex- 
tremul Orient, au prilejuit gelozia nemților, dezvoltând la Berlin 
resentimente "rasiste", Se spune, că în ciuda unor tranzacții în- 
cheiate mai înainte, - cu privire la materiile prime din insulele 
olandeze, - japonezii nu înțeleg să dea nimic din prada lor de 
război. E interesant de urmărit dacă împărțeala şi complicitatea 
germano-japoneză va duce la aceleaşi rezultate ca şi împărțeala şi 
complicitatea germano-sovietică. Nu e uşor de a împăca între ele,- 
şi de å le ţine laolaltă două imperialisme deslănțuite, chiar cînd 
sînt despărțite de şapte mări şi ţări. 

hămîne de văzut dacă această duşmănie comună, faţă 
de Japonia, va putea îndupleca pe americani să facă pace cu Hitler, 
şi să împartă lumea cu el. Nemţii nu-şi dau încă destul de bine 
scama cît de răspîndită, şi de adîncă e ura împotriva lor. Bruta- 


litatea senină, cruzimea sistematică şi conştiincioasă cu care 


~ ldo -~ 
distrug ţări şi suprimă popoare, credința barbară în numele că- 
reia înfrîng toate legile de dreptate şi de omenie, i-au aşezat 
pe un plan moral care îi desparte de restul lumii: Hitler s-a în- 
vins pe el însuşi, nimicind de mai înainte orice putinţă de împă- 
care; nimeni nu-i mai poate întinde mîna pentru a-l ierta şi a-l 
scăpa, E osîndit să lupte, să "învingă mai departe, pînă la capăt, 
pînă la prăpastie, 


ll iulie 

Suilivan a venit să mă vadă la Geneva, 

Profesorul Hulubei, după călătoria sa în Franţa, 
in Spania şi in Portugalia, a venit să mă vadă la Castelet”, 
Mărturiseşte că a fost adînc mişcat de primirea ce i s-a făcut în 
Franța, Această primire organizată de "colaboraţionalișştii ofi- 
ciali“'a fost rece şi neînsufleţită, pînă în clipa cînd univer- 
sităţile franceze, profesori şi studenţi, şi-au dat seama cu cine 
au de-aface, Apoi simţămintele s-au contopit în cele mai mişcătoare 
manifestații de simpatie şi de credinţă comună în reînălțarea 
Franţei şi în refacerea României. 

"Stiu că suferiţi, dar trebuie să ştiţi că şi 
noi suferim cumplit!", au fost vorbele cu care llulubei, - care 
simte, gîndeşte şi vorbeşte ca un moldovean ales, şi ca un om de 
omenie, - şi-a deschis pretutindeni porţile în Franţa “neocupată”. 
Solul oficial al României războinice, aliată cu Germania, - sol 
de care, la început, toţi francezii neoficiali s-au ferit cum era 
şi firesc, - a izbutit să înlăture astfel minciuna care apasă 
asupra atitudinei şi propagandei oficiale atît în Franţa cât şi 
în România: inimile s-au apropiat, cînd au simţit că suferă la 
fel, bat la unison. şi aşteaptă aceiaşi mântuire, 

De aceea, Hulubei s-a întors din călătoria sa din 
„Franţa cu alte impresii decît ale voiajorilor oficiali. Payot, de 
pildă, care a fost de curînd la Vichy, unde a vizitat pe mareşal, 
din ce în ce mai batrin, şi pe Laval, din ce în ce mai ţigan, care 
îşi scuipa în sîn şi jura că iubeşte Franța, Payot a rămas întris- 
tat de lipsa de reacțiune sufletească a cercurilor politice fran- 
ceze. Hulubei a adus cu el o notă de optimism şi de însufleţare, 

Tineretul francez, pe care l-a cunoscut la Lyon şi la Montpellier, 
e înarmat sufleteşte şi hotărît să reziste propagandei şi pre- 
siunii străine: el crede şi aşteaptă ceasul eliberării. - "Mă 
întore cu însuflețire în ţară, - îmi spune Hulubei, Stiu acum că 
o lume întreagă simte ca noi. O pornire sufletească atît de vie 


şi neînfrîntă va învinge toate necazurile zilelor de azi". 


13 iulie 

(...) Sînt informat că Lahovary, zis Bibico, si- 
nistra mică pocitură care îndeplineşte misiunea de reprezentant 
al ţării la Berna, se plînge mereu în rapoartele sale despre ac- 
tivitatea mea subversivă, care-i “jenează" străduinţele diploma- 
tice, A raportat, astfel, la Bucureşti, că de Weck, ministrul 
Elveţiei la Bucureşti, cînd a trecut acum, în urmă, prin Elveţia, 
a venit să mă vadă la Geneva, întîlnindu-se cu Xenil) la Lausanne, 
fără a da pe la el, la Berna, - "Aceasta se datoreşte, a scris 
Bibico, binecunoscutelor sentimente anglofile şi semitofile ale 
lui de Weck”, Semitofile pentru Xeni, anglofile pentru mine.(...) 


14 iulie 

Ziua Franţei. A Franţei de ieri, Cea de azi, adică 
Franţa oficială şi atît de provizorie de la Vichy, nu mai serbează 
căderea Bastiliei. Marsillieza a amuţit. Ieri un apostol al "re- 
voluţiei naţionale” vorbea "legionarilor", lăudîând pe nemți, pre- 
țuind "generozitatea lor atîta de aleasă faţă de Franţa (căreia 
nu-i rezervă soarta Poloniei!), şi spunînd cu vocea animată cam 
aceleaşi prostii cu care legionarii noştri au fost împinşi spre 
jaf şi crime. 

Azi, radio Vichy ne dă conferinţa unui filozof din 
"şcoala nouă", care mai că nu se bucură de prăbuşirea Franţei, 
fiindcă ar fi îngăduit înscăunarea ideilor lui Dumnezeu, de familie, 
etc, Aceste noţiuni eterne, spune filozoful de la Vichy, se vor 
putea încadra în ordinea nou, făurită de Hitler pentru salvarea 
civilizaţiei: (Dumnezeu? Cine? Wotan? llitler? Himmler? Familia? 
Unde? In bordelele naziste, unde fetele sînt împinse de poliţie, 


1) Const. Xeni, fost ministru al muncii, în guvernul prezidat de 
Take Ionescu, în 1922, 

ca să fie'fructiticate”, şi să dea copii neamului ales?). Ura îm- 
potriva revoluţiei franceze şi a ideilor secolului trecut, împinge 
pe gînditorii reacţionari, care nu s-au simţit niciodată mai la 
largul lor, ca să stäruie cu o mulţumire abia tăinuită asupra 
"cauzelor adevărate ale prăbuşirii franceze”, şi să ceară înlătu- 
rarea pentru totdeauna din istoria Frantei a “funestei idei de 
libertate”... Războiul pierdut e o şcoală de binefăcâtoare umi- 
lință. Franța a căzut, dar gândirea franceză a scăpat din cătuşele 
raţiunii, în care se zbătea încă de pe vremea lui Descartes, şi 
caută din nou un adâpost sub aripa ocrotitoare a providenţei divine, 

Această filozofie care se leagă de gindirea celor 
mai aleşi reacționari ai secolului trecut, ca Joseph de Maistre 
şi Bonalal?, tinde azi, sub îndrumarea lui Pétain, să rînduiască 
nu numai gindirea franceză, dar mai ales viaţa publică, 

Putin ie pasă acestor sectari filozofici şi secäturi 
politice, câ Hitler nu a învins în numele lui Dumnezeu, nici al 
unei autorităţi de ârept divin, nici al familiei, nici al trecutului. 
ci. în numele unei mişcări care e o realitate tragică şi nu o jal- 
nică parodie, ca revoluţia naţionala a mareșalului Pétain ! Puțin 
le pasă că această aşa zisă “revoluţie” a lui Hitler suprimă cu o 
îndrăzneală barbară toate valorile divine şi umane pe care se ră- 
zima odinioară civilizaţia europeană, Puțin le pasă că scopul lui 
Hitler, victima pe care el şi-a ales-o, printre atitea altele, nu 
e revoluția franceză, nu e republica franceză, nu e democraţia 
franceză, ci e Franţa, cu toate bogăţiile şi cu toate bunurile ei 
morale şi materiale. cu trecutul şi cu viitorul, cu gloria şi cu 
strălucirea ei de mare naţiune, (...) 

AL Aulie. 

Nemtii au atins şi au trecut Donul, pe un front 
întins, de la Voronej pină la Rostov, şi se pregătesc să atace 
Rostovul, pe la Nord, coborind Donul, După un popas de lo zile, 
Rommel! ataca din nou in Egipt, Englezii nu par să se simtă prea 


1) J.de Maistre, filozof francez, adversar al Revoluţiei. 1753-1821; 
L.de Donald. scriitor politic francez, 1754-1840, 

bine în şa, pe pozițiile lor de la El Alamein, în fața Alexandriei, 
Numai aviația lor face minuni, 

Comunicatul de pe front dezvăluie o polemică dra- 
matică între Aliați. Ruşii aşteaptă un al doilea front. Anglo - 
americanii au făgăduit, dar nu se grăbesc, pentru motive desigur 
binecuvîntate, Pentru a grăbi hotărîrea britanicilor, ruşii au o 
tendință de a exagera "dezastrele" lor de pe Don, pe care englezii 
caută, în comentarii judicioase, să le micşoreze ca să cîştige 


timp. (C...) 


24 iulie 

Aflu că nemții îşi desvăluie năravul şi față de 
noi. Cu toate jertfele sîngeroase pe care le facem, nu am izbutit 
să cîştigăm nici "stima", nici încrederea lor, Indeosebi , clasele 
noastre conducătoare sînt prost văzute. Tăranul român e"admirabil", 
adică poate fi folosit şi exploatat cu prisosinţă; clasele supra- 
puse trebuiesc însă înlocuite. Nemţii pregătesc astfel stăpînirea 
României. Şi de ce n-ar pregăti-o? Cine-şi poate închipui că ei 
vor face o excepţie cu noi? "Ordinea nouă” la care s-au înhămat cu 
atîta însufleţire toţi zevzecii de la noi, înseamnă stăpînirea ger- 
mană pe continent, stăpînirea totală. Cum am putea rîvni să se 
mântuie de această stăpînire, tocmai ţara cea mai bogată? Jertfele 
noastre ne slăbesc, adică ne pregătesc şi mai bine ca să fim su- 
puşi şi robi. Iar lichelismul unei anume pături de politicieni şi 
economişti germanofili nu ne pot, fireşte, ridica în ochii unor 
cuceritori realişti care nu respectă decît forţa. Bietul Antonescu 
și-a croit o soartă tragică: dacă nemţii ies învingători, el va 
avea dezamăgiri mai crunte decât în cazul unei victorii anglo - 
saxone, In cazul înfrîngerii, va dispărea cu renumele unui bărbat 
“abil”, care a ştiut "să câştige timp”, In cazul cel dintîi, va 
rămine ca autorul vinovat al umilirii şi al înjosirii neamului său, 
De aceea, poate, mareşalul vorbeşte din ce în ce mai mult de pacea 
de compromis, de o pace de înţelegere, de o pace fără victorie.(...) 


27 iulie 
Carl Burckhard a văzut cîţiva germani, în vizită 


la Crucea Roşie din Geneva. Unii dintre ei sînt violent antinazişti, 

şi pretind că nemții sînt din ce în ce mai sätui de război şi de 
victorii, Alții se tem de tirania pe care partidul o va exercita 
după război, Un ofițer distins, de aviație, spunea: "Noi luptăm 
şi învingem, iar porcii ăia de 8.8. se pregătesc de pe acum să 
tragă toate foloasele”, Militarii prevăd o ciocnire între armată 
şi milițiile naziste, Se zvonesc certuri grave înăuntrul partidu- 
lui; Goering ar fi fost îndepărtat de la conducerea aviaţiei şi a 
planului economic, Inamicii săi ar fi pus la cale un proces împo- 
triva lui, pentru "imbogăţire frauduloasă”, Hitler a oprit acest 
proces, care ar fi putut compromite întreg regimul, Despre Hitler, 
se povesteşte că e abătut, nervos şi adînc îndurerat de . . o 
popularitatea lui Rommel! 

In timp ce se spun atîtea vrute şi nevrute, dorite 
şi nedorite, despre drama lăuntrică a Germaniei, armatele nemţeşti, 
oprite la Voronej, înaintează la Sud, cuceresc din nou oraşul 
Rostov, distrus şi pustiit, trec Donul, înaintează spre Caucaz, 

In Africa, trupele Aliaților şi Germaniei stau 
faţă în faţă la El Alamein, într-o poziţie care, după toţi criti- 
cii militari, nu putea să reziste mai mult de trei zile, şi care 
totuşi rezistă de mai bine de trei săptămîni, (,.,) 


4 august 

Tocmai luam prînzul la Landecy, unde supraviețuiesc 
atitea amintiri din trecutul meu genevez, cînd am aflat de moartea 
marelui istoric şi filosof italian Guglielmo Ferrero. 

Vestea m-a îndurerat. Bătrînul istoric căutase 
toată iarna pe soţia sa, Gina Lombroso, scriitoare cu renume mon- 
dial, fiica lui Lombroso, şi acum, în vară, fericit că soţia sa de 
viaţă se întremase, a luat un mic răgaz, la Montreux, la celălalt 
capăt al lacului, Acolo moartea l-a ajuns fulgerător, în timp ce 
soţia sa îi citea scrisori primite din Italia. Acum două săptămîni 
îşi sărbătorise a 72-a aniversare. Avea o ură de moarte împotriva 
nazismului şi un dispreţ suveran pentru fascism, Nu avea obişnui- 


tele cuvinte de scuză pentru Casa de Savoia, (.,.) 


7 august 


George Cruţescu este pentru câteva zile la Geneva, 
Vine de la Ioakimov,. din "marele Reich"! E turburat şi îndurerat. 
Chipul Germaniei e crud şi întunecat. Prietenul meu a fost martor 
la acte de nespusă barbarie, împlinite împotriva cehilor şi a evre- 
ilor, In numele "ordinei noi", nemţii "curăţă" adică alungă şi ucid 
zeci de mii de cehoslovaci, intelectuali, în mare parte din Boemia 
şi Polonia. Cruzimea metodică, sistematică, perversitatea birocra- 
tică, poliţienească, rînduiala şi sadismul cu care sînt înfăptuite 
aceste crime, întrec orice închipuire. Oamenii dispar fără urmă, 
printre ei copii şi femei. Sate, orăşele întregi sînt distruse cu 
tot ce vieţuieşte în ele, peste mormanele lor de ruină se aşterne, 
pămînt şi trece plugul. Neamuri întregi înjosite, jefuite, chinuite 
sînt osîndite să piară ca să se poată întinde, şi ca să poată stă- 
pîni poporul "ales" de brute mecanizate, care ţine, sub amenința- 
rea mitralierelor, întreg continentul european. 

Germania însăşi e chinuită şi ruptă în două, - de 
o parte sînt generaţiile "trecute", care-şi amintesc şi se căiesc, 
care sînt chinuite de remuşcări, de groază şi de ruşine, care simt 
cum clocotesc pretutindeni patimi potrivnice poporului german, şi 
cum o ură neîmpăcată se ridică, în lumea întreagă, împotriva aces- 
tor asupritori şi călăi; iar pe de altă parte, sînt generaţiile 
tinere, călăii şi asupritorii, neisprăviţii, cu patime descătuşate, 
prinşi în mrejele unor organizaţii care nu le impun disciplina de- 
cît pentru a-i împinge mai repede, - bine hrăniţi, bine înarmaţi, 
şi bine plătiţi, - spre posturi "de răspundere", unde le este în- 
găduit să domnească, fără frîu şi fără lege, stăpîni nevrednici 
ai unor vremi de nespusă înjosire, In ce a mai rămas din cercu- 
rile "burgheze", formaţiile de S.S, sînt numite pe faţă: "llenker",- 
călăii, şi privite cu groază şi cu desgust. Se aud cuvintele cele 
mai aspre şi plîngerile cele mai îndurerate, din partea unor per- 
sonalităţi distinse,înrudite cu lumea înalţilor funcţionari şi 
militari, împotriva "partidului", şi chiar împotriva lui llitler, 

După părerea martorilor oculari, această diviziune 


a Germaniei nu poate duce la nici o îndreptare a situaţiei: 

oamenii cinstiţi nu au nici o putere, “partidul” hitlerist e stä- 
pia pe ţară, şi va fi miine stāpîn pe lume, Victoria "va fi a lui", 
- e de pe acum a lui, O mitralieră în mâna unui bandit ţine în şah 
o mie de bărbaţi “cumsecade”, "Revoluţia nazistă” nu mai poate fi 
oprită, nici ingrădită, ta e pe cale să cucerească lumea! Victo- 
riile nemțeşti, în Rusia de Sud, in Cuban, în Caucaz, îi deschid 
porţile, pentru mult-rivnita împărăție a lumii, (o...) 


1L A august 


Sullivan îmi spune că lucrările mele au interesat 
mult cercurile competente (britanice), şi că mi se cere lucrarea 
cea mare, (lucrarea prezintă un interes deosebit pentru britanici, 
considerată ca o contribuţie ia lămurirea deplină a unui adevăr 
istoric şi anume că sovieticii nu au intrat în război de dragul 
Angliei, şi pentru a mintui imperiul britanic, ci au intrat 
împotriva voinței lor, după ce au făcut tot ce le-au stat în pu- 
tinţă ca să păsștreze complicitatea lor cu nemţii, împotriva engle- 


zilor, - şi numai fiindcă nemţii au găsit cu cale să-i atace), 
d4 auguat 


Aflu că efectivele româneşti. făgăduite nemților, 
sînt uimitor de mari. Vom mobiliza pină la un milion de oameni, 
Ică nu ar fi fost informat de această "sfortare”, pe care mareşalul 
a promis-o0, şi s-ar fi rostit împotrivă 

Jertiele militare nu ne scutesc de jertfe economice 
Clodiusi? 
să culeagă ce mai poate [i de cules, Cei doi Antoneşti rezistă cît 


dă necontenit tircoale gospodăriilor noastre, şi caută 


pot, - adică nu pot prea muit. Numaidecit nemţii agită spectrul 
unei noi echipe, Se pomeneşte numele unor generali deosebit de slu- 


garnici, printre care Dragalina,ÂAntoneştii se tem şi se supun. 


1) Seful misiunii economice germane în Románia. 

Mareşalul e serios bolnav. (Aceiaşi veste mi-a dat-o 
şi un diplomat elvețian. Se vorbeşte de angină pectorală pe temei de 
sifilis, Problema succesiunii e deci deschisă). 

Printre generalii "demni", care îndrăznesc să-şi 
spună părerea, şi care sînt în stare să aibă o părere, se citează 
numele lui Iacobici. Acest general, care după intrarea trupelor 
noastre la Odesa, trecea drept cel .mai destoinic şi mai cuminte mi- 
litar al nostru, a fost trecut la pensie, în virtutea unei noi legi. 
(...) Lui Iacobici nu i se iartă, în speță, un memoriu prin care 


s-a opus înaintării noastre spre Caucaz. 


19 august 


(...) Churchill e la Moscova. Englezii fac "repe- 


tiții de debarcare", la Dieppe, Ruşii luptă din greu în Caucaz. (...) 


25_august 


(...) Războiul bîntuie, mai grozav ca niciodată, 
intre Don şi Volga. Stalingradul e în primejdie. Nemţii se caţără, 
prin Caucaz, şi înfig drapelul pe Erzerum. Americanii iau o parte 
din ce în ce mai activă la luptă.(...) Brazilia a intrat în război, 


(sao) 


30 august 


(...) Primesc vizita mai multor tineri diplomați 
români: Buzeşti, Anastasiu, Pogoneanu şi Nicu Hiott. Anastasiu e 
secretar al legației din Vichy. Ceilalţi au urmat cura la Vichy. 
Toți patru sînt convinşi de victoria anglo-saxonilor şi adînc în- 
grijorați de soarta țării. Se interesează de părerile şi acțiunea 
mea. Le spun că convingerile mele se întemeiază mai mult pe date 
politice şi ... filozofice, decît pe considerații militare. Din 
punct de vedere militar nemții sînt încă foarte tari. Au un "avans" 
faţă de anglo-saxoni, avans pe care nu sînt dispuşi să-l piardă. 
Au izbutit să pună mîna pe întreg continentul european şi să-l ţină 
sub deplina lor stăpînire.(...) 

Din nefericire, Germania nu este însă în stare să 


facă din victoriile ci asupra Europei o victorie europeană, 


- 148 - 


Năravul poporului ei - care are atîtea însuşiri! - şi mai mult 
încă, firea regimului ei de azi, nelegitim, bănuitor, irascibil 
şi pătimaş, se luptă acum, chiar după ce atîtea operaţii militare 
s-au încheiat cu bine, cu sufletul şi fiinţa popoarelor europene, 
Simţiriie, gîndurile, tradiţiile, dreptul, cultura vechiului con- 
tinent, toate sînt călcate în picioare. Mâna de barbari care au 
pus stăpînire pe Germania şi-a întins, prin izbînzile Germaniei, 
stăpinirea asupra popoarelor europene. Aceşti barbari nu au nici 
voinţa, nici putinţa să rînduiască Europa, altfel decît au rînduit 
Germania, Ei se tem de răzvrătirea europenilor, cum se tem de 
răzvrătirea.nemților, şi teama lor îi împinge să ia măsuri "de 
apărare" tot mai crude, tot mai nesocotite, mărind mereu nemul- 
ţumirea, neastîmpărul şi ura popoarelor stăpînite, ~ deci "aliate", 
ocupate sau înfrînte, Aceste fapte sînt atît de adevărate, încît 
vedem chiar acum, că regimul "partidului nazist” se înăspreşte 
pretutindeni: în Norvegia, unde execuțiile se ţin lanţ; în Olanda, 
unde toate năzuințeie de viaţă liberă sînt dispreţuite; în Polo- 
nia, care nu mai e decât un uriaş cimitir; în Boemia, unde dăinu- 
iesc cele mai sălbatice represiuni; şi chiar în Germania, unde 
poliţia e înălţată la rangul celei mai înalte instituţii de stat, 
unde fiecare fruntaş are poliţia sa, unde poliţii speciale con- 
trolează armata, burghezia, proletariatul, şi unde noul ministru 
"de justiţie”, numit din rîndurile partidului, a primit înalta 
însărcinare, să stabilească normele de drept, ţinînd seama de 
"principiile partidului“, şi în afara normelor de drept obişnuite, 
Această exaltare a spiritului de partid, care 
prin doctrina şi prin metodele sale, este anti-european, duce la 
înteţirea patimilor, la exasperarea urii împotriva regimului ger- 
man, Prăpastia între Germania şi ţările dimprejur se adînceşte, 
zi de zi. Dacă ar fi cu putinţă ca Europa să se unească, ea s-ar 
uni împotriva lui llitler, - cum s-au unit popoarele europene, la 
Leipzig, împotriva lui Napoleon. Pînă atunci, ele aşteaptă mîn- 


tuirea din afară. Toate popoarele europene, şi chiar poporul german, 


aproape în întregime poporul italian, - doresc cu nerăbdare şi pa- 
timă, prăbuşirea puterii germane, Si nu mai este cu putinţă ca 


acest divorţ cumplit, între cuceritori şi: învinşi, să poată duce 

la o înțelegere: de o parte pornirea e prea mare, de altă parte 
ura prea adîncă, prăpastia se va adînci tot mai mult. 

In asemenea condiții, Germania, oricare ar fi si- 
tuația ei militară, nu poate învinge. In timp ce îşi iroseşte 
puterile în Rusia, - luptele dintre Don şi Volga sînt cele mai 
sîngeroase care au fost vreodată în Europa, - anglo-saxonii se 
pregătesc, Lipsa lor de experienţă militară e compensată prin ca- 
pacitatea lor tehnică, prin resursele lor industriale, prin dîr- 
zenia caracterului lor. Anglia nu a fost niciodată învinsă; Sta- 
tele Unite au cel dintîi prilej, în istoria lor, ca să învingă 
şi să sprijine autoritatea lor de mare Putere, pe o izbîndă mili- 
tară, Si Anglia deci, şi Statele Unite au hotărîrea neînduplecată 
de a merge pînă la capăt. Ele au putinţa de a se pregăti în tihnă: 
Rusia atrage spre ea şi dărîmă trei sferturi din puterea de luptă, 
de viaţă a Germaniei. Uriaşul număr de luptători şi uneltele de 
luptă din Apus, vor intra atunci în luptă. Iar Germania nu va pu- 
tea rezista decît pe un pămînt care se cutremură şi îi fuge de sub 
picioare, printre flăcările mistuitoare ale neîmpăcatei uri a po- 
poarelor europene. 

lată situaţia, aşa cum o văd eu, şi pe care noile 
şi strălucitele victorii militare germane nu o pot schimba, Ger- 
mania a pierdut, încă de pe acum, "războiul sufletesc", Nu numai 
omenirea întreagă, dar tot ce e omenesc e împotriva ei. Restul va 
veni de la sine... Soarta lui Hitler e pecetluită. 

Să ne întoarcem acum la ţara noastră, care a avut 
nenorocirea să fie prinsă în vîrtejul unor întîmplări pe care nu 
le putea stăpîni, nici rîndui.(...) 

De bine, de rău, Antoneştii au fost prinşi în hora 
războiului. Luptăm şi sîngerăm pentru o cauză care nu-i a noastră, 
sau în orice caz, nu mai este a noastră. Luptăm eroic, dar cu des- 
nădejde în suflet: ştim că libertatea pe care o cucerim la Răsărit, 
o pierdem la Apus, Nu avem pentru "Aliaţii noştri!" nici dragoste, 
nici încredere. Simţim, că pe măsură ce ne sleim puterile, pe Volga. 
sau în Caucaz, rămânem mai slabi în Carpaţi, şi mai supuşi stăpî- 
nirii nemţeşti. Am jucat totul pe o singură carte, - pe o carte 


rea, .. 

Tot ce putem cere, şi e bine ca fiecare dintre 
noi, care e conştient de ce se petrece în lume, să fie o părti- 
cică vie a conştiinţei naţionale, este să nu compromitem, fără 
rost, orice posibilitate de îndreptare, în ziua judecății, când 
se va pune,pentru statul român, problema însăşi a existenţei 
sale... 

Avem deci tot interesul să păstrăm neatinse, în 
miinile nostre, toate atuurile, prin care am putea contribui să 
fim un factor de echilibru şi de ordin european,(...) 


6 septembrie 

Prind la radio, din întîmplare un “mesaj” din 
America al lui Thomas Mann câtre poporul german, Regele Midas - 
spune scriitorul neamt - prefăcea în aur lucrurile pe care punea 
mâna. Naţional-socialismul le schimbă în noroi.. t? Aşa de pildă 
stăm şi cu ideea europeană, Europa lui Hitler! Un continent în 
care unii se întind peste măsură, iar alţii mor, O concepție de 
gorilă, O Germanie nazistă umtlată, iar de jur-împrejur, cadavre. 
Europa va mai fi, trebuie să mai fie, - dar nu va putea fi decît 
după prăbuşirea gorilei... 


Este şi teza mea, 


8 ~ 914 septembrie 


Lupta pentru Stalingrad ia proporții tot mai 
uriaşe. Rezistența sovietică e înverşunată. Nemţii nu mai pot 
înainta decît pas cu pas. Pierderile sînt înfricoşătoare. 

Românii luptă, pare-se, pretutindeni; iau parte şi 
la atacul împotriva Stalingradului, Inaintează în Caucaz. Ocupă 
oraşele de pe litoralul Mării Negre, Comunicatele germane sînt 
pline de menţiuni, uneori chiar de laude, privitoare la trupele 
noastre, Ne compromitem pe întreg frontul, cu un croism sublim şi 


cu toată gloria,(.,.) 


1) Textul menţionează, între paranteze, cuvântul rostit de Thomas 
Mann :"Dreck” adică fecale, murdărie, 


Primesc vizita lui Cantemir!) care vine de la 
Helsinki, In Finlanda, nemţii nu se simt la ei acasă. Guvernul 
finlandez nu crede în victoria germană, Păstrează contactul cu 
americanii (chiar şi legăturile diplomatice; ministrul Statelor 
Unite la Helsinki e un mare prieten al Finlandei?) , Nu joacă pe 
două tablouri, - sînt însă atît de demni finlandezii, de conşti- 
enţi de neatîrnarea lor, încît nu se confundă cu cauza aliaţilor 
lor, şi nu dispar ca stat şi ca neam, pe tabloul pe care au jucat, 

Nemţii sînt din ce în ce mai conştienţi că pierd 
războiul, 

(...) Ruşii au bombardat Ploieştii şi Bucureştii, 

„„, Protestele din Franţa (Herriot, Cardinalii) 
dovedesc că Franţa presimte posibilităţile unei:schimbări, Laval 
e obosit, descurajat. Inlocuirea lui, prin Doriot, ar fi totuşi 
o nenorocire. 

Bulgarii încep a face propagandă pentru un bloc 
balcanic, sub "egida lor", şi fără turci (este teza lui Kiosse- 
ivanof), 

(...) Englezii nu pot trata cu Hitler şi nici nu 
trebuie să trateze, Asta nu înseamnă că pacea trebuie să ducă la 
distrugerea Germaniei sau la ciopîrţirea ei, 


18_septembrie 


Găsesc în librărie cartea engleză "Conditions of 


Peace”) 


, Scrisă de profesorul E.H, Carr. Fireşte nu poate fi vorba 
decît de un eseu. O pace nu se întemeiază pe ideile care frămîntă 
mintea gînditorilor politici, la începutul unui război, ci pe ace- 
lea care se impun la sfîrşitul sforțării războinice. (...) 

1) Secretar de legaţie în Finlanda. 

2) Finlanda se afla în război nedeclarat cu Statele Unite. 

3) "Condiţiile păcii”, 

Critica îndreptată împotriva păcii trecute 
în bună parte îndreptăţită, de altfel uşoară, fiindcă se înteme- 
iază pe argumentări. îndeobşte cunoscute, Consecințele trase din 
această critică sînt însă excesive (...). Rusia este socotită o 


este 


prietenă, fiindcă luptă şi sîngerează, şi fiindcă reprezintă un 
principiu dinamic pentru a înfăptui, pe cale revoluţionară, o 
rîndyială nouă (...) Deci, două consecinţe “logice” : a) Statele 
tampoane, între Germania şi Rusia, sînt inutile şi primejdioase, 
deoarece ele crează o legătură de solidaritate între cele două 
imperii, trezindu-le pofta comună de a le împărţi; b) Statele 
răsăritene trebuie să se sprijine pe U.R.S.S.: "Dacă aceste ţări 
Est-europene sînt hotărîte să se libereze de sub dominaţia Ger- 
maniei, trebuie să acţioneze în strînsă şi -voluntară cooperare 
cu Uniunea Sovietică, şi să rezerve Rusiei un cuvînt hotărâtor, 
în eventualitatea organizării acestei regiuni”, lar mai departe: 
"Aşa cum se acordă Marii Britanii preponderență, în Vestul Europei, 
să se acorde aceeaşi preponderență Rusiei, în Estul Europei” 
Punctele lui Carr trebuiesc combătute, de pe acun, 
fiindcă acolo unde nu mai există contraponderea judecății clare 
şi a bunului simţ francez, ele se pot întinde şi înfige tot mai 


mult. Cu atît mai mult cu cît sînt comode; nu mai este vorba de 


o ceartă cu Rusia, ci de o împărţeală. Si corespund nu numai so- 
cotelilor politice, dar şi sentimentelor de recunoştinţă ale 
anglo-saxonilor faţă de ruşi. (...) Politica de construcţie ar fi 
înlocuită astfel, printr-o politică mult mai uşoară, de împărţeală. 
Europa, în loc de a fi o unitate, ar fi fixată între doi poli,şi 
ar fi condusă de la Londra şi de la Moscova: este himera Pactului 
Ribbentrop-Molotov, care a pătruns în unele capete anglo-saxone, 
fireşte şi ruseşti, care caută să dea problemelor europene, - sub 
cuvîntul de "ordine nouă”, “revoluţionare” (vocabularul lui Hitler!) 
- o soluţie care a suferit cel mai cumplit faliment. 


mr a pt IT at ae mere 


1) Pacea de la Versailles, 1918-1919, 
2) Op.cit.pag.197 şi 206. 


Primesc vizita soţilor Salmanovitz, fost consul 
general al României la Geneva, pe vremea lui Titulescu. Salmanovitz, 
fiind evreu, a fost dat afară în timpul marilor "prefaceri", Acum e 
directorul unei mari întreprinderi internaţionale de transporturi 
şi de asigurări maritime, şi se bucură de o foarte bună reputaţie 
pe piaţă. E pentru prima oară cînd îl primesc la mine; ştiu că e 
de aproape supraveghiat de Gestapo, deoarece trece drept un anglo- 
fil convins şi activ, E cetăţean elveţian; lumea bancară serioasă 
are cea mai bună părere despre el. 

El îmi vorbeşte de situaţia generală, şi de des- 
creşterea simţitoare a producţiei germane, Apoi mă pune la curent 
cu un fapt foarte ciudat. Acum o lună, sau ceva mai mult, a sosit 
la Geneva un om de afaceri "străin" (adică nici român, nici elve- 
ţian), posesorul unui permis de export românesc pentru cantităţi 
însemnate de cereale în favoarea... Vaticanului! Cum Vaticanul nu 
face comenzi de cereale, "străinul" s-a gîndit să se folosească de 
permisul de export în beneficiul unei instituţii internaţionale, 
foarte venerabilă, - Crucea Roşie. Comitetul Crucii Roşii s-a re- 
cuzat, mai întîi, apoi a primit o formulă, ca să ia asupra ei 
stocajul, în Elveţia, al unei cantităţi de cereale româneşti, din 
care va cumpăra, pentru nevoile Crucii Roşii, pe măsuri ce se va 
ivi nevoia, Consiliul Federal Elveţian a aprobat această operaţie, 
cu condiţia să aibă dreptul să ridice el cantităţile de care nu 
va dispune Crucea Roşie. Afacerea e încheiată,sau pe cale de în- 
cheiere. 

Acum vine partea stranie: se pare că întreaga 
operaţie are scopul să înlesnească un export de capital din 
România, în folosul lui Flondor (fiul lui Iancu Flondor fost le- 
gionar, raliat regimului Antonescu, prieten cu Ică, şi care acum, 
de curînd, şi-a vîndut moşiile către stat, Acest Flondor, după 
spusele "străinului", (S. nu mi-a spus numele intermediarului) , 
nu are numai lei de transformat, în franci elveţieni, cu ajutorul 
guvernului de la Bucureşti, dar are şi "idei" de valorificat, Cică 
a pierdut încrederea şi simpatia pentru Hitler, şi e acuma anglo- 
fil, A însărcinat deci pe intermediarul străin să ia, în numele 
său, - el însuşi va veni foarte curînd în Elveţia -, contactul cu 
reprezentanţi ai legaţiei britanice din Elveţia, ca să le comunice 

că dacă guvernul britanic poate da României asigurarea că Anglia 
va sprijini reîntoarcerea Ardealului întreg, în cuprinsul hota- 
relor româneşti, mareşalul Antonescu se va retrage de la guvern, 
şi va lăsa locul său lui Maniu... !) 

Această poveste gogonată, sau poate, - mai ştii? - 
o fi o nouă ispravă a lui Ică, a fost adusă la cunoştinţa englezi- 
lor {o ştie şi Sullivan), şi transmisă la Londra. Guvernul brita- 
nic ar fi răspuns că e prea tirziu, sau prea devreme, ca să se 
ocupe de asemenea chestii. Dar Flondor nu se lasă şi a anunţat so- 
sirea sa la Geneva, 

Nu ştiu ce să cred din această comedie. Salmanovitz 
e prea serios ca să-mi istorisească basme, Nu îmi vine totuşi să 
cred că guvernul nostru, adică Ică, oricît de Ică ar fi el, ar re- 
curge la asemenea metode şi la asemenea intermediari, A discuta 
şi a compromite cele mai serioase probleme ale neamului, printr-un 
zevzec ca Flondor, şi chiar acela, absent, şi reprezentat printr-un 
om de afaceri “străin”, plasator de cereale şi traficant de per- 
mise de export, îmi pare a fi o încercare prea grosolană, care în- 
trece chiar îndrăzneala și "dinamismul" deşuchiat al regimului de 
azi, | 

Voi cerceta. Un lucru e de reţinut: de o bucată de 
vreme se înmulțesc, pare-se, străduinţele celor de la Bucureşti, 


de a relua contactul cu cercurile anglo-saxone,(,.,) 


Coincidenţă: Samuel Hoare, ambasador la Madrid 
(britanic), vorbeşte la Londra şi spune: "Diversitate şi varietate. 
In noua noastră Europă, va trebui să fie o înţelegere pentru men- 
ținerea tradiţiilor naționale, Fărâ aceste diferenţe de datină, de 
cultură, de limbă şi de guvernare, spiritul însuşi al civilizaţiei 
curopene ar dispărea, Varietatea, este ceea ce spuneam, în noua 
Europă, va fi libertatea pentru fiecare ţară, de a-şi alege pro- 
pria formă de guvernămînt. Cînd vorbesc de diversitate şi varietate 
nu preconizez, pentru moment, separaţia sau diviziunea Europei în 
autarhii izolate”, 


(coo) Carr, în cartea sa, confundă mereu dorul 
său de revoluţie, cu revoluţia şi cu revoluţionarismul din U,R.S.S, 
E nevoie de o reconstrucţie a Europei, ţinînd seama de tendinţele 
de prefacere, ca şi de nevoile permanente ale vechiului continent, 
Ne preocupă îndeosebi reconstrucţia la Est: experienţa istorică ne 
dovedeşte că îndeosebi, la Est, soluţiile de echilibru au fost 
bune (Viena, Paris, Berlin), iar soluţiile de dezechilibru, de 
hegemonie împărţită, de complicitate sau de împărţeală a zonelor 
de influenţă, au fost nu numai proaste, dar dezastruoase. Stim deci 
ceea ce trebuie, şi ceea ce nu trebuie. Nu trebuie reînvierea sub 
nici o formă a Pactului de la Moscova (august 1939). 

(...) Rusia nu a vrut să facă nimic pentru Europa. 
Singura dorinţă a fost să împartă, cît mai mult, cu Germania. Ea nu 
a plecat la luptă nici pentru a apăra un stat mic, nici pentru a 
salva un principiu de libertate, nici pentru a îngrădi o tendinţă 
de hegemonie. Dimpotrivă, s-a înţeles cu Germania pentru a împărţi 
unele state limitrofe, s-a folosit de acordul cu Germania, pentru 
a lovi în alte state vecine, şi a sprijinit tendinţa de hegemonie 
a Germaniei, pentru a profita cît mai mult, de pe urma ei. Ea nu 
a apărat pacea, ci dimpotrivă a contribuit, în mod hotărîtor, la 
izbucnirea războiului. Prin atitudinea şi faptele ei, a contribuit 
la prăbuşirea ordinei răsăritene şi la invazia Apusului de către 


trupele germane. (...) 


21 septembrie 


Acum trei ani, Armand Călinescu era răpus de gloan- 
tele unei bande de legionari. Se spune că Sima,care pătrunsese, cu 
sau fără învoiala nemților, în ţară, a pregătit lovitura.(,,.) 

Printre datele care au însemnat prăbuşirea României 
această zi de 21 septembrie îmi pare cea mai însemnată. Nu numai 
fiindcă, de atunci, regimul carlist cuprins de marea teamă a căr- 
muirilor revoluţionare, de care vorbeşte Ferrero, a alunecat pe 
panta actelor ncchibzuite, de teroare, trecînd mai în urmă, de la 
un exces la altul, ci mai ales fiindcă, în acea zi, a căzut un vaj- 
nic apărător al rezistenţei româneşti, Cu toate greşelile sale, 

datorite în bună parte sforțărilor sale de a se desprinde din 
mrejele politicii şi a politicienilor mediocri care îl încon- 
jurau, şi de altă parte, necesităţii de a ţine seama de capriciile 
şi variaţiunile caracterului regelui, Călinescu va rămîne un lumi- 
nat şi hotărît bărbat de stat, care a avut de apărat neatîrnarea 
şi onoarea ţării, în anii din urmă,(,,.) 


26_septembrie 


Intîlnesc la un dejun pe consulul general al 
Italiei, - Cortesi - un om vioi şi inteligent... 

Aflu că el este convins de prăbuşirea Germaniei, 
Trebuie să veghem ca, în momentul prăbuşirii, să nu se prăpădească 
şi întreaga Europă, Anglo-saxonii au multe cusururi, dar au o mare 
virtute: nu ştiu nimic despre Europa, Vor fi siliţi deci să stea 
de vorbă, Vom putea apăra atunci țările noastre, dacă legăm inte- 
resele lor de un interes general.(...) 


29 septembrie 
(...) După masă, primesc vizita familiei Petrescu- 
ComnenL?, S-a întors din ţară unde şi-a însurat un fiu, şi se în- 
dreaptă spre Florenţa, unde şi-a ales reşedinţa. 

Comnen a văzut pe mareşal, şi a avut o lungă con- 
vorbire cu el. Antonescu e mai convins decît oricând de victoria 
germană, Nu admite nici o şovăire şi nici o îndoială. Va merge 
pînă la capăt. Va învinge. Si ţara se va întregi, - la Răsărit şi 
la Apus, Cînd ? Cum?, - sînt amănunte pe care mareşalul nu le bagă 
în seamă, 

Bătrânii, - Dinu Brătianu, Maniu etc., - îşi dau 
seama de riscul pe care îl înfruntăm, dar trag nădejdea, că engle- 
zii vor avea interesul să ne salveze, S-ar părea că au unele asi- 
gurări în această privinţă, (2?) 

Ică e mai detestat decît oricînd, Tara nu e unită 
decit împotriva lui. Patronează o eră de afacerism cum nu a fost 


alta, în istoria noastră contemporană, Cel care nu se bate pe front, 


a a a tr e era ret m ee 


1) Fost ministru român la Vatican, 

face afaceri. Corupţia, pe care bietul mareşal a vrut s-o înăbu- 
şească, e în floare. (Aceiaşi notă mi-a fost dată şi de G. Poss,” 
pe care am avut plăcerea să-l văd acum două zile, şi care mi-a 
vorbit cu uimire de incompetența guvernului nostru, de necinstea 
tuturor organelor intermediare, şi de setea de îmbogățire a tutu- 
ror, prin toate mijloacele şi pe toate căile. Poss mi-a mărturisit, 
de altfel, că aceleaşi simptome bolnăvicioase tulburä şi viața 
Italiei; şi acolo bântuie lupta pentru existență, pentru îmbogă- 
tire, şi pentru putere. Si acolo dăinuieşte o atmosferă jalnică de 
corupție şi de jaf). 

Comnen mi-a vorbit, la rîndul său, de Italia, Nu 
crede în revoluție, atîta vreme cât trăieşte Mussolini, (Deşi ni- 
meni nu mai are încredere în el). In cazul dispariției Ducelui, 
țara şi-ar putea pune nădejdea într-un guvern militar, condus de 


Badoglio”, sub îndrumarea regelui. 


30 septembrie - 1 octombrie 


(,..) Ilitler a vorbit la Palatul Sporturilor, 
Cuvîntarea era aşteptată de mult. (Nu mai vorbise de cîteva luni; 
a aşteptat, probabil, încheierea campaniei de vară, luarea Stalin- 
gradului şi a Caucazului. A trebuit să se mulţumească cu jumătăţi 
de măsură: Stalingradul deşi greu lovit, mai rezistă, iar trei 
sferturi din Caucaz nu au fost încă ocupate). 

O violenţă de limbaj nemaipomenită faţă de adver- 


sari: toată mojicia mitocanului se revarsă în cuvinte de ură, de | 
ameninţare, de urgie răzbunătoare. Un program de cuceriri măsura- 

te adaptate împrejurărilor şi... puterilor. La Nord şi la Apus: 
rezistenţă. La Răsărit: cuceriri. Pretutindeni: muncă şi organi- 

zarea Europei pentru ... război! (E vechea idee: cucerirea Rusiei, 
pentru a putea ţine pînă la capăt, - pentru a putea pune timpul 

şi spațiul de partea Germaniei). Cuvinte de o uimitoare naivitate 


1) Director general al Soc”Filatura Română” de bumbac, cu capital 
italian; consul al Italiei, la Bucureşti, în acea vreme 

2) Maregal al Italiei, fost vice-rege în Etiopia, semnatar al ac- 
tului de capitulare a Italiei, în 1943. 

au îndrăzneală, despre bolşevism: ”Liberarea populației ruseşti 


e sub presiunea puterii bolşevice, care apasă pe sufletul mili- 


anelor de bărbaţi şi de femei şi le ţine într-o spaimă de care 
ici nu ne putem face o idee, în Germania, sau în altă țară..." 


Ce uriaşă cutezanţă! Bărbatul care a distrus, mai 
ntîi la el acasă, apoi în Europa întreagă, toate libertăţile 
nä şi ideia de libertate, înscăunînd pretutindeni un regim de 
linciună şi de teroare, de poliţie secretă, de denunţuri, de 
oapte, de o nestăpînită, neîngrădită şi nemaipomenitii groază, 
şi ia aere de liberator, şi descoperă la alţii, picatele pe care 
1 le-a răspîndit în lume. 

(...) Despre Europa de mîine, nici un cuvînt. Nu 
iindcă n-ar vrea să vorbească; fiindcă nu poate. Hitler se în- 
rînează, spumegînd în acelaşi cerc de polemici josnice, sau de 
vicniri de netăgăduită energie şi putere vitală: el înjură, ame- 
inţă, se zbate şi izbuteşte chiar să impună prin brutalitatea 
sindirii şi a voinţii sale veşnic încordată, Dar nu se înalță 
iciodată, Nici nu se avîntă în viitor, Fiindcă în viitor, pentru 
>I - o simte, poate, cu puternica-i intuiţie, - nu e decît 
rolul, (e...) 


2 octombrie 


Aflu de la Payot că Consiliul federal elveţian 
are greutăţi cu nemţii. Spionajul german a luat proporţii primej- 
lioase, iar reactiunea autorităţilor federale - în zilele din 
armă, sentinţele şi condamnările tribunalelor militare s-au în- 
nulţit, - au enervat guvernul din Berlin, Germanii din Elveţia 
sint necontenit frămîntaţi de porunci şi instrucţii care le so- 
zesc de dincolo de hotare, Vechiul sistem de a întreţine agitația 
şi de a răspindi teroarea - "războiul nervilor” - e întrebuințat 


fată de paşnica Elveţie, cu o tot mai supărătoare stăruinţă, 


3_octombrie 


G6ebels a scris un articol în "Das Reich", în care 


ameninţă ţările neutre, care nu sînt cu inima de partea nemților. 


Naivitatea şi cutezanţa naziştilor s-au luat la întrecere: urmă- 
riţi de ura generală, ar vrea să se poată adăposti în ‘inima neu- 
trilor 

(...) Nu e lipsit de interes să apropiem cuvin- 
tele lui Göebbels de cele ale lui Hitler. - Germania, a spus Führer- 
ul, liberează Rusia de sub teroarea bolşevică! 

In schimb, amenință Suedia şi Elveția, cu teroarea 
nazistă, Rea credință deoparte, mojicie stăpînită de alta, - şi 
toate aceste mizerii, în numele "Europei"! Ce nimicitoare ruşine 


se întinde asupra omenirii! (...) 
6 octombrie 


Un nou discurs la Berlin. Mareşalul G6ering anunţă 
că în caz de foamete, Germania va fi cea din urmă care va pătimi. 
Lămureşte rolul hotărîtor, pe care Fihrer-ul îl are în conducerea 
operaţiilor militare. El taie şi spînzură, hotărăşte şi poruncește, 
Marele Stat Major execută. Mareşalul ţine să asigure că nu a furat 
atît precum se spune. Inştiinţează poporul german că va fi nimicit, 
în caz de înfrîngere. Dar nu va fi înfrînt. Războiul va hotărî dacă 
jidanul, sau neamţul, va stăpîni lumea. Gâering crede în norocul 
neamţului,. 

Un lucru pare ciudat în acest discurs ~ care, după 
cum spune presa germană,a "lămurit" atmosfera la Berlin. G6ering 
încarcă pe stăpînul Hitler cu toate ponoasele conducerii militare. 
Admiră, dar îşi spală mîinile, Dacă, mîine, asaltul german se va 
prăbuşi sub ruinele periferiilor din Stalingrad, - el şi armata nu 
vor avea nici o vină, Seful atotştiutor şi făcător de minuni e 


singurul vinovat ! 


Primesc mai multe vizite: Sullivan mă asigură din 
nou că scrierile mele au fost citite cu interes şi au fost reţi- 
nute., Imi comunică,în sfîrşit, că dacă nu voi mai putea rămîne, aşa 
cum 0 doresc, ~ la Geneva, voi găsi, întotdeauna, aiurea, un adă-— 
post. (...) , 

Bălăul), în trecere pe la Geneva, petrece cîteva 


a e a 


1) G.Bălău,- funcționar superior la Banca Naţională a României. 

ore cu mine. Imi istoriseşte, cu duh şi spirit de observație, po- 
veşti din ţară: vizita lui Funk!) Neamţul a venit să ne ceară 
intreaga producţie de petrol, (inclusiv rezervele noastre, care 
ne vor fi apoi repartizate de nemţi!?) şi finanţarea mai departe 
a cumpărăturilor pe care nemţii le fac la noi, (A izbutit în ceea 
ce priveşte petrolul.(.,.) i 

Mai aflu că bietul Mi ti ţa?) a fost mobilizat la o 
unitate de pionieri; că mareşalul e foarte bolnav, şi că nu mai 
are mult; că pentru succesiunea lui, luptă Iacobici, candidatul 
oamenilor serioşi; Ică, urit şi disprețuit de întreaga lume; Dra- 
galina, este candidatul nemților şi al legionarilor, şi că o nouă 
revoluţie legionară e cu putinţă; etc. etc. 

Din toate povestirile călătorilor din ţară se des- 
prinde acelaşi tablou întunecat: ţara suferă, din ce în ce mai 


mult lipsită de orice nădejde şi de orice îndrumare.(.,) 
lo_octombrie 


Stalingradul rezistă. Pierderile româneşti sînt 
grele, Nemţii dau comunicate ciudate, în care par că au renunţat 
să mai facă sacrificii pentru obiective care pot fi considerate 
"ca şi atinse”! 

Popoarele din Nord se mişcă, Execuţii în Norvegia. 
In Danemarca, tulburări. Norvegienii, danezii, rezistă vitejeşte 


monstrului rasist. 


li octombrie 

Nemţii declară că şi-au atins toate scopurile la 
Est, şi, că de acum înainte, se vor pune pe treabă: vor exploata 
1) Ministru de finanţe şi diriguitor al economiei germane, 


2) Constantinescu, fost ministru de finanţe, economie naţională şi 
guvernator al Băncii Naţionale. 

uriaşele ţinuturi cucerite, Stalingradul însă nu a fost cucerit. 
Ofensiva germană "şi-a atins scopurile", înainte ca să-şi fi atins 
obiectivul principal, pentru care sute de mii de vieţi au fost 
jertfite. Din nou, ca şi în iarna trecută, Hitler pare să se fi 


înecat ca tiganul la mal. 


In schimb, Stalin se plînge în gura mare, printr- 
un interviu acordat junelui Cassiai (pe care l-am cunoscut foarte 
bine la Moscova), de Aliaţii săi care nu fac nimic ca să uşureze 


situaţia atît de grea a sovieticilor, 


12 octombrie 

Primesc vizita lui Cancicovl), (...) Imi istori- 
seşte amănunte, dovedind o memorie de uimitoare precizie, desfă- 
şurarea unor evenimente, pentru mine, aproape cu desăvîrşire ne- 
cunoscute. (Mă asigură că eu sînt singurul român din străinătate, 
căruia el i-a făcut aceste destăinuiri), Incerc să le însemn aci: 

La întoarcerea lui Cancicov în ţară, (după între- 
vederea noastră de la Ziirich), în martie trecut, a primit vizita 
generalului Iacobici, care i-a arătat "dosarul său", - o colecţie 
de documente dintre cele mai interesante, care aruncă o lumină 
vie asupra ţării şi stării de spirit a conducătorului ei. 

Tensiunea Antonescu-Iacobici e veche. Chiar eu 
îmi amintesc că, acum cinci ani, Antonescu mi s-a plîns că regele 
admite, ca "înstrăinaţi" şi saşi din Ardeal se ridică pînă la cele 
mai înalte grade în armată! De ce a fost trimis Iacobici la Odesa? 
- Ca să se compromită? Ca să ucidă zadarnic atîta lume? Iacobici 
a avut noroc, A pus capăt sacrificiilor inutile şi a avut totuşi 
parte, - ruşii retrăgîndu-se, - să "cucerească" oraşul. Era de- 
semnat deci să treacă în fruntea oştirii, sub Arcul de Triumf, la 
o sărbătoare care părea să vestească sfîrşitul războiului nostru 
şi reîntoarcerea trupelor acasă, In calitate de şef de Stat Major, 


În e e 


l) Fost ministru de finanţe, şi al economiei naţionale 

Iacobici a negociat, pe atunci, (noiembrie-decembrie 1941), o în- 
telegere cu comandamentul german, în urma căreia armata română 
trebuia să fie retrasă din luptă şi refăcută în ţară, Se fixaseră 
mai muite centre de instrucție, unde germanii se obligaseră să 
ne trimită instructori şi material nou. Armata română fusese ast- 
fel scutită de îndatoriri războinice, pînă la 30 august 1942, Co- 
mandamentul german (von Brauchitsch)recunoscuse că, după sacrifi- 
ciile grele din faţa Odesei, România avea un interes militar şi 
politic de a-şi readuce oştile în ţară, pentru refacere şi reor- 
ganizare, (Iacobici se folosise de acest răgaz, pentru a întocmi 
un plan de apărare împotriva unei eventuale agresiuni maghiare). 

Au intervenit evenimentele de pe câmpul de luptă 
în Rusia, care au fost mai tragice încă decît au recunoscut-o 
acum, prin declaraţii publice, Hitler şi G6ering. In clipa când 
Hitler a vestit “desființarea armatelor sovietice”, şi cînd 0g- 
tile germane se pregăteau să desăvîrşească, printr-o victorie 
uşoară, campania lor din Rusia, iarna a izbucnit, şi ruşii au 
contra-atacat, In rîndurile agresorilor, a fost o uimire generală, 
care pe alocuri, a degenerat într-o adevărată debandadă, Liniile 
germane au fost rupte, sovieticii s-au infiltrat printre ele, 
adînc, în spatele frontului şi numai printr-o minune, primejdia 
nu S-a transformat într-o catastrofă, 

In acele zile. "mareşalul” a simţit din nou simp- 
tomele unei boli vechi, care a făcut progrese îngrijorătoare, de 
atunci, şi care nu mai poate fi lecuită, A trecut prin faze de 
prostraţie, apoi prin cele mai violente reacţiuni, Vedea cum 
sforţarea sa se prâbuşeşte, Prevedea infringerea, dezastrul, in- 
vazia străină: 

"Voi lupta pe Nistru, pe Prut, pe Olt, voi lupta 
şi în Banat, pină la cel din urmă român“! Beţie de cuvinte şi crize 
de aiureală, 

Hitler a înlocuit pe Brauchitsch, şi s-a pus în 
fruntea oştilor. In cursul iernii, s-a întîlnit odată cu Antonescu. 


In schimb, mareşalul nu mai primea pe nimeni. Nici 


unul dintre colaboratorii săi nu-l mai putea vedea. Pentru şeful 

său de Stat Major devenise invizibil. 

In februarie, pe cînd Iacobici reorganiza armata, 
potrivit acordului cu comandamentul german, a primit un mesaj 
scris din partea mareşalului. Era copia de pe o scrisoare a lui 
Hitler, către Antonescu, în care Fihrer-ul mulțumea pentru spri- 
jinul militar românesc, care îi fusese din nou oferit, şi cerea 
trimiterea imediată a 15 divizii româneşti, pe front. Pe această 
copie, mareşalul scrisese "rezoluţia" sa: "Dl. general Iacobici 
va face cele necesare", Iacobici, fireşte, a sărit în sus. Noile 
dispoziţii dădeau planurile sale peste cap şi îi păreau adînc 
păgubitoare pentru ţară. A cerut prin telefon, apoi în scris, o 
audienţă la mareşal. In zadar. A aşteptat lo zile, fără nici un 
răspuns de la conducător. S-a hotărît atunci să facă un raport 
scris, în care arăta, cu mult curaj, că se miră de cele cuprinse 


în scrisoarea Fihrer-ului, deoarece nimeni altul decît el, şeful 
Statului Major, nu avea dreptul să ofere trupe româneşti. Dacă 


totuşi s-ar fi făcut o asemenea ofertă, adînc păgubitoare pentru 
interesele ţării, atunci Iacobici propune un plan, ca să i se 
facă faţă, fără a turbura instruirea şi refacerea trupelor româ- 
neşti, aflate în ţară: se vor considera ca puse la dispoziţia 
frontului diviziile româneşti, în parte decimate, care se mai 


“află dincolo de Nistru. 


24 de ore mai tîrziu, Iacobici primeşte, din par- 
tea lui Antonescu, o scrisoare în care i se spune că numai printr- 
o "coincidenţă" această scrisoare vine după raportul generalului, 
Mareşalul a hotărît să ridice pe Iacobici, din comandamentul său, 
şi să-i retragă delegaţia de şef de Stat Major, pentru dovezile 
de incapacitate pe care Iacobici le-a dat la ... Odesa,(!!) 

Antonescu a constatat, în adevăr, în cursul unor 
inspecții, că Iacobici luase, la Odesa, nişte măsuri cu totul ne- 
potrivite ...(!!) 

Aşadar, îndepărtarea lui Iacobici, nu însă pe te- 
meiul raportului (că ar fi fost grav!), ci din pricina unei pre- 
tinse incapacităţi, în timpul unor operaţii care s-au încheiat, 
pentru Iacobici, ca şi pentru oştire, prin defilarea pe sub 
Arcul de Triumf. 

De atunci, trupele noastre, oferite de mareşal, 
au plecat toate, pe front, Azi, ţara e goală: soldații noştri 
luptă şi mor la Stalingrad, în Caucaz, şi pe coasta orientală a 
Mării Negre, Dacă soarta nu ne va fi prielnică, - şi de pe acuma, 
sînt semne că, în acest început de iarnă, se vor putea repeta 
surprinderi dureroase, ca în anul trecut, - mareşalul, oricât de 
viteaz s-ar crede, nu va mai avea cu cine lupta pe Nistru, pe 
Prut, pe Olt, şi în Banat... Sîntem victimele unei primejdioase 
grandomanii, pe temei de spirocheţi, 

In ce priveşte “situaţia” lui Cancicov, ea nu mai 
e ce-a fost în primăvara trecută. Atunci, mareşalul l-a chemat, 
să-i ofere un post de “supraministru”, pentru coordonarea şi su- 
pravegherea departamentelor economice: - “Lucrurile merg prost,- 
ar fi zis mareşalul, Am ajuns ca eu, mareşalul Antonescu, să pa- 
tronez o eră de jaf şi de afacerism. Pînă acum, am învinuit pe 
cîrmuitorii din trecut, iar azi mă văd silit să învinuiesc naţia 
întreagă !"'etc, 

Cancicov a cerut şi a obţinut ca toţi miniştrii 
departamentelor economice să-i facă un raport oral, despre situa- 
ţie. Fiecare i s-a plins de dezordinea şi lipsa de unitate care 
dăinuieşte la conducere, de fanteziile şi de arbitrarul care, de 
la prezidenţie, se intinde în țara întreagă. Cancicov a făcut 
atunci un raport lung şi amănunţit, întrebuinţînd formule dras- 
tice şi cuvinte tari, ca să arate cît de adînc a pătruns răul în 
întregul mecanism 'administrativ,şi a stăruit îndeosebi asupra 
lipsei de autoritate şi de răspundere a diferitelor departamemte 
ministeriale. A arătat că nu ar putea colabora la opera de gu- 
vernămînt , decit dacă s-ar recurge la o echipă de elemente com- 
petente şi independente, şi dacă toate măsurile şi decretele eco- 
nomice ar fi contrasemnate de el, 

A urmat o convorbire (sau un schimb de scrisori) 
cu mareşalul, din care nu s-a ales nimic, In schimb, Ică neliniş- 
tit, a izbutit să pună bețe în roate. Cancicov a fost învinuit că 
ar complota cu generalii Iacobici şi Tătăranu, pentru răsturnarea 


regimului, Deşi s-a desvinovăţit (faţă de Flondor!), totuşi a rămas 


bănuit. I s-a refuzat viza de plecare din ţară. Doar cu greu a 
obținut-o. Scăpat din ţară, se teme, după cum am înţeles, de a se 
întoarce. I s-a dat de veste că ar face bine să mai rămînă în 


străinătate. (...) 


Sullivan îmi trimite, prin secretara sa, mai multe 
mesaje, Foreign Office cere urmarea lucrării mele. Promit partea 
privitoare la România, peste cîteva zile. 


2 noiembrie 

Ismet Inönü a ţinut un important discurs. "O poli- 
tică întemeiată pe dominaţia unui singur stat în lume, este impo- 
sibilă, Consecințele evenimentelor ne vor arăta că toate națiuni- 
le, mici sau mari, au dreptul la existenţă şi la libertate". Ce 
înseamnă asta? Şah la Axă? Si mai departe: "Ţin să atrag atenţia, 
în mod deosebit, Marei Adunări Naţionale asupra faptului că ţara 
noastră se află mai prinsă în război decît oricînd, după izbucnirea 
lui", Si încă o aluzie la război: "Este vorba de a uşura suferin- 
tele, de a spori rezistenţa naţiunii, de a rămîne în afara răz- 
boiului, şi dacă vom intra în război, să ieşim din el cu onoare, 
sănătoşi şi teferi". Ce s-o fi_întîmplat oare, pentru ca preşedin- 


tele Turciei să vorbească aşa, pe şleau? 


4, 5 şi 6 noiembrie 


Armata a 8-a britanică (generalii Alexander şi 

Montgomery) au atacat pe frontul El Alamein? . După patru zile de 
lupte grele pe pămînt, în aer şi pe mare, armatele aliate au stră- 
puns frontul germano-italian. Rommel se retrage, Sub focul aviaţiei 
anglo-americane, care stăpîneşte văzduhul, retragerea se transformă 
într-o fugă dezordonată pe alocuri. Englezii fac mii de prizonieri, 
Pierderile germano-italiene sînt dintre cele mai grele, Lupta de 
"mişcare" a reînceput, dar în ciuda însuşirilor lui Rommel, supe- 
rioritatea englezilor e atît de mare, încît succesul lor e cu atît 


———— n i e 


1) La Vestul Alexandriei, în Egipt, baza de plecare a ofensivei 
pentru cucerirea Libiei. 

mai desăvirşit cu cât frontul se întinde mai mult. | 

E un eveniment care poate hotărî soarta războiu- 
lui. Consecințele lui politice, în Orientul Apropiat şi în Bazinul 
Mediteranean, pot fi tot atît de însemnate ca şi cele militare, 
Italia şovăie, Turcia prinde curaj, E cea dindii licărire de li- 
bertate, în lume, 


1) 


N.Tabacovici petrece seara cu noi, Vine de la 
Roma. Ne povesteşte despre ţară, despre Italia, Ura împotriva 
Germaniei creşte în Italia. Lumea aşteaptă o minune, Regimul, 
aliaţii nemți, sînt ocăriţi pe faţă, în gura mare, pretutindeni. 
Bombardamentele engleze, la Milano şi la Genova, au fost înfioră- 
toare, 


8 9a lo noiembrie 

In timp ce Alexander şi Montgomery fugăresc în 
Egipt armatele iîinfrînte ale lui Rommel, americanii au debarcat - 
pe coasta Algeriei şi a Marocului, Operația navală şi militară 
s-a desfăşurat în mod strălucit: peste o sută de mii de oameni au 
fost debarcaţi, într-o noapte, fără ca nimeni să fi prins de 
veste, 

Europa fierbe, Nemţii simt şi ei apropierea sfîr- 
şitului, Italienii nu-şi mai pot stăpini desnădejdea, Franţa e 
ruptă în două, Cele două bucăţi nu au însă aceiaşi mărime, nici 
aceiaşi valoare, De o parte, bucăţica de la Vichy, cu o parte din 
burghezia şi aristocrația franceză, iar de cealaltă parte, întrea- 
ga mare nație, care simte, vibrează şi înţelege. In oraşele fran- 
ceze, din jurul Genevei, oamenii se îmbrăţişează pe stradă. Vame- 
şii şi jandarmii nu-şi pot ascunde bucuria. Pétain vorbeşte de 
"onoare" şi trage cu tunul. Ce poate face? Franţa a priceput că 
ziua mântuirii se apropie. (...) 


11._12, l3 14 noiembrie 


——— Dramei em mim rm me 


Nemţii au dat lovitura: au ocupat întreaga Franţă. 


naaran araara. maies maree m re m ee 


1) Fruntaş in ierarhia bancară şi economică românească, între cele 
două războaie mondiale. 

Mizeria stăpînirii germane se întinde peste bucuria poporului 
francez, o întunecă, o copleşeşte, dar nu poate stinge flacăra 
nădejdii, care s-a aprins din nou. Laval a fost în Germania, ca 
să încheie un fel de pace. Ar fi vrut, pe semne, să tragă unele 
foloase de pe urma evenimentelor din Africa de Nord, Hitler însă 
s-a gîndit altfel: în loc de pace, el a dăruit Franţei un regim 
general de ocupaţie. Moşul de la Vichy a protestat, pînă cînd 
noua comandatură a luat, sub controlul ei, postul de radio din 
capitala balneară a fostei Franţe neocupate, Se pare că Pétain 
s-a resemnat, şi nu mai spune nimic, In schimb, loviturile de 
teatru continuă în Africa: Darlan şi ai lui, au trecut de partea 
americanilor, şi au dat poruncă să înceteze focul. Americanii se 
îndreaptă spre Tunis, unde nemţii au şi apucat să coboare cu avi- 
oanele, dar unde francezii rezistă şi se bat, împotriva ... 
nemților. In sfîrşit!.,. 

In acest timp, Montgomery cucereşte, în cîteva 
zile, - în cîteva ore -, toată Libia: Bardia, Tobruk, Benghazi 
++, Unde oare îl aşteaptă Rommel, dacă-l mai poate aştepta undeva? 


Am luat masa cu un neamţ, care mi-a vorbit despre 
descurajarea din Germania, despre prăpastia tot mai adâncă dintre 
partid şi armată, şi despre planuri de viitor, Europa, - iarăşi, 
şi totuşi, Europa! - fireşte. Mi-a arătat, de asemeni, un raport 
pe care l-a primit din România: "Poporul român urăşte tot mai mult 
pe ocupanţii nemți". Producţia de petrol a crescut, mijloacele de 
transport scad în mod îngrijorător. Vorbesc de problema cea mai 
însemnată a zilei de mîine: restabilirea echilibrului la Est. 
Germania nu trebuie să dispară. Insă în loc ca Germania să absoar- 


bă Europa, trebuie ca Germania să fie absorbită de Europal), 


15, 16, 17 septembrie 


Trăim într-un vârtej de încercări şi de emoții. 
Americanii înaintează în Tunisia: nemții îi aşteaptă acolo, 
Francezii luptă de partea americanilor, 

Intre Vichy - Alger (Darlan), şi Franţa Liberă 
(de Gaulle) a început o jalnică polemică, Nimeni nu e cu nimeni, 
Pétain îşi apără cu îndârjire "libertatea" de a porunci. Darlan, 
fericit că a putut trăda cauza trădării, vorbeşte cu candoarea 
LE neofit,(...) 


1) Un studiu al i I.G.Ritzel, în "Europe Union",.Basel, 

23 noiembrie 

Marea ofensivă rusească, pentru a împresura ar- 
matele germane, care luptă în faţa Stalingradului, Succesul o- 
fensivei pare foarte însemnat, Neliniştea creşte la Berlin. 
Multe trupe româneşti sînt jertfe, fără rost, în iadul de la 
Stalingrad, | 

Nemţii au pierdut iniţiativa operaţiilor, pe 
toate fronturile, Din Africa, pînă în Siberia, frontul "învin- 
gătorilor" pirîie, în toate colţurile. 


26_noiembrie l 

Ofensiva sovietică se întinde, Armatele ruseşti 
încercuiesc, pe la Nord şi pe la Sud, armatele germano-române din 
faţa Stalingradului, Soldaţii noştri trec prin cumplite încer- 
cări, Uriaşa lor epopee, în stepele fără fund ale Rusiei, pare 
să fie sortită unui tragic desnodămînt, Urmărim cu inimile 
sfîşiate, această uriaşă încăierare care liberează Europa, şi 
loveşte atît de crud în soldaţii români, pe care Antonescu, în 
trufia lui oarbă, i-a pus în slujba planurilor "geniale" ale 
“marelui” Führer. (s.o) 


27 noiembrie 

La orele 2 şi un sfert, Radio Vichy anunță o veste 
"însemată", şi comunică apoi noua scrisoare a lui Hitler, către 
Pétain, prin care Führer-ul încearcă să justifice ocuparea, prin 
forță, a oraşului şi a portului Toulon şi demobilizarea, adică 
demilitarizarea Franţei. Furtuna nu s-a potolit la Berlin, Scri- 
soarea e o capodoperă de falsă generozitate, de cutezanțä şi tru- 
fie, 

La orele 6, aflăm de la radio, cu adîncă şi dure-— 
roasă emoție, vestea despre "sabordarea” flotei franceze, la 
Toulon, Acest gest de revoltă şi de desnădejde umple de jale, de 
amărăciune şi de mândrie pe toți prietenii Franței, E ciudat cum, 
în această țară, atît de crunt încercată, atît de desbinată, chi- 
nuită de porniri potrivnice, eroismul îşi găseşte mai degrabă o 
ieşire, prin fapte de automutilare, de autodistrugere, decât prin 
răzvrătiri. războinice împotriva inamicului, Franţa nu se regăseşte 

pe ea însăşi, în toată măreția tradițiilor ei de eroism, decât 
atunci cînd poate împlini o jertfă uimitoare. Frumusețea jertfei 
de la Toulon salvează onoarea armatei franceze, E un fapt a cărui 
strălucire va lumina istoria vremilor întunecate pe care le tră- 
ieşte poporul francez. "Franța a pierdut o flotă, dar a recîşti- 
gat lumea" - se grăbeşte să vestească un ziar englez. 


29 noiembrie 
Sînt informat, din izvor "sigur", că italienii şi 
ungurii caută să intre în legătură, la Berna, şi aiurea, cu ame- 


ricanii, 


go noiembrie 

Primesc pe Lados, ministrul Poloniei la Berna. El 
mă anunță că ungurii caută, pe toate căile, contactul cu "Națiu- 
nile Unite”, Un deputat maghiar a fost la Berna, şi a anunţat 
iminenta sosire a contelui Bethlen, 

- "Dacă ungurii încep să negocieze, - îmi spune 
Lados - cum rămîn românii? Pivotul redresării Europei de mijloc 
va fi Ungaria.(...) Ofensiva Aliaților are două căi pentru a pă- 
trunde în Europa centrală: calea Salonic-Belgrad-Budapesta, cea 
mai scurtă şi mai uşoară; şi calea mai anevoioasă, prin România, 
Dacă ungurii deschid, de pe acum, braţele, nu vor mai trece prin 
România decît ruşii... Ca polon, prefer soluţia românească, con- 
solidarea poziţiilor răsăritene ale Europei. Dar îmi dau seama 
că aceasta nu e cu putinţă, dacă ungurii se agită, iar voi ră- 
mîneţi cu braţele încrucişate". 

Incerc să-i explic că Ungaria este legată, în mod 
organic, de Germania. Este o realitate, o fatalitate, pe care 
nici Bethlen, nici chiar Horthy, nu le pot schimba. In schimb, 
România are nevoie de echilibru, de siguranţă generală, de drep- 
tate, Ea se integrează, în mod firesc, într-un asemenea regim, 
din care nu a ieşit decât cu de-a sila, din pricina Acordului de 
la Moscova, între ruşi şi nemți. E de ajuns ca împrejurările po- 
litice şi militare să redevină normale, pentru ca România să fie, 
din nou, un factor util, ba chiar necesar, al unei păci de drep- 
tate, şi al unei ordine de drept.(...) 

6_decembrie 
Elveţienii încep a fi neliniştiţi de ostilitatea 
pe care le-o arată nemţii. Geneva e înconjurată de armatele ger- 
mane, 


7_decembrie 

Primesc vizita lui Bossy, care vine de la Berlin, 
E îngrijorat de viitor şi de meseria lui, IlL sfătuiesc să-şi facă 
datoria mai departe, E bine ca nemţii să aibă de-a face cu români 
întregi şi de treabă, 

Un prieten din ţară îmi scrie că nemţii cer "osta- 
teci români", şi jertfirea tuturor evreilor, Mareşalul s-ar fi 
opus, şi ar fi cîştigat astfel multe simpatii în ţară. Tensiunea 
între mareşal şi nemți creşte. 


8 decembrie | 

Ofensiva rusească, de iarnă, a făcut progrese 
uimitoare: pe frontul central, pe Donul mijlociu, dar mai ales 
în jurul Stalingradului şi în Caucaz, sovieticii au înaintat, 
sfărîmînd rezistenţa armatelor germane, şi tăind liniile lor de 
comunicaţie, Mai multe divizii romîneşti sînt încercuite, la 
Stalingrad, altele luptă cu greu, în Caucaz, Sîntem sortiţi să 
plătim tot mai scump cumplita nebunie a "cruciadei", noastre, 
pînă în fundul Răsăritului. Din ţară, veşti de nelinişte şi de 
îngrijorare, Mareşalul caută să facă faţă soartei rele şi să 
reziste noilor presiuni hitleriste. Ică e gata să dea bir cu fu- 
giţii şi încearcă o altă "coardă" diplomatică, Nu mai vorbeşte 
de distrugerea slavismului, Stăruie asupra analogiei dintre si- 
tuatia României şi aceea a Finlandei, E o încercare de a scoate 
"acul din joc”, 

Presiunea germană creşte la Bucureşti, pe măsură 
ce “entuziasmul” romînesc scade, Legionarii se agită din nou, 
dornici să profite de greutăţile lui Antonescu. Se vorbeşte de 
comploturi noi, şi de noi acte de răzvrătire. 

Pe frontul african, nimic nou. Englezii au împins 
pe Rommel, pînă la Nisurata, în Tripolitania, şi încearcă acolo, 
departe de bazele lor de reîmprospătare, să dea cea din urmă 

lovitură armatelor italo-germane, In Tunisia, anglo-americanii 
nu s-au hotărît să dea un asalt hotărîtor. Işi adună forțele, în 
timp ce nemții se pregătesc şi ei. Aportul militar american nu 
va fi însemnat decît în vara anului 1943. 

Pe frontul politic african, în schimb, s-au în- 
tîmplat prefaceri dramatice. In ziua de Crăciun, amiralul Darlan 
a fost împuşcat de un tînăr, al cărui nume a fost rămas tăinuit, 
pînă acum, Generalul Giraual) l-a înlocuit, ales în unanimitate 
de "Consiliul imperial", compus din vechi demnitari africani, 
credincioşi pînă mai ieri guvernului. din Vichy. Giraud e iubit 
şi stimat pretutindeni, pentru însuşirile sale militare, Cele 
două "regimuri" franceze, imperiul african, de o parte şi 
"Franţa luptătoare”, de alta, nu s-au împăcat, De Gaulle, împins 
de politicienii care îl înconjoară, tăgăduieşte celor din Africa 
orice temelie legală. El, şeful răzvrătirii franceze, reprezintă 
singur principiul de legitimitate republicană, adică principiul 
de continuitate al Franţei, pe cînd "Consiliul imperial", legat 
de "revoluţia naţională”, adică de armistițiu şi de capitulare, 
nu mai reprezintă nimic. In această ceartă dureroasă se ciocnesc, 
ca totdeauna în istoria Franţei, chestiuni de principiu ("stînga 
luptă la Londra; "dreapta" s-a aşezat în Africa), şi chestiuni 
de persoane, Si nu se iveşte de nicăieri, omul care să pună capăt 


acestor jalnice frămîntări. 


23 decembrie 

Liviu Pop îmi comunică noul decret al mareşalului 
Antonescu, Toţi românii care nu au atins vîrsta de 55 de ani tre- 
buie să se întoarcă în ţară, şi să se prezinte autorităţilor mi- 
litare, Dacă nu: confiscarea averii şi condamnarea la,moarte. Să 
fie, oare, această măsură îndreptată şi împotriva mea? Ar fi o 
nebunie, din partea lui Antonescu, în aceste zile cînd ameninţarea 
victoriilor ruseşti apasă asupra noastră, să lovească şi în mine... 


1) General francez, comandant al armatei din Maroc, căzut prizonier 
la germani, evadat în 1942, din lagărul nemţesc, şi plecat din 
azilul elveţian în Africa de Nord, Este protejatul lui Roosevelt, 
împotriva lui de Gaulle. 

5 ianuarie 1943 
Primesc un cuvînt din ţară că "ordinul" lui 
Antonescu nu mă priveşte,.(...) 


lo_ianuarie 
Fel de fel de ştiri din ţară. Ankara vesteşte 


1) dez- 


mereu räzvrătiri şi tulburări, în România. Agenția Rador 
minte, dar admite că au fost "arestări". Din nou, Garda de Fier! 
Dar cine o sprijină şi o împinge? Si ce alte nemulțumiri mai 
adînci şi mai grele, ascunde neastîmpărul organizației atît de 


odioase şi de răsuflate a legionarilor? 


ll ianuarie 

Un evreu, dr.A.Silberschein, originar din Polonia, 
şi care se ocupă acum de ajutorarea evreilor din Europa, (sarcină 
grea şi ingrată), vine să mă vadă. E în legătură cu "internaţio- 
nalul"“ Goldmann, care se află acum în America. Imi povesteşte de 
soarta groaznică a evreilor din Polonia, Se interesează de soarta 
celor din România. Arăt vina nemților, şi vorbesc de meritele lui 
Maniu. Silberschein e în strînsă legătură cu cei din America. Nu 
se îndoieşte de victorie, dar crede că războiul va fi lung. Se 
teme că americanii nu vor fi în stare să aducă o contribuţie ho- 
tărîtoare, în 1943, De abia în 1944, superioritatea de forţă va 
îngădui Aliaților să facă ce vor voi, 

In Germania, rezistă tineretul şi femeile. Bărba- 


ţii sînt din ce în ce mai obosiţi. (...) 


14 ianuarie 

Antonescu şi Ică au întîlnit pe Hitler, la marele 
său cartier. Au hotărît să lupte mai departe, pînă la victoria 
finală)... Termenul e vag, iar astăzi mai nesigur ca oricând, 
Ziarele germane proslăvesc virtuțile noastre militare, politice, 
naţionale. Sîntem amicul "numărul 1". Sovieticii în schimb, înain- 
tează: pe Don, pe Volga, în Caucaz. Din Ankara, se înmulţesc şti- 


rile despre răzvrătirile şi arestările în România. Ne gîndim cu 


1) Agenţia de presă de la Bucureşti. 

groază la soarta ostaşilor noştri, care rătăcesc în munții Cauca- 
zului şi în stepa calmucă. E o tragedie pe care Antoneştii, vrând-— | 
nevrând, au hotărît s-o ducă pînă la capăt, pînă la "victoria" 


finală.(...) 


16 ianuarie 
Ruşii publică un comunicat înfiorător, Au dat un 


ultimatum armatelor "germane" încercuite la Stalingrad. Ei cer 
capitularea, şi făgăduiesc toate onorurile. Dacă nu, - o luptă 

de exterminare, "Nemţii" au refuzat. Mă gîndesc cu groază la toţi 
românii care se află printre aceşti nemți. Incăpăţînarea trufaşă 
a lui Hitler, la Stalingrâd, ne-a pricinuit pînă acum, cele mai 
grele pierderi. Acum, generalii nemți fac eroism pe pielea noas- 
tră. Si cumplita tragedie a românului, robit cu trup şi suflet 
unei cauze care nu e a lui, se desfăşoară, tot mai iute, înspre 


catastrofa care nu mai e de înlăturat. 


18_ianuarie 

Ofensiva sovietică se întinde. La Leningrad, unde 
oraşul a fost liberat de încercuirea germană, în sectorul central, 
pe Donul mijlociu, în Caucaz, pretutindeni, ruşii atacă şi înain- 
tează. Burghezia elveţiană atît de antinazistă, pînă azi, începe 


să dea semne de îngrijorare. (...) 


19 ianuarie 

Seara, petrecem la Pirenne. Discuţie pătimaşe des- 
pre Europa de mîine. Pirenne ţine la "blocul" său atlantic, E 
convingerea la care a ajuns, în cursul său de istorie, despre ma- 
rile curente ale istoriei mondiale. Hotarul la Est nu-l intere- 
sează, Europa apuseană îşi va întoarce faţa spre Atlantic. Prusia 
va rămîne izolată la Răsărit, ca şi Rusia. E un vis de istoric, 
crescut în cercetarea civilizaţiilor trecute, şi o năzuinţă de 
belgian, dornic să scape de presiunea gecmană. Unde se va opri 
însă Rusia? Si cine o va opri? Nu-l interesează. Principalul e să 
nu mai fie Germania. In ce priveşte Europa, ea nu mai e, şi nu mai 
poate fi, Tările se vor aduna, şi se vor asocia, după îndeletni- 


cirile lor economice şi înclinările lor intelectuale şi politice, 

Vine vremea blocurilor mari: blocul atlantic, blocul rusesc, blo- 
cul chinezesc, 


25 ianuarie 

(...) Victoriile sovietice trezesc teama de bol- 
şevism. Incîntaţi politiceşte de înfrîngerile germane, burghezii 
elveţieni încep să se înfricoşeze de consecinţele sociale ale 
triumfurilor Moscovei, Propaganda germană se foloseşte de acest 


prilej spre a exagera primejdia rusească,.(...) 


26 ianuarie 

Două ziare vorbesc azi de necesitatea blocului 
balcanic, "Journal de Genève" scrie: "Oricare ar fi intenţiile 
reale ale conducătorilor sovietici este evident că unicul mod de 
a stăvili înaintarea rusă în Europa centrală, şi în Balcani, şi 
de a opri o eventuală bolşevizare a ţărilor limitrofe ale Uniunii 
Sovietice, ar fi constituirea unui bloc de state federate, ofe- 


rind o structură politică omogenă". (...) 


27 ianuarie 

Aliaţii au pregătit şi ei un spectacol senzaţio- 
nal. De zece zile, Roosevelt şi Churchill, de Gaulle şi Giraud, 
s-au întîlnit în Maroc, la Casablanca, şi pun lumea la cale, fără 
ca lumea să ştie ceva. Stirea care a fost cunoscută, a stîrnit, 
fireşte, uimire. E o nouă dovadă că Aliaţii au învăţat să lucreze 
în taină, şi potrivit unui plan bine pregătit. Rezultatele mili- 
tate par să fie însemnate, Aliaţii declară că nu vor mai lăsa să 
le scape iniţiativa operaţiilor militare, Vor ataca unde şi cînd 
vor voi. Vor lupta pînă la capăt, pînă la victorie şi anume pînă 
la "capitularea fără condiţii a Axei”, Nu vor o pace de compromis. 
Vor să distrugă "filozofia" Axei (Roosevelt), - Sînt conştienţi 
de forţa lor, şi mîndri de unitatea lor de acţiune. Giraud şi de 
Gaulle şi-au strîns mîna cu lealitate. Vor cu orice chip să li- 
bereze Franţa. 

Dar!... "- Stalin nu a luat parte la întîlnire, şi 


nu a trimis pe nimeni la Casablanca. Dece? - "E prea ocupat cu 


ofensiva lui", Adică" nu are timp de pierdut cu vorbe, - luptă 
şi învinge, pe seama şi pe socoteala lui. Să fie un semn de în- 
ţelegere? De hotărîrea lui Stalin de a menţine războiul său în 
afara "războiului imperialist" care tulbură lumea? Sovieticul 
vrea să lupte singur, să învingă singur, să rânduiască lumea 
singur, şi după capul lui? - Ar fi o atitudine de continuitate: 
Stalin nu a intrat în război ca să ajute Anglia, sau fiindcă ţe- 
lurile sale se confundă cu ţelurile anglo-saxone, ci fiindcă a 
fost silit să intr6; războiul” său'de apărarea patriei sovietice 
atacate nu se confundă cu marele "război imperialist";-patria 
proletarilor din lumea întreagă duce un război "naţional", care 
ţine să rămînă distinct şi aparte, de războiul internaţional al 
neamurilor capitaliste... . 

Este unul dintre aspectele paradoxale ale si- 
tuaţiei de azi. 

In ceeace priveşte înţelegerea Giraud ~- de Gaulle, 
ea pare să fie superficială: cele două regimuri franceze nu s-au 
întregit;-lupta între politicieni şi ideologi dăinuie mai departe. 
Planurile militare s-au unit, - sufletele încă, nu. 

Oricum ar fi, întîlnirea de la Casablanca va im- 
presiona lumea. Loviturile se pregătesc şi se dau, de acum înain- 
te de puterile unite. Axa nu mai. este ciocan, ci nicovală. 


28 ianuarie 

(...) Ruşii înaintează spre Kursk, Harkov şi 
Rostov, In Caucaz, armatele germane şi române sînt în primejdie 
de a fi încercuite. La Stalingrad, tragedia armatelor încercuite 
este pe cale de a lua sfîrşit. Presa germană preamăreşte eroismul 
nemților care cad acolo, - victime nenorocite ale trufiei lui 
Hitler. Vorbesc prea puţin de românii noştri, care ispăşesc şi ei 
cumplit - cu un eroism care întrece pe cel al nemților, - orbirea 
celor care i-au legat de o cauză ce le este străină. 

(...) Englezii înaintează spre Tunisia, după ce 
au ocupat Tripolis, - şi aproape întreaga Tripolitanie. S-a 
sfîrşit cu "Imperiul" italian. Si cînd te gîndeşti că Pactul afri- 


can, gocotea.adca regiune 'drept. spaţiu vital.la dispoziţia Axei 

30 ianuarie 

Am împlinit 51 de. ani, 

Câţiva români ne aduc veşti din ţară. Fireşte, 
rele. Toată lumea e cu gîndul la cei care cad la Stalingrad şi 
în Caucaz, 

Primesc vizita inginerului Caracaş. A trecut şi 
pe la Xeni. Vine cu o însărcinare de la Maniu, Mă roagă să am 
grije ca nu cumva propaganda maghiară să compromită cu desăviîr- 
şire cauza noastră, El stăruie în credinţele sale, dar nu poate 
face nimic, deocamdată. Personal e liber, dar nu are nici o li- 
bertate de acţiune, şi toţi prietenii săi sînt urmăriţi... 


Radu Romanescul ne dă ştiri din ţară. 


Nemţii serbează zece ani de la cucerirea puterii 
de către naţionali-socialişti, Jalnica aniversare, - serbată în 
împrejurări şi mai jalnice: frontul din Africa s-a prăbuşit, 
frontul din Rusia pîrîie din toate părţile. 

P Göering trebuie să ţină un mare discurs, Si-a 
amînat însă cuvîntarea cu cîteva ceasuri, din pricina unui atac 
aerian englez.(...) Seara, - cu prilejul unui discurs al lui 
Goebbels -, englezii au atacat din nou. O nouă amînare, şi un nou 
discurs, amărît şi plin de frământări, Hitler n-a vorbit, A în- 
sărcinat pe Goebbels să vorbească în locul lui, adică să citească 
o lungă proclamaţie, dată de Hitler, de la Marele său Cartier... 
Goebbels a ţipat = l-am auzit, la'radio -, ca şi cum ar fi fost 
şeful în persoană, Nu cred că a izbutit să îmbărbăteze multă 
lume. Cuvîntarea lui Goebbels (respectiv Hitler) este influenţată 
de vitregia împrejurărilor, Răsună prin ea o notă de adîncă amă- 
răciune: Nu vor mai fi învinşi şi învingători, ci numai supra- 
vieţuitori... (Cam aşa mi-a vorbit la Berlin, cîteva luni înainte 
de a se arunca în cumplitul război). 

Ce mi se pare interesant, este că llitler stăruie 
asupra primejdiei sovietice, şi nu atacă pe anglo-saxoni. (Amin- 
teşte doar că Anglia şi Franța au început războiul, fără "nici 
un motiv!"). Aşadar, Hitler pare hotărît să "apere Europa" la 
Răsărit, - adică şi-a dat seama că nu este cu putinţă o pace se- 


parată cu ruşii. De aceea, menajează pe anglo-saxoni, - cine ştie, 


1) Funcţionar superior în Ministerul Finanţelor, 

de unde poate răsări, mîine, ajutorul? 

"Primejdia comunistă” va fi deci exploatată, de 
acum înainte, cu vîrf şi îndesat. E cuvântul de ordine al unei 
propagande care a şi început să umple lumea cu... înştiinţările, 
amenințările şi văicărelile ei. - "Săriţi, că vin păgînii!", 

- "Civilizaţia este în primejdie!" 

- Dar cine a trezit şi a scos ursul din bîrlog? 
Cine a năucit lumea, de zece ani, cu "spaţiul vital" la Răsărit? 
Cine s-a înarmat, a ameninţat şi s-a întins spre Răsărit? Cine 
a deschis porţile Europei în faţa U.R.S.S.-ului? Cine a iscălit 
Pactul de la Moscova? 

Hitler e atît de spăimîntat de primejdia rusească, 
şi atît de dornic să capete ajutor, încât se întrece pe el însuşi, 
cînd strigă cu îngrijorare: "Bunurile, credinţele, libertăţile 


Europei sînt în primejdie!” 

Se vor găsi, poate, cîţiva burghezi, slabi de 
înger, care să se cutremure la auzul acestor năzbîtii. Lumea însă, 
fără a nesocoti primejdia rusească, pe care Hitler a atras-o asu- 
pra continentului european, nu poate compătimi jalea vajnicului 


luptător pentru..." libertate!" 


3l ianuarie 

(...) Primesc vizita prof.Pop, de la Roma. Spune 
că Italia ar fi gata să dea bir cu fugiţii. Aşteaptă cu înfrigu- 
rare desfăşurarea evenimentelor. Se teme ca nu cumva americanii, 
în loc de a trece prin Italia, să treacă prin Balcani. Mulţi ita- 
lieni pleacă în Sicilia şi în Sardinia, doar-doar vor ajunge mai 


uşor sub scutul protector al anglo-saxonilor. 


l februarie 

Payot a scris un articol bine gîndit, cumpătat 
şi curajos, cu privire la a zecea aniversare a nazismului-, drept 
răspuns la cuvîntările lui Hitler, G6ering şi Goebbels: "Istoria 
va stabili, fără îndoială, că greutăţile întilnite de nazism s-au 
ivit în ziua cînd şeful lor a rupt în bucăţi - prin ocuparea 
Cehoslovaciei, - Acordul semnat la München. Intrarea Wermacht-ului, 

la Praga, a însemnat sfîrşitul relațiilor internaționale înte- 
meiate pe respectarea tratatelor, A fost o picătură de apă care 
a umplut vasul, Europa nu se opusese nici la. ocuparea militară 

a Rhenaniei, nici la încorporarea Austriei, nici la realipirea 
sudeților. Europa a permis nemților să ia tot ce era german, 

însă cu o neîncredere din ce în ce mai marcată, de metode care 
făceau cu neputinţă de menținut raporturile paşnice între state, 
din ziua cînd doctrina vagă şi neliniştitoare a "spațiului vital" 
a luat locul concepției rasiale, care àgi sleise efectele, națiu- 


nile s-au simtit amenințate: iar dacă astăzi Germania găseşte 


din-nou, în fața ei, o constelație de state, faptul se datoreşte 


nazismului care a depăşit măsura, în_ maniera sa de a privi uni- 


lateral_prefacerile stărilor europene", 
Nu se puteau pune punctele pe "i", mai liniştit, 
mai măsurat şi cu mai multă precizie... 


3 februarie 

Churchill a zburat, de la Casablanca, în Turcia., 
A întîlnit pe Ismet Inönü şi pe amicul Saracioglu. Neutralitatea 
turcă se clatină, Mai încet, poate, decât credeau unii, dar exact 
aşa cum mă aşteptam eu, Problema Balcanilor se va pune în curînd, 
Mă întreb ce spun ruşii. Nu-mi închipui că Churchill stă de vorbă 
cu Ismet, fără învoirea lui Stalin, - deşi poate îi va spune la 
ureche lucruri care nu'trebuiesc neapărat să fie cunoscute de 
Moscova, Să.se fi găsit oare o formulă de împăcare ~ anglo-turco- 
rusă? Imi dau seama că acum, mai mult ca niciodată, soarta noas- 
tră e în joc, Ea atîrnă de sugestiile Londrei, de prietenia cre- 
dincioasă a Turciei, şi de asentimentul ruşilor. Ea se croieşte 
în afară de noi, ba chiar împotriva atitudinii noastre de azi, 
şi a “victoriilor”, pe care nu ne încumetăm să nu le mai avem. 
(“Timpul” pe care-l primesc regulat de la Bucureşti, e plin, 
chiar în aceste zile, de jalnica retragere de pe Frontul de la 
Răsărit, de veşti amintind nemaipomenite victorii.) | 

Șederea mea la Geneva a început să fie apăsătoare, 


în asemenea clipe. l 

l Titlurile ziarelor româneşti, la 23 ianuarie: 
"Valuri întregi ale armatei sovietice se prăbuşesc în faţa apă= 
rării germane"... "Inamicul e aruncat înapoi, departe către 
Nord-Est"... "Victoriile Axei în Africa"... "Lipitoarea morții: 
o nouă armă italiană"... 

La aceiaşi dată, ziarele elvețiene anunță: 

"Nimicirea armatelor germano-române la Stalingrad; - înaintarea 
armatelor sovietice spre Kursk, Harkov şi Rostov; - încercuirea 
armatelor germano-române în Caucaz; - cucerirea întregii Tri- 


politanii, de englezi..." 


O singură veste "îmbucurătoare", şi care pare 
adevărată: "Timpul" anunţă pe trei coloane, că “excelența sa 
Poglavnicul , odiosul asasin al regelui Aosta, a cinstit pe 
dl.prof.Mihai Antonescu cu Marea Cruce a Ordinului "Zvonimir", 
- cea mai înaltă decorație croată. Aşadar, ce ne mai pasă de 


toate: lIcă s-a pricopsit cu crucea lui Zvonimir! 


5 februarie , 

(...) Mă gîndesc cu jale, ce nenorocire este, 
pentru ţara noastră, că în aceste zile nu mai poate răsuna 
glasul avâîntat al lui Nicolae Iorga. Ce nevoie ar fi fost de 
autoritatea şi de sufletul lui, spre a înlătura toate prostiile 
care apasă asupra cugetului românesc şi pentru a înlesni mult 
chinuitului nostru popor să-şi înalțe din nou gîndul spre cre- 
dinţele care totdeauna i-au fost mîntuitoare. Iorga se ridica 
în chestiuni de ordin naţional pe culmi pe care numai puţini 
puteau să le atingă. Cuvîntul lui era atunci un îndemn pentru 
toţi românii, mînios şi necruţător faţă de cei şovăitori şi 
slabi de înger... 
1) Al Iugoslaviei, asasinat împreună cu ministrul de externe al 


Franţei, Louis Barthou, la Marsilia, în 1934, de "ustaşii” 
faseişti, 

Coeg) Dulles, !?) în trecere pe la Geneva, vine 
să mă vadă, E încîntat de modul cum se desfăşoară lucrurile, Il 
apasă însă o nedumerire: de ce nu vor ruşii să stea de vorbă? 
Nu s-au dus la Casablanca, Nu au luat parte la întrevederea de 
la Adana (Churchill-Ismet), Nu se arată dispuşi să-şi lămurească 
gîndurile, nici în ce priveşte Finlanda, nici în ce priveşte 
"Sud-Estul", Se luptă, înaintează şi... tac. Inteleg că nedume= 
rirea lui Dulles (care e totdeauna perfect informat), e împăr- 
tăşită de toți anglo-saxonii, şi îndeosebi de americani. Tăce- 
rea lui Stalin este elementul îngrijorător care întunecă frăția 
de arme a "Naţiunilor Aliate”. Nu poate fi încă vorba de o su- 
părare între sovietici şi anglo- -saxoni, - desigur că a luat naş- 
tere un simţămînt ' 'inconfortabil”, 

Cine cunoaşte pe ruşi îşi dă seama de ce tac. A 
sta de vorbă înseamnă a accepta, de pe acum, un plan comun pri- 
vind soarta Europei, - sau, în orice caz, un plan comun privind 
Răsăritul Europei. Cu alte cuvinte, înseamnă a accepta o îngră- 
dire, Ruşii îşi amintesc, că întotdeauna, victoriile lor au tre- 
zit o îndreptăţită îngrijorare, în Europa. Si că s-au găsit în- 
totdeauna, chiar printre Aliaţii lor, europeni care să alcătu- 
iască, împotriva înaintării ruseşti, un front comun de apărare. 
Ce înseamnă interesul pe care americanii îl poartă Finlandei? 

Ce înseamnă stăruinţele lui Churchill, la Ankara? Sovieticii cu- 
nosc istoria pravoslavnicei Rusii, Ei îşi amintesc de Congresul 
de la Viena, de Tratatul de la Paris, de Congresul de la Berlin 
e.. De aceea tac, Si vor tăcea atîta vreme, cît le va fi cu 
putință să-şi impună voința, şi să-şi ascundă planurile... A-i 
scoate din tăcerea lor, - dacă înaintarea nu va conteni, - va 


fi o sarcină grea pentru anglo-saxoni. 


Soarta noastră atîrnă de acest nou episod drama- 
tic, în viltoarea războiului de azi: vor izbuti anglo-saxonii să 


întrerupă tăcerea lui Stalin? 


1) Allan Dulles, în serviciul Comisiei de Investigaţie Americană, 
devenit mai tîrziu, în perioada cînd Forster Dulles era secre- 
tar al Departamentului de Stat al S U.A,, director la C.I A, 

6 februarie 

Mussolini şi-a remaniat ministerul. Prietenul 
GaetanoL) nu mai e la Externe. Impreună cu el, au plecat, de 
voie sau de nevoie: Grandi, Bottai, Pavolini, şi alţi cinci 
secretari de stat. E o nouă încordare a lui Mussolini, ca să 
reziste pînă la capăt. E semnificativ că o asemenea încordare 
cere schimbarea tuturor matadorilor fascismului. Grandi, Bottai, 
Ciano, "tînăra veche gardă", se clatină îndoită de vîntul în- 
frîngerii, Pentru a face faţă unei situaţii care nu mai e nici 
măcar îndoielnică, e nevoie de cea din urmă sforţare a unei 
echipe de necunoscuţi. Ducele personal a încălecat pe cinci mi- 
nistere. Rezistenţa Italiei se .confundă acum cu rezistenţa lui 
personală, Ceilaiţi, demişii de azi, au şi stabilit "antene" cu 
lumea dimprejur, Ei nu ascund ura lor împotriva Germaniei, Dacă 
le-ar fi cu putinţă, ei ar fi gata să arate încotro se îndreap- 
tă acuma preferinţele lor. Numai că nu găsesc alte uşi deschise 
decît pe acelea prin care au ieşit din minister, 

Ciano? - Pentru noi: amorul cu Budapesta, arbi- 
trajul de la Viena, şi numeroase grosolănii la adresa mea, In 
realitate, un fleac cu mintea ageră, cu vederi înguste, cu aere 
de Cezar, şi cu o înfăţişare de pezevenghi, 

Mult mai serios, mai fin şi mai înțelept, este 
"contele" Grandi. Un bărbat care ar putea fi "de viitor", dacă 
trecutul nu l-ar trage şi pe el în groapa comună a fascismului. 


7 februarie 

Ciano a fost numit ambasador la Vatican. (Totul 
e o vastă "combinazione", pretinde cineva sosit de cîteva zile 
din Italia. La Palatul Chigi, orizontul era limitat: Axa şi 
numai Axa, La Vatican, Ciano va putea din nou evolua într-un 
cadru mondial. Ducele şi-a creat o opoziție care îi convine: 
opoziția majestății sale. El personal rămîne legat de nemți, şi 
moare pe poziții, Prietenii săi însă, cei mai apropiați, alungați 


eaaa 


1) Este vorba de Ciano, ginerele lui Mussolini, 

din guvern, au păstrat totuşi situații destul de proeminente, 
pentru ca drapelul alb pe care îl vor flutura, fără a compro- 
mite alianţa, să poată fi văzut de departe), 


15 februarie p 
Ieri, radio Moscova a vestit cu însufleţire că 
armatele sovietice au cucerit Rostov na Donu! A căzut şi Voro- 
şilovgrad, Retragerea germană din Basinul Donețului e tot mai 
grăbită, S-ar părea, că în urma atacurilor prin care ruşii 
caută să ajungă de-a dreptul la Mariupol, pe Marea de Azov, 
- toată aripa dreaptă a frontului german este în primejdie de 
a fi încercuită, Linia de retragere şi de rezistenţă? - Niprul. 


(seo) 


16 februarie 


Primesc vizita lui Sullivan. Se interesează cu 
stäruință, potrivit unor instrucțiuni scrise, de starea de spi- 
rit din România. Imi spune că, în Elveția, se agită mulți români 
(Xeni, Romanescu, Flondor, etc.), dar că singurul contact sta- 
tornic şi serios este cel stabilit cu mine. 

Repet cu tărie, dorința mea de a pleca la fața 
locului, spre a apăra cauza țării mele. Sullivan răspunde că "nu 
e momentul". Ințelege graba mea, dar ajutorul pe care îl pot da 
României, de la Geneva, este mare, şi în altă parte nu aş fi mai 
liber ca să pot acționa. Dimpotrivă. In orice caz, va transmite 
cererea mea mai departe, Tmi exprimă din nou, încrederea şi sim- 
patia etc., etc. stăpînilor săi. Despre lealitatea, discreția 
şi patriotismul meu, el spune că ar fi foarte prețuite... 


ceo Lupte "victorioase" pe Don şi pe Doneţ, anun- 


tă "Timpul", Pe cine mai înşeală? - Săracii de noi ! 


O desminţire oficială germană: Fihrer-ul nu a 
părăsit înaltul comandament, Generalii nu i-au cerut să se re- 


tragă şi să lase comanda mareşalului von Manstein... Aşadar,. 

Hitler îi dă înainte, Ce ştire bună pentru Aliați! Dar, ce semn 
al vremii, acest comunicat!.,, 
Agenţia oficială germană admite că persoana 


Fiihrer-ului a fost pusă în discuţie.(,..) 


19 februarie l 
Stirile de pe frontul răsăritean sînt tot mai în- 
grijorătoare. Alungaţi de la Harkov, germanii se retrag în dezor- 


dine spre Nipru. 


"Timpul” din 15 februarie cu litere mari: "Pe 
Doneţul mijlociu, sovieticii au fost aruncați înapoi, iar în 
regiunea larkovului, inamicul a fost zdrobit!" Vai de capul 


nostru.,,! 


Goebbels a ţinut un lung discurs despre situaţia 
de la Est şi despre voinţa germană de a rezista şi de a învinge. 
Voința de a învinge poate mai e, - dar unde e putinţa? 

| A vorbit, fireşte, de înalta misiune, pe care 

Germania o împlineşte la Răsărit, - a vorbit de primejdia ru- 
sească, şi despre soarta Europei. Apoi a înştiinţat Germania şi 
toate ţările ocupate, că li se va cere o contribuţie totală, pen- 
tru războiul total. Cine nu primeşte de bună voie, va fi silit 
de nevoie. Reich-ul nu va cruța pe nimeni: fiecare va trebui să 
plătească tributul de sudoare sau de Sînge, pentru mântuirea 
Europei germane, Nimeni nu are dreptul să se dea la o parte. E 
în joc libertatea şi cultura Europei. 

l - De care libertate e vorba, şi de care cultură? 
- întreabă ziarele elveţiene care, de cîteva zile, iau poziție, 
cu multă îndrăzneală, împotriva pretențiilor Germaniei hitleris- 
te cum că ar fi apărînd "Europa" şi pe europeni. 

Prietenii care au auzit, la radio, lungul discurs 
al lui Goebbels (a ținut două ore!), spun că "spicherul" celui de 
al treilea Reich, care trece drept cel mai bun şi cel mai măsurat 
orator nazist, a ridicat vocea, strigînd mai mult ca de obicei, 

- mai întîi cu bărbăţie, apoi cu o vădită îngrijorare, la sffr- 
şit, cu voce din ce în ce mai răguşită. O sforţare de energie 

din partea unui mititel:; discurs de criză acută, - ca cele ți- 


nute, în mai 1939, de energicul şi mititelul Reynaud, L)* Mi s-au 
cerut lămuriri în scris privind situaţia din ţară, despre auto- 


ritatea şi părerile oamenilor noştri politici, despre vederile 
mele cu privire la viitor. 
Am fost înştiinţat, de asemeni, că duminică 21 


februarie, radio Londra va transmite un foarte însemnat "mesaj" 
| pentru poporul român, şi că sînt rugat să comunic impresiile 
mele, 


21 februarie l 
(...)Ascult la radio "mesajul important" care 


fusese vestit ieri, Un “englez” care ştie bine româneşte, a vorbit 
poporului român, Il sfătuieşte să nu piardă vremea, şi să se re- 
tragă mai degrabă din război: - "Nu vă temeţi de ruşi; aţi trăit 
în pace alături de ei, pînă la război, Bolşevismul nu v-a atins, 
imperialismul rus nu v-a dat peste cap. Nu vă luaţi după propa- 
ganda străină, Nu puteţi ține sufleteşte cu Anglia, luptînd îm- 
potriva ruşilor, Puneţi capăt războiului, recunoscând greşelile 
voastre”, etc, | 
f E limpede: englezii se silesc să ne convingă că 
nu putem face pace cu ei, fără a fi dispuşi să facem pace şi cu 
ruşii, ci caută să potolească temerile noastre: primejdia ruseas- 
| că nu eo primejdie de moarte, Mai mult nu pot spune nici ei; 
fiindcă nici ei nu ştiu nimic, | 

Profit de prilejul care îmi e dat, ca să arăt, 
în mod cît se poate mai "diplomatic", părerile mele: 

"Apreciez că orice declaraţie engleză, oficială 
sau oficioasă, încercînd să calmeze temerile romîneşti cu privire 


la U.R.S.S., şi recomandînd o destindere ruso-română, este folo- 
sitoare., România, în nenorocirea ei, şi-a păstrat o deplină în- 
credere în buna credinţă engleză: un "mesaj" britanic poate să-i 


înfăţişeze, cu mai multă încredere, posibilitatea unei păci cu 
U.R S.S , - pace pe care o doreşte întregul popor român, Presti- 
giul de care se bucură Anglia este legat, prin acest fapt, de o 
anumită responsabilitate. Mesajul adresat poporului român (de un 


EE E ER 
1) Prim ministru al Franței în acea vreme, 


englez anonim, dar care vorbeşte foarte bine româneşte), con- 
ţine afirmaţia că statul român a trăit liniştit, pînă în momen- 
tul războiului, cu toate primejâiile de care se face atîta zgo- 
mot, astăzi, adică: "ameninţarea bolşevică" şi “ofensiva colo- 
sului rus", 

O asemenea afirmaţie, făcută în împrejurarea 
actuală, îngăduie să se presupună că autorul ei are motive în- 
dreptăţite, pentru a crede că statul român va putea să existe 
nestingherit şi în viitor, menţinîndu-şi independenţa, liberta- 
tea şi integritatea, 

Astfel interpretat, mesajul pe care radio-ul 
englez l-a autorizat şi transmis, nu poate prilejui decît cea 
mai bună influenţă în România, unde publicul este însetat de a 
cunoaşte mijloacele prin care ţara ar putea să iasă din grava 
situaţie actuală, (Trebuie să amintim că răsturnările provocate, 
în Europa orientală, prin Acordul de la Moscova, din august 
1939, au fost cauza principală a schimbării intervenite în poli- 
tica română. Diriguitorii responsabili de această schimbare, 
care a fost adînc impopulară, au invocat motivul că Acordul 
germano-sovietic pusese România într-o situaţie anormală, pri- 
mejduindu-i existenţa. Ar fi nimerit, astăzi, să se demonstreze 
în ce măsură alianţa şi colaborarea, între anglo-saxoni şi ruşi, 
vor îngădui să se normalizeze, din nou, condiţiile de viaţă şi 
de dezvoltare a ţărilor din Estul european). 

Mesajele asemănătoare celor pe care radio-ul 
englez le adresează poporului român, nu pot, în mod evident, să 
provoace o schimbare bruscă în atitudinea unei ţări care este 
încă supusă controlului sever şi foarte riguros din partea ger- 
manilor, Dar ele pot să pregătească spiritele şi opinia publică 
să privească în faţă, cu calm, problema rusă. Această pregătire 
ar putea să aibă un efect salutar şi hotărîtor, în ziua cînd 
U.R.S.S, ar da şi ea, unele indicaţii privitoare la intențiile 


sale faţă de vecinii săi”, 


Astăzi, trebuie să ţinem seama de dorinţa engle- 
zilor de a înlesni o destindere, la Răsărit, E inutil să stăruim 

asupra justelor noastre plîngeri, şi temerilor noastre fi- 
reşti, datorite vecinilor sovietici: ruşii se află în culmea 
fericirii şi a mîndriei, victorioşi pe întreg frontul, iar en- 
glezii nu au nici o dorinţă să le strice cheful, Este mai ni- 
merit deci să arătăm englezilor că ei îşi asumă o răspundere, 
atunci cînd ne îndeamnă să depunem armele, Este de asemenea ni- 
merit, fără a ne plînge de ruşi, să amintim "situaţia anormală", 
care a pricinuit schimbarea noastră politică, Lăsăn astfel în 
sarcina englezilor, grija de a normaliza situaţia, prin colabo- 
rarea lor cu ruşii, pentru ca şi noi să fim în măsură de a relua 
politica noastră tradiţională, corespunzătoare intereselor şi 
preferințelor noastre, i 


22 februarie 


Ministrul Poloniei îmi dă informații prețioase: 
între sovietici şi anglo-saxoni au izbucnit neînțelegeri însem- 
nate. Ruşii, mîndri de victoriile lor, nu voiesc să dea nici o 
lămurire cu privire la planurile lor de pace. Ei nu se învoiesc 
cu o invazie turco-aliată, în Balcani: prin discursul lui 


Maiski}? 


a ei cer. un al doilea front, în Apus. Voiesc să rămînă 
singuri, la Răsărit. Nu dau nici o asigurare polonezilor: ho- 
tarul polono-sovietic nu e hotărît. Ambasada polonă din Moscova, 
recte Kuibişev2), nu are dreptul să apere interesele polonezilor 
aflători în teritoriile ocupate de sovietici, în septembrie 
1940! Ruşii sprijină grupurile "comuniste" din Serbia, împotriva 
răzvrătiţilor anticomunişti ai lui Mihailovici 3); (Gavrilovici 

e de partea ruşilor, în această chestiune). Ruşii nu doresc pace 
cu Finlanda; ei resping propunerile americanilor, şi nu admit 
nici o discuţie în vederea unei destinderi şi a unui acord, Pe 
faţă, nu vorbesc decît de statele baltice şi de Basarabia; în 
realitate, sînt nenărginiţi, iar ziarele de partid cer Rutenia, 


Galiţia, Finlanda, etc. (Americanii nu consimt la anexarea de 


1) Ministru-adjunct sovietic la Externe. 
2) Capitala provizorie a U R.S S , în timpul războiului, 
3) General iugoslav, regalist, fost şef al Marelui Stat Major, 

către ruşi, a statelor baltice: la Berna, acum cîteva zile, 
toți americanii, în frunte cu Dulles, au depus cărți de vizită, 
la legația Lituaniei, cu prilejul unei aniversări naționale). 
Ministrul polonez, Lados, e de părere că ruşii 
nu trebuiesc twlburați, în plin succes. Nu e momentul de a le 
căuta nod în papură. A ridica, în calea lor, pretenţii, fie şi 
cele mai îndreptățite, n-ar avea nici un rost, Ei le-ar respin- 
ge, şi ar lua atitudini pe care, cu greu, le vor mai putea 
schimba, (Lados nu aprobă guvernul săul „ care tocmai acum a 
găsit cu cale să se certe cu ruşii. Generalul Sikorsky a trimis 
o scrisoare personală, lui Stalin, pentru a cere unele lămuriri, 
Momentul e prost ales. Stalin se simte tare, şi nu stă de vorbă), 
Trebuie deci aşteptat. Ofensiva rusească trebuie 
să se oprească undeva, înaintea Niprului, sau pe Nipru, Nemţii 
se pregătesc pentru primăvară. Va veni o zi cînd ruşii vor avea, 
din nou, nevoie de Aliaţii lor: atunci va fi un prilej ca fin- 
landezii şi pblonezii, românii şi sîrbii să caute să-şi clari- 
fice situaţia.(...) | 
o Despre nemți, Lados ştie că ei caută, pe toate 
căile, să intre în vorbă cu anglo-saxonii. Se tem de ruşi. Işi 
dau seama că nu mai pot cîştiga războiul. Fac propuneri.(...) 
Atitudinea germanilor, faţă de polonezi, s-a schimbat. Militarii 
subalterni nu mai execută poruncile criminale. Ei se tem de re- 
presalii,. | 
Polonezii au propus lui Churchill două planuri, 
pentru viitoarea pace la Răsărit: o federaţie de nouă state, în- 
cepînd cu Lituania şi isprăvind cu Turcia, - sau două federaţii, 
una la Nord, cuprinzînd Polonia, Lituania (polonezii ţin acum, 
negreşit, la existenţa independentă a acestui stat!), Cehia, 
Slovacia şi Ungaria, - şi alta la Sud: Blocul Balcanic. Legătura 
firească: Bucovina şi Galiţia.(De aci, decurge interesul, pentru 
polonezi, ca noi să păstrăm Bucovina: numai atunci ei vor putea 
salva Lembergul,. Bucovina-Galiţia, reprezintă un interes comun 


polono-român). 


1) Este vorba de guvernul polonez în exil, la Londra, 

Intre aceste două planuri, Churchill încă nu a 


-ales, 


se 


25 februarie 

Hitler a trimis o proclamaţie către partidul 
naţional-socialist, E un document istoric şi patologic, Cuvîn- 
tările şi cugetările de azi ale Fuhrer-ului vor sluji, veacuri 
de-a rîndul, drept cea mai uimitoare mărturie că războiul care 
a răscolit: Europa; si omenirea întreagă, a fost impus lumii de 
un nebun, 

Mai întîi, vechea afirmație mereu repetată şi 
exprimată în termeni tot mai simpli şi mai primitivi: “Armata 


“germană luptă împotriva primejdiei pricinuite de jidovii bol- 


şevici, ajutaţi de 'bancherii de la New-York şi de la Londra"! 


Apoi răţoiala "mistică a omului ce se crede 
“providenţial":; "Am dreptul să cred că Providența m-a desemnat 
să împlinesc această sarcină"... 

Urmează obişnuita explozie de ură şi obişnuitele 
ameninţări: "Sabotorii vor fi nimiciţi, fără milă, trădătorii 
vor fi: măcelăriți... Războiul va lua sfîrşit prin distrugerea 
desăvirşită a jidănismului european!",,, 

i i “Apoi, cîteva cugetări de "mare european" : "Nu 
vom şovăi nici o clipă măcar, ca să punem, la contribuţie, po- 
poarele vinovate de acest război. Nimic mai firesc să nu cruţăn 
viaţa străinilor, într-o vreme cînd vieţile noastre proprii în- 
dură atîtea suferințe”. 

= Si totuşi, desmeticul vorbeşte de moralas "Vom 
mobiliza toate forțele materiale şi morale ale Europei" ooo 

Forțele morale? Ele sînt de mult mobilizate, 

Din păcate; ele nu au putinţa, nici puterea trebuincioasă ca să 


lovească şi să dărînie duşmanul lor, al lumii, şi al bunului 


simţ. ` 

28 februarie 

Zile încărcate. (...) Seara, primesc vizita lui 
Romanescu, Pleacă în ţară. Vrea să comunice lui Dinu Brătianu 


că opoziţia unită ar trebui să mă folosească numaideciît, ca 

negociator, Stie că englezii, americanii, chiar ruşii, au în- 
credere în mine. A avut mai multe întrevederi cu Dulles,- e 


hotărît să sprijine "cauza", 


l martie 

De două zile, germanii contra-atacă puternic, 
în Basinul Doneţului. Au cucerit două oraşe: ofensiva rusească 
pare serios oprită în acea regiune. Mai departe, spre Nord, 
sovieticii înaintează mereu. Faptul că ruşii au fost opriți, 
chiar înainte de a ajunge la Nipru, îi va potoli puţin. Erau 
îmbătaţi de victorii, - nimeni nu mai putea sta de vorbă cu ei, 
"Vecinii" au acum prilejul de a sta de vorbă cu o Rusie mai 
înţelegătoare: finlandezii, poate şi turcii, se vor folosi de 
această împrejurare, ca să caute să rezolve unele probleme... 
Dar noi? Mă tem că succesul german se va urca Antoneştilor, la 
cap. După prăbuşirile, din vremea din urmă, vor crede din nou 
în victorie şi vor spune din nou cuvinte sforăitoare, ce nu se 
uită şi nu se iartă!.,, 

(...) La ora 5, - soseşte Grigore Popescu), Imi 
dă unele informaţii interesante din partea lui p.2) : între 
rege şi mareşalul Antonescu, ar fi o serioasă tensiune, Această 
tensiune are un caracter formal: pretenţiunea mareşalului de a 
se situa pe aceeaşi treaptă cu regele. Tensiunea are însă şi un 
caracter politic, Regele împărtăşeşte resentimentele poporului 
său, faţă de "aliaţi"; mareşalul le-a rămas însă credincios: 
deci, enervare, scene, supărări, Casa civilă a suveranului a 
fost dată peste cap. (Mareşalul palatului, Ionel Stîrcea a fost 
mobilizat la o unitate militară). 

Cearta a izbucnit şi în guvern. Ică,urmînd pilda 
lui Finţescu, a demisionat. Mareşalul a ameninţat că, "de acum 
înainte, va prezida el consiliile de miniştri", etc., etc. De 


1) Fost secretar general la Ministerul Economiei Naţionale, 


2) Din textele anterioare, ca şi din altele următoare, rezultă 
că acest P., ("Prietenul") este Const.Vigoianu. 
3) Post ministru al Economiei Naţionale. 


3) 


- 190 - 


aitfel, Ică nu mai are nici o trecere pe lîngă nemți. E privit 
ca un oportunist. Pe bună dreptate: încearcă să ia contact cu 
anglo-saxonii, (Inţeleg că P, se teme de asta. Nu aş vrea ca 
Ică să compromită şi această din urmă scăpare). Fireşte, demi- 
sia lui Ică a fost retrasă, 

P. îmi trimite vorbă că trebuie să mă rezerv 
pentru sovietici. A aflat, (Popescu nu ştie de unde, dar cică 
dintr-un izvor foarte serios) că sînt singurul negociator, pe 
care ruşii l-ar accepta, 

Răspund: nimeni nu poate fi negociator, dacă 
nu ştie precis în numele cui negociază, ce poate oferi, şi ce 
trebuie să ceară, Dacă P., vrea să stabilească un contact serios 
cu străinătatea, nu trebuie să umble pe mai multe căi: o uni- 
tate de acţiune, în ţară, un program pus la punct şi o singură 
cale de comunicaţie. (...) 


Ribbentrop a fost la Roma. N-a mai găsit pe 
prietenul Gaetano, la Palazzo Chigi. (Mititelul îşi prezenta 
chiar atunci scrisorile de acreditare, la Vatican, şi primea 
binecuvintarea sfintului Părinte, ~ de care avea nevoie mai 
mult decît oricine)... l 

(...) Ribbentrop, trimisul Fuhrer-ului, a stat 
de vorbă îndelung, cu Ducele. Impreună, au dat un comunicat 
care a stîrnit un acces de entuziastă mînârie, în rîndurile 
fasciste, "Tările Axei" se ridică tot mai sus în sferele gîn- 
dirilor "înalte" - scrise corespondentul Agenţiei Stefani, - un 
hîtru bun de glume. Iată ce ne făgăduiesc cele două Puteri 
“conducătoare”, cum s-au numit Italia şi Germania: "Ordinea 
nouă va garanta popoarelor o existență sigură, într-o atmos- 
feră de justiţie şi colaborare, liberă de orice constrîngere 
plutocratică şi jidovească, în cuprinsul hotarelor sigure ale 
marelui spaţiu european!",., l | 

Aşadar, de acum înainte, vom fi în siguranţă!... 
Liniştea noastră va fi garantată de cele două Puteri care, de 

zece ani, ne-au tulburat în toate felurile!... Cine ar fi mai 
în măsură să ne-o garanteze? Dar cine va asigura liniştea 
Puterilor garante, care de cîtva timp mănîncă bătaie pe toate 


fronturile? 


lo martie 

(...) Primesc vizita lui Şefkati Istingeli, 
consilier pe lî.gă legația turcă din Bucureşti. Imi aduce sa- 
lutări prieteneşti din partea lui Tanrioer,L), - şi multe 
ştiri interesante, A văzut pe "Prieten", care l-a însărcinat 
să-mi transmită mai multe "mesaje". La rîndul meu, îl rog să 
ducă o scrisoare lui Tanriocer, la care adaug o copie după memo- 
riul meu referitor la Blocul Balcanic. Rog pe Tanriocer să tri- 
mită această copie, mai departe, lui Saracioglu, şi s-o comu- 
nice, de asemeni, lui Radu Cruţescu şi lui Alexandru Creţeanu. 

In timpul dinv”urmă, s-a discutat la Geneva, 
dacă întrevederea de la Adana nu a fost cumva o greşeală. 
Churchill şi-ar fi descoperit jocul său faţă de ruşi, fără a 
putea cîştiga o adeziune a turcilor la jocul său. Istingeli e 
de altă părere. Mă asigură că cercurile politice şi diplomatice 
turceşti au fost foarte mulţumite de convorbirile de la Adana, 
Churchill s-a dovedit abil: a asigurat pe turci că Turcia va fi 
întotdeauna un bastion necesar pentru apărarea securităţii im- 
periului britanic, şi că va putea oricînd să se sprijine pe 
Marea Britanie, (O asemenea asigurare a fost foarte bine venită, 
fiindcă coincide cu înaintarea rusească în Ucraina!) Deşi 
Churchill nu a cerut nimic precis, turcii se simt, totuşi, acum, 


mai strîns legaţi de englezi, decît înainte. 


12 martie 

S-a primit "un mesaj", - pentru a fi transmis 
mai departe: Guvernul britanic nu ar lua în nume de rău, dacă 
Alecu Creţeanu ar primi din partea "regimului Antonescu", mi- 
siunea de a reprezenta România la Ankara. - Foarte interesant! 


1) Suphi Tanrioer, ambasadorul Turciei la Bucureşti. 

1% martie 


1) 


răseşte legația; e chemat în ţară pentru a fi numit ministru al 


Cămărăşescu' “îmi aduce ştiri de la Roma. Grigorcea pă- 
palatului, Grigorcea nu vrea să primească, Ii trimit vorbă, să 
caute, totuşi, să primească: trebuie cu orice preţ să întărin şi 
să sprijinim pe tinărul rege, (Voi căuta, să obţin, prin Sullivan, 
pentru Grigorcea, aceeaşi "garanţie", ca şi pentru Creţeanu). In- 
credințez lui Cămărăşescu scrisoarea pentru Prieten, - într-un 
plic cu adresa lui Radu, 2 şi un mesaj direct către Alecu” . Gri- 


gorcea va duce aceste două scrisori în ţară, 


15 martie 

(...) In faţa Palatului Federal, îl întîlncesc - din 
întîmplare - pe Ghiolut . Imi comunică din partea lui Ică, ştirea 
că Tanriocer a făcut un demers oficial la Bucureşti, propunînd 
României să intre într-o confederație balcanică. Ică nu s-a opus. 
A cerut unele lămuriri, 

Sint nespus de fericit de această veste. Ideea mea a 
făcut cale lungă, înainte de a ajunge la Bucureşti, Acum:şapte 
luni, Sullivan trimitea memoriul meu la Londra, Cîteva săptămîni 
mai tîrziu,primeam mulţumiri din partea Ministerului de Externe 
britanic şi înştiinţarea că lucrarea mea a fost reţinută”, Este 
foarte probabil că Churchill a vorbit, la Adana, despre Confede- 
raţia Balcanică, Propunerea turcă are un substrat britanic, lată 
deci o mînă de ajutor care ni se întinde: e singurul mijloc de 
salvare, Chiar dacă nu ne vom folosi numaidecît de această pro- 
punere, ea rămîne ca o fereastră deschisă spre viitor, Sînt fe- 
ricit că a fost deschisă, potrivit îndemnului şi sfaturilor mele, 


Pilet Golaz mă primeşte la Palatul Federal şi mă re- 
ține la dejun. Imi vorbeşte despre greutăţile politicii sale de 
“neutralitate”, ~ care suferă deopotrivă de brutalităţile germane 


1) Consilier la legația română în Italia. 

2) Radu Cruţescu, fost ministrul României la Berlin. 

3) Alexandru Creţeanu, fost ambasador la Ankara, şi secretar ge- 
neral la Ministerul de Externe. 

4) Fost ministru adjunct la Finanţe. 

şi de lipsa de înţelegere a anglo-saxonilor... Nu crede într-un 
atac german: nemții au prea multe belele pe cap. Dar cine poate 
şti? Cînd cîrmuiesc nebunii, se întîmplă uşor nebuniile... Se 
teme că Germania alunecă spre extrema stîngă: este o adîncă pre- 
facere care a luat, în vremea din urmă, un caracter tot mai co- 
munizant, (Vorbim de greutățile acordului economic şi de presiu- 
nea delegației germane: amintesc "experienţele" personale, cu 
Wohltat, - şi convorbirea Bon-Clodius), 

Pilet Golaz îmi făgăduieşte în timpul prânzului, că 
prietenul meu, Louis Micheli, va fi, în curînd, ministru... 

Vorbim de România. Pilet Golaz îmi confirmă ştirea pe 
care mi-a dat-o Ghiolu: turcii au vorbit, la Bucureşti, de o 
Confederație Balcanică. Imi cere "memoriul" meu, 

După dejun, caut pe Sullivan, şi-i vorbesc de propu- 
nerea Tanriocer. Il sfătuiesc că, nu numai guvernul român, dar şi 
Maniu, să fie "preparat" de turci, în vederea Confederaţiei, 
pentru ca spiritul de opozant al lui Maniu să nu găsească o nouă 
pricină de a se răzvrăti. In această privinţă, nădăjduiesc că 


scrisoarea mea va fi de folos. 


18_martie 

Citesc manifestul Maniu-Brătianu (din 30 ianuarie). 
E o desolidarizare de politica Axei, cu vorbe bune pentru anglo- 
saxoni, cu măsură faţă de ruşi. Are un ton curtenitor faţă de 
mareşal, dar şi afirmaţii dintre cele mai grele: "Războiul la 
care, din iniţiativa şi hotărîrea dvs., am fost aduşi să luăm 
parte, etc.", La sfîrşit, injoncţiuni energice: "Tara cere să fie 
urgent scoasă din dependenţa politică, militară şi economică, în 
care se află azi, Să nu se continue exploatarea ei, care duce la 
anarhie şi ruină... Ţara vrea ca armata ei să fie, fără întîr- 
ziere, retrasă cu toate unităţile ei; această armată trebuie re- 
organizată şi ţinută exclusiv la dispoziţia conducerii noastre 
de stat, pentru a apăra hotarele şi liniştea interioară; 
nici una dintre unităţile ei, nu mai trebuie trimisă în afară de 
graniţele ţării”. 

Primul ministru turc Saracioglu declară, în cuvîntarea 
sa din urmă, că a ieşit din zona neutralității, Accentul este pus 
pe prietenia anglo-turcă,(.,.) 


19 martie 

Beneş vorbeşte la radio despre o confederație polono- 
ceho-slovaco-română, El a declarat: "Cunosc toate greşelile fă- 
cute de România în acest război, dar ştiu, de asemenea că, în 
timpul crizei Cehoslovaciei, România a fost un aliat leal". 


(Singurul aliat leal, ar fi putut să spună Beneş), 


20 martie 

Primesc din partea Secretariatului Conciliului Ecumenic 
Internaţional ("World Council of Churches"), următoarea scrisoare: 
"bxcelenţă, am primit dintr-un izvor serios, dar nu fără colora- 
tură politică, o informaţie cu privire la biserica ortodoxă 
română, care pare destul de extravagantă, dar care ar putea să 
aibă un fond de adevăr, Ne luăm libertatea de a v-o supune, ru- 
gîndu-vă să binevoiţi să ne spuneţi, dacă socotiți că poate fi 
luată în serios, 

Informaţia este următoarea: dl. Antonescu pare a fi 
oferit Vaticanului recunoaşterea Papei de către biserica ortodoxă 
română, Astfel, această biserică ar deveni o biserică "uniată”, 
Ea n-ar putea totuşi să facă acest act de recunoaştere, decît 
dacă românii catolici "uniaţi", din Transilvania, ar putea să 
se unească cu biserica română, Ar fi deci necesar să se restituie 
României partea din Transilvania, care în clipa de faţă se află 
sub suveranitatea ungară. V-am fi foarte recunoscători, dacă aţi 
binevoi să ne comunicaţi părerea dvs. cu privire la această ştire, 
despre care nu vom mai vorbi înainte de a fi lămuriţi asupra au- 
tenticităţii ei". 

Ică păşeşte pe urmele Doamnei Clara, şi încearcă să 
închine Papei de la Roma biserica ţării. E un aspect deosebit de 
absurd al zilelor “totalitare” pe care le trăim, Un continent în- 


treg trăieşte sub semnul minciunii, Cum să nu vină, în mintea 


poznaşului Ică, gîndul năstruşnic de "a da o lovitură”, şi cu 
credinţa ţării!... Mareşalul s-a încurcat într-un război lung, 
din ce în ce mai primejdios, cu vecinii de la Răsărit. (,..) Din 
fericire, ţara are pe şmecherul Ică, Işi va schimba credinţa, 


cum îşi schimbă lupul părul.(...) 


2l martie 

Primesc vizita lui Sullivan, Imi aduce veşti de la 
Ministerul de Externe Britanic, 1/ Nu trebuie să atribui o în- 
semnătate “exagerată” propunerii făcută de Tanriocer, E vorba de 
o iniţiativă exclusiv turcă; Anglia nu a sugerat şi nu a sfătuit 
nimic, 2/ Anglia nu va negocia niciodată cu Antoneştii: nici cu 
ăl mare, nici cu ăl mic. Este recomandabil ca "Prietenul" să 
afle aceasta. 

Răspund: înţeleg punctul 2; înţeleg de asemenea, le- 
gătura dintre 2 şi 1; înţeleg rezerva Ministerului de Externe 
Britanic faţă de Rusia. Nu e mai puţin adevărat că propunerea 
turcă e un fapt de care mă bucur, şi pe care îl consider feri- 
cit şi însemnat. (...) 


22 martie 

(...) Pe ziua de ieri, două discursuri: Hitler, şi 
Churchill, După o lungă tăcere, Fiihrer-ul a vorbit din nou de 
"plutocraţi” şi de "jidani". A declarat că "ofensiva hoardelor 
mongole” e definitiv oprită. A amenințat pe neutri. A pomenit 
şi de credința sa în victorie. 

Churchill a vorbit de organizarea păcii: un lung 
discurs realist, cumpătat, generos, Cu privire la noua organiza- 
re a Europei, cl a făcut o scurtă expunere, schițînd o aşezare 
în "două etaje". 

Churchill a spus: "Trebuie să încercăm de a face din 
Consiliul Europei ceva din care să rezulte o Ligă, în mod real 
eficientă, cu forţele cele mai capabile, cu o Inaltă Curte, pen- 
tru a soluţiona diferendele, şi cu forţe naţionale şi internaţio- 
nale, sau cu ambele, gata să impună hotărîrile şi să împiedice o 

o agresiune reînnoită, sau pregătirea de noi războaie", La eta- 
jul de jos: "Mi s-ar părea vrednic de un examen răbdător al pro- 
blemei, pentru ca, pe lîngă Marile Puteri, să existe un oarecare 
număr de grupări de state, sau de federaţii, care s-ar exprima 
prin mijlocirea propriilor reprezentanţi aleşi, toate acestea 


formînd un Consiliu al marilor state si al grupărilor de state", 
1) 


Este exact planul pe care l-am expus lui B’, 


23 martie 

Hitler şi-a rostit discursul, înconjurat de mareşali. 
Printre aceştia, mai multe mărimi demise şi îndepărtate de la 
post; Halder, von Bock... Care pe care? Deşi înlăturați din post, 
mareşalii au rămas credincioşi Fiihrer-ului? Sau Fihrer-ul e nevoit 
să se supună sfaturilor mareşalilor demişi, şi e constrîns să se 
supună în compania lor? 


"Times", într-un lung editorial, lămureşte gîndirea 
lui Churchill, şi o compromite, Este o poznă a amicului Carr, 
Teoria împărţirii zonelor de influenţă este reluată, reîmprospă- 
tată şi dezvoltată, Englezii vor influenţa Apusul, iar ruşii 
Răsăritul. 

Churchill n-a spus asta. “Times” a pierdut prilejul 


de a tăcea.(...) 


30o martie 

Primesc vizita tînărului Radef, secretar de legaţie 
pe lîngă misiunea bulgară din Berna. El pretinde că regele Boris 
nu e germanofil. Boris a fost nevoit să facă jocul german, fiindcă 
nemţii au făcut poporului bulgar făgăduieli atît de întinse încît 
oricine s-ar fi opus năzuinţelor, astfel deşteptate, ar fi fost 
zdrobit. A avut grija însă de a nu face nimic definitiv.Bulgaria 
nu arie dectt două hotare bine definite: hotarul cu România, şi 
hotarul cu Turcia. Faţă de Serbia şi de Grecia, simple linii de 
demarcaţie. Boris s-a străduit să păstreze raporturi bune cu toţi 
vecinii. A izbutit cu sîrbii. Nu a izbutit cu grecii, din pricina 


1) Este vorba, probabil, de scrisoarea trimisă de Gafencu, lui 
Ed.Beneg. 

unor uneltiri străine care au provocat tulburări şi masacre, în 
Tracia. Boris e singurul care poate hotărî azi, o schimbare de 


front, de la o zi la alta. 


3l martie 

Dejun cu Kopetsky, omul lui Beneş. Cehul stăruie 
asupra lealității României: Cehoslovacia va rămîne veşnic recu- 
noscătoare României. Vorbeşte apoi de pacea de mîine: la Răsărit, 
trebuie să dăinuiască o deplină înţelegere între statele mai 
mici, sub influenţa Rusiei. (Cehul mai spune: blocurile răsări- 
tene trebuie să se sprijine pe Rusia). 

Răspund: De ce? Fireşte, dorim pacea cu Rusia, o bună 
înţelegere cu Rusia, şi o limită bine fixată, la Est. In nici un 
caz influență rusească, pentru că această influență poate da 
peste cap întreaga aşezare răsăriteană. Dezvolt punctul meu de 
vedere: față de U.R.S.S. să avem totdeauna intenții curate, ra- 
porturi paşnice, dar hotare precise şi bine apărate. Blocurile nu 
trebuie să se sprijine pe Rusia. Ele trebuie să fie neatîrnate. 


(at) 


l aprilie 

Cearta a izbucnit de curînd, între poloni şi ruşi, 
din pricina unui “act de provocare”, din partea ucrainienilor, 

A doua zi după liberarea Harkovului, publicistul ucrainean - 
Korneiciuk - a publicat într-un ziar, "liarkovul liberat", un 
articol înfocat prin care cerea, pentru Ucraina, Galiţia şi 

Rusia Subcarpatică, - toate ţinuturile rutene şi ucrainiene din 
regiunea carpatică. Polonezii de la touara au răspuns prin ziare 
britanice, Polemica a luat proporţii. 

Cearta pentru noile frontiere nu s-a desfăşurat încă 
pe teren diplomatic. Neînţelegerile, dăinuind între Moscova şi 
guvernul polon de la Londra, nu au un caracter "teritorial", 
Polonezii nici nu vor să admită posibilitatea de a discuta vechea 
te ESE 
1) Este vorba de ziariştii şi scriitorii polonezi aflaţi în 


Anglia, şi care colaborau cu guvernul în exil al generalului 
Sikorsky. 


- 198 -— 


lor frontieră din 1939, - Deocamdată, cearta a izbucnit pe o 
chestie de paşapoarte, Guvernul sovietic a înştiinţat, în noiem- 
brie trecut, pe ambasadorul Poloniei, că priveşte pe toţi polo- 
nezii din Rusia, (indiferent de originea lor), ca cetăţeni sovie- 
tici! - Supărare la poloni: reclamaţii, proteste, schimb de note 
cominatorii, De atunci se pare că ruşii au făcut unele concesii: 
ei vor privi drept cetăţeni sovietici numai pe polonezii origi- 
nari din zona ocupată de U.R.S.S., în urma Acordului de la Mos- 
cova; şi chiar dintre aceşti “originari”, acei care slujesc în 
armata polonă, nu pot fi priviţi ca ruşi, 

Guvernul polon nu se împacă cu aceste "concesii, 
Cearta continuă, Polonezii aveau speranţe. A intervenit, acum o 
săptămînă, un fapt îngrijorător: Korneiciuk, focosul expansionist 
ucrainean, gonit din Harkov, cu ziarul său, de armatele germane, 
a fost numit comisar-adjunct la Ministerul de Externe, - după 
Vîşinsky, care rămîne prim-comisar, (Lados consideră numirea lui 
Korneiciuk, ca o dovadă de slăbiciune din partea ruşilor, Au 
ținut să strîngă legăturile cu Ucraina, într-o vreme cînd "libe- 
rarea” Ucrainei nu a izbutit, Nu e mai puţin adevărat că prezenţa 


lui Korneiciuk, - naţionalist ucrainean tînăr, însufleţit şi in- 
transigent, - va învenina mult relaţiile polono-sovietice), 
4 aprilie 


(...) De ce s-a dus Boris, regele Bulgariei, la Berlin? 
Va spune că rămîne credincios, sau că nu poate da nici un ajutor? 

Ziarele elveţiene vorbesc de negocieri de pace. Pro- 
pagandă germană, probabil ... 

Vizita lui Sullivan. Mi se dă răspuns la cererea mea: 
misiunea lui Grigorcea e înţeleasă şi aprobată. 


6_aprilie 
(...) Bulgaria e în centrul atenţiei generale. Regele 


Boris joacă o partidă grea. Trei acţiuni politice deosebite luptă 


şi se ciocnesc în jurul lui... 
Neamţul e gata să ofere Constantinopolul (...) Regele 
Boris a trebuit să ofteze din greu, ascultind îndemnurile, făgă- 


duielile, poate chiar amenințările lui Hitler, 

Ruşii oferă Dobrogea, pînă la Gurile Dunării, gata 
să clădească un imperiu bulgaro-sîrb, întins între trei mări de 
la Burgas, la Dedeagaci, de la Salonic, la Fiume şi Trieste.(...) 


lo aprilie 
(...) Hitler s-a întîlnit cu Ducele, - ca pe vremea 


bună. Impresia generală este că s-au întîlnit două fantome, Cei 
doi conducători ai Axei au ajuns să fie blajini ca nişte mieluşei, 
cina se apropie: paştiletAxa luptă pentru mîntuirea civilizaţiei 
europene (nici nu se putea altfel!): şi pentru dreptul naţiunilor 
de a se dezvolta liber... Pacea va garanta tuturor popoarelor o 
colaborare pe temeiul intereselor comuneY., Nici un cuvânt des- 
pre "conducerea Axei", despre drepturile popoarelor alese. Aşa- 
dar, Axa are grije, ca libertatea pe care a asigurat-o de pe acum, 
dezvoltării Poloniei şi Cehiei, Iugoslaviei şi Norvegiei, Belgiei 
şi Olandei, să nu fie întru- nimic stînjenită printr-o victorie a 


inamicilor civilizaţiei europene! 


l4 aprilie | 


Comunicatul Hitler-Mussolini nu e tălmăcit în acelaşi 
fel la Berlin, ca la Roma, Nemţii stăruiesc asupra voinţei comu- 
ne de a duce lupta pînă la victorie. Italienii, vădit din orâin, 
vorbesc de Europa cea nouă: Gaida Virginio?) s-a deşteptat şi ves- 
teşte, profetic, că toate statele mici vor fi libere, independente, 
Suverane,.. Numai Axa să cîştige! Aşadar, îşi ia rolul în serios: 
mai bine decît să "trădeze" pe colegul Hitler, îi face o festă de 
neiertat: îl proclamă părintele libertăţilor continentale ... 


18 aprilie 

Mişu Romniceanu?? vine să-şi ia rămas bun de la mine, 
A isprăvit, cu chiu cu vai, negocierile economice, la Berna, 
E impresionat de cele văzute în Elveţia, de înverşunarea anglo- 
saxonilor, bombardamentele, jalea Franţei, revolta Italiei... 


1) Cunoscutul ziarist italian, purtătorul de cuvînt al lui 
Mussolini în presă. 
n fost ministru de finanțe, după 1944, în guvernul 
adescu, apoi ministru fără portofoliu, 

"Comunicatul, Hitler-Antonescu îi pare de necrezut, Observă, 
totuşi, că la întrevedere, nu a fost decît mareşalul (Ică şi 
Ștefleal au lipsit, deci, mai puţină răspundere guvernamentală). 
Se zvoneşte că Ică nu va mai pleca în Italia, - va merge mareşa- 
lul. Partida,de acum înainte, se va juca numai între nebuni: 
Hitler, Mussolini, Antonescu, Tot ce nu e dovedit paralitic ge- 
neral, devine suspect: Ică va avea soarta lui Ciano,...(Fireşte, 
numai supoziţii), 

Insărcinez pe Romniceanu să comunice unele păreri şi 
informaţii lui Dinu Brătianu; îl rog să păstreze contactul cu 


mine, 


Seara,apare un nou comunicat D.N.B,2): amiralul Horty 
a fost la Hitler., Si el ar fi hotărît să lupte pînă la capăt, 
cu toate mijloacele poporului maghiar, pînă la victoria împotriva 
comunismului şi a aliaţilor anglo-saxoni ai acestora, 

Ilată-i deci şi pe unguri, compromişi!... Minciuna încă 
e atotputernică pe continent: toată lumea urăşte pe Hitler, toată 
lumea aşteaptă pe anglo-saxoni, toată lumea declară că va lupta 
pînă la capăt, împotriva "plutocraţiei" şi a "inamicilor Europei"! 


Ce jale! 


19 aprilie 
(...) Tânărul Radef, diplomatul bulgar cu intenţii 


“bune, care, acum zece zile, îmi vorbea de dorinţa Bulgariei de a 
intra în Blocul Balcanic, s-a aruncat sub un tramvai şi a. fost 
dus, în stare gravă, la spital. E un gest de desnădejde, prici- 
nuit pare-se, de întorsătura pe care au luat-o lucrurile în Bul- 


garia...» 


20 aprilie 
Hitler a împlinit 54 de ani, Cîţi ani mai are oare 
de împlinit ? 


a mre 


1) Seful Statului Major al armatei, în acea vreme, 


2) Agenția de ştiri germană. 

1) si 


Tisso, într-o cuşcă aşezată la picioarele tribunii sale, pentru 


Acum patru ani, îmi oferise un loc, între liacha 


a privi uriaşa defilare a forțelor motorizate germane. Forțele 
acestea au făcut, de atunci, înconjurul continentului; au pă- 
truns biruitoare pînă în Pirinei, pînă pe Volga, pînă în fundul 
Caucazului. Acum, a sunat ceasul retragerii... Ruşii sînt pe 
Doneţ, englezii în Tunisia, - avioanele anglo-americane, stă- 
pînesc văzduhul german; ieri, 600 de bombardiere engleze au 
distrus fabricile Skoda... Steaua lui Hitler apune. Intr-o cu- 
vântare însuflețită, Goering face apel la ... Dumnezeu! Trebuie 
să dreagă ceea ce au stricat alții. Mîntuirea Führer-ului atîrnă 
de voinţa divină!... 


2l aprilie 

(...) Nemţii au arătat din nou, cum ne judecă şi cum ne 
preţuiesc. După Boris, Antonescu şi Horthy, conducători de po- 
poare vasale, dar, mai mult sau mai puțin întregi, Hitler a pri- 
mit pe Quisling. Această scîrbă, această spurcăciune, al cărei 
nume a ajuns să însemne pretutindeni trădare şi ruşine, - a 
fost întîmpinată, la "Marele Cartier", cu aceleaşi onoruri ca 
şi ceilalţi "aliați". Comunicatul D.N.B. are aceleaşi accente 
patetice, şi foloseşte aceleaşi formule "definitive" şi "epocale" 
"Cancelarul Hitler a avut cu primul ministru norvegian Quisling, 
o convorbire lungă, plină de încredere reciprocă" (!) Este vorba 
apoi de "existenţa Europei", de "identitate de vederi şi de pla- 
nuri", şi de "voinţa comună de a lupta pînă la capăt, pentru 
menţinerea civilizației europene, pentru viaţa şi libertatea 
popoarelor, (Quisling pentru libertatea Norvegiei?!) şi pentru 
împlinirea "unor scopuri pan-germaniste comune", (Ce-o fi aia?), 
Fireşte, lupta va fi dusă prin "mobilizarea tuturor forţelor 
împotriva "bolşevismului" şi a" plutocraţiei”, 


1) Preşedintele Cehiei, impus de regimul de ocupaţie hitle- 
ristă, după desmembrarea Cehoslovaciei, 

Cu obişnuita lor lipsă de tact şi de finețe, 
nemții au compromis astfel slabele beneficii, pe care le pu- 
teau aştepta de la întrevederile cu Boris, Antonescu, Horthy. 

(c...) E o lecţie meritată. După ce a jertfit 
o jumătate de milion de români pentru a “mîntui tara", Antonescu 
avea cel puțin datoria, să se țină drept, şi să cadă în pi- 
cioare, $ 


27 aprilie 


Moscova rupe legăturile cu guvernul polonez 
de la Londra. Era de aşteptat, după intervenția acestui guvern 
pe lîngă Crucea Roşie Internațională. Este un succes diploma- 
tic al nemților, datorit din nou acestor nefericiţi.(...) 

Nota de ruptură a lui Molotov e destul de 
abilă: ea învinuieşte guvernul şi nu poporul polonez, de înțe- 
legere pe sub mînă, cu inamicul. Nota pretinde, de asemeni, 
că Sikorsky a căutat, pe această cale, să lupte împotriva pre- 


tențiilor teritoriale ale sovieticilor! 


Englezii "regretă" tensiunea ruso-polonă; nu 
iau partea nimănui, şi speră că lucrurile se vor drege, în 


curînd, 


Moscova profită de situație, pentru a-şi asi- 
gura un cîştig real. Agenția Reuther anunță din Moscova: "Se 
observă, la Moscova, că poarta rămîne deschisă pentru relua- 
rea legăturilor cu guvernul polonez reconstituit (sic!), bine- 
înţeles dacă un asemenea guvern, ca primă măsură fără condiții, 
va retrage apelul său de la Geneva. Un asemenea guvern - pentru 
a relua legăturile, - va trebui fără îndoială, să fie gata de a 
negocia acum problemele teritoriale, pe o bază foarte realistă". 
Aşadar sovieticii cer un act de pocăință: modificarea guvernu- 
lui polon, un act de umilinţă: retragerea cererii făcută la 
Crucea Roşie, şi un act de resemnare (de renunţări teritoriale): 


un nou hotar "realist"(...) 


- 203 - 


l mai 

Un foarte însemnat ordin de zi, al lui Stalin, 
către Armata Roşei, în care e vorba de patriotism, de lupta 
pentru onoarea şi independenţa popoarelor, de virtuțile arma- 
tei sovietice, şi nici un cuvînt despre revoluţie, 

Stalin preamăreşte ajutorul dat de armatele 
engleze şi americane şi succesele "bravei aviaţii anglo-ame- 
ricane"... El îşi însuşeşte formula de la Casablanca a lui 
Roosevelt: luptă pînă la capitularea fără condiţii a armatelor 
inamice. (Stalin zice: "fasciste"), 

In fine, o foarte precisă punere la punct a 
şantajului axist cu "pacea separată”, Stalin anunţă străduin- 
țele Axei (Japonia) de a încheia pacea, cînd cu anglo-saxonii, 
cînd cu Sovietele, şi declară ritos: nici o pace separată. 


Payot a primit vizita unui "foarte însemnat 
demnitar maghiar", (se pare că ar fi un secretar, sau un şef 
de cabinet al lui Horthy) care i-a spus: 1/ Că Horthy ar fi 
fost "revoltat" de comunicatul de la Berlin, despre întrevederea 
sa cu Hitler. 2/ Că ziarele maghiare nu ar fi reprodus acest 
comunicat, şi ar fi aat un comunicat maghiar, unde nu e vorba 
de anglo-saxoni. 3/ Că maghiarii au luat contact cu englezii, 


"ar 


şi aceştia i-au sfătuit să stea de vorbă cu ruşii, care 
avea vederi largi, şi ar fi gata să recunoască ungurilor Tran- 
silvania"! 

(Payot crede pe jumătate toate aceste năzbitii, 
Este convins că englezii încearcă, cu orice chip, să provoace 
o spărtură în Axă. Cum ar putea însă tocmai ungurii să scape, 


cei dintii, din chinga aliaţilor lor?) 


(...) In Tunisia, lupta e aprigă. Axiştii adă- 
postiţi în munţi se bat cu înverşunare. Aliaţii înaintează 
încet; armata franceză se distinge din nou,(...) 


7 mai 
Raul Bossy la Geneva. De trei luni a părăsit 
postul său de la Berlin; i s-a făgăduit că va fi înlocuit, dar 

pînă acum, nici o veste, Mă întreabă ce să facă: să se întoar- 
că la Berlin? Răspund: Nu! Pînă acum, l-am tot sfătuit să stea 
la post; deoarece însă, l-a părăsit, nu are nici un rost să se 
întoarcă, Nemţii nu-i vor mai acorda nici un credit, iar de cea- 
laită parte, va pierde orice putinţă de a mai fi de folos, 

(Pun în curent pe Bossy cu destăinuirile lui 
Payot despre declaraţiile maghiarilor, - Ungaria - Anglia - 
Rusia - Transilvania, Va da de veste),Vorbim de ţară, de vii- 
tor, Ică i-a spus pe faţă, că niciodată nu s-ar fi îndoit 
(doamne, fereşte!) de felul cum se va isprăvi războiul, dar că 
statul român nu putea fi mîntuit. decit pe calea aleasă de. 
Antoneşti, Mareşalul, în schimb, e neînduplecat. Crede în vic- 
toria lui Hitler, ca în lumina lui Dumnezeu, 

| Iau dejunul la club, cu ministrul Finlandei 
la Berna. Ministrul, încă tînăr, a fost la Lugano, unde a văzut 
pe mareşalul Mannerheim? ?, Finlandezii sînt foarte nedumeriţi: 
ei nu ştiu. încotro s-o apuce. Americanii sint pe cale să-i pă- 
răsească, fără să fi izbutit să obţină, de la ruşi, nici o 
lămurire privitoare la intenţiile lor, faţă de Finlanda, In 
asemenea împrejurări, oricît s-ar fi săturat de război, fin- 
landezii nu pot depune armele.. Totuşi, ei păstrează o vădită 
rezervă: nu au fost ia Berchtesgaden, şi nu şi-au identificat 
scopurile de război cu acelea ale Axei (ca Antonescu, Horthy, 
Quisling şi alţi Ante Pavelici), 

Ii.răspund că sîntem fraţi de mizerie. Am vrea, 
şi unii şi alţii, să ieşim din bucluc, şi nu putem. Nu avem nici 
unii, nici alţii, vreo simpatie pentru imperialismul german. 
Totuşi, ne vine greu să ieşim din ham, In măsura în care Germa- 
nia va slăbi, sarcina noastră va fi mai uşoară, Cu cât vom scăpa 
mai repede, cu atît va fi mai bine, Ne vom afla însă în faţa 
unor probleme, aceleaşi pentru români ca şi pentru finlandezi, 
probleme la care e bine să ne gândim de pe acum, pentru a le gă- 
si împreună o soluţie, sau cel puţin, pentru'a stabili împreună 
o atitudine _ comună, In primul rând, avem de apărat existența 
noastră naţională, Trebuie să desltuşim anumite principii gene- 
rale, şi anumite interese europene, să ne putem apăra şi spri- 
.jini cauza, 


1) Generalissimul armatei finlandeze şi şeful statului. 


Să vedem ce voiesc adversarii: ruşii sînt 
zgeirciţi la vorbă. Ei nu fac nici o preciziune, Din cînd în 
cînd, doar amintesc unele “principii”, care par modeste şi 
măsurate, dar care acoperă o sumedenie de gînduri ascunse. (Aşa 
de pildă, declaraţia că Rusia nu vrea nimic altceva decit ho- 
tarele ei "naţionale", şi hotarele "naționale" ale Ucrainei. 
Unde se opreşte naționalismul rusesc? Pînă unde se întinde na- 
ționalismul ucrainian, deosebit de mîndru şi de zburdalnic, în 
vremile din urmă?) 

Anglo-saxonii, ținînd seama de această tendin- 
ță rusească, de a lăsa lucrurile încurcate, preconizează şi ei 
(cel puţin unii dintre ei) anumite soluţii "tranzitorii", de o 
perioadă de ocupaţie. Cine le va ocupa? Fireşte, învingătorii 


de la Răsărit. 


9 mai 

O nouă vizită a lui Dulles. Vorbim de viitoa- 
rea pace răsăriteană. Expun punctul meu de vedere: nu puteţi 
aplica teoriile voastre "experimentale" Europei Orientale. O 
pace "tranzitorie", cum o doresc Eden, Carr,etc., înseamnă, 
pentru ţările limitrofe cu husia, o prăbuşire definitivă. Si 
invoc toate argumentele mele istorice, Dulles pare impresionat, 
El invocă un contra argument: e primejdios de a stabili, acum, 
hotarul de la Răsărit, Rusia e încă foarte tare, şi e absolut 
trebuincioasă: ea poate deci să pretindă ce vrea. E mai bine 
să tărăgănăm lucrurile, pînă ce raportul de forţe ne va fi mai 


favorabil. (...) 


14 mai 
Aflu că Maniu şi Brătianu au protestat împo- 
triva faimosului comunicat "antiplutocratic”! "Nici un român 


nu poate subscrie un comunicat îndreptat împotriva unor Puteri 
care au contribuit la întregirea hotarelor României". 

„Aflu, de asemenea că von Killinger a ținut un 
discurs odios, în care laudă pe mareşalul Antonescu, şi înjură 
toată burghezia română, Mi se arată ziarul bucureştean "Infor- 


maţia”, care reproduce acest discurs, (de altfel cenzurat), şi 

înţelept rămîneai", 


22 mai 
(oo) Radio anunţă dizolvarea Internaționalei 
a treia, Uriaşa veste ne surprinde la Castelet,(Voi reveni), ` 


(cco) In ce priveşte nota de protest Maniu - 
Brătianu (adresată lui Antonescu) termenii sint precişi şi e- 
nergici: "V-am semnalat, în continuare, gravele primejdii la 
care expuneţi națiunea română, făcînd acte de solidaritate cu 
aceia care au ciuntit România Mare, şi care în mod inevitabil, 
merg la catastrofă, avînd contra lor cele mai mari şi mai puter- 
nice naţiuni ale lumii”. Si mai departe: "Ca şef al unui regim 
de dictatură, nu aveţi dreptul să angajaţi națiunea într-o di- 
recţie în care ea nu vă poate urma, deoarece ca are conştiinţa 
că, o dată Basarabia şi Bucovina readusă la trupul ţării, 
România nu are nici un motiv să lupte, sau să dorească înfrîn- 
gerea Angliei şi a Statelor Unite, naţiuni care, alături de i 
Franţa şi ceilalţi Aliați ai lor, în războiul trecut, au pier- 
dut milioane dintre fiii lor, pentru ca prin victoria noastră: 
comună, să se realizeze visul nostru secular: unitatea tuturor 
românilor între frontierele lor etnice. Interesul şi onoarea - 
naţională nu permit să avem astăzi sentimente şi atitudini os- 
tile faţă de marile democraţii anglo-americane, Aliați naturali 
ai noştri, şi ai tuturor naţiunilor mici de pe glob". 


24 mai 

Revin asupra atît de însemnatei dizolvări a 
Internaționalei a III-a. Propaganda, de o parte şi de alta a` 
frontului de luptă, a pus stăpînire pe acest eveniment spre a-i 
da tălmăcirea care se potriveşte cu interesele fiecăruia. Anglo- 
saxonii par încîntaţi: raporturile între Naţiunile Unite. vor fi 
mult înlesnite prin faptul că umbra bolşevismului internaţional 
nu se va mai întinde asupra lor. Puterile vor putea discuta mai 
simplu, mai direct şi mai sincer între ele, Problemele nu vor 
mai avea decît un singur înţeles şi se va putea, în sfîrşit, 

stabili un factor comun de negocieri între Londra, Washington 
şi Moscova. Cruciada antibolşevică va pierde orice îndreptă- 
tire, orice sens. 

Nemţii în schimb, vorbesc de cacialma, de 
înşelătorie, de manevră ocultă, etc, Legătura între comunişti 
va dăinui mai departe, cu atît mai primejdioasă cu cît va fi 
tăinuită, Berlin vesteşte că "cruciada" va merge înainte, 

Este greu de a desluşi adevărul întreg. Moscova 
ne-a obişnuit cu "manevre oculte", şi nu a căutat niciodată să 
uimească lumea printr-un exces de sinceritate, Totuşi, mi se 
pare că dizolvarea Kominternului (oricare ar fi gîndurile as- 
cunse ale fruntaşilor sovietici), se potriveşte cu desfăşurarea 
situaţiei interne din Rusia, - aşa cum am putut-o observa la 
Moscova. Uniunea Sovietică dobîndeşte din ce în ce mai mult în- 
făţişarea unei puteri naţionale, urmărind scopuri politice pro- 
prii, străine de orice consideraţiuni de ordin ideologic. Pînă 
la o vreme, cînd statul sovietic era încă slab, Kominternul îl 
ajuta să se consolideze, Apoi pe măsură ce U.R.S.S. a dobîndit 
puteri, interesele de stat treceau înaintea intereselor inter- 
naţionale (s-a întîmplat că în unele împrejurări, Kominternul 
lupta pe cale ideologică în afară, pentru a sluji interesele 
politice ale statului sovietic). Cînd fruntaşii sovietici şi-au 
lămurit deplin problema destinelor naţionale şi a ţelurilor po- 
litice ale statului, care creştea şi se întărea sub ochii lor — 
războiul naţional a contribuit să grăbească clarificarea acestui 
proces, - atunci moştenirea revoluţionară a apăsat prea greu 
asupra unor oameni de stat dornici să-şi asigure o cît mai mare 
libertate de acţiune. Kominternul fusese mai întîi un sprijin, 
ajunsese apoi o unealtă şi mai tîrziu o jucărie în mîna condu- 
cătorilor Rusiei; cînd jucăria nu a mai fost de nici un folos, 
şi pricinuia numai încurcături, sovieticii s-au lepădat de ea, 
fără nici o ezitare. i 

Dizolvarea Kominternului corespunde unei dez- 
voltări fireşti şi fatale ale statului sovietic. Ea corespunde 
în chip desăvîrşit, firii realiste a lui Stalin, care nu se 


3 


- 208 -= 


încurcă degeaba cu ideologie răsuflată. Dictatorul a aşezat de 
multe ori interesele statului mai presus de interesele Revolu- 
tiei, fiind gata să jertfească pe oricine şi orice pentru a-şi 
atinge felurile politice, Copil al Revoluţiei, Stalin nu e un 
ideolog, ci un om politic, un bărbat de stat în sensul cel mai 
vechi al cuvîntului, adică un făuritor do Stat. Pentru a apăra 
Statul Sovietic, pentru a preciza şi susţine revindecările. lui, 
pentru a juca rolul politic la care rîvneşte, în folosul Rusiei, 
pe plan internaţional, - el are nevoie de alte adeziuni, şi de 
alte ajutoare decît de concursul pe care îl pot da “"proletarii 
uniţi din toate ţările”. Om de Stat şi de Imperiu. el trebuie 
să-şi poată alege aliaţii dintre forţele imperiale ale lumii 

şi nu numai din rîndurile obscure ale proletarilor, (Cu atît mai 
mult cu cît nu-i mai dă mîna, acum cînd se căzneşte şi luptă spre 
a salva şi întări o aşezare statală, să aprindă flăcări revolu- 
ționare în lume cu torţa Revoluţiei ruseşti, care dacă este în- 
cinsă din nou, poate da foc chiar Casei sale!) 

Intre Lenin şi Petru cel Mare, Stalin a optat 
pentru cel din urmă. Revoluţia lui Lenin şi Trotski este din 
nou trădată, Nici o tălmăcire sovietică, (şi nici propaganda 
germană care, în această privinţă, lucrează în acelaşi sens ca. 
interpretările sovietice, căutînd să dovedească că Stalin este 
şi rămîne credincios Revoluţiei), nu poate ascunde faptul că 
din pricina unui război naţional, Stalin a jertfit piatra de 
boltă a Revoluţiei proletare: ideea internaţională. 

Rămâne de văzut dacă "dizolvarea" nu va pro- 
voca noi şi grele frămîntări în viaţa socială a fiecărui stat, 
(Burghezii elveţieni, buimăciţi de neaşteptata dispariţie a 
monstrului împotriva căruia luptau cu o îndîrjită stăruinţă, se 
întreabă cu îngrijorare de unde vor ţîşni noile primejdii?), 

Pentru noi românii, (ca pentru toate popoarele 
limitrofe), aizolvarea Kominternului are o deosebită însemnătate, 
Ea dezvăluie adinca prefacere a Rusiei, Nu mai avem în fața 
noastră "Bolşevismul"” (balaurul împotriva căruia propaganda 


noastră duce cea mai inutilă şi cea mai tîmpită campaniei!) ci o 

primejdie mult mai reală: o Rusie națională, care pentru a fi 


cît mai tare, pentru a avea cît mai mulți prieteni, şi pentru 
a încurca socotelile adversarilor ei, se leapădă de satana 
Kominternului, şi se înalţă cu atît mai întreagă, mai amenin- 
ţătoare, mai cuceritoare, în faţa noastră, 

Prefacerea Rusiei - dintr-un stat revoluţio- 
nar cu năzuinţe internaţionale "subversive", dar neprecise - 
într-un stat naţional cu revendicări politice şi teritoriale 
întinse şi foarte precise, nu s-a întîmplat dintr-odată; dizol- 
varea Kominternului nu a putut pricinui o asemenea minune. 
Această dizolvare a dezvăluit însă minunea şi a apropiat de ea 
imperiile aliate şi Naţiunile Unite. Politiceşte, Rusia este 
azi mai tare decît era ieri. Fireşte această apropiere nu în-. 
seamnă o contopire a intereselor ei cu interesele Aliaților. 
(Deosebirile politice sînt mai. însemnate decît obstacolele ideo- 
logice: lumea va înțelege, - cum a înţeles întotdeauna cu mai 
multă sau mai puțină întîrziere - că problema rusească este o 
problemă de echilibru politic, nu de ordine socială internă a 
fiecărui stat). Nu e mai puţin adevărat, că Rusia se află azi,- 
după gestul pe care l-a făcut,(şi care, repet, nu este o simplă 
cacialma, ci corespunde unei prefaceri reale a Statului Sovietic), 
- într-o situaţie deosebit de avantajoasă pentru a formula şi a 
susţine revendicările ei, Este deci un moment deosebit de pri- 
mejdios pentru noi. Deoarece în timp ce noi ne vom lua după go- 
goriţele propagandei germane, luptînd mai departe cu morile de 
vînt ale bolşevismului internaţional, - împotriva căruia am por- 
nit cruciada noastră, - Rusia naţională susţine şi întăreşte îm- 
potriva noastră revendicările ei politice şi teritoriale, 


25 mai 


ERE | Din izvor "foarte sigur", Payot îmi dă 
următoarele informaţii: 1/ Guvernul sovietic este contra formă- 
rii blocurilor regionale ale ţărilor mici şi mijlocii. Nu e de 
nici un folos reînvierea Micii Inţelegeri şi a Inţelegerii 
Balcanice. 2/ Guvernul sovietic se va opune, de asemenea, la 

formarea unui bloc sau federații de state în Europa Centrală, 

în care s-ar afla Polonia. Un astfel de bloc ar reaminti "cor- 
donul sanitar”, şi în afară de asta, ar face să renască riva- 
litatea dintre Polonia şi Rusia, 3/ Guvernul sovietic nu s-ar 
opune reînnoirii pactului de la Saadabad (Turcia, Iranul, Irakul, 
Afganistanul). 4/ Guvernul sovietic afirmă din nou că nu are 
nici o dorinţă de anexare teritorială, nici în Europa. 

nici ân Asia, (Informaţiile 5 şi 6 sînt cu privire la 
probleme asiatice, informaţia a 7-a priveşte regimul Strîmto- 
rilor, unde "guvernul sovietic rămîne ferm ataşat principiului 
că suveranitatea deplină şi întreagă, asupra Strîmtorilor, tre- 
buie să aparţină Turciei. Guvernul sovietic îşi propune deci să 
ceară suprimarea tuturor restricţiilor acestei suveranităţi, , 
conţinute în Convenţia de la Montreux!” . In acelaşi timp guver- 
nul sovietic continuă a fi de părere că Marea Neagră trebuie trebuie să 
fie considerată ca o mare închisă, aparținînd puterilor riverane, 
In consecinţă, Convenția de la Montreux trebuie să fie revizui- 
tä, în sensul ca orice trecere a vapoarelor de război aparținînd 
ţărilor neriverane Mării Negre, în această mare trebuie să fie 
interzisă, Numai vapoarele de război ale statelor riverane tre- 
buie să aibă dreptul de liberă trecere, prin Strimtori, în am- 
bele sensuri. 8/ Toate aranjamentele teritoriale care au surve- 
nit, în Balcani, după septembrie 1939, vor trebui să fie anulate. 
Teritoriile smulse Iugoslaviei şi Greciei vor trebui să le fie 
restituite, In afară de asta, Italia va trebui să evacueze Alba- 
nia şi insulele pe care le-a ocupat, în cursul războiului, 
U.R.S5.S, nu se va opune unui aranjament între Iugoslavia şi 
Grecia, cu privire la Albania, şi va încuraja alcătuirea unei 
confederaţii bulgaro-iugoslave. Guvernul sovietic este de pă- 
rere că provinciile Italiei şi ale Austriei, populate de slavi, 
(Istria şi Carintia), trebuie să fie încorporate Iugoslaviei, 

9/ Cu privire la Dodecanez, guvernul sovietic este de părere că 
soarta ulterioară a acestui arhipelag trebuie să fie reglemen- 
tată printr-o înţelegere a Marii Britanii, cu Puterile direct 


1) Prin Tratatul de la Lausanne(24 iulie 1923), regimul Strim- 
torilor a fost condiţionat, pentru nave de comerţ, de război 
şi de aviaţie, după cazul de neutralitate sau de beligeranţă 
în care s-ar afla Turcia şi sub controlul Societăţii Națiuni- 
lor, Prin "Convenția de la Montreux(20 iulie 1936), Turcia a 
obţinut deplina suveranitate asupra Bosforului şi Dardanelelor. 

interesate, Grecia şi Turcia. In nici un caz Dodecanezul nu 
mai poate să rămînă în posesiunea Italiei, Guvernul sovietic 
nu se interesează de soarta ulterioară a fostelor colonii ita- 
liene din Africa. l0o/ Guvernul sovietic are intenția de a re- 
vendica pentru U.R.S.S., controlul Gurilor Dunării. In conse- 
cință, are intenția de a se opune la orice participare a al- 
tei Puteri, la acest control. 11/ Toate schimbările teritoria- 
le intervenite în Europa Centrală, după anexarea Austriei de 
către Germania, vor trebui să fie anulate. In consecință va_ 
trebui să fie anulată împărțirea teritoriilor care constituiau 
Cehoslovacia, ca şi acelea ale Transilvaniei. Cehoslovacia va 
trebui să fie reconstituită ca stat federal. In ce priveşte 
Transilvania, ea va putea fi transformată şi într-un stat in- 
dependent, sub protecția Marilor Puteri, Cu privire la Rusia 
Subcarpatică, guvernul sovietic este de părere că trebuie să se 
lase populației dreptul de a decide, dacă ea doreşte să facă 
parte autonomă din Cehoslovacia, sau să fie ataşată Galiției 
Orientale, 12/ Guvernul sovietic consideră ca definitive fron- 
tierele dintre U.R.S S. şi Polonia, aşa cum au fost trasate în 
1940, El se va opune deci la orice reanexare către Polonia, a 
teritoriilor ucrainiene, sau lituaniene, Dimpotrivă nu se va 
opune ca Polonia să anexeze întreaga Silezie superioară, şi ca 
Prusia Orientală să-i fie ataşată Poloniei, sub o formă care 
va fi determinată de Aliați, în acord cu Polonia. 13/ In ce 
priveşte vechile state baltice, guvernul sovietic consideră că 
aceste ţări fac parte din U.R.S.8., ca republici sovietice 
autonome, 14/ Guvernul sovietic n-are intenţia să anexeze Fin- 
landa. Dacă Finlanda continuă să ducă războiul împotriva Uniunii 
Sovietice, aceasta din urmă îi va impune, desigur,după victo- 
rie, condiţii de pace mai aspre decît acelea pe care ar fi dis- 
pusă să i le acorde dacă ea încheie o pace imediată. In cazul 
ultim, Uniunea Sovietică ar consimţi să revină la frontierele 
trasate prin tratatul de la Moscova, cu unele rectificări în 
favoarea Finlandei, In primul caz, U.R S.S. va relua insulele 
Aland, insulele golfului Finlandei, şi regiunea Petsamo, 

= Nu ştiu dacă aceste condiţii sînt cu desăvir- 
şire exacte şi “oficiale”, 

(...) Astfel, U.R.S.S, începe prin a nu cere 
nimic (vezi, mai sus punctul 4). Nu vrea cuceriri nici în 
Europa, nici în Asia, Si, de fapt, pretenţiile expuse în punc- 
tele următoare,-nu pot trece cu vederea-,dacă sînt considerate 
in perspectiva uriaşului spaţiu rusesc; drept nişte cuceriri 
teritoriale. Totuşi, dat fiind micimea continentului european, 
ca şi situaţia punctelor sale nevralgice, pretenţiile sovie- 
tice sînt suficiente pentru a răsturna cu desăvirşire echili- 
brul european, şi pentru a împiedica orice rezistenţă viitoare, 
faţă de presiunea crescîndă a "masei" imperiului rusesc, 

o Astfel Rusia cere: 1/ Un hotar "național", la 
Apus, adică hotarul din 1940 cu Polonia, (acordurale Ribbentrop- 
Molotov), şi cu România (ultimatum-ul din iunie 1939), în plus 
statele baltice, Este aproape vechiul hotar țarist, minus Fin- 
landa şi Nordul Poloniei, dar adaugă Galiţia şi Bucovina, 

2/ Garanţii politice, pentru “a întări acest hotar“ (în reali- 
tate, pentru a se putea impune dincolo de acest hotar), şi 
anume: a) Controlul Gurilor Dunării (vezi punctul lo de mai 
sus), deci suprimarea Comisiei Europene, şi a libertăţii Guri- 
lor Dunării, Desființarea politicii europene care a dăinuit, de 
la 1856, Suprimarea uneia dintre condiţiile esenţiale, pentru 
libera existenţă a României, b) Neingăduirea constituirii unor 


blocuri mărginaşe.(U.R.S.S. nu vrea blocuri nordice, centrale 
sau balcanice, adică formarea unor forţe reale de rezistenţă. 


Este vechea politică ţaristă, care a împins la dezagragarea 
imperiului otoman, a imperiului habsburgic, şi a Poloniei, şi 
s-a opus oricărei concentrări de forţe, după cum s-a opus unirii 
Moldovei cu Muntenia, şi alianţei polono-române. La argumentele 
invocate împotriva Inţelegerii Balcanice (conform punctului 1), 
se poate răspunde că numai după ce Occidentul s-a prăbuşit, iar 
U.R S.S, şi-a schimbat politica, apropiindu-se de Reichul hitle- 
rist, numai de atunci Inţelegerea Balcanică nu şi-a mai putut 
urma calea), c) (e...) U.R.S.S. e împotriva Yblocurilor” mărginaşe 

însă admite şi sprijină un bloc sîrbo-bulgar (vecin cu U R.S.S, 
care se aşează la Gurile Dunării!)(...) Tot astfel U.R S.S. 
cere restabilirea în întregime a Cehoslovaciei, - legîndu-ne 

de ea prin Rusia Subcarpatică, - care va fi cehoslovacă sau 
rusească, d) Transilvania nu va fi restituită nici României, 
nici Ungariei, ci va rămîne între ele, "independentă", sub 
“ocrotirea” Marilor Puteri, (E şi un mijloc, poate, pentru a 
atrage de partea ei, cît mai curînd, fie Ungaria, fie România). 
e) Striîmtorile trebuie să rămînă Turciei,- gi numai Turciei. 
(...) Turcia trebuie să fie însă, liberată de "Montreux"? şi 
să se asigure Marea Neagră, ca o mare închisă, Nici un vas de 
război nu poate intra; toate vasele riveranilor pot însă ieşi, 
(Aceste condiţii ar putea fi uşor împlinite dacă ar exista un 
Bloc Balcanic, - de nu, închiderea Mării Negre, înseamnă în- 
chiderea României în Marea Neagră), 

Perspectivele României potrivit planului 

rusesc:, 

1. Pierderea hotarelor orientale: Basarabia 
şi Bucovina, 

2. La Apus: nesiguranţă, sau şantaj, cu o 
Transilvanie "independentă". 

3. Pierderea controlului asupra Gurilor Dunării 
(desființarea Comisiei Europene, pierderea 
oricărui contact direct cu Apusul). 

4. Inchiderea României în Marea Neagră, la 
dispoziția Rusiei. 

5. Completa izolare a României: la Est, Rusia; 
la Nord, Rusia; la Nord-Vest,Rusia Subcar- 
patică, Rusia; la Vest, o Transilvanie sub 
control rusesc; la Sud, un bloc slav, puter- 
nic şi întins, sub îndrumare rusească; la 
Gurile Dunării, pe țărmurile Mării Negre, 
Rusia. 


1) Convenţia între Turcia şi ţările occidentale interesate la 
navigația pe Dunăre şi în Strîmtori, 

27 mai 

Citesc în "Neue Zürcher Zeitung), discursul 
pe care Beneş l-a ţinut la Chicago. Beneş după ce apără cu căl- 
dură cauza statelor mici, (care sînt "de un interes vital pen- 
tru pacea Europei şi a iumii"), declară: "Statele mici vor pu- 


tea să se unească pentru a forma unităţi mai mari, care la 


rindul lor, vor putea contribui la formarea unor blocuri mari, 


cuprinse în organizarea Europei şi a lumii”, 


Ceea ce Beneş nu vrea este “formarea unor noi 


a e 


unităţi internaţionale tără_ o înţelegere prealabilă cu Anglia 
şi cu Rusia Sovietică, care au interese vitale pe continent”, 
Beneş mai spune: "In nici un caz, nu trebuie să urmărim cons- 
tituirea unei confederaţii de state mici, în Europa Centrală, 
ca o barieră între Germania şi Rusia, şi cu intenţii duşmă- 
noase faţă de amîndouă aceste Mari Puteri”.,, 


29 mai 

Kallay, primul ministru ungur,a ţinut un dis- 
curs foarte semnificativ. El a început prin a spune că nici un 
soldat maghiar nu mai luptă pe front; a vestit apoi că unele 
divizii vor fi demobilizate; a siăruit asupra "independenţii" 
statului maghiar, şi a declarat că problema evreiască nu poate 
ti rezolvată decît încet, şi cu omenie. Dorinţa de a se deso- 
lidariza de Axă este vădită. Singurul motiv indicat pentru a 
rămîne alături de nemți, este sentimentul de onoare maghiară, 


3o mai 

Costel?) din Lisabona, îmi trimite o fotocopie 
după o mică broşură tipărită la Oxford, cuprinzînd o conferinţă 
pe care a ţinut-o Seton Watson (Scotus Viator)2) la 3l decem- 
brie 1942, la Somerville College, Oxford, 

Broşura e intitulată "Transylvania, a key- 
prob1em*3) şi este o apărare inimoasă, scurtă, dar foarte inte- 


3) Brutus Coste, secretar de legaţie al României în Portugalia. 

2) Istoric,scriitor şi ziarist britanic, apărător al interese- 
lor României, între cele două războaie mondiale, 

3) "Transilvania, o problemă-cheie”. 

ligentă a cauzei româneşti, Seton Watson e profesor englez, şi 
se străduieşte să fie obiectiv, măsurat, "fairnl), E om de 
inimă, şi nu se teme să apere cauza unui adversar. Pledoaria 
lui, pentru România, este în acelaşi timp, un rechizitoriu pen- 


tru cîrmuitor, 


l iunie 

Richard Franassovici?) ia masa cu noi. Trebu- 
ie făcut "ceva", Frămîntarea lui Richard, întreţinută de neas- 
timpărul lui C.Xeni şi Gurănescu5 , nu duce la formule precise. 
- Prietenii de la Lausanne ar vrea să îmbărbătăm pe cei din ţară, 
ca să ia atitudini mai energice. E uşor să fii viteaz din de- 
părtare, Imi aduc aminte de îmbărbătările primite la Iaşi, în 
timpul războiului trecut, de la Paris, cînd Constantin Mille 


şi Pavlică Brătăşanut) ne împlorau să murim toţi, pînă la unul, 


6 iunie 

R.Franassovici mi-a trimis un memoriu de apă- 
rare al lui Tătărăscu, intitulat: Politica noastră externă. 
Este o expunere destul de abilă, măsurată şi lipsită de obiş- 
nuitele flori ale retoricii tătărăsciene - a principiilor po- 
liticii noastre externe, Stilul este sobru, argumentarea ştrîn- 
să şi convingătoare, Indeosebi răspunsul care Tătărăscu îl dă 
celor ce acuză politica noastră externă de duplicitate şi he- 
hotărtre este judicios. După cum Tătărăscu are deplină drep- 
tate - cînd arată, la sfirşitul expunerii sale, - că o înţele- 
gere mai devreme cu nemții nu ar fi slujit la nimic, după cum 
nu ar fi fost de folos (dacă ar fi fost cu putință!) o înţele- 
gere mai strłnsă cu sovieticii. Folosind o formulă pe care şi 
eu am folosit-o (în memorii pe care Tătărăscu le-a cunoscut), 
Guţă aminteşte că războiul de azi este o prelungire a războiu- 
lui trecut "readucînd în luptă pe toţi beliperanţii şi redes- 


me marte 


1) Expresie engleză, semnificînd jocul cavaleresc, deschis. 
2) Fost ministru în timpul guvernărilor liberale, fost amba- 
) 
) 


sador la Paris. 

Fost ministru plenipotenţiar la Belgrad, Viena şi Berna, 
Constantin Mille fost director al ziarelor "Dimineața", 
“Adevărul” şi "Lupta"; P.Brătăşanu, fost deputat şi senator, 
prieten al lui Tache Ionescu şi Titulescu, 

chizind_ violent toate litigiile trecutului într-o singeroasă 


acțiune de revizuire generală", Foarte just, Germania a tn- 


c&put lupta sub semnul revizionismului, - a unui revizionism 
„general, ~ şi a avut de îndată sprijinul direct sau indirect 


al tuturor statelor "revizioniste": Italia, Ungaria, Bulgaria, 
Procesul revizionismului nu se putea opri la hotarele noastre, 
orice am fi _ făcut. Oricare ar fi fost momentul ales de noi, 
pentru a trece dintr-o tabără în cealaltă, trebuia să plătim 
preţul acestei treceri, Cind Polonia s-a prăbuşit, Cehoslova- 
cia a dispărut, Iugoslavia a fost sfişiată; nu puteam tocmai 

, noi şi numai noi, - care cîiştigasem mai mult decît oricine, în 
1918, - să rămânem cu hotarele neatinse, Diplomaţia poate multe, 
dar nu poate face- minuni. Guţă o spune foarte bine: “Putea 
România cu _ trei granițe amenințate să constituie. ea singură o 
excepție şi să rămînă în afara acestei acţiuni de revizuire a 
Europei? A răspunde afirmativ înseamnă a depăşi toate limitele 


absurdului”, 


Faptul este cu atît mai adevărat cu cît Ger- 
mania izbutise să prindă în hora revizionismului Rusia Sovie- 
tică, Rusia - ca şi. Germania, Ungaria şi Bulgaria - cereau îna- 
poi hotarele din 1914. Era rodul Acordului de la Moscova - 
Ribbentrop-Molotov, - căruia Guţă nu-i dă, după părerea mea, 
însemnătatea cuvenită, Politica noastră externă a fost înnăbu- 
şită (sau cum spune Guţă: "Toate poziţiile noastre externe au 
fost sfărîmate”) din pricina Acordului de la Moscova, Acest 
Acord a îngăduit nemților să-şi împlinească ţelurile revizio- 
niste în Balcani, asociind pe ruşi străduințelor lor, Nu numai 
nemții au schimbat politica față de noi, după acest Acord,dar 
şi. ruşii, De unde, mai înainte sprijineau rezistența statelor 
mici şi Ințelegerea Balcanică, - după ce au semnat Pactul cu 
nemții, ruşii au urmat aceiaşi politică ca şi ei, căutînd să 
profite de pe urma victoriilor germane în. Sud-Estul european, 
Am fost supuşi unei presiuni concentrice ~- bine pregătită pînă 
în cele mai mici amănunte: nemţii au provocat "primejdia ruseas- 


că”, slujindu-se apoi de ea şi lăsind să alunecăm, de voie şi 

de nevoie, în brațele lor. In loc să ne ocupe cu forța, ne-au 
ocupat “ca să ne apere”, Este faptul hotărîtor care lămureşte 
întreaga noastră dramă. (M-am străduit să limpezesc fenomenul 
acesta - în mod cît mai detaliat - în cartea mea). Acesta este 
argumentul suprem pe care-l vom putea opune ruşilor, în ziua 
răfuielii: Voi aţi făcut jocul nemților, voi ne-aţi aruncat în 
braţeie lor!  Acţiunei voastre - legată la început, de acţiunea 
germană împotriva noastră - se datoreşte faptul că am fost scoşi 
din neutralitate, împinşi spre nemți şi vîriîţi în război, (Guţă 
nu a adincit aceste fapte, Despre Rusia dă lămuriri greşite, pre- 
tinde că, Pîn două rînduri", ar fi recunoscut alipirea Basarabiei 
ia România: absolut inexact. Rusia nu a renunţat niciodată la re- 
zervele ei cu privire la Basarabia. Chiar în epoca de tandreţe 
Litvinov-Titulescu, nu s-a ajuns decât la o învoială "tacită", de 
a nu mai vorbi de provincia de dincolo de Prut. Guţă declară apoi 
că la venirea lui în fruntea guvernului, în noiembrie, ar fi 
găsit "raporturile noastre cu Sovietele, revenite, la un stadiu 
îngrijorător”, Nu explică însă de ce.Nu pomeneşte de episoadele 
călătoriei lui Potemkin, cînd am izbutit să dreg, în oarecare mă- 
sură, ponoasele cîrmuirii lui Goga. De atunci însă - căzuse Lit- 
vinov, iar apoi se încheiase Acordul de la Moscova - Rusia îşi 
schimbase întreaga ei atitudine, adaptînd politica ei balcanică, 
şi politica ei europeană, la politica noului ei partener, Reichul 
german). | 

Din toată lucrarea lui Tătărăscu reiese - cum 
era şi firesc, - intenţia de a se apăra pe sine. N atacă pe ni- 
meni, şi nu laudă pe nimeni. Stăruie asupra intervențiilor sale 
personale ~ şi le dă, cum nu se putea altfel - nuanţa care îi 
convine azi. Fiindcă lucrarea poartă o dată,- o dată cînd Tătărăscu 
crede din nou în victoria Aliaților -. De aceea îi convine să ci- 
teze unele fraze din vechile sale rapoarte de ambasador, raporte 
pe care le-a scris atunci cînd credea - cum crede azi, - că 
Aliaţii vor fi biruitori, (...) 

Tătărăscu istoriseşte cum s-au desfăşurat fap- 
tele care au agravat tensiunea între ruşi şi noi. La pagina 16, 
aminteşte de atacul german din Occident, la lo mai 1940, şi de 

consecințele lui politice, pentru noi, Si ajunge de-a dreptul 
fâră nici o altă lămurire, la ultimatum-ul rusesc din 26-27 
iunie, Aci intervin unele amănunte interesante cu privire la 
atitudinea lui Fabricius şi o caldă apărare pro-domo,;, pentru 
cedarea Basarabiei. (Lămureşte şi renunţarea la garanţii, fără 
a învinui pe Aliați. Tot e bine!)Si el încheie aceste conside- 
raţii cu următoarea afirmaţie: “Sub presiunea necruțătoare a 
evenimentelor şi aruncată brutal în faţa agresiunii ruse, Ro- 
mânia este silită spre a-şi salva existenţa să ia în conside- 
rare încheierea imediată cu puterile Axei a acordurilor poli- 


de aceea, în ziua de 4 iulie 1940, am prezentat regelui demi- 
sia cabinetului, Cu această dată România întră _ într-un _nou 
ciclu”, 

Pentru Tătărăscu, noul ciclu al României cores- 
pundea deci cu demisia lui. Nu este exact. Intre timp se întîm- 
plase ceva care schimbase “ciclul” României, - şi Tătărăscu se 
învoise cu această schimbare, 

La 29 mai (1940), avusese loc un consiliu la 
Palat; cu o zi mai inainte, avusesen o lungă convorbire la mi- 
ne acasă cu Tătărăscu şi Urdăreanul) în care regele, Urdăreanu 
şi cu mine am “reexaminat” situaţia noastră politică, dat fiind 
prăbuşirile militare din Apus, (Am istorisit în amănunt această 
consfătuire, în cartea mea). S-au ciocnit două teze.Guţă a cerut: 
un_pas spre Germania., Eu am apărat politica noastră şi am cerut 
să rămânem statornici legăturilor noastre. Regele s-a pronunţat 
"cu părere de rău” pentru teza lui Guţă. (Intre Guţă şi Urdăreanu 
intervenise o întelegere prealabilă). Eu mi-am. înaintat demisia. 
Regele şi-a amînat hotărîrea. In aceeaşi seară Fabritius a fost 
primit la Preşedinţia Consiliului de Miniştri. Erau de faţă 
Tătărăscu, Urdăreanu şi eu. Tătărăscu a expus lui Fabritius că 
sîntem gata să reexaminăm politica noastră pentru a o apropia de 
Germania, şi a cerut sprijinul Germaniei faţă de Rusia. A vorbit 


rit ai te i e a a mr 


1) Mareşal al Palatului, sub Carol al II-lea, 

apoi Urdăreanu pentru a da cuvintelor primului ministru cons- 
finţirea autorităţii regale, Singurul care n-a vorbit în această 
chestiune de politică externă, a fost ministrul de Externe - de 


fapt demisionat. A doua zi, regele a primit demisia mea, pentru 
"motive de boală”. 

Plecarea ministrului de Externe care, timp de 
doi ani, a condus, a apărat, a lămurit (în toate consiliile de 
coroană, în dezbaterile parlamentare) politica externă a ţării, 
nu este pomenită în expunerea lui Guţă. Si mai puţin este amin- 
tită înlocuirea mea prin Gigurtu, al cărui singur titlu la aceas- 
tă succesiune a fost exclusiva sa prietenie cu cercurile germane. 
De altfel, în cea dintîi declaraţie, făcută de Gigurtu, vorbeşte 
de necesitatea de a ne adapta la realitate şi de caldele sale 
simţăminte faţă de nemți. Nu se schimbase oare, atunci ciclul 
României? 

Când, - o lună mai tîrziu, - ruşii ne-au dat 
faimosul ultimatum, nu ne-am adresat Aliaților, fiindcă de bine 
de rău, ne aflam la braţ cu nemţii. Iar comunicatul guvernului 
din 2 iulie, (Tătărăscu fiind încă preşedinte), comunicat citit 
în faţa noastră în Parlament, spunea: "Noua noastră orientare de 


este pe cale de a fi împlinită”, 


Plecarea lui Guţă, după aceste declaraţii, a 
avut poate scopul să grăbească procesul de adaptare, şi să în- 
lesnească încadrarea noastră în "Ordinea Nouă”; ea nu a încheiat 
un "ciclu", ci a accentuat doar noua orientare,pusă la cale la 
28 mai, Succesorul lui Guţă, Gigurtu a avut misiunea să ducă la 
bun sfîrşit - în calitate de prim-ministru, - politica iniţiată 
de el ca ministru de externe sub preşedinţia lui Guţă. Iată 
adevărul ! 

In cartea mea, nu am făcut nimănui un cap de 
acuzare pentru ceea ce s-a întîmplat la 28 mai. In interesul 
ţării noastre, este să arătăm cît de grea a fost situaţia ţării 
în acea zi de mari hotărtri. Adevărul este însă că politica Ro- 
mâniei a fost schimbată nu la 4 iulie, ci la 28 mai. 

De ce nu a plecat Guţă, - aşa cum l-am sfătuit,- 
o dată cu mine? 

Nu ar fi drept să pun această atitudine numai 
în slăbiciunea lui de putere, care era mare, Cred că Guţă era 
sincer devotat regelui, şi voia să-l slujească pînă la capăt, 
Ceea ce este sigur însă: în acele zile (mai, iunie, iulie, 1939) 
Tătărăscu nu mai credea într-o îndreptare a situaţiei Aliaților, 
“Catastrofa” - după cum spunea el, - ti părea fatală, definitivă, 
Spre deosebire de Călinescu, care a urmărit cu o nezdruncinată 
credinţă, - prin toate încercările, politica de neatîrnare a 
ţării, încrezător în victoria Aliaților, Guţă a trecut, cu obiş- 
nuita lui emfază şi grandilocvenţă, de la o extremă la alta: a 
inceput prin a trîmbiţa victoria Aliaților, (criticînd Acordul 
Economic, cu Germania, şi străduinţele Călinescu-Gafencu, pentru 
a limpezi raporturile cu Germania), iar apoi, în ziua"Catastro- 
fei", s-a făcut interpretul lui Urdăreanu, în consiliul regal, 
pentru a sfătui schimbarea politicii. 

Nu este o crimă; evenimentele prin care a tre- : 
cut lumea au zdruncinat şi tulburat credinţe mai puternice decît 
credinţa lui Guţă (simţămintele sale au rămas, de altfel, tot- 
_aeauna de partea vechilor Aliați, şi nu a urmat decît cu o sin- 
ceră indurerare “noua orientare“); - nu este o crimă, dar este 
adevărat. 

l La întoarcerea mea de la Moscova, Guţă m-a în- 
timpinat cu vorbe: "Ei, acum sînt convins că au cîştigat războ- 
iui!*; eu am fost surprins şi mulțumit să aflu că era vorba de 


"vechii Aliați”. 


22 iunie l 

Un salt de zece zile, Incerc în această zi 
atit de însemnată pentru lume şi pentru mine (aniversarea celor 
doi ani de la începerea războiului germano-româno-rus) să umplu 


golul din însemnările mele. 
Joi 17 iunie, Payot a publicat în "Journal de 


Genève” - sub semnătura sa - un articol însemnat: Ungaria şi 


- 221 - 
România, Stabilind o paralelă între atitudinea tot mai de frondă 
din România, - Payot reproduce în întregime scrisoarea lui Maniu 
şi Brătianu, către Antonescu. Concluzia lui Payot este următoarea: 
"Opoziția, mai ales cînd ea nu are la îndemînă mijloacele obiş- 
nuite de a-şi face auzit glasul, devine uneori oarecum dură. 
Nimeni nu pune la îndoială dezinteresarea şi lealitatea mareşa- 
lului Antonescu "qui est une belle figure de soldat” , Cu toate 
acestea, în România se simte nevoia unei politici mai independen- 
te şi mai vii în numeroase cercuri,..", Despre raporturile ungaro- 
române, Payot care - ca cei mai mulţi publicişti elveţieni - nu 
vrea să învenineze certurile între două state "mijlocii", cu in- 
terese comune (dacă n-ar fi decît interesul comun de a fi "state 
mijlocii”), scrie următoarele: "In România nu se ignoră cîtuşi 
de puţin faptul că interesele naţionale nu se găsesc toate la 
Est, şi se gindeşte că problema transilvană nu şi-a primit solu- 
ţia sa. definitivă. Mulţi oameni luminaţi ar dori s-o rezolve pe 
cale pacifică; aceasta este şi dorinţa d-lui Kallay. O înţelegere 


directă cu Ungaria ar fi o binefacere pentru Europa, şi pentru 
cauza tuturor statelor mijlocii şi mici, dat fiind că Marile 


Puteri profită întotdeauna de neînţelegerea dintre naţiunile mici 
Li] 


Publicarea scrisorii lui Maniu a provocat mare vilvă. 
Mulţi germani mi-au mărturisit admiraţia lor pentru "curajul" 
lui Maniu, - şi temerile lor ca nu cumva prin "indiscreţia" lui 
Payot, fruntaşii români să aibă de suferit din pricina nemților. 
(Paillard indeosebi s-a arătat foarte îngrijorat de soarta lui 
Maniu, socotind că nemţii se află în faza unei "probe de forță": 
dacă intervin împotriva lui Maniu, ridică întreaga opinie pu- 
blică a României împotriva lor; dacă nu intervin, dau dovadă de 
slăbiciune), 

In ce mă priveşte, nu mă aşteptam că Payot va repro- 
duce textul integral al scrisorii lui Maniu, Procedeul este, în 
adevăr, cam brutal şi poate avea unele urmări neplăcute pentru 


1) O frumoasă figură de soldat. 

autorii memoriului, (Eram convins că Payot se va folosi de scri- 
soare, „ cum se folosise şi de alte texte ce i-am arătat, ca să 
descrie starea de spirit din România). 

Pe de altă parte însă Payot este deplin acoperit de 
Maniu, care cu toată stăruința cere ca memoriile sale să fie 
aduse la cunoştinţa publicului european şi tălmăcite cât mai mult, 
fără nici o consideraţie pentru siguranța sa personală, Am primit 
în mai multe rânduri asemenea mesaje scrise sau verbale, 

Textul integral al memoriului - întărit prin iscălitura 
lui Payot, - va provoca desigur un interes pentru ceea ce se pe- 
trece în România, interes pe care anglo-saxonii nu-l manifestă 
pînă acum. In această privinţă şi deoarece Maniu nu se teme de 
represalii (poate chiar potrivit firii sale atît de dirze) do- 
reşte asemenea represalii, brutalitatea procedeului îi convine, 


12 iunie 


Anglo--americanii au ocupat ieri insula Pantelaria. 


25 iunie 

Seara, prindem din întîmplare, la radio Londra, în 
cuprinsul emisiunii pentru România o cuvântare ţinută de Henry 
Weekham Steea,L) 


nul are încă o voce puternică, şi vorbeşte cu aceeaşi vioiciune 


în franţuzeşte, "Către poporul român", Bătrî- 


şi preciziune, ca şi în trecut. El, face un apel direct la Ion 


Antonescu, “fostul ataşat militar român la Londra” 


care urma pe 
vremuri, un curs de istorie, ţinut la Universitate de Steed, 
Antonescu a fost unul dintre ascultătorii săi preferaţi. Ce l-o 
fi îndemnat să se arunce în braţele lui Hitler, şi să aşeze ţara 
lui în faţa celor mai grele încercări? Steed cere o Lămurire 
prealabilă: de ce a fost demis Titulescu, în august 1936, "toc- 
mai cind era pe cale să ajungă la o înţelegere definitivă, cu 
Litvinov şi să obţină recunoaşterea de fapt şi de drept a Basa- 
rabiei”? Steed emite o ipoteză: nemţii ar fi izbutit să se apro- 


pie, în acele zile de regele Carol, şa să-l îndemne să se lepede 


1) Ziarist britanic, corespondent al ziarului “Times es”, la Berlin, 
pînă la izbucnirea primului război mondial, Eminent memoria- 
list şi istoric, în timpul primului râzboi mondial, şi al 
conferinței de pace de la Versailles. 

de ministrul său de Externe, Steed lasă a se înţelege că tot ce 
a urmat, după aceea, este din vina demiterii lui Titulescu. El 
loveşte astfel în punctul cel mai slab al politicii regale (aşa 
cum au lovit, în această politică regală, atît Maniu, cît şi 

Seton Watson - Scotus Viator). Chestia Titulescu va juca un rol 


însemnat, în ziua cînd se vor discuta răspunderile.(...) 


6 iulie 

Poporul polon a fost din nou lovit de o groaz- 
nică nenorocire. Generalul Sikorsky, şeful guvernului polon de 
la Londra, a căzut cu avionul, la Gibraltar, împreună cu fiica 
sa, şi cu întregul său guvern militar. Intreaga conducere a 
Poloniei dispare, Nemţii învinuiesc pe englezi. Ar fi o nouă 
"crimă" pregătită de "Secret Service". (Tot astfel, nemții au 
învinuit pe englezi, cînd legionarii au asasinat pe Armand 
Călinescu, Duca, Călinescu, Iorga, Madgearu, toţi prietenii sin- 
ceri ai Angliei ar fi fost suprimaţi de "Secret Service"), Nici 


nu se putea altfel!... 


8 iulie 

Bi cu PopL), apoi prof.Gh.Oprescu, vin să mă 
vadă, Amândoi îmi aduc salutări de la "Prieten", care mă înş- 
tiinţează că a primit vizita contelui Banffy? pentru a vorbi 
despre viitorul raporturilor dintre Ungaria şi România. "Prie- 
tenul” i-a răspuns că România nu înţelege să discute problema 
Europei Dunărene decît alături de "aliaţii" ei, Cehoslovacia 


şi lugoslavia. 


1) Fiul lui Stefan Cicio Pop, luptător pentru unirea Transilvaniei, 
fost prim-ministru şi preşedinte al Adunării deputaţilor. 
2)Reprezentant al minorităţii maghiare din Ardeal, fost deputat 
în Adunarea deputaţilor de la Bucureşti, fost ministru în 
guvernul de la Budapesta după Diktatul de la Viena, originar 
din Cluj. 

13 iulie 

(...) Noaptea, între 13 şi 13 iulie, sîntem deş- 
teptaţi de zgomotul unor uriaşe motoare. Văzduhul între Alpi şi 
Jura tremură, Timp de un ceas şi un sfert, avioanele britanice 
trec deasupra lacului Leman, străbat Alpii, coboară spre oraşele 
din Piemont şi din Lombardia, T ag | ' 


15 iulie 

Ministrul Finlandei, proaspăt întors din Helsinki, 
spune: Frontul din Finlanda e liniştit; de câteva luni, nu mai are 
loc nici o luptă, acolo; frontul “diplomatic” e tot atit de amor- 
it: guvernul cel nou, deşi întocmit pe placul americanilor, nu a 
izbutit să facă nici un pas înainte, pe' calea împăcării, deoarece 
sovieticii tac mai departe, iar anglo-saxonii nu sînt în măsură 


să dea asigurările şi garanţiile -cerute de Finlandezi. 


16 iulie 

Raul Bossy mă vizitează la Castelet. El vine de 
la Berlin, şi de la Copenhaga. Regele Cristian al Danemarcei i-a 
spus cuvinte amare despre Hitler şi despre Germania nazistă. In 
Danemarca, deşi regimul nu este insuportabil, ura împotriva ocu- 
panţilor germani creşte mereu, Nici un neamţ nu e primit la curtes 
regală, nici chiar nemţii înrudiţi cu familia domnitoare.(...) 
Gestapoul a îndulcit regimul,simţina că i se apropie sfîrşitul. 
Isprăvile de la Dachau sînt înfiorătoare, Un popor întreg, de 
veche cultură a trăit, ani în şir, sub semnul cruzimii, al bar- 
bariei, al celui mai desgustător sadism, Si mai există astăzi, 
unii binevoitori, slabi de înger, care ar dori o pace de 
"compromis" 

Seara,primesc-vizita d-lui şi d-nei René de Weck?’ 
Ei vin din România cu multe ştiri, Ne relatează evadarea amicului 
Jacques Truelle, ministrul Franței la Bucureşti, care a plecat la 
Istambul, cu toate vizele în regulă, "să-şi îngrijească sănăta- 
tea", Mare supărare la nemți; explicaţii greoaie din partea auto- 


rităţilor române, 


re, 


1) Ministrul plenipotenţiar al Elveţiei la Bucureşti, 

18 iulie 

Am ascultat, ieri noapte, (împreună cu de Weck) 
pe H.W. Steed. A vorbit "Către poporul român”. A amintit mai 
întîi mesajul adresat, acum două zile, de Roosevelt şi Churchill 
- "poporului italian", îndemnîndu-l să se lepede de conducătorii 
fascişti, şi să accepte cît mai degrabă, o capitulare onorabilă. 
(Formula de la Casablanca: “capitulare fără condiţii” a fost mo- 
dificată pentru italieni, într-o formulă mai blîndă şi mai... 
"onorabilă", Făcînad aluzie la acest mesaj, Steed lasă să se în- 
ţeleagă, că şi poporul român s-ar putea bucura de un tratament 


"onorabil", - dar n-o spune pe şleau...) 


Steed ne cere să nu ne încredem în succesele lui 
Ică, la Roma, nici în telegramele şi comunicatele Ică - Mussolini! 
(Cine se mai încrede oare în ele?) Câteva cuvinte, spune Steed, 
lipsesc din comunicatul final care vestea hotărîrea vaşnicilor 
aliaţi italo-români: "Să luptăm împreună pînă la victorie.,..", 
pînă la victoria Naţiunilor Unite!, precizează Steed. Acest co- 
municat a fost tălmăcit de ziarele germane în sensul, că dacă 
Naţiunile Unite ar ataca prin Balcani, ele ar găsi cu cine să 
stea de vorbă!..,, Nu se poate, declară Steed, care cunoaşte me- 
moriul Maniu - Brătianu, din 20 aprilie, şi îl citează... - după 
cîteva cuvinte bune pentru cei doi fruntaşi români, - ca cineva 
să creadă că se poate război cu Rusia, şi nu cu anglo-americanii. 
Rusia Sovietică face parte integrantă din Naţiunile Unite. Cine 
se luptă cu ea, se luptă cu Aliaţii ei. Cine vrea pace cu Anglia 
şi Statele Unite, trebuie să facă pace cu Rusia. Vocea lui Steed 
devine tot mai gravă, mai stăruitoare: "Incetaţi lupta cu ruşii!; 


retrageţi trupele voastre din Rusia unde nu au ce căuta, şi faceţi 


aceasta repede, cît mai repede. Vă vorbesc în deplină cunoştinţă 


de cauză!" 


Această din urmă înştiinţare, şi felul cum a fost 
pusă,(cum şi faptul că am fost anunţat oficial, de mai înainte) 
dovedesc că prietenul nostru Steed a fost desemnat pentru a vorbi 
românilor, după cum alte personalităţi dintre cele mai însemnate, 

vorbesc italienilor. Ni se cere deci, să ieşim din război, - şi să 
ieşim cit mai repede. (Nu e nevoie să dăm peste cap pe conducători, 

— deoarece, în România, pu este un partid de conducere, cum e în 
Italia-, ci un regim provizoriu, compus din doi-trei oameni, care 
nu se sprijină pe nimic). Steed pare să facă o altă deosebire între 
italieni şi noi: italienii au intrat în război împotriva Angliei; 
ei se bat împotriva anglo-saxonilor, - sînt deci inamici direcţi. 
Steed ştie că România nu ar fi intrat piciodată în război împotriva 
Angliei; _ el mai ştie, din declaraţia Maniu-Brătianu (...) că nici în 
situaţia de azi, românii nu ar intra în luptă şi nu ar accepta lupta 
cu _anglo-saxonii. De aceea, stăruinţele lui se îndreaptă în altă 
direcţie: el caută să convingă pe români de legătura care există în- 


tre ruşi şi anglo-saxoni. (In scrisoarea mea către Maniu, am stăruit 
în acelaşi sens). Si cere românilor să se retragă din Rusia. (Dar 
acelaşi lucru îl cer cu toată autoritatea, şi cu toată stăruința, 
atît Maniu cît şi Brătianu), Sprijiniţi pe declaraţia lui Steed, cei 
doi bărbaţi politici vor stărui, desigur, din nou. Dar pentru a aju- 
ta stăruinţele lor, Steed ar fi trebuit să vorbească ceva mai ex- 
plicit! Nu a vorbit de capitulare onorabilă, nu a dat nici o asi- 
gurare, în sensul celor sugerate de Seton Watson, în conferința sa 
din 3l decembrie 1943, la Oxford; ca şi în sensul celor cerute de 
noi, lui Beneş), 

Nu a spus nimic care să dea impresia, că alianţa 
anglo-rusă reprezintă nu numai o colaborare de război, dar şi o fn- 
telegere de pace, şi că Anglia, cerînd României să iasă din război, 
e în măsură să ia asupra ei, angajamentul de a asigura României, 
viata şi o pace onorabilă. 
| E foarte util de a aminti necontenit României că 
Rüsia face parte din Naţiunile Unite. Trebuie, desigur, întărită şi 
stimulată voinţa României de a face pace cu Rusia, Dar în acelaşi 
timp, trebuie convinsă România că o asemenea pace este cu putinţă 
şi că se poate face, fără a ştirbi pe vecie drepturile la viaţă, la 
neatîirnare şi la hotarele etnice ale României. 

Faptul că englezii ne cer mereu să retragem trupele 
noastre de pe front, - fără a ne da alte indicaţii cu privire la 
pacea care ne aşteaptă, - dă de bănuit că nici ei nu au primit lă- 
muriri cu privire la intenţiile sovieticilor; îndemnul lor corespunde 

voinței de a clarifica problema răsăriteană: englezii par să spe- 
re că ruşii vor vorbi, cînd vom retrage trupele noastre, (Poate 
că a intervenit şi o înştiinţare sovietică, în acest sens: "Vom 
sta de vorbă numai după ce "sateliții Axei" îşi vor fi retras tru- 


pele „.."), 


Mi se pare vădit că îndemnurile lui Steed sînt 
răspunsul la apelul nostru către Beneş,. Anglo-saxonii ne dau un 
semn "că se ocupă de noi", Caută să ne apropie de ei, arătîndu-ne 
singura cale de împăcare cu putinţă: destindere militară la Răsărit, 
Din acest punct de vedere, intervenţia lui Steed e bine venită. 
Faptul că o asemenea intervenţie a fost pusă la cale, dovedeşte că 


România "interesează" cercurile politice de la Londra.(...) 


2l iulie 

Aliaţii înaintează în Sicilia. Nemţii se apără cu 
îndîrjire; italienii se predau cu zîmbetul pe buze. La Răsărit, 
ruşii înaintează spre Orel. Americanii au bombardat Roma. Alături 
de o mare gară de triaj, se afla bazilica Sf.Laurenzio: a fost lo- 
vită, distrusă. Mare indignare! Naziştii sînt uimiţi, japonezii re- 
voltaţi, toţi păgînii din lume varsă lacrimi pe noile ruine ale 
Oraşului Etern. Dacă n-ar fi fost negreşit nevoie, ar fi fost mai. 
bine ca americanii să nu ridice, împotriva lor, acest val de in- 
dignare, care a tulburat şi suflete cinstite,.(...) 


24 iulie 

La ora 1l noaptea, sîntem chemaţi la telefon de 
0 vecină care ne atrage atenţia că radio Roma dă o ştire de necre- 
zut! Sărim la radio: uimitoarea ştire ne este confirmată în toate 
limbile, In acest timp telefonul zbirniie în permanenţă: toţi prie- 
tenii voiesc să fie "cei dintti” care să ne dea ştirea, 

Părintele totalitarismului de dreapta se prăbu- 
şeşte, Axa se îndoaie, Axa crapă, lăsînd ţara lui în cea mai tra- 
pică situaţie: cotropită de un aliat care îl urăşte; atacată de un 
alversar spre care se simte atrasă; neputincioasă de a mai lupta; 
hotărită să se lepede, ca de un vis urit, de povara insuportabilă 
a atributelor şi obligaţiilor ei. "Faccia disperata“ înlocuieşte. 
"faccia feroce”, urîta mască pe care Mussolini a impus-o poporului 

italian. Si numaidecîit, sub ploaia de bombe, în mijlocul explo- 
ziilor infernale, apare în Italia zîmbetul dẹ altădată. La Palermo, 
ofițerii americani sînt purtați pe brațe italiene, acoperiți cu 
flori, oraşele siciliene "liberate răsună de cîntece; epoca eroi- 
că, prea grea pentru umerii populației mediteraneene, a luat sftr- 
şit. 

i Mussolini a domnit 21 de ani. 
Ce va face acum "kamaradul” de la Berchtesgaden, 
care a:rămas singur, în urgia pe care a deslănţuit-o ? 

l Ar fi vrut, poate, să întindă Ducelui o mînă de 
ajutor, dar avea pe brațe frontul rusesc, frontul balcanic, şi 
toată Europa cotropită, pe cale de a se răzvrăti, 

Ce vor face Antoneştii noştri? Dar bulgarii? Dar 
maghiarii? Clădirea de la Belvedere se clatină, visul urît se ri- 
sipeşte. 


26_iulie 
In oraşele italiene, mari manifestații de bucurie. 


27 iulie 

Ce vrea Badoglio??? Să continue războiul, spun 
nemții, care se declară "satisfăcutţi”. Dar atunci de ce a fost 
răsturnat Mussolini? Cine se mai gîndeşte să mai lupte azi, în 
Italia, unde poporul liberat de fascism îşi strigă bucuria şi mani- 
festează pe toate căile?(...) 


E mult mai probabil, că încă de pe acum, noul 
guvern caută un contact cu Aliaţii, Se zvoneşte că la Vatican, 
"pertractările”au şi început. Cine negociază în numele Italiei ? 
Ciano? E probabil că va încerca, Ginerele are toate îndrăznelile. 
La întrunirea Marelui Consiliu Fascist, tînărul "conte" a votat 
impotriva socrului, sprijinind moţiunea hotăritoare şi fatală a 
lui Grandi?)(.,.) 


Churchill a vorbit în Camera Comunelor. El în- 
tinde o mînă caldă către poporul italian. (...) 


1) Mareşalul Badoglio a format guvernul italian,după prăbuşirea lui 


Mussolini, i f f 
2) Dino Grandi, al doilea personaj după Mussolini, în ierarhia 
fascistă. 

Nici o schimbare în raporturile dintre Italia şi 
Aliați. Badoglio nu se grăbeşte să accepte pacea fără condiții, pe 
care i-o oferă anglo-saxonii, 

Primesc vizita senatorului italian Puriceli, care 
vine de la Paris, Puriceli mi-a relatat cum s-a petrecut răsturna- 
rea lui Mussolini, Ducele se întîlnise cu Hitler, la Brescia, pen- 
tru a-i cere ajutor militar, Hitler a căutat să convingă pe Musso- 
lini că rezistenţa germano-italiană, în Italia, nu e cu putinţă de- 
cît pe fluviul Pô. Mussolini s-a retras la Roma cu lozinca: retra- 
gere pe pô! Supunînd acest plan suveranului, s-a izbit de rezis - 
tența micului rege, Ducele a încercat să înfrîngă rezistența rege- 
lui, sprijinindu-se pe Marele Consiliu Fascist, Regele avea însă 
legăturile sale cu o parte din acest Consiliu, Cînd Consiliu s-a 
întrunit, “conjuraţia" era pusă la cale: Moţiunea Grandi (iscălită 
şi de Ciano!) era gata pregătită, Marele Consiliu, în loc să spri- 
jine pe Duce, a hotărît, la cererea lui Grandi, ca "toate puterile” 


să fie remise regelui. 


2 august 


Aflăm la radio, că Ploieştii au fost grav bombar- 


daţi de 200 de avioane americane, 


3 august 


Bombardamentele anglo-saxone pricinuiesc cele 


mai grozave pustiiri, Oraşul Hamburg e în ruine,.(,,.) 


5 august 


Zi însemnată în istoria războiului: ruşii cuce- 
resc Orel, (E cea dintii mare ofensivă rusească de vară), Englezii 
pătrund în Catania, oraşul sicilian, sprijinit pe vulcanul Etna, 
unde germanii opun, de zece zile, o rezistență disperată, 

Stirile despre bombardamentele în Germania sînt 
groaznice. Hamburg e cu desăvirşire pustiit, Berlinul aşteaptă cu 
îngrijorare o soartă asemănătoare, 

Aviatorii americani căzuţi la Ploieşti au fost 
înmormîntaţi cu toate onorurile militare, Autorităţile româneşti 


dau dovadă de demnitate şi de prudenţă. 


- 230 - 


8_august 


Succesele ofensivei ruseşti continuă: armatele 
care au cucerit Orel, înaintează spre Briansk, iar cele care au 
intrat în Bielgorod coboară spre Harkov, Ziariştii englezi şi a- 
mericani vestesc că sovieticii dispun de rezerve uriaşe, "nemai- 
pomenite pînă azi", l : 

Teama pătrunde tot mai adînc in nemți: primej- 
dia invaziei sovietice se precizează, - nu mai e un vis de iarnă, 
pe care soarele îl alungă (cum spunea Goering - Siegfried). 

Goebbels, capul şi vocea celui de al treilea 
Reich, scrie în "Das Reich"; "Sîntem supuşi unei întreite pre- 
siuni: ofensiva rusească, ofensiva anglo-saxonă în Sicilia, şi 
bombardamentele de terorizare în interiorul Reich-ului”, 

Dintre toate aceste presiuni, cea dintîi, ofen- 
siva sovietică pare cea mai greu de suportat. Propaganda germană 
sare în ajutorul armatelor care se retrag. Ea a descoperit un or- 
din de zi pe care Stalin l-ar fi împărţit tuturor generalilor săi, 
prin care le spune pe un ton confidenţial (sic!),' că scopul esen- 
tial şi cel din urmă al trupelor sovietice victorioase este şi ră- 
mîne liberarea proletariatului internațional, şi aşezarea unor re- 
gimuri revoluționare în toate ţările ocupate, 

Nemţii bat toba mare, în jurul acestui ”docu- 


ment". de o autenticitate mai mult decît îndoielnică, (...) 


14 august 


Ca) Aflu din Londra că Naţiunile Unite nu vo- 
iesc şi nici nu pot să dea, de pe acum, asigurări precise de ordin 
politic şi teritorial, Asemenea asigurări au fost refuzate Finlan- 
dei, Ungariei şi nu au fost date nici ţărilor prietene ca Polonia, 
Cehoslovacia, Iugoslavia. Naţiunile Unite nu sint în măsură să pre- 
cizeze, de pe acum, noua configuraţie europeană. Ele au formulat de 
altfel principiile generale ale politicii lor, în Charta Atlanti- 
cului, ca şi în numeroasele declaraţii ale lui Roosevelt - Churchill. 
(De pildă, declaraţia din 5 septembrie 1940, referitoare la nere- 
cunoaşterea Diktatului din Viena, atitudine confirmată prin minis- 
trul Eden, în Camera Comunelor, la lo martie 1943). Ar fi deci o 
eroare de a crede "că existenţa naţiunii române ar putea fi pri- 
mejduită de Naţiunile Unite”, 

15 august 
(...) De cîteva zile, Churchill se află, din 


nou, în America, A trecut Oceanul, spre Canada, acum e undeva în 
Statele Unite, Se vorbea de o mare întrunire a Aliaților. Moscova 
vesteşte însă că nu a fost invitată. Ceartă? Răceală? Se întîmplă 
lucruri ciudate: Hali faxL) zboară spre Londra, pentru a sta de 
vorbă cu Eden, tocmai în zilele cînd Churchill e în America, Se 


pare, de asemenea, că au plecat cîţiva emisari la Moscova, 


l7 august 


(...) Nemţii au evacuat Messina şi se laudă că 
cu împlinit acest fapt, de care se bucură ca de o mare victorie, 
fără a pierde prizonieri, nici material, 

| Aliaţii se bucură că, în mai puţin de şase săp- 
tămtni, au ocupat Sicilia întreagă, 

(ooo) Niculescu-Buzeşti 2) îmi trimite un lung 
memoriu al lui Alexandru Creţeanu, despre politica noastră externă, 
E o expunere bine documentată,pentru a apăra cauza unei Românii 
leale, trădată de împrejurări şi de politica şovăitoare, uneori 
chiar subversivă, a aliaţilor ei mari şi mici. O excelentă docu- 
mentaţie asupra vinovatelor uneltiri ale lui Beck”? şi ale lui 


Stoiadinovicit A 


19 august 


(...) Mi se remite un text al lui Maniu, bătut 
la maşină, El a trimis pe Ion Mihalache la Mihai Antonescu,pentru 
a-i atrage atenţia asupra situaţiei grave în care guvernul actual 
pune ţara, dacă după marile greşeli săvirşite în politica externă 
şi militară, nu dispune retragerea imediată a tuturor trupelor ro- 
mîneşti şi încetarea stării de război cu Naţiunile Unite, | 

Mihalache a expus, în numele celor două partide, 
liberal şi naţional-ţărănesc, în două audienţe la primul ministru, 
starea de spirit a întregii populaţii, care doreşte să înceteze 


1) Fost vice-rege englez în India, fost ministru de Externe al 
Angliei, ambasador al Marii Britanii, în S.U.A. după 1941, 

2) Fost ministru de externe, în guvernul prezidat de generalul 
Rădescu, după 23 august 1944, 

3) Fost ministru de externe al Poloniei, 

4) Fost prim-ministru al Iugoslaviei, pînă în momentul izbucnirii 
conflictului cu Germania, 

războiul, şi să reia raporturi de amiciție cu puterile care au 
asigurat refacerea granițelor naționale din 1918. 

Cele două audiențe n-au avut rezultatul urmărit, 
Guvernul îşi dă seama de gravitatea situației, dar se teme ca 
forța germană, care e încă puternică aici, să nu reacționeze cu 
violență. 

Cele două partide sînt hotărîte să recurgă la 
mijloace extreme, mergînd pînă la provocarea unei crize de guvern, 
pentru a izbuti să instituie un guvern de tranziție, cu misiunea 
de a obține pacea, indiferent de reacția Germaniei. 


22 august 


Litvinovlă fost "eliberat din funcţiile sale”, 
Este formula prin care Moscova vesteşte o mazilire, Este a doua 
“eliberare” pe care Litvinov a avut-o de suferit în viaţa lui. 
Nemulțumirea Moscovei loveşte în Litvinov, dar se îndreaptă şi în- 
potriva Americii. (Pentru a nu rupe punţile, a fost, totuşi, numit 
un nou ambasador, în locul lui). 


Conferinţa de la Quebec ia o nouă înfăţişare, 
Chestia de căpetenie pe care o discută Roosevelt - Churchill e 
supărarea sovietică. Dedesubturile supărării nu sînt cunoscute. 
Pricina adevărată este şi rămîne teama lui Stalin că Aliaţii 11 
silesc să joace rolul pe care el îl rezervase Aliaților. Stalin s-a 
străduit, ani de zile, să păstreze puterile sale neatinse, pină 
cînd lumea dimprejur va fi istovită. Azi, se istovesc trupele so- 
vietice şi cele germane, iar Aliaţii strîng rezerve şi stochează 
material, Miine, America ar putea să poruncească, aşa cum ar fi 
vrut să poruncească Moscova, Litvinov nu a fost în stare să deter- 
mine formarea celui de al doilea front, El va ispăşi acest neajuns, 
potrivit necruţătoarelor legi sovietice. 


23 august 


Ruşii ocupă llarkovul,. (Este pentru a doua oară, 
în acest an, cînd ei îl ocupă). Pentru a Vesti acest fapt, comuni- 
catul german întrebuinţează un dulce eufemism: "Armata germană a 
încorporat  Harkovul în zona luptelor elastice", Si pentru a ilus- 
tra cît de "elastice" sînt aceste lupte, nemţii eu evacuat Harkovul 


"încorporat", 


1) Pe atunci, ambasadorul U.R.S.S. în U.S.A. 


` 


(...) Ministrul polonez Lados este informat că 
Germania e foarte, foarte slăbită. Refugiații nemți din Elveția 
vestesc prăbuşirea celui de-al treilea Reich, în cel mult trei. 
luni. Democrații nemți sînt gata să accepte toate condițiile în- 
vingătorilor: dezarmarea, ocupația militară, reeducarea tinere- 
tului, etc, Ei nu acceptă însă desmembrarea ţării lor, cer ve- 
chile hotare de la Versailles, plus Danzig, iar în ce priveşte 
Austria: plebiscit, Ei nădăjduiesc că planul lor de refacere eco- 
nomică, prin care Reich-ul ar contribui la refacerea continentului, 
asigurindu-şi un fel de hegemonie economică europeană (!), va plă- 


cea americanilor, şi va conveni britanicilor, (...) 


Din Sofia, soseşte o ştire neaşteptată: regele 
Boris s-a îmbolnăvit grav, Un consiliu de foşti primi-miniştri a 


fost convocat la palat, 


29 august 


Regele Boris a murit, Bulgarii desmint vestea 
despre un atentat, şi dau multe amănunte medicale. Nimeni nu se 
îndoieşte că regele Boris a fost răpus de legea pămîntului: re- 
volverul unui conspirator, 

(«..) In Danemarca, grave tulburări, Nemţii 
ocupă țara şi suprimă toate libertăţile de care se mai bucurau 
danezii, Situaţia e încordată în toate ţările scandinave, 


31 august 


Ciano rătăceşte pe undeva, însoţit de donna 
Edda, fiica lui Mussolini. A scăpat de sub Supraveghere, şi caută 
un adăpost în străinătate. Carabiniecrii sînt pe urmele lui, 


Sic transit gloria mundi! 


]_ septembrie 


Churchill a ținut un discurs la Quebec. în inima 
9 
Canadei franceze, 
El a spus, pentru Franţa: "Ti 
: im Ş , 
| t p de 40 de ani, şi 
mai mult, am avut o credinţă mare în grandoarea şi în virtutea 


Franţei. (...) Putem avea certitudinea că Franța se va redresa 

liberă, unită şi independentă, pentru a veghea, împreună cu cele- 
lalte națiuni, asupra toleranțelor generoase", (Nu ştiu cum o fi 
fost expresia lui, în englezeşte; traducerea franceză este însă 
minunată: "'tol6rances généreuses”, după toate intoleranţele bes- 
tiale ale evului totalitar), ale societăţii umane, pe care avem 
ferma intenţie să le salvăm şi să le reconstruim”, 

Pentru U.R.S.S.: "Am semnat, cu Uniunea Sovie- 
tică, un tratat de bunăvoință şi de ajutor reciproc, pentru o du- 
rată de 20 de ani. Puteţi avea certitudinea că noi britanicii, 
sintem hotărîţi să facem tot posibilul pentru a concretiza acest 
tratat, cu toată forţa şi cu toată fermitatea noastră naţională. 
Intreg imperiul britanic adresează salutul său lui Stalin, cu pri- 
lejul acestei strălucite campanii de vară.” 

Pentru Hitler: "Desigur, vedem că Germanii sînt 
urâţi cum nici o altă nație n-a fost vreodată urîtă, în istoria 
lumii, şi nici cu atîta deplină dreptate, urîtă,. Ii vedem revăr- 
saţi pe zeci de state, odinioară libere şi fericite, şi unde ghia- 
rele germane lasă răni putrede, ale căror cicatrice nu vor dispărea 
niciodată, Tirania nazistă şi militarismul prusac, aceste două res- 
pingătoare dominaţii pot să prevadă şi să se teamă de ora pieirii 


UL! 
lor, care se apropie”, 


3 septembrie 
(+...) Aliaţii au trecut canalul de la Messina, 


şi debarcă în Calabria. Este cea dintii debarcare pe continent, 
Englezii bombardează cu succes Brenner-ul 
(Bolzano şi Treviso) pentru a tăia calea de legătură între Germania 
şi Italia. Ruşii înaintează în Ucraina şi în sectorul Smolensk. 
N-a trecut nici o lună de la prăbuşirea teribi- 
lului Mussolini, şi nimeni nu mai pomeneşte de numele lui. Hitler 
mai cirmuieşte pe undeva. Nimeni însă nu-i mai aude glasul, decît 
la radio Londra, unde cuvîntările sale "profetice" sînt repetate 
zilnic, de englezi, pentru a înveseli ascultătorii de pretutindeni. 


5_septembrie 
Moscova anunţă: Stalin a primit în audienţă trei 


mitropoliți (al Kievului, al Moscovei şi al Leningradului). Au 
hotărit împreună reînfiinţarea Sfîntului Sinod, şi alegerea unui 


Patriarh, 

După desființarea Internaționalei a III-a, reîn- 
ființarea religiei de stat. Stalin reface Rusia pe veşnicile ei 
temelii, “Praf în ochi”, vor spune bănuitorii. Chiar dacă gîndu- 
rile lui Stalin nu ar fi curate, familia, armata, religia sînt 
lucruri cu care e greu să te joci. Stalin e un ţăran. El are mai 
mult decît alţii intuiţia forţelor tainice ale naturii. Si ştie să 
se folosească de ele. Azi mareşal: mîine, cine ştie, - Patriarh. 


(miză 


7_ septembrie 


Propaganda maghiară care avea vădite simpatii 


pentru "Journal de Genève", s-a adăpostit acum la "Gazette de 


Lausanne”, 

Acum zece zile, a apărut un articol (două coloane 
pe prima pagină!) făcînd un apel dulceag la unirea ţărilor din 
Bazinul Dunărean. Articolul vorbea de bunele raporturi dintre un- 
guri şi strbi, şi spunea că, în Transilvania, creşte curentul fe- 
deralist, - în vederea unei federaţii largi, în jurul guvernului de 
la Budapesta, 

Azi, acelaşi ziar, tot pe două coloane, publică 
un articol din Budapesta. Corespondentul "Gazettei” se declară 
"autorizat" să facă unele declaraţii interesante. Guvernul ungur 
ar fi dispus să negocieze”, în primul rînd cu iugoslavii, - dar nu 
cu croații lui Ante Pavelici, ci cu guvernul regelui Petru. Ar vrea, 
pe această cale, să reia alianţa eternă, pe care, " la îndemnul 
nemților”, au scăldat-o. în sînge, să regăsească, astfel, drumul 
spre Aliați. Iugoslavia ar putea fi astfel, în gîndul diplomaților 
maghiari, “un interpret al tuturor naţiunilor din Sud-Estul european, 
pe lîngă Puterile cu care întreţine cele mai bune relaţii”. Ieşirea 
Ungariei din cercul aliaţilor ei s-ar realiza, în acest timp, prin 
mijlocirea Iugoslaviei. Ideea nu ar fi rea, dacă această cale mîn- 
tuitoare nu ar fi pătată de trădare. (...) 

Corespondentul se ocupă şi de ceilalţi vecini ai 
Ungariei, Deocamdată, ne asigură că participarea Ungariei la război 
"nu numai că nu a întărit şovinismul ei (cred şi eu!; şovinismul nu 
se putea dezvolta pe frontul catastrofei de la Voronej!), după cum 
nu a mărit patimile şi ambițiile politicienilor ei, ci dimpotrivă, 
a potolit, a rînduit şi a cuminţit concepţiile ei politice", 


= 

De aceea, Ungaria ar căuta de pe acum "compromisuri" spre a-şi do- 
vedi “buna ei voinţă", In realitate, Ungaria se teme, - a intrat 
frica în ea ~ fiindcă are "mulţi vecini", şi tot atîţi "duşmani", 
(cco) Nu trebuie polemizat cu rea credinţă, 

Dimpotrivă, trebuie ca "apelul" maghiar să fie întîmpinat cu in- 
teres şi spirit de conciliaţiune, (Elveţienii sînt favorabili unei 
destinderi în Bazinul Dunărean, - tot astfel, probabil, şi anglo- 
saxonii-; opinia publică nu trebuie luată în răspăr,. Dacă se ajun- 
ge la o înţelegere sinceră, - cu atît mai bine. E cel mai bun 
mijloc - dacă e posibil?! - de a ieşi din capcana Axei şi a Pactu- 
lui Tripartit). (...) își 

"Destinderea” şi "înţelegerea", în Bazinul Dună- 
rean cer: 1/ admiterea unei desăvîrşite egalităţi între popoarele 
şi statele vecine; 2/ hotarele între vecini trebuie să ţină seama, 
inainte de toate, de consideraţii etnice, - adică de voinţa popu- 
laţiilor respective; 3/ vecinii- se vor înţelege toţi laolaltă pe 

baza unor prinpipii uniforme, (...) 

| | Pentru a reconstitui ordinea aceasta, românii, 
sîrbii, cehii, slovacii, - deşi luptînd în tabere deosebite, - au 
rămas totuşi sufleteşte legaţi între ei. Ungaria trebuie să se în- 
ţeleagă cu toţi laolaltă. 


Asemenea argumente şi consideraţii pot sluji pen- 
. tru a îndruma ofensiva maghiară de pace, dacă izvorăşte din simţă- 
minte sincere spre o înțelegere adevărată cu vecinii ei, Cosa) 


8 septembrie 
(...) Italia a capitulat, Marea veste ne este dată 


la radio, în toate limbile, Ascultăm mesajele lui Eisenhower, 
Badoglio şi Cunningham: capitulare, armistițiu, - poate chiar mai 
mult, o asociere împotriva nemților., Berlinul vorbeşte de trădare, 
- ordinea nouă e în primejdie (ba bine că nu!), cauza Europei a 
fost părăsită, (...) 

Din punct de vedere politic, situaţia se prezintă 
altfel. Poporul italian nu a voit acest război, - a fost cu de-a 
sila băgat în el, - şi nu a luptat decît atîta vreme cît a fost si- 
lit să lupte. De îndată ce constrîngerea exercitată de regimul 


fascist a fost înlăturată, era firesc ca Italia să caute cu orice 


- 237 - 


chip, la orice preț, să iasă din război, 

"Trădarea"poporului italian e urmarea logică a 
eliberării lui, Toate popoarele "aliate" cu Germania vor face la 
fel, - cu mai multe sau mai puţine forme, - fiindcă toate au resim- 
țit politica Axei, a "Pactului Tripartit” şi'a "Ordinii Noi” ca o 
nesuferită constrîngere. 

Se prăbuşeşte o uriaşe minciună care, patru ani 
de-a rîndul, a apăsat asupra sufletului popoarelor europene. (...) 

Blestemul legat de "opera" lui Hitler vrea ca 
ziua mîntuitoare să fie aproape tot atît de întunecată, pe cît a 
fost ziua izbînzii străduinţelor naziste: Franţa lovită şi isto- 
vită de duşman, e crunt răscolită de patimi lăuntrice, ţărişoare- 
le fericite şi bogate de pe coasta Mării de Nord sînt umilite şi 
batjocorite de asupritori; Germania, după sforţări uriaşe şi atît 
de multă vreme victorioase, se află în faţa celui mai negru des- 
tin: oraşele ei ard, populaţia este împrăştiată, războiul civil 
bate la uşă, la Răsărit se întinde groaza invaziei străine, - pre- 
tutindeni: ură, blestemuri, ruşine... "Ordine Nouă”, 


Imi amintesc durerea, pe care mi-a pricinuit-o 
această neruşinată lozincă, prima oară cînd şi-a însuşit-o guvernul 
român, pentru a şterge păcatul unei chinuitoare abdicări: după 
pierderea Basarabiei şi renunţarea la garanţiile anglo-franceze, 

De atunci, toate abdicările noastre s-au împlinit în numele aces- 
tei lozinci. Tot ei îi vom datora suferinţele,ameninţările,umilin- 
tele care ne aşteaptă de acum înainte, 

De aceea, şi în ciuda unor primejdii amenință- 
toare, nimeni nu e mai conştient decît mine, mă simt cuprins de o 
uriaşe bucurie, cînd văd cum se destramă şi se prăbuşeşte amarnica 
şi blestemata minciună. 

Răul nu e încă învins: dar pretutindeni se eli- 
berează forţele binelui şi ale mîntuirii. Europenii nu au încetat 
încă, nu vor înceta curînd să tremure, să se chinuiască. Le este 
îngăduit însă, de acum înainte, să răsufle uşuraţi: o nesuferită 
povară a fost înlăturată de pe conştiinţa noastră, a tuturor. (ri a) 

9_septembrie 

Aliații debarcă în Italia: la Neapole, la 
Tarento, la Bari, Nemţii se apără în Lombardia, Știrile sînt 
puţin lâmurite, Se ştie însă, că o uriaşe desfăşurare de forţe 
se îndreaptă în văzduh, pe apă şi apoi pe pămîntul Italiei, din 
Miază-zi spre Miază-noapte, 


lo_septembrie 


"Tribune de Genève" vorbeşte de un contact sta- 
bilit între România, Ungaria şi Bulgaria (ştirea vine de la Londra), 
- pentru adoptarea unei atitudini comune. Capitulare fără condiţii, 
- cer Aliaţii (..,.) 


12 septembrie 


Guermantes mă duce la locuinţa d-lui Sapiro, 
zis Sokolin, fost secretar general-adjunct pe lîngă Societatea 
Naţiunilor, 


Sînt primit cu multă amabilitate. Vorbeşte o 
franţuzească aleasă, (o.o) 

Incepem cu amintirile: Geneva, Bucureştii (Sokolin) 
a fost la legația Sovietică din Bucureşti, în vremea lui Ostrovskil! 
Aflu că Ostrovski ar fi avut legături compromiţătoare cu cercurile 
militare sovietice, De aceea ar fi dispărut (...) 

| Trecem apoi la fericitul prilej care ne-a fost 

dat să ne reîntilnim. Istorisesc ultima mea convorbire cu Molotov-, 
şi dorinţa pe care am păstrat-o de atunci, să reînnod firul con- 
vorbirii mele, cu un rus cu autoritate. (...) Vorbim apoi de însem- 
nătatea acordului de la Minchen, care a avut consecinţe atît de 
mari, (Guermantes precizează: hotărîtoare!) asupra desfăşurării eve- 
nimentelor de la Răsărit, Tin să arăt eu însumi ~ în modul cel mai 
obiectiv, legătura firească şi logică între München şi Acordul de 
la Moscova: explic, pe placul rusului, caracterul "naţional" al po- 
“liticii lui Molotov, care a urmat politicii internaţionale defici- 
tare a lui Litvinov., Este o temă care place ruşilor, - mai ales azi, 
cind roata lumii s-a întors din nou, aşezindu-i iar alături de 
Aliați. Sokolin profită de ocazie pentru a lămuri şi el "chestia" 


m m e mer na pm a pr n et arme 


1) Primul plenipotenţiar sovietic la Bucureşti, după reluarea rela- 
ţiilor diplomatice româno-sovietice, 

Acordului de la Moscova, aruncînd, fireşte, toată vina şi răspun- 
derea în sarcina Aliaților. Aduc argumente în plus în acelaşi sens, 
Arăt, apoi, cu aceiaşi precizie şi aceiaşi hotărîre, care au fost 
consecinţele fatale, pentru România, ale Acordului de la Moscova, 
şi a schimbării politicii sovietice. Dacă Aliaţii poartă, în parte 
cel puţin, răspunderea acestei schimbări de atitudine a Rusiei, 

în schimb, Uniunea Sovietică, poartă o bună parte din răspunderea 
politicii, pe care România a fost nevoită s-o urmeze după Acordul 
de la Moscova. Si desfăşor pe larg, teza mea despre înrîurirea fa- 
tală pe care actul de la Moscova, (care a înlocuit politica sovie- 
tică, de securitate colectivă, printr-o politică de împărţeală) 

l-a avut asupra României. Amintesc vizita lui Potemkin, asigurările 
pe care i le-am dat, posibilităţile de înţelegere între Rusia şi 
statele balcanice, hotărîrea acestor state de a se opune unei agre- 
siuni germane, apoi vizita lui Saracioglu, speranţele legate de 
balcanici, la această vizită, dezamăgirea cumplită în urma convor- 
birilor Molotov ~- Saracioglu. Ce se întîmplase? Ribbentrop fusese 
de două ori la Moscova: Germania şi U.R.S S, se legaseră printr-un 
pact de amiciţie şi de împărţeală,. Drama ţărilor, - limitrofe - a 
început atunci, încleştate între partenerii din Moscova, şi fără 
nici o libertate de acţiune, nici măcar o libertate de alegere, 
fiindcă Moscova şi Berlinul aleseseră pe socoteala lor, România 
fusese de fapt împărţită: Basarabia pentru U.R.S.S., - restul pen- 
tru Reich, Arăt apoi cum, în ciuda rezistenţei României, ţara 
noastră a alunecat spre Axă, împinsă de amenințările sovietice (de 
imposibilitatea de a avea un contact cu U.R.S.S., fiindcă ministrul 
sovietic lipsea din Bucureşti), şi atrasă de făpgăduielile şi de 
presiunile germane. 

Şapiro-Sokolin îşi aminteşte că, la Geneva, în 
timpul negocierilor de la Munchen, ruşii discutau între ei: cu cine 
va lupta România, în cazul unui război mondial, (fiindcă nimeni 
nu-i va îngădui să rămînă neutră)? Unii spuneau: cu Rusia şi cu 
Aliaţii. Alţii spuneau, de pe atunci: cu Germania, 

Răspund: această nedumerire nu era atunci îndrep- 


tăţită, Pe vremea crizei cehoslovace, România era dintre toate sta- 


tele europene ara cea mai credincioasă politicii de securitate 
colectivă. In caz de război general, în numele securităţii colec- 
tive, Cehoslovacia, România nu ar fi şovăit nici o clipă; ar fi 

intrat în război alături de toţi apărătorii ordinei internaţionale, 
Cehii ştiu prea bine aceasta, şi au păstrat legături de recunoscă- 
toare prietenie faţă de România, (România nu a şovăit, în nici o 
criză internaţională, şi a votat şi a aplicat sancţiunile, atră- 
gîndu-şi ura Axei, şi drept urmare, ponosul Diktatului de la Viena), 
Dar mai mult, am un document care dovedeşte că, pînă la 15 aprilie 
1940, România era hotărîtă, în caz de agresiune germană, să se ape- 
re cu armele, Din păcate a urmat prăbuşirea frontului din Flandra, 
şi a urmat ultimatumul rusesc, Primejdia ameninţa din altă parte. 
Guermantes intervine pentru a mă întreba: cum întrevădhviitorul”? 

Răspund, că am ţinut să aşez “trecutul” în ade- 
vărata lui lumină, pentru ca, ţinînd seamă de acest trecut, cei ce 
au de hotărât cu privire la viitor, să se poată rosti în deplină 
cunoştinţă de cauză, şi cu deplină dreptate, Nu-mi revine mie să 
vorbesc de viitor, 

Șapiro-Sokolin ia atunci cuvîntul, şi declară că 
hotăririle de viitor atiîrnă de două probleme: (...) 1/ Cine va ajun- 
ge mai întîi în Balcani? Noi, sau englezii? - Desigur, că scopurile 
noastre baicanice se vor cam ciocni între ele, - va fi o oarecare 
"mârîială”, dar lucrurile se vor aranja -, trebuie să le aranjem în 
mod paşnic, Cu cît vom putea sosi la faţa locului, înaintea Aliați- 
lor noştri, vom putea da mai bine, rînduiala pe care o dorim pozi- 
țiilor noastre din Balcani. (...) 2/ Care va fi mijlocul nostru de 
colaborare cu Aliaţii? - Impărţeală pe zone de influenţă, sau acord 
asupra rînduielii celei noi, cu care trebuie înzestrată Europa. 

In ce priveşte punctul 1, nu cred că dacă vom 
ajunge noi cei dintii la Dunăre, vom avea drept ţel distrugerea 
României. Vom cere să ni se restituie, fireşte, Basarabia şi Nor- 
dul Bucovinei. Dunărea ne interesează, - ne interesează mai mult 
decit Strîmtorile, Dobrogea poate să vă rămînă, - nu ne-am gîndit 
s-o dăm Bulgarilor, decît dacă aceştia ne vor da un foarte însemnat 
ajutor de ultimă oră, Am putea cere Moldova pînă la Carpaţi. Insă 
nu-mi vine să cred că am face-o, Ar fi soluţia “maximă, - cea mai 
rea pentru dvs, Nu am auzit însă pe nici un coleg al meu, şi pe 
nici un alt şef, afirmînd aşa ceva ..,. In orice caz, v-ar rămîne 
inima României, Muntenia. In ce priveşte Transilvania, aceasta de- 
pinde mult de englezi, Aş fi bucuros dacă mi-aţi lămuri această 


problemă, 

In ce priveşte punctul 2, ţin să vă spun, că 
noi nu dorim împărţeli pe zone de influenţă. Nu vrem soluţii"ne- 
limitate” care ar duce, fatal, la noi războaie. Eu, cel puţin, 
nu-mi închipui, că am putea cere aşa ceva. Doresc în schimb, o 
mai bună şi mai temeinică organizaţie internaţională politică 
economică, în cuprinsul căreia să ne putem integra şi îngrădi cu 
toţii. Prin ea, vom găsi sprijinul colectiv de care avem nevoie, 
ca şi limitele pe care trebuie să ni le impunem, pentru a înlătura 
un nou şir de războaie. l 

Răspund că nu am calitatea să discut condiții de 
pace. Sînt dornic însă, în calitatea mea de "simplu particular", 
să discut despre unele principii. Imi vine greu să pot admite că 
viitorul țării mele va depinde de acela dintre Aliați care va so- 
si primul la Dunăre. România nu ține să fie un măr al discordiei, 
între Aliați, după cum nu doreşte să țină partea unora împotriva 
altora; ea nu vrea să țină cu unii, nici să uneltească împotriva 
celorlalți. Toți românii cu minte şi cu greutate socotesc că, de 
îndată ce condițiile vor fi schimbate la Răsărit, - condiții care 
au distrus vechiul echilibru, şi au silit România să ia o atitudine 
care nu se potrivea cu interesele şi cu voința ei, România va tre- 
bui să-şi reia vechea ei menire, şi să se propună ca o soluție de 
conciliaţiune şi de echilibru. Astfel, va fi de folos intereselor 
ei proprii, intereselor Națiunilor Unite şi păcii europene, De 
aceea, ar fi bine ca, de mai înainte, prin contacte directe, şi cu 
unii şi cu alții dintre Aliați, România să-şi poată da seama de a- 
nume ce are de făcut, pentru a-şi putea împlini din nou, temeinic, 
misiunea ei istorică. Sint convins că dacă problema va fi tratată 
astfel, nu se va ajunge la cioptrțiri ale teritoriului românesc, 
(In ce mă priveşte, în calitate de moldovean, am simțit totdeauna 
că Moldova, cu toate ținuturile ei, este adevărata inimă a României, 
și nu văd ce ar rămîne din această Românie, dacă i s-ar lua 
Moldova). 

Sokolin intervine aici pentru "a bate în retra- 
gere”: a spus că Moldova "ar putea fi luată", - însă nu a spus 
că ruşii se gindesc s-0 ia. După cît ştie cl, ruşii nu au acest 
gind, Ei nu urmăresc să-şi însuşgească nici Moldova, nici Dobrogea, 
(Inţeleg că Sokolin pomeneşte mereu despre aceste ţinuturi, leginda 


- 242 -— 


soarta lor de aceea a atitudinii noastre, într-un viitor apropiat, 
De aceea: aluzia la un ajutor" care ar putea veni Rusiei din par- 
tea Bulgariei; Sokolin expune apoi în rezumat, revendicările teri- 
toriale ale Rusiei, amintind vechile pretenții asupra Basarabiei 
şi Bucovinei de Nord, El adaugă însă: dat fiind războiul ce l-aţi 
purtat împotriva noastră, şi ca să nu mai alunecaţi de partea ger- 
mană, va trebui, probabil, să ne daţi anumite garanţii. 

Răspund: “alunecarea” noastră atirnă de atitu- 
dinea voastră. Dacă marile puteri vor da garanţiile trebuincioase, 
şi anume că vor urma o politică de siguranţă colectivă, şi că 
acorduri ca acelea de la München şi de la Moscova, nu vor mai fi 
încheiate, statele ca România şi altele, nu vor mai avea nevoie de 
nici o garanţie de dat: interesul lor de a păstra pacea constituie 
o garanţie suficientă. | 

i Sokolin se interesează atunci de soluțiile posi- 
bile pentru Ardeal, Lămuresc: ungurii vorbesc de posibilitatea unei 
autonomii a Ardealului, pentru a recăpăta, sub înrîurirea lor, par- 
tea din Ardeal care a rămas Românieil), Ei se gîndesc să lege acest 
Ardeal, de Ungaria, fie aşezîndu-l sub oblăduirea guvernului din 
Budapesta, fie alcătuind un stat tripartit: România, Ardealul, 
Ungaria, - cu centrul de gravitate în Occident; fie creind o con- 
federaţie mai însemnată, sub coroana unui Habsburg. România e împo- 
triva unor asemenea soluţii, Ea vrea: 

1. Suprimarea Diktatului de la Viena, care eo 
nedreptate şi o absurâitate (Sokolin dă din cap afirmativ: e de 
acord cu englezii că Diktatul de la Viena nu poate fi recunoscut). 

2, Inlăturarea oricărei soluţii de autonomie, 
România nu vrea reînvierea pretențiilor habsburgice (Sokolin dă din 
nou din cap, foarte afirmativ şi declară: Nu sînteţți “singurii care 
nu vreţi aceasta!): nu vrea frămîntarea permanentă pe care un 
Ardeal “autonom” ar întreţine-o între unguri şi români; nu vrea un 
stat tripartit cu Ungaria. 

Sokolin întreabă: puteţi afirma că românii arde- 
leni nu voiesc o asemenea soluţie? (Pricep că Sokolin a vorbit cu 
emisari unguri, care răspindesc vestea, - ca, de pildă, articolul 
din “Gazette de Lausanne" -, că există un curent, printre români 
ardeleni, pentru un Ardeal autonom). Răspund răspicat: afirm cate- 


goric că nu există nici un singur_român_ ardelean cu autoritate şi 


Pi ni POE nai i pa aaa 


mr m ma Ir m Pa at re m me a e me 


1) După Diktatul de la Viena. 

cu răspundere care să ceară autonomia Ardealului. Zvonuri de acest 


fel sînt uneltiri ale propagandei maghiare. Românii ardeleni, în 
frunte cu şeful lori , care e şi şeful opoziţiei din România (...) 
sint intransigenţi cu privire la drepturile României asupra Ardea- 
lului, 

3, Soluţia care se impune deci este dezlegarea 


problemei ardelene ţinînd seama de voința populaţiei, adică avînd 
în vedere elemente de ordin etnic şi geografic, România avînd o 
majoritate etnică absolută în Ardeal (şi nu numai relativă, cum 
pretind ungurii) majoritatea Ardealului trebuie legată de România. 
Reamintesc adînca deosebire între pozițiile României şi a Ungariei, 
față de Axă, față de Națiunile Unite, față de ideea siguranței co- 
lective ale ei. Dominaţiunea maghiară în Bazinul Dunărean se spri- 
jină în mod firesc pe forța germană împotriva naționalităților’, 
Românii în schimb urmăresc, alături de celelalte naționalități, o 
politică de aşezări naționale, democratice, paşnice şi dornice să 


apere pacea, în mod solidar, 


Ca încheiere a acestei convorbiri, care ţine mai 
bine de trei ore, Sokolin revine asupra revendicărilor U,R,.S.S,- 
ului, (adică hotarele din 1940. - garanții de pace) şi "aşezarea 
U,R,S.S. la Gurile Dunării. Sokolin nu adînceşte problema Dunării 
(mi se pare că nu o cunoaşte), iar eu, fără a discuta aceste reven- 
dicări, revin asupra părerii mele de principiu că pacea pe care 
România doreşte s-o redobîndească trebuie să-i îngăduie să aibă 
raporturi de încredere, şi de contact direct cu Rusia, pentru ca 
România -să poată fi o soluţie de echilibru şi de pace, la Gurile 
Dunării; o asemenea soluţie cere, în interesul general, ca românii 
să-şi păstreze independenţa, puterea şi teritoriul, 

La o întrebare a lui Guermantes, dacă Rusia e 
dispusă să negocieze cu demnitari români, sau dacă urmăreşte să 
formeze "cadre noi”, după un criteriu ideologic, Sokolin răspunde 
afirmativ la primul termen al alternativei, Despre formarea de 
cadre noi, în ce priveşte România, spune că asemenea zvonuri sînt... 


"elegii". 


1) Este o aluzie la Iuliu Maniu, 


2) Este vorba de politica habsburgică în acest Bazin, şi de cea 
hitleristă. 

Mă întreabă apoi dacă cred că opoziția din 
România ar putea provoca schimbări "premergătoare sfîrgitului 
războiului”? Recunoaşte că situația României e deosebit de grea: 
nod de comunicații, grînar şi izvor de petrol. Nemţii se vor opune 
cu îndîrjire, Cu atit mai bine dacă s-ar întîmpla ceva! 


Seara, după masă, (..,) comentez cu Guermantes 
părerile discutate cu Sokolin. (,..) Nu încape îndoială pentru 
Guermantes că: "Sokolin e în legătură directă cu Moscova”. Dar de 
unde Guermantes e în legătură directă cu Sokolin? 


Auzim la radio o nouă ştire năstruşnică: Musso- 
lini a fost liberat de nişte paraşutişti germani, şi e gata să 
reia conducerea Italiei, a părţii care mai rămîne din Italia.(...) 
Ştirea nu face plăcere englezilor, Armatele americane au debarcat 
la Salernol), şi taie în două Italia de Sud; la adăpostul lor, 
Montgomery care stăpîneşte Calabria, şi-a ocupat Tarentul, înain- 
tează spre Brindisi şi Bari, cu vădita intenţie de a trece în 
Balcani, Intreaga flotă italiană s-a predat Aliaților, şi se află 
undeva la Malta. Armata lor nu mai există, după cum a declarat-o 


însuşi litiler, 


lð septembrie 


(...) La ora lo fac o plimbare cu Guermantes. El 
e convins că aluziile amenințătoare ale lui Sokolin se datoresc 
unei "manevre diplomatice": pentru a ne convinge mai uşor că 
Basarabia trebuie cedată; Sokolin ar fi pomenit că, la urma urmei, 
cbiar_şi Moldova ar putea fi cerută. (...) Guermantes este convins 
că Sokolin este în legătură cu Moscova. A primit instrucţii şi in- 
formaţii, pentru a vorbi aşa cum a vorbit: amabil, precis, limpede. 
Formulele diplomatice întrebuințate se datoresc educaţiei lui “in- 
ternaţionale” (Sokolin are un interes personal ca pacea să ducă la 
unele conciliaţiuni, şi să nu provoace rupturi, dat fiind că el 
rămîne o unealtă de colaborare internaţională). Fondul gîndirii 
sale este însă potrivit cu o autorizaţie primită de mai sus, 
Guermantes se întreabă: Cine i-a adus "informaţiile” şi "instruc- 


tiile” cuvenite? Guermantes examinează mai multe ipoteze, şi se 


a a Pr La tc tati am e 


1) La Sud-Est de Neapole, în golful cu acelaşi nume, 

opreşte la una care i se pare întemeiată: un general chinez, Faptul 
că Sokolin, care ţinea mult să mă vadă, a amînat o călătorie pro- 
iectată la Berna, apoi a amînat întîlnirea cu mine din pricina vi- 
zitei chinezului, dă de bănuit că legătura între Moscova şi Sokolin 
a fost făcută prin legația chineză, sau prin anumiţi demnitari 


chinezi, mai mult sau mai puţin "independenţi", 


14 septembrie 


> ad C. Vulcan?) s-a întors din România; îmi aduce 
un răspuns, A văzut pe Ică în mai multe rînduri. "Preşedintele" e 
obosit, ”surmenat", istovit. A slăbit mult. Un medic îl însoţeşte 
pretutindeni şi îl susţine cu injecții. Ică se teme să nu fie otră- 
vit de nemți, sau de legionari. La cele două cereri ale lui Dulles, 


Ică a dat următoarele lămuriri (care i-au şi fost transmise): 

l. Trupele româneşti au fost retrase din Cuban. Ele vor fi retrase 
treptat şi din Crimeea. Participarea României la război nu mai e 
decît "simbolică", A rupe cu acest simbol, înseamnă a expune 


România celor mai grave represalii. Asta nu e cu putinţă decît în 
cazul unei debarcări aliate, 2. Ce interes au Aliaţii ca regimul 

să fie schimbat acum? Guvernul a strîns, în România, 45 de vagoane 
cu aur. 400 vagoane de grîu, 300 vagoane de alte cereale, şi... un 
milion de soldaţi proaspeţi, înarmaţi cu arme uşoare! Numai guvernul 
de azi, adică mareşalul, poate refuza nemților aceste rezerve pre- 
țioase, In ziua cînd mareşalul ar dispărea, nemţii ar lua tot , pen- 
tru nevoile lor, iar la guvern nemţii ar aşeza slugi politice, pro- 
babil chiar pe foştii legionari, care ar suprima pe toţi "antan- 
tiştii", şi pe toţi "rezistenţii", adică toată elita românească, 

La ce folos? Numai în cazul unei înaintării aliate în Balcani, Ro- 
mânia ar putea schimba cu folos regimul ei, (cu folos pentru ea, 

şi pentru Aliați). In privinţa acestei schimbări folositoare, cei 
doi Antoneşti au păreri deosebite. Mareşalul se crede omul provi- 
denţțial, de care ţara nu se mai poate lipsi ... Va rămîne credin- 
cios nemților, pînă la capăt. lar dacă englezii vor birui, el ştie 
prea bine că englezii sînt un neam de "'gentlemeni" :vor respecta 
“lealitatea” mareşalului, şi tot cu el vor trata... Ică pare mai 


1) Secretar de legaţie. 

realist. Nu înțelege să se "cramponeze”, Nici nu are putere s-o 
facă; se simte istovit, Toată ambiția lui e să reziste pînă la 
venirea Aliaților., Pînă atunci, doreşte să salveze tot ce mai 
poate fi salvat: armata cea nouă, hrana ţării, aurul, viața eli- 
telor, Ştie că are, împotriva Sa, pe nemți, care îl urmăresc cu 
neîncredere şi cu ură, In treacăt, el lasă să cadă următoarele 
cuvinte, menite să ajungă pînă la urechea lui Dulles: coasta Mării 
Negre, de la Odesa, pînă la Mangalia, este păzită numai de trupe 
româneşti; acolo sînt prea puține formații germane de marină şi 
de tragere antiaeriană. 

Despre vizita lui la Roma,Ică spune că deşi 
aceasta a prilejuit multe glume, ea a fost totuşi importantă, 
fiindcă i-a slujit să-şi dea seama de situația reală: a vorbit cu 
Mussolini despre posibilitatea ca Italia, Ungaria, România şi 
Bulgaria să iasă împreună din război (fireşte, nu pe temeiul unei 
capitulări fără condiţii). Ducele i-ar fi mărturisit că nu poate 
rezista mai mult decît două luni! 

(...) Deşi Vulcan a repetat cu stăruinţă îndemnu- 
rile şi înştiinţările mele, el nu a izbutit să risipească unele 
iluzii. Țara nu pricepe încă problema rusească... 

Singurul care pricepe este VL), A vorbit cu 
Vulcan şi l-a asigurat că opoziţia este gata, ca la momentul opor- 
tun, să schimbe "echipa", = cu forţa, dacă va fi nevoie, Se caută 


un general "de tranziţie”, 


15 septembrie 


(...) De la Yliberarea” senzaţională a lui 
Mussolini, urmează o serie neagră pentru germano-italieni, llaosul 
este în toi, în Italia: flota, în întregime, s-a predat Aliaților, 
armata e în descompunere; unele unităţi luptă alături de Aliați; 
miliția fascistă luptă în rîndurile germane; restul trupelor se 
predă, sau dispare. 

Nemţii au reacţionat violent şi grabnic: toate 
oraşele sînt în stăpînirea lor. La Roma, au arestat o bună parte 
din guvern, Cu reîânscăunarea lui Mussolini, va reîncepe prigoana 


amara temme aeeoea t 


1) Probabil C.Vişoianu. 

împotriva elementelor liberale, Un comunicat al lui Mussolini 
vesteşte că s-a aşezat în fruntea unui regim fascist republican 
(sprijinit, evident, de armata germană, şi că va pedepsi pe 
"trădători”), 

(...) Ocuparea Italiei de Sud e anevoioasă, - 
la Salerno, armata V-a anglo-americană se află într-o situaţie 
critică în faţa contraatacurilor trupelor lui Kesselring! (iai) 
Rezistenţa anglo-americanilor atirnă de ajutorul lui Montgomery, 
care înaintează în marş forţat spre Neapole, după ce a cucerit 
Tarent, Brindisi şi Bari. 

Fireşte, aceste fenomene sînt vremelnice; în- 
frângerea nemților e înscrisă în timp. Europa va mai trece încă 
prin ceasuri grele, Radio Berlin a dat un avertisment "trădăto- 
rilor”, eventuali din România: "Germania răsplăteşte lealitatea 
şi striveşte fără milă trădarea"! 

Cei ce au urechi de auzit, să audă. 


18 septembrie 


(...) Situaţia s-a îndreptat, la Salerno, Se 
vorbeşte de o mare bătălie în faţa oraşului Neapole, Ruşii înain- 


tează în marş forţat spre Kiev, 


Roosevelt într-un mesaj, către Congres, pomeneş- 
te de nemulţumirea care fierbe în România, Ungaria, Finlanda şi 


Bulgaria. (România e în frunte!) 


19 septembrie 


(...) Dulles, marele negociator, dejunează cu 
noi, Discutăm trei probleme: 1/ Problema românească: părerea gu- 
vernului român şi părerea opoziţiei. Dulles a fost impresionat de 
argumentele lui Ică, şi a cerut noi instrucţiuni la Washington, 
M-a rugat să cer lui Stanley să obţină instrucţii de la Londra. 
Stăruie asupra faptului că opoziţia ar fi gata de acţiune, dacă e 
nevoie, - socotind însă că o acţiune pripită poate fi zadarnică 
şi dăunătoare. Aştept deci noi îndemnuri de la Dulles. 2/ Problema 
maghiară: Dulles mărturiseşte că a stat "foarte mult” de vorbă 


1) Mareşal german, fost şeful Statului Major al aviației, fn_1938, 
comandant suprem al armatelor italo-germ din Si DE ale, 
1942-44, apoi la Vest, în.1945, germane din Sud, în anii 

cu ungurii, dar că nu a fost vorba de condițiile de pace, ci nu- 
mai de anumite “posibilităţi” de colaborare maghiaro-aliată, în 
caz de debarcare a Aliaților în Balcani.(...) 3/ Problema ruso- 
română: amintesc despre convorbirile mele cu Sokolin, şi despre 
"condiţiile acestuia", Dulles nu este convins (ca şi Stanley, de 
altfel) despre legăturile lui Sokolin cu Moscova, = dar se va 
informa, fiindcă problema îi pare interesantă, | 


20_ septembrie 
Cae) Primesc, după amiază, vizita amicului meu 


Vespasian Pella?) 


o Imi vorbeşte de marea jale a intelectualilor 
"conştienţi” din România, Răspund: * zadarnic şi primejdios să ju- 
căm pe față cartea engleză împotriva cărții ruseşti. Trebuie să 
fim noi înşine o soluţie de echilibru, de conciliere, între inte- 
resele celor două imperii, Trebuie, deci, să stabilim un contact 
direct cu ruşii, Trebuie să ştim ce vor ruşii. Trebuie să fim 
gata de a sta de vorbă cu ruşii. Raporturile de flirt tăinuit, 
neoficial, cu anglo-saxonii, nu sînt suficiente. Numai dacă ruşii 
cer prea mult şi lovesc în interese ce ne leagă de anglo-saxoni, 
putem să solicităm“sprijinul"” occidentalilor. Pînă atunci, e nime- 
rit să încercăm o şansă directă la Răsărit: ruşii sînt măguliţi, - 
şi capabili de oarecare generozitate, - dacă cineva stă de vorbă 
cu ei. După unele informaţii pe care le an (...), sovieticii sînt 
dispuşi să stea de vorbă. (Finlandezii au şi intrat în vorbă: - 
Pella confirmă). Fireşte, englezii trebuie ţinuţi la curent, O 
politică prevăzătoare trebuie să acţioneze de ambele părţi,”. 
Hotărîm ca Pella şi cu mine să păstrăm un con- 


tact strîns, 


25 septembrie 


(o) Consulul Micu, curier al Ministerului, 
- îmi aduce o solie de la Maniu, 

p,2) îmi exprimă simţămintele sale de încredere 
şi de simpatie, şi mă roagă să caut să iau “contact” cu sovie- 
ticii, Dacă, şi cînd îmi va fi cu putinţă, trebuie să plec la 


1) Profesor la Universitatea din Bucureşti, ministrul României la 
__Berna, în acea vreme, 
2) P, = Prietenul (Vişoianu), 

Moscova, In afară de acest îndemn, nici un amănunt, nici o în- 
drumare, Totul rămîne pe răspunderea mea, Inainte de a pleca la 
Moscova, P, mă roagă să stabilesc o legătură cu el. Eram deci 
într-un gînd cu P., cînd m-am întîlnit cu Sokolin. Mă voi simţi 
mai la îndemină, mai bine sprijinit, (deşi nu-mi fac mari iluzii 
despre un sprijin politic atît de depărtat), cînd voi vorbi cu 
Sokolin. Imi dau seama că "solia” lui Maniu e în legătură cu vi- 
tregia vremurilor: înaintarea ruşilor a stîrnit cea mai vie în- 


A 


grijorare, în ţară. 


go septembrie 


Ungurii 'au recunoscut pe Mussolini, încredințîn- 


du-l de toată dragostea lor recunoscătoare. 


l octombrie 

(...) Aliaţii au intrat în Neapole. Oraşul e 
în flăcări, Nemţii au distrus tot ce a mai rămas în urma bombar- 
damentelor americane. Armatele lui Clark şi Montgomery înaintează 
spre Nord. Badoglio şi-a constituit un nou guvern şi s-a alipit 
de Aliați. Mussolini şi-a instalat "Republica fascistă”, undeva 


în Nordul Italiei, 


4 octombrie 

(...) De ce nu debarcă Aliaţii în Balcani? Veto 
sovietic? Payot a aflat că există un asemenea "veto", dar după 
cît ştie el, nu se întinde decît la Bulgaria, pe care ruşii înţe- 
leg să o păstreze pentru ei, 

Discut această chestiune cu Nubar Paşa, totdea- 
una bine informat, Sîntem de acord că problema e gravă pentru ţă- 
rile balcanice. In ce priveşte zvonurile despre putinţa unei înţe- 
legeri germano-sovietice, Nubar Paşa e de acord cu mine că, între 
Stalin şi Hitler, nici o înţelegere nu e posibilă. Un război care 
a ieşit dintr-un compromis, nu poate duce la un compromis. Intre 
Stalin şi von Seidlitz'/, cine ştie?! (adică, între Stalin şi o 
Germanie, aşa cum o vrea el, şi care i-ar înlesni să rânduiască 


1) General german, prizonier în Rusia. 

pacea generală, după poftele lui, o pace e cu putință). Cine ştie 
dacă străduințele germane, pentru o pace separată, cu U,R.S.S., 
nu au dat de această dorință ascunsă a lui Stalin; astfel s-ar 
explica de ce propaganda regimului dă acum îndărăt, şi contestă 
orice putinţă de înţelegere cu... "bolşevismul”, 


(...) Ică a ţinut un discurs foarte măsurat 
(sau mai exact rezervat, deoarece măsura nu intră în posibilită- 
ţile lui), cu prilejul aniversării Pactului Tripartit (jalnică 
aniversare!), A vorbit aşa cum, de mult, l-am sfătuit să vor- 
bească: nu a mai tunat, nici fulgerat, împotriva bolşevismului, 
ci a stăruit asupra caracterului paşnic al politicii noastre, şi 
asupra ţelurilor naţionale ale războiului în care am fost atraşi. 
Ică afirmă astfel că adeziunea României, la Pactul Tripartit, 
"nu a fost atît luarea unei poziţii de politică externă, (nici 
nu aveam de ales între două ipoteze istorice, între două posibili- 
tăţi de destin; nu aveam decît una), ci mai ales un act de conser- 
vaţiune, de apărarea ordinei sociale", etc, Si  Ică aminteşte 
instrucţiile pe care mi le-a trimis la Moscova: "Cît a fost de 
departe gîndul de a face din această adeziune (la Pactul Tri- 
partit) un act de violenţă, sau o luare de poziţie mondială(!!), 
- chiar şi împotriva acelora care făcuseră din noi victima agresiu- 
nii lor, şi cărora le datoram prăbuşirea statului şi a neamului,- 
o dovedeşte faptul că, la 29 noiembrie 1940, (la câteva zile după 
adeziunea noastră la Pactul Tripartit), în instrucţiunile date 
prin telegrama nr.78.818, ceream ministrului nostru, Gafencu, la 
Moscova să comunice: 1/ că adeziunea noastră la Pact nu poate fi 
privită ca un act în contra U.R.S.S.; şi 2/ că sîntem gata gi as- 
tăzi, ca şi în trecut, să normalizăm raporturile noastre cu 
URSS Sa 

Ică nu dispune însă de libertatea de gînduri, 
şi de vorbirea trebuincioasă, pentru a duce raţionamentul pînă la 
capăt, El e nevoit să pună în sarcina ruşilor toată vina alunecă- 
rii noastre în război. (Argumentele nu lipsesc nici în această 
privinţă: ocuparea iînsulelelor din braţul Chilia, incidentele de 
frontieră, concentrarea armatelor sovietice la hotare, etc.) Dar 
argumentul suprem, Ică nu-l poate invoca, şi anume: este semnarea 


de către ruşi a Acordului de la Moscova; executarea lui întocmai, 


sila, din chiar vina ruşilor, şi 


şi aruncarea noastră, cu de-a 
braţele Germaniei. Tot ce s-a în- 


împotriva voinţei noastre, în 
tâmplat după semnarea acestui Acord, e floare la ureche. Ne-am 
zbătut, timp de zece luni, ca să scăpăm de consecinţele lui, 

apoi am fost luați de curent, Cînd Ică a apărut pe scena poli- 
tică, răul era împlinit. Mareşalul a ajuns la putere, purtat pe 
brațe de nemți. Si în brațele lor a rămas, pînă la sfîrşit. A 
zîmbit spre Moscova, cînd nemții i-au poruncit să zîmbească, Si 

a trimis instrucții împăciuitoare lui Gafencu, atunci cînd de la 
Wilheimstrasse, se trimeteau instrucţii asemănătoare lui Schullen- 
burg, Cînd Berlinul s-a supărat pe Moscova, s-a supărat şi mare- 
şalul, De atunci, nu a mai trimis instrucţii lui Gafencu, nu l-a 
informat nici măcar de intenţia lui de a intra în război, A pro- 
cedat prin surprindere, ca şi Hitler, conducătorul conducătorului, 
Acum cînd lucrurile au mers prost, Ică se scuză: a voit să împli- 
nească un act de "conservaţiune socială", In realitate, a făcut 


aşa, fiindcă nu mai putea face altfel. 
Destinul nostru fusese fixat prin învoiala din- 


tre nemți şi sovietici. In ziua judecății, vom putea (pentru a ne 
desvinovăţi), să arătăm ce a însemnat Acordul de la Moscova. 
Numai atunci, vom putea stărui asupra adevăratei vinovăţii faţă 
de noi, a Moscovei, cînd vom fi liberi să vorbim deschis, şi de 
vinovăția covîrşitoare a nemților. Pînă atunci, şi atîta vreme 
cît, alături de năzuinţele lui Ică, veghează von Killinger, tre- 
buie să ne mulţumim cu jumătăţi de măsură, şi cu sferturi de ar- 


gumente, 


5 octombrie 

Dinu Hiott soseşte de la Vichy, şi pleacă mîine 
în țară, Situaţia în Franţa e tot mai tulbure, Laval mai nădăj- 
duieşte grave neînţelegeri, între soveitici şi anglo-saxoni, care 
ar îngădui Franţei (şi Germaniei) să caute o ieşire pe cale di- 
plomatică, Mareşalul Pétain vede lucrurile mai simplu, A spus lui 
Hiott, cu un zîmbet părintesc: "Incercaţi să vă desprindeţi cît 
mai e încă timp”, Secretarul lui Pétain, care a luat parte la con- 
vorbire, a declarat lui Hiott că ne aflăm într-o stare asemănă- 
toare: Franţa şi România au interesul şi voinţa de a scăpa de 
nemți, - dar e foarte greu. 

Aflu că nemții pun mîna pe toți evreii (de 
orice origine), care se aflau sub oblăduirea italienilor, Bietul 
Stan Golestan sa bd 

Mulţi francezi arată înţelegere pentru situaţia 
tragică a ţării noastre şi nu ne precupeţesc simpatia lor. Alţii 
însă nu ne iartă alianţa noastră, şi sînt supăraţi că nu am ri- 
dicat niciodată glasul pentru apărarea Franţei adevărate. Astfel, 


2) 


Herriot a restituit decoraţiile sale româneşti, şi numai în 


urma stăruinţelor unor prieteni nu le-a trimis la legaţie,ci le-a 


"în păstrare", 


încredinţat consulului României, care le ţine 

12 octombrie 

(+...) La Lausanne, întîlnesc pe Guermantes, Im- 
preună facem drumul pînă la Martigny. Comandăm masa la un restau- 
rant, în dosul gării. După o jumătate de oră soseşte Sokolin =, 
vesel, întinerit, bine dispus, i 

Sokoijin mă întreabă dacă aş putea să-i dau amă- 
nunte despre "proiectele româneşti asupra Transilvaniei", - even- 
tual, indicarea noii linii de hotar la care ne-am gândit, (Nu mai 
vorbeşte de autonomie şi de independenţă; şi spune că a luat act 
de faptul că România respinge o asemenea idee, Lasă să se înţe- 
leagă că Sovietele ar dori să cerceteze putinţa de a satisface 
cererile României, - "cel puţin la Vest”)! 

Răspund că nu cunosc “linia” precisă a revendi- 
cărilor române, Ştiu numai atît: România nu poate recunoaşte 
Diktatul de la Viena (cum nu-l pot recunoaşte nici Naţiunile 
Unite). Dacă Diktatul cade, hotarul de drept devine, în mod fatal 
şi logic, hotarul de la Trianon, (...) 

Sokolin pare să admită că nici oficialitatea ma- 
ghiară nu ar vrea autonomia Ardealului, (asta îmi dovedeşte că el 
este în contact cu unele cercuri maghiare!), şi că ar fi de acord 
cu o revizuire a Diktatului de la Viena, pe temeiul considerații- 
lor etnice, Intervin pentru a arăta deosebirea între "revizuirea 


Diktatului“”, - şi revizuirea vechiului hotar de la Trianon! - 


1) Compozitor român, refugiat din Franţa ocupată de hitlerişti, 
în Italia post-mussoliniană, 

2) Eduard llerriot, fost prim-ministru francez; unul dintre condu- 
cătorii partidului radical-socialist; preşedinte al Camerei De- 
putaţilor, pînă în 1940; membru al Academiei Franceze, 

Sokolin ascultă cu interes, pare doritor să găsească, la Apus, 
un teren de înțelegere cu noi şi nu pare favorabil ungurilor. 
Profit, ca să dezvolt pe larg, teza unui Ardeal românesc, - şi 
folosul care ar putea decurge pentru raporturile ruso-române de 
viitor, dacă Rusia ne-ar ajuta să înlăturăm o mare nedreptate, 
la Apus, 

Sokolin mă întreabă dacă e vreo primejdie de 
conflict armat româno-maghiar? - Răspuns că socotesc (şi nădăj- 
duiesc) că nu, a 
Cer lămuriri cu privire la ideile sovietice 
 Pdunărene", Sokolin pretinde că nu e în curent. Işi închipuie 
însă că Rusia ar dori un regim internaţional de navigaţie, pe 
tot cursul Dunării, - în afară de Gurile Dunării, unde necesita- 
tea unui. control defensiv cere ca regimul dunărean să fie exclu- 
siv sub oblăduirea ruso-română, (Proiectul Conferinţei de la 
Bucureşti), Sokolin stăruie însă asupra faptului că nu este in- 
format. (Probabil, nu vrea să anticipeze asupra unei viitoare 
înţelegeri ruso-britanice), Revine însă, cu toată forţa, asupra 
însemnătăţii Gurilor Dunării, pentru apărarea Rusiei, şi expune 
"politica balcanică" a U.R.S.S. Rusia nu mai vrea, ca pe timpuri, 
cucerirea Strîmtorilor, şi distrugerea Turciei. Ea vrea o înţe- 
legere, o alianţă striînsă cu Turcia, pentru apărarea, adică în- 
chiderea Strîmtorilor, O alianţă cu Turcia poate garanta Rusiei 
că nu va fi năpăstuită de flote străine, în Marea Neagră. (Strâm- 
torile nu au, pentru Rusia, o semnificaţie ofensivă, imperialis- 
tă, - ci defensivă!), 

In schimb, problema Dunării e mult mai gravă, 
Primejdia e mai apropiată; Rusia nu are un “portar” în care să 
poată avea încredere, Trebuie să aibă singură grijă de poarta 
dinspre regiunile ei cele mai preţioase, De aci, necesitatea unui 
control defensiv direct, la Gurile Dunării, 

Răspund că Marea Neagră poate fi apărată în 
comun, Aşa cum Turcia apără siguranţa Mării Negre, la Strîmtori, 
România o poate apăra la Dunăre, (Prietenia turco-română e un 
factor de pace şi de siguranţă pentru Rusia, - şi se poate dez- 
volta într-o prietenie care să lege toate ţările Mării Negre). 
România a luat totdeauna în serios rolul ei de apărătoare a 
libertăţii şi a păcii dunărene. De aceea a şi ţinut să se sprijine 
pe o instituţie internaţională care simbolizează ideea de pace 

şi de libertate danubiană: Comisia europeană. Numai cînd echili- 
brul răsăritean a fost dat peste cap, prin Acordul de la Moscova, 
România a ieşit, fără voia ei, din rolul ei tradițional, etc. 

S-ar putea prevedea o: consolidare reală a siguran- 
tei Dunării, prin lucrări fortificate, - nu la Gurile Dunării,unde 
nu slujesc la nimic, (situaţia nu e aceiaşi ca la Strîmtori) ci la 
Porţile de Fier, unde România şi Serbia ar avea misiunea să apere 
trecerea unor forţe armate în josul fluviului. Nu e însă în inte- 


resul nimănui ca principiul _înternaţionalizării Gurilor Dunării 
să fie părăsit, 

Vorbim apoi de. politica ţărilor mici faţă de Rusia, 
Stărui din nou asupra faptului că România este menită să joace un 
rol de conciliaţiune şi de pace între marile interese internaţio- 
nale, ce se încrucişează la Gurile Dunării. Hotarul românesc în- 
seamnă linia unde Rusia se integrează în Europa: cele două ţări 
vecine nu au interese potrivnice, ci acelaşi interes superior de a 
contribui la ordinea europeană.. (Recunosc că sînt mulţi români care, 
dintr-o îndreptăţită teamă de Rusia, nu văd încă acest lucru destul 
de limpede: mă voi strădui însă în ce mă priveşte, să-l limpezesc. 
Rusia are, în această privinţă, de jucat un rol hotărâtor - pentru 
a cîştiga încrederea vecinilor şi a-şi întinde o influenţă bine- 
făcătoare). 

Revenim asupra problemei blocurilor: amintesc că 
grupările regionale au mers mînă în mînă, cu Rusia. (Sokolin admi- 
te acest lucru). Arăt că blocurile pot fi necesare pentru consti- 
tuirea Ordinei Europene, 

Sokolin spune: - Cu o condiţie, să nu fie subordo- 
nate acestei ordini, şi să n-o tulbure, adică să slujească scopul 
care trebuie atins: organizarea politică şi economică a păcii. 
(Inţeleg, că s-ar putea găsi anumite portiţe, - pentru ideia blacu- 
rilor, cu toată interdicţia Moscovei: Metoda Beneş, Ceea ce ruşii 
nu vor voi, în nici un caz, e un bloc important îndrumat de Polonia. 
Polonezii rămîn, pentru ei, inamicii ereditari). 

Sokolin mă întreabă despre situaţia în România, şi 
vorbesc despre "provizoratul!" actual, care aduce unele foloase ţării, 
şi care nu trebuie răsturnat decît dacă Aliaţii pot îndrepta lucru- 
rile numaidecit. Opoziția este de altfel gata să asculte de îndemnu- 


rile care ar veni din afară, 


lotărîm să păstrăm legătura între noi, în aşa fel 
ca să putem fi utili, dacă situaţia de pe front se va dezvolta re- 
pede, şi dacă va fi nevoie de un schimb de vederi "mai amănunţit”, 
Declar că sînt gata să stabilesc acest contact "Oriunde ar fi ne- 
voie", dacă aş căpăta posibilitatea de a ieşi din Elveţia, 

La întoarcere, tălmăcim, cu Guermantes, înţelesul 
acestei convorbiri, Recunoaştem amîndoi că Sokolin s-a arătat bine 
informat şi dispus, înţelegător faţă de interesele ţărilor vecine, 
şi dornic de a se ajunge la o pace bine aşezată: - "Numai dacă nu 
am avea de-a face cu "Revizorul" din piesa lui Gogol!"*, îmi spune 
Guermantes, - "E un risc care trebuie acceptat", i-am răspuns eu, 
`u e uşor de a limpezi o situaţie, cu o ţară căreia îi place, 
chiar şi în preziua victoriei, să se înconjoare de mister şi de 


întuneric, 


13 octombrie 

Regele Italiei şi mareşalul Badoglio au declarat 
război Germaniei. Declaraţia e foarte violentă: "Vom lupta pînă 
cînd cel din urmă german va fi părăsit teritoriul Italiei”. Sta- 
tele Unite, Germania, U,R-S.S. recunosc Italia ca pe o ţară "co- 
beligerantă", Italia a izbutit deci să se aşeze alături de Aliați. 


14 octombrie 

(...) Kopetzky vine să mă vadă. Ii cer desluşiri 
despre Sokolin. Primesc lămuriri liniştitoare: Sokolin, după rolul 
însemnat pe care l-a jucat la Geneva, a intrat în umbră, după în- 
lăturarea lui Litvinov de la putere, A rupt chiar legăturile sale 
cu Moscova, deoarece a refuzat să se întoarcă în Rusia., De atunci, 
a trăit în Elveţia, retras în munţi, fără a vedea pe nimeni, şi 
câutînd, prin mijlocirea cehilor, să obţină o viză de ieşire, Odată 
cu întoarcerea lui Litvinov, situaţia lui Sokolin s-a îmbunătăţit, 
E probabil că a izbutit să restabilească legături cu Moscova, In 
orice caz, el pare a fi foarte în curent cu tot ce sc gîndeşte şi 
se doreşte la Moscova, şi acceptă să ia contacte cu străinii, şi 
să vorbească aşa cum n-a vorbit niciodată pînă acum, Printre alţii, 
Sokolin a văzut pe ministrul Ungariei, şi pe Krauel, fostul consul 
german la Geneva. Kopetsky e convins că Sokolin, om serios 


general 
şi cuminte, n-ar îndrăzni să stabilească asemenea legături, dacă 

n-ar fi autorizat de Moscova. (Pun în curent, pe Kopetsky, de con- 
tactul stabilit cu Sokolin, şi-l rog să comunice lui Beneş părerile 


şi politica mea cu privire la Rusia). 


In curînd, conferinţa de la Moscova. Toată lumea 
vorbeşte şi scrie despre ea, Nu toate sînt pe placul ruşilor, 
“Pravda” scrie: “Sînt unii care povestesc că, la Moscova, se vor 
stabili hotarul Rusiei şi statul statelor baltice, Nu se va sta- 
bili un asemenea lucru, după cum nu se va stabili hotarul State- 
lor Unite, nici regimul Californiei! La Moscova, se vor discuta 
mijloacele cele mai potrivite pentru a termina cât mai repede răz- 
boiul, prin victoria împotriva Germaniei”, (...) 


16_octombrie l 

Ministrul Lituaniei vine să mă vadă, E o vizită 
care mă tulbură: bietul lituanian raționează pe marginea prăpas- 
tiei, se zbate ca un osîndit la moarte, care nu consimte pînă la 
capăt să piardă şi cea din urmă nădejde. Vorbele lui sînt cu atît 
mai chinuitoare cu cît se aseamănă cu cele prin care şi noi, ro- 
mânii, ne străduim să ne mîngîiem şi să îndreptăm o soartă vitregă. 
Lituanianul speră din această ceartă adâncă, de neîmpăcat, ce s-a 
încins, între marii Aliați, salvarea. Sovieticii (nu ruşii! - mu- 
safirul meu nu admite să se dea celor de la Răsărit alt nume decît 
acela pe care ei înşişi şi-l dau), sînt, zi de zi, mai cutezători, 
şi mai îndrăzneţi, şi mai "provocatori". Nicăieri, ei nu au con- 
simţit să facă acelaşi joc, ca Aliaţii lor. Au vrut să participe 
la controlul situaţiei în Mediterana: Churchill a încercat să dea 
organului de control respectiv o competenţă strict limitată, Stalin 
a trimis pe Vîşinski, cu un Stat Major de 45 de tovarăşi, şi cu 
cele mai largi prerogative. De pe acum, se poate vedea în ce fel 
va”colabora” Vîşinski: el va sprijini pe de Gaulle, (de care 
Aliaţii se cam tem), şi va căuta să diminueze autoritatea lui Bado- 
glio şi a regelui Victor Emanuel (pe care Aliaţii îl sprijină); el 
sprijină pe republicanii greci, împotriva regelui Gheorghe, şi pe 
generalul Tito, comunist, cunoscut la Moscova, împotriva regelui 
Petru şi a generalului Mihailovici, 

Aceeaşi nepotrivire de vedere şi de acţiune, faţă 
de turci, (împotriva cărora sovieticii caută să întărească pe bul- 


sari, cărora le făgăduise că vor putea păstra, cu sprijinul U,R.S.S., 


257 - 
tot ce au cucerit cu ajutorul nemților), şi mai ales faţă de po- 


loni, (Cu toate străduinţele diplomaţiei engleze, sovieticii nu 
voiesc să lege din nou raporturi diplomatice cu Polonia, şi duc lupta 
împotriva unui regim polon, care reprezintă marea majoritate a 
poporului polon, şi pe care Aliaţii sînt datori să-l apere), 

In ce priveşte statele baltice, făţărnicia sovie- 
tică a întrecut toate marginile. Pe cînd americanii sînt hotărîţi 
să nu recunoască nici o anexiune teritorială făcută în cursul a- 
cestui război (este programul precis şi categoric cu care Cordell 
luli a plecat la Moscova), sovieticii nu admit nici o discuţie re- 
feritoare la aşa zisul lor hotar din 1941, şi pretind că regimul 
statelor baltice e tot atît de definitiv stabilit ca şi regimul 
Californiei! Sovieticii pe de altă parte, sînt hotărîtţi să nu 
dea îndărăt: ei par mînaţi de vechiul lor misticism imperialist, 
care nu cunoaşte moderație, şi nutresc, poate, şi gînduri ascunse 
împotriva "victoriei comune”, In vederea unei înţelegeri pe cont 
propriu, cu Germania, Stalin creşte la Moscova echipa lui von 
Seidlitz. E numai una dintre posibilităţile pe care le are, pentru 
a pune pe nemți de partea sa. 

Imi dau seama că "optimismul" musafirului care se 
sprijină pe nădejdea că Aliaţii nu vor ceda în faţa "provocărilor" 
sovietice, e şubred, 

(...) Nu e mai puţin adevărat că e primejdios pen- 
tru oricine, de a întemeia o politică pe credinţa, în deplina ei 
imposibilitate de înţelegere între anglo-saxoni, şi ruşi, Lupta 
între ei nu poate provoca decît nenorociri noi şi generale, Iar 
împăcarea între cei mari se face totdeauna pe socoteala celor mici, 


care aţiţă zîzaniile.(...) 


17? octombrie 

Dulles mă înştiinţează că are un răspuns de la 
Washington, Ne întrunim în rue des Granges, unde Dulles ne arată 
telegrama de la guvernul său. Iată răspunsul: 

1, Cercurile responsabile din Statele Unite au luat 
notă de informaţia transmisă) 

2, Poziţia României face obiectul atenţiei guver- 
nului Statelor Unite, în "consultare" cu guvernele principalilor 


Al iați. 


1) Aluzia priveşte memoriul opoziţiei din România, transmis prin 
legația de la Vatican (Raul Bossy), lui Dulles, la Berna, 

3, Deşi singura formă de propunere pe care guver- 
nul Statelor Unite o poate lua în serioasă considerare, este o 
ofertă de capitulare necondiționată, - făcută printr-un reprezen- 
tant autorizat al guvernului român, - totuşi, nu e nici un motiv 
pentru ca repr&zentantul Statelor Unite, la Berna, (Dulles), să 
refuze de a asculta sugestii ulterioare ("further approaches"), 
prin mijlocirea legăturii stabilite la Berna, pentru a primi orice 
comunicare pe care România ar vrea s-o transmită pe această cale, 

4. Intre timp, guvernele Aliaților iau notă, cu 
băgare de seamă, că România continuă să participe la războiul îm- 
potriva Rusiei, şi ian notă, de asemenea, de orice acţiune inami- 
cală împotriva Aliaților, cum ar fi tratamentul impus evreilor, 


sau orice fel de colaborare cu Germania, 


__ Raul Bossy observă că acest răspuns e cam "tare", 
şi nu corespunde naturii "informaţiei" date în numele opoziţiei. 
Ceea ce opoziţia dorea, este ca guvernul Statelor Unite să răspundă 
dacă este de acord ca răsturnarea regimului,din România, să fie 
amînată pînă cînd împrejurările vor fi prielnice unei asemenea o- 
peraţii, sau dacă cere o acţiune imediată. Răspunsul american ves- 
tejeşte însă acţiunea guvernului român (războiul cu Rusia, colabo- 
rarea cu Germania, acţiunea antisemită), adică tocmai ce opoziţia 


e hotărîtă să răstoarne şi să înlăture. 


18 octombrie 

(..,) Răspunsul americanilor, atît de rece, se po- 
triveşte cu atitudinea pe care Ambasada Statelor Unite din Ankara 
o menţine faţă de Al.Creţeanu, care a fost însărcinat de guvern şi 
de opoziţie să ia contact, şi dacă e cu putinţă să trateze, cu 
anglo-saxonii, 

Statele Unite nu vor să compromită şubreda lor 
alianţă cu Rusia, De aceea e bine să căutăm un contact cu Moscova. 
Nu e cu putinţă să facem politică împotriva Sovietelor, căutînd 


sprijin la anglo-americani, 


19 octombrie 
Eden şi Cordell Hull au ajuns la Moscova, Confe- 


rinţa începe. Sovieticii pun accentul pe caracterul ei militar: ei 

cer al doilea front. Americanii par să aibă preocupări politice: 
care va fi limita Rusiei de mtine? Englezii vor încerca să nete- 


zească drumul spre o înțelegere, sau spre un compromis. 


2l octombrie 
Mă frământă problema cărții mele: să-i dau drumul 


în public, sau nu? 


30, octombrie 

Roosevelt declară că, la Moscova, s-a ajuns la o 
înţelegere "neaşteptat" de desăvîrşită, şi îşi exprimă apăsat de- 
plina sa mulţumire. Nemţii, vădit surprinşi de veştile ce vin de 
la Moscova, pretind că anglo-saxonii au dat continentul pe mîna 
bol.şevismului, 

Deocamdată, nici o preciziune şi nici un comunicat, 
E probabil, că problemele politice au fost amînate pînă după "ar- 
mistiţiu” (care după cum se ştie, trebuie să însemne o "capitulare 
fără condiţii"), iar chestiunile mai uşoare au fost supuse unei co- 
misii în trei. 


Coses aesa ua d 


l noiembrie 

E ziua de încheiere a conferinței de la Moscova. 
Seara, la 5, radio Londra transmite comunicatul. Ințelegerea pare 
să fie deplină: s-au stabilit planurile pentru un al doilea front, 
s-au luat măsuri pentru o colaborare statornică între cele Trei 
Mari Puteri "mondiale". (...) O comisie consultativă europeană se 
va întruni la Londra spre a studia problemele politice continentale, 
şi a face "recomandări comune" celor trei guverne. (Se vor consti- 
tui şi alte comisii similare pentru probleme extra-europene); un 
consiliu consultativ special pentru afacerile italiene va fi de 
asemenea constituit, la care va lua parte şi Franța, (Franța, deo- 
camdată, rămîne exclusă de la celelalte consilii!!); o declaraţie 
specială în favoarea restaurării independenței Austriei (de ce nu- 
mai a Austriei? - ca o înştiinţare pentru nemți că vor trebui să 
restituie tot, inclusiv Austria?...); prevederi severe (şi înş- 
tiinţări!) pentru criminalii de război, ce vor fi judecaţi de tri- 
bunalele ţării unde au comis crimele lor; şi un angajament colec- 
tiv în vederea unei organizări a păcii de mîine,pe temeiul securi- 


tăţii colective. (...) 

Pentru noi, e un fapt însemnat că principiul cola- 
jborării în Trei a învins primejdioasa idee a “zonelor de influenţă”, 


lată articolul 1, care ne priveşte: "Acţiunea comună la care ei se 
angajează pentru continuarea războiului impotriva duşmanilor respec- 


IERTA A 3 ere 2 ac e tr ar Pt rea area emana pere Par me ra m 


tivi, va fi urmată în vederea organizării şi menţinerii păcii şi a 
22 


| Dat fiindcă sintem în război nu numai cu Uniunea 
Sovietică, ci şi cu anglo-saxonii, vom avea de-a-face cu cele Trei 
Puteri întrunite în ziua păcii. Vom "beneficia" de o acţiune comună 


din partea lor. Putem, aşadar, de pe acum, dacă vrem să ieşim din 
război, să ne adresăm uneia din aceste Puteri cerindu-i să seziseze 
pe celelalte două, - ca şi comisiunea de consultare comună. 

(Menţin părerea mea: ar fi cuminte şi abil să ne 
adresăm mai întîi sovieticilor, - cu care am fost de fapt în război, 
şi să ajungem, cu voia lor. în faţa comisiei comune, Mă tem însă că 


vom face pe dos! In orice caz nu mai avem timp de pierdut: față de 


hotărîrea de la Moscova, ~ şi dat fiind prăbuşirea armatelor ger- 
mane, pe Niprul Inferior, = trebuie să ne botărâm numaidecît), 


4 noiembrie 


Pe drumul de întoarcere de la Moscova, Eden se 
opreşte la Cairo (nu la Ankara!); Menemencioglu se duce să-l în- 
tilnească, Se va vorbi, desigur, despre Balcani şi despre România, 
Creţeanu va fi avizat, prin turci; nâdăjduiesc că guvernul şi opo- 


ziţia din ţară vor primi, în sfîrşit, veşti lămuritoare, 


l Felul cum "Mişcarea de rezistență" din Franța în- 
ţelege să ducă lupta de represiune împotriva francezilor care au 
căzut la învoială cu autoritățile de ocupație, trezeşte îndreptă- 
tite temeri, nu numai în rîndurile colaboraționiştilor, Patimile 
politice sînt din nou deiănţuite, şi pretutindeni unde francezii 
“liberi” se pot întruni, - pentru a vorbi de viitorul patriei lor, 
- ei dovedesc un spirit de intransigenţă şi de cruntă răzbunare... 
De Gaulle a întrunit, la Alger, o "Adunare Consultativă”, compusă 
lin foştii deputaţi şi senatori, - mai toţi de stînga, şi de ex- 


crema stângă, Cele dintii şedinţe au fost furtunoase, (ooe) 

Si în Italia clocoteşte ura răzbunătoare împotri- 
va nemților ocupanţi şi împotriva colaboratorilor fascişti: aten- 
tate, crime, sabotări... Fasciştii, la rîndu-le se apără, ares- 
tează, judecă. Mînia lor se îndreaptă împotriva fruntaşilor fas- 
cişti care au votat contra Ducelui. Energumenul Farinacci luptă 
în numele fascismului intransigent. Ieri a fost prins Federzoni. 
Acum câteva zile a fost descoperit în munţi, purtînd o barbă de 
patriarh, ginerele Galeazo. Se zice că va fi osîndit la moarte, 


Cine îi va împuşca? 


7 noiembrie 

Recucerirea oraşului sfînt al Rusiei cade într-o 
zi de sărbătoare a revoluţiei: 26 de ani de regim sovietici... 
Acum trei ani, - Doamne, cum trece timpul! - eram în Piaţa Roşie, 
pe tribună: armata lui Timoscenko defila în faţa noastră. 

Stalin a pomenit, ieri seară, într-o cuvîntare 
care va avea un uriaş răsunet, despre cei doi ani de război; a 
vorbit despre pierderile şi de jertfele din primul an, de victo- 
riile tot mai strălucite, tot mai hotărâtoare din anul al doilea, 
- a făgăduit în curînd, izbînda definitivă, 

A vorbit de uimitoarea putere de producţie a in- 
dustriilor sovietice, - de organizarea atît de întinsă a acestei 
producţii, în Ural, - a preamărit unitatea sufletească a popoare- 
lor sovietice, (.,.) a lăudat simţul de datorie a acestor popoare 
care “şi-au împlinit toate sarcinile, inclusiv cele religioase" -, 
a înfierat actele de barbarie ale nemților - semn de slăbiciune 
a coaliţiei fasciste, ajunse pe pragul catastrofei -, a făgăduit 
sancţiuni severe împotriva "criminalilor hitlerişti", (Visul hi- 
tlerismului de a cădea, la nevoie, în braţele ocrotitoare ale lui 
Stalin, s-a spulberat în vecii vecilor), Stalin a avut cuvinte 
bune pentru Aliați, pentru înţelegerea dintre Naţiunile Unite, în- 
tărită prin conferinţa de la Moscova; a făcut o aluzie şi la al 
doilea front, (Bombardamentele din Apus sînt “ceva”, ca un al doi- 
lea front, dar frontul adevărat nu va întîrzia,) Nu a uitat să 
pomenească de “sateliții lui Hitler, care ar dori să poată părăsi 
tabăra celor supuşi” (îndemn?, invitație? - sau batjocură?), şi 
a precizat în cinci puncte, ţelurile aliaţilor: 1/ liberarea 
popoarelor europene de jugul hitlerist; 2/ dreptul şi libertatea 


pentru aceste popoare de a-şi organiza viaţa naţională, potrivit 
dorințelor lor: 3/ pedepsirea vinovaţilor de crime şi nelegiuiri; 
47; o ordine europeană care va exclude posibilitatea unei noi agre- 
siuni germane; 5; stabilirea unei cooperaţii statornice între po- 
poare, spre a restaura regiunile care au avut de suferit sub jugul 
fascismului german, 

Pînă aci, toate bune, ~- şi numai bune. Stalin e în 
deplin acord cu Charta Atlanticului, (ca în discursul său de acum 
doi ani), 

Cuvintele cele din urmă sînt însă cu bucluc; 
Stalin declară: "Războiul a ajuns la un punct unde putem avea cer- 
titudinea că nemţii vor fi goniti cu desăvirşire de pe teritoriul 
nostru, Clipa se apropie cînd Rusia Albă și Ucraina vor fi libe- 
rate de duşman, = ca şi Crimeea. Letonia, Estonia, Lituania şi 
Moldova.“ 

Această enumeratie va stîrni o dureroasă îngrijo- 
rare în toate inimile româneşti: (am şi primit, azi dimineață, nu- 
meroase chemări la telefon), 

Stalin ţine să arate că hotarul teritoriului so- 
vietic e cel stabilit în 1941. Letonia, Estonia, Lituania, fac 
parte integrantă din acest teritoriu, ca şi Crimeea şi Ucraina, 
(Cine poate, de altfel, mărgini precis Ucraina?) Aşadar, confe- 
rința de la Moscova nu numai că nu a dat cîştig de cauză america- 
nilor dornici de a salva independenţa ţărilor baltice, dar nu a 
izbutit nici măcar sā rezerve, pentru mai tîrziu, această problemă, 
Stalin a fost şi a rămas intransigent. (Unde este, atunci, succesul 
cu care se lăuda Roosevelt?) 

In ce ne priveşte pe noi, cuvintul ales de Stalin, 
e ameninţător, Fireşte, “Moldova” are mai multe înţelesuri: cuvîn- 
tul poate însemna Republica Moldovenească şi Basarabia (adică 
hotarul din 1941); el poate. însă însemna şi mai mult, adică în- 
treaga Moldovă pina la Carpati, adică acea revendicare “maximă” 
de care îmi vorbise şi Fox ,- pe care am semnalat-o din vreme, 
prietenilor de la București, 

Staiin nu a intrebuintat, fără o intenţie precisă, 
acest termen extensibil, E o amenintare, în cel mai bun caz o 
înştiinţare, că trebue să oe gräbim, fiindcă numai de purtarea 


noastră atirnă dară termenul Moldova va fi sau nu îngrădit l.. 

9 noiembrie 

Hitler a vorbit la München, în berăria de unde 
a pornit triumfătoare acţiunea național-socialistă. A vorbit 
despre începuturile mişcării sale, de greutăţile întîmpinate şi 
învinse, de răsunătoarele succese care au urmat, (c.o) Cuvinte 
grele pentru imperialismul bolşevic (căruia i-a deschis calea 
prin Acordul de la Moscova), Ce se făcea lumea dacă Germania nu 
oprea Rusia? Cine, în afară de el, era în stare să ţină piept 
“monstrului sovietic"? Cine, în afară de Germania, va putea ţine 
în cumpănă, mîine, lăcomia şi uriaşele puteri ale Moscovei? 

E o răsturnare a faptelor: nu "el" a oprit Rusia, 
ci Rusia l-a oprit pe el. Deoarece nu Rusia, ci el a rîvnit să 
cucerească spaţii întinse, fără limită. Din mintea lui a ţîșnit 
agresiunea, uriaşul şi necruţătorul război. N alţii, ci el a 
urmărit stăpînirea lumii, atotputernicia, izbînda desîvărşită, 
definitivă - epocală şi milenară - pentru dînsul şi pentru neamul 
său ales, Rusia a fost "o surpriză" pentru el şi pentru alţii. Un 
monstru cu puteri nebănuite care s-a trezit din somn, O "primejdie" 
pe care el a dezlănțuit-o, O pedeapsă pentru el, - pedeapsă pe 
care o va suferi pînă la capăt, fără ca nimeni să-i vină în ajutor, 

Discursul cuprinde cuvinte amenințătoare pentru 
Anglia: "America e departe, dar Anglia stă la îndemîna noastră; o 
vom strînge de gît!” 

hespins de pretutindeni, lovit şi strivit,patima 
lui sporeşte: se făleşte că va scăpa lumea Yoprind" Rusia, dar pe 
de altă parte, se va răzbuna nimicind Anglia! 

Mântuitor şi exterminator! 

Fiihrer-ul mai vorbeşte şi acum de victorie, 
(Victorie? - cînd şi cum?), Tonul cuvîntării se înalţă, atinge cul- 
mile unei stridente însufleţiri (ca în vremurile bune!), când 
oratorul dă în vileag pornirea sa răzbunătoare. Anglia i-a stricat 
jocul, i-a încurcat socotelile, i-a înnecat corăbiile. Anglia nu 
s-a prăbuşit sub ucigătoarele lui bombardamente, ci a îndrăznit 
să-i răspundă cu aceleaşi mijloace, înmulţite şi perfecţionate; 
Anglia se foloseşte de sprijinul sovietic şi sprijină la rindul 
ei rezistenţa victorioasă a Rusiei. Anglia trebuie pedepsită, ni- 
micită, strânsă de gît. Ură şi răzbunare! - blestemele lui llitler 
răsună, ca ce] din urmă cîntec al unei legende germane, un fel de 


- 264 -= 
nesfirşit Niebelungen, în orice caz, un sfîrşit, 


Pe acelaşi ton de ură şi răzbunare, Fiihrer-ul se 


j îndreaptă împotriva "criminalilor germani” care nu mai cred în 
| victoria Reich-ului, Si ei trebuiesc strînşi de gât. Puțin îi 


lipseşte dictatorului înfuriat ca să stringă de gît însuşi des- 
tinul ţării sale -, nestatornicul, înşelătorul destin, care după 
un început atît de promiţător a îmbrîncit aventura nazistă în cea 
mai tragică fundâtură (,,.). 


lo noiembrie 
! Churchill vorbeşte la Mansion House, Vorbeşte de 
| victorie, Sfătuieşte însă pe Aliați să aibă răbdare, Anul 1944 


poate fi “cei mai sîngeros an al războiului", Este oare, aceasta 
o aluzie la “al doilea front?" 


16 noiembrie 


Ziarele vestesc că mareşalul Antonescu e în vizită 
la Hitler! 


47 noiembrie 

Incotro merge România? 

Goebbels, într-un articol din das Reich, pe care-l 
găsesc reprodus în “Timpul”, lămureşte astfel, situaţia Germaniei: 
"Am rupt toate punţile în urma noastră; nu vrem şi nu mai putem da 
îndărăt", Foarte adevărat, E o desluşire precisă a tragicei situa- 
ţii, în care se află Reich-ul german. Nu mai poate juca, nici la 
stînga, nici la dreapta, Nu mai poate da înapoi, ci numai înainte, 
spre victoria imposibilă, adică spre inevitabila prăpastie. 

Dar noi? Sîntem oare, hotărîţi să ţinem, cu orice 
risc, pînă la capăt? Să lăsăm să se rupă, una după alta, cele din 
urmă punți? Tinem, oare, numaidecit, să rămînem legaţi de cotropi- 
torii noştri, şi să-i urmăm, dincolo de himera victoriei, pînă în 


fundul prăpastiei? 


Ceea ce mă doare şi mă tulbură este că maghiarii, 
care împart cu aliaţii lor de azi, toată răspunderea războiului, 
izbutesc să cîştige simpatii în rîndurile Aliaților, pe cînd noi, 
~ care sîntem victimile războiului şi victimile Axei, - trecem 
drept complicii cei mai înverşunaţi ai lui Hitler şi ai nele- 


giuirilor lui... 

Ne va veni. însă şi nouă, odată, rîndul, să restabilim lucrurile, 
şi să lămurim adevărul, aşa cum este: ne vom socoti atunci. cu 
cei din ţară, şi cu cei din străinătate, care au strimbat şi au 
terfelit dreapta noastră cauza, Pînă atunci însă, ţara ne va fi 
pîrjolită, şi nu vom mai şti cum să mîntuim Moldova, Gurile 


Dunării, Dobrogea. (...) 


19 noiembrie 

"Izvestia"” tăgăduieşte că Rusia şi-ar fi schimbat 
părerea cu privire la "inoportunitatea“ federaţiilor statelor 
mici, Uniunea Sovietică, scrie ziarul amintit, este pentru li- 
berarea statelor mici, şi pentru întărirea independenţei şi su- 
veranităţii lor. Aceste state însă nu sînt destul de "indepen- 
dente*, acum, (şi nici nu vor putea fi aşa, într-un viitor apro- 
piat), pentru ca să poată hotărî, în deplină cunoştinţă de cauză, 
participarea lor la o Confederație, - act care implică o renun- 
țare la anumite atribute ale suveranității... Să mai treacă deci, 
cîtva timp: - văzînd şi făcînd, - în nici un caz, nu "cordon 
sanitar”! "Izvestia” ridică şi o altă problemă: cum ar putea 
oare, statele vasale găsi un loc egal în viitoarele confederații 


alături de statele victime? (Pròblema e mai complicată însă, 


le+ 
He 


decît şi-o închipuie "Izvestia", In_adevăr,_ există unele sta 


de_la Moscova.) 


Planul sovietic, aşa cum se desprinde din acest 
articol, pare a fi: o organizare generală, politică şi economică, 
garantînd fiecărui stat independența şi deplina suveranitate, - 
înlăturînd sau, în orice caz, amînînd proiectele de federalizare 
a ţărilor mici, - interzicerea acelor grupări de state care ar 
putea însemna un "cordon sanitar", - adică o înjghebare politică 
îndreptată împotriva U.R.S.S. (...) 


Ministrul Finlandei vine să mă vadă, Se intere- 
sează mult de părerile mele privind "contactul" necesar cu 
U. R.S.S, Spune că cl împărtăşeşte aceste idei şi le va comunica 
guvernului său care nu a luat pînă acum o hotărîre în această 


privinţă. Discutăm problema la ordinea zilei: va avea oare Rusia, 

atotputernică azi, înțelepciunea să se îngrădească? (...) 


20 noiembrie 

Bătălia în fața Kievului, pînă în mlaştinile 
Pripetului. Ruşii îşi întind şi îşi consolidează flancul drept, 
dar îşi retrag, la centru, trupele prea înaintate, Nemţii re- 
ocupă Jitomir, şi iar vorbesc de putinţa unei "puternice con- 
traofensive", Armatele lui Manstein! nu mai sînt însă ce-au 


fost armatele lui von Bock!22 


Cordell Hull a ţinut, acum două zile, o cuvîn- 
tare la Washington, în care, vorbind de Conferinţa de la Mos- 
cova, a lăudat spiritul de măsură şi de înţelegere al sovieti- 
cilor, Bărbatul de stat american, de obicei foarte rezervat şi 
statornic în concepţiile sale conservatoare, a exprimat cele 
mai frumoase nădejdi în rodnica şi strînsa colaborare cu cele 
Trei Puteri mondiale. (Payot îmi atrage atenţia că aceasta este 
"atmosfera", în toate cercurile anglo-saxone: ruşii s-ar fi 
arătat foarte cumpătaţi şi serioşi; nu au tăgăduit anumite in- 
tenţii politice ale lor, dar au lăsat să se înţeleagă că, mai 
presus de toate, doresc să păstreze o strînsă legătură cu Sta- 
tele Unite), Sugerez lui Payot ideea de a încuraja pe sovie- 


tici, în această atitudine.(...) 


21 noiembrie 


Dulles vine să mă vadă. Are un mesaj pentru mine. 
Departamentul de Stat de la Washington a comunicat misiunilor 
diplomatice de la Ankara, Lisabona şi Berna (telegrama a fost 
primită de L.llarrison, şi comunicată lui Dulles), că autorită- 
țile militare americane socotesc că a sosit momentul ca Româ- 
nia să-şi manifeste voinţa de a se despărţi de Germania, şi de 
a ieşi din război, O asemenea cerere (fireşte, sub forma obiş- 


nuită a unei propuneri de “capitulare fără condiţii") trebuie 


retragerii de la Stalingrad, pînă la frontiera poloneză. 


2) Mareşal german, comandant al trupelor de uscat, în Polonia, 
în Franţa şi în U.R 8.5 , căzut în disgraţia lui llitler, şi 
destituit, în 1942. 


adresată celor Trei Puteri aliate. Departamentul de Stat şi-a 
însuşit părerea cercurilor militare. Si adaugă: hotărîrea unei 
schimbări de atitudini, trebuie luată de România, cu orice risc. 
Tată deci un răspuns precis la întrebările lui 
Maniu, - şi la amînările lui Ică, Statele Unite care, pînă azi, 
şi-au rezervat răspunsul, (cea din urmă convorbire, avută cu 
Dulles, în prezenţa lui Bossy, m-a lăsat să cred, că Aliaţii nu 
se grăbesc să ne împingă la o imediată schimbare de atituaine) 
s-au hotărît să ne pună sulița în coastă. Motivul indicat de 
Dulles: situaţia militară, în Ucraina de Sut, şi apropierea 


frontului de luptă, de teritoriul nostru, 


Din păcate, după unele informaţii primite din 
țară, mareşalul se pregăteşte să moară pe poziţii. Ar fi cerut 
comanda aripii drepte a armatelor germano-române, care apără 
Odesa şi Nistrul, Temerile mele sînt îndreptăţite: succesele 
germane, la Jitomir, (succese pe care le socotesc efemere şi 
înşelătoare), dau curajul disperării cîrmuitorilor noştri, şi 
îi împing la acte de eroism ce ne pot fi fatale... Telegra- 
mele germane trîmbiţează, din nou, cu o suspectă stăruinţă, is- 
prăvile nefericiţilor şi eroicilor noştri ostaşi români, în 
Ucraina! Sîntem prinşi în mrejele unui eroism, care ne pot ni- 


mici toate bunurile ce le mâi avem. (...) 


22 noiembrie 

Cu orice risc! Guvernul american îşi dă seama, 
de preţul pe care România va trebui să-l plătească spre a-şi 
putea schimba politica; el ştie că ţara va fi ocupată şi pedep- 
sită de nemți, că rezervele de cereale, de aur, de petrol vor 
dispărea; că fruntaşii politici vor fi închişi, deportaţi, în- 
tr-un cuvînt: soarta Italiei... Și totuşi, ne cer acest sacri- 
ficiu, fără a ne da nici o lămurire, nici o asigurare cu pri- 
vire la soarta care ne aşteaptă, din partea şi sub ocrotirea 
Naţiunilor Unite, 

Este crunta lege a războiului pierdut, care ne 
apasă tot mai greu: dacă rezistăm, uriaşa Uniune Sovietică se 
va prăvăli asupra noastră, strivindu-ne pe „veci; dacă încercăm 


să găsim, în altă parte, o mântuire, trebuie să trecem pe sub 

furcile caudine ale unei capitulații fără condiții şi fără 
garanţii. 

l Păstrez convingerea, 'că dacă ne-am grăbi, - 
dacă s-ar găsi un om hotărît în ţară, am putea discuta la 
Londra, la Ankara, sau chiar la Geneva, condiţiile capitulării 
"fără condiţii", Fireşte, îmi dau seama cît de amar este pentru 
cei din ţară să ia o asemenea hotărâre, - şi îmi vine greu, din 


„depărtare şi din siguranţă, să condamn şovăirea lor. Imi dau 


seama însă, în acelaşi timp, că şovăielile măresc şi mai mult 
riscurile, şi dacă nimeni nu va lua răspunderea provocării unei 
răzvrătiri - cu toate dureroasele ei urmări, - soarta ţării este 
pecetluită, ei | l i 


Viorel Tileal? pare să aibă aceiaşi convingere. 
Si ce e mai grav, Beneş l-a autorizat să ne transmită părerile 
şi îndemnurile sale, prin mijlocirea legaţiei cehoslovace. 

Kopetsky mă pofteşte, împreună cu prof.Oprescu, 
la locuinţa sa, şi ne comunică următoarea telegramă (care după 
părerea sa, are deplina aprobare a d-lui Beneş!) :1/ "Bine-: 
voiţi a comunica d-lui Maniu cele ce urmează: (...) Inţeleg 
dificultăţile şi pericolul, dar atrag atenţia dv. asupra marii 
primejdii care ameninţă România în cazul cînd ea nu ar îndepli- 
ni schimbarea cît mai curînd posibil, şi în acord cu Aliaţii. 
O asemenea schimbare ar putea să scurteze războiul, şi s-ar 
aduce un mare serviciu Aliaților. Dacă armata ascultă îndemnul 
d-lui Maniu, cît şi acela dat opoziţiei, în acest caz, Garda 
de Fier nu poate să mai facă mult rău; (Garda singură nu poate 
face nimic; sprijinită însă pe trupele de ocupaţie germană, 
poate face tot răul pe care-l vrea!), Trebuie să se procedeze 
cât mai repede în vederea acestei schimbări, pentru că România 
se găseşte în mijlocul evenimentelor militare, avîndu-se în 
vedere că germanii au hotărît să se retragă pe linia Kamensk- 
Podolsk-Bug-Carpaţi. (Argumentul meu; în acest caz, s-ar pierde 
Moldova, pînă în Carpaţi.) Intr-o astfel de situaţie, nici 
armata română, nici stocurile româneşti de cereale etc, n-ar mai 
fi de nici un folos Aliaților, şi România ar risca să-şi piardă 


1) Fost ministru, refugiat la Londra. 


simpatia prietenilor ei. Ţin să vă reamintesc: a) Cuvintele lui 
Stalin, de la 7 noiembrie, cu privire la Moldova. (Stalin a 
vorbit atunci despre Republica Sovietică a Moldovei, dar tra- 
ducerea defectuoasă a pomenit numele Moldovei, fără alt adaus 
limitativ; b) Avertismentul difuzat în româneşte, de Radio 
Londra, la 7 ale lunii curente,(?) c) Amenințarea lui Hitler, 
pronunțată în discursul de la 8 noiembrie, 

Repet, acestea sînt argumente în plus, dovedind 


necesitatea absolută de a se stabili un acord cu aliații asupra 
îndeplinirii schimbării, în momentul cînd vă vom da semnalul," 


(Tilea spune deci precis, şi în două rînduri, că schimbarea tre- 
buie făcută în înţelegerea cu Aliații; îndemnul american nu cu- 
prindea această foarte interesantă şi folositoare condiție. 
Mişcarea, aşa cum o prevede Tilea, (de acord cu Beneş), este 

deci următoarea: mai întîi luarea hotărîrii de a schimba politica 
şi pregătirea unei asemenea schimbări, ca să poată fi îndepli- 
nită cît mai de grabă, apoi stabilirea unui acord cu Aliaţii, 
privitor la executarea schimbării de politică; în sfîrşit, aş- 
teptarea semnalului care va fi dat de Aliați, de la Londra, sau 
de aiurea. O asemenea procedură dă prilejul şi dă răgazul ne- 
cesar, pentru a discuta şi condiţiile capitulării fără condi- 
tii). Tilea continuă: "Numai România şi Ungaria n-au nici o miş- 
care subterană, Trebuie să fie creaţi mai mulţi "rerente"I) po- 
litici, pentru ca opinia publică a țărilor aliate să ştie că 
sîntem în posesiunea unei mişcări de guerilla. Destinul României 
se află astăzi în mîinile patrioților români”. (Aici, Tilea nu 

e destul de lămurit: dacă Aliaţii au de partea lor acţiunea 

lui Maniu, de ce mai au nevoie de sprijinul lui "Terente"? Sau 
prevede cumva Tilea, nu fără dreptate, că mişcarea lui Maniu 

ar putea să fie numaidecit înăbuşită, şi că va trebui să se pre- 
lungească acţiunea, în mod "subteran", prin acte de haiducie? 

In nici un caz, nu trebuie să înţelegem acest adaus ca pe un 
îndemn la acte de haiducie, care ar putea înlocui răzvrătirea 
politică a ţării condusă de Maniu!) 2/ Preşedintele Beneş se va 


= 


1) Numele unui tîlbar care opera în Delta Dunării, după primul 
război mondial, , 

duce în curind la Moscova, unde va vorbi deopotrivă despre 
problemele româneşti, cu cea mai mare simpatie, 3/ Comisia 
italiană va fi eventual însărcinată să se ocupe şi de alte 
chestiuni ale Mediteranei. Ea se va ocupa, la fața locului, 
de aplicarea politicii Aliaților, şi va fi în măsură să pre- 
zinte propuneri”aut-aut" , 4/ Comisiunea londoneză a cărei 
misiune este definită prin titlul "advisory", ceea ce înseam- 
nează mai mult decît simplul cuvînt “consultativă*, este pen- 
tru noi mai însemnată, Ea poate fi comparată cu Conferinţa 
Ambasadorilor, care a lucrat, după celălalt război, Trebuie 
să fie prezentate problemele în faţa acestei Comisiuni, în- 
tr-un mod uniform şi serios, dacă vrem să ajungem la un oare- 
care rezultat”, l 

(Aceste desluşiri din urmă, dovedesc deplin că 
textul lui Tilea a fost inspirat de Beneş), 

Prot,Oprescu a luat note şi va comunica întoc- 
mai următoarele: marţi va fi înştiinţat Maniu: a) de punctul 
meu de vedere cu privire la politica noastră faţă de Rusia; 
b) de mesajul lui Dulles; c) de telegrama reprodusă mai sus, 


(ooo) Seara, o vizită a englezului Pitt - se- 
ul A ai FE i ? 
nior ), El a aflat cu bucurie că s-au luat măsuri prevenitoare 
faţă de evreii din România, Imi atribuie şi mie o parte din 


acest merit. 


23 noiembrie 

In noaptea aceasta, Berlinul a suferit un groaz- 
nic bombardament, Stirile care sosesc în cursul zilei vestesc 
că întregi cartiere au fost distruse; se pare că centrul ora- 
şului a suferit îndeosebi; ministerele, cancelaria Reich-ului 


şi străzile comerciale, (...) 


, ; 2, : 
Pentru a ține această lucrare lla nivelul actua- 


lităţii, mă gîndesc să scriu o nouă prefață. 


L) Din misiunea britanică, la Geneva. 


2) Cenzura elvețiană întârzia avizul de difuzare a cărţii lui 
Gafencu, iar evenimentele o depăşeau, 

Prin Conferinţa de la Moscova, care s-a ţinut 
acum cîteva zile, Europa a ieşit din ciclul faptelor determi- 
nate prin Acordurile de la Minchen.şi de la Moscova. Aceste 
două Acorduri au creat o dualitate in treburile europene: 
Minchen-ul a stabilit o înţelegere în centrul Europei, iar 
Moscova (la 21 august, 1939) a hotărît soarta Orientului, şi 
a fost ruptă, şi nu s-a mai restabilit, de atunci, nici unita- 
tea, nici indivizibilitatea afacerijor europene, aşa cum fuse- 
se privită la Societatea Naţiunilor, Războiul, - din vina 
Germaniei -, a creat un front comun împotriva Reichului; nu a 
restabilit însă vechea unitate. A fost un război pe două di- 
mensiuni: războiul occidental, şi războiul Rusiei. Acest fapt 
e atît de adevărat încît nemţii au năzuit totdeauna să-l poată 
opri, cînd vor voi, fie la Vest, fie ia Est. Adică ei au soco- 
tit că vor putea încheia, după cum le va conveni, un nou 
"Acord ~- München" sau un nou "Acord - Moscova"! Ideea duali- 
tăţii a supravieţuit şi în mintea unor Aliați, şi dovadă este 
teoria împărţirii zonelor de influență, preconizată de Carr... 

Insemnătatea Conferinţei de la Moscova (indi- 
ferent dacă a stabilit, sau nu, o înţelegere cu privire la 
toate problemele) este că s-a străduit sā pună capăt acestei 
dualităţi. A triumfat principiul unei organizări comune şi 
unitare a lumii, a unei ordini generale politice şi economice, 
- sub oblăduirea legăturii restabilite între Orient şi Occident, 
Acest fapt nou - şi atît de însemnat - face că multe conside- 
raţii din lucrarea mea au fost depăşite. (Am făcut procesul 
Acordului de la Moscova. Conferinţa recentă de la Moscova a 
pus, definitiv, capăt politicii Acordului de la Moscova; deci, 
o parte din concluziile mele nu mai au decit un interes 
istoric"). 

Rămîne, acum de văzut, dacă Rusia, reîntorcîn- 
du-se pe vechea cale geneveză (pe care pretindea, că a fost 
nevoită s-o părăsească din pricina "trădării Occidentului”, 
la München) înţelege să se lepede cu desăvirşire de metodele, 
de principiile, ca şi de profiturile realizate prin Acordul 
de la Moscova, - sau, dacă, inaugurînd o politică nouă, va 
ţine să păstreze toate foloasele realizate prin vechea politică. 
Politica "Acordului" o îndemna să consimtă la împărțiri ili- 
cite, de teritorii, pentru a păstra un echilibru de forţă cu 
partenerul ei, Germania. Actele ilicite erau consecinţa logică 

şi necesară a înţelegerii cu Hitler, Politica "Conferinței", 
dimpotrivă, îi cere - pentru a păstra, în cuprinsul! ordinei ge- 
nerale de miine, un echilibru de forţe, cu partenerii ei mon- 
diali --să vădească intenţii licite şi împăciuitoare, şi să ştie 
să-şi limiteze poftele. E piatra de încercare a noii politici 
ruseşti, | | 

Si este, poate, pentru noi, prilejul binevenit 
pentru ca, peste erorile trecutului, să putem întinde o mînă de 
împăcare, Nu sîntem vinovaţi, Sîntem victimele politicii de la 
München şi a politicii de la Moscova. Dacă această politică în- 
cetează, nu mai avem nici un rost de a lupta: dacă, potrivit 
Conferinței de la Moscova, se organizează, în adevăr, o nouă 
ordine mondială şi europeană, potrivit unor principii de drept 
şi de siguranţă, pe care noi am înţeles să le slujim totdeauna, 
avem tot interesul să ne integrăm cît mai repede într-o asemenea 
ordine, 

Si deoarece Naţiunile Unite au şi ele tot inte- 


resul să uite tot ce le-a despărţit, şi să-şi ierte reciproc pă- 


cateie care au pricinuit cele două vinovate Acorduri, - ele nu 
pot aplica “sancțiuni” acelor state a căror alunecare în război 


a fost consecinta directă a politicii de compromis şi de împăr- 
teailă, urmată de Marile Puteri, 

Se crează astfel, o platformă de schimbare a 
politicii noastre, Se impune, de asemenea, putinţa de a atenua 
procesul pe care l-am făcut, în cartea mea, Acordului de la Mos- 
cova, -.spre a păstra o uşă deschisă către viitor, şi pentru a 
desliuşi de ce trebuie, şi de ce avem dreptul să trecem prin 
această uşă, fără a ne teme de pedepse, pe care nu le merităm, 


Coa) 


27 noiembrie 

Jean Jardin, recomandat de Paul Morand, vine să 
mă vadă, E săptămina "colaboraționiştilor”! Jardin se deosebeşte 
de prietenii săi, El îmi dă unele lămuriri interesante despre 
Laval (al cărui secretar a fost). Imi spune între altele că 
“sermanofilia” lui Laval este de dată recentă: Laval, care semna- 


se Pactul cu Moscova, a fost împotriva Acordulua de la Munchen. 

El s-a dat de partea nemților numai după înfrîngerea Franţei, 
cu gîndul tăinuit de a veni nemților de hac, Increderea pe care 
a avut-o în şiretenia sa, l-a pierdut. Astăzi nimeni nu urăşte 


mai mult pe nemți, decît Laval. (...) 


28 noiembrie 

(...) Ziarele de azi anunţă o nouă ofensivă de 
pace, din partea nemților. Propunerile de pace sînt legate de 
un şantaj: se pretinde că armele necunoscute germane sînt gata, 
şi aşezate pe poziţii: dacă englezii nu se împacă?’ , Londra va 
avea soarta Berlinului, şi va dispărea de pe suprafaţa pămîntu- 
luil... E vechea lozincă a ţiganului: "Ia-l de pe mine, că-l 


omor!" 


go noiembrie 

Payot a scris articolul pe care i l-am cerut, 
Unele aluzii străvezii nu sînt pe placul meu.(...) In schimb, 
restul articolului îmi convine de minune, fiindcă reproduce teo- 
ria asupra celor două Pacte care au pricinuit criza mondială 
(deci o dezvinovăţire a României), şi despre necesitatea de a 
restabili o ordine unitară în Europa, în care fiecare ţară să-şi 
regăsească locul (ordinea unitară despre care a fost vorba la 
Conferinţa de la Moscova). Payot scrie: "Atunci cînd urmărim 
evoluţia Europei, de după 1939, se constată că acest curs a 
fost determinat de două mari evenimente: Acordul de la Munchen 
şi Acordul de la Moscova.(...) Amândouă au naufragiat, pentru că 
ele nu respectau dreptul public european. Acordul de la München 
ştergea cu buretele aplicarea procedeelor potrivnice cutumelor 
internaţionale; Acordul de la Moscova punea ţările nevinovate la 
bunul plac al celor două imperialisme. Crede oare cineva, bună- 
oară, că România ar fi putut fi aruncată în situaţia în care se 
găseşte astăzi, dacă Acordul pgermano-sovietic nu i-ar fi răpit 
orice libertate de acţiune?" (...) Payot încheie prin fraze ce 
par ieşite din cartea mea: "Rezultă că Europa trebuie considerată 
ca un intreg... Trebuie să se caute o înţelegere generală, înteme- 
iată pe principii admise de toate naţiunile europene... Trebuie să 


ammam nan 


l) a.. cu Hitler -, rezultă din context, 

vedem mare, dacă vrem să vedem just..." 


l decembrie 

Seara, după masă, ne retragem la o parte cu 
Carl Burckhardt, care îmi vorbeşte despre recenta lui călătorie 
la Berlin, pentru a împlini o misiune a Crucii Roşii (chestia 
cătuşelor pe care le poartă unii prizonieri englezi), şi a avut 
prilejul să fie bombardat, în două rînduri, cu vîrf şi îndesat. 
Confidenţial, îmi mărturiseşte că a fost primit de von Ribbentrop, 
care a ţinut să-i vorbească despre caracterul "european" al lup- 
tei nemților, împotriva U.R.S.S. După spusele lui Ribbentrop, 
Germania hitleristă ar fi urmărit totdeauna această luptă, fiind- 
că şi-a dat seama de uriaşa primejdie care se pregătea acolo, 
De aceea, Germania şi-a însuşit Boemia, şi a atacat Polonia, Nu 
putea să lase între Germania şi Rusia, aceste bastioane sovietice, 
aceste ţări care nu erau în stare să se Ape PERES ‘împotriva 
unui atac sovietic! i 
Acordul de la Moscova avea drept scop unic de a îngădui lui Hitler 
să-şi "termine sarcina de la Vest!"*, pentru a fi liber să-şi 
"îndeplinească datoria la Est", (!!) Acest acord, pe care nemţii 
nu l-au încheiat ca să-l respecte, nu s-a prăbuşit din vina lor, 
ci din lipsa de bună credinţă a ruşilor (!!!) Molotov, cind a vi- 
zitat Berlinul, a ridicat pretenţia de a domina România, Bulgaria, 
Strîmtorile, ba a cerut chiar un drept de control la Skagerak şi 
Kategat. Niciodată, - i-ar fi răspuns von Ribbentrop, - nu veţi 
putea dobîndi un asemenea drept, atîta vreme cît mai există os- 
taşi germani pe lume! Cîteva luni mai tîrziu, Stalin ar fi ţinut 
un discurs agresiv (vorbind de o ofensivă iminentă), în faţa unui 
grup de ofiţeri. Pacea nu mai putea fi salvată!(...) 


3 decembrie 

(...) In lipsa lui Churchill, - care se plimbă 
undeva în Iran - a vorbit, la Londra, locțiitorul său mareşalul 
Smuts, Vajnicul apărător de odinioară al libertăţilor Transva- 
alului, este azi un campion însufleţit şi autorizat al atotputer- 


miciei imperiului britanic, - al acelui Commonwealth care întru- 


nr Pe i e a 


1) Mareşal şi prim-ministru al Uniunii Sud-Atricane, 

chipează pentru el, ca şi pentru multă lume, suprema garanție 
politică de siguranță şi de viață liberă, Ca pentru mulți stră- 
ini - născuţi şi crescuți pe continente depărtate, Europa, în 
mintea mareşalului, este un focar de intrigi, de certuri sînge- 
roase şi de năzbîtii totalitare, Africanul Smuts nu are multă 
înţelegere pentru suferinţele vechiului continent, şi nici un 
fel de evlavie pentru strădaniile lui de altă dată, El vorbeşte, 
deci, despre problemele mondiale, aşa cum nici un englez "conti- 
nental” nu s-ar încumeta vreodată să vorbească, (Toţi britanicii 
ce s-au rostit pînă acum, şi care se rostesc necontenit cu pri- 
vire la Europa, - Churchill, Eden, Cripps, Attlee, - vădesc sim- 
țămante de solidaritate şi înţelegere faţă de continent,iar faţă 
de Franţa. o adîncă compătimire, şi o statornică credinţă în re- 
înălţarea ei). l 

Smuts ține să spulbere "iluziile" lumii de al- 
tădată, După război, nu vor mai fi decît trei Mari Puteri: 
Statele Unite, Imperiul Britanic, Uniunea Sovietică. Pacea şi 
echilibrul lumii vor depinde de această trinitate. Numai aceste 
trei Mari Puteri vor avea forţe suficiente pentru a apăra şi men- 
ține ordinea, 

Smuts are dreptate dacă, prin "Mari Puteri",el 
înţelege "Puteri mondiale”, - cu interese, resurse şi posibili- 
tăţi întinse şi răspândite pe întreg globul, (Nemţii au făcut 
totdeauna această deosebire între o mare putere şi o putere mon- 
dială, ("Weltmacht"), iar ambiția pan-germaniştilor - de la îm- 
păratul Wilhelm 1ī,pînă la Hitler şi Rosenberg, vor să facă din 
Marea Putere germană făurită de Bismarck, o putere mondială, - 
cel puțin egală cu imperiul britanic. De aci, planurile veşnic 
reîmprospătate ale imperialiştilor germani, în vederea unei 
"împărțiri a lumii”, cu fraţii de acelaşi sînge, din insulele 
britanice" planuri care,în două rânduri au dus la cele mai ca- 


tastrofale ciocniri); 


(...) "Franţa a trecut!", - a zis Smuts, şi a 
adăugat "Vom putea vorbi de ea ca de o mare Putere, - dar a vor- 
bi nu înseamnă că îi este de mare folos..." (Asemenea cuvinte, 


chiar dacă cuprind o parte de adevăr, chiar dacă ar izvor din 


cele mai curate intenţii, sînt inoportune, ba chiar primejdioase. 

Ele ofensează nu numai Franţa care luptă, sîngerează şi suferă, 
- ci toată lumea "cea veche", pentru care strălucirea de odi- 
nioară a Franţei nu e numai o duioasă amintire din trecut, dar 
şi o nădejde înviorătoare de viitor), 

Smuts înlătură cu aceeaşi crudă hotărîre Ita- 
lia şi Germania din rîndul Marilor Puteri, Sînt ţări care au 
fost mari, dar care azi sînt depăşite de evenimente. Din punct 
de vedere “mondial”, ideea şi aci e justă,(din punct de vedere 
"mondial", dar e falsă cu privire la înrîurirea pe care aceste 
țări vor putea încă s-o aibă în desfăşurarea existenţei omeni- 
rii 

Rămân cele trei pirghii ale Ordinii Mondiale: 
Statele Unite, U.R.S.S. şi Marea Britanie (Imperiul Britanic), 
Pacea şi ordinea lumii atîrnă deci de acordul şi de echilibrul 
ce se vor stabili între aceste trei uriaşe Puteri, Ideea e justă: 
numai ţări cu forţe răspîndite pe întregul glob vor putea sta- 
tornici şi garanta pacea lumii. (Slăbiciunea fatală a păcii de la 
Versailles este că aceasta nu era garantată, de fapt, decât 


printr-o mare Putere cu forţe limitate: Franţa, - şi de un impe- 
riu dezarmat: Marea Britanie, Statele Unite nu se amestecau în 
1) 


treburile lumii -, U.R.S.S. stătea deoparte, după München şi 
uneltea împotriva păcii, după Acordul de la Moscova (august 
1939), 

Cu privire la felul cum aceste trei Puteri mon- 
diale vor putea coopera, - spre a organiza Ordinea Mondială - 
pe care ele o vor putea statornici cu puteri unite, Smuts for- 
mulează două idei, care se bat cap în cap:(citez textul francez 
pe care îl am, deocamdată la îndemînă): 

l. "Eu cred că trinitatea amintită ar fi un 
cratiile lumii ar putea fi reconstruite”, 

Deci: stabilirea unui echilibru între cei Trei 
Mari, care să garanteze o Ordine, în cadrui căreia cei mai puţin 
mari şi cei mici, să poată trăi în pace şi în libertate, 


ga e er ra ar rr a e 


încă din timpul primului război mondial. 

2, Pentru ca acest echilibru să fie trainic, 
trebuie să fie drept, - adică cele trei forțe ce-şi stau în 
faţă, să fie "toate trei egale în putere,în influenţă, şi egale 
în_toate _privinţele. 

Smuts se teme însă - şi aceasta este ideea, 
abia mărturisită, dar desigur hotărîtoare a cuvîntării sale - 
că faţă de uriaşele resurse şi rezerve ale Statelor Unite deo- 
parte, şi ale Rusiei, de altă parte, (ale acelei Rusii, noul 
"colos al Europei“, Putere care "domină continentul"), mijloa- 
cele Marii Britanii să nu fie îndestulătoare. Si atunci se în- 
treabă, de ce Anglia nu şi-ar consolida poziţiile pe continent, 
stabilind o unire mai strînsă cu micile democraţii din Occident, 
"care gîndesc în felul nostru, asupra modului lor de a trăi şi 
nutresc aceleaşi idealuri”, Si bătrînul mareşal caută să fie cît 
mai precis: "N-ar trebui oare să încetăm ca Marea Britanie să 
mai fie o insulă? N-ar trebui oare, să ne străduim a ajunge la 
înţelegeri strînse cu aceste mici democraţii, care prin ele în- 
sele ar putea fi, poate, pierdute, mîine, după cum ele sînt pier- 


dute azi? Neutralitatea nu mai este de nici un folos, şi a murit 
n 


o o o 


Ce înseamnă asta? O afirmare de neîncredere, în 
acea Ordine la care faimoasa "trinitate" e chemată s-o statorni- 
cească, şi la adăpostul căreia "libertăţile şi democrațiile" 
sînt sortite să înflorească din nou,..? 

"Neutralitatea a murit”, Dar atunci, tot ce se 
întinde între cele Trei Puteri nu poate vieţui, e osîndit de mai 
înainte, e mort, Consecinţă: pentru a nu lăsa cadavre între 
puterile trinităţii, totul trebuie împărțit, şi Smuts se şi gră- 
beşte să indice, de mai înainte, partea Angliei: Europa Occiden- 
tală. Restul? Smuts nu se pronunţă, dar gândirea i se ghiceşte 
printre rînduri: - Umbra colosului rus se va întinde departe, 
pînă în inima continentului. Carr redivivus,,. Iar Europa va 
muri, deci - sau mai exact "va trece", cum " a trecut Franța" - 
după expresia folosită de mareşal, cum “au trecut" Italia şi 
Germania. (Impinsă pînă la ultimele şi absurdele ei consecințe, 
teoria lui Smuts-Carr aduce apă la moara colaboraţioniştilor, 
şi justifică teoria "apărării Europei”, pusă înainte cu minci- 
noasă însufleţire de altfel, de doctrinarii regimului nazist), 

Teoria ”impärțirii” atot ce e neutral, (adică a 
tot ce este "mort", dacă nu este împărţit) duce de-a dreptul la 
cea mai crâncenă şi mai neînduplecată luptă de influenţă, la o 
rivalitate necruțătoare între "Marile Puteri”, - adică duce 
acolo unde au dus Tratatul de la Tilsit!) şi Acordul de la Mos- 
cova, şi unde duc şi vor duce totdeauna tendințele de "împărţea- 
1ä™ a lumii; la război. 

Smuts declară că nu va mai putea fi "neutrali- 
tate în lume”, Asta înseamnă că nu va mai putea fi nici ordine, 
nici siguranţă, - şi că echilibrul între cei Trei Mari nu se va 
putea statornici niciodată îndeajuns spre a putea garanta liniş- 
tea lumii, 

Este nevoie ca ideile tulburi ale omului de stat 
anglo-saxon să fie lămurite: - ori vom avea o pace de echilibru 
statornicit, echilibru în care cele Trei Mari Puteri vor avea 
vointa şi interesul să se limiteze singure, pentru a nu provoca 
o coaliţie a fricii împotriva puterii prea cutezătoare, - (un 
echiiibru, astfel asigurat.,prin principiul autolimitării, poate 
singur garanta o ordine unitară, ~ astfel cum s-a lăudat Confe- 
rinta Tripartita de ja Londra că doreşte s-o înfăptuiască); ori 
vom avea un echilibru corectat prin împărţeală, ~ adică prin 
suprimarea de fapt a spațiilor intermediare, a statelor-tampon, 
a lumii libere, aşezate între cei mari, - dar atunci rivalitatea 
intre aceştia se va deslăntui neîngrădită, şi va duce, în mod 
fatal, la noi razboaie de nimicire, 

Cuvântarea lui Smuts este în fond un strigăt 
pe urma celorlalte state europene care “au trecut". Ar vrea s-o 
întărească, repede, cit mai e vreme. Dar teoria acestei "întăriri" 


poate tulbura lumea, în vecii vecilor, 


Argumentez: România a apărat pînă la capăt, şi 
chiar dincolo de capât, pacea indivizibilă, Această pace a fost 
compromisă prin Acordui de la München și prin “replica” lui orien- 
tală. Acordul de la Moscova. (Răspunderea se împarte între ruşi şi 


1) Este vorba de Tratatul dintre Napoieon I şi Alexandru I al 
Rusiei, încheiat în 1807, în oraşul Tilsit, astăzi Sovietsk, 
pe fluviul Niemen, 

anglo-saxoni, - aceştia din urmă fiind pricina "primă", Este o 
teză care convine sovieticilor). 

Aceste pacte au prilejuit o confuzie şi o de- 
zordine ~ arbitraje, împărțiri de teritorii, asociaţii impuse, 
(Pactul tripartit, "Ordinea Nouă"), care au împins România pe 
calea pe care nu voia să ajungă... România nu poartă nici o 
vină; ea este victima pactelor vinovate. (După cum a fost vic- 
tima "Ordinii Noi": pierderea Basarabiei, ciopîrțirea Ardealu- 
lui), (...,)Uneltirile pentru încheierea unei păci separate 
(germano-sovietice, sau germano-engleze) corespund spiritului 
celor două Acorduri vinovate; ele urmăresc scopuri anti-europene 


şi deci nu ne interesează. 


4 decembrie 

La prânz masă la Kopetsly..., El îmi comunică 
un mesaj primit de la Pavel Pavel} de la Londra: Pentru Gafencu: 
- Vă rugăm să spuneți d-lui Maniu să ia imediat legătură cu 
Uniunea Sovietică. Cu toate că este puțin cam tîrziu, noi am 
sperat întotdeauna că nu este prea tîrziu. Nu putem primi nici 
un ajutor din partea britanicilor sau Statelor Unite, dacă nu 
luăm inițiativa unei legături directe cu U.R.S.S, Ei cred că dl, 
Maniu ar trebui să se ducă personal la Ankara, dacă nu trimite 
un mandatar. Situația internațională nu mai permite nici o în- 
tîrziere,(...) 

Cer lui Kopetsky să răspundă că am comunicat de 
mult, lui Maniu, rugămintea mea stăruitoare de a lua legătură 
cu sovieticii; şi că voi repeta această rugăminte... 

Kopetsky îmi comunică, deasemenea, un mesaj de 
la Beneş. Beneş a hotărît să pună din plin chestia Transilvaniei 


- la Moscova. 


7 decembrie 

A apărut, în sfîrşit, comunicatul întâlnirii de 
la Teheran. Au apărut asupra acestei conferinţe istorice şi amă- 
nunte transmise de John Wallis, tînărul corespondent al Agenţiei 


1) Fost consilier de presă la Londra, 


a Bo a 


Reuther, ginerele prietenului meu Mahomed Saed, fost ambasador 
ai Iranului la Moscova şi azi ministru de Externe. 

Comunicatul e scurt, - prea scurt, vor zice 
răuvoitorii; ~ e desăvîrşit, vor zice oamenii cuminţi, Cuprinde 
«senţialui, referitor la războiul care va fi dus pînă lamicto- 
rie prin "operaţii ce se vor deslănţui de la Est, de la Vest şi 
de la Sud, potrivit unui plan şi unui orar bine stabilit” (deci: 
front în Rusia, front în Franţa sau în Belgia, gi front în Bal- 
cani), şi referitor la pace: ”,,, sîntem siguri, că înţelegerea 
dintre noi va da păcii statornicie. Recunoaştem deplina răspun- 
gere ce apasă asupra noastră de a făuri o pace care să se spri- 
jine pe bunăvoința uriaşei majorităţi a popoarelor lumii, şi să 
alunge, pentru muitā vreme, războiul dintre popoare", 

Urmează câteva cuvinte însuflețite, unde stilul 
de litanie ortodoxă, atît de scump lui Stalin, se îmbină cu 
niscai năzuințe evanghelice ale preşedintelui Roosevelt: "Vom 
căuta colaborarea şi participarea activă a tuturor popoarelor, 
mari şi mici care sînt, din inimă, cu noi, hotărîte ca şi popoa- 
rele noastre, să stîrpească din lume tirania, opresiunea şi lipsa 
de toleranţă, Le vom primi cu bucurie, pe măsură ce vor voi să 
intre, în familia mondială a naţiunilor democratice”, 

Iar la sfîrşit: ”Privim cu încredere spre ziua 
cînd popoarele lumii vor putea trăi libere, ferite de tiranie, 
potrivit voinței şi conştiinţei lor". 

Si, ca şi cum pentru a ilustra această voinţă 
de a elibera popoarele,printr-o pildă elocventă, cele trei Mari 
Puteri mondiale proclamă dorinţa lor de a menţine independenţa, 
suveranitatea şi integritatea teritorială a Iranului! Aci, un 
nou apel către toate popoarele dornice de pace şi de libertate, 
pentru a contribui la aşezarea unei orînduiri rodnice, după răz- 
boi, 

Comunicatul întăreşte credinţa în înţelegerea 
care domneşte între cele trei Mari Puteri. (Nu poate fi vorba, 
fireşte, de o înţelegere privind toate problemele, - dar de o 
unitară. în cuprinsul cărora să se poată rezolva toate problemele 


prezente şi viitoare), 

Intilnirea lui Stalin cu cei doi fruntaşi 
anglo-saxoni, confruntarea între ideile lor, discuția între ei 
vor contribui mult să scoată Rusia din izolarea ei voită, şi 
s-0 aşeze, din nou, în comunitatea generală, Fireşte formulele 
comune folosite nu alcătuiesc încă o concepţie unitară între 
cei Trei.(...) Este însă un început: pe urma formulelor, se pot 
strecura şi ideile, Marea comunitate a popoarelor nu este încă 
alcătuită, dar este, poate, pe cale de a se alcătui (...) 


8 decembrie 

(...) René Payot duce mai departe lupta cea 
bună spre a lămuri, în frămîntarea şi confuziunea de azi, ce 
înseamnă Europa, Referindu-se la "sugestiile" mareşalului Smuts 
de a lega de Anglia micile democraţii occidentale, Payot scrie: 
"Noi nu credem că formula ar fi fericită; i se pot opune două 
obiecţiuni, Prima: nu _trebuieşte tăiată Europa în două jumătăţi, 
căci una dintre ele fiind engleză, cealaltă, prin forţa lucru- 
rilor, ar cădea sub ocîrmuirea sovietică, S-ar obţine astfel 
două blocuri care ar sfîrşi prin a se înfrunta reciproc, 
(Teoria mea, expusă în concluziile cărţii mele: împărţirea duce 
la conflict, ca după Tilsit, şi ca după Acordul de la Moscova, 
etc. ). 

Si Payot continuă: "Este necesar să repetăm că 


Ar ra tert a a a ARAE a a a A pe 


tatea continentului, s-ar _însămința germenii conflictelor _viitoa- 


re . Impărțirea continentului la care vrea să procedeze mareşalul 
Smuts nu ţine socoteală de realităţile europene, Dacă se vrea să 
se aşeze problema pe adevăratul ei teren, ar fi mult mai îndrep- 
tăţit dacă s-ar spune că Anglia constituie o parte a Europei, 
Securitatea Imperiului Britanic depinde de securitatea continen- 
tului; cheile Imperiului nu sînt nicidecum în Indii sau în Aus- 
tralia, ci la Paris, la Roma, la Berlin. (...) In aceste condi- 
țiuni. Marea Britanie nu are nici un interes să slăbească conti- 
nentul. Este nevoie de idei pentru a recrea nu blocuri antagonis- 
te, ci o comunitate a popoarelor. Cine le va furniza aceste idei, 
fructe ale unei lungi experiențe politice, ale unei cunoaşteri a 
psihologiei şi a unui just sentiment al valorilor omeneşti? Este 

de ajuns să pui o asemenea întrebare, pentru a înţelege că 
forţa materială nu va juca un rol exclusiv în organizarea lumii 
viitoare, Este cea din urmă obiecţiune care se poate ridica 
împotriva concepţiilor unui soldat distins care a uitat, în a- 
această împrejurare, că a fost odată un filozof..." 

Foarte frumos spus, şi foarte cuminte! 

Ca şi cum ar fi speriaţi (desigur că şi sînt 
speriaţi!), de victoriile *colosului"” rus, gînditorii politici 
anglo-saxoni caută să stabilească fel de fel de combinaţii de 
“echilibru de torţe“, - cu gîndul ascuns, (uneori chiar mărtu- 
risit), de a apăra Imperiul Britanic şi Oceanul Atlantic, adică 
Statele Unite, Si cum nu mai au nici o încredere în forţa de 
rezistenţă a Europei, sînt gata să consolideze poziţiile lumii 
occidentale pe ruinele şi pe socoteala Europei, 

Socoteala e greşită. Mai întîi Europa, chiar 
sfirtecată cum e azi, are o putere de rezistenţă materială, mo- 
rală, spirituală mult mai mare decit îşi închipuie anglo-saxo- 
nii din Atfrica,sau din America. Aşa cum Europa întreagă rezistă 
azi lui Hitler (căruia i-a spus categoric şi definitiv: nul), 
tot astfel va rezista cu puterile ei sufleteşti şi materiale, 
oricărui cotropitor,. Europa are obiceiul crizelor dezastruoase, 
~ cum are şi tradiţia ordinii echilibrate: ea urcă - cu o putere 
de viaţă nebănuită şi cu':o rezervă de idei (cum nu se găsesc pe 
alt continent) - din fundul prâpastiei, spre culmi, 

In al doilea rînd, Anglia are nevoie de o 
Europă tare, Dacă o împarte cu Rusia, pierde scutul ei cel mai 
puternic, Intreaga problemă a păcii, în acest caz, nu va mai 
atîrna decît de o opoziţie de forţe: aceasta nu poate duce decât: 
la un conflict, Existenţa Europei e legată de tăinuirea şi res- 
pectarea dreptului internaţional. 

Este nevoie ca între "Puterile Mondiale" să se 
întindă ca un spaţiu de izolare, ~ supremă garanţie de pace 
compus din “Mari Puteri militare”, cît mai ales, înseamnă un 
continent, astfel cumpănit, încît autoritatea tradiţiilor sale 
de civilizaţie şi de drept să impună limite precise şi respectate, 


înăuntru şi în afară, (...) 

Beneş e tot la Moscova, unde, după cîte îmi 
spune Kopetsky, e pe cale să tragă concluzii din cele ce s-au 
hotărit la Teheran, în folosul grupului de state nord-dunărene, 
- ca şi în ceea ce priveşte Sud-Est-ul european. Churchill şi 
Roosevelt au întîlnit, în drumul de întoarcere de la Teheran, 
pe preşedintele In6nii, la Cairo, Intrevederea pare să fi fost 
deosebit de călduroasă. Este vădit că turcii au făgăduit ceva: 
- O cooperare activă la o eventuală acţiune aliată în Balcani. 
După cum e probabil, (informatorii mei americani îmi confirmă 
această ipoteză), turcii au trebuit să primească unele făgădu- 
ieli ruso-anglo-americane, ca de pildă, recunoaşterea drepturi- 
lor lor, nu numai la Strâmtorii, dar şi în Balcani. 

Toate aceste evenimente ne privesc de aproape, 
- şi ne pot oferi prilejuri binevenite pentru o schimbare de 
atitudine. Cu puţină pricepere, ne-am putea lega, fie de pla- 
nurile de prefacere a Europei Centrale, susţinute de Beneş, - 
fie de proiectele balcanice ale Turciei. Putem găsi nu un loc,, 
ci mai multe locuri, în noua rînduială a lumii, Din păcate, 
trupele noastre mai luptă la Cherci, (cînd ruşii au ajuns la 
Kerson). Presa noastră ascunde orice adevăr şi este mai departe 
în slujba propagandei germane; cîrmuirea e alături de nemți, 
pînă la "victoria finală"; iar opoziția sfioasă şi neinformată, 
urmează o politică îndoielnică, înrîurită exclusiv de conside- 


rații de ordin teritorial, 


lo _ decembrie 

Comunicatul german (transmis telegrafic şi 
trâmbiţat prin radio) vesteşte succese însemnate ale trupelor 
române, la Cherci. Acum o lună, ştiri stăruitoare ce păreau că 
vin din țară (şi care au fost folosite de propaganda noastră în 
străinătate), vesteau, că românii şi-au retras toate trupele de 
pe front, Se dădeau chiar amănunte: divaziile din Crimeea au 
fost aduse în ţară, pe apă. Comunicatul german dărâmă acum, ~- 
nu fără o vădită satisfacţie, =- efectul bun prilejuit de aceste 
ştiri, 

Acum intră în horă şi ziarele româneşti. "Timpul * 


rimit azi dimineaţă, anunţă f > ” i 4 
p tä, í tă pe patru coloane: "La Cherci, în_ 


a eee ere rar 

fața avîntului trupelor române, bolşevicii au fost nevoiţi să 
se retragă pînă la coastă, suferind pierderi sîngeroase”, 
Urmează o telegramă de_la Berlin, preamärind avîntul, eroismul, 


abnesaţia trupelor româneşti. 


Ce e de făcut? Inghiţim toate hapurile ce ne 
vin de la Berlin, plătim cu sîngele vitejesc al ostaşilor noş- 
tri succesele propagandei nemţeşti şi interesul ei de a ne com- 
promite? 

Ne batem, învingen la Cherci, Pricinuim sovie- 
ticilor pierderi sîngeroase ia marginea Caucazului, Si în acest 
timp, sovieticii sînt la Kerson, iarna se întinde peste şesurile, 
înzăpezite, Bugul şi Nistrul au îngheţat, din fundul Rusiei se 
deslănţuie crivățul, - şi armatele de iarnă ale imperiului mosco- 
vit stau, gata de atac, la porţile ţării, 

Conferinţa de la Teheran cheamă toate ţările 
"dornice de libertate” - în numele unor puteri uriaşe, - să aju- 
te la noua rînduială a lumii, Noi jertfim puţinii ostaşi ce ne-au 
mai rămas într-o luptă depărtată, şi ne fălim cu laudele intere- 


sate, pe care ni le aduce un “aliat” trufaş, lovit de moarte, 


rîâvnind să ne tragă cu el în prăpastie, 


Ce mai este de făcut ? 

Spre a mă tulbura şi mai mult,ziarele geneveze 
de azi anunţă: cinci armate sovietice înaintează spre Nicolaev 
şi Marea Neagră; avioane aliate aruncă manifeste asupra Bucureş- 
tilor, vestind apropiate şi întinse bombardamente; la Sofia, au 
loc manifestații care cer o schimbare de atitudine şi de politică; 
îngrijorare adîncă la Budapesta, 

De la noi, nimic. Maniu tace, ~- şi. mareşalul 
aiurează, Nici o schimbare, nici o frămîntare; numai "succese 


militare”, la capul de pod de la Cherci. 


Singura speranţă este o schimbare de atitudine, 
potrivit unei vechi făgăduieli, dacă Aliaţii şi turcii atacă în 
Balcani, De n-o fi prea tîrziu atunci, prea tîrziu, bineînţeles, 


pentru a mai îndupleca pe sovietici, O telegramă din Moscova, 

transmisă de "Exchange", pretinde că sovieticii au adoptat o 
atitudine mai dîrză față de Ungaria, Finlanda şi România, - 
după Conferința de la Teheran, Moscova s-ar fi convins, la 
Teheran, că Londra şi Washington îşi dau seama că aceste trei 
tări "nu vor putea fi ferite de a-şi lua partea de răspundere 


ce le revine, în urma agresiunii lor comune”, 


11 decembrie 

Politica ordinei unitare _se afirmă împotriva 
zonelor de influenţă. (Sînt mindru că am luptat pentru această 
idee, de acum un an, cînd am încheiat concluziile mele, în 
decembrie 1942, - în mod clandestin de altfel, deoarece în a- 
fară de manuscrisul care se află de şase luni la Foreign Office, 
şi în afară de exemplarele care circulă pe ascuns în Elveţia, 


cartea mea e şi azi oprită de cenzură, şi de unele scrupule 


proprii)", 

Cordell Hull, într-un discurs ţinut la 17 
noiembrie, în fața Congresului american, a lämurit, astfel, ho- 
tărîrile Conferinței de la Moscova: "Reprezentanții Statelor 
Unite, ai Marii Britanii, ai Uniunii Sovietice şi ai Chinei 
s-au legat, ca să împlinească un program de colaborare inter- 
naţională întinsă şi progresivă, pentru ca să nu mai existe 
zonele de influență sau alte acorduri de acest gen, prin care 
naţiunile au încercat - din păcate - să-şi garanteze siguranţa, 
şi să-şi promoveze interesele, Conferinţa de la Moscova a 
reînoit spiritul de colaborare internaţională, Principiul. răs- 
punderia comune al celor trei Mari Puteri a înlocuit cele două 
sisteme, deopotrivă de dăunătoare, a cordonului sanitar şi a 
zonelor_de_influenţă”, 

Am intrebuinţat aproape aceleaşi cuvinte în 
articolul. meu din "Journal de Genève”. Sint din ce în ce mai 
întârit în convingerea mea, că aceasta este platforma ideală, 


pe care ne putem aşeza spre a ieşi din bucluc. Marile puteri 


l) Interdire pia cenzurii a fost suprimată la 3l martie 1944, 
pină la această dată, cartea a fost trimisă de autor în 
mai multe ţări şi cancelarii diplomatice, sub diferite 
versiuni, 

s-au regăsit, la Moscova, la punctul unde înțelegerea Entre 


ele sza rupt prin Acordul de la München., Această "regăsire" dă 
deplină satiafacţie tezei ruseşti,» după care "chiulul” tras de 


PEE ERTA la SURN Sens) răsâritene, a ci Aa toate 
e a pol ea a o iza de aprii şi de zone de 
influenţă. Dezordinea era în toi. A urmat. ca o consecinţă lo- 
zică, — şi ca un nou produs al politicii de împărţeală, Acordul 
de la Moscova, Războiul era, deci, gata. - Acum, în ajunul 

păcii, se reface sistemul păcii indivizibile (pe care sovieti- 


cii pretind, că l-au susţinut întotdeauna. şi că nu l-au pără- 


sit, decit din v: 


a Apusenilor). 


E cel mai nimerit prilej. ca să ne afirmăm şi 


noi: prezenţi, - noi care am fost victimele schimbării politicii 
generale, la München şi la Moscova, - şi ale căror interese per- 


manente sint legate de o ordine unitară în lume, 

Consecința logică a unei asemenea ordini uni- 
tare în lume, e recunoaşterea unităţii europene, 

Ziarul “Times” a ajuns. în sfîrşit, şi el la 
această concluzie, (deşi, la “Times”, scrie Carr) ceea ce slă- 
beşte marelui ziar din City mult din obişnuita lui obiectivitate 
şi autoritate). In articolul său editorial, de ieri, lo decembrie, 
(articol răspîndit apoi, prin toate mijloacele de publicitate: 
radio, telegrame, etc.) "Times" scrie: “Europa este o unitate, 
şi nici un plan de siguranţă militară sau de orînduire economică, 
care nu_ ţine seama de această realitate, nu se poate împlini”, 
Ziarul arată apoi, că o federaţie europeană ar fi cu putinţă,dar 
că federaţii regionale ce n-ar ţine seama de unitatea europeană, 
nu sînt de dorit. El stăruie asupra "formulelor noi”, prin care’ 
siguranţa militară, ca şi mijloacele de transport şi de schimb, 
organizarea producţiei, şi comerţul - vor putea fi aşezate sub 
un control comun, "Times" nu vede necesitatea unei ciopîrţiri a 
Germaniei (Germania va fi o putere mijlocie), fiindcă vede în 


L) Aluzie | „ia aiba ati pe care Carr le-a publicat în ziarul 
"Timea"  sustinîind teoria zonelor de influență în Europa, ca 


şi sila şi Pirenne, 

Acordul Tripartit anglo-ruso-american o condiție de pace, (Cu 

o clauză însă: ca Europa să nu fie împărţită, ci privită ca o 

unitate, - şi ca echilibrul statornicit între cele trei forţe 

mondiale să fie întărit prin dăinuirea unor spații intermedia- 
re, unde libertatea şi dreptul să se poată dezvolta). 

“Times” susţine că această teză corespunde . 
părerilor mareşalului Smuts şi "eminentului economist Carr”; e 
teza după care “o pace lipsită de garanţia forţei este o ilu- 
zie", Această afirmaţie nu este întrutotul adevărată, Este 
drept, că Smuts şi Carr şi-au exprimat convingerea (şi dorinţa) 
ca pacea de mîine să fie asigurată prin acordul de colaborare 
ai celor trei forţe mondiale. Carr a împins însă această idee 
pină la uitima ei consecinţă, cerînd o împărţeală de zone de 
influenţă intre forţele mondiale; iar Smuts a apărat o concep- 
tie asemănătoare, cind a cerut ca democraţiile occidentale să 
fie' despărțite de restul continentului, şi legate de Imperiul 
Britanic. După părerea acestor doi gînditori politici, cele 
trei Putera Mondiale, spre a putea garanta mai bine = prin 
realitatea forţei lor - pacea mondială, ar trebui să absoarbă 
(direct sau indirect) tot ce nu este cuprins în imperiile lor, 
(Smuts a declarat: tot ce e neutral e mort!) Asemenea concepţii 
duc de-a dreptul la teza ”eminenţilor"* filozofi politici Hitler, 
Goebbels şi Rosenberg!..., De ce am mai tulbura atunci lumea, 
prin atitea vorbe răsunătoare şi jertfe sîngeroase? 

Nu; ideea unităţii europene, consecinţă a ideii 
unei ordini mondiale unitare (ferită de "zone de influenţă” şi 
de alte născociri de acelaşi gen, - vezi Cordell Hull) nu poate 
fi confundată cu ideile lui Smuts şi ale lui Carr. 

Fireşte, forţa bine întrebuințată, e o garanţie 
de pace, - şi chiar o garanţie esenţială, Nu este însă, singura 
garanţie (şi în lipsa unor alte garanţii, ea nu poate statornici 
pacea, ci dimpotrivă!) Ea trebuie să fie limitată prin noţiuni 
de drept şi de libertate, Iar cînd autoritatea tutelară a unei 
orînduiri paşnice, nu e o singură forţă, ci un _ acord între trei 
forțe, cu atît mai mare nevoie este, ca noţiunile de drept şi 
de libertate, ponderînd şi “'echilibrina" cele trei forţe să sta- 
tornicească acordul dintre ele, Aceste noţiuni de drept şi de 

libertate nu pot avea nn caracter special, - nu se pot referi 
numai la raporturile dintre cele trei forțe; ele au caracter 
general, și orinduiesc raporturile între toate unităţile poli- 
tice, mari sau mici, Ele asigvră, astfel, viața popoarelor; 
viața. de care atirnă orice rinduială şi orice pace, 

Aceste considerații ne readuc la teoria lui 
Talleyrand, despre condițiile de viață ale popoarelor europene, 
=~ teorie, prin care acest mare european a încercat, să înrîu- 
rească trecerea de la o stare de război generalizat, (în care 
forța primează), la o stare de pace statornică, şi cât mai pre- 
lungită. tunde echilibrul, dreptul, libertatea - principii de 
viată = capătă o realitate tot atit de mare şi de hotărâtoare, 
ca şi forța), Este ceea ce încearcă să formuleze, și azi, pu- 
ternicii zilei, prin "Charta Atlanticului” şi prin declaraţiile 
lor de ia Teheran, Făgăduina o pace dreaptă “tuturor popoarelor”, 
ei işi limitează singuri puterile, într-un interes general, - 
dar şi în propriul lor interes; fiindcă, numai cu puteri îngră- 
dite (prin principii de drept), ei vor putea statornici între 
ei un echilibru de pace şi de viaţă. Iar cînd vorbesc de uni- 
tatea Europei "--(trebuie ințeles unitatea de viață a Europei - 
în sensul celor susţinute de Talleyrand),ei enunţă un principiu 
care de cite ori a fost nesocotit, a pricinuit tulburări şi răz- 
boi în lume, şi de cite ori a fost respectat, a îngăduit reaşe- 


zarea ordinii şi păcii. C.a.) 


12 decembrie 

Am închinat noaptea vEscaladei” (din 11 şi 12 
decembrie) unei discuții înfrigurate cu privire la viitoarea 
pace a lumii, S-au ciocnit, îndeosebi, două teze, - aceea a 
prof.Pirenne. care prevede şi doreşte despărţirea Europei în 
două {o parte, legindu-se de Imperiul Britanic, iar cealaltă 
parte, alunecind în bratele Rusiei), şi teza mea, despre unita- 
tea vechiului continent, 

Sînt foarte puţini intelectuali occidentali, 
care pricep probicma rusească şi o judecă liniştit şi cu măsură, 
In vreme ce unii se tem de înaintarea "bolşevicilor", fiindcă 
presupun, că le-ar aduce prăpăd şi revolutie, alţii văd în so- 


vietici pe mîntuitorii Europei. Pirenne face parte dintre 


aceştia din urmă. Recunoştinţa lui faţă de ruşi e atit de mare 
încit el condamnă cu asprime politica “absurdă”, urmată de 
Marile Puteri faţă de Rusia,în secolul trecut, (războiul din 
Crimeea, Tratatul de la Berlin), cu scopul de a opri Rusia, în 
mersul ei spre Vest, şi de a-i fixa hotare statornice, Această 
politică a frînat avîntul Rusiei, şi a îngăduit Germaniei să 
se întindă, să crească, şi să amenințe lumea (Lumea văzută de 
la Bruxelles), 

(...) Patima care dă spor la muncă istoricu- 
lui belgian, însufleţind întreaga lui construcție cerebrală, e 
ura împotriva Germaniei şi teama faţă de neastîmpăratul şi pu- 
ternicul vecin al patriei sale. Germania trebuie pusă într-o 
situație în care să nu mai poată face rău. Aceasta prin orice 
mijloc, cu orice preţ, chiar cu preţul distrugerii Europei, 

(un continent care nu mai înseamnă nimic, decit doar o tradi- 
ție de certuri şi de lupte fără capăt şi fără rost!) 

“Istoria” va servi lui Pirenne mijloacele tre- 
buincioase pentru a izola şi înlănţui Germania, Toate civili- 
zaţiile strălucite - pretinde şi “dovedeşte” Pirenne, - s-au 
dezvoltat pe coasta mării, în jurul unor mări închise, sau pe 
litoralul Oceanului (Egiptul, Grecia, Roma, Spania. Olanda, 
Anglia). Popoarele s-au deosebit între ele, după cum au fost 
aşezate la mare, sau în interiorul continentelor. Cele dintii 
trăiau din negot, din schimbul liber de mărfuri, de bunuri şi 
de idei; celeilalte, din agricultură şi din creşterea vitelor, 
Aceste condiții de viaţă deosebite au înrîurit,în mod deosebit, 
asupra dezvoltării sociale, economice şi politice a popoarelor, 
Comerţul şi navigația s-au dovedit prielnice ideilor de liber- 
tate, instituțiilor libere, democraţiei, individuaiismului,. 
(Popoarele maritime - chiar de singe şi de origine deosebită,- 
gîndesc şi simt la fel). In schimb, popoarele "continentale" 
au rămas întirziate: ele au păstrat formele feudale, au adop- 
tat apoi regimuri absolutiste; gospodăriile lor au rămas în- 
chise: la tară, a dăinuit, multă vreme, regimul iobăgiei: cînd 
producția industrială s-a dezvoltat, -uneori în proporţii 
uriaşe, ~- ca nu s-a putut folosi de mijloacele de desfacere în- 
destulătoare, şi a provocat stări anormale şi tendinţe război- 


nice; starea de spirit, conceptiile filozofice, aşezămintele 

politice au mers către formule socialiste (național-socialiste) 
şi comuniste, De aceea, între două state vecine, unul aşezat la 
mare, altul aşezat departe de țărm, nimic nu e comun, - chiar 
dacă popoarele respective au aceiaşi origină, şi sînt de acelaşi 
singe, l 

Pirenne dă numeroase “pilde istorice” care do- 
vedesc îndreptăţirea tezei lui, şi stăruie îndeosebi asupra 
adîncilor deosebiri de concepții, de simţăminte, de idei, de 
principii morale şi instituţii politice, care despart Germania 
(puternic înrîurită de dezvoltarea întîrziată a Rusiei, stat 
agricol, feudal pînă în timpurile din urmă, absolutist şi răz- 
boinic) de democraţiile occidentale (Franţa, Belgia, Olanda, 
țările scandinave, etc.). 

Si tot din trecut, Pirenne trage învăţămintele 
care-i convin şi anume că “marile curente ale istoriei” tind să 
despartă ţările (chiar vecine între ele), care au situaţii geo- 
grafice, şi prin urmare forme de viaţă şi de gîndire deosebite, 
- şi, în schimb, să apropie între ele, să asocieze puterile care 
gindesc la tel]... ! Ne îndreptăm, deci spre o civilizaţie a 
Atlanticului. -o nouă civilizație a mării, care va strînge în 
jurul ei, alături de blocul anglo-saxon, democraţiile occiden- 
tale din Europa: drept compensație - fireşte! - Rusia va putea 
cuprinde sub "ocrotirea” ei. statele agricole şi continentale 
din Europa răsăriteană şi centrală; iar Germania va rămîne izo- 
lată, la mijloc, pină ce puterea de atracție a celor două civi- 
lizaţii opuse, o va rupe în două aruncînd ținuturile renane şi 
sudice spre Apus. iar Prusia spre Răsărit... 

Astfel istoria îşi va fi împlinit opera, iar 
Belgia va fi mintuită!,.. 

Toată această teorie, pe care Pirenne o sus- 
ține cu un lux uimitor de argumente, şi cu o strălucită dialec- 
tică, păcătuieşte prin pornirea pâtimaşe care o inspiră, prin 
marea spaimă (vorba răposatului Ferrero) care 0 înriîureşte, 
Pentru a mîntui Belgia, Pirenne despică lumea în două, cu argu- 
mente "istorice" (dar care este teza pe care un istoric îndemi- 


natic, nu ar putea-o îndreptăţi, cu argumente culese din trecut 

şi caută să înnece Germania în marele curent istoric izvorît. 
din torentul apelor micului Manneken pissl), dar această teză 
meşteşugită are păcatul, că distruge Europa şi rupe zăgazurile 
ei în faţa Rusiei.) Pentru a mîntui Apusul, se jertfeşte Răsă- 
ritul, - jertfeşte uriaşa operă de îngrădire pe care Europa, 
sub conducerea tuturor Marilor Puteri apusene, a împlinit-o 
la Răsărit prin tratatele (Paris - Berlin- Versailles, etc.) 
care au salvat viaţa şi libertatea statelor limitrofe, şi care, 
la urma urmei, au slujit chiar Rusia, fiindcă i-au îngăduit să 
joace un rol european, Rusia s-a integrat, astfel, în Europa 
şi a putut să-şi împlinească misiunea europeană, 

Greşala lui Pirenne se trage dintr-o falsă ju- 


decată a problemei germane, Argumentul "poziţiei continentale! 


putea fi invocat acum 4000 de ani, - fiindcă atunci, un stat 
aflat departe de mare era, în adevăr, silit, să se dezvolte 
altfel decît un stat marin. Dar azi, - cînd Germania e maritimă, 


datorită uriaşelor ei porturi, şi atît de dezvoltatului ei sis- 
tem fluvial, - şi poate, deci participa direct la negoţul şi 
navigația mondială; cînd întreaga peninsulă europeană pare 
înaintată în mare, ne mai îngăduind deosebirea între state ma- 
ritime şi state continentale; cînd noile căi de comunicaţie, 
prin văzduh, leagă Germania - ca toate celelalte ţări - de 
"viaţa mondială”, - cine mai poate culege pilde din istoria 
Babilonului, pentru a susţine că stările politice sociale şi 
culturale din Germania sînt şi vor rămîne înrîurite de "poziția 
geografică continentală" a Reichului? 

E un non sens. La urma urmei, nimeni nu poate 
împiedica pe Pirenne - aşa cum i-am spus, - să caute o ieşire 
pentru țara sa, atît de des şi de greu amenințată de Germania, 
folosindu-se de argumente luate din istoria Babilonului, Cu o 
condiție: să nu găsească cu acest prilej, tot în istoria babi- 
lonică, argumente păgubitoare pentru alte ţări, şi pentru pacea 
lumii, Ce ar zice, de pildă, distinsul istoric dacă aş găsi, tot 
JT) Statue-fintină în bronz, la Bruxelles, reprezentînd un copil, 


- operă a lui Duquesnoy, din anul 1619, - care obscen, dar 
inocent, ţinteşte în bazin o şuviţă de” apă, 


în antichitate; (ce nu se poate găsi în trecut?) un argument 
care ar îndreptăţi Germania să treacă peste Tările de Jos şi 
Belgia, spre a atinge litoralul mării, ca să se poată înfrupta 
şi ea din bogata şi strâlucita civilizaţie a Atlanticului? Ce 
poate opune Belgia unei asemenea invazii? Dreptul ei de a trăi 
iiberă. Dreptul ei la viaţă, Adică una dintre acele tradiţii, 
de drept şi de viaţă care au determinat, şi trebuie să deter- 
mine şi în viitor, înţelesul şi valoarea noţiunii: Europa. 
Ocrotitoare ia Apus. Europa a fost şi trebuie să rămînă , ocro- 
titoare şi la Râsărit, 

Fireşte, există o primejdie germană., -~ un_ 
fenomen german, Si acest fenomen e influenţat, în anumite con- 
diții, de situația geofizică. şi de dezvoltarea istorică a 
Reichului. Nu însă în sensul indicat de Pirenne, Aci, se poate 
dezvolta teoria Germaniei, care constituindu-se cea din urmă, 
ca mare Putere, caută prin forţă, să-şi asigure, pe glob, o 
situaţie de Putere mondială, "Masa" de care dispune (80 milioane 
de locuitori), i-a îngăduit, să creadă, că are nu numai dreptul, 
dar şi putinţa de a se impune prin forţă. De aceea, a nesocotit 
mereu dreptul ţărilor vecine, Intreaga dezvoltare a gîndirii 
politice a Germaniei a fost influențată, un secol întreg de nă- 
zuința care părea cu putinţă de împlinit, de a-şi asigura prin 
forta, un_loc_hotărîtor_în_ lume. Infringerea din 1918 nu a pus 
capăt acestei năzuinţe, fiindcă, la pace, a rămas un gol, la 
hăsârit, Insă o nouă înfrîngere va schimba situaţia: renaşte- 
rea Rusiei, închegarea ei într-un colos victorios, închide ori- 
ce ieşire spre Răsărit. Germania e depăşită de evenimente, de- 
vine o tară ingrădită, = deci europeană, care nu mai are de ce 
să pună în primejdie pacea continentului, etc, 

De aceea, e absurd și primejdios ca, din teamă 
faţă de o Germanie învinsă şi depăşită, să se deschidă toate 
zâsazurile în fața unei Rusii atotputernice şi victorioase, 

Rusia, dorită şi preţuită de toate statele 
continentale (chiar de adversarii ei. vecini!), atîta vreme cât 
lupta pentru restabilirea echilibrulua european, - va fi detes- 
tată de toată lumea. (coalitia fricii!), dacă va răsturna acest 
echilibru ...„ Ce se poate ridica în calea ei. spre a o opri? 


Propriul ei interes de a nu provoca coalitia fricii, ci de a 

de a păstra, în cuprinsul Acordului Tripartit, un echilibru 

paşnic şi rânduit, Dar pentru aceasta, trebuie ca acest Acord 
să joace, în sensul unui echilibru de drept, (cum îl vrea, de 
pildă Cordell Hull; cum îl vrea, de asemeni, şi Churchill, - 
împotriva tezei Smuts-Carr), şi să înlătura teoriile subver- 


sive care cheamă Rusia înăuntrul continentului, 


In această discuţie prof.Bourquin a intervenit 
spre a încadra problema europeană în cuprinsul unei noţiuni 
universale, - iar Pomaret spre a declara că speculațiile is- 
torice şi filozofice sînt zadarnice, fiindcă, după suferințele 
îndurate în acest război, toate popoarele continentului (cele 
răsăritene, cele centrale, ca şi cele apusene), cînd vor avea 
să se rostească cu privire la pace şi la soarta lor de viitor, 
vor vota, toate, - pentru Moscova. Va fi prețul pe care conti- 
nentul greu încercat îl va plăti adevăratului învingător: 

U. R.S.S. 


13 decembrie 

Azi dimineață, mi se anunță (prin telefon, de 
Franassovici şi de Bossy) că Cordell Hull ar fi adresat un 
apel către statele limitrofe, pentru a ieşi din război, cît 
mai e vreme, Eu atribui acest apel grijii pe care bărbatul de 
stat american a vădit-o în discursul său, de a putea împlini, 
cît mai desăvîrşit, o politică tripartită, ferită "de zone de 
influenţă, şi de alte născociri de acelaşi gen". Rezistenţa 
ţărilor limitrofe îndîrjeşte pe sovietici, şi aduce apă la moa- 


ră propagandiştilor zonelor de influenţă. 


hibbentrop a vorbit şi el la radio. Ce prilej 
nimerit de a se folosi de tulburarea, pricinuită de declara- 


ţiile lui Smuts, pentru a ţine un mare discurs "european"! 


1) Fost ministru într-un guvern francez. în perioada 
interbelică, i : E 

(Avioanele germane răspîndesc în Franţa, afişe cu jalnica de- 
claraţie: Franţa este moartă! semnat: Smuts), 

Fruntaşii naţional-socialişti nu sînt însă în 
stare (nici în măsură), să folosească un asemenea prilej. Im- 
potmoliţi în politica lor de ordine polițiste; încurcaţi de 
lozinci absurde; cu mîinile pătate de sînge, cu sufletul în- 
cărcat de ură şi de porniri răzbunătoare; cu mintea apăsată de 
gîndul apropiatei prăbuşiri, - ei nu pot rosti cuvîntul "Europa"; 
fără a-l compromite, 

Ribbentrop s-a mulţumit "să denunțe" ţelurile 
lui Churchill şi ale lui Roosevelt, care n-ar avea alt gînd 
decît "să cotropească ţările pentru a le arunca în robie!” 
Apoi, a comis imprudenţa să rostească din nou, cuvîntul buclu- 
cag şi falimentar de : "spaţiu vital”! - Biata Europă!.., 

Ieri, după amiază, la ora 5, am primit vizita 
imi Dulles, Se interesează de scrisoarea publicată de mine în 
"Journal de Gen&ve”, Il rog să trimită, telegrafic, un extras 
din această scrisoare (acelaş pe care l-am trimis şi lui Kopetsky, 
pentru radio Londra), la Washington. Dulles îmi făgăduieşte că 
va face această comunicare. şi că va adăuga, în telegrama sa, că 
sînt românul care pricepe cel mai bine problema rusească, şi că 
ar trebui să fiu pus în contact direct cu sovieticii! 

Caut să conving pe Dulles, că atitudinea pe 
care România ar putea-o lua, spre a ieşi din război, - dacă 
ţine seama de argumentarea cuprinsă în scrisoarea mea, ~ s-ar 
potrivi deplin cu declaraţiile lui Cordell llull, din 17 noiem- 


brie. 


Urmârile directe ale Conferinţei de la Teheran, 
pentru Balcani, par a fi următoarele: 

l. O apropiere turco-rusă (se vorbeşte de o 
“alianţă”, - mai probabil, e un pact de asistenţă, ca cel pe 
care Benes l-a încheiat la Moscova, şi cel pe care Saracioglu 
nu l-a putut încheia, în octombrie 1939, din pricina noii 
politici sovietice, determinate de Acordul Ribbentrop-Molotov). 


- 295 -=-= 


Intilnirea de la Cairo, între Roosevelt, Chur- 
chill şi preşedintele Izmet, pare să fi mulțumit pe turci, - 
şi să-i fi apropiat de sovietici, (Menemencioglu se jură că nu 
va intra îm război, sau mai exact: că nimic nu s-a schimbat! - 
dar astea pot fi vorbe de diplomat. Turcia e prinsă în horă, şi 
deşi mişcările ei sînt însă sfioase şi măsurate, în curind, va 
fi silită să bată talpa şi să joace şi ea). 

2, O recunoaştere de către sovietici a mişcă- 
rii iugoslave a lui Tito, - şi o apropiere a anglo-saxonilor de 
acest genial comunist, care a şi format un guvern iugoslav, pro- 
clamînă principiul (ademenitor!) al federalizării, Micul rege 
Petru, cu guvernul Purici, au rămas izolaţi la Cairo, 

3. Slăbirea tronurilor în Balcani, Regele 
Gheorghe al Greciei declară că nu se va întoarce în patria sa 
liberată decît dacă poporul grec se va pronunţa în favoarea 
lui, (Si aici lucrează Moscova, Nu cred că Anglia va renunţa la 
regele Gheorghe şi la influenţa lui în Grecia. Deocamdată, 


acceptă unele formule, pe placul aliaţilor ruşi). 


Toate acestea pot avea asupra noastră cele mai 
vii, dar şi cele mai contradictorii înrîuriri. Nemţii vor ști, 
neapărat, să exploateze în favoarea lor, cuvinte ca acelea ros- 
tite de mareşalul Smuts. Aud la radio, că un "mare avocat” din 
Bucureşti a şi protestat în "Curentul al), proclamînd gloria 
eternă a Franţei! (In "Curentul" - gloria Franţei, apărată la 
îndemnul şi sub ocrotirea ocupanților nemți, în ziarul lichelii 
Șeicaru!), Nemţii vor şti, de asemeni, să se folosească de unel- 
tirile antimonarhiste ale sovietelor, în Grecia şi în lugoslavia. 
Vor pretinde că este o nouă dovadă a capitulării anglo-saxonilor, 
în faţa ruşilor, (La aceasta se adaugă declaraţiile din urnă ale 
lui Cordell lui], care nu cuprind un apel către noi, ci doar o 
declarație pesimistă, pe placul Moscovei, - şi anume, constata- 
rea că ţările satelite vor avea şi ele să facă faţă răspunderi- 
lor, care apasă asupra tuturor agresorilor,.,) 


q SE) ge X * 3 s: F a i] ia b „2 n 

l.) E a scris, în favoarea Frantei, şi publi- 
cat în Curentul , de juristul li, Aznavorian, sub ocupația 
hitleristă., 

In schimb, Conferința de la Cairo (a doua) ne 
poate fi de folos, O apropiere turco-rusä, înlesnită şi spri- 
jinitä de anglo-saxoni, se poate dezvolta în avantajul nostru, 
Este, în fond, refacerea situaţiei care a dăinuit, înainte de 
Acordul de la Moscova. Această situaţie a îngăduit Inţelegerii 
Balcanice, să se sprijine pe anglo-saxoni şi pe ruşi; numai 
după ce nemţii au dat întreaga situaţie peste cap, încheind 
Acordul cu ruşii (despărţind pe ruşi, de turci, şi învrăjbin- 
du-i cu anglo-saxonii), Inţelegerea Balcanică a fost ruptă în 
bucăţi, indreptarea situaţiei poate îngădui, din nou, o strânsă 
colaborare politică între România şi Turcia. Fireşte, datele 
problemei nu mai sînt exact aceleaşi ca în trecut: Rusia de 
azi are altă autoritate, şi desigur, alte pretenţii, decît acum 
patru ani, Totuşi, dacă anglo-saxonii sînt binevoitori, un _joc 
politic este cu putinţă. Vom avea oare priceperea şi curajul, 
să intrăm în acest joc? Sînt convins că turcii vor încerca să 
ne ajute. Este în interesul lor. "Perfectul acord" cu Aliaţii, 
despre care vorbesc preşedintele Izmet şi ministrul Menemencio- 


glu, nu prevede, poate, o acţiune militară imediată. Insă el 


nu poate să nu prevadă anumite asigurări date turcilor de Aliați, 
şi în schimb,un sprijin diplomatic făgăduit de turci, cauzei 


aliate, Inainte de a fi cuceriţi cu armele, Balcanii pot şi tre- 


buie să fie pregătiţi diplomaticeşte, (Este metoda lui Hitler, 
din anii 1939-41: armatele lui ameninţau,iar Ribbentrop culegea 
iscălituri la Pactul Tripartit). Diplomaţia turcă poate să dea 
un sprijin hotăriîtor acestei acţiuni de "atracție", De pe acum, 
bulgarii se mişcă, şovăiesc, se pregătesc să-şi schimbe poziții- 
le. (O schimbare de poziţie a bulgarilor e mai prielnică pentru 
Aliați, decît un atac turcesc imediat, care ar putea sili pe 


bulgari să se apere!) 
Peste Bulgaria, acţiunea diplomatică poate să 


treacă Dunărea; - trebuie să treacă Dunărea. Evenimentele duc 
apă la moara lui Creteanu. Numai, dacă ar şti sä se slujească 
de ele, Condiţia esenţială de succes:0 dreaptă preţuire a fac- 
torului rusesc, Orice nesocotire a acestui factor, poate com- 


promite totul. 


mp area aet 

O altă acțiune ce ne poate fi de folos: acțiu- 
nea lui Beneş la Moscova, Bărbatul de stat cehoslovac pregăteş- 
te terenul pentru desprinderea noastră din Axă (şi ín această 
privinţă, se petrece o restabilire a situaţiei: prăbuşirea | 
Cehoslovaciei în braţele Germaniei a însemnat poartă deschisă 
pentru Axă, în Europa dunăreană şi balcanică. Refacerea Cehos- 
lovaciei, sprijinită pe Marile Puteri Aliate, înseamnă aşeza- 
rea. la loc a zăvorului care închide nemților calea spre 
Răsărit). 

Succesul lui Beneş va depinde de priceperea cu care va şti să 
asigure ţărilor limitrofe siguranţa şi independenţa ior faţă de 

Rusia, Metoda lui (pe care mulţi o iau în nume de rău - dar cum 
ar putea face altfel?) pare să tindă la pregătirea unor asocia- 
ţii de state, legate prin acorduri de asistenţă, şi acorduri cu 
Rusia. (Trăaare!, strigă multe suflete fricoase şi independente! 
De ce trădare? Beneş vede situaţia aşa cum este. Nimic nu poate 


fi făcut, la Răsărit, fără învoirea Rusiei. Cu alte cuvinte 


Rusia de azi şi cea de mîine, - învingătoarea Germaniei, - nu 
poate fi îngrădită decît cu voia ei. Cine doreşte să o iîngră- 
dească - ca să poată trăi, - trebuie să se înţeleagă cu ea). 

Beneş voieşte să pună, la Moscova, întreaga 
problemă a ţărilor răsăritene; va vorbi şi de România şi de 
Ardeal, El ne este prieten. 

Acţiunea lui Beneş, diplomaţia turcă, - iată 
cele două pîrghii ale îndreptării noastre. Doar de am şti să 


ne folosim de ele! 


Pactul dintre Rusia sovietică şi Cehoslovacia, 
astfel cum a fost încheiat, acum două zile la Moscova, reamin- 
teşte vremurile defunctei (poate pe cale de renaştere?) Socie- 
tăţi a Naţiunilor: o clauză de asistenţă (împotriva unei agre- 
siuni germane); o clauză de neamestec în treburile interne ale 
"Inaltelor Părţi Contractante" (garanţie de independenţă pentru 
micul stat cehoslovac); o clauză, în sfîrşit, care îngăduie şi 
altor state vecine (victime ale agresiunii germane, ~ Polonia) 
să adere la pact, 

Este deci, mai mult decît un pact bilateral, 
este un început de asociaţie între state vecine, un sistem de 

organizare politica a păcii de miine. Acest sistem se reazimă, 
deocamdată, pə Rosia. El asigur Rusiei o influență hotărîtoare 
în Europa răsăriteană, In măsura în care Rusia va fi ademenită 


za 


să abuzeze d A 


astă influenţă. (cum a fācut-o prin pactele 
incheiate cu statele baltice), noul sistem Beneş-Stalin poate 
fi o primeidie, ma numai pentru statele răsăritene ci pentru 
întreaga Europā, UDe pe acum ziarele germane ŞI cele germano- 
file denunţă primejdia imperialismuiunr sovietic, şi prevăd că 
"imperiul slav” tinde să cuprindă trei sferturi din Europai Este 
un argument ce va avea răsunet în tara), De aita parte însă, fap- 
tul că stateie limitrofe pot pătrunde în asoriatie şi se pot 
lega politicegte intre ele - va dezvolta, poate. simtul jor de 
solidaritate, îngăduindu-le să apere. cu puteri unite. libertă- 
tile lor. Rusia nu cere să fie legata cu fiecare stat vecin, în 
parte (cum a fost cazul pentru statele baltice), ci face parte 
din asociație, Atirnă deci, de indeminarea şi de spirıtul poli- 
tic al ceiorialtti membri ai asociației, ca acest sistem să nu se 
transforme intr-o unealtă de dominație a Rusiei, (S-ar părea că 
Benaş a urmării să împace ideile sale de federaţie a statelor 
mici cu realitatea victoriei ruseşti, "Il a fait la part du 
feu“i? Numai de n-ar cuprinde focul întreaga casă!) 

Valoarea "europeană" a acestui “sistem” poli- 
tic, depinde de felul cum Puterile Orientale se vor lega, sau 
nu se vor lega de el, Dacă rețeaua pactului de asistentă se va 
întinde peste intregul continent, cu participarea Angliei, 
(reprezentantă pe continent a blocului anglo-saxon, )- atunci 
ideea Europei unitare (şi a păcii indivizibile) va fi din nou 
consfintită, și gratie echilibrului astfel restabilit, toate 
statele se vor putea bucura de noua organizare europeană. 

Dacă Anglia rămîne însă în afară, şi se va 
mulțumi să incheie o asociaţie asemănătoare, (poate chiar o 
federatie). cu "micile democraţii occidentale”, atunci unita- 
tea Europei va fi definitiv compronisă, echilibrul rupt. li- 
bertatea statelor mici înlăturată, - şi toate condițiile pre- 


gătite pentru izbucnirea unui nou şi uriaş conflict,(.,.) 


1) In limba franceză 
o parte, 


în original: El a rezervat şi focului 

15 decembrie 

Primesc vizita lui Franasovici şi a lui Bossy. k 
Le expun situația, după informațiile de care dispun, Le arăt că 
"Aliaţii" sînt nerăbdători, şi îmi cer un gest de desolidarizare 
de guvernul actual, Dacă nu mă hotărăsc - spun "Aliaţii", - eve- 
nimentele "mă vor depăşi", adică vor căuta şi vor găsi "repre- 
zentanţi români” mai mlădioşi, În ce mă priveşte, îmi vine greu 
să iau o hotărâre, atîta vreme cît nu ştiu ce vrea opoziţia. Am 
rugat pe Maniu să-mi desluşească politica lui faţă de Rusia: nu 
am primit nici un răspuns. Nu mă pot mulţumi cu un singur îndemn, f 
că trebuie să păstrez contactul cu sovieticii. Asta nu înseamnă | 
nimic, Trebuie să ştim ce vrem. Singurul om care ştie ce vrea 
mi se pare a fi mareşalul. El, cel puţin, are o credinţă şi o 
voință: cu nemţii, pînă în pînzele albe. E o politică logică, şi 
în condiţiile de azi, uşor de împlinit:pînzele albe sînt gata 
pregătite. Opoziția, în schimb, se codeşte şi şovăie. Urmează o 
politică de reintegrare teritorială în locul unei politici de 
mîntuire naţională. Vrea să obţină, de la americani, binecuvân- 


tarea ruşilor, Fireşte, situaţia e gravă şi primejdiile sînt 
mari, Nu ne putem salva însă decît dacă privim realitatea în 
faţă: trebuie să ne _hotărîm să stăm de vorbă cu ruşii. Dacă 
blocul opoziţiei din ţară nu va lua o asemenea hotărîre, vor i 
sta de vorbă alte blocuri, Ruşii sînt pe cale să piardă răbda- 
rea, | 

Cei doi prieteni împărtăşesc temerile mele. 
Si lor li se pare că cei din ţară nu văd situaţia aşa cum este 
în realitate, Nădăjduiesc şi cred că mai este cu putinţă o în- 
țelegere în afară de ruşi! ,,. Se pare, că încercările lui 
Creţeanu, la Ankara, au dat greş. (Nu e de mirare, dacă a lu- 
crat împotriva ruşilor, sau în afară de ei!) Discuţie pesimis- 
tă, şi fără rezultat. 


16 decembrie 


2 1 
Paul Zănescu ) în drum spre ţară, trece pe la 


mine. Imi aduce veşti de la Dinu Hiott, de la Vichy ( care a 


1) Secretar de legaţie în timpul misiunii lui Gafencu, la Moscova. 

văzut, nu de mult, pe Maniu şi pe Stirbey), că opoziţia nu ar 
putea sprijini (pe faţă) acţiunea mea, dar că o aprobă, şi că 
mă roagă să fiu amabil cu interlocutorii mei, (Adică:cu ruşii!) 

Parcă aud pe Maniu: mă aprobă, dar nu mă sprijină; mă în- 
deamnă, dar nu mă sfătuieşte; şi mă roagă doar să fiu "amabil", 
ca şi cum, cu amabilitatea mea, (care nu angajează pe Maniu!), 
noi am putea potoli pe ruşi şi mîntui țara! 


l7 decembrie 

o. Stanley vine să mă vadă; îmi dă de înţe- 
les că englezii nu sint grăbiţi să ne vadă făcînd gesturi pri- 
pite, Trebuie să fim gata, dar să aşteptăm semnalul. (Versiu- 
nea Stanley nu corespunde întocmai cu mesajele lui Dulles: ~ 
Să fie, oare, o nepotrivire între politica britanică şi cea 
americană, Sau numai o deosebire în jocul de a interpreta ins- 
trucțiile primite de către cei doi interlocutori ai mei?. 


Chem la mine pe Paul Zănescu, şi îi dau un 
lung mesaj verbal pentru cei din tară... 

Ţin să se comunice opoziţiei: 

l. Marea şi îndurerata mea surprindere că nu 
sînt ținut în curent cu nimic, Am rugat pe Maniu, să-mi preci- 
zeze gîndurile sale despre Rusia, - şi politica sa rusească, 
Nici un răspuns, (fiindcă nu pot socoti drept răspuns, cele 
cîteva cuvinte transmise prin Hiott), Această tăcere îngreu- 
nează mult acţiunea mea de aici, l 

2, Statornica mea convingere, că anglo-saxo- 
nii nu pot fi ciştigați dacă nu ne hotărîm să stăm de vorbă cu 
sovieticii, Nu avem de ales decît între două politici: 

a) sau credem în victoria nemților, (în putinţa unei păci albe, 
păci de compromis, şi de echilibru, între Europa Centrală şi 
Rusia), şi atunci se impune să luptăm, să învingem; sau să 
negociem alături de “fraţii noştri de arme" nemți. (aceasta e 
politica logică a mareşalului). b) sau ne dăm seama că Germania 
e pe cale de a fi învinsă, - şi că nici un compromis, nici o 
tranzacție, nici o întirziere, nu o vor putea împiedica să fie 
învinsă, pînă ia capăt. In cazul acesta, nu avem nici un in- 
teres (şi nici o obligaţie morală!), ca să luptăm mai departe, 

pînă la capitularea Germaniei, fiindcă Germania nu se va în- 
voi să capituleze decît cînd va pricepe că e înfrîntă milită- 
reşte, adică atunci cînd adversarii ei vor fi la hotarele ger- 


mane. In ziua aceea însă, armatele aliate vor fi trecut de 

mult peste teritoriul tării noastre. Capitulînd alături de 
nemți, vom capitula cu inamicul în țară, - cu un inamic, pe 
care cu greu îl vom putea scoate din țară. De aceea, este mai 
cuminte să ne hotărîm din vreme, ~ pentru a nu negocia, după 

ce vom fi ocupați, - şi nici atunci cînd adversarii vor fi la 
Nistru; (şi cînd vom sta de vorbă sub imperiul fricii şi al des- 
nădejdii), 

Trebuie să fim gata deci, ca în ziua cînd ruşii 
vor forţa trecerea Bugului, să schimbăm regimul şi politica noas- 
tră, şi să cerem nemților (sprijiniți pe forţele noastre proprii) 
să se desprindă de noi, Să părăsească ţara şi să ne lase nouă 
grija de a apăra teritoriul nostru. (Nu trebuie, cu nici un preţ, 
ca lupta să fie dusă pe pămîntul ţării). 

Spre a putea însă schimba astfel politica noas- 
tră, trebuie să ştim mai înainte ce ne aşteaptă, - adică trebuie 
să fi luat legătura cu Naţiunile Aliate, adică cu ruşii şi cu 
Aliaţii lor, 


Deci, foarte clar; ori luptăm pînă la capăt, 
alături de nemți, - ori ne pregătim de a lua soarta ţării în 
mîinile noastre şi să stăm de vorbă cu_ toţi Aliaţii. In nici un 
caz însă, nu ne este îngăduit să ne aşezăm între două scaune, 
adică să căutăm la anglo-saxoni sprijinul pe care nemţii nu 
ni-l mai pot da împotriva ruşilor, Am stăruit întotdeauna asu- 
pra acestui fapt: Aliaţii (chiar dacă ar avea interese deose- 
bite), sînt solidari pînă la victorie, Nu putem deci, nu trebuie 
să ne sprijinim pe unii împotriva altora. Acest fapt s-a vădit 
prin Conferinţa de la Moscova şi de la Teheran, (Nici o îndoială 
nu mai este cu putinţă). | 

3. In ce mă priveşte, am stabilit contactele 
necesare (nu negocieri), contacte care nu pot fi deplin folosi- 
toare, decît în măsura în care ştiu, ce vor cei din ţară. Nu 


cer ca negocierile să fie duse prin mine (dimpotrivă!), - aş 

dori însă, så fiu ţinut la curent, spre a putea folosi creditul 
de care mă bucur, şi ajuta negocierile în curs, 

Tin să dau următoarea înştiinţare: Aliații - 
îndeosebi sovieticii, pierd răbdarea; ei ne cer acte de deso- 
lidarizare cu regimui: declaraţii prin care să condamnăm regi- 
mul. Am impresia că, deocamdată, sovieticii ar mai discuta cu 
un grup de “burghezi” (dacă mijlocitorii le inspiră încredere); 
în curînd însă, vor alege alţi negociatori, dacă nimeni nu se 
prezintă şi nu ia, acum, atitudine. Ne putem trezi în faţa unei 
"Românii libere” - unui Tito pe care ruşii, mai întîi, îl vor 
recunoaşte, apoi îl vor impune, spre recunoaştere, Aliaților. Si 
din această pricină, e cuminte să nu mai pierdem timpul. 

4. Ne putem sluji de două pîrghii spre a îndrep- 
ta situaţia noastră: a) acţiunea lui Beneş la Moscova (care e 
prieinică nouă şi Ardealului nostru): b) acţiunea diplomaţiei. 
turceşti care, după conferinţa de la Cairo, s-a pus, fără îndo- 
ială, în slujba cauzei Aliaților, şi caută să răstoarne pozi- 
tiile statelor balcanice supuse Axei. 

Pentru a ne putea însă sluji de aceste două 
"pârghii de redresare“, - trebuie să dăm factorului sovietic, 


toată atenţia şi toată prețuirea ce i se cuvine, azi. 


20 decembrie 


pi 


(...) Stanley vine să mă vadă din nou: stăruie 
asupra faptului, că guvernul britanic nu ne cere o imediată 


schimbare de atitudine, ci ne cere numai să fim “gata”, 


ma it n Er ra aa ea 


(+...) Printr-un curier elveţian, primesc două 
scrisori de la Madrid: una de la Truelle, care dupi ce a fugit 
de la Bucureşti, în Africa, a ajuns, reprezentantul oficios al 
lui De Gaulle, în Spania: "Profit de acest prilej pentru a vă 
trimite credincioasa mea amintire. (...) Informaţiile pe care 
ambițiile lor asupra regiunii de unde sînteţi_ originar”. (Care: 

Basarabia,sau Moldova?) "In orice caz, ar trebui, dacă nu cumva 
este prea tîrziu, ca chiar în ţară, să aibă loc o mişcare spon- 
tană de rezistenţă, organizată, de acord cu vecinii dv, de la 
Vest”, (Ungurii? Iugoslavii?) "De asemeni, trebuiesc stabilite 

contacte cu reprezentanții acestora, instalați aproape de Nil, 
De valoarea unei asemenea mişcări ar fi greu să nu se afle, Eu 
am mereu impresia că prietenii mei nu-şi dau seama - orbiți cum 
sînt de singurul fapt ce se poate constata (ajutorul material 
şi omenesc dat inamicilor lor) de întreaga fatalitate care a 
împins o tară, - totuşi cea mai autonomă din regiune - la ac- 
tuala situaţie penibilă, Nu încetaţi, prin voci autorizate, de 
a proclama dreptatea cauzei dv. !” 

Si Truelle încheie aceste atit de îngrijorătoare 
constatări, cu următoarele cuvinte: "Cred că veţi simti din a- 
ceste rînduri simpatia unui prieten care, găsindu-se el însuşi 
într-o situaţie penibilă, în România, a putut aprecia valcarea 
afecțiunii pe care toţi concetățenii dv. o purtau propriei lor 


patrii". 


22 decembrie 

Tot atît de pesinistă, ca şi scrisoarea lui 
Truelle, este şi lunga scrisoare a lui Brutus Coste: "Mai este 
nevoie să vă spun, cît de muit regretăm lipsa dv, de aici? De 
aici vedem lucrurile foarte în negru. Atît poziţia noastră mate- 
rială, cît şi poziția morală, sînt slabe, foarte slabe. Spre a 
putea lucra - în ipoteza cea mai dezastruoasă - în vederea sal- 
vării a ce se va mai putea salva, cei din tară (vorbesc de cei 
neamestecaţi în nebunia ultimilor doi ani), ar trebui să for- 
meze un bloc național, şi să înscăuneze formal un grup de oameni 
cu reprezentarea acestei forţe politice autentice. în strâină- 
tate. S-ar putea organiza, apoi, un comitet care să înmanuncheze 
toată lumea aflată peste hotare, punîndu-se capăt actvalea si- 
tuaţii: fiecare trage în altă direcție şi pe cont propriu. - sau 
pe socoteala unei fraicţiuni politice (imaginare sau reale) de 
acasâ”, 

Foarte adevărat. Cum s-ar putea însă organiza 
ceva, cînd Maniu nu îndrăzneşte să spună nimănui ce gîndeşte, ce 
urmăreşte, ce vrea? 

Coste care a trăit în țarile anglo-saxone (unde 
și-a cîştigat multe simpatii), şi cara își dă seama mai bine 


decît mulţi altii despre ceea ce înscamnă o bună propagandă, a 


şi 

citit cartea mea ) şi îmi scrie elogios despre ea, Coste îmi 


dă şi unele sugestii,pe care le voi cerceta, 


Citind aceste două scrisori, sincere şi prie- 
teneşti, simt tot amarul străduinţelor mele ce nu au putut 
duce, pînă azi, la nici un rezultat desăvîrşit, Mă găsesc în 
străinătate, dar mişcările nu-mi sînt libere, şi nu pot ajunge 
acolo unde ar trebui, Am scris o carte (şi multe alte note şi 
memorii) care ar putea fi de folos cauzei noastre. Nu o pot 
însă arunca pe piaţă, şi chiar dacă cenzura elveţiană nu s-ar 
împotrivi, mă tem ca nu cumva succesul "literar" să paralizeze 
serviciile poiitice pe care le-aşi putea aduce ţării. Aceste 
ginduri mă chinuiesc mereu cu atît mai mult, cu cît nimeni în 
țară, sau în străinătate, nu îndrăzneşte să ia o atitudine po- 


trivită, sau să rostească un cuvînt mîntuitor. 


Sullivan îmi dă de ştire, că cele patru exem- 
plare pe care i le-am încredinţat, au ajuns la Londra. în 
sfîrşit! - Mă asigură, că au fost predate destinatarilor, şi 
“anume; una la Foreign Office, alta lui Cripps, a treia lui 
W.Steed, a patra lut Seton Watson, (e...) 


23 decembrie 

Ruşii au judecat şi au spinzurat, la Harkov, 
trei nemți, doi ofiţeri şi un subofițer, dovediţi că ar fi ni- 
micit sistematic populaţia civilă, cu mitraliere şi cu gaze, 
40,000 de spectatori au fost de faţă la execuţie împlinirea 
acestui act de dreptate a avut, deci, caracterul unei însemnate 
şi solemne înştiinţări, 

Nemţii spumegă de supărare şi de sete de răz- 
bunare. Un lung comunicat D.N.B. spune: "Invinuirile aduse ofi- 
țerilor germani sînt atît de morbide şi de tîmpite, încît nu au 
putut ieși decît din capul unor creaturi perverse”. etc, Si aşa 


DN aaa eaa e ae eaa 


J) Pînă la data accea, era cunoscută doar lucrarea "Preliminaires 
de la Guerre à 1'Est", difuzată de autor prin mijloace proprii, 
înainte de apariția ei, la 51 martie 1944. 

mai departe, pe două coloane. La sfîrşit, o ameninţare, - un 
strigăt de răzbunare îndreptat împotriva anglo-saxonilor: 
"Tribunalele militare germane se vor ocupa, în curînd, de pri- 
zonierii englezi şi americani, vinovaţi de grave abateri de la 
dreptul ginţilor"... | 

La Harkov, nu a fost vorba de dreptul ginţilor. 
Nemţii siluiesc acest drept pe tot întinsul continentului, uci- 
gînd şi spînzurînd ostateci, deportând populaţia, închizând în 
tabere de izolare femei şi copii nevinovaţi. In Polonia și în 
Rusia, Nemţii au făcut incomparabil mai mult. Au pustiit, au 
măcelărit, au nimicit populaţii întregik nu din răzbunare sau 
din pornire războinică, ci din sistem: pentru a da satisfacţie 
unei doctrine, pentru a onora o politică, Toţi cei care au fost 
în Polonia şi în Rusia ştiu toate acestea. Toţi cei ce au vorbit 


cu "doctrinarii" germani, - civili sau militari - cunosc de ase- 
menea, 'aceste fapte înfricoşătoare. Nu sînt învinuiri "morbide", 
nici "tîmpite", - este un jalnic şi groaznic adevăr. Cucerirea 


germană se deosebeşte de toate celelalte cuceriri din istorie, 
prin caracterul "doctrinar" şi "ştiinţific" al măcelurilor pe 
care le-au practicat. Faptele ce le lasă în urmă întrec toate 
grozăviile invaziilor barbare, fiindcă nu sînt datorite unor pa- 
timi dezlănţuite, - unei furii războinice, nestăpînite şi oarbe, 
- ci unor socoteli liniştite şi reci, aşa cum au fost elaborate 
de creierul bolnav al unui păgân besmetic, - sclav răzvrătit îm- 
potriva gîndirii şi tuturor aşezărilor omeneşti. Doctrinarii 
"spaţiului vital" care se leagănă cu ştreangul de gît, într-o 
piaţă publică a lHarkovului pustii, nu ispăşesc decât o infimă 
parte din păcatele care apasă asupra întregii noastre generaţii. 
Miine, Germania va plăti cu cinstea şi curajul ei de mare putere, 
vina de a se fi dat cu toate nemăsuratele ei năzuinţi, pe mîna 
unui "geniu" neisprăvit, (...) 


Sovieticii judecă şi spînzură, Totuşi, vitejia 
cu care recuceresc un pămînt răvăşit de invazia germană, le dă - 


şi le va da tot mai mult, - putinţa şi autoritatea de a hotărî 
represalii, Se pare că această vitejie influenţează tot mai mult 
deprinderile şi firea lor. "Internaționala" - ameninţătorul şi 


atît de frumosul imn al revoluţiei - a fost înlocuit printr-un 

cintec "national", un imn vitejesc pentru gloria şi victoria 
armatelor sovietice, şi pentru libera dezvoltare a a popoarelor 
sovietice, unite în cuprinsul Marei Rusii, C Cîntecul pomeneş şte 

de Lenin şi preamăreșie pe Stalin, Naăzuinţeie de altădată, tin- 
zind spre patria anonimă a proletarilor de pretutindeni, dispar: 
-~ în locul lor se cristalizează tot mai mult un patriotism pre- ` 
čis şi concret, legat de pămîntul, de da cu d a de hotarele 


Rusiei, însufjeţinad o luptă "glorioasă" 


Aliaţii {la indemnul U,R.S.S.), se pronuntă 
pentru Tito, si împotriva lui Mihailovici. (...) 

Preferinţa Aliaților. pentru Tito, e determinată 
de consideraţii oportuniste.. Tito are o armată mai numeroasă, e 
mai lesne de aprovizionat, şi prezintă o formulă politică abilă 
- federalizarea - care poate fi în măsură să de >slege criza | 


iugoslavă, (o.e) 


24 decembrie 

Revista sovietică "Războiul clasei muncitoare" 
laudă declaraţia de la Teheran care cuprinde hotărirea Rusiei, a 
Statelor Unite şi a Marei Britanii de a tine laolaltă "în război 
şi în timp de pace”, 

“Popoarele sovietice, - scrie revista din Mos- 
cova; ~ vor răspunde la această declaraţie prin noi și mari 
străduinţe!” Apoi, se adresează câtre statele mărginaşe: "Decla- 


ratia tripartită e o ultimă înştiinţare. pentru statele satelite 


ale Germaniei, Aceste state trebuie să înțeleagă, că nu se pot 
mântui, dacă urmează o politică în doi peri, N-au decît o singură 


alegere de făcut: să piară atături de Ilitier, sau să se despartă 


de. er" 

Foaia sovietică exprimă, în adevăr, dilema în 
cure ne găsim. Nu-i nevoie de multă filozofie, de argumente 
“juridice” sau “istorice”, - nica sforţări desnădăjduite de pro- 
pagandă. Sintem alături de un “osîndit”, Dacă răminem lîngă el, 


osinda ne va lovi şi pe noa. O singură salvare: despărțirea, 


Primesc vizita tinărului Manuilă, student în 


medicină, care îmi aduce -cu o întirziere de două Juni ~ un 

mesaj de la Maniu.Deşi sosite tîrziu, cuvintele lui Maniu sînt 
foarte caracteristice pentru felul lui de a fi şi de a gîndi, 
şi îmi lămuresc deplin rezerva, pe care o păstrează opoziţia 
noastră "naţională", Maniu se teme ca nu cumva "cineva" să 
discute problema hotarelor noastre (nu putea spune mai amabil, 
că mă bănuieşte chiar şi pe mine de aşa ceva!) , şi să se în- 
voiască cu pierderea Bucovinei sau a Basarabiei, Problema ho- 
tarelor - crede Maniu, - nu va trebui discutată decît la pace; 
atunci, vom fi siliţi, probabil, să consimţim unele jertfe gre- 
le; pînă atunci, nu trebuie să renunţăn la nimic, 

Rog pe tînărul Manuilă să trimită vorbă lui 
Maniu (mă asigură, că are o asemenea posibilitate), că sînt cu 
desăvârşire de acord cu punctul său de vedere, Nimeni nu tre- 
buie să discute azi problema hotarelor. După cîte ştim, nici un 
român din străinătate nu are intenţia, nici dorinţa, nici pu= 
tinţa, să discute această problemă. Ea va rămîne, exclusiv, în 
competenţa şi atribuţia şefului opoziţiei. De altfel, chiar de 
s-ar găsi un român atît de nebun, încît să renunţe, în numele 
ţării, la o parte din teritoriul naţional, el n-ar avea cu cine 
să stea de vorbă, Naţiunile Unite au stabilit, de mult, prin- 
cipiul, că hotarele nu se vor trasa (şi discuta) decît la pace, 
adică după o lungă perioadă de armistițiu, de ocupaţie şi de fel 
de fel de cercetări, Deocamdată, Aliaţii nu cer decît un singur 
lucru: capitularea fără condiţii. Atîrnă însă de felul cum şi 
cînd vom capitula, ca regimul ce ni se va impune numaidecît, să 
fie mai uşor sau mai greu, iar condiţiile politice şi terito- 
riale ce ni se vor impune la pace, să fie mai dureroase sau mai 
aspre. Se cuvine deci ca reprezentanţi ai ţării (şi anume, nu 
români izolaţi, care nu pot împlini decît misiuni de informare 
şi de limpezire a atmosferei, ci înşişi şefii opoziţiei naţio- 
nale, fie direct, fie prin împuterniciţi autorizaţi) să ia,cît 
mai degrabă, contactul cu reprezentanţi ai Naţiunilor Unite, nu 
pentru a discuta despre hotare, ci pentru a restabili raporturi 
de înţelegere reciprocă şi de încredere, care să înlesnească 
"capitularea" noastră, şi să ne asigure de mai înainte (pe cît 
este cu putinţă), că Aliaţii nu vor abuza de victoria lor, că 
nu vor impune un regim de rigoare şi de răzbunare, şi că nu se 


vor îndepărta, în ce ne priveşte, de principiile Chartei Atlan- 

icului (şi de alte declaratii asemănătoare), cind vor avea de 
stabilit, în ziua păcii, statutul, nostru politic şi teritorial, 
Un asemenea contact nu poate fi stabilit - ţin s-o repet cu 
toată stăruința - decit de şefii opoziţiei, fiindcă numai ei pot 
lua asupra lor răspunderea de a schimba atitudinea şi politica 
țării; iar Aliaţii nu stau şi nu pot sta de vorbă (în afară de 
schimburi de cuvinte "amabile” - fără greutate) decît cu cine 
poate lua asemenea răspunderi, E 
(Am trimis lui Maniu, în nenumărate rînduri, 

asemenea lămuriri; nu am primit însă nici un răspuns precis.’ 
S-ar părea, că şeful Rezistenţii Naţionale se teme neîncetat că 
“aliații” merg prea departe, pe calea înțelegerii cu Aliaţii, 
dar el nu se hotărăşte să facă pasul absolut necesar. Sovăiala 
lui se datoreşte în parte firii sale, în parte unui simţămînt 
de teamă, de bănuială, de "suspiciune", ca nu cumva contactul", 
pe care i-ar stabili cu Aliaţii” să-l pună în faţa unor probleme 
teritoriale, a căror dezlegare este hotărit să n-o ia asupra lui, 


(c2) Teama însă, ca şi şovăiala, sînt râu sfāätuitoare). (e.o) 


26, 27. 28; 29 decembrie 

foco) Frontul rus e din nou în mișcare: genera- 
lul Vatutin a oprit ofensiva germană în fața Kievului, a spart 
frontul lui Manstein, şi înaintează în marş forţat spre Jitomir, 
(00) Nemţii vestesc câ au început “ofensiva de iarnă”, Crivăţul 
s-a deslănţuit, de la Marea Baltica, pînă în Ucraina, 

In Italia. lupte criîinceane, dar înaintarea este 
înceată, Totuşi, mare bucurie la Londra: crucişătorul Schanhorst 


a fost scufundat... 


30 decembrie 

Primesc vizita lui Stanley, Mă întreabă, dacă 
mai sînt încă dispus să plec în Anglia, Dacă da, “Aliaţii” din 
Elveţia vor cere la Londra. să mi se „Băsească un mijloc de tre- 
cere, (Bănuiesc că este o întrebare. pe care o pun chiar şi cei 
de la Londra, tiindcă pînă acum, Berna a propus, în mai multe 
rânduri, plecarea mea, dar Londra a răspuns întotdeauna în mod 
evaziv şi ailatoriu). | 

hăspund, că sînt gata să plec,pentru a sluji 

cauza împăcării țării mele cu Naţiunile Unite; cer însă, ca 
soţia mea, să mă însoţească. Mai cer, fireşte, (ceea ce, de 
altminteri, se subînţelege întru asemenea deplasare), ca Na- 
țiunile Unite să mă invite de a veni, adică să-mi ofere numai- 
decît prilejul de a fi folositor. 
Stanley ia act de acest răspuns. El îmi comunică, din partea 
Ministerului de Externe britanic, că Fox e "persona non grata”la 
Moscova (în deplină contrazicere cu informaţiile cehoslovace), 
Telfonez lui Kopetsky: nu a primit nici o ştire de la Beneş 
(Moscova), 

Inştiinţarea lui Stanley, cu privire la "pleca- 


re", mă bucură şi, fireşte, mă tulbură puţin. 


Londra s-a răzgîndit. Este gata să facă ceva, 
ca să mă aducă,Stiu, că plecarea mea înseamnă sechestrarea zia- 
relor şi a întregului meu avut: voi pierde şi puţinul pe care 
îl mai am la Geneva; - vom rămîne în "aer*! Nu îmi este însă 
îngăduit, să şovăiesc. Tara este, în aceste zile, atît de crunt 
ameninţată, încît trebuie riscat orice, spre a-i fi de folos, 
Singura condiţie pe care o-pun şi la care ţin - este să pot 


pleca cu soţia! 


La ora patru şi jumătate primesc vizita lui 

Victor Căderel). Vine de la Lisabona, se întoarce în ţară pen- 
tru cîteva zile. Din cîte îmi spune, se pare că a izbutit să 
aibă o legătură secretă şi utilă cu Campbell (ministrul Angliei 
la Lisabona, fostul său coleg de la Belgrad). Pe această cale, 
am putut comunica unele înştiinţări la Bucureşti, care, fireşte, 
nu au fost urmate. Aşa de pildă, la cererea englezilor, ar fi 
comunicat, în noiembrie 1942, că ruşii pregătesc o uriaşe con- 
traofensivă ~ şi cer românilor să-şi strângă toate forţele, la- 
olaltă, sub comandament românesc, pregătind etapele unei retra- 
geri româneşti către graniţele ţării. (Era un mijloc de a ne 


desprinde din încleştarea germană, Neurmâmad această sugestie, 


dp = i » it s34 ` at . . 
l) ae Sabia universitar si ministru plenipotenţiar, în Portu- 
galia. 

s-ar pierde argumentul că am intrat în război, împinşi şi stă- 
pîniţi de nemți; - ni se dădea, astfel, un mijloc de a redobîn- 
di libertatea noastră de acţiune). Mareşalul, fireşte, nu a ți- 
nut seama de această propunere. Mai tîrziu, ni s-a adus la cu- 
noştinţă, tot pe cale oficioasă, că armistițiul italian punea 
capăt Axei şi Pactului Tripartit; Puterile "aderente" erau, în 
acest chip liberate de toate obligațiile lor. Puterile mici, 
neprofitînd de acest prilej spre a ieşi din război, urmau să fie 
considerate de atunci înainte, ca aliate de bună voie ale Germa- 
niei, împărtăşind deci, cu Reich-ul hitlerist, răspunderea răz- 
boiului, (Nici această înştiinţare nu a slujit la nimic, Ne-am 
grăbit să recunoaştem jalnica înjghebare "republicană" a lui 
Mussolini, refuzînd din nou, să folosim un prilej, care ne-ar 
fi putut reda "libertatea”), | 

Acun, Aliaţii au renunţat "definitiv" să mai 
stea de vorbă cu noi. După Moscova (1943) şi după Teheran, au 
hotărît să înceteze orice conversații particulare. Cine vrea 
să stabilească un contact cu Aliaţii trebuie să se adreseze tu- 
turor celor trei Puteri asociate, adică să accepte, în faţa Comi- 
tetului comun din Londra, o capitulare fără condiţii. (Nu lip- 
sesc însă, nici azi, îndemnări şi lămuriri britanice, care ne 
arată că “nu se va putea face mai mult pentru noi decît o ase- 
menea înjghebare tripartită, unde ne-am găsi, întotdeauna, faţă 
în faţă, nu numai cu ruşii, dar şi cu cele două Puteri anglo- 
saxone, Este treaba noastră, să ştim să profităm de acest 
avantaj”). , | 

In ce priveşte conferinţa de la Teheran, Cădere 
ştie că aceasta a dus la o desăvirşită înţelegere militară (la 
statornicirea unui plan, şi a unei acţiuni comune) nu însă la 
un acord politic precis şi deplin. Cele trei Puteri Aliate - cu 
toate că şi-au făcut unele concesii de formă -au rămas pe pozi- 
tiile lor, Anglo-saxonii, îndeosebi americanii, nu se gîndesc să 
abdice în faţa ruşilor: ei voiesc să cîştige timp şi să aştepte 
ca situaţia militară să se îndrepte în favoarea lor, înainte de 


"i". (Rezervele militare americane sînt nea- 


a pune punctele pe 

tinse şi uriaşe!) 
Răspund lui Cădere că informaţiile mele se po- 

trivesc cu ale lui. Nădăjduiesc deci ca acţiunea lui, în ţară, 


să se desfăşoare în acelaşi sens ca şi îndemnurile şi sfaturile 

mele: - Ruşii nu trebuie să pătrundă luptînd, în ţară; deci, 
pregătirea unei schimbări şi deci contact numaidecât, - şi 
anume: contact în primul rînd cu ruşii, care trebuie să ne în- 
drepte spre Comitetul din Londra. Acest contact nu înseamnă 

însă negocierea hotarelor, Această negociere se va face la pace. 
Atunci, vom apăra cauza noastră, Până atunci însă, trebuie să 
ţinem seama de realităţile militare (şi nu de subtile conside- 
raţii politice), Realitatea militară: sovieticii sînt la porţile 
tării. Trebuie să dezarmăm - dacă mai este cu putinţă - furia 
sovietică; trebuie să salvăm situaţia de _ fapt. 

Mai tîrziu, vom vedea cum vom desluşi situaţia 
de drept. In orişice caz, dacă izbutim să limpezim numaidecât 
atmosfera, şi să stabilim un contact cu ruşii, faptul acesta ne 
va sluji foarte mult şi în ziua păcii. (Aşa de pildă, dacă reu- 
şim ca ruşii să pătrundă numai într-o parte a ţării, şi nu în 
calitate de cuceritori inamici, ci doar ca ocupanţii, - putem 
salva, la ora păcii, Moldova, Dobrogea, poate chiar o parte din 
Basarabia), 

Cădere îmi promite că va expune situaţia, la 


Bucureşti, în acelaşi fel. (...) 

i ianuarie, 1944 

Anul 1943 a adus schimbări hotărîtoare, pe 
toate fronturile, In Rusia, în Africa, pe continent, - armatele 
Axei au fost respinse; Axa însăşi s-a rupt, iar Germania, stri- 
vită sub bombele aviaţiei aliate, duce aproape singură, lupta, 
înainte, Anui 1944 nu poate fi decît anul desnodămîntului: pre- 
tutindeni, pe uscat, pe mare, în aer, numeroasele armate ale 
Naţiunilor Unite pregătesc asaltul suprem, 

l Ce va aduce victoria Aliaților? Echilibrul lumii, 
restabilit în 1943, va găsi el o stațornică aşezare în 1944? Sau 
vom cădea cu toții, prinşi în vîrtejul unor uriaşe prefaceri, din 
exces în exces? 

Pentru ţara noastră, "deznodšmîntulłl" ne pune în 
faţa unei probleme de viaţă sau de moarte. Anul 1943 a fost, pen- 
tru noi, anul "trezirii". Ne-am trezit dintr-un vis, pe care-l 
credeam frumos, Nădăjduiam că, prin jertfe eroice, să putem su- 
prima una dintre nedreptățile ce ni se făcuseră, Ne-am înfundat 
pînă la capăt, pe calea pe care ne-am ales-o.Ne deşteptăm azi, 
de braţ cu un “învins”, Mai rău decît un învins: cu un osîndit 
stăpîn încă, la noi în ţară, stăpiîn pe voinţa şi pe mişcările 
noastre, colaborator primejdios şi compromiţător, împotriva 
căruia se îndreaptă ura, învinuirile, dorul de dreptate, şi do- 


rinţa de răzbunare a lumii întregi, 


Cum vom izbuti să ne desprindem - să ne desprin- 
dem la timp, - din grozava încleştare, care ne-a aşezat sub fa- 


tala. oblăduire a lui Hitler? Cum vom putea ieşi din situaţia 
falsă, în care am fost împinşi, printr-o înlănțuire de fapte, 
dincolo de voinţa noastră, şi de care ne-am legat apoi, în mod 
eroic, şi vai!, atît de uşuratic, prin tot sîngele pe care l-am 
vărsat, Am fost printre cele dintii victime ale cutezanţei na- 
giste; sîntem azi, printre cei din urmă complici ai Reich-ului 
hitlerist: batjocoriţi de el, cînd i-a mers bine; lcali faţă de 
e], cînd îi merge rău. 

Cînd, şi cum vom putea fi, din nou, noi-înşine, 
stăpâni în casa noastră şi liberi? 

Ruşii înaintează pe întreg frontul ucrainian, 
De Anul Nou, au cucerit - pentru a doua oară-Jitomir, Peste 
cîteva zile, vor fi pe Bug. De acolo, calea pînă la Nistru este 

mai scurtă decît calea pe care o avem noi Să străbătut pentru a 
ne regăsi pe noi înşine, | 
Intrăm în noul an, cu cea mai adîncă îngrijo- 


rare, 


Antonescu a dat un ordin de zi către armată, 
- Vom învinge, sau vom muri!, declară mareşalul, Sînt cuvinte 
pentru ostaşi, Nu pentru ţară, deoarece dilema nu se mai poate 
pune, Sîntem, de pe acum, în tabăra învinşilor, Nu ne-ar rămîne 
deci decît să murim, "Programul" mareşalului e macabru si sim- 
plist, Nimeni nu are dreptul să ducă la moarte un neam întreg! 

Argumentele care urmează dovedesc totuşi că 
mareşalul a învăţat să-şi potolească pornirile:"Am trecut hota- 
rele, nu pentru a cuceri ceea ce nu este al nostru, ci pentru a 
libera ţinuturi româneşti. Dacă am trecut Nistrul, nu a fost din 
ambiţie, ci pentru a împlini obligațiile faţă de aliaţi. Nu am 
fi atacat pe nimeni, dacă nu ni s-ar fi luat Basarabia şi Buco- 
vina, într-o vreme cînd nimeni nu ne putea: veni în ajutor”, 
(Aceste din urmă cuvinte nu sînt lipsite de cuminţenie). 


A vorbit şi Hitler, de Anul Nou, 

Furia de altădată - vlaga de “profet al vremu- 
rilor noi“! - nu a mai răsunat însă decât prin unele cuvinte, în- 
totdeauna aceleaşi, menite în zile rele, ca şi în zile bune, să 


umple golul de gîndire prin nişte formule simpliste: "plutocraţii", 


- "Jidanii”, - "bestiile bolşevice"... 

Profetul nu mai prooroceşte victoria: Nu vor fi 
nici victorioşi, nici învinşi, ci numai supraviețuitori”! Este 
un pas înainte către concesii mai dureroase, Cu atît mai mult, 
cu cât pentru o conştiinţă de fruntaş hitlerist se pune teribila 


întrebare; cine va mai fi printre supraviețuitori? 


După o asemenea declaraţie, alte strigăte ca ace- 


lea, de pildă, că "victoria va fi a noastră"!, - nu mai au nici 
un rost. Care victorie? Victoria supravieţuitorilor nevictorioşi? 
După ce aruncă vina războiului, a bombardamentelor, a tuturor 
nenorocirilor Europei, în spinarea lui Churchill, a' lui Roosevelt 
şi a lui ... Vansittaral a = iar vina înfrîngerilor, suferite în 
1943, în spinarea "trădătorilor" francezi! şi italieni, Fubrer-ul 


îşi încredinţează soarta sub protecţia Providenţei şi aşteaptă 
„aa iata 


1) Ministru subsecretar de stat permanent, la Foreign Office, 

de la această dumnezeiască făptură o dreaptă prețuire a gîn- 
durilor sale curate (în rai nu sînt spînzurători!), şi o 
răsplată binemeritată pentru străduinţele poporului german. 

„Eugen Pilottilvine să mă vadă, şi am cu el o 
lungă convorbire. Imi vorbeşte de viaţa lui atît de grea, la 
Budapesta, de ura şi de reaua voinţă maghiară, de rezistenţa 
îndârjită a românilor reîncăpuţi sub stăpînirea maghiară. (,..) 

Vorbim apoi despre ţară. Imi dă amănunte des- 
. pre viaţa grea a românilor din partea cedată a Transilvaniei, 
şi despre fruniaşii ardeleni rămaşi locului : llaţiegan bine, 
episcopii Colan, Hossu, foarte bine,Filotti nu crede că o schim- 
bare este cu putinţă, Antonescu nu ar voi să cedeze locul său. 
Nemţii sînt pretutindeni, Supraveghează tot, nu ar îngădui nici 
o mişcare, Regele şovăie. (Nemţii îi fac curte; "precedentul 
Tito" l-a descurajat; încrederea în Aliați a dispărut). Filotti 
îmi pare el însuşi şovăitor,. Pricepe argumentele mele, dar este 
înrâurit de o anumită propagandă. Nu e sigur de nimic: - Poate 
nemţii se vor înţelege, totuşi, "separat" cu englezii!; - sau 
poate cu ruşii!;soarta lui Hitler îi pare pecetluită, dar cine 
ştie dacă armata germană nu va scăpa!... N-ar vrea să stăm între 
două scaune, nici să stricăm, pe degeaba, o bună amintire, pe 
care nemţii o vor păstra despre noi, şi care, poate, odată, să 
ne fie de folos! ... Cine poate avea încredere în ruşi? Toate 
aceste nedumeriri Sl împiedică de a voi ceva precis: cînd eşti 
în îndoială, evită să iei o hotărîre! - iată deviza pe care pare 
s-o fi adoptat.Mă tem că e devizacare domină toate sufletele 
româneşti, | 

Dezvolt din nou toate argumentele mele. Arăt 
că şovăielile, scrupulele, bănuielile nu pot îndrepta nimic, 
Faptele sînt aşa cum sînt. De un an de zile, nimic n-a mai putut 
stăvili înaintarea ruşilor. Azi, ei se află pe Bug. Miine, vor 
fi pe Nistru. Dacă rămînem legaţi de nemți, vom dispărea ca stat, 
poate pentru totdeauna, - înainte ca "Aliaţii" noştri să fi 
ajuns pe ultimile lor poziţii. Cînd ei vor fi siliţi să capitu- 
leze (în ceea ce mă priveşte, nu mă îndoiesc, că această clipă 
va veni), noi nu vom mai fi. Se cuvine deci, ca înainte ca ruşii 


1) Ministru plenipotenţiar al României în acea vreme la Budapesta. 

să treacă Nistrul, noi să fi pregătit şi constituit un guvern 
legal, regal şi naţional, - un guvern care să fi stat de vorbă 
cu Aliaţii, chiar înainte de pătrunderea lor în ţară, păstrînd 
cu ei contactul şi după ce vor fi intrat (ca ocupanţi şi nu ca 
învingători), 

Dacă nu vom fi constituit din vreme acest 
guvern, Aliaţii nu vor mai sta de vorbă cu nimeni. Ruşii vor 
păstra ţinuturile ce le convin. La nevoie, - şi în lipsa unui 
guvern legal - prieten, ~- ei vor alcătui un guvern pe placul 
lor, pe care, oricînd, îl vor putea impune şi celorlalţi Aliați. 
Dacă nu facem nimic, situaţia îmi pare disperată, | 

Dăruiesc lui Filotti cartea mea, Ne vom revedea 
iuni seară, (F. nu crede, că Creţeanu ar fi putut face mare 
lucru, ia Ankara, Işi dă seama că titlurile oficiale îngreunează, 


chiar dacă nu împiedică orice discuţie). 


2 ianuarie 


Beneş a părăsit Moscova, A trecut prin Teheran 
unde şi-a mărturisit credinţa în victorie, A trecut pe la Cairo, 
unde a stat de vorbă cu iugoslavii. E aşteptat la Alger. 

Convorbirea cu iugoslavii pare a fi fost foarte 
importantă, Regele Petru "a dispărut", după această convorbire, 
Să fi aranjat oare, vreo întîlnire cu Tito? Dacă Beneş încearcă 
şi izbuteşte să înlesnească o împăcare între rege, guvern, 'Miha- 
ilovici şi Tito, - el va aduce un uriaş serviciu Balcanilor şi 
nouă tuturor, Va rămîne cel de al doilea act: reaşezarea Româ- 


niei la locul ce i se cuvine, - şi unde se cuvine să ne aşezăm, 


s 


Sînt convins că Beneş a lucrat în acest sens, la Moscova, Aştept : 


întoarcerea lui la Londra, pentru a cere lămuriri amicului 


Kopetsky. 


3 ianuarie 

(...) Scara, primim la masă pe Eugen Filotti, 
cu soția, Filotti face rezerve cu privire la cartea mea, đin 
care a citit cîteva capitole, Ii este teamă că lucrarea va fi 
greşit interpretată, în ţară. El spune că nu se afirmă cu des- 
tulă tărie drepturile noastre asupra Basarabiei, şi nu subli- 


par” 

niază destul de elogios războiul nostru. Cartea cuprinde preve- 
deri prea negre cu privire la sfîrşitul războiului, Nu stăruit 
îndeajuns asupra infamiei ce ni s-a făcut la Viena, etc. (Vrea 
să mă convingă ca nu cumva să public cartea. Mi-ar crea prea 
mulţi duşmani, în România), 

Mă gândesc la rezervele lui Creţeanu şi la tăce- 
rea, atît de semnificativă, a lui Maniu. Mi se înfăţişează clar 
că cei din ţară şi dimprejur, care au trăit anii din urmă într- 
atmosferă fatalmente înrîurită de unele preocupări de politică 
internă, şi de lozinci propagandistice, privesc toate problemele 
legate de marele război, cu alţi ochi decît cei din afară, 

In vreme ce Cădere îmi cere să public cartea me: 
"cît mai repede", pe cînd Brutus Coste, - cel mai inteligent dir 
tre tinerii noştri diplomaţi, cel mai cunoscător al mentalităţii 
anglo-saxone, - îmi vorbeşte cu însufleţire nu numai de valoare: 
literară, dar şi ae folosul politic al acestei lucrări, (de ace- 
iaşi părere sînt toţi cititorii neutri: Ferrero, Bourquin, Le 
Fort, Gautier, etc.) - prietenii din ţară, Creţeanu,Filotti, 


(Assan?) par încremeniţi într-o atitudine convenţională, şi sînt 


tulburaţi şi adînc mîhniţi, că nu găsesc, în cartea mea, arguntt 
tele care împodobesc (atît de zadarnic, vai!) rapsartele diplo- 
matice, şi "memoriile" de propagandă! 

Este o stare de spirit de care trebuie să ţin 
seamă - şi totuşi! - cât de inutilă ar fi străduinţa de a înfă- 
tțtişa teza României, azi, cînd oştile sovietice au ajuns la hota 
rele vechii Polonii, în lumina vechilor lozinci, care au slujit 
drept îndreptar discursurilor politice, şi îndeletnicirilor di- 
plomatice de altădată, Sîntem depăşiţi de evenimente. Ele se 
desfăşură atît de repede, încît tare mă tem că au depăşit nun 
mai gîndirea înceată a prietenilor din ţară, dar chiar cartea 
mea. In zilele de primejdie, de prefaceri, ca cele de azi,în faf 
cu un desnodămînt care ne poate nimici pe vecie, singurul mij- 
loc de a apăra cauza ţării este de a o lega de interesul şi de 
interesele lumii; de a se dovedi, ca român, ca "patriot român”: 
o înţelegere cît mai dreaptă, cît mai nepărtinitoare faţă de 
problemele de ordin general; de a nu ne aşeza de-a-curmezişul 

nici unuia dintre marile curente ale istoriei, şi de a avea 
putinţa, hai să-i zicem: talentul!, de a lămuri astfel fap- 
tele, încit simpatia şi interesul pentru cauza noastră, să vi- 
nă de la sine, ca o recunoaştere, şi ca o întărire a legătu- 
rilor intime care dăinuie între noi şi lumea ce este pe cale 
de a ieşi transformată şi victorioasă din marele război. 

Nu am slăbit, nici cu un singur cuvînt, dreptu- 
rile noastre asupra Basarabiei, sau a Transilvaniei. Dimpo- 
trivă, am folosit termeni precişi spre a veşteji nedreptatea 
ce ni s-a făcut la Viena, înfierînd deopotrivă ultimatum-ui 
sovietic, Dar lucrarea mea nu se învîrteşte cu o “patriotică” 
încăpăţinare, numai în jurul acestor două nedreptătți, Am aşe- 
zat drama României în cadrul targ al dramei uriaşe, în care 
se zbate lumea întreagă; şi nu mi-aş fi îngăduit să leg în- 
treaga soartă a omenirii de necazurile noastre, 

In ziua păcii, - dacă vom supravieţui pînă atunci, 
- vom putea veni cu “memorii”, şi cu toate argumentele oficii- 
lor noastre de propagandă, Pînă atunci însă, trebuie să supra- 
viețuim. De acesa, este bine ca lumea să afle nu numai de 
"drepturile" noastre, ci de viaţa noastră,(atît de necunoscu- 
tă şi indiferentă celor din Extremul Occident), şi să priceapă 
cât de strîns sînt legate problemele noastre de viaţa întregu- 


lui continent, 


A ianuarie 
Armatele generalului Vatutin au atins, ba au de- 
păşit chiar, hotarele Poloniei, Comunicatele sovietice vorbesc 


de o "dezordonată" retragere a nemților, 


Primesc din țară ziarele, cuprinzînd proclamația 
maregalului Antonescu; patru coloane lungi, fără o vorbă des- 
pre llitler sau despre nemți. In schimb, cuvinte multe şi fru- 
moase despre "Europa". - "Imi îndrept gîndul spre Dumnezeul. 
ocrotitor şi drept, nu numai pentru a-i cere ocrotirea Neamu- 
lui nostru credincios, dar pentru a-i închina rugăciunea mea 


de om, care aşteaptă să vadă aşezîndu-se din nou omenia, drep- 


tatea şi pacea, între popoarele lumii, Europa, bătrâna insulă 


SBIS S 


de civilizaţie, trebuie să fie reaşezată în rostul său de echilibru 
al lumii, şi de purtătoare a luminilor civilizaţiei, Toate naţiunile 
mari şi mici, - pentru că în faţa lui Dumnezeu şi a Naturii (2) na- 
ţiunile mari ca şi naţiunile mici au propriul lor destin, de împli- 
nit, în istorie, - toate trebuie să contribuie, respectîndu-se fie- 
căreia rostul şi drepturile, la această reconstrucţie de pace şi de 
ordine, fără de care haosul va cuprinde lumea"... 

De ce este nevoie ca aceste cuvinte - sincere 
şi cinstite - să vină, tocmai într-o vreme, cînd sovieticii sînt pe 
Nistru, cînd nemţii se prăbuşesc, şi cînd păcatele "aliaţilor" noş- 
tri, păcatele împotriva "bătrânei insule de civilizaţie, Europa", 
apasă nedrept, dar greu, asupra noastră? 


1) 


Citesc cartea lui Walter Lippman ; adusă din 
Angilia, de un prieten, carte care a stîrnit numaidecît o mare viîlvă 
in ţările anglo-saxone, 

Ca şi Carr, Lippman împarte Europa, Siguranţa 
şi pacea lumii de mîine atîrnă de o alianţă statornică între cele 
trei Mari Puteri victorioase, Statele Unite, Anglia, Rusia, fiindcă 
pacea nu mai poate fi lăsată în seama unui echilibru de forţe, ca pe 
vechea vreme, Pe cînd însă alianţa cu Rusia se va încheia conform 
formelor obişnuite, alianţa cu Anglia va da naştere unui "sistem po- 
litic”, - cuprinzînd toate statele din jurul Oceanului Atlantic, 
având acelaşi interes de a păstra între ele raporturi statornice de 
înţelegere şi de paşnică convieţuire. Va lua astfel naştere "Comu- 
nitatea Atlantică", în care vor intra, pe lîngă statele anglo-saxone; 
statele scandinave, Belgia, Olanda şi trei ţări latine: Franţa, Spa- 
nia şi Portugalia. "Oceanul Atlantic nu este un hotar între Europa 
şi America; e o mare interioară a unei comunităţi de naţiuni aliate, 
legate între ele prin nevoi geografice, istorice şi de viață". 

Este ideea amicului Pirenne. Dar, pe cînd is- 
toricul belgian deduce necesitatea acestei comunităţi din dezvol- 
tarea firească "a marilor curente ale istoriei", (scormonind prin 
amintirile antichităţii şi ale evului mediu spre a dovedi mersul 


omenirii către civilizaţii maritime), jurnalistul american ajunge 


m amanta aer 


Unite, apărută în anul 1943, la New-York, 

la aceleaşi concluzii, cercetînd problemele de apărare a si- 
guranței Statelor Unite: America are nevoie de, Imperiul Bri- 
tanic; siguranţa Angliei cere sprijinul Europei Occidentale; 
de aci, nevoia unui sistem de state, gravitînd în jurul axei 
Statelor Unite-Anglia, Ce se va întîmpla cu restul Europei? 
Lippman nu se sinchiseşte de Germania invinsă, 
Nu pomeneşte nici de statele din bazinul mediteranean, atit 
de depărtate de America, atît de necesare totuşi păcii şi 
siguranţei Marei Britanii. Il interesează însă Rusia, Este 
al treilea mare stat învingător, cea mai mare putere conti- 
nentală. Cu Rusia trebuie deci stabilite bune raporturi de 
aiianţă. Trebuie înlăturat tot ce ar putea despărți şi în- 
vrăjbi. Rusia şi "Comunitatea Atlantică”, - crede autorul - 
au acelaşi interes, ca pacea să dăinuiască pe continentul 
european, Această pace atîrnă însă de felul cum se va de- 
termina noua organizare a statelor limitrofe, “prin liber 
consimțămînt, sau prin presiune, prin dictat, sau prin vio- 
Jenţă diplomatică? Lippman nu se gîndeşte însă la liberul 
Rusiei”, In adevăr, el declară că “dacă în această regiune, 
aşezările teritoriale vor fi stabilite astfel încît să pro- 
voace conflicte adânci cu ceea ce Rusia socoteşte ca inte- 
resele ei vitale, atunci un nou război va fi de neinlăturat”, 
Concluzia firească - şi dreaptă, pînă aci, - este că aşeză- 
rile teritoriale, de-a lungul hotarului apusean al Rusiei, 
nu se pot hotărî decît cu consimţămîntui Rusiei, Statele 
anglo-saxone nu pot impune, nici apăra prin forţă asemenea 
aşeziri., în aceste regiuni, Prima consecinţă: nu mai este cu 
putinţă un cordon sanitar, (Foarte just!).A doua consecinţă: 
soarta ţărilor limitrofe depinde de bunul plac al Rusiei, 
Lippman nu 0 spune pe şleau, ci în mod indirect, Si act, ìn- 
tregul lui sistem se clatină, şi se dă peste cap, deoarece, 
problema, aşa cum o pune Lippman, răstoarnă toate temeliile 
“sigurantei” în lume: "Înseamnă oare aceasta că Polonia. 
statele dunărene şi Balcanii nu mai au nici o putinți de 
a-şi asigura independenţa, fiind osindite astfel să devină 
sateliții Rusiei sovietice, sau să se încorporeze în Uniunea 


Sovietică? Această chestiune nu poate primi, de pe acum, un 

răspuns categoric", (Aşadar Lippman recunoaşte că, după părerea sa, 
pacea lumii nu ar fi întru nimic amenințată, nici compromisă, dacă 
Rusia s-ar întinde pînă în centrul Europei, - adică pînă la hotarul 
"Comunităţii Atlantice”, Pacea nu poate fi, deci, ameninţată decît 
acolo unde încep interesele Americii!) 

Fireşte, Lippman nu ar dori o soluţie extremă, Ar 
fi fericit dacă Rusia ar fi modestă, Soluţia cea mai bună i se pare 
a fi o neutralizare politică a statelor limitrofe, (Ce o fi însem- 
nînd asta? Neutralizare diplomatică, adică interdicţia de a se lega 
de un bloc sau altul? Sau şi neutralizare militară, adică interdic- 
ţia de a se apăra?). In această privinţă, Lippman este mai generos 
decît Smuts, care a declarat că nu mai există neutralitate, (Adică: 
statele mici trebuie să se încorporeze într-una din cele trei Puteri 
mondiale), Pentru Lippman, neutralitatea înseamnă un adăpost legal, 
~ 0 stare ocrotită prin lege: "Legea, şi nu puterea, este apărătoa- 
rea statelor mici", Iată o prostie monumentală! Legea este apără- 
toarea păcii pentru toată lumea, pentru cei mari ca şi pentru cei 
mici, Nu poate exista o paşnică rînduială într-o lume unde cei mari 
sînt deasupra legii, iar cei mici supuşi unei legi pe care numai ei 
trebuie s-o respecte, nefiind destul de tari ca să facă altfel! 
(Ziariştii americani, făuritori de noi sisteme mondiale, nu ştiu 
nici ce e legea, nici ce e dreptul, şi mai puţin încă, ce este is- 
toria continentului european), Legea internaţională (care pînă acun, 
nu a fost legată prin sancţiuni precise) e cu atît mai folositoare, 
mai ocrotitoare a păcii şi a bunelor raporturi dintre state, cu cât 
e mai strîns legată de voinţa generală de a o respecta şi dea o 
apăra. A vorbi de lege internaţională, pentru a declara apoi voinţa 


lăsa aceste regiuni la voia arbitrarului, Lippman recunoaşte el în- 
suşi, nu fără o ciudată candoare, că "o bună aşezare a statelor 1i- 
nitrofe depinde de faptul dacă aceste state vor urma o politică de 

neutralitate, şi dacă Rusia va respecta şi sprijini această neutra- 
litate”, Se poate răspunde, de pe acum, că dacă neutralitatea, adică 
legea, adică existenţa statelor limitrofe nu va atîrna decît de bu- 
ul plac al Rusiei; dacă celelalte Mari Puteri vor afirma voinţa lor 


le a se dezinteresa de tot ce nu le atinge direct, de orice lege 

care nu le priveşte, de orice drept, care e străin de dreptul lor; 
într-un cuvânt: dacă pacea statelor limitrofe nu va fi integrată 
în spaţiul de drept al păcii indivizibile, - atunci Rusia nu ar 
mai fi Rusia (şi nu ar mai fi o Mare Putere!), dacă ar sta pe 
ginduri şi dacă nu ar anexa numaidecît regiunile pe care lumea an- 
glo-saxonă je-ar lăsa în vînt! 

A gindi "politic”, nu înseamnă a gîndi pe jumătate; iar 
faptul, de a nu duce un gînd pînă la capăt, nu înseamnă a fi abil 
sau realist, ci a fi pur şi simplu mărginit.” lar în domeniul po- 
liticii internaționale, cine este mărginit (oricare i-ar fi mo- 
tivele). este un foarte primejdios partener, deoarece orice sis- 
tem ar elabora este neisprăvit, şi orice pace ar rîndui . ar fi 
o pace grhioapâ, l 

Este in interesul general, - în interesul marilor ca şi 
al micilor Puteri. ca legea internațională să fie respectată de 
toată lumea. şi apărată de toată lumea, Cine admite două legi, 
una care trebuie respectată şi apărată, iar alta care poate fi 
facultativ respectată, şi care, în nici un caz, nu trebuie să 
fie apărată. - acela lasă ca arbitrarul şi dezordinea să se în- 
tindă în spaţiu, şi să compromită pacea, chiar în acea regiune 
pe care doreşte s-o mîntuiască, Pacea este indivizibilă ~ au 


1) (este unul din 


spus. cu crept cuvînt înţelepţii de la Geneva 
puținele lucruri înțelepte, pe care ei le-au formulat), şi eve- 
nimentele le-au dat dreptate. Acordurile de la München şi de la 
Moscova au ciopirţit în două şi chiar în mai multe felii. pacea 
continentului şi pacea lumii. Drept urmare, am avut războiul, la 
Apus și ia Rasarit, | 

Pentru a icşi din război, nu ne este îngăduit să propo- 
văduim "sisteme" care ne-au băgat în cl; nu putem încheia o pace 
pe falii felii "garantate" de o parte, şi negarantate, de alta, 


1) Aiuzia priveşte politica Litvinov-Titulescu, consacrată în 
schimbul de scrisori dintre aceşti doi miniștri de Externe, 
la Geneva. in 9 iunie 1934: ”,,.. naţiunile noastre vor con- 
tinua sä coopereze, pentru cel mai mare bine reciproc al lor, 
Ja menținerea picii lumii”; cum şi Pactul Briand-Kellogg.din 
1928. Pactul Saavedra-Lamas , din 1933. etc. toate afirmând 
indivizibilitetea păcii, l . i i it, 

“Ar însemna să statornicim pe continent, şi în lume, un regim de 
tulburări, de nedreptăți, de nepotriviri, de un cumplit şi primej- 
dios dezechilibru. Lippman a înțeles, - şi acesta e mare lucru pen- 
tru un american, şi anume că interesele Statelor Unite se întind 
dincolo de Oceanul Atlantic, ajung pînă la ţărmul apusean al vechiu- 
lui continent, şi se confundă (în parte, nu în totul!) cu intere- 
sele "democraţiilor apusene", Drept consecinţă,. Lippman admite un 
sistem de apărare comună în cuprinsul acestei întinse regiuni: Co- 
munitatea Atlanticului. Ii cerem o nouă sforţare de gîndire, spre 
a-şi da seama, că o Putere cu cît e mai mare, cu atît mai mult are 
nevoie ca pacea să fie respectată şi apărată, chiar dincolo de ho- 
tarul intereselor ei directe; ea are deci interesul ca această a- 
părare să fie constantă şi efectivă, şi să participe la organizarea 
unui sistem de siguranţă colectivă, Acest interes îi dă dreptul, şi 
îi impune datoria să vegheze asupra păcii universale, (La confe- 
rinţa de la Teheran, s-a vorbit de răspunderea Marilor Puteri, ca 
să vegheze la menţinerea păcii. Această formulă întăreşte deplin 
teza _mea:- răspunderea Marilor Puteri, cum foarte bine s-a stabilit 
la Teheran, nu e parţială, regională, ci colectivă şi universală. 
Din păcate, "doctrinarii"” încep, de pe acum, să-şi strice ceea ce 
au pus la cale - cu o intuiţie, care, de această dată, nu-i înşeală-. 


| Să ieşim din teorie. Ce se va întîmpla la pace (sau 
la armistițiu)? Marile Puteri vor încerca să statornicească noile 
hotare, la Răsărit. Nu o vor face împotriva Rusiei (ar fi o nebu- 
nie şi o imposibilitate), nici în afară de Rusia, (că nu mai sînten 
în 1918!), ci în deplină înţelegere cu Rusia. Statele limitrofe se 
pot deci aştepta încă de pe acum, la condiţii teritoriale care le 
vor părea grele. Asta nu înseamnă însă că Rusia va putea hotărî 
graniţele care îi convin ei, - şi numai ei, Există anumite elemente 
de drept, istorice, de interes general ce vor trebui ţinute în 
seamă, In cazul cel mai bun (şi eu cred că acest caz se poate în- 
timpla), Rusia va da pildă de moderaţiune şi îşi va limita preten- 
țiile de bunăvoie pentru a nu strînge, contra ei, o coaliţie a 
fricii, Este cu putinţă însă ca ceilalţi Aliați să fie nevoiţi, să 
intervină, pentru a apăra şi recomanda soluţii drepte şi măsurate, 
(Principiul hotărîrilor tripartite a fost admis la Moscova, ca şi 

la Teheran, şi acest principiu cuminte, pentru noi atît de priel- 
nic, a fost sprijinit, cu toată stăruința, chiar de ruşi), 

Recomandaţiile Aliaților nu vor fi impuse cu 
"forţa?, Dar există, în afară de forța brutală, anumite argumen- 
te de presiune, de care puteri întinse, bogate şi mari, ta puteri- 
le anglo-saxone, se pot folosi cu succes, Asemenea argumente vor 
fi cu atît mai "convingătoare", cu cît vor sprijini pretenţii mai 
drepte. Cînd o singură Putere îşi face dreptate, dreptatea este 
mai totdeauna strîmbă; când o aşezare politică rezultă din înţe- 
legerea mai multor Puteri, (dintr-o înțelegere, nu dintr-o împăr- 
țeală) atunci, adevărata dreptate are sorţi de izbiîndă, Noua aşe- 
zare, o dată statornicită, legea o cuprinde, o acoperă, o apără, 
In cuprinsul acestei legi şi sub oblăduirea ei. statele cele mai 
depărtate ajung să fie vecine şi solidare. Se dezvoltă o comuni- 
tate a legalităţii, tot atît de însemnată, ca acea comunitate 
economică şi politică, întinsă peste Atlantic, Stirbirea dreptu- 
rilor Cehoslovaciei a răsturnat întregul regim european, şi a 
atras pînă la urmă, în vîltoare, pe americanii din Texas şi din 
California. Cum poate vorbi Lippman de un regim al statelor 
dunărene și balcanice, care să fie doar facultativ respectat? 
Respectat, sau nu? Cum"nu" ? Este vorba de a face pace, sau de j 
a reîncepe totul, de la început? Comunitatea legalității e mai 
puternică decît toate celelalte comunităţi, fiindcă de ea atîr- 
nă viaţa sau moartea milioanelor de fâpturi omeneşti... 

S-ar putea, la nevoie, închipui două lumi deo- 
sebite: una apuseană, apărată de lege, - alta răsăriteană, lä- 
sată bunului plac, dacă prin mijlocul vechiului continent s-ar 
întinde o prăpastie adâncă, şi de netrecut, Această prapastie 
nu există însă decit în închipuirea unor teoreticieni, De în- 
dată ce viaţa va prinde, din nou, - curentele comune de gin- 
duri, de simtire. de viaţă, vor străbate continentul. de la un 
capăt la celălalt, Mîntuită de poftele hegemoniei germane, care 
a rupt-o în bucăți, Europa îşi va regăsi, printre ruine, rostu- 
rile ei comune, Cine ştie dacă unitatea politică a continentu- 
lui nu se va impune mai uşor, mai curind. mai firesc, decit ce- 


- Ri 4 x i a - p stiu 
leJalte comunități, întinse şi încă atît de disparate, - 

pe care şi le închipuie domnii Lippman, Pirenne (şi acum în urmă 
van Kieffen, primul ministru olandez)? Nu înseamnă oare şi conti- 
nentul european un principiu unitar de siguranță? Si posibilitatea 
de a dezvolta o civilizație comună? Teoriile asupra ruperii în 
aouă, a Europei, (fie ele "economice", ca cele ale lui Carr, "po- 
litice ca ale lui Lippman, sau "istorice" ca ale amicului 
Pirenne), sînt toate determinate de războiul actual, Ura impotri- 
va Germaniei naziste - ură adîncă, stăruitoare şi îndreptățită - 
impinge pe toți aceşti gînditori spre elaborarea unor noi comuni- 
tāți. Europa a mai trecut însă prin asemenea clipe, şi nu s-a rupt. 
A fost o fericire pentru lumea întreagă că nu s-a rupt. Işi închi- 
"puie cineva ce ar putea fi pacea de mîine, - şi soarta lumii, - 
dacă nu ar mai exista trăsătura de unire firească între “civiliza- 
ţia americană” şi "civilizația sovietică", - adică vechea, încerca- 
ta şi nepieritoarea civilizaţie europeană? Dacă peste neutralitatea 
care nu trebuie respectată, (şi care nu va fi respectată!), a state- 
-ïor limitrofe şi peste Germania desfiinţată, zdreanţă aruncată în 
şanţul care desparte Apusul de Răsărit, - puternica Rusie va căuta 
să ajungă în atingere cu faimoasa Comunitate Atlantică? Si dacă 
Rusia, care va reprezenta atunci singură şi exclusiv continentul,- 
adică pămîntul Europei adăugat pămînturilor Asiei, - va tinde cu 
masa ei uriaşă spre țărmurile Atlanticului, strivind micile demo- 
craţii de pe țărm, - cum tinde să strivească azi "democraţiile" 
baltice, pentru a ieşi la Marea Baltică? 

Europa, de nu ar mai fi atunci, ea ar trebui 
totuşi inventată, spre a salva armonia lumii pe care teoreticienii 
apuseni ar dori s-o prindă în colţul lor, şi numai al lor, din 


spaţiul Atlantic, 


Teoriile noi au un sâmbure de adevăr, Păca- 
tul. lor rezidă în faptul că sînt excesive; nefiind gîndite pînă la 
capăt, autorii lor sînt atraşi spre soluţii care trec dincolo de 
țelul ce trebuie atins, . 
Este de netăgăduit că, între statele atlan- 
tice de pe un țărm al Oceanului, şi de pe celălalt țărm, s-au dez- 
voltat - în cursul acestui război, ~ legături de colaborare, de 
prietenie, de solidaritate, care vor dăinui (să sperăm!) şi după 


pace, Aceste legături vor întări, în primul rînd, situaţia şi si- 

guranta ţărilor apusene de pe continent; ele vor slugi, însă 
întreguiui continent, (nu este, oare, Europa întreagă, - în 
ciuda teoriilor lui Pirenne, - o peninsulă înfipta în 
Atlantic?), şi trebuie să ducă la dezvoltarea unui sistem de 
siguranță colectivă pe întregul continent, De altă parte, este 
limpede că nu va mai putea exista un *cordon sanitar” împo- 
triva Rusiei, Ţările limitrofe trebuie să stabilească un con- 
tact direct, statornic şi cît mai bun cu Rusia: este în inte- 
resul fiecărui stat limitrof de a dovedi cît mai multă tnte- 
legere şi bunăvoință în cercetarea şi desluşirea problemelor 
ruseşti: Uniunea Sovietică este o foarte mare Putere şi tre- 
buie privită şi tratată ca atare, 

Rusia a dat ea însăşi a înţelege câ nu se 
mulţumeşte să întreţină raporturi de bună vecinăţate cu sta- 
tele limitrofe, ci vrea raporturi strînse şi o răspundere de 
mare Putere, cu toate Puterile de pe continent şi din lume, 
De pe acum Viîşinski, pînă mai ieri unul dintre îndrumătorii 
politicii sovietice, pune la cale treburile mediteraneene, 
şi rînduieşte soarta Italiei... 

Această pretenţie sovietică. îndreptătită 
prin rotul jucat de Rusia în acest război, vădeşie şi mai 
mult (şi întăreşte, în acelaşi timp) legătura care există în- 
tre toate statele continentale, în cuprinsul ordinei paşnice, 
care este pe cale de a fi înfăptuită. Ea exclude diferentie- 
rile pe care vor să le stabilească campionii Atlanticului, 

Raporturile strînse între America şi Apusul 
european, pe de o parte, - între statele limitrofe şi Rusia, 
pe de altă parte, - nu duc la acea cristalizare a lumii în 
două felii deosebite, prevăzută de teoreticieni (sau, dacă 
ar ajunge la acest rezultat, ar duce la noi războaie) - ci 
duc, dacă se dezvoltă în sensul păcii, spre o ordine unitară, 
în care Europa - închegată - poate sluji ca mijlocitor ac- 
tiv, conciliant şi plin de viață, între Apus şi Răsărit. 

Incă o dată, bărbaţii politici par să fi 
priceput problema în acest fel: ei au vorbit, Ja Teberan, de 


ordinea unitară, de răspunderea colectivă, şi de pacea in- 
Poe te te en a A E oa aaa i Ar T A PT A calca nec ci etala 
aivizibilă, (...) (Anumiți teoreticieni şi reprezentanti ai 


statelor mici apusene, stăruiesc, în schimb, în tălmăcirile 

lor subversive), 


In ce ne priveşte pe noi şi politica noas- 
tră românească, trebuie să tragem învăţămintele următoare din a- 
ceste ciocniri de idei (care vor mai dăinui, şi care pot ajunge 
la unele compromisuri). í 

l. Trebuie luptat pentru "ordinea unitară". 
(Nu este o sarcină politică, nici o propagandă curentă, ci o sar- 
cină de intelectuali cuminţi. Există oare?) 

2. Trebuie luat şi ţinut contactul cu orga- 
nele tripartite ale Aliaților. (Tendința de a sta de vorbă numai 
cu angio-saxonii e absurdă, şi poate fi fatală; contact tripartit, 
cu accentul pe ruşi). 

3. De raporturi strînse cu ruşii nu vom 
scăpa, Va trebui deci de mai înainte gîndit, cum ne vom situa fa- 
tā de aceste raporturi, Sînt unele metode de colaborare care tre- 
buiesc pregătite, altele respinse, din vreme. (Problemele însen- 
nates Gurile Dunării, - “regiunea” Mării Negre, aderarea la un 
pact colectiv, - model Beneş, care ar trebui apoi, să se întindă 


mai departe, spre occident), 


9 ianuarie 

Inaintarea lui Vatutin (care a pus în miş- 
care întregul front ucrainean) ridică problema hotarelor răsări- 
tene., Ruşii au pătruns în vechea Polonie: liberatori sau cuceri- 
tori? Polonezii cunosc pretenţiile sovietice (hotarele din 1939), 
şi dau comunicate în doi peri, 

Ruşii tac .şi înaintează, 

Câteodată însă le sare muştarul. Willkie- 
fostul contra-candidat al lui Roosevelt, a pomenit, într-un ar- 
ticol nevoia de a modera Rusia, "Pravda" s-a supărat şi a răs- 
puns, că statele baltice fac parte integrantă din Rusia(potrivit 
constituţiei sovietice, şi faimoaselor plebiscite), iar în ce pri- 
veşte Finlanda, statele dunărene şi cele balcanice, Uniunea So- 
vietică va şti să stabilească raporturi cu ele, fără ajutorul 
d-lui Willkie. Fără ajutorul american, dar cu concursul lor, De 
nu, la ce mai slujesc comisiile tripartite? Si ce caută 4,Vişinski 


la Alger, în afacerile italiene?. 

Americanii acceptă polemica la care îi pofteşte 
Pravda”, "New-York Herald Tribune” numeşte articolul din "Pravda" 
(prin care fusese atacat Willkie), ca o “dovadă de nebunie şi de 
ignoranță”, Si scrie mai departe: "E greu de spus ce este mai în- 
grijorător în articolul din "Pravda": pretenţia, că problemele 
baltice şi dunărene constituie o afacere internă a Sovietelor, 
(de fapt, "Pravda" a făcut o deosebire între problemele baltice - 
probleme interne, - şi problemele dunărene şi balcanice, pe care 
U.R.S,S. s-ar gîndi, să le dezlege prin raporturi directe cu sta- 
tele mărginaşe - şi fără concursul nimănui), sau ignorarea fla- 
grantă a simţămintelor lui Willkie şi a simţămîntului american, 
ca şi natura _ adevărată a problemelor delicate, ridicate de ches- 
tiunea poloneză”, Este de subînţeles că atît Willkie, cât şi pre- 
sa americană (mai ales "N.Y,lierald Tribune”, ziarul în care scrie 
Lippman, din 1931), au arătat făţiş multă simpatie şi înţelegere 
pentru U.R.S.S, In cartea lui Willkie "One worla"!?, apărută în 
cursul anului trecut, problemele "Aliaților noştri ruşi” sînt 
cercetate. cu cea mai mare bunăvoință, Totuşi "N.Y.Herald Tribune” 
găseşte că ar fi "o primejdioasă iluzie" de a crede că publicul 
american ar putea să se dezintereseze de felul cum vor fi dezle- 
gate problemele hotarelor orientale, Si ziarul adaugă: "Din fe- 
ricire, există bune motive de a crede că Stalin are vederi mai 
largi”, 

"New-York Times" scrie cu îngrijorare că pre- 
tentia sovieticilor de a hotări singuri asupra hotarelor răsări- 
tene, şi de a avea ultimul cuvînt cu privire la soarta statelor 
mici, vecine, înseamnă voința U.R.S.S. de a-şi întinde controlul 
"asupra_echilibrului_ de forțe din Europa". 

Aceste rcacţiuni americane (provenind tocmai 
din cercurile cele mai binevoitoare faţă de U.R.S.S., sînt foar- 
te interesante. Ble arată că, în ciuda unor teorii încurcate şi 
echivoce, instinctul politic american reacţionează cum trebuie: 
interesele Americii sînt pretutindeni unde pacea trebuie să fie 


stabilită şi statornicită, Degeaba Statele elita, A Mitea se 


O a ce pam a emma e mere e emo e mam e 


3) "0 lume”, 

pra statelor de pe litoralul Atlanticului, dacă pînă în apropierea 
acestui litoral, ruşii ar putea întinde şi impune, în mod arbitrar, 
voința şi pretenţiile lor, Deci pretutindeni: principiul tripartit. 

(Această reacțiune ne poate fi utilă şi 
nouă; ea crează în lume opoziții şi contraponderi, care ne vor în- 
lesni să ne înţelegem cu ruşii, - fireşte, cu o condiţie; să ne 
străduim mai întîi să ne înţelegem bine cu ruşii, şi apoi să spri- 
jinim situaţia noastră astfel lămurită, pe o garanţie tripartită). 


Susceptibilitatea sovietică s-a manifestat 
şi prin alt semn care mă priveşte direct: radio Tiflis s-a plîns de 
mine: - "Gafencu, despre care credeam că ne-a înţeles, şi că ne este 
prieten, a trecut şi el de partea duşmanilor noştri, susţinînd în 
"Journal de Genève” teza falsă, că războiul se datorează politicii 
sovietice (Acordului: de la Moscova), atunci cînd toată lumea ştie 
că România ne-a atacat, fără nici un motiv..." 

Este obişnuita susceptibilitate sovietică 
(mărită încă prin suferinţele războiului şi emoţiile victoriei), ca- 
re nu admite nici o critică, nici o rezervă, şi care denunţă canduş- 
man” pe oricine, fie el chiar prieten, care îndrăzneşte să aibă o 


părere şi o judecată proprie, 


7 ianuarie 

Sîntem învitaţi la dejun, de Nubar Paşa. 
După prînz, o conversație însuflețită care se prelungeşte pînă la 
orele patru şi jumătate. 

Fiu şi nepot de prim ministru (faimosul 
Mebmed Ali Pagal) avea drept sfătuitor şi colaborator un Nubar 
Paşa), gazda noastră, coborîtor dintr-un neam de armeni iluştri, 
în slujba Egiptului, are pasiunea politicii, Din apartamentul 
său de hotel, unde stă închis din pricina unei boli cronice, Nubar 
urmăreşte evenimentele cu înfrigurare, judecîndu-le cu experienţa 
unui bărbat trăit în Occident, şi strîns legat sufleteşte, de 
Franţa, dar şi cu închipuirea vie a unui oriental. Urăşte Germa- 
nia şi fenomenul nazist, din cauza legăturilor sale cu Apusul; se 
teme de anglo-saxoni, pe care nu-i iubeşte, datorită tradiţiilor 
sale egiptene şi năzuinţelor de oriental, Armean ortodox, dornic 
să descopere o lumină care vine de la Răsărit, Nubar îşi îndreaptă 
1) Este vorba de reformatorul Egiptului, care a masacrat mamelucii 


din Cairo, în 1811, căruia i s-au recunoscut privilegii eredi- 
tare care favorizează şi pe Nubar. 


interesul şi simpataile către Rusia sovietică. De acolo, unde 

se făureşre aza o strălucită şi glorioasă victorie (cea mai 
desăvârşită victorie, pe care au dobîndit-o vreodată armatele 
ruseşti). va veni, pentru întreg Orientul, libertatea şi dreap- 
ta rânduială. Cu entuziasmul unui vizionar, dar şi cu argumente 
politice bine gîndite, Nubar îşi dezvoltă vederile lui: Pacea 
ivmii atîârnă de felul cum Rusia va izbuti să dezlege problemele 
ei politice. - probleme de viaţă care frămintă de veacuri uria- 
şul popor. Niciodată. Rusia nu a dobindit victorii mai mari, mai 
hotărâtoare. Gloria lui Stalin întrece gloria lui Petru cel Mare, 
întrece chiar isprăvile lui Suvorov şi Kutuzov, Nicicînd, prin 
urmare, poporul rus, nu a fost mai aproape de împlinirea ţeluri- 
ilor sale -~ atingerea tărmurilor mării libere, Rusia nu are ne- 
voie de pămint. nici de bogății, ea nu are nevoie să cucerească 
ținuturile, nici să asuptească popoare, Are însă, o nevoie impe- 
ricasă (ce nn poate fi refuzată unui popor de 120 milioane de 
ruşi, şi unui imperiu de 200 milioane iocuitori), de liberă res- 
piraţie la mare, Dacă va putea împlini acest ideal, Rusia nu va 
mai reprezenta o primejdie pentru nimeni, Ea se va putea dezvol- 
ta în pace. în cuprinsul unui spaţiu atît de întins şi pe un 
pămînt atit de rodnic, încît va putea fi generoasă şi ocrotitoa- 
re pentru toată lumea, Regimul ei politic, regim de prefaceri 
Văuntrice și de luptă de apărare din afară, va fi îndulcit, "u- 
manizat”, şi înălțat prin victorie; generozitatea firească a po- 
porului rus va putea în tot mai multă libertate, să dea roadele 
cele mar alese şi mai binefăcătoare, Dacă, în ciuda izbînzilor 
ei de Azi, Rusia nu-şi va putea atinge țelurile; dacă aliaţii 

ei fi vor tăia din nou drumul, - ca în decursul veacurilor tre- 
cute: dacii Anglia, îndeosebi, va interveni ca să-i închidă mă- 
rile: = atunci, Rusia victorioasă şi din nou desnădă jduită, va 
fi pentru intreaga lume, o uriaşe şi statornică primejdie. 
Pacea va fi șubredă, nesinceră, Moscova va căuta pretutindeni - 
şi va găsi? - Lovarâşi de zile rele, şi de gînduri rele: popoa- 
rele învinse şi râzvrătite, Coalitia ruso-germană nu va mai 
putea ti înlăturată, Popoarele vecine cu Rusia trebuie să pri- 
ceapă această "chemare? a uriagului imperiu de la Răsărit, Este 


a 7 


in interesul lor să înteloagă acest "curent istoric”, şi astfel 

„să nu se împotrivească lui, Ele trebuie să se apropie cu în- 
credere de ruşi, să manifeste simpatie pentru fenomenul istoric 
care este în plină dezvoltare, să-şi sprijine forţele pe această 
Putere, care are putinţa să le distrugă, dar nu are interesul să 
le asuprească, Dacă statele vecine "pricep", - atunci, o federaţie 
întinsă, slavo-ortodoxă (cuprinzînăd statele slave care nu sînt or- 
todoxe, şi pe cele ortodoxe care nu sînt slave) se poate întinde 
peste ţări şi mări, cuprinzând întreaga lume răsăriteană; federa- 
ție sprijinită pe puteri uriaşe şi înăuntrul căreia toate neamu- 
rile se vor putea dezvolta liber şi paşnic. (Nu va fi o extensiu- 
ne a Uniunii Sovietice, după normele constituţionale în vigoare, 
zi, în Rusia, ~ ci o nouă alcătuire, datorită victoriei, care va 

libera Rusia, şi va garanta siguranţa statelor din jurul ei). 

Țelurile Rusiei: Baltica, Golful Persic, Strimto- 


rile, (Nubar crede că ruşii vor cere garanţii efective pentru a 


putea închide Marea Neagră: zăvorul trebuie să fie în mîinile lor), 
Pentru realizarea acestui vis, Nubar atribuie României un rol de 
îndrumător, dat fiind că, dintre toate statele vecine, numai Ro- 
mânia, (spre deosebire de poloni şi de slavii din Sud), are o tra- 
diţie politică si bărbaţi politici de "clasă europeană", Nubar a 
cunoscut pe Take Ionescu, pe Titulescu, şi pe alţii. Formulează 
laude pentru bărbaţii şi femeile de elită ale României, iar despre 


mine: "Românul care pricepe cel mai bine problema rusească”, 


Prevederile lui Nubar se sprijină pe numeroase 
iluzii. Rusia nu a fost niciodată patria ocrotitoare şi generoasă 
a tuturor oropsiţilor, cum o vede bătrînul armean. lar Rusia so- 
vietică este departe de a fi pregătită să joace rolul unei uriaşe 
Elveţii, distribuind în jurul ei, fiecăruia după merit, iertarea, 
dreptatea şi libertatea. Multe capete vor trebui să cadă, la Răsă- 
rit, înainte ca marea comunitate slavo-ortodoxă să se poată cons- 
titui., De altă parte, necesităţile vitale ale imperiului sovietic,- 
aşa cum le vede Nubar, intră prea mult în atingere şi în conflict 
cu necesităţile vitale ale imperiului britanic (Strâmtorile, Golful 
Persic), pentru ca împlinirea tuturor "dreptelor" pretenţii sovice- 
tice să se poată realiza de la sine, fără grele ciocniri şi mari 


întârzieri, 

Nu e mai puțin adevărat că părerile lui Nubar (care 
vede multă lume, şi e bine informat), sînt interesante şi tre- 
buie reţinute, Ele sînt, în fond, o replică orientală la pla- 
nurije secidentale Smuts-Lipnman-Pirenne, Confederaţia slavo- 
ortodoxă este replica Comunităţii Atlantice. Este aceiaşi 
împărţire a continentului, văzută de un ortodox răsăritean, 
aşa cum, d? cealaltă parte a Europei, o văd atîţia teoreti- 
cieni apuseni, Ideea "marilor imperii", şi vai!, a marilor 
prăbuşirii premergătoare, este în mers. Bărbaţi, ce nu se cu- 
nose între ci. făuresc planuri 'complimentare, şi le susţin cu 
aceiaşi profetică însufleţire,. Nubar, dornic să aşeze soarta 
neamului armenesc sub ocrotirea unui uriaş imperiu, expune cu 
aceiaşi insufueţire. Federaţia Ortodoxă de mîine, cu care bel- 
sianul Pirenne (gîndindu-se ca şi el, înainte de toate, la 


tara sa). luptă pentru realizarea Comunităţii Atlantice, 


Răspund: problema rusească trebuie urmărită - de 
toate statele megieşe — cu interes şi cu simpatie. Poporul rus 
este un popor mare. el ne poate pune în faţa unor schimbări în- 
semnate şi îmbucurătoare,. A păstra faţă de el numai bănuieli şi 
dușmănie, ar fi primejdios şi n-ar fi cuminte. Un lucru este si- 
cur: “cordonul sanitar” nu va mai fi, şi nu trebuie să mai fie. 
Deci, va trebui să reluăm raporturi paşnice, probabil, mai strîn- 
se decit înainte, 

Pe de altă parte, va trebui să urmărim politica celor- 
ialte state învingătoare, Intre învingători, interesele sînt deo- 
sebite. eie vor putea fi potrivnice. Nu este bine să luăm partea 
nimanui: sintem slabi şi deochiaţi, Nu se cuvine, de asemeni. să 
ne gribim dispărând într-un bloc sau în altul. Să vedem mai în- 
tii cum se stabileşte echilibrul de forţe în lume. Dacă resta- 
bilirea acestui echilibru core integrarea noastră într-un bloc 
Por todox” = nu vom avea încotro. Dacă putem sluji la o soluție 
de conciliatiune şi de echilibru între cei puternici, ne rămâne 
timp så ne mait gindim, Poate că, din necesitatea unui echilibru 
de forte, se Vor ivi alte combinaţii, - 0 federaţie curopeană,de 
pilda, (în care ar intra şi statele germane, nu o Germanie uni- 
tară, de care se teme Nubar, tot atît de vîrtos ca si Pirenne) 


> 
şi în care, alături de Franța, de Spania şi de Italia, ar fi loc 

şi pentru noi, 

Deocamdată, teoreticienii discută despre rînduiala 
de mîine, sub înrîurirea victoriilor de la Răsărit, Mîine, oamenii 
politici vor avea de hotărît noile aşezări, avînd în vedere necesită- 
tile păcii, 

Datoria noastră, azi, este să vedem cum ieşim din 
război, Ne rămîne timp (şi nu trebuie, să ne lipsim, de pe acum, de 
folosirea acestui timp) ca să alegem, ~- dacă ne va fi dat de ales, - 
paşnica şi statornica noastră aşezare. 


8 ianuarie 

Stirile de pe frontul ucrainean, de la hotarul polon, 
pînă la cotul Niprului, sînt tot mai bune pentru ruşi, tot mai rele 
pentru nemți, tot mai îngrijorătoare pentru noi. La Sud, rezistenţa 
germană se fărîmă,. 
De Weck îmi scrie, din Bucureşti, (prin curierul di- 
plomatic elveţian) despre stările de la noi din ţară: "Aici, noi sîn- 
tem în aşteptarea marilor evenimente care se pregătesc. Cu toate că 
priceperea politică a guvernanţilor a realizat, în ultimele luni, 
simțitoare progrese, constat cu părere de rău că ei n-au înţeles 
încă (cel puţin aşa mi se pare) datele problemei ruseşti, a cărei 
rezolvare este totuşi mai urgentă decît oricând", 


9 ianuarie 

Știrile de pe frontul rusesc-ucrainean sînt catas- 
_trofale pentru nemți: în cotul Niprului, rezistenţa lor s-a prăbuşit, 
şi. înaintarea sovieticilor, peste Kirovograd (cucerit azi) spre Bug, 
nu mai poate fi oprită. inta acestei înaintări, vestesc agenţiile 
anglo-saxone, este România, 

Urmăresc cu inima sfîşiată desfăşurarea acestei dra- 
me pe care am presimţit-o de la începutul "victorioasei"” noastre 
ofensive, 

Nici o ştire de la Stanley; toate presiunile mele 
spre a căpăta un sprijin (absolut necesar) pentru a scăpa de aici, 
"imân zadarnice, "Problema e în studiu", - şi timpul trece, Nici o 
ştire, de asemeni, de la Maniu; am trimis un răvaş prin tînărul 


Manuilă, care a plecat ieri în ţară. (...) 

După masă, iau ceaiul la d.Reale,; (un refugiat ita- 
Lian, inteiectual antifascist, fost-bun prieten al lui Ferrero şi 
cu marchizul de Nobili, fruntaş al mişcării antifasciste în Elve- 
ţia, locuind la Lugano.) Amândoi sînt împotriva regelui şi a între- 
gii dinastii, şi sînt convinşi că Italia, se îndreaptă spre Repu- 
blică. Aceasta este nu numai părerea şi voința lui Sforza “şi a 
lui Benedetto Groce?), ci a tuturor partidelor politice italiene. 
După părerea interlocutorilor mei, nu ar fi însă oportun de a pro- 
clama numaidecit o republică; formele actuale trebuiesc păstrate 
pînă la pace: dinastia însă trebuie înlăturată, iar regența trebu- 
ie încredinţată unor reprezentanţi ai partidelor coalizate, Numai 
astfel s-ar putea evita frămîntări dintre cele mai grave,.(...) 


lo _ ianuarie 


Vızite: la Dulles (cam neliniştit de înaintarea so- 


vieticilor); la legația turcă, (ministrul e tulburat de zvonul că 


Menemencioglu ar fi fost înlocuit prin ambasadorul turc de la 
Londra). Ar fi semnul unei acțiuni iminente; la Sullivan, cu care 
ăm avut o lungă convorbire despre evenimente, despre scrisoare 
ta luat notă), despre conferințele radiofonice ale lui Steed, şi 
despre serviciul clandestin de avioane; la legația finlandeză, 
unde ministrul nu-mi restituie încă lucrarea pe care i-am împrumu- 
tat-0, de mult, dar îmi dă, în schimb, diferite ştiri din ţara lui, 
Ar reeşi, după spusele dui, că "opinia publică” nu acceptă capitu-/ 
larea fâră conditii, nici hotarele din 1940, - ci pune capul în 
nisip: nu da act de înfrînserea germană, ci vrea să lupte mai de- 
parte, Guvernul, care se gîndea la unele pertractări, a fost silit 
ah dea înapoi: - "Finlanda se îndîrjeşte", militarii mai cred în 
tinta de rezistență a Germanici. Numai industriaşii şi cercurile 
economice igi dau seama de inevitabila înfrîngere a Reich-ului, (...) 
ll ianuarie 


Serat la Schwarzenberg5), în cerc restrîns, In timpul 


1) Contele Sforza, fost ministru de Externe 
din epoca prelascostă, 
2) Filozof şi estetician italian, o=: 


5) Diplomat austriac, descendent al fostului cancelar Felix 


Schwarzenberg în 1818, care a restaurat autoritatea Habsburgilor 
subrezita de Revolutie, ? 


, în guvernele italiene 

seratei, se discută de actul din urmă al tragediei Ciano, Stirea 
executării tînărului fost ministru de Externe, a fost răspîndită 
pentru a doua oară. De data aceasta, ea pare să fie adevărată. Ju- 
decat împreună cu alți membri ai partidului fascist, în castelul de 
la Verona, Ciano a fost condamnat la moarte şi împuşcat, ieri, în 
zorii zilei. Tînărul şi atît de îndrăzneţul conte nu era simpatic 
pentru noi: purta vina Diktatului de la Viena. Judecata sumară la 
care a fost supus, şi imediata execuție care a urmat, aruncă însă o 
notă odioasă asupra regimului neofascist.O teroare răzbunătoare bîn- 
tuie în italia de Nord, unde apucăturile pătimaşe ale unui smintit 
ca Farinacci, şi socotelile criminale ale Gestapo-ului, influenţează 
şi îndrumează acţiunea aşa-zisei "cîrmuiri" fascisto-republicane, 
Vina pusă în sarcina fostului ministru de Externe şi a prietenilor 
säi (dintre care numai cinci au fost împuşcaţi, iar restul condam- 
naţi la moarte, s-au ascuns, au fugit, sau se găsesc în siguranţă) 
are un caracter exclusiv politic: este o crimă "împotriva Ducelui, 
- nu însă împotriva legilor fasciste, deoarece —- după aceste legi - 
membrii Marelui Consiliu puteau vota "potrivit conştiinţei lor”, 


Votînd în iulie anul trecut, moţiunea Grandi, fruntaşii fascişti au : 


ținut, să înfiereze noile obligaţii pe care Mussolini le luase faţă 
de Hitler, - obligaţii care aşezau, de fapt, Italia cu desăviîrşire 
sub dependenţa Reich-ului, A fost un vot pe care istoria îl va ra- 
tifica (fără a reabilita însă, pe votanţii fascişti, care abia atît 


de tîrziu s-au hotărît să apere independenţa şi suveranitatea Italiei). 


Indreptăţit din punct de vedere italian, votul a fost fatal pentru 
fascism,De la acest vot s-a tras moartea regimului care a aruncat 
Italia în război, şi în cele mai crunte înfrîngeri. Ce a mai rămas 
din acest regim încearcă acum să se răzbune, Nu mai poate însă în- 
drepta situaţia partidului, necum a ţării. Lichidează, prin împuş- 
care, tot ce mai poate fi lichidat. Impuşcăturile vor trece Brenner- 
ul, unde alt regim vinovat şi perimat aşteaptă ceasul lichidării. 
Pînă atunci, execuțiile de la Verona înverşunea- 
ză şi mai mult pe italieni împotriva nemților. lulit pînă ieri, 
bietul Ciano este pe cale de a ajunge în închipuirea aprinsă a com- 
patrioţilor săi, un erou şi o victimă în lupta pentru independenţă. 
A căzut deoarece "ştia prea multe”, şi pentru că s-a răzvrătit îm- 
potriva cotropitorilor, Convins pînă la capăt că gloanţele plutonului 


de execuţie erau umplute cel mult cu confeti, publicul italian va 
plinge pe venorul iubit de Tosca, şi care a plătit cu viaţa, par- 
viciparea lui la un complot uşuratic, uneiltirile diabolice ale 


contelui Scarpia. 


12 


cu 


Raporturile ruso-polone au intrat într-o fază nouă, 


ianuarie 


care poate fi hotărîtoare. Sovieticii, în sfîrşit, au vorbit. Si 
au vorbit destul de cuminte. Un comunicat oficial de la Moscova, 
după ce aminteşte că ţinuturile anexate de U.R,S.S. în 1939, cu- 
prindeauo covirşitoare majoritate de ruşi albi şi de ucraineni,- 
declară, totuşi, că hotarul din 1939 (hotar între Germania Mare 
şi Marea Rusie, potrivit Acordului de la Moscova), nu este”imua- 
bii”, ci poate ti modificat în favoarea Poloniei. Hotarul ar pu- 
tea trece - spune comunicatul sovietic - “aproximativ de-a lungul 
liniei Curzon), adoptată, în 1919, de Consiliul Suprem al Puteri- 
loz Aiaate”, Aşadar, un compromis întemeiat pe consideraţii et- 
nice (care par a fi destul de drepte), şi pe un act internaţional 
vainviind negocierile din 1919-1920 (care pomeneşte de Consiliul 
Suprem a) Puterilor Aliate, organ pe care Rusia sovietică nu l-a 
recunoscut pînă acum, niciodată), Este un efort de auto-limitare 
dan partea Uniunii Sovietice, deosebit de meritoriu, în aceste 
zale de euforie, pricinuită de victoriile din Ucraina; este o do- 
vadă die bunăvoință față de Aliați (care, poate, au negociat a- 
ceste concesii): şi este un gest de apropiere de Polonia de miine 
Comunicatul sovietic vorbeşte şi de aderarea Poloniei la pactul 
Benes, 

Este vorba, deci, de un hotar de compromis (cu fă- 
gáduiala unor largi compensații la Apus, pe socoteala Germanici), 
restabilireo unei Polonii puternice, pe temei de respect mutual 
fadacă de ne-amestec în treburile ei interne) şi o propunere de 


asociație in cuprinsul unui sistem politic defensiv mai întins 
"Intentțiile” par excelente, 


1; Lordul englez G.N.Curzon, (1859-] 925 A l 
| >j ici it TEHAS, care a fixat hotaru: 
oviegntal al Poionici Ă în 1919, ), ¿€ E L 

Sacrificiile teritoriale, pe care Polonia va 
trebui să le consimtă, se îndreptăţesc prin argumente de ordin 
etnic, întărite prin amintirea unor fapte ce în aceste ceasuri, 
au o deosebită greutate: "Succesele trupelor sovietice, lupta 
piină de abnegaţie dusă de armata rusă apropie înfrîngerea com- 
pletă a maşinii de război hitleriste şi liberarea Poloniei”(Este 
un incontestabil adevăr: fără victoria atît de scump plătită a 
SIE etate Polonia era sortită să rămînă un "guvernămînt 


err 3 l ; fe 
g man) le ua, 


In încheiere, comunicatul sovietic vesteşte 


general“ 


şovăielile guvernului polon: e o înştiinţare în stil bolşevic că 
guvernul polon trebuie să se grăbească, dacă vrea ca cineva să 
mai discute cu el. 

Ziarele engleze care publică acest comunicat 
observă că dacă se ajunge la o înţelegere între U.R.S.S, şi Polonia, 
rolul. Aliaților occidentali încetează, - şi raporturile între cele 
două Puteri vecine se vor restabili fără mijlocitori, şi cît mai 
direct, (Este teza rusească: cele mai bune înţelegeri între vecini 


se fac direct), (,..) 


14 ianuarie 

Ofensiva sovietică obţine noi succese în Polonia, 
unde frontul a depăşit 70 de km., înăuntrul fostului teritoriu po- 
lonez, (...) Lupta în jurul oraşului Viniţa, ~ una din cele mai gre- 
le, ce s-a dat pînă acum, pe frontul răsăritean, hotărăşte soarta 
României, (,..) 

Nemţii retrăgîndu-se nu spre Nord - pentru a ne 
elibera, - ci spre Sud, spre a ne lega şi mai strîns de soarta lor, 
şi încercînd să se oprească (după o luptă pustiitoare de “întir- 
ziere" a invaziei sovietice, în Basarabia şi Moldova - pe linia Car- 
paţilor şi pe vechiul hotar al Munteniei: Focşani - Nămoloasa - 


Galaţi, - este "soluția" de care mă temeam cel mai mult, 


Retragerea germană spre petrol şi Balcani, spul- 
hberă toate speranţele în putinţa unei desprinderii a României din 


laţul Germaniei. Opoziția care şovăie de atîta vreme, nu va mai pute? 


m. 


eat me amara 


1) “General. government » în limba engleză, în text, adică: sub ad- 
ministraţie germană, 

face nimic: vom sluji, fără voie, Germaniei drept bastion de apă- 
rare, - fără voie şi fără sorți de izbîndă sau de môîntuire: înfrân- 
gerea germană, înscrisă în timp, va fi cel mult întîrziată prin 
sacrificiul României. Vom fi distruşi, apărând o cauză compromiţă- 


toare şi compromisă, pe care nimeni şi nimic nu o va mai putea 


salva. 


Ungurii urmăresc cu interes înfrigurat, ultimile fa- 
ze ale războiului în Ucraina. Faptul că România nu s-a putut des- 
prinde din brațele Germaniei, devenind țelul spre care se îndreaptă 
acum ofensiva sovietică, stîrneşte la Budapesta (pe lîngă unele 
îngrijorări), nădejdea într-o "soluţie" pe placul maghiarilor. Pînă 
acum, vecinii noştri apuseni se temeau de o eventuală împăcare ro- 
mâno-sovietică, împăcare primejdioasă pentru poziţiile lor în Ardeal, 
De aceea, au încercat să "ia contactul" cu noi spre a stabili o ati- 
tudine comună faţă de ruşi şi faţă de nemți. (...) 

Azi, ungurii nu se mai tem de o înţelegere româno - 
sovietică, De aceea, se ţin în rezervă faţă de noi. Nu mai au ne- 
voie de nici un contact compromiţător. Megalomania şi "imperialis= 
mul lor de buzunar” se dau din nou pe faţă: de ce n-ar împărţi un- 
gurii ţinuturile româneşti, cu sovietele? 

Speranţa că ruşii ar putea fi opriţi în Carpaţi, - 
după ce ar înghiţi Moldova şi petrolul Munteniei - frământă închi- 
puirea maghiarilor. 

"Balcanii pentru sovietici, pînă la Carpaţi ! iar 
dincolo de Carpaţi, stăpîni pe toate ţinuturile ardeleneşti, Un- 
garia milenară!" 

lată de ce propaganda maghiară, chiar în ţările ne- 
utre, a luat o nouă înfăţişare: pînă acum în urmă, unele cercuri 
"diplomatice", urmărind o înţelegere cu noi, admiteau putinţa unei 
noi împărțiri a Transilvaniei, Pe sub mână, circulau însă planuri 
privitoare la un Ardeal "independenti, Azi, apar hărţi ale ţinutu- 
rilor dunărene, stăiruind asupra însemnătăţii munţilor Carpaţi, - 
hotar natural care desparte două lumi, — linie ideală de împăcare 
între dreptele revendicări sovietice, şi tot atît de îndreptăţi- 


tele pretenţii maghiare! 

a e alia Această politică nu va putea aduce prea mul- 
te foloase Ungariei, Ungurii: sînt mult prea mititei ca să poată 
împărţi lumea, cu puternicii zilei, şi mult prea compromişi, ca 
să poată scăpa de răspunderi. Asupra lor, veghează de altfel, cu 
atît de metodica lui înverşunare,. bătrânul Beneş, 

Pentru noi însă, noua atitudine a maghiarilor 
măreşte şi mai mult primejdiile ce ne aşteaptă din partea ruşi- 
lor, Vecinii din Apus netezesc calea invaziei (şi a cuceririlor 
teritoriale) vecinilor din Răsărit, 


l Uneltirile. maghiare aduc apă la moara lui 
Beneş, Cehoslovacia nu mai duce grija ungurilor, Sprijinită pe 
pactul ei cu Moscova,.nu se mai teme de nimic, Ba mai mult: un- 
gurii care, pînă mai ieri, batjocoreau pe Beneş, îi caută acum 
prietenia. (Ungaria a dovedit cu prisosinţă îndeletnicirile ei 
diplomatice faţă de răposata Mica Inţelegere: a lovit mai întîi 
Cehoslovacia, căutînd să păstreze legături cu România şi lugo- 
slavia; a lovit apoi România, jurînd Iugoslaviei prietenie veş- 
nică, Apoi lucrurile s-au schimbat: prietenii sîrbi au fost mă- 
celăriţi; cu România, s-a căutat un contact prietenesc, - iar 
azi, mîntuirea se găseşte şi se caută la Praga). 

l Interesul pe care Ungurii îl poartă lui Beneş, 
întors proaspăt de la Moscova, ca şi noile planuri ce le nutresc 
cu privire la noi, dovedesc un lucru: U,.R.S.S. este privit, încă 
de pe acum, Ca un principiu, de rînduială nouă în Răsăritul euro- 
pean., Cine este bine. cu sovietele, -este bine văzut de vecini; 
cine este ameninţat de soviete, este gata să fie împărţit şi de 


alţii. . 


Goebbels .șcrie, scrie, scrie... Si este din 
ce în ce mai european: "Secolul XX este aşezat sub semnul alcătu- 
irii unei “Ordini Noi" în. Europa. Intrebarea ce se pune, este 
dacă Europa va ajunge la unitatea ei, prin forţe proprii, (ceea 
ce ar fi spre folosul:ei), sau dacă foloasele unităţii îi vor fi 
impuse, din afară, de către puteri inamice ale Europei..." 


Si aşa mai departe. 

Intrebarea îşi are rostul ei. Dar nu este bine pusă. 
Deoarece, atîta vreme cît forţele naziste se vor da drept "proprii- 
le forţe ale Europei", nimeni pe continent, - nici chiar o bună par- 
te din poporul german-nu va privi pe "cei din afară", ca inamicii 
Europei, 

Numai după ce Germania va fi liberată de nazism, şi 
va reintra în hotarele ei, Europa se va putea gîndi la rosturile 
ei fiindcă nazismul a fost şi este încă vrăjmaşul ideii europene. 
Izbînaa lui vremelnică a distrus Europa. Azi, Europa nu poate fi 
mîntuită decît prin moartea nazismului, 

Fireşte, "forţele din afară” nu sînt cea mai bună 
chezăşie de reîntregire europeană, Unele dintre ele, aţiţate de 
patimi deslănţuite şi răzbunătoare, vor întinde o umbră peste ve- 
chiul continent. A cui este însă vina? Cine a năvălit în Polonia, 

a lovit şi a umilit Franţa?; cine a încălcat ţările nordice?; cine 
a nimicit înţelegerea în Balcani? Este unul singur, şi acela a 
pierdut,pentru totdeauna, dreptul de a mai vorbi în numele Europei. 


15 ianuarie 

Guvernul polonez a răspuns. Este dornic să stea de 
vorbă, (Nu refuză deci propunerea sovietică, dar nici n-o acceptă 
în întregime, Tot ce acceptă - după cît se pare, - este ideea unui 
compromis), Discuţia nu trebuie să se ţină însă numai în doi. Tre- 
buie să participe la ea Anglia şi Statele Unite. 

Este un răspuns abil. Nu rupe punţile şi nu încalcă 

principiul sfînt al integrităţii teritoriale. Admite discuţia 


propusă de sovietici, dar cere o garanţie: participarea anglo - 
saxonilor la stabilirea noilor aşezări din Răsărit. Aceste "aşe- 


zári“ privesc nu numai noul hotar polono-sovietic, dar mai ales 
restabilirea statului polon în drepturile sale suverane. Spre a 
garanta această suveranitate (pe care sovieticii sînt gata s-o 
recunoască formal, dar pot fi ademeniţi s-o nesocotească în fapt), 
participarea la discuţie, a anglo-saxonilor, este necesară, 
Sovieticii nu pot refuza contrapropunerile polone, 
pentru două motive: l. Hi înşişi au recunoscut, la Moscova şi la 
Teheran, principiul tripartit, (Vîşinski la Alger şi la Neapole). 

2e Când au propus, drept bază de discuție, linia Curzon, ei înşişi 
„au reamintit că această linie fusese aprobată, în 1919, de Consi- 
„liul Suprem al Aliaților. (Au introdus deci, chiar ei,în discuție, 
un argument referitor la raportul care există între hotărârile 
Aliaților occidentali şi hotareie orientale), 

| Dacă discuţia între poloni şi sovietici începe 
pe aceste baze, şi dacă duce la un rezultat paşnic şi definitiv, 


(despre care am vorbit atît de des în cartea mea) va fi atunci pe 


cale de a fi statornicit, aşa cum trebuie, printr-o înţelegere 
generală care nu lasă loc_unor "zone de influenţă", nici unor ter- 


mijiocii. 


17 ianuarie | 
Europa şi iarăşi Europa! 

l Von Dietrich? face un turneu de conferințe în 
Franța, spre a convinge pe francezi să fie "buni europeni", (Cu 
alte metode, Gestapoul încearcă prin pivnițele înfundate de la 
Lyon, de la Grenoble şi de la Marsilia, să stimuleze zelul fran- 
cezilor recalcitranţi, - şi să-i convingă despre binefacerile unei 
civilizaţii europene, cum o înţeleg naziştii), 
ie Tot despre Europa, a vorbit la Praga - oraşul 
unde intelectualii cehi au fost sistematic nimiciți - Rosenberg, 
ilustrul ”gînditor" nazist, care se străduieşte de atîta amar de 
vreme, să înzestreze vechiul continent cu o filozofie nouă, rasis- 
tă şi păgână, - "Toţi germanii ~ a spus Rosenberg - şi toţi euro- 
penii au înţeles însemnătatea acestui ceas al destinului lor; pen- 
tru mântuirea libertăţilor nu este decît o soluţie: lupta fără 
cruţare împotriva tuturor duşmanilor continentului nostru mult iu- 
pita 

Si ce te faci, dacă totuşi, cehii striviţi de 
“fraţii” lor europeni nazişti, nu vor să înțeleagă, după cum nu 
pricep nici francezii, nici belgienii, nici scandinavii, nici sla- 
vii, că libertatea lor atârnă de triumful gîndirii păgâne a d-lui 
Rosenberg? 


19) Ministru de stat hitlerist, pentru problemele de presă şi pro- 
pagandă externă. 

Agenția Tass a fost autorizată, să răspundă notei 
cu formule diplomatice pe care 


guvernului polon, Si a răspuns, 
numai Agenția Tass ştie să le folosească: "In declarația poloneză, 


chestiunea recunoaşterii liniei Curzon, ca frontieră sovieto-polo- 
neză, este în întregime ocolită şi neluată în seamă, fapt care nu 
poate fi interpretat decît ca o renunțare la linia Curzon", 

Nu este adevărat, Acceptînd, să stea de vorbă, în 
urma propunerii guvernului sovietic, guvernul polon a acceptat im- 
plicit această propunere, (care pomenea de linia Curzon) drept ba- 
ză de discuţie. Intrucât sovieticii înşişi au admis, în propuneri- 
le lor, că chiar linia Curzon ar putea suferi unele modificări, 
polonezii ar fi făptuit o greşeală de neiertat, dacă s-ar fi ex- 
clus ei înşişi de la beneficiul acestei discuţii, acceptînăd pur şi 
Simplu linia Curzon, 

Reaua credinţă (şi supărarea) sovieticilor iese şi 
mai mult la iveală la punctul 2: "In ceea ce priveşte propunerea 
guvernului polonez, privind deschiderea unor negocieri oficiale, 
între el şi guvernul sovietic, acesta din urmă este de părere, că 
această propunere are ca scop de a induce în eroare opinia publică, 
dat fiind că este uşor de a înţelege că guvernul U.R.S.S. nu este 
gata de a intra în negocieri oficiale cu un guvern cu care rela- 
tiile diplomatice au fost rupte." (Si aci se reaminteşte jalnica 
istorie de la Katyn). 

Mai întîi, guvernul polonez de azi nu este acelaşi 
cu cel care a provocat nemulţumirile sovietice, de acum un an. Au 
schimbat, de atunci, primul ministru, ministrul de Externe, şi 
alţi miniştri. Si apoi, cum s-ar putea pune capăt neînţelegerii 
dintre cele două guverne, dacă nu prin mijlocirea negocierilor 
oficiale? Adevărul - îngrijorătorul adevăr -= pare a fi, că sovie- 
ticii nu consimt să discute problema hotarului polono-rus, fiind 
de faţă şi anglo-saxonii. Iată de ce au respins, cu atîta brutali- 
tate negocierile oficiale propuse de polonezi, invocînd cel din- 
tîi pretext de care au crezut că se pot lega. Si cum nu vor să 
pomencască numele Aliaților anglo-saxoni, au socotit abil, să re- 
cuze autoritatea guvernului polonez de la Londra, (guvern recunos- 
cut de Aliați, ~- şi legat de ei prin raporturi precise de alianţă): 

"După părerea cercurilor sovictice, împrejurările susmenționate 
demonstrează; încă o dată, că actualul guvern polonez nu doreşte 
să stabilească legături de bună vecinătate cu Uniunea Sovietică". 
Accentul trebuie 'pus pe cuvântul actual, Mos- 
cova pare să ştie, că în afară de guvernul polonez actual (spri- 
jinit de mişcarea de liberare a Poloniei de la Londra), s-ar pu- 
tea găsi şi alte'guverne poloneze, Desigur că U.R.S.S. are aseme- 
nea formaţii la îndemână, - guverne cu reşedinţa la Moscova, nu 
la Lonâra, şi care ar fi gata şi doritoare să se înţeleagă cu Uni- 
unea Sovietică direct, fără mijlocirea anglo-saxonilor. | 
Diferendul polono-sovietic ia, în urma comuni- 
catului Tass,: - un caracter cu atît mai internaţional, cu cît so- 
vieticii s-au străduit mai mult să-i păstreze un caracter regio- 
nal, În joc, sînt acum, nu numai raporturile ruso—polone, ci ra- 
porturile dintre U.R.S.S. şi celelalte Națiuni Unite. Răspunsul 
polonez fusese transmis prin d.Eden care îşi luase, astfel, (fi- 
reşte, nu numai de voie, dar şi de nevoie, neexistînd altă legă- 
tură între guvernul polon şi guvernul. sovietic), un rol şi o răs- 
pundere de mijlocitor. Este de presupus că d.Eden, slujină ca 
transmiţător al răspunsului polonez aprobase, în prealabil, cu- 
prinsul lui, cel puţin în ce priveşte propunerea de a atrage în 
discuţie pe anglo-saxoni, Replica sovietică, deşi nu pomeneşte de 
această din urmă propunere, o înlătură totuşi, implicit dar cate- 
goric. Guvernul sovietic vădeşte hotărîrea lui de a nu discuta pro- 
blema hotarului ruso-polon decît direct'cu Polonia, El respinge 
ideea. "negocierilor oficiale", sub cuvînt că nu are relaţii cu gu- 
vernul polonez; în realitate, fiindcă priri negocieri oficiale, gu- 
vernul polonez a înțeles o conferință în patru. Este acesta un re- 
fuz ce se adresează d-lui Eden. Si mai mult: Polonia cu care vrea 
sā stea de vorbă Kremlinul, nu este cea reprezentată printr-un gu- 
vern aşezat la Londra, şi sprijinit de Aliați, ci prin altfel de 
guvern, Are oare această replică sovietică valoarea unui principiu 
general, privind toate statele limitrofe, sau se mărgineşte numai 
la diferendul polono-sovietic? (S-ar putea susţine, la nevoie, că 
deoarece Polonia oficială e prietenă cu Aliaţii, şi are un di ferend 
cu sovieticii, aceştia ţin să rezolve diferentul direct; situaţia, 

nefiind la fel faţă de Ungaria, de Bulgaria şi de România, țări 
în război cu toți Aliații, - şi cu care Moscova nu ar putea în- 
cheia pace decât în cadrul unor negocieri de pace, generale). 

Se mai poate pune şi întrebarea dacă aluzia la gu- 
vernul polon actual înseamnă o dezavuare a oricărui guvern, cons- 
tituit de emigrația poloneză la Londra (şi deci, intenția de a nu 
trata decît cu un guvern polonez constituit la Moscova), sau dacă 
sovieticii s-ar învoi, la nevoie, să negocieze şi cu un guvern 
burghez, dacă ar dovedi sentimente mai prieteneşti față de Moscova, 

Răspunsul pe care ni-l va da, la aceste două între- 
bări, viitorul apropiat, interesează de foarte aproape țările li- 
mitrofe; de el atîrnă politica ce va trebui s-o urmăm față de 
U.R.S.S, . 
Ori cum ar fi, replica Moscovei deschide o controver- 
să cu Aliații. Ea vădeşte că principiul tripartit nu a fost sta- 
tornicit la Teheran, aşa cum se credea. Ce caută atunci,d.Vîginski 
la Alger şi la Neapole? De ce se amestecă rusul în treburile me- 
diteraneene, dacă englezii nu au dreptul să-şi apere prietenii lor 
polonezi? Este o problemă care va da de furcă diplomaților Aliați 
(şi care va fi exploatată, cu vîrf şi îndesat, de diplomații ger- 
mani). In ce ne priveşte, este bine că problema a fost pusă; ar 
fi şi mai bine dacă ar_fi gata rezolvată, cînd vom ajunge noi la_ 


ordinea zilei. 


istoria se repetă : La Congresul de la Viena, ţarul 
Alexandru care voia să rînduiască şi să libereze Europa, nu ad- 
mitea, ca Aliaţii săi să se amestece în planurile sale cu privire 
la Polonia. Problema Poloniei a format, şi atunci, mărul discor- 


diei între Aliați. 


Primesc vizita lui Aurelian, fostul nostru ministru 
la Sofia; îmi aduce veşti din ţară. Este optimist: crede că vom 
putea ajunge la 0 înţelegere cu Aliații. 


18 ianuarie 

lucrurile se complică. "Pravda" publică - de la co- 
respondentul ei din Cairo - o ştire, după care ar fi existat ne- 
gocieri de pace separată între Ribbentrop şi "două personalităţi 

S popa. 
r i 


britanice eminente", într-un oraş de pe coastă, "în Peninsula 
“Iberică '", "Pravda" adaugă: - "Se crede că această întîlnire nu 
a fost fără rezultat” 


E Radio Moscova a reprodus ştirea. 


Procedeul nu poate mira pe cine cunoaşte me- 

todele Moscovei, (In cartea mea, am scris un capitol întreg des- 
-pre “războiul comunicatelor"), dă | i 

Stirea publicată de "Pravda" este vădit falsă. 
(De altfel, englezii o desmint oficial şi oficios, categoric şi 
cu indignare). Dacă sovieticii ar fi avut asemenea bănuieli, ei 
ar fi încercat să obţină o lămurire pe cale diplomatică, Asemenea 

“probleme grave nu se aduc în discuţia publică, 

Este de netăgăduit, că "Pravda" a urmărit alt 
scop decît acela de a avea o dezminţire publică. A fost, din nou, 
o lovitură indirectă, - un atac îndreptat într-o parte, spre a 

"w. provoca reacţiunea în altă parte. | | 

Care poate fi scopul urmărit de sovietici? 

Pregătirea unei păci separate germano-sovietice? 
Este cea dintîi bănuială care vine în minte. In ce mă priveşte, nu 
cred ca sovieticii să dea la iveală, pe această cale, asemenea in- 
tenţii. 0 pace separată este un lucru foarte "delicat", dat fiind- 
că nemţii joacă pe două tablouri, şi pot oricînd schimba tabloul, 
de îndată ce se ivesc anumite bănuieli. l 

Cred mai degrabă că este vorba de o nouă mani- 

„festare de supărare, în urma incidentului polonez. Ruşii caută pri- 
cină d-lui Eden, pentru. că s-a băgat în chestia poloneză. Si po- 
trivit sistemului lor, inventează un lucru nou, neaşteptat, pentru 
a provoca anumite "explicații". Din păcate, acest "sistem" este 
foarte străin de mentalitatea britanică, şi ar putea pricinui cele 
mai adînci neînţelegeri. Raporturile ruso-anglo-saxone au intrat 


într-o criză care poate fi gravă. 


Criza vestită de ştirea că americanii şi-au ofe- 
rit mediaţiunea între sovietici şi polonezi (o telegramă, în acest 
sens, a sosit, azi dimineaţă, de la Washington), nu_o poate decît 


adînci şi mai _ mult, 

Se întîmplă între Aliați, un uimitor schimb de pro- 
cedee greşite, dovedind o completă neînțelegere reciprocă. Ruşii, 
spre a chema pe englezi la ordine, îi atacă în onoarea lor. 
(Stirea din "Pravda"). Americanii, nesocotind dorinţa Moscovei 
de a da aiferentului polonez un caracter regional, se bagă şi mai 
mult în sufletul lor. Supărările vor creşte şi de o parte, şi de 
alta. (Prilej minunat, pentru Ribbentrop, ca să încurce şi mai 


mult firele dintre Naţiunile Unite). 


Ar fi cu putinţă ca supărarea sovietelor să fie pri- 
cinuită şi de uimitoarea întîrziere în deschiderea .celui de-al 


doilea front, 


Răspunsul sovietic la nota poloneză (notă care stîr- 
nise atîtea speranţe în ţările anglo-saxone), urmat de ştirea din 
"Pravda", va provoca o vie tulburare în Anglia, şi mai ales, în 
America. In amîndouă aceste ţări, marele public entuziasmat de 
victoriile sovietice, era gata să facă un credit fără limită cu- 
minţeniei şi înţelepciunii lui Stalin. Cu atît mai puţin va putea 
înţelege tonul şi sensul celor din urmă comunicate sovietice, 

Nu doar că ar lipsi, în Occident, dorinţa de a pri- 
cepe Rusia, şi de a trece peste multe nepotriviri, spre a strînge 
legăturile cu ea. Este util, la începutul unei crize care ar pu- 
tea fi hotărâtoare pentru raporturile de viitor, între lumea 
anglo-saxonă şi U.R.S.S., să ne amintim concluziile lui Wendell 
Willkie, cu privire la Rusia, ("One Worlan)l); "Când mă voi în- 
toarce acasă, - scrie acela care va fi, poate mîine,. preşedintele 
Statelor Unite, -voi găsi o atitudine faţă de Rusia, alcătuită 
din admiraţie şi din teamă. Ce va face Rusia? Va încerca, la rîn- 
dul ei, să tulbure pacea? Va cere oare, la sfîrşitul războiului, 
condiţii care vor zădărnici orice străduinţă, de a aşeza Europa 
pe o cale dreaptă şi paşnică? Va căuta să infiltreze,în alte ţări, 
filozofia ci economică şi socială? Sincer vorbind. socotesc că 
nimeni nu cunoaşte răspunsul la aceste întrebări. Mă îndoiesc, 


chiar că Stalin ar fi în stare să dea vreun răspuns. De aceea 


1) Referinţa este cu privire la capitolele *“Aliata noastră. Rusia" 
şi. "Republica din lakutsk"”, din lucrarea citată 

nu voi îndrăzni, nici eu, să spun ce are de gînd să facă Rusia, 
Ţin însă sä lămuresc următoarele: Rusia cuprinde două sute de 
milioane de supuşa! > ea se întinde şi stăpîneşte cel mai. mare 
teritoriu din lume; ei au din belşug, aur, fier, cărbune, petrol, 
bogății, în cea mai mare parte neexploatate; datorită unor măsuri 
de igienă publică, poporul rus este unul dintre popoarele cele mai 
sănătoase de pe glob, şi trăieşte într-o climă care îl înviorează 
şi-l stimulează; în anii din urmă, o bună parte a acestui popor a 
învăţat carte, şi a dobîndit o pregătire tehnică; de sus pînă jos, 
de la fruntaş pînă la cel din urmă lucrător, ruşii ţin cu fanatism 
la Rusia, şi aşteaptă cu însufleţită încredere, împlinirea desti- 
nelor ei, In ce mă priveşte, nu pot răspunde la toate întrebările 
privind Rusia, dar ştiu un lucru: o asemenea putere, un asemenea 
popor nu pot fi ignorate, Nu putem avea faţă de Rusia purtarea 
-unei gospodine care, intrînd într-o băcănie, culege unele şi lasă 
altele, Adevărul este acesta: nu avem de ales în această problemă., 
Rusia este aşa cum este, De aceea, spun concetăţenilor mei: lucraţi 
tot mai strîns cu Rusia; învăţaţi ce puteţi de la ruşi şi lăsaţi-i 
să înveţe de la noi ... Industrializarea Rusiei va impune Americii 
un aport nelimitat, Ruşii au bogății naturale imense, de care avem 
nevoie, Ruşii sînt, ca şi noi, un popor voinic, îndrăzneţ, "direct" 
şi admiră tot ce e în America, în afară de sistemul capitalist, Si, 
dacă vorbim sincer, sînt unele lucruri, pe care le putem admira 
în Rusia: puterea ei,planurile ei întinse, energia şi dîrzenia vo- 
inţei ei, Nimeni nu este, ca mine, mai potrivnic doctrinei comunis- 
te, Dar lăsaţi-mă să vă spun încă o dată: cred în posibilitatea ca 
Rusia şi Statele Unite, - cele mai mari şi mai puternice ţări din 
lume să lucreze împreună pentru prosperitatea economică şi pentru 
pacea lumii". 

Walter Lippman, de asemeni, în lucrarea sa în- 
chinată politicii externe a Statelor Unite, cere şi prevede o cît 
măi strânsă colaborare între Rusia şi ,., Comunitatea Atlantică. 


Dat fiind această dorinţă (şi acest interes) de 
a stringe raporturile cu Rusia este deosebit de interesant, să ve- 
dem, acum, ~- faţă de supărătoarele manifestări ale susceptibilităţi! 


L) "Subjects", în limba engleză: cetăţeni. 


| 
| 
| 

sovietice, ca şi față de văditele dovezi de rea credință şi de rea 
voință - cum vor şti americanii să reacționeze, pentru ca atît de 
utila alianță să nu compromită principiile Chartei Atlanticului. 


(rex) 


l9 ianuarie 

In sfîrşit, la ora 4, primesc un cuvînt de la Maniu, 
Un cuvânt de îmbărbătare, nu de lămuriri, 

Manoliu a găsit pe Maniu sănătos, vioi, lucid, şi a 
avut cu el o foarte lungă convorbire, L-a pus în curent, cu ideile 
pe care i le-am expus, 

Maniu a voit să răspundă printr-o declaraţie menită 
să fie publicată în ziarele anglo-saxone. S-a răzgîndit apoi, în 
urma sosirii la Bucureşti a lui Himmler. S-a temut că vor fi agra- 


vate măsurile de control; Gestapoul e pretutindeni, 


Manoliu a venit deci cu mîinile” goale, dar cu un cate- 
goric mesaj verbal şi categoric Maniu şi-a exprimat încrederea de- 
plină în mine, şi a spus răspicat că mă socoteşte, drept reprezen- 
tantul lui în străinătate, rugînd în acelaşi timp, pe toţi românii 
din Elveţia să-mi dea ascultare şi tot concursul lor. 

Pe mine, Maniu ţine să mă încredinţeze, cu stăruinţă, 
de dragostea lui (cu toate micile "neînţelegeri" ce s-ar fi ivit 
între noi), şi mă roagă să lucrez pentru binele ţării, după cum 


îmi va dicta conştiinţa, ţinînd seama de trei principii, în care 
trebuie să fie încadrată întreaga activitate a românilor din stră- 


inătate:; 1. Nici o concesie cu privire la integritatea noastră te- 
ritorială;_2. Orînduirea în țară a unui regim de sinceră şi ade- 


vărată democrație, - în strînsă legătură cu vechii noştri Aliați; 
3. Raporturi de prietenie şi de foarte bună înțelegere cu ruşii. 


(Aceste trei principii dovedesc, la Maniu, un foarte 
robust optimism. Bătrânul mai crede în România Mare, sau cel pu- 
ţin, vrea să păstreze cît mai sus stindardul integrităţii, şi cît 
mai îndelungată vreme. A lăsat pe Manoliu să înţeleagă că nu tre- 
buie să renunţăm la nimic, deoarece chiar Aliaţii ne-ar fi sfă- 
tuit, să ne ținem dîrji. El, Maniu, ştie ce ştie, şi are legături 
care îi sînt de folos, şi de care ţine seama. In ce priveşte 
"democraţia" ,Manoliu l-a întrebat, dacă nu se teme că vremurile 

noi ne vor depăşi. Maniu a răspuns că-şi dă seama, că va exista 
un curent tot mai puternic spre extrema stingă, dar că este "pre- 
gătit” pentru această încercare, şi în calitatea lui de vechi lup- 
tător nu se teme de greutăți. In ce priveşte Rusia, împărtăşeşte 
părerea mea că trebuie neapărat să ne străduim spre a statornici 
raporturi cît mai directe şi cît mai bune cu statul vecin), 
Maniu. a fost deci foarte explicit în ceea ce 
priveşte “principiile” care îl călăuzesc, ca şi încrederea pe care 
o are în mine, Dar nu a spus nimic cu privire la intenţiile sale 
de viitor, nimic asupra planului său spre a putea ieşi din război, 
nimic despre acţiunea, pe care am putea-o urma în acelaşi timp, 
înlăuntrul şi în afara ţării. (A lăsat doar să se înţeleagă, că 
peste câteva săptămîni, se vor întîmpla lucruri hotăritoare_ pentru 


(4.3) Manoliu amar vizul:+pe Mihai. Popovici | 
„care a avut cuvinte foarte bune pentru mine, şi l-a sfătuit pe 
Manoliu să mă urmeze cu toată încrederea: apoi pe Ralea, care or- 
ganizează un partid de stînga, caută contactul cu sovieticii, tă- 
găduieşte lui Maniu putinţa de a mai cîrmui ţara, şi se plînge de 
mine, fiindcă nu-i dau nici o veste; pe Manoilescu, care l-a rugat 
să-mi reamintească felul atît de leal cu care s-a purtat faţă de 
mine (nu de dragul meu, ci de al ţării). La Bucureşti,enervare, în- 


trigurare, controlul polițienesc creşte, lumea aşteaptă o minune. 


Primesc pe Paillard care îmi spune că, prin 
replica lui, Stalin nu mai ridică problema hotarelor poloneze, ci 
însăşi problema independenței statului vecin, 

Atîta vreme cît Aliaţii nu vor debarca, ei nu 
vor putea vorbi de la egal la egal cu Stalin. Vor trebui să accepte 
capriciile lui şi să înghită cele mai amare hapuri, Stalin cere: 

o ordine generală în Europa, o zonă de influență la hotar; adică, 
control sovietic în Mediterana, dar nu control anglo-saxon la Ră- 


sărit, Si întinde coarda cu atît mai tare, cu cât tovarăgii săi 


n i manam et a aae e aa a. 


1) Fost vice-preşedinte al partidului naţional-ţărănesc, fost 
= ministru de finanțe şi de justiție. 

apuseni arată mai mult dorinţa lor de a nu o lăsa să se rupă. 
(Criza în sînul Națiunilor Unite e la ordinea zilei. Toate ra- 
dio-urile şi ziarele o pomenesc şi o tălmăcesc. Payot, cu care 


am avut o lungă convorbire la club, scrie un articol viu şi su- 


gestiv: Stalin nu este mulţumit), 


20 ianuarie 

(c...) Monty, consulul maghiar, vine să mă vadă, 
Este un bărbat inteligent, vioi - în curent cu problemele poli- 
tice, cu legături însemnate în cercurile conducătoare din Buda- 
pesta -, după cîte mi se spun. Imi expune teza maghiară, privind 
situaţia actuală din România. Ungurii sînt dornici, să scape de 
alianţa germană, să se apropie de Aliați; ar vrea să facă acest 
pas hotărîtor în înţelegere cu noi, dar nu au cu cine sta de 
vorbă, Guvernul român este legat de Berlin, - orice explicaţie 
cu el poate fi primejdioasă. Opoziția nu poate lua nici un anga- 
jament, deoarece deocamdată nu are nici o putere, Pe deasupra, 
este dominată de intransigenţa lui Maniu. (Contactul lui Banffy, 
cu MimonescuL nu a dus la nici un rezultat). Ce este de făcut? 

Răspund: dacă guvernul maghiar e de bună credinţă, 
(şi dacă-şi dovedeşte buna credinţă, aplicând imediat un regim 
omenesc românilor din Ardeal), este cu putinţă să se găsească 
un mijloc de a stabili raporturi mai strînse între Bucureşti şi 
Budapesta, raporturi pe care, în situaţia actuală, eu le soco- 
tesc folositoare, ba chiar necesare, în interesul ambelor state. 
A crede -cum s-ar părea, că cred unii - că nenorocirea unora 
poate aduce folos şi cîştig vecinilor, constituie o primejdioasă 
iluzie. Impărtăşim aceiaşi soartă, şi dacă nu ne ajutăm singuri, 
nimeni nu ne va ajuta. Victoria rusească nu înseamnă neapărat 
sfârşitul nostru, Trebuie să înţelegem fenomenul rus, In ce mă 
priveşte, cred în putinţa stabilirii unor raporturi paşnice cu 
Rusia; cred, de asemeni, în posibilitatea ca Rusia să se îngră- 
dească singură, spre a nu strânge împotriva ei o uriaşe coaliţie 


fault da uia dă | 
a fricii.Pentru aceasta însă nu trebuie, ca în faţa Rusiei, să se 


întindă o puzderie de state mici, adînc învrăjbite între elc: 
tentaţia pentru sovietici va fi prea mare, spre a nu se folosi 


de toate certurile vecinilor, Rusia pretinde că nu poate admite 


rr a a 


1) Fost prim-ministru național-ţărănist, în 1930 
de Externe; fost profesor universitar, la Bucureşti, 


Şi apoi ministru 

nici blocuri, nici federaţii, Este o interdicție care poate fi 
numai vremelnică, Văzând şi făcînd, Pînă la blocuri şi confe- 
derații (soluția zilei de mîine), trebuie să avem grija ca 

Rusia să nu găsească în fața ei o atît de grozavă neorînduială, 
încât să fie ispitită, să pună ordine după metodele ei, (Pome- 
nesc de proiectul unui Ardeal independent, proiect sprijinit de 
propaganda maghiară, Honty tăgăduieşte, Răspund că sînt mai multe 
feluri de propagandă maghiară: oficialii cer totul, oficioşii 
s-ar mulţumi dacă vecinii n-ar lua nimic; şi unii şi alţii în- 
treţin însă, o atmosferă tulbure, foarte primejdioasă pentru si- 
tuaţia întregului Bazin Dunărean). llonty mă asigură, că ungurii 
dovedesc bunăvoință, oprind orice polemici de presă. Românii, în 
schimb, sânt totdeauna gata de ceartă. Răspund că românii sînt cei 
nedreptăţiţi: trebuie să se găsească o cale spre a potoli nemul- 
țumirea lor, Nu spun mai mult. Honty va face el dacă socoteşte 
nimerit, pasul înainte de care este nevoie. Deocamdată raportul 

a fost stabilit, 


Stanley vine să-mi aducă răspunsul mult aşteptat. 
Este negativ, Englezii nu pot (sau nu vor?) să găsească un mijloc 
spre a mă scoate din Elveţia, 

(Acum zece zile, Stanley fusese însărcinat să 
mă întrebe dacă aş accepta să trec în Franţa, şi de acolo să fac 
un drum de 40 km. pe jos, pînă la un avion clandestin. Mi-a atras 
atenţia că această cale e foarte riscantă, Am răspuns da, fără 
nici o şovăire,. Iată acum, că nici acest mijloc nu mi se mai oferă. 
Se pare, că nemţii supraveghiază, cu tot mai multă străşnicie,gra- 
nita elveţiană). 

Londra ţine să-mi "mulţumească" pentru intenţiile 
mele; deocamdată, nu vede alt mijloc de a se folosi de bunăvoința 
mea decît rugîndu-mă să stărui pe lîngă cei din ţară, să accepte 
formula Aliaților, "capitulare fără condiţii”, 

Atrag atenţia lui Stanley, că acest răspuns este 
tîmpit, şi că nu se referă la mine. A fost dat, desigur, de cineva 
care nu este în curent cu legăturile pe care, de atîta vreme, le 
întreţin cu Sullivan şi cu Stanley însuşi. (Este o dovadă a dezor- 
dinei din serviciile externe ale amicilor de acolo). Stanley, care 

este un om foarte cumsecade, şi un suflet bun, - îmi spune că 
nici el nu pricepe acest răspuns, dar că se bucură, totuşi, de 
a şti că voi rămîne la Geneva; era foarte îngrijorat, fiindcă 
ştia că drumul pe sub sîrmele ghimpate din Franţa, este tot mai 
primejdios, 

Sînt mîhnit şi foarte tulburat. Imi dau seama, ce 
trebuie să fie legătura între Londra şi Maniu, dacă englezii nu 
sînt în stare să ţină o legătură continuă, şi sinceră cu mine. 
Formula absurdă "capitulare fără condiţii", care ne vine ori de 
cîte ori diplomaţia britanică are o problemă de deslegat, (azi în 
urma telegramelor din "Pravda", englezii par îngroziţi), dove- 
deşte o nemărginită lipsă de imaginaţie şi de abilitate. (Despre 
un plan chibzuit, spre a cîştiga, de partea lor, ţările limitrofe, 
nici vorbă!) 

Dacă aş fi undeva,în lume, de unde se poate vorbi 
tare, strădania mea ar fi de mare folos. Aci însă, de cîte ori mă 
cred mai aproape de un oarecare rezultat, mă pomenesc cu cîte o 
formulă care taie orice putinţă de înţelegere, 

Lipsa unui plan precis,privinăd statele limitrofe 
(şi teama de Rusia) reiese şi din conferinţa de la radio, ţinută, 
azi la ora 3, de bătrînul Steed. 

DBătrinul vorbeşte de România, nu fără simpatie; (are 
foarte hune cuvinte pentru vitejia armatelor române; aminteşte 
de Plevna, de Mărăşeşti, şi chiar de epopeea actuală a soldaţilor 
noştri), dar dovedeşte o desăvârşită necunoaştere a situaţiei, 
Pretinde din nou că, din ziua plecării din guvern a prietenului 
său Titulescu, regele Carol ar fi urmat o politică duşmănoasă 
faţă de Rusia, (Ceea ce nu este adevărat: nădă jduiesc, că din lu- 
crarea mea, pe care a citit-o şi a citat-o, se va convinge de 
adevăr), că această politică ar fi dus la conflictul actual,(!1) 
Cere şi el, o capitulare cît mai grabnică. Ne apără, în schimb, 
faţă de unguri, declarând că avem dreptate în chestiunea Ardea - 
lului, şi arătând că situaţia ţăranului român e mai bună decât 
aceea a ţăranului maghiar, datorită "reformei agrare împlinită 
de prietenul meu Titulescu", (sic!) 

so. FOX, coborînd din munţi pentru două zile, 
vine: să: mă vadă, Am o lungă convorbire cu el. 

„După părerea lui, nemulţumirea Moscovei este 
datorită faptului că ruşii cred că "răspunsul evaziv” al polo-: 
nezilor a fost inspirat; chiar de conducătorii britanici; Anglia 
nn poate încă să deschidă al doilea front (cum a făgăduit la Tehe- 
ran), şi ca să potolească nerăbdarea opiniei publice engleze d.Eden 
a voit să întreţină şi să agraveze neînţelegerea polono-sovietică, 
In urma fatalei reacţiuni pe care răspunsul polono-britanic trebu- 
ie, negreşit, să-l provoace la Moscova, guvernul britanic va putea 
susține că atita timp cât ruşii nu se vor potoli, nu este neapărat 
nevoie de a sacrifica soldaţi: britanici pe coasta Franţei, etc, 

Această "explicaţie" este, fireşte, trasă de 
păr, Nu este mai puţin adevărat, că supărarea lui Stalin se dato- 
reşte atît amînării celui de-al doilea front, cît şi prea văaitei 
înrîuriri a diplomaţiei britanice asupra notei poloneze, 

Atrag atenţia lui Fox că atitudinea Moscovei 
faţă de Polonia poate îngreuna mult străduinţele "rusofile" ale 
grupărilor de opoziţie din ţările limitrofe, Ce vrea Moscova? Să 
hotărască singură soarta ţărilor limitrofe? (Adică, să-şi atri- 
buie o zonă de influenţă la Răsărit - în ciuda faimoasei ordine 
generale, prevăzută la Teheran), Si mai vrea, să aibă în ţările 
limitrofe, numai. oameni de-ai săi în guvern? l 

Asemenea pretenții pot compromite, cu desă- 
vîrşire, străduinți atît de sincere şi 'de cinstite, ca de pildă 
ale mele. 

' Fox răspunde că chestia polonă este o chestie . 
"specială", Moscova ştie că în guvernul polonez de la Londra 
sînt inamici hotărîţi ai Sovietelor, (Sosnkovsky, de pildă),Cu 
asemenea oameni nu se poate ajunge la nici o înţelegere sinceră. 
Si Anglia face rău că-i sprijină, 

După cît ştie şi nădăjduieşte, Moscova nu ar 
avea nici 0 obiecţiune împotriva unui guvern naţional şi democrat 
în România; cum ar fi, de piidă, un guvern Maniu, Ceea ce sovie- 
ticii nu amit cu nici un chip, sînt echipele de oameni care şi-au 


dat totdeauna în vileag, simţămintele lor dușmănoase faţă de 


U.R.S.S. O pace sinceră nu poate fi încheiată cu asemenea oameni, 
După victoriile ei militare, Uniunea Sovietică a cîştigat, cel 
puțin, dreptul să-şi asigure liniştea de-a lungul hotarelor. 

Fox îmi vorbeşte apoi, despre cartea mea care l-a 
interesat "foarte mult” şi asupra căreia a scris vreo 15 pagini 
de note, ce îmi vor sosi în curînd. 

IL pun în curent cu sforţările mele, cu dorinţa 
mea de a şti ceva despre soarta ce se pregăteşte tării. Dat 
fiind nădejdile pe care opoziţia românească le pune în mine, se 
cuvine ca "informatorii” mei străini, să fie mai expliciţi şi 


mai precişi. 


22 ianuarie 

Propuneri de pace separată, Telegrama din "Pravda" 
a stârnit toate zvonurile despre o pace separată. Americanii 
dau în vileag propuneri nemţeşti privitoare la o pace în Apus, 
Numele lui von Papeh) joacă un rol deosebit: ambasadorul de la 
Ankara trece cînd drept omul englezilor, cînd drept omul Moscovei. 

O altă informaţie semnificativă: "Gazette de Lausanne" 
publică înştiinţarea unui Gauleiter german (Koth) către naziştii 
din regiunea lui: - "Fiihrer-ul este în primejdie, trebuie să ve- 
ghem asupra lui, Sînt unii militari care ar voi să-l ucidă, spre 
a impune în Germania un regim militar şi să trateze pacea cu 
Aliaţii”, . 

Este un semn al vremii: convingerea că situația de 
azi nu mai poate dăinui, şi că o schimbare hotărîtoare trebuie 
să intervină: a pătruns pînă şi în cele mai credincioase cercuri 
naziste. Schimbarea înscamnă însă înlăturarea lui Hitler (într- 
un fel sau altul). Fiihrer-ul e acela care ţine încă înnodate 
firele destinului, pe care lumea aşteaptă să le vadă dezlegate. 
Depăşit de evenimente, cl stă azi în calea vremii. Puterea ce o 
mai dă ţării sale, prin prezenţa lui la cârma statului, este o 
putere fatală, Ea întreţine, în rândurile adversarilor, teama şi 


PN SR IT LR CI SE Ea 


1) Fost cancelar al Reichului înainte d : , 
la Ankara, e de Hitler; fost ambasador 

ura care îi leagă laoialtă. Dacă, în situaţia ei disperată, Ger- 
mania mai rămâne tare”, este pierdută. Numai învinsă şi slabă 
Germania se mai poate salva, In calea ei, s-ar deschide adînci, 
ademenitoare posibilităţi diplomatice, i | 

Destinul Reichului şi destinul lui Hitler se 
bat azi, cap în cap. O simt adversarii lLăuntrici ai dictatorului, 
O simt şi prietenii săi, lată de ce naziştii strînge rîndurile: fie 
ce-o fi ci ţara, Stăpînul nu trebuie să cadă! (...) 


23 ianuarie 


———— met mem 


Anglo-americanii au debarcat la Sud. de Roma, în 

spatele liniilor germane, au izbutit, prin surprindere, şi folosin- 
du-se de învăţămintele dobîndite cu prilejul celorlalte debarcări, 

să “stabilească un cap-de pod. întins. şi solid, între Tibru şi fron- 

tul nemţesc.(...) 

-24 ianuarie 


op so e ee pui ai ete Date in ied 


_. Anglo-saxonii, debarcaţi la Nettuno, se întind 


"şi se întăresc, Ruşii înaintează în Nordul frontului, nemţii atacă 
la Sud în dreptul Viniţei, 
Seara, la noi la masă, Pilar... 


25_ ianuarie 

Din convorbirea avută cu Pilar (funcţionar însem- 
nat la Crucea Roşie gi, prieten intim cu Carl Burckhardt - deci, re- 
lativ bine informat) notez următoarele:: Pilar socoteşte că ruşii. 
sînt azi în culmea puterii, şi trăiesc zile de însufleţire şi de 
adevărată beţie a gloriei, De aceea, pretenţiile lor sînt atît de 
mari, Este--cel mai rău moment - pentru vecini - de a trata cu ruşii, 
şi de a stabili termeni definitivi de pace. Va veni un moment cînd 
negocierile vor fi mai uşoare, cînd avântul victorios va scădea, 
cînd va interveni oboseala, cînd uriaşele pierderi se vor resimţi, 
şi cînd opoziţia anglo-saxonă va creşte, iar echilibrul, astăzi 
rupt în favoarea ruşilor, se va restabili, De pe acum, opoziţia 
anglo-saxonă apare şi se dezvoltă, Telegrama din “Pravda”, atît de 
ofensatoare pentru Apuseni, a dat semnalul unei adevărate campanii 
în ziarele anglo-saxone, împotriva "telurilor nelimitate” ale Uniunii 


Sovietice. Campania se desfăşură în termeni măsuraţi, dar foarte 

hotărîţi, Multe ziare socotesc ca o datorie de onoare pentru 
Marea Britanie şi pentru Statele Unite, să se intereseze de ce 
se petrece la Răsărit, şi de felul cum se va statornici pacea, 
în acea regiune, Proporția de forţe între anglo-saxoni şi ruşi 
e pe cale de a se schimba: azi, cumpăna se apleacă de partea 
ruşilor, miine se va apleca de partea anglo-saxonilor. Cine 
poate aştepta ziua de mîine, e mîntuit. 

Pilar convine însă că vecinii trec prin clipe 
grele, şi că este nevoie să-şi asigure putinţa de a trăi pînă 
miine, Două momente trebuiesc avute în vedere: momentul de azi, 
acela al unui armistițiu apropiat, pentru care trebuie ţinut 
seama de puterea şi de pornirea ruşilor; şi momentul mai de- 
părtat, al negocierilor de pace, cînd statele limitrofe se vor 
putea aştepta la un sprijin efectiv, moral, politic (sprijinit 
pe forţa militară impunătoare, şi pe forţa financiaro-economică 
din ce în ce mai însemnată) din partea anglo-saxonilor., Impor- 
tant este deci de a cîştiga cît mai mult timp, folosind o poli- 
tică mlădioasă şi îndemînatică, Contact cu ruşii, dar nici o 


soluţie definitivă, 


26 ianuarie 

Kopetsky a primit, în sfîrşit, - şi a putut desci- 
fra pe îndelete - raportul Beneş. A primit, de asemeni, însărci- 
narea să mi-l comunice, Se execută numaidecât,. | 

Beneş a cercetat la Moscova, - în modul cel mai amă- 
nunţit - toate problemele europene, şi îndeosebi cele răsăritene. 
A primit asigurări categorice pentru refacerea Cehoslovaciei. 
U.R.S.S. îşi dă seama de interesul ce-l are de a avea un stat 
cehoslovac "naţional", puternic, trainic şi bine apărat. Moscova 
nu cunoaşte o problemă slovacă, Cehoslovacia reprezintă un tot, 

Moscova nu recunoaşte Acordul de la München. Va cere 
deci, înainte de toate, ca o condiţie de armistițiu, reintegrarea 
Cehoslovaciei în vechile ci hotare, - inclusiv ţara sudeţilor, 
teritoriile slovace ocupate de unguri, şi Rusia Subcarpatică, 
Numai după aceea se vor discuta hotarele cehoslovace, Pentru ca 
să fiec înlcsnită această discuţie, o parte din populaţia sudeţi- 
lor se va muta. (Beneş pregăteşte un plan în această privinţă). 


In orice caz, Rusia Subcarpatică va ţine de Cehoslovacia 

Madridul, şi ar mai fi înţeles că Antoneştii s-ar fi gîndit la 
această numire, în înţelegere cu nemţii, S-ar fi putut, astfel, 
stabili prin mine, - cine ştie, o legătură generală cu Apusul). 
Articolul meu din "Journal de Genève” a stricat însă această com- 
binaţie, Ică nu este de acord cu acest articol (am admis Rusia 
în Europa; - ce eroare!, ce erezie!), şi în orice caz, găseşte 
articolul prematur. Dovadă: s-au supărat nemţii, şi au protes- 
tat prin glasul lui Clodius!.,. S-au spulberat deci planurile 
oficiale cu privire la mine, Deocamdată, Ică nu se gîndeşte să 
negocieze, Ar fi, cel mult, gata să stea de vorbă cu anglo-saxo-— 
nii. Cu ruşii însă nici un contact, Rezistență pînă la ultimul 
om! Trebuie să pricepem cu toţii, - crede Ică, - că nu e nimic 
de făcut cu huşii, Nu spun ce vor, nu țin ce spun: sînt porniţi 
pe jaf, pe răzbunare, şi pe pustiire, Pe deasupra, vor comuniza- 
rea Orientului; un guvern “cumsecade”, nu poate sta de vorbă cu 
ei; dovadă: păţania polonezilor, a iugoslavilor, a grecilor, 

Această atitudine semeaţă nu se bizuie (după 
cum am priceput din alte informaţii culese de la Pella) pe con- 
vingerea, că nemții vor putea ţine linia Bugului; nici pe unele 
legături pe care le-ar fi putut stabili Creţeanu cu anglo-saxo-— 
nii. Nimeni nu mai are mare încredere în rezistenţa victorioasă 
a nemților; iar cu Aliaţii nu s-a stabilit, pînă acum, nici un 
contact serios. 

Creţeanu întreţine legături excelente cu tur- 
cii (şi pare convins, că turcii nu doresc să se mişte), dar nu 
pare să fi făcut multă treabă cu anglo-saxonii C...) 

In ţară, este o atmosferă de panică, între- 
ruptă din cînd în cînd de cîte un val trecător de optimism. Lumea 
care vrea să trăiască, aşteaptă o minune, 

Cu atît mai stranie pare “intransigenţa"” cla- 
selor conducătoare, (Pella crede că opoziţia "simte" la fel cu 
suvernul, în această privinţă) faţă de ruşi. Este ca şi cum groa- 
za de ruşi (în bună parte îndreptăţită) ar fi paralizat toate 
mijloacele de gîndire şi de acțiune. 

hăspund lui Pella, şi îl rog să transmită nu- 
maidecât părerea mea, mai departe, că sînt foarte mâhnit de tot 


ce-mi spune, 

E 


Faptul „că guvernul nu.mă poate folosi într-o misiu- 


ne oficială, nu are nici o importanţă. Nu aş fi acceptat, nicio- 


dată, 0 asmenea. misiune, Tot.ce este oficial azi, e compromis,. 
(aşa se explică greutăţile lui Creţeanu şi ale lui Pella însuşi, 
de a face ceva). M-am retras în Elveţia spre a sta deoparte, - 
şi pentru a interveni, dacă vreodată va fi nevoie, nu în numele 
regimului de azi, ci spre.a înlesni ţării trecerea spre un alt 
regim., | ct dn o Sas ! | 
EI Nu. aş putea sluji guvernul şi Tenu alt motiv: nu. 
„Văd lucrurile, aşa cum le vede el; ba dimpotrivă: socotesc. că 
„Punctul de vedere al, guvernului este cît se poate de greşit şi 
de primejdios. | S | i y 

- a Nu ne este îngăduit, „oricât de . mare ar fi teama de 
care am fi cuprinşi, să facem o deosebire între Aliați, întinzînd 
mîna către unii, şi sfidînd până la capăt pe ceilalţi. Cu atît 
mai mult, cu cât cei spre care întindem mîna sînt departe, iar 
„cei pe care îi sfidăm sînt la porţile noastre. Cu o asemenea 
atitudine, jenăm pe unii, şi întărităm şi mai grozav pe ceilalţi; 
adîncim. prăpastia spre care alunecă ţara. Nu cred că este nimerit, 
oricît de grea ar fi situaţia, să ridicăm braţele şi să ne predăm: 
~ nici faţă de unii, nici faţă de alţii, Este însă, nevoie de a 
şti ce vor unii, şi ce vor alţii. Jar dacă nu putem să ne învoim, 
cu ceea ce vor, trebuie să ne înţelegem - fără nici o deosebire. 
şi cu unii şi cu alţii, Intr-un cuvînt: contact, imediat contact, 
şi contact direct cu toţi, în primul rînd cu ruşii, Nu un contact 
oficial: nimeni nu s-ar învoi să stea de vorbă cu guvernul, sau 
çu reprezentanți ai guvernului; dar guvernul trebuie să priceapă 
acest lucru şi să înlesnească membrilor opoziţiei să poată stabi- 
li un contact absolut necesar cu Naţiunile Unite; (nu în Elveţia, 
ci oriunde mai departe), 

(...) Intârzierea ce se pune în a stabili un con- 


tact cu ruşii, ne poate .coșta teritorii întinse (Moldova, Dobro- 


gea) - şi pe deasupra, inde endenţa noastră politică, 


La rugămintea lui Pella, mă R să scriu cî- 
teva rânduri lui lcă, spre a-i lămuri şi personal aceste păreri, 
E greu, fireşte, de a convinge pe cineva, care poartă răspunderea 


dt 

războiului cu ruşii, că nu este altă mântuire, azi, decît o înţe- 
legere cu ruşii. Si totuşi, asta este situaţia. Sîntem alături de 
ruşi; vom rămîne alături de ei (dacă, Doamne fereşte, nu ne vor 
înghiţi!), trebuie să ne adaptănm la aceste realităţi. 


Cu privire la certurile dintre Apuseni şi ruşi 
(certuri în care ai noştri pun, fireşte, nădejăile lor) dezvolt 
lui Pella (ad usum delfinului Ică) teza mea: toate aceste certuri 
ne vor fi de folos odată, la încheierea păcii, cînd se va vorbi pe 
îndelete de hotare drepte, de echilibru european, de contraponderi, 
etc, Pînă atunci însă trebuie să trăim! Trebuie, deci, să cîştigăm 
timp şi putinţa de a supravieţui, dobîndind asigurările cuvenite 
de la cei care pot fi mîine în măsură, să ne ia, sau &ă ne lase 
viaţa. De contactul care se impune, să-l stabilim cu ruşii, nu a- 
tîrnă numaidecât statornicirea definitivă a hotarelor noastre. 
(Momentul ar fi rău ales de a începe acum, cînd ruşii sînt foarte 
tari, o asemenea discuţie. De altfel, aşa ceva nu este nici în pro- 
gramul Aliaților, care susţin că vor lăsa problema hotarelor în 
seama negocierilor de pace. Nu este mai puţin adevărat, că o destin- 
dere efectivă ce ar interveni imediat între ruşi şi noi, ar putea 
avea un efect prielnic, mai tîrziu, asupra negocierilor de pace). 
Ceea ce trebuie să lămurim acum faţă de ruşi, este poziţia noastră 
de viitor ~ adică voinţa şi putinţa noastră de a fi un element de 
pace, de înţelegere, de conciliaţiune, la hotarele împărăției so- 
vietice, (...) | 

Trăim azi clipele hotărîtoare cînd mai putem da 
ruşilor impresia (o impresie care pentru noi poate fi salvatoare!) 
că între imperiul sovietio şi statul român, toate punţile nu sînt 


rupte, şi că există mijloace de înțelegere şi de paşnică_ convieţui- 


re în viitor, 


Pilda Poloniei ne poate fi folositoare, dacă 
ştim să ne slujim de ea. Nu putem avea pretenţia să deschidem un 
nou caz polonez, — de a fi o "supra-Polonie”, adică, de a ne spri- 
jini pe anglo-saxoni, spre a ne impune ruşilor, 

Dacă polonezii, aliaţi cu Apusenii şi cu ruşii» 


nu au izbutit încercând o asemenea politică, nu putem cu atît mai 

mult noi, să izbutim noi, care sîntem în război şi cu Apusenii şi 
cu ruşii, Deocamdată, trebuie să ne străduim de a ne ajutora sin- 


guri, Pînă la pace, vom vedea, De acum, pînă atunci, orice atitu- 


dine de duşmănie înverşunată faţă de ruşi, ne poate fi fatală. 


(...) La Conferinţa de la Moscova, apoi la cea de 
la Teheran, s-a hotărât o nouă orînduire generală a lumii sub 
oblăduire tripartită. Este pentru noi, sistemul cel mai bun; dacă 
va triumfa la pace, atunci vom fi în cea mai prielnică situaţie, 
spre a ne putea apăra drepturile noastre. Se poate ca, pînă 
atunci, să triumfe şi alte idei: - în Apus, se discută, tot mai 
mult, despre o Comunitate Atlantică. Dacă o asemenea înjghebare 
se pune la cale, în Apus, e la mintea omului că Apusenii vor lăsa 
ruşilor, drept compensație, o cît mai întinsă zonă de influenţă, 
Se va realiza acea împărţire în zone de influenţă, de care mă tem 
atît de mult, Pînă acum, cercurile oficiale ale celor trei Națiuni 
Aliate s-au pronunţat împotriva împărţirii, şi pentru principiul 
tripartit, (Este şi firesc să fie aşa. Impărțirea e mai comodă, , 
dar duce la noi războaie. Principiul tripartit e mai greu de îm- 
plinit, dar este în măsură să asigure o pace statornică). In rea- 
litate însă, Naţiunile Unite au încercat să se strecoare printre 
principii: astfel U.R.S.S, vrea orînduire generală, în care să-şi 


poată spune cuvântul în toate problemele; de aceea, cere o Franţă 


puternică, independentă şi întinsă şi tot de aceea trimite pe 
Vîşinski la Alger şi la Bari, să se ocupe de rosturile Italiei şi 
ale Mediteranei. De altă parte, Anglia s-ar învoi uşor cu o confe- 
deraţie apuseană, sub tutelă britanică, (vezi:Smuts), dar nu are 
acelaşi interes, să lase Rusia să înghită Polonia, centrul Euro- 
pei, Balcanii, apoi să coboare spre Adriatica şi Marea Egee. 

Totuşi, ciocnirea de interese poate stîrni greutăţi 
în faţa cărora principiile se vor clătina. Se poate prevedea cazul, 
-cel mai nenorocit dintre toate! - cînd planul Carr, "planul celui 
mai mic efort" va triumfa, în ziua păcii. Ce ne facem atunci, dacă 
nu ne pregătim, de pe acum, să punem la cale un modus vivendi cu 
ruşii? 

(In ce mă priveşte, încerc prin toate slabele mele 


mijloace să lupt împotriva doctrinei Carr. Cartea mea duce o aprigă 

campanie împotriva acestei teorii şi sînt fericit, că bărbaţi, 
ca H.W. Steed, s-au făcut campionii acestei cărţi, în Anglia: 
e un mare punct cîştigat.) 

(c.o) Am servit toate aceste argumente - cu 
vîrf şi îndesat - prietenului Pella. Ce va alege din ele? Cum 
le va întrebuința? 


Vizită la Dulles, - Vizită la Sullivan. 


29 ianuarie 

Primesc din partea lui William Rappard, pro- 
fesor universitar, parlamentar, directorul Institutului Univer- 
sitar de Înalte Studii Internaţionale, - una din personalitățile 
cele mai însemnate de la Geneva, o elogioasă scrisoare cuprinzînd 
aprecieri asupra cărţii mele. 

go ianuarie 

De ziua mea onomastică, primesc cel mai frumos 
dar: două telegrame de la Londra, transmise de Kopetsky. Cea din- 
tîi formulată astfel: "Preşedintele Beneş către d.Iuliu Maniu, In 
timpul vizitei sale la Moscova, d.Beneş a stăruit pe lîngă guver- 
nul sovietic să aibă faţă de Ungaria aceeaşi atitudine ca şi gu- 
vernul cehoslovac, şi să admită principiul ca Transilvania să fie 


foarte severă în privinţa Ungariei. De altă parte, a.Beneş şi-a 
dat seama că guvernul de la Moscova socoteşte Bucovina de Nord şi 
Basarabia ca făcând parte din Uniunea Sovietică, Oamenii de stat 
sovietici se interesează mult de atitudinea şi activitatea d-lui 
Maniu şi a altor fruntaşi ai opoziţiei, împotriva mareşalului 
Antonescu, 

Uniunea Sovietică va avea, faţă de România, 
aceiaşi atitudine ca şi faţă de alte state, şi anume, ea nu doreş- 


te să se amestece în politica internă a României. Adaug (spune 
Beneş) că este ultimul moment pentru ca opoziţia românească să 

înceapă desfăşurarea unei activităţi ce va îngădui să demonstreze 
că opoziţia română participă activ la lupta împotriva Germaniei, 
şi că este gata să colaboreze, după război, nu numai cu Puterile 
Occidentale, ci deopotrivă, cu marea Putere Sovietică vecină, 
Pentru mine, (spune Beneş), nu este nici o îndoială, că o aseme- 
nea activitate va uşura enorm poziţia României, cu prilejul Con- 


ferinţei de Pace", 


(Repet: Kopetsky mi-a trimis acest text ca să-l trans- 
mit din partea d-lui Beneş, d-lui Maniu. E o confirmare a rapor- 
tului Beneş, la care se adaugă o părere ce ne priveşte, şi un sfat 
al preşedintelui cehoslovac către noi). 

A doua telegramă, mai puţin însemnată, este de la 


Tilea, 


l februarie 

Scriu o scrisoare "politică" şi politicoasă lui Mişu 
Antonescu: "Iubite domnule Antonescu, - dacă nu am răspuns în 
scris la scrisoarea pe care aţi binevoit să mi-i trimiteţi prin 
dl, Pella, aceasta se datoreşte unui simţămînt de rezervă şi con- 
vingerii că şi dvs, v-ar conveni mai bine, - în împrejurările 
actuale, - un răspuns cît mai amănunţit şi cît mai sincer, trans- 
mis verbal prin dl. Pella. Stiu acum că dl. Pella a avut prilejul 
să vă comunice părerile mele. Sînt convins că v-a împărtăşit şi 
bunele simţăminte, ca şi mulţunirile mele, pentru răvaşul pe care 
l-am primit. Ţin totuşi, să revin în scris - deoarece sînt asigu- 
rat că această cale este absolut sigură - asupra unora dintre ide- 
ile expuse d-lui Pelia, idei care, în zilele de azi, dobîndesc un 
contur cît mai precis, Mi-aţi vorbit cu multă dreptate de deose- 
bita însemnătate "europeană" pe care o au regiunile dintre Marea 
Baltică şi Marea Neagră, şi aţi exprimat credinţa că nici Europa, 
nici Marile Puteri Occidentale nu se pot dezinteresa de această 
barieră răsăriteană care apără continentul, Nu împărtăşesc întru 
totul optimismul dv, Fireşte, cred şi eu că problema păcii este 
în bună parte o problemă a echilibrului de forţe şi că oricine ar 


avea să statornicească acest echilibru, oricine ar avea să rîn- 

duiască pacea de mîine, va fi nevoit să ţină seama de menirea 
europeană a regiunii care a asigurat pînă acum echilibrul la 
Răsărit, Azi însă, sîntem încă departe de ziua păcii, ca şi de 
vremea când problemele de echilibru şi de interes general vor 
atrage şi reţine atenţia lumii. Sîntem în plin război: presiu- 
nile politice, marile mişcări militare, ca şi dezlănţuirea unor 
patimi învierşunate şi răzbunătoare, pot - dacă nu încercăm to- 
tui ca să le facem faţă, - să distrugă sau să compromită pe 
veci poziţiile ce ne sînt trebuincioase pentru a întemeia pe 
ele pacea noastră de mîine. In aceste zile de adâncă tulburare, 
nu numai Puterile Occidentale, dar nici chiar “Europa” (adică 
majoritatea covîrşitoare a vechiului continent) nu văd şi nu 
simt primejdia la Răsărit, - ci o simt şi o văd înlăuntrul con- 
tinentului, Oricine călătoreşte şi se informează, oricine cunoaş- 
te stările din Franţa şi Italia, din Belgia, Olanda, Norvegia, 
Polonia, Cehoslovacia, Balcani, din ţările neutre, - ba chiar 
din multe părţi ale Germaniei, = pricepe acest adevăr. Este un 
tapt de-o covîrşitoare însemnătate pentru orice socoteală poli- 
tică: nici un ajutor nu se poate aştepta din parteatEuropei”, 
Sînt, - este adevărat, - semne vădite că mul- 
tă lume de pe continent, şi chiar din imperiile anglo-saxone, 
începe să-şi dea seama de primejdia pe care o nestăvilită creş- 
tere a imperiului sovietic o poate reprezenta pentru toate ţă- 
rile mari şi mici dimprejur. Neînţelegerile, interesele opuse 
dintre Apuseni şi Răsăriteni se desenează şi se adîncesc; lumea 
începe a se gîndi la necesitatea unor Ycontra-ponderi"; se vor- 
beşte tot mai mult de rînduiaiă generală, de îngrădiri trebuin- 
cioase şi de echilibru. Toate aceste preocupări nu vor ieşi însă 
la suprafaţă şi nu vor înrîuri în mod hotărîtor mersul evenimen- 
telor, atîta vreme cît primejdia cea dintîi - cea mai apropiată 
şi deci cea mai temută - nu va fi înlăturată. Este un al doilea 
fapt care se impune oricărei pîndiri politice: Apusul nu va da 
nici un sprijin efectiv unei rezistenţe împotriva Rusiei, atita 
vreme cât o Germanie puternică va fi în picioare. Să examinăm 
acum, dintre toate ipotezele, singura care mă preocupă (nu mi. 
se cuvine să mă preocup de celelalte) - şi anume: victoria 


"Naţiunilor Unite”, Este ipoteza care ~ pe zi ce trece - poate fi 
tot mai greu trecută cu vederea. Ţara noastră va avea, în acest 
caz, de trecut prin două grele momente: unul, cînd victoria mili- 
tară a Aliaților va fi resimţită la hotarele şi apoi pe terito- 
riul ţării; şi al doilea, în ziua încă depărtată - o repet - a 
negocierilor de pace, Aceste momente sînt pentru noi deopotrivă 
de primejdioase: pînă în ziua păcii, se pot întîmpla multe; unii 
dintre Aliați vor obosi, alţii îşi vor putea strînge puterile şi 
valorifica rezervele; vom vedea răsărind principii de echitate, 
de “interes general", de echilibru. Vom putea atunci şi noi ple- 
da cu sorţi de izbîndă cauza ţării noastre; vom apăra drepturile, 
hotarele, poziţia şi misiunea europeană a României, (Sînt unii 
români din străinătate printre care cred că mă pot şi eu număra, 
care de pe acum s-au devotat acestei sarcini, în afară de orice 
ambiţii sau preocupări politice personale). 

| Momentul cel dintîi - cînd, şi dacă, se va împlini 
ne va pune însă la o mult mai grea încercare. El ne-ar putea sur- 
prinde, înainte ca egalitatea de forţe între Aliați să se fi sta- 
tornicit pe continent, înainte ca patimile să se fi potolit şi 
în asemenea împrejurări în care lămuririle se dau cu greu şi se 
ascultă şi mai greu. Urmările unei invazii străine (dacă nimic nu 
intervine "pentru a amortiza şocul") pot fi direct catastrofale; 
ele pot crea situaţii teritoriale şi politice iremediabile, şi ne 
pot exclude de mai înainte de la toate foloasele ce le-am putea 
aştepta de la o pace dreaptă. Problema capitală care ni se pune 
deci (în ipoteza de care mă ocup) este aceea dea cîştiga timp, 
- de a supravieţui victoriei militare a vecinilor noştri, de a 
feri ţara de consecinţele unei invazii duşmănoase şi răzbunătoare, 
Nu-mi îngădui să dau sfaturi, din afară, cu privire la măsurile 
ce trebuiesc avute în vederea acestei cumplite încercări, Mă voi 
mărgini să exprim nădejdea că tot ce va trebui făcut se va face 
pe temeiul unor lămuriri şi asigurări care pot şi trebuie să fie 
culese, cît mai neîntîrziat, Ţin doar - şi cu aceasta voi încheia 
această prea lungă scrisoare - să stărui asupra unui fapt care 
este în legătură cu tot ce am spus mai sus, Nu putem îndrepta 
întru nimic situaţia noastră (în ipoteza care mă preocupă şi în 

împrejurările de _ azi) dacă dăm în vileag deosebirea pe care o fa- 
cem între cele Trei Mari Puteri ale Naţiunilor Unite, Atâta vreme 
gât Scopul comun nu va fi atins, interesele opuse vor tulbura,car 
nu vor rupe alianța între Anglia, America şi Rusia, Este deci cu- 
minte şi politic să adoptăm aceiaşi atitudine faţă de cele Trei 
Mari Puteri Aliate. (Mai cu seamă, dat fiind că în ceea ce pri- 
veşte momentul numărul unu, puterea cea mai apropiată este singu- 
ra hotărîtoare), 

In aceiaşi ordine de idei, trebuie să ne ferim 
cu orice chip să înfăţişăm fiinţa şi independenţa țării noastre, 
ca fiind într-o poziţie tragică şi desăvirşită cu destinele impe- 
riului vecin, Dacă noi înşine tăgădnim putinta unei paşnice ve- 
cinătăţi de viitor, vecinii vor fi ispititi să se folosească de 
momentul numărul unu, pentru a ne siăbi în aşa fel, încît momentul 
numărul doi să nu ne mai poată aduce nici o îndreptare, O ţară 
mică nu trebuie să-şi aşeze nici menirea, nici principiile şi nici 
lozincile de viaţă de-a curmezişul vrenii, 

Ani de-a rîndul am fost “o stavilă“, "un zăgaz”, 
“o barieră", Vom fi "o trăsătură de unire”, "o soluție de conci- 
liaţiune", "punctul de greutate" într-un echilibru necesar. Prin- 
ezarea unor stări cumpănite, 
„ Am isprăvit, Este greu de 


cipal este să fim - şi să aşteptăm a 
chezăşii de libertate şi de siguranţ 
a cuprinde în patru pagini gîndurile care mă frământă (şi cu care 


Ş 
ă 


am umpiut caete întregi) ca şi îngrijorările care mă tulbură şi mă 
copleşesc, Veţi desluşi printre rînduri tot ce n-am putut însemna, 
Veţi înţelege că aceste pagini şi aceste ginduri mă poartă cu emo- 
tie spre tară, cu simpatie spre dv, care aveţi o tot mai grea sar- 
cină de împlinit, 

Cu simțămintele cele mai româneşti '- Gr,.Gafencu. 


Post _scriptum - Gândul care mă stăpîneşte de a pregăti din vreme 
(pentru cazul unei victorii aliate) o explicaţie cu vecinii; grija 
de a găsi posibilitatea unui "modus-vivendi” între ei şi noi; do- 
rinţa de a lămuri punctele comune care ne-au legat şi ne pot legă 
şi pe viitor de o politică de echilibru, de libertate şi de pace 


indivizibilă, (cum pretind că o vor urmări Naţiunile Unite) - m-au 

indemnat să scriu o lucrare istorică (pe care o corectez şi o mo- 
dific acum, şi din care vă voi trimite un exemplar de îndată ce 
ediţia definitivă va fi pusă la punct), şi să inspir mai multe. ar- 
ticole în presa elveţiană. Amicul nostru comun Pella mi-a spus că 
nu sînteţi deplin de acord cu articolul meu din "Journal de Genève". 
Socotesc că astăzi este un interes naţional ca să nu fim cu toţi 

de acord, şi să avem păreri deosebite; cu condiţia să fim sinceri 
în părerile noastre, să păstrăm unii pentru alții înţelegere şi 
stimă, şi să urmărim - fiecare potrivit îndemnurilor prevederii şi 
conştiinţei sale, - posibilităţile de mîntuire pentru ţara noastră, 
In ce mă priveşte, potrivit unei convingeri - de care am dat dova- 
dă prin atitudinea mea, la Externe, prin rapoartele mele de la 
Moscova, şi prin retragerea mea la Geneva, - nu mă preocupă decît 
împlinirea unei singure ipoteze: aceea de care am pomenit pe larg 
în această scrisoare, De aceea cred că pentru a apăra teritoriul, 


independenţa politică, şi însăşi existenţa statului nostru, nu 


este datorie mai imperioasă decât aceea de a lămuri de mai dinain- 
înţelegere, de convieţuire paşnică 
ei vecin de la Răsărit. Dacă vom 
care să ne ajute, cu atît mai bine. 


te posibilităţile de viaţă, de 
dintre România şi primejdiosul 


putea găsi, în afară, prieteni 
Azi, nu ne putem bizui pe nimeni: trebuie să ne ajutăm singuri, 
oricît de grea, de ingrată, de desnădăjduită ne-ar părea această 


sarcină, G.G.?, 


2 februarie 
(...) Un nou mesaj Beneş, de o deosebită importanţă. 


kopetsky îmi remite următoarea telegramă: d,Beneş către d.Gafencu, 
"Am trecut în revistă şi în detalii, cu Stalin şi 

cu Molotov, problema românească, Le-am comunicat că Cehoslovacia, 

- în ce priveşte România, - stăruie în actuala linie politică, 

adică: ea este solidară cu Iugoslavia şi cu România, în chestiunea 

ungară, Pentru aceasta noi menţinem punctul nostru de vedere, că 

Transilvania trebuie să fie reintegrată României, Noi dorim în 

mod stăruitor ca România să-şi normalizeze poziţia ei faţă de 

U.R.S.S., spre a putea să reluăm legăturile noastre prieteneşti 

cu ea, Molotov mi-a declarat că Uniunea Sovietică accentuează asu- ! 

pra faptului că Bucovina de Nord şi Basarabia trebuie să rămînă 

încorporate la U.R.S.S,, dar că în ceea ce priveşte celelalte 

chestiuni referitoare ja România, U.R.S,S, este de acord cu 
punctul de vedere cehoslovac! Uniunea Sovietică este gata să 
aplice, faţă de România, politica bunei vecinătăţi, iar în li- 
tigiul româno-maghiar, ea va fi alături de România, în acelaşi 
sens ca şi Cehoslovacia. Stalin se interesează stăruitor de 


persoana lui Maniu, și a accentuat că Transilvania trebuie să 


rămină_ românească. Intre alte argumente, el a sustinut că, 

prin acest fapt. va fi asigurată democratizarea României, Sta- 
lin şi Molotov au subliniat că această politică sovietică cere, 
pe de altá parte, ca opoziţia românească să manifeste în țară 
mai multă activitate, şi să izbutească să desprindă, la timp, 
România de Germania, Am putut constata în U.R.S,S, o atitudine 
foarte defavorabilă faţă de Ungaria, şi ferma voință de a res- 
perta independența şi suveranitatea României, și în general, am 
putut să constat simpatiile pentru o Românie democrată. Ca şi 
faţă de mine, ruşii s-au pronunțat, în ceea ce priveşte Transil- 
Vania, față de britanici, cărora le-au formulat în scris, punc- 
tul lor de vedere, En cred deci, că o politică bună, iniţiată la 
timp, ar putea salva multe pentru România. Mulţumirile mele cor- 
diale pentru urări şi salutări. In problemele ţării mele, am 


fost foarte satisfăcut, prin această călătorie, - beneş. 


Kopetsky îmi dă următoarele informaţii inte- 
resante: pe drumul de întoarcere, între Moscova şi Londra, Beneş 
s-a oprit două zile în Maroc, - două zile pe care le-a petrecut 
alături de Churchill, De îndată ce a sosit în capitala Angliei, 
Beneş a avut o lungă întrevedere cu Eden, Numai după aceea şi-a 
redactat raportul, şi a trimis cele două mesaje pentru Maniu şi 


pentru mine. 


Am dat de îndată (tot prin Kopetsky) răspun- 
sul următor d-lui Beneșş: 

l. Mulţumesc încă odată d-lui preşedinte 
Beneş pentru fidelitatea sa faţă de țara mea, şi pentru rezulta- 
tele de cea mai înaltă importanţă pe care ei le-a realizat la 
Moscova cu privire la Transilvania, şi la independența politică 


a unei Românii democratice şi libere, 

2. Voi comunica cele două mesaje ale Preşedintelui - în 
cel mai scurt timp - d-lui Maniu. 

3. Pot să certific însă de pe acum că 41,Maniu (cum mi-a 
comunicat printr-un mesaj personal) înţelege să lupte pentru o 
Românie democratică, strîns legată de democraţiile occidentale, şi 
întreţinînd cele mai bune raporturi cu Uniunea Sovietică, Am stă- 
ruit pe lîngă dl, Maniu cu scopul ca el să adopte o formulă uni- 
formă faţă de cele trei Mari Puteri Aliate, inspirîndu-se din pilda 
Cehoslovaciei, Eu împărtăşesc, în această privinţă, în întregime, 
vederile Preşedintelui Beneş. a | 

4, Nu am calitatea de a mă pronunţa cu privire la gra- 
niţele de Est, dat fiind că dl, Maniu şi-a rezervat în mod expres 
dreptul de a apăra cauza integrităţii noastre teritoriale. 
| 5. Socotesc că este neapărată nevoie să se stabilească 
un contact direct între opoziţia românească şi Uniunea Sovietică, 
în vederea unei explicări sincere şi indispensabile. Deopotrivă, 
stăruiesc continuu pe lîngă prietenii mei, în scopul ca ei să adop- 
te o politică hotărîtă menită să uşureze un asemenea contact. (...) 


4 februarie 
(...) Operaţiile au început din nou pe frontul de Sua, 


Generalii Vatutin şi Koniev s-au întîlnit, după ce au încercuit 
mai multe divizii germane, între Nipru şi Krivoirog, Ruşii ocupă Lodz 
şi Rovno , Pe întreg frontul, au iniţiativa sovieticii; rezisten- 
ţa germană slăbeşte, în unele locuri se prăbuşeşte, Primejdia pen- 
tru țara noastră creşte, 

Mă hotărăsc să trimet mesajul Beneş, lui Maniu, prin 
Buzeşti şi prin BI, care pleacă în ţară, (In această privinţă 
iau toate măsurile de precauţie cu putinţă, căci îmi dau seama că 


trebuie lucrat cît mai repede), (s...) 


emir 


Am citit în această noapte discursurile lui Churchill, 
care au apărut, în două volume, în limba franceză, Discursul de 
război: "Intrarea în luptă: şi "Lupta fără răgaz", O comoară de 
gînduri, de avînt însufleţit de cele mai înalte şi nobile năzuinţi. 


1) Probabil Raul Bossy. 

O şcoală de minunată bärbäție. (s...) 


Doresc pentru mine, (pentru multumirea mea şi 
pentru a fixa şi mai precis unele date de istorie recentă) să în- 
semn pasajele următoare: 

Chamberlain se întoarce "triumfätor” de la Münch- 


en, Lumea îl aclamă; îl aclamă şi parlamentul: pacea a fost sal- 


PY 


vată; Churchill întîmpină pe “triumfător" cu aceste cuvinte: 
"oo Ne aflăm în faţa unui dezastru de nebănuite proporţii, care 

a lovit Marea Britanie şi Franţa. De acum, înainte, trebuie să ne 
aşteptăm, ca toate ţăriie din Europa Centrală şi Orientală să se 
străduiască să dobîndească cele mai bune condiţii, de la puterea 
învingătoare, naţional-socialiştii, Sistemul de alianţe cu ţările 
Europei Centrale, pe care se bizuia Franţa, a fost măturat şi nu 
văd nici un mijloc de _ a-l reconstitui. (Ce argument pentru noi! 
Este drept că a urmat politica garanţiilor, care, şi lui Churchill 
i-a parut un “mijloc” de îndreptare, şi la care noi am aderat. In- 
dreptarea însă nu a putut fi decât trecătoare şi iluzorie, deoarece 
urmarea cea mai fatală a Acordului de la München, a fost Acordul 
de la Moscova, care a nimicit - în mod definitiv - putinţa de a 
mai. drege ceva din consecinţele "dezastruoase" ale capitulării 
occidentului, la München). Drumul care coboară valea Dunării, pînă 


lu Marea Neagră, drum care duce spre Turcia, este acum deschis"... 


Si iată minunatul sfîrşit al acestei cuvîntări: - 
"]n ceea ce priveşte poporul nostru, credincios şi curajos, care 
era gata să-şi facă datoria, oricît de grea ar fi fost, şi care nu 
a şovăit nici o clipă, în aceste grele zile de criză, - nu mă voi 
incumata să-i iau în nume de rău explozia spontană, de bucurie şi 
de uşurare, datorită faptului că greanna încercare nu-i va fi impu- 
să, deocamdată. Dar el trebuie să ştie adevărul: trebuie să ştie, 
că au fost grave nepăsări, că sînt grave lipsuri în apărarea noas- 
trä; trebuie să ştie că am suferit o întringere fără război, în- 
fringere ale cărei consecinţe ne vor urmări multă vreme: trebuie 
să ştie, că aceste întîmplări înseamnă o etapă grozavă în istoria 
noastră, şi că întreg echilibru] european a fost zdruncinat: să 
ştie, că vorbele înfricoşetoare au fost rostite împotriva democra- 

țiilor apusene: ai fost cîntărit şi ai fost judecat neîndestulă- 


tor, Si să nu vă închipuiţi cumva, că s-a isprăvit totul. Nu 

este decît începutul marilor răfuieli,. Nu e vorba decît de o 

gustare, nu am băut decît cu vîrful buzelor din paharul amar, ce 

ni se va întinde, an de an, - dacă nu vom regăsi, printr-o sfor- 

ţare supremă, sănătatea morală şi puterea bărbătească, dacă nu 

ne vom ridica drept în picioare, spre a fi, ca altădată, apărăto- 

rii hotărîţi ai libertăţii”, 
Churchill simte că 

numai un început, Războiul voit de Hitler vine, trebuie să vină, 


Aceasta este ideea care stăpîneşte întreaga gîndire şi acţiune 
a bărbatului de stat britanic, Anglia trebuie să fie gata spre a 


"dezastrul" de la München a fost 


face faţă asaltului naţional-socialist. 

- “Aţi acceptat dezonoarea - spune el, - pentru a vă 
feri de război; veţi avea şi dezonoarea şi războiul!", se adre- 
sează el guvernului Chamberlain, 

Spre a se împotrivi furtunii care se pregăteşte, Anglia 
trebuie să-şi întărească armata, flota şi alianțele. Trebuie de 
asemenea, să trezească înţelegerea şi interesul marii democraţii 
americane, fără de care războiul nu va putea fi cîştigat, Churchill 
vorbeşte deci, la radio, poporului american, de care descendentul 
ducilor de Marlborough, e legat prin sîngele mamei sale, o fiică a 
Statelor Unite, 

Americanilor le vorbeşte de "noua ideologie" care ame- 
ninţă gîndirea omenească şi întunecă lumea: "Să cugetăm acum la 
subiectul zilei. Nu este un subiect nou. Răsare din fundul vremi- 
lor barbare, şi ne prinde de gît: este persecutarea raselor, into- 
leranţa, suprimarea libertăţii cuvîntului şi a scrisului, concepţia 
care face din cetăţean o unealtă fără suflet, La aceasta, se adau-— 
gă cultul războiului, Copiii ~- din cea mai fragedă vîrstă - învaţă 
plăcerile şi foloasele ce pot izvori din cuceriri şi măceluri, Un 
întreg popor e crescut şi pregătit numai în vederea luptei..." 

Si mai departe - după ce relevă forţele materiale şi 
morale ce-şi stau faţă în faţă, în lume, Churchill încheie: "Ar- 
mele, ele singure, nu pot pune capăt acestui conflict. Trebuie să 
ne lăsăm antrenați de antagonismul teoretic, dintre nazism şi 

democraţie; dar acest antagonism există, Si numai într-un ase- 
menea conflict - de idei morale şi spirituale - popoarele libere 
îşi pot dezvolta forţele, Priviţi pe acei dictatori, aşezaţi pe 
un piedestal, apăraţi de baionetele soldaţilor şi de măciuca a- 
genţilor de poliţie. Ei au, ca să-i păzească din toate părţile, 

o droaie de ostaşi înarmaţi, tunuri, avioane, fortificaţii, şi 
multe altele; ei se laudă, şi se fălesc în faţa lunii, şi totuşi, 
în fundul sufletului lor au o tăinuită teamă, Se tem de cuvînt şi 
de gîndire: de cuvintele ce se rostesc în străinătate, de gîndu- 
rile ce roiesc în jurul lor, chiar în ţara pe care o stăpînesc. 
Ei se îndîrjesc împotriva acestor gânduri şi cuvinte, se stră- 
duiesc să le stăvilească trecerea; se cutremură de groază faţă 

de ceea ce se petrece în mintea şi în sufletul oamenilor. Tunuri 
şi avioane pot face oricâte vor; dar cum ar putea stăpîni zvicni- 
rile fireşti ale sufletului omenesc, care, în şirul veacurilor, 
pe urma unor încercări şi experienţe fără număr - a moştenit o 
zestre de convingeri şi credinţe ce nu pot fi stărîmate, Dicta- 
tura - cultul unui singur om, - din care se face un fetiş, - nu 

e decît o fază trecătoare", 


Cine va spune, vreodată, partea care revine lui 
Churchill în pregătirea sufletească la luptă, a poporului ame- 


rican? 


„Mai interesante sînt, pentru noi, cuvîntările po- 
litice, şi în primul rînd,cuvâîntarea rostită cu prilejul invaziei 
italiene în Albania, Cu toată supărarea pe care i-o pricinuieşte 
acţiunea războinică a Italiei, Churchill îşi măsoară cuvintele: 
“Nu sînt încă deplin convins că Italia e hotărâtă să se lase tî- 
rîtă într-o luptă de moarte cu Marea Britanie", Dar cere, cît mai 
urgent, o politică precisă şi curajoasă, pentru apărarea Balcani- 
lor, Aprobă ideea guvernului de a da o garanţie Greciei. (Garanţie 
care va cuprinde, peste puţine zile,.şi homânia). Si schiţează, 
în linii mari, această politică de apărare a Europei orientale: 


“Dacă vrem ca pacea să fie păstrată, două demersuri se impun - 


demersuri pe care vreau să nădăjduiesc că le vom face cît mai re- 


pede şi mai hotărît. Mai întîi, trebuie să ne străduim ca Rusia 

să intre fără rezerve în blocul nostru de apărare:a păcii, (Stră- - 
duinţele lui Chamberlain, în această privinţă, nu'au fost însă ` 


nici hotărâte, Mi-am dat seama de aceasta, cu pri- 


nici prompte, 
după 


lejul vizitei mele la Londra. Era de altfel şi prea VI pati 
Minchen, sovieticii căutau alţi parteneri). 

Churchill stăruie, -pe bună dreptate - asupra "foarte 
marelui interes, pe care îl are Rusia de a împiedica puterea na- 
zistă să se întindă şi mai departe-spre Răsărit”, Are totuşi 
"Trebuie să avem în: vedere 


unele bănuieli cu privire la U,R.S.S.;. 
i sînt convins că guver-— 


acest interes firesc, adînc şi legitim, ş 
nul ne va spune, că străduinţele lui au drept scop să obţină-o 
cît mai deplină colaborare din partea Rusiei, neîngăduind ca anu- 


mite prejudecăţi engleze sau franceze să tulbure o colaborare cît 


mai strânsă între cele trei Puteri; este ceea ce:âr asigura com- 


binaţiilor noastre, chinuite şi îngrijorate, SONOR de HEDrE yp ENA 


deşi nu prea sigur, al Rusiei" l 
Si Churchill continuă: "Al doilea drum principal pe 


care guvernul îl are de făcut, trebuie să aibă drept'scop unirea 
Balcanilor, Cele patru state balcanice ar forma împreună cu Tur- 
cia o grupare puternică. Dacă se unesc, nu mai au sä se teamă de 
nimeni, Nimeni nu-i poate primejđui, dacă sînt hotărâti să fie 
solidari. Vor feri popoarele lor de grozăvia unui nou război, 
prin greutatea puterilor lor unite; şi astfel, ar putea juca un 
rol hotărîtor spre a înlătura o catastrofă generală, Dacă se des- 
part unii de alţii, dacă se leapădă de principiul atît: de simplu 
care vrea ca Balcanii să fie al balcanicilor, ei vor cunoaşte 
încă o dată grozavele încercări care i-au pustiit în trecut, Nu 
mă îndoiesc,nici o clipă măcar că guvernul nostru nu va face 
cele mai mari eforturi spre a înlesni uniunea defensivă ia acestor 
state”, ae e și 
(...) In vederea acestei uniri a Balcanilor, Churchill 
are ideile sale: "Acordurile încheiate cu Grecia şi cu Turcia nu 
sînt decît cel dintîi pas. Primul ministru'a anunţat azi, un al 
doilea pas: o garanţie oferită României. Toate aceste, demersuri, 
deşi foarte însemnate şi folositoare şi pline de bun simț şi de 
înţelepciune - dat fiind împrejurările în care ne găsim, - nu 
sînt îndestulătoare, ca să ferească Balcanii de primejdia unor 

noi nenorociri, Acordurile care au fost încheiate între România 
şi Turcia înseamnă şi ele un lucru foarte bun, şi o întărire a 
siguranţei acestor ţări: eu pretind însă că este esenţial să se 
ajungă la o înțelegere între România şi Bulgaria, dacă vrem să 
dăm Balcanilor siguranţa de care au nevoie”, 

Inţelegerea între România şi Bulgaria, - pe 
temeiul unei rectificări de frontieră, în Dobrogea de Sud, - 
iată ideea stăruitoare a lui Churchill, A vorbit despre ea, în 
mai multe rînduri, în parlament, A stăruit pe lîngă Tilea/, a 
stăruit pe lîngă mine în timpul călătoriei mele la Londra, (23- 
27 aprilie 1939). 

Păstrez în minte convorbirea, avută seara, după 
masa oferită de Tilea, la Legația României, Erau de faţă, aşezaţi 
pe jilţuri, în jurul canapelei pe care şedea Churchill, - domnii 
Attlee şi Vansittard, Cu ţigara în gură, şi păhărelul de coniac 
în mână, bătrînul îmi vorbea de imperioasa necesitate de a în- 
chega blocul balcanic, legînd strînse laolaltă România şi Bulga- 
ria. Dorinţa, exprimată cu obişnuita lui impetuozitate, era sti- 
mulată de interesul britanic de a se putea sprijini pe un bloc 
balcanic, prieten şi unit, şi de concepţia sa despre condiţiile 
unei păci continentale solide şi statornice, ca şi de simpatia sa, 
veche şi vie, pentru Bulgaria, 


(...) Am întrebat atunci pe Kirofs2) - prezent 
la această convorbire, - dacă Bulgaria, în cazul unor concesii ge- 
neroase, pe care le-ar face România, ar renunţa la toate celelalte 
pretenţii, şi ar intra în Blocul Balcanic, Kiroff, uitând lecţia 
ce îi fusese dată, - pofta vine mîncînă, - mi-a mărturisit că Bul- 
garia nutreşte unele pretenţii şi faţă de sirbi. Nu mi-a fost greu 
atunci să-l împing pe această pantă. In cîteva clipe, şi-a deschis 
inima întreagă: a cerut Tracia occidentală, Macedonia, - toate ți- 
nuturile cuprinse, odinioară, între hotarele întinse ale imperiu- 
lui bulgar, Puțin mai trebuia ca să-mi ceară şi Tarigradul, (...) 


L) Ambasador al României la Londra, în perioada la care se referă 
Churchill, 


') Ambasadorul Bulgariei la Londra, 

De atunci, diplomația britanică nu a mai ridicat pro- 


blema raporturilor româno-bulgare, 

Nu e mai puțin adevărat însă că 
stăruinţă Inţelegerea Balcanică, şi toate planurile de uniune bal- 
canică, - pînă la capăt, (în vreme ce Axa a căutat prin toate mij- 

să dezbine între ele ţările balcanice). In timpul călăto- 


loacele, 
riei mele în Balcani, am fost continuu violent atacat de presa fas- 


cistă, iar nemţii au încercat să-mi zădărnicească toate străduin- 


Anglia a sprijinit cu 


tele mele, Nemţii au intrigat întotdeauna împotriva oricărei înţe- 
legeri bulgaro-române, - pentru a sprijini apoi integral toate pre- 
tențiile bulgare împotriva României, Iugoslaviei şi Greciei, 
Interesele noastre balcanice - în trecut şi în viitor- 
sînt legate de ţelurile urmărite în Sud-Est de politica Marii 
Britanii, | 
Curchill] a exprimat acest adevăr în cuvinte impresio- 
nante, la sfîrşitul cuvîntării sale: "Daţi-mi voie să declar aci, 
cu privire la rolul jucat de ţara noastră, de-a lungul veacurilor, 
că am supravieţuit tuturor marilor conflicte în care am fost prinşi, 
şi că am ieşit învingători din ele, nu numai din pricina isprăvilor 
marilor noştri căpitani, şi vestitelor victorii pe care le-am do- 
bîndit pe mare şi pe uscat, dar şi fiindcă adevăratele interese 


ale Marii Britanii s-au potrivit cu interesele atitor_ state şi 
atîtor popoare, şi astfel, am putut înainta laolaltă, într-o largă 
colaborare pe calea care duce spre progres şi libertate", 


7, 8, 9 februarie 
Stirile de pe front: ruşii înaintează pe tot frontul; 


Succesele lor, la Sud, deschid drumul spre România; succesele lor 
la Nord, înaintarea spre Estonia, izolează Finlanda. 

Problema unei păci separate finlandeze este pusă: ame- 
ricanii împing guvernul din Helsinki spre capitulare, Condiția cea 
mai grea, pe care ar pune-o ruşii, este ocuparea întregii Finlande, 
Finlandezii încearcă probabil să scape de această condiție dezas- 
truoasă, Vor căpăta ei sprijinul anglo-saxon, în această privință? 
Vor izbuti să obțină (cel puțin) o ocupaţie tripartită? Ar fi un 
precedent _interesant_pentru noi. Interesant este, de asemenea că 

ruşii ar cere să discute cu bătrînul Paasikivi, - colegul meu 
finlandez de la Moscova, 


Sîntem mereu în legătură cu prietenii noştri, 
Discuţii politice interesante, Impreună cu Payot, încercăm să 
convingem pe Fox că U.R,S5.S. trebuie să-şi precizeze politica 
faţă de vecini, Ce înseamnă cearta cu polonezii? Vrea Moscova un 
guvern polonez "sovietic"? Sau doreşte numai o modificare a gu-. 
vernului de la Londra, adică eliminarea acelor elemente care au 
urmat totdeauna, o politică potrivită intereselor U.R.8,5.? In 
cazul al doilea, o înţelegere este cu putinţă cu toate statele 


limitrofe care, şi ele au tot interesul să trăiască în bună in- 


S 
telegere cu U,R.5.5, şi să înlăture elementele de fricţiune. In 
cazul întîi însă, U.R.S.S. se va lovi nu numai de disperata âm- 
potrivire a statelor limitrofe, dar şi de rezistența politică şi 
morală a Europei întregi, - (am pus înainte pe Payot ca să sus- 
țină cu hotărire această teză), - fiindcă era în joc un princi- 
piu, interesînd Europa întreagă, şi anume principiul libertăţii 
statelor mari şi mici de pe continent, 

U.R.S.S, are de hotărît dacă, în urma străluci- 
telor sale victorii, vrea să statornicească raporturi politice 
de la stat la stat, raporturi normale şi trainice, - sau, dacă 
vrea să înceapă o luptă ideologică, lungă şi grea care poate 
zădărnici orice putinţă de pace şi de linişte în lume, 

Am lăsat pe Fox să înțeleagă că toate ţările 
urmăresc cu interes desfăşurarea "chestiei poloneze”, şi aşteap- 
tă cu înfrigurare dezlegarea problemei finlandeze. In ce mă pri- 
veşte, nu mă îndoiesc - am susţinut faţă de Fox - că U.R.S.S.ur- 
măreşte sincer o pace politică. şi nu o avirecolire ideologică. 
Informez, în acest sens, pe prietenii mei din țară, Acţiunea mea 
ar fi însă mult uşurată dacă propaganda germană nu ar mai putea 
susține. în ţările limitrofe, teza contrară, - şi dacă U,R.S. S. 
ar vorbi pe şleau, convingînd toată lumea, mai întîi pe Aliaţii 
săi, ~ de adevăratul caracter al intenţiilor sailc, 

Fox a răspuns: Pentru el, problema nici nu se 


pune, U.R.$5.S. nu urmărește scopuri ideologice, ci numai garanţii 

politice; nu vrea să păstreze la hotare inamici neastîmpărați şi 
neîmpăcaţi. Ia act însă, cu interes, de stăruințele noastre, 


Nedumerirea pe care o provoacă "adevăratele intenţii! 
ale Uniunii Sovietice, prilejuieşte azi discuţii pătimaşe în cer- 
curile politice de pretutindeni, Atitudinea în doi peri a guver-" 
nului sovietic dă de bănuit, că Moscova nu are încă un plan de ac- 
țiune definitiv; ea cercetează mai multe "soluţii", şi va cere mai 
mult, sau se va mulţumi cu mai puţin, după împrejurări. In prin- 
cipiu, guvernul sovietic nu vrea să încătuşeze statele vecine; 
dimpotrivă, vorbeşte mereu de "independenţa" lor. Este teza Beneş, 

- 0 teză pe care bărbatul de stat cehoslovac o sprijină şi o aco- 
peră cu toată greutatea autorităţii sale. Este, de asemenea, teza 
Fox, Cele mai multe ziare sovietice sprijină şi ele acest punct de 
vedere, Astfel, ziarul "Războiul şi pătura muncitoare” scria, acum 
două zile; "U.R,S.S. vrea să întreţină, cu guvernul de la Varşovia, 
relaţii de încredere şi de prietenie. Asta nu înseamnă că vrea să 
"vasalizeze” Polonia (cum pretindea ziarul "Observer" de la Londra). 
Dimpotrivă: ea socoteşte că o Polonie puternică şi neatîrnată poate 
fi reconstituită, Dar cînd Statele Unite se preocupă de tendinţele 
anti-americane, de pildă, din Argentina, - o ţară depărtată de Sta- 
tele Unite, ~ cu atît mai mult drept, se poate preocupa U.R.S.S. de 
adevăratele simţăminte ale vecinilor săi”, 

De altă parte însă tonul pe care guvernul şi presa din 
U.R.S.S. îl adoptă faţă de Polonia prietenă, şi faţă de adversari, 
ca Finlanda, ("Pravda" de azi, tratează pe toţi exponenţii, conducă- 
tori din Finlanda drept "bandiți finlandezi"), dă de bănuit că res- 
tabilirea unor "simţăminte de încredere şi de prietenie cu U.R,S,S, 
nu va fi un lucru uşor, 

De cealaltă parte a baricadei, presa nu contribuie, în 
mod destul de abil, la lămurirea acestei însemnate probleme, Ziare 
americane, dintre cele mai însemnate, sînt în ceartă deschisă cu 
Uniunea Sovietică, învinuind-o că nu-şi ţine angajamentele luate la 
Moscova şi Teheran ("New-York Times"). Iar multe ziare neutre, - în 
Elveţia, bunăoară - gata să apere oricând înlăuntru, şi în afară, 
un punct de vedere burghez, - şi confundînd prea adesea, problemele 
sociale interne, cu cele de politică externă, -se aruncă în viltoa- 
re, folosind cuvinte pătimaşe, care, dacă ar avea o înrîurire 

oarecare, ar putea mai mult să încurce lucrurile decît să le 
lLimpezească, 

Mă întreb dacă această campanie de neîncredere, 
şi de vădită ostilitate, ce se duce în Occident împotriva Uniu- 
nii Sovietice învingătoare, poate sluji cauza statelor limitrofe; 
şi dacă nu cumva, se tulbură, pe această cale, şi cele cîteva in- 
tenţii bune pe care totuşi, guvernul sovietic le are, şi care ar 
putea fi de atît de mare folos vecinilor, în aceste tragice îm- 
prejurări. 
' Nimic mai gingaş decît această luare de contact 
politic, între U.R.S.S,.-ul victorios (dar atît de crunt pustiit 
şi pîrjolit de invazia hitleristă), şi statele continentale,care, 
multe dintre ele ~ au participat, alături de nemți, la războiul 
de cucerire al acestora, Presa cu un ro] de îndrumător, ar tre- 
bui să se ferească de orice prejudecăţi, şi orice critici şi ìn- 
vinuiri pătimaşe, Este nevoie de a ajuta la dezlegarea unei foar- 
te_grete probleme de înţelegere mutuală şi de conciliaţiune, 
Bănuielile, chiar dacă par îndreptăţite, nu sînt de nici un fo- 
los, dacă sînt exprimate şi repetate cu stăruitoare ostilitate, 

Fireşte, este un simptom fericit că statele 
anglo-saxone, guvern şi presă, adoptă o atitudine politică faţă 
de unele revendicări sovietice. Se stabileşte, de pe acum, o ten- 
„dinţă de echilibru care nu poate fi decit prielnică statelor li- 
mitrote, cu condiţia, ca ele să se folosească de acest echilibru 
cu îndemânare, nepărtinire şi fără patimă, 

Este de asemenea fericit şi necesar, ca presa 
din ţările libere să dezvolte ideia solidarităţii fireşti între 
toate statele continentale, amintind necontenit, că legea legată 
de ideea europeană cere măsură, limitare şi libertate, Trebuie 
redat un înţeles şi o nouă viaţă noţiunii "Europa", - pe care na- 
ziştii au compromis-o şi de care îşi bat joc, şi azi, 

Nu poate fi însă, de nici un folos (afară doar, 
pentru cauza nazistă) de a arunca suspiciuni şi cuvinte otrăvite 
împotriva tuturor faptelor şi a tuturor intentiilor sovietice» 
Aceasta nu slujeşte decît de a întărîta şi mai rău pe sovietici, 


zădărnicind orice soluţie tranzacţională şi de conciliaţiune, ~ 

în zile cînd ruşii sînt victorioşi, cînd 
nu poate fi decît platonică, şi cînd solidaritatea europeană 
este încă departe de a se fi cristalizat, 

Nu-mi închipui, fireşte, că poftele şi pornirile 
excesive ale Uniunii Sovietice vor putea fi potolite şi limitate 
numai prin pilde mişcătoare de bunăvoință şi bună credinţă. 

Atîta vreme însă, cât nu sînt încă nicăieri puternice "contra- 
ponderi", asemenea pilde sînt mai folositoare şi mai oportune, 

ca vorbele de clacă ale doctrinarilor anti-bolşevici de pretu- 
tindeni, - şi în orice caz, sînt mai puţin dăunătoare, Ele ne TE 
îngăduie să cîştigăm timp, să ieşim din vîltoarea succeselor 
militare sovietice, să aşteptăm debarcările anglo-saxone (dacă. 
vor veni vreodată!), să urmărim cum se aşează lucrurile, şi | 


cum se întăresc şi se încheagă forţele pe care le vom putea spri-. 


jini, odată, (dacă va mai fi nevoie, şi în măsura în care va fi 


nevoie), 
Trebuie să avem în vedere, în primul rînd, că anglo-. 
saxonii nu ne pot sprijini azi, decît cu cîteva "principii", în 
nici un caz cu forţele lor militare, Pînă la prăbuşirea Germa- 
niei naziste, nu ne putem aştepta la altceva. Anglo-saxonii nu 
aleargă decât după un singur iepure; iar noi, nu avem interesul 
ca ei să alerge după doi iepuri; în cazul de faţă, doi lupi, în 
acelaşi timp, Fiindcă apropierea ruso-nazistă care ar urma, ar 
fi pentru noi şi mai catastrofală decît victoria sovieticilor, 
alături de anglo-saxoni. | | 
Mântuirea noastră este o paşnică şi binecumpănită 
aşezare europeană pentru ziua de mîine, Dintr-o asemenea aşeza- 
re nu poate lipsi Germania, - sau mai exact: unul, sau mai multe. 
state germane. Europa însă nu-i poate cuprinde pe nemți, iar 
nemţii nu se pot integra în Europa, decît după prăbuşirea celui 
de al treilea Reich: cîrmuitori, regim, poliţie şi armată 
nazistă, 
Este deci inutil şi primejdios, atîta vreme cînd nu 
putem avea, în spatele nostru, o aşezare europeană şi forţe 
anglo-saxone, liberate de duşmanul lor de moarte: nazismul, - 
să punem între Rusia şi noi o neîngrădită şi neîmpăcată neîn- 
credere, Oricît de greu ne-ar veni, - şi ştiu prea bine cît ne 


“opoziţia” anglo-saxonă, ,., 


- 580 ~ 
este de greu, - trebuie să ne străduim să privim problema Ru- 
siei celei noi, cu cît mai multă înţelegere, - şi cu dorinţa 
de a ajunge totuşi, la un modus vivendi, (...) 


12, 13, 14 februarie 
Negocierile de pace între Finlanda şi Uniunea 


Sovietică, (care au pus din nou în lumină pe bătrânul meu pri- 
eten Paasikivi) şi care, s-ar părea, că au început la Stockholm, 
- trezesc bănuieli generale cu privire la intenţiile şi poftele 
sovietice. Deocamdată, nu se ştie nimic precis, Sovieticii, după 
cît se spune, se gîndesc mai degrabă la un armistițiu (cuprinzînd 
condiţii militare: ocuparea oraşelor, a punctelor strategice, a 
porturilor şi alungarea trupelor germane), decît la stabilirea 
unei păci - teritoriale şi politice - definitive, Pretenţia de a 
ocupa "vremelnic" teritoriul finlandez - pretenţie firească în 
vreme de război, cînd luptele merg înainte, din Baltica, pînă la 
Marea Neagră, (nu a ocupat oare Germania, "vremelnic", şi pen- 
tru “scopuri militare", trei sferturi din Europa?), - ridică fi- 
reasca întrebare: (dat fiind binecunoscutul nărav al sovietici- 
lor): Cînd şi cum va lua sfîrşit ocupaţia sovietică? Cine, şi în 
ce fel, va putea sili pe ruşi să se retragă? Toată problema 
Europei Orientale - îngrijorătoarea problemă a “limitei la Est", 
-~ se destăgoară, de pe acum, în faţa noastră, Întinderea şi ca- 
racterul războiului cer soluţii tranzitorii, premergătoare solu- 
“ţiilor definitive, care nu pot veni decît în ziua păcii, Dar cine 
„poate chezăşui că soluţiile tranzitorii de azi nu se vor trans- 
forma sub presiunea imperialismului sovietic, (cum s-ar fi trans- 
format, în caz de victorie germană, sub presiunea imperialismului 
nazist), în soluţii definitive ? Această chinuitoare nesiguranţă 
dă negocierilor cu Rusia un caracter dramatic, şi atît de riscat. 
Tot ea dă celor mai legitime pretenţii sovietice o notă suspectă, 
Este greu, - grozav de greu - de a ieşi dintr-un conflict cu un 
stat "totalitar". Toate puterile Europei nu au putut împiedica 
Germania să înghită Cehoslovacia, deşi înţelegerea de la Miinchen 
nu prevedea decît deslipirea ţării sudeţilor. Cine va împiedica 
Rusia să nesocotească, în acelaşi fel, angajamentele ei inter- 
naţionale şi "armistițiul" cu Finlanda? Tot ce se hotărăşte, în 

această privință, se sprijină pe buna credință a Rusiei. Si această 
bună credinţă, chiar dacă există, cine se poate încrede în ea? 
Vorbim despre grozava răspundere pe care o poartă 
mania, - care nu numai că a tulburat şi a ruinat continentul, dar a 
trezit şi a deslănţuit puterea sovietică, provocînd.o supremă ră- 
fuială între Răsărit şi Europa Centrală, în vremurile şi condiţiile 
cele mai neprielnice, adică tocmai atunci cînd, umilită, dezbinată 


Ger- 


şi sfărîmată, Europa este mai puţin în măsură,decît oricînd, să fa- 
că faţă acestei cumplite răfuieli, 

Hitler a pornit la luptă împotriva uriaşului imperiu 
sovietic, atunci cînd de mai înainte era de două ori învins, pentru 
că-şi alesese doi duşmani neîmpăcaţi şi de neînvins. A aruncat, mai 
întîi, mănuşa - cum scrie atît de frumos Benjamin Constant!) , ome- 
nirii; s-a dat la om, la tot ce e mai desăvîrşit în gîndirea şi su- 
fletul omenesc:este o luptă care a dus şi care totdeauna, va duce 
la cea mai cumplită prăbuşire. A atacat apoi imperiul britanic: 

- îndrăzneală care a dus pe un altul, mai voinic decît el, la Sfîn- 


ta Elena. S-a slujit, în desnădăjâuita lui sforţare, de continentul 


european, - unde a distrus, sau a corupt, toată vlaga şi toate for- 


tele de rezistenţă. Si apoi, în culmea trufiei şi a unor izbînzi 
înşelătoare (osîndit însă de două ori!), s-a năpustit asupra Rusiei, 
A deschis astfel, calea imperiului de la Răsărit, către o victorie 
înaintea succeselor militare, stropite cu sînge 


greu de stăvilit: 
număr, Rusia avea de partea ei toate succesele 


şi jertfe fără de 
morale, -speranțele şi urările lumii întregi erau alături de ea, 
Europa aştepta cu nerăbdare, cu nesaţ, ca pe o prietenă mîntuitoa- 
re, Rusia, care înainta spre ea, cu pofte nestăpînite şi braţe i 
răzbunătoare, Si acum, fatala tragedie este pe cale de a se împli- 
ni. Sub loviturile crunte ale soartei, nehunii se trezesc şi se 
revoltă împotriva nebuniei! Goebbels scrie în "Das Reich": 


"Trăim într-o lume nebună. Pentru mulți dintre noi, avem impresia 
tă în ce priveşte gîndirea şi atitudinea lui politică, inamicul 
şi-a pierdut mințile". Este vorba, fireşte, de inamicul anglo- 


saxon, deoarece Goebbels nu se îndoieşte de luciditatea gîndirii 


— 


1)Om politic şi scriitor francez, autorul romanului "Adolphe" 
(1767-1830). 

lui Stalin, "Stalin îşi cunoaşte cumetrii burghezi, La sfîrşitul 
marei înşelătorii, va veni lovitura de măciucă a Kremlinului”... 

Si mai departe, Goebbels se vaită că potopul 
căruia i-a deschis calea nu mai poate fi oprit: "Sau continen- 
tul. va izbuti să oprească grozava maşină", (sovietică! - pînă 
acum nu se vorbea decit de grozăvia maşinilor victorioase ale 
marelui Reich!), "sau va fi pierdut: țările apusene nu înţeleg 
ce ar însemna o victorie rusească !*, 

Acest strigăt de alarmă, de desnădăjduită groa- 
ză, răsună prea tîrziu, Faialitatea este în mers, Numai o grab- 
nică prăbuşire a Reichului d-lui Goebbels ar mai putea mîntui lu- 
mea, liberind forţele care se pot opune poftelor ruseşti! 

Nebunia este o temă populară în ţara în care, 
pe vremuri de furtună, se cutremură şi apun pînă şi zeii, Nebu- 
nia lui Hitler pare să fi luat însă o întorsătură ce cu greu ar 
putea ti exprimată în acorduri wagneriene, Carl Burkhardt ~- căruia 
îi plac poveştile, ~- a aflat că Fihrer-ul ar avea accese de sa- 
dism cîna îi place să fie biciuit şi bătut. Este o poftă pe care 
Stalin i-o împlineşte cu vârf şi îndesat: la Nord, pe calea care 
duce prin Luga, spre Pskov şi Riga: la Sud, în cotul Niprului, 
unde o armată germană este nimicită; succesele şi bătăile sovie- 
tice nu contenesc, De ce n-ar pieri continentul, cum se vaită 
micul. Goebbels, - dacă Fuhrer-ul e în culmea plăcerii? 


15, 16, 17, 18 februarie 

(...) Paul Zănescu îmi aduce din partea lui 
Maniu, copia după o lungă scrisoare a acestuia, către Beneş, 
Serisoarea este datată din 24 ianuarie, (deci înainte de a fi pri- 
mit mesajul Beneş, trimis de mine). Maniu pledează pentru o fede- 
raţie dunăreană, care trebuie "explicată" ruşilor, Stăruie, de 
asemeni, pentru un sprijin în favoarea integrităţii noastre teri- 
toriale, - şi arată, că nu înţelege să stea de vorbă cu ungurii, 
decît în înţelegere şi de acord cu cehii și cu iugoslavii, Scri- 
soarea este scrisă în limba germană, EL aprobă în scrisoare pac- 
tui Beneş-Moscova; lucrul este important, Maniu stăruie asupra 
atitutinii sale, întotdeauna binevoitoare, paşnice şi leale faţă 
de Rusia Sovietică (adeziunea lui la politica Titulescu}, şi re- 
vine din nou asupra păcatelor dictaturii. regelui Carol, care au 

pricinuit cursul actual al politicii noastre externe, (...) 

Este iarăşi o declaraţie însemnată, ce poate fi folo- 
sită. Fireşte este primejdios a arunca răspunderea politicii noas- 
tre externe asupra regelui Carol, - care a durat zece ani, (şi sub 
care regim, Titulescu a fost cinci ani la Externe), - întrucât o 
asemenea răspundere trece de pe rege, pe ţară! Maniu este din nou 
victimă a maniei sale împotriva lui Carol, Cred că argumentarea 
mea este mai abilă (şi mai justă), Nu este mai puţin adevărat că 
este foarte bine ca Maniu să spună şi să repete că el şi partidul 
său ar fi putut înlătura conflictul cu Rusia, în cadrul unui regim 
democratic, 

In ceea ce priveşte "integritatea", - Maniu vorbeşte 
de ea, mai puţin decît mă aşteptam. Aminteşte de ea doar aşa, în 
treacăt, fără a stărui,. (...) 

Multe cuvinte bune pentru Beneş (a cărui popularitate 
a pătruns pînă în adîncurile sufletului poporului nostru), şi cu- 
vinte de preţuire proprie, de altfel juste şi abile. 

In rezumat, scrisoarea cuprinde unele declaraţii şi 
precizări (de atitudine şi de poziţia faţă de nemți, de apuseni, 
de ruşi şi de dunăreni) care pot fi folosite. Din păcate, deşi e 
scrisă acum o lună de zile, nu e actuală; urmăreşte un scop depăr- 


tat care nu interesează azi pe nimeni; nu spune_un_ cuvînt despre 


intențiile, hotărîirile, cererile şi faptele actuale ale lui Maniu 


şi ale opoziţiei române: şi doar asta, şi numai asta interesează 
pe Apuseni, şi pe omul de acţiune care este Beneş. Deoarece "prea 
onoratul domn preşedinte” - cum îi zice Maniu - nu se sinchiseşte 
azi de confederaţiile continentale (despre care ruşii nu vor să 
audă), ci de ieşirea noastră din război, şi de consolidarea aşe- 
zărilor de pace, la Răsărit. In această privinţă, Maniu nu spune 


un cuvînt, 


Am primit o înştiinţare formală că Maniu este în po- 


sesia mesajului Beneş. 


19 februarie 
La club, Payot îmi arată o hîrtie, pe care o are de 
la un ziarist (sau diplomat?) străin. Sînt însemnări privind con- 

vorbirile avute de Beneş cu Stalin, şi cu Molotov la Moscova; 
ele nu corespund, decit în parte, cu cele trimise mie, de Beneş, 
direct, i 
Astfel, după documentul lui Payot, Molotov ar 
fi vădit o voinţă hotăriîtă de a anexa întreaga Deltă a Dunării, 
- şi de a înlătura orice control internaționali de la Gurile 
Dunării, (Beneş nu mi-a trimis nici o vorbă despre aceasta), 
Molotov ar ti vorbit, de asemenea, despre noua 
organizare a Europei răsăritene, în care Uniunea Sovietică ţine 
să-şi rezerve o hotărîtoare influenţă (zonă de influenţă!). Sta- 
tele limitrofe nu vor avea voie să se asocieze între ele, sau 
să intre într-un sistem mai larg de alianţe, decit dacă se leagă 
în aceiaşi măsură şi cu U.R.S.S. Adică Moscova îşi rezervă "un 
drept de observare!) asupra întregei politici a statelor limi- 
trofe, Acest "drept de observare“ nu se întinde şi la ţările mai 
depărtate, Astfel, U,R.S,S. admite un bloc scandinav(Suedia, 
Norvegia, Danemarca), dar nu admite ca Finlanda să facă parte din 
acest bloc. Rusia admite şi aprobă o federalizare a slavilor de 
Sud (Iugoslavia, plus Bulgaria); dar nu admite un Bloc Balcanic, 
din care să facă parte România şi Turcia, Aceste două ţări limi- 
trofe trebuie să-şi lege "sistemele lor politice” direct de 
U.R.S5.S, (Modei:Pactul cu Cehoslovacia), După acelaşi document, 
(de a cărui perfectă autenticitate mă îndoiesc, de altfel, - deşi 
ar putea să corespundă unor intenţii reale), - Molotov ar fi ex- 
plicat, în amănunte, lui Beneş, rostul “schimbărilor constituţio- 
nale” prin care U.R.S5.S, şi-a descentralizat aparatul de politică 
externă, Autonomia externă, pe care o vor căpăta unele republici 
sovietice, le va îngădui să strîngă raporturile de bună vecinătate 
(economice şi politice) cu statele vecine; aceste apropieri "fi- 
veşti” se vor face "de la egal la egal”, - şi fără ca statele ve- 
cine să fie nevoite să-şi ajusteze organizaţia politică şi socia- 
iă internă, Republica fino-careliană va putea astfel întreţine le- 
gături strînse cu Finlanda; Ucraina, cu Polonia; Republica Mol do- 
venească, cu homânia; iar una dintre republicile musulmane di.n 


ora ne ante retea a 


1) "Droit de regard", în text. 

Caucaz va putea întinde şi dezvolta legături directe cu statele 
(Acest proiect cuprinde o idee dacă nu "impe- 


musulmane dimprejur. 
"se adaptează" 


rialistă", în orişice caz "universalistă"; U.R.S.S, 
spre a putea fi cît mai universală, adică să strîngă laolaltă, pe 


temeiul unor însuşiri universale, cît mai multe neamuri şi popoare! 


Este visul slavo- ortodox al lui Nubar Paşa). (rs) 


20 februarie 

D. Buzdugan?’ , 

şi plăcută vizită. Buzdugan a fost, doi ani, ministru la Zagreb, 
unde a urmărit de aproape tragedia Iugoslavilor, Acum, e din nou 
A, Imi istoriseşte convorbirile sale 


cu soţia, vin să ne vadă; ne fac o lungă 


la minister, Soseşte din ţară, 


cu Creţeanu şi Vişoianu, 
Legînd spusele lui de comunicările lui Paul Zănescu, 


imi fac următoarea idee despre părerile ce dăinuiesc azi, în ţară: 
Alecu Creţeanu este la aripa dreaptă a "Antoneştilor”. El este 
convins de victoria Aliaților, dar nu e grăbit să tragă toate con- 
secinţele pe urma acestei convingeri. Se teme ca nu cuniva un pas 
făcut de pe acum către Soviete, să nu ne aducă decît primejdii şi 
neajunsuri. Ar dori o rezistenţă hotărâtă faţă de armatele sovie- 
tice năvălitoare; la nevoie, o mobilizare generală pentru apăra- 
rea teritoriului naţional, Nu ne putem salva, după părerea lui, 
dacă nu dăm, acum, în clipele hotărâtoare, o pildă de continuita- 
te în gîndire şi în atitudine. Nu se cuvine ca, după ce am luptat. 
pe Volga şi în Cuban, pe Prut, pe Siret, pînă cînd... - pînă 

cînd armatele anglo-saxone vor debarca în Balcani şi se vor în- 
drepta către noo., (Alecu nu crede într-o debarcare anglo-saxonă, 
în Apus: anglo-saxonii se feresc de măceluri şi de operaţii mi- 
litare prea costisitoare). El este convins, în schimb, că debar- 
carea în Balcani va veni, trebuie să vină: e mai uşoară, mai ni- 
merită, mai hotărîtoare. Această convingere şi-o sprijină pe un 
raţionament; nu pe informaţii, deoarece pînă acum, forţele de care 
dispun englezii, în Mediterana Orientală, sînt cu totul insufici- 
ente (după informaţiile din izvor turcesc, controlate de colonelul 


Teodorescu, ataşat militar la Ankara). 


1) Fiul fostului regent, G.Buzdugan; ministru plenipotenţiar. 

Rezistența - cît mai îndelungată şi mai bărbă- 
tească, la Răsărit, potrivită cu spiritul şi cu rostul național . 
al campaniei noastre în Rusia, (campanie pe care nu trebuie s-o 
compromitem prin atitudini grăbite, nedemne, şi printr-o capitu- 
lare inoportună); aşteptarea unei conjuncturi politice şi mili- 
tare mai favorabile în Balcani; - iată ideea lui Creţeanu, A lua 
de pe acum un contact cu Aliaţii nu slujeşte la nimic şi poate 
fi primejdios: sovieticii sînt în culmea puterii şi a pretenții- 
lor; englezii sînt absenţi; şi unii şi alţii se vor învoi ca să 
ne ceară sacrificiile cele mai grele, şi să ne impună condiţiile 
cele mai dăunătoare, Alecu nu are nici o încredere în ruşi; în 
schimb, este optimist în ceea ce priveşte intenţiile anglo-saxo- 
nilor faţă de noi; nu este departe de a crede, că rezistenţa 
noastră la Răsărit nu le displace, (Paul Zănescu afirmă, - şi 
aceasta ar fi foarte însemnat, dacă este adevărat, - că turcii 
ne _ sfătuiesc stăruitor_ să rezistăm cît mai energic şi cît mai 
îndelung la Răsărit. Părerile lui Alecu ar coincide deci, în 
această privinţă cu ideile lui Menemencioglu, ministrul de Ex- 
terne turc, cu care Creţeanu întreţine raporturi diplomatice şi 
personale foarte strînse). | 

Vişoianu care e capul gînditor, în cercurile 
politice din jurul lui Maniu(şi a cărui influenţă a depăşit mult 
pe aceea a lui Savel! „+ mai mărginit, şi a lui “til A mai 
prudent decît el. nu pare, nici el dispus "să se arunce în brațe- 
le sovieticilor”, Deşi a urmat totdeauna o politică înțelegätoare 
faţă de U.R.S.S. - şi cu toate că îşi dă seama că şi în viitor vom 
avea de ţinut seama tot mai mult de factorul rusesc, - el crede 
momentul rău ales spre a sta de vorbă cu ruşii. Ca şi Alecu, el 
socoteşte că ruşii sînt azi mai pretenţioşi decât oricând. A in- 
tra în vorbă cu ei înseamnă acum a aluneca în braţele lor, fără 
nădejdea de a mai scăpa din ele. Spre deosebire de Creţeanu, Vişo- 
ianu îşi dă însă seama că este primejdios de a amîna prea mult 
luarea contactului cu Aliații. Ar dori totuşi o luare de contact 
cu cele trei Puteri laolaltă, adică de preferință cu Comitetul 


1) Savel Rădulescu, colaborator al lui Titulescu, fost ministru 


adjunct la Externe. | 
2) Colaborator al lui Maniu, fost ministru în guvernele național- 


ţărăniste şi ambasadorul României la Roma. 

de la Londra, Un zbor spre Londra pare să fie visul pe care-l ur- 
măreşte; dar guvernul nu pare a fi dispus să pună aripi la dispo- 
ziţia acestui vis, Ică, el însuşi îndeaproape supraveghiat de 
nemți, supraveghează la rîndul său pe "rivalii" care i-ar “putea 
lua înainte pe drumul ce duce spre anglo-saxoni, (Buzdugan crede 
că trebuie găsit, cît mai urgent, un mijloc de ieşire din ţară, 

cel puţin pentru Vişoianu), In ce priveşte pe Maniu, el a primit 
pe Paul Zănescu, şi i-a vorbit, cam în acelaşi sens, ca Vişoianu, 
A pomenit mai întîi pe larg şi cu intransigenţă, despre Ardeal: 
cere vechiul hotar de la Trianon, (Era înaintea mesajului Beneş). 
In ce priveşte Rusia, el este convins că drumul spre Moscova 

duce prin Londra. Se teme, că o.convorbire directă cu Moscova, 

ar avea ca urmare: sau o renunțare, încă de pe acum, la ţinuturile 
noastre răsăritene; sau o nouă şi mai gravă învrăjbire. Maniu pare 
însă, convins de două lucruri, (sau cere "două lucruri", despre 
care i-am trimis vorbă, în mai multe rînduri), şi anume: dacă: 
ruşii pătrund pe teritoriul nostru, luptînd împotriva noastră, 
putem pierde întreaga Moldovă; şi în al doilea rînd, pentru a pro- 
voca în ţară o răsturnare politică, este nevoie, mai întîi, de a 
stabili un contact cu Aliaţii şi de a primi asigurări şi garanţii, 
(Maniu a avut în această privinţă, un schimb de vedere cu mareşa- 
lul, căruia i-a atras atenţia asupra primejăiilor cene amenință, 
dacă prăbuşirea definitivă a nemților ne' va surprinde, fiind încă 
în braţele lor, şi avînd de împărtăşit cu ei răspunderea războiu- 
lui. Maniu a înştiinţat, de asemeni, pe mareşal, că-ar fi gata să 
ia asupra sa răspunderea conducerii, Cei doi bărbaţi ar fi schim- 
bat între ei chiar unele note, în scris), 

In cercurile din jurul lui Maniu, se spune, că ar 
exista un "plan", şi anume: Deocamdată, nici o grabă, deoarece 
nemţii sînt numeroşi, şi se ţin bine între Bug şi Nistru, Dacă 

„ruşii ajung la Nistru, guvernul Maniu trebuie să fie gata (cu, 
sau fără asentimentul mareşalului). Contactul cu Aliaţii, prin 
Londra, trebuie statornicit în vederea acestui scop. (Fie înain- 
tea venirii la putere a lui Maniu, pentru ca schimbarea de regim 
să se facă în deplină înţelegere cu cei din afară; fie du ă, pen- 
tru ca guvernul Maniu să conducă aceste discuţii; în cazul acesta 

schimbarea de politică s-ar face, după schimbarea de regim, şi 
potrivit garanțiilor dobîndite de noul guvern, In amîndouă ipo- 
tezele, o călătorie la Londra a unui emisar al lui Maniu, e pre- 
văzută în program). Pentru ca guvernul Maniu să poată ţine cîtva 
timp, cel puţin atît cât va fi necesar spre a putea schimba po- 
litica țării, sînt unii care se gîndesc la o concentrare de for- 
ţe româneşti, în munți, spre a apăra împotriva "oricui" existența 
şi acțiunea guvernului național român, (Acest plan este aproape 
identic cu acel sugerat de mine, fie regelui prin mijlocirea prin- 
ţului Niculaie, fie direct lui Maniu). (...) 


22 februarie 


Un mesaj foarte important, de la V.Tilea(prin 
Kopetsky). g 

"Tilea către Gafencu. - 1. In ce priveşte cartea 
ta voi face, - după dorinţa ta - tot ce trebuie; dar d-nii Steed 
şi Watson sînt de părere că nu trebuie nimic schimbat, şi ar fi 
numai de ajuns să laşi deoparte părţile care se repetă, şi că ar 
fi util să fie comprimate anumite alte părţi. 2. In ceea ce pri- 
veşte mesajul d-lui Beneş, te rog să comunici lui Maniu că tre- 
buie să-l considere drept condiţii ale "capitulării fără condiţii”, 


roşie s-ar apropia de _ frontiera Basarabiei sau Bucovinei; astfel, 
aceste condițiuni ar putea fi schimbate în paguba noastră. Eu so- 


cotesc că a continua rezistenţa pe Nistru, faptul acesta ar putea 
ameninţa existenţa statului şi poporului nostru, Chiar dacă acest 
gest ar fi cel mai frumos, el nu ar schimba întru nimic victoria 


finală a Aliaților. Nu ne putem aştepta la un sfat sau la ọ medi- 
ație din partea Londrei, nici chiar din partea Washington-ului. 


Din ceea ce ştiu, Moscova ar aproba numai guvernul lui Maniu, pen- 
tru că U.R,S.S. vrea să asigure în România regimul democratic, şi 
socoteşte elementele din Transilvania drept garanție a politicii 
democratice. 3. In legătură cu mesajul d-lui Beneş, inițiativa 


trebuie să pornească din partea română. 4. D.Beneş a primit asi- 


gurarea că U.,R,S.S, nu se va amesteca în afacerile noastre interne 
şi eu cred că repatrierea minoritarilor maghiari şi saşi, ca ŞI 

transferul elementelor româneşti din Basarabia, în locurile unde 


erau minorități, ar fi cu putință, Eu însumi am sugerat această so- 
luție, în scopul ca pe un teritoriu, întreaga națiune română să fie 
un 


pusă la adăpost şi ocrotită, astfel ca România să poată alcătui 


stat omogen din punct de vedere etnic", 
Punctele 2 şi 3 sînt deosebit de însemnate, Ele co- 


respund cu temerile, prevederile şi sfaturile mele aşa cum le-am 
comunicat în mai multe rînduri la Bucureşti, Hotărîrea trebuie 

luată înainte ca sovieticii să treacă Nistrul; de nu, putem pierde 
mai mult, Important este că Tilea (desigur, în urma lămuririlor lui 
Beneş) pare să considere lămuririle primite de Beneş, la Moscova, 


drept condiții care determină sensul eventualei noastre capitulări 
şi îi limitează, în acelaş timp, consecinţele. Important este de 
asemenea, că nu trebuie să ne aşteptăm la nici un sfat sau media- 
ţiune din partea anglo-saxonilor, - şi că noi trebuie să luăm ini- 
ţiativa (fireşte, pe temeiul lămuririlor în legătură cu condiţiile, 
transmise prin Beneş) unei explicaţii cu Moscova, 

Voi transmite textul exact al acestui mesaj la 
Bucureşti, 
Este un punct pe care ţin să-l lămuresc: în ce măsură 
părerile lui Tilea sînt sugerate şi autorizate de Beneş. (Fireşte, 
trebuie să existe o legătură, deoarece Tilea se slujeşte de servi- 
ciul telegrafic şi de cifrul lui Beneş; astfel că telegramele sale 
sînt cunoscute de Beneş, Vreau, totuşi, să primesc o confirmare 
suplimentară). In al doilea rînd, vreau să aflu ce este cu Gurile 
Dunării (informaţiile Payot). Kopetsky tăgăduieşte cu energie (şi 
supărare) aceste informaţii ale lui Payot, Ţin să am însă o des- 
minţire de la Londra. Impart răspunsul meu în două:1, O telegramă 
către Beneş, - prin care: a) vestesc că Maniu a primit mesajul său 
de la 13 februarie; b) rog să mi se comunice dacă mesajul Tilea şi 
părerile cuprinse în el corespund unor sugestii ale lui Beneş, 
ceea ce ar întări autoritatea lor pe lîngă amicii mei; c) amintesc, 
că după unele informaţii ce se zic "din izvor sigur", sovieticii 
ar fi împărtăşit lui Beneş, hotărîrea lor de a anexa întreagă Delta 
dunăreană, şi rog pe Beneş, să mă lămurească în această privinţă. 


— 890 -= 


Este important, pentru mine, să ştiu precis 
dacă cererile sovieticilor, aşa cum mi le-a comunicat Beneş, 
sînt "complete", şi pot fi privite de. noi drept "condițiile" 
(teza Tilea) pe temeiul cărora putem stabili contactul cu ei, 

; Pe de altă parte, telegrafiez lui Tilea, mul- 
ţumindu-i pentru mesajul său, pe care îl transmit de îndată mai 
departe, îl înştiinţez că i-am trimis, pe diferite căi, vreo 
trei-patru exemplare corectate şi puse la punct, Admit compri- 
marea" unor părți ale lucrării mele, părți care se repetă, cu 
două condiţii: a) această comprimare să se facă sub supravegherea 
directă a lui Steed sau a lui Watson şi b) să nu se altereze nici 
spiritul, nici conținutul lucrării mele (în eventualitatea tradu- 


cerii ei în englezeşte), 


23 februarie 


Ruşii au ocupat oraşul (şi minele de fier) 
Krivoirog, Armatele lor împing spre Bug. Frontul se apropie de ho- 
tarul nostru; la Nord, înaintarea rusească continuă, 


(,..) Stalin, într-un ordin de zi pe armată, 
după ce aminteşte uimitoarele isprăvi ale armatei roşii în această 
iarnă, (cînd ar fi liberat 200,000 km.p)declară ritos: "Este lim- 
pede, acum, că Germania hitleristă se apropie tot mai mult de ca- 
tastrofă, Bandiţii fascişti germani se zbat ca să scape de dezas- 
tru, Ei fac sforţări disperate spre a provoca neînţelegeri în sî- 
nul Aliaților, şi pentru a prelungi astfel războiul. Diplomaţii lui 
Hitler trec dintr-o ţară într-alta,âncercînă să stabilească unele 
contacte cu elementele pro-hitleriste, şi sugerînd modalităţi de 
pace separată, cînd cu noi, când cu Aliaţii noştri. (Iată, puse în 
adevărata lor lumină, faimoasele dezvăluiri ale "Pravdei”, privind 
negocierile din Spania), Aceste manopere sînt osîndite să dea greş, 
pentru că la temelia coaliţiei anti-hitleriste stau interesele vi- 
tale ale Aliaților, care caută să învingă Germania şi pe complicii 

» 


; ; x ată! 
Să mai tot vorbim după asta, de pace separată: 

A mai cuvîntat şi cumintele Eden, conformist şi bine- 
crescut ca totdeauna. Vorbe bune despre statornicia simţămintelor 
de alianţă între cei Trei Mari. Vorbe bune (chiar foarte bune), 


pentru de Gaulle şi pentru Franţa de mîine. Vorbe lămuritoare în 


ce priveşte politica externă a Angliei: "Este o asigurare pe care 


vreau s-o dau, într-o chestiune care a fost obiectul principal al 


acestei discuţii. Am avut impresia, ascultînd pe unii dintre ora- 
tori, că s-ar teme că la Teheran, sau la Moscova, am fi limitat in- 
teresele noastre, ba chiar le-am fi exclus, din unele părţi ale 
lumii, Ţin să asigur Camera că această temere nu are nici un temei, 


enţă, - nici nu ne-au fost cerute. Nu am acceptat nici o barieră 


şi nici nu ni s-a cerut aşa ceva. Sîntem absolut liberi ca să ne 


înteresăm de afacerile Europei şi de naţiunile europene”, - Foarte 


bine; sînt cuvinte care trebuiau spuse. Englezii încep să-şi dea 
seama de primejdia teoriilor Carr - Smuts & Comp.! Si Eden adaugă: 
"Vom întrebuința influenţa noastră pentru ca Europa să-şi regăsească 


viaţa de comunitate, şi fiecare naţiune, viaţa sa individuală inde- 


pendentă. (Cartea mea se găseşte, de patru luni, la Foreign Office). 
„Spuneam în concluzie: “Problema europeană este mai puţin o problemă 


de organizare, decît o problemă de viaţă”, şi dezvoltam această 
idee de viaţă europeană - individuală şi comună - căreia trebuie 
să-i închinăm toate străduinţele noastre). 


24 februarie 
(...) La ora şase şi jumătate, primesc vizita lui 
Pella, Imi spune că Ică ar fi primit scrisoarea mea, îmi mul ţumeşte, 


şi-mi va răspunde, curînd. Pella se plînge, că prea mulţi români 


vor acum să salveze, ţara...loată lumea este de acord - spune el, - 
ca eu să continui convorbirile pe care le am, şi să ţin contac- 
tele ce le socotesc utile. Dar de ce se amestecă şi atîţia alţii? 
(Face aluzie la Franasovici, la Gurănescu, dar şi la Georgică 
Assan, care după ce ne-a trădat pe toţi, la Bucureşti, cere din 
nou viza de plecare), Inţeleg că Pella caută să trezească în mine 
un simţămînt de solidaritate. Se ft (nu fără dreptate), de 


agitația dezordonată "outsider"-ilori care turbură, deopotrivă, 


1) Outsider, în limba engleză înseamnă un concurent neprobabil, 
dar posibil printre cîştigători, 

misiunea lui oficială şi activitatea mea ilicită şi subversivä... 
26 februarie 


Veşti bune despre negocierile dintre U.R.S.8, 
şi Finlanda., Se zvoneşte, că Paasikivi ar fi fost invitat la Mos- 
cova; că parlamentul finlandez se va întruni luni; că sovieticii 
ar fi pus condiții înțelepte. Pentru noi, este proba hotărâtoare: 
dacă negocierile se rup, vom rămîne şi noi, pînă la sfîrşit, în 
tabăra păcătoşilor; dacă sovieticii se dovedesc înţelegători, se 
vor naşte şi la noi speranţe şi posibilităţi, 

Perspectiva unei păci separate cu sovieticii 
trezeşte în presa "anti-comunistă" din Elveţia, - care vede pro- 
bienele externe prin prizma luptelor interne, politice, sociale 
şi ideologice, ~ accente de proastă dispoziţie. O anumită speţă 
de burghezi pe care războiul nu i-a atins, dar îi sperie peste 
măsură, vede cu supărare încheierea unor acte ce sînt şi vor ră- 
mîne mărturie a succeselor politice şi militare ale sovieticilor, 
(Victoriile militare ale ruşilor, întrucît slăbeau forţa militară 
germană, nu au supărat decît pe foarte puţini dintre aceşti bur- 
ghezi; în schimb, pacea cu sovieticii care tinde să dea succese- 
lor Moscovei un caracter definitiv, trezeşte toate vechile temeri 
şi prejudecăţi. In anumite cercuri, există o atmosferă amintind 
anul 1918), 

Supărarea se îndreaptă împotriva anglo - saxo- 
nilor, Si îndeosebi, împotriva Angliei, învinuită că ar trăda in- 
teresele europene, liberalismul burghez şi principiile nidealis- 
te", Un val de indignare se ridică, din adâncurile fără fund ale 
prostiei omeneşti, tinzînd să tulbure, din nou,fapte şi idei, pe 
care suferinţele războiului izbutiseră pînă acum, să le limpe- 
zească şi să le aşeze în adevărata lor lumină. Există o tendinţă 
de deformare a adevărului, de sucire a gîndirii, de trezire a unor 
argumente răsuflate, care se întinde şi poate fi primejdioasă. (...) 

Adevărul este că Germania nazistă a tulburat 
pacea şi ordinea europeană, anexînd Austria apoi Cehoslovacia şi 


ze pregătea - sub pretextul de a anexa oraşul Danzig - să-şi 

întindă stăpînirea şi în Polonia. Adevărul este că Germania nazis- 
tă, pe temeiul unor "principii” răscolitoare de patimi şi ambiţii, 
ameninţa neatîrnarea şi siguranţa tuturor statelor mijlocii şi 
mici, şi aruncă mănuşa, necontenit, contra marilor Puteri din 
Apus; adevărul este că Germania nazistă era pe cale, să modifice - 
după bunul ei plac - harta Europei pe "etape", ne mai respectînd 
nici un drept şi nici o rînduială; în sfîrşit, adevărul este că 
Germania a început războiul prin a năvăli în Polonia, sfărîmând 
astfel pacea continentală şi atrăgînd în război, în mod fatal, 
Puterile Occidentale. Statele mari şi mici, prinse atunci în vâl- 
toare, au luptat pentru siguranţa şi libertatea lor, legînd, cum 
era firesc, această luptă de "idealul" unei ordini generale: şi a 


unor principii comune, ce nu pot şi nu trebuie să fie răsturnate 
prin voinţa trufaşă a unui singur popor; (Dacă este o ţară care 
nu are dreptul să se îndoiască de realitatea şi de valoarea aces- 
tui ideal”, aceasta este tocmai Elveţia, care, numai datorită 
înţelepciunii politice, rezistenţii morale şi militare a Angliei, 
a scăpat de primejdioasa ameninţare a unei împărțiri, potrivit 
principiilor rasiste ale lui Hitler, Elveţia este principala 
beneficiară a "idealismului" anglo-saxon, disprețuit de zevzecul 
care atacă Anglia în "Courrier de Genève) 

lar în ce priveşte Rusia, nu Anglia, ci Germania 
a băgat-o în foc, Si acesta este un adevăr fundamental, ce nu 
poate fi nesocotit. Germania a năvălit în Rusia, după cum a nă- 
vălit în Polonia; ea a alcătuit şi a închegat cu forţa, alianţa 
între Anglia şi U.R,S.S. Această alianţă nu s-a sprijinit pe 
afinități elective, ci pe o necesitate provocată de Germania, 
Englezii nu sînt deci răspunzători de "principiile ruşilor", - 
şi nu au "datoria" ce vor să le-o impună unii clevetitori con- 
tinentali (cu atît mai pretenţioşi cu cât sînt mai insuficienţi 
şi mai inutili) să uite de lupta pe viaţă şi pe moarte, în care 
i-a aruncat Germania, - pentru a intra în luptă şi cu ruşii, 

Dacă, în urma intrării în război a Rusiei, Polonia 
este în primejdie să piardă "de patruzeci de ori mai mult decît 
coridorul Danzig", - ea va pierde, în orice caz, mai puţin,decît 
a pierdut în urma Acordului germano-rus, şi decât ar pierde, 

dacă "principiile" şi armatele naziste ar fi învingătoare, 
| Străduinţele britanicilor pentru a limita 
lăcomia sovietică, dacă nu sînt vădite (şi nu pot fi vădite, 
pentru că cearta nu trebuie să izbucnească între Aliați), 
sînt totuşi reale, şi vor fi din ce în ce mai reale; deoarece 
şi aci, "principiile idealiste" (de care profită toate sta- 
tele mici) se potrivesc cu interesele vitale ale imperiului 
britanic, dat fiind că imperiul britanic nu a dat încă nici 
odată vre-o dovadă, de-a lungul glorioasei sale istorii, că 
renunță uşor, la interesele sale vitale, | 
Nu este în interesul nimănui, ca "idealismul" 
anglo-saxon să se ciocnească cu poftele sovietice: o asemenea 
ciocnire ar putea provoca o nouă cîrdăşie germano-sovietică, 
- în veci nimicitoare şi pustiitoare pentru toate aşezările, 
drepturile şi libertăţile europene. 
Trebuie lăsat ca "echilibrul" să se stabi- 
« lească pe cale paşnică, între interesele apusene şi cele ră- 
săritene; trebuie văzut dacă politica Moscovei (care a dat 
multe dovezi de înţelepciune) nu va da, din proprie iniția- 
tivă, pildă de moderaţiune; trebuie, în sfîrşit, şi mai ales, 
ca nazismul să fie lichidat, pentru ca”unitatea" şi "solida- 
ritatea "Europei să aibă, din nou, un înţeles şi o valoare, 
Numai atunci se va putea judeca dacă acest 
război dezlănţuit de un nebun asupra lumii,-război plin de 
fapte barbare, pe de o parte, şi plin de suferinţe, pe de 
altă parte, ~ nu va fi apropiat pe acei ce trebuie să învin- 
gä şi care vor învinge, de "idealul" în numele căruia au 
luptat. 


Primesc vizita d-lui Vladislav Stakici din 
Belgrad, un intelectual sîrb, încă tînăr, care mă lLămureşte 
cu precizie şi vioiciune asupra problemei iugoslave, 

Stakici este sîrb - apără deci, cu botărîre 
punctul de vedere sîrbesc -, nu însă fără a face o sforţare 
cinstită ca să dea acestui punct de vedere un caracter moderat 


şi împăciuitor. Credincios regelui Petru (şi casei regale), el 

nu aprobă însă nici politica actuală ,sau mai exact, lipsa de po- 


litică a guvernului Purici. (Despre "frumosul" Purici nu are de- 


cît cuvinte disprețuitoare), Se sileşte, în schimb, să fie cît 
mai drept şi mai înțelegător față de Tito, Această "Mişcare Tito" 
se sprijină (spune el) pe trei elemente: un element de bază, o 
ideologie şi o disciplină comunistă (Tito, comunist el însuşi, 
cunoaşte metodele partidului, şi este la ordinele Moscovei) - şi 
două elemente componente , de o parte croații (de toate catego- 
riile: oameni ai lui Macek,'ca şi transfugi din rîndurile usta- 
şilor2), de altă parte, sîrbii, care nu s-au înţeles cu Mihailo- 
vici, sau care erau prea departe, ca să participe la mişcarea de 
liberare din Serbia. (Cei mai mulţi ofiţeri din rîndurile lui 
Tito sînt sîrbi), 

Mişcarea lui Tito datoreşte o bună parte din popu- 
larizarea ei sistemului de recrutare: ea primeşte pe toţi cei ce 
vor să lupte împotriva duşmanului, fără deosebire de partid, de 
credinţă, de neam, şi fără a cerceta trecutul partizanilor ei. 
Lupta "purifică" şi îi mîntuieşte pe toţi. De aceea mulţi croaţi 
pocăiţi, care au luptat pînă acum împotriva ideii iugoslave, îşi 
găsesc un adăpost în rîndurile mişcării, 

Succesul mişcării se datoreşte metodelor şi stric- 
tei discipline comuniste. De sus pînă jos, există o desăvîrgşită 
unitate de comandă, Programul lui Tito nu urmăreşte instaurarea 
unui comunism integral (nici nu ar fi cu putinţă, dat fiind di- 
feritele credinţe politice ale partizanilor ţării); programul 
cere însă o largă şi "democratică" federalizare a Iugoslaviei, 
pe temeiul unor autonomii locale cît mai întinse şi mai nume- 
roase. Tito ar accepta ca Bosnia, Muntenegru, Macedonia, etc. 
să fie autonome. (Cu cît vor fi mai multe "cantoane", cu atît 
statul central va fi mai slav, comunismul mai activ, şi influ- 


enţa Moscovei mai mare, - lămureşte Stakici). 


1) Seful opoziţiei iugoslave, în perioada antebelică, 


2) Organizaţie teroristă condusă de Ante Pavelici, care a 
asasinat la Marsilia pe regele Alexandru al Iugoslaviei şi 
pe ministrul de Externe francez Louis Barthou, în 1934, - 
organizaţie instruită în tabăra dela lanka Puszta, 

In ce priveşte Serbia veche,ideea unei federa- 
tii iugoslave nu pare exclusă, Starea de spirit a sîrbilor a. 
"evoluat", în ceste vremuri grozave. Deşi măcelurile din Croaţia 
au adîncit şanţul dintre sirbi şi croaţi, (şi au întețit patimi 
răzbunătoare) totuşi bărbaţii politici sârbi îşi dau seama că 
aceste patimi trebuie ţinute în friu şi nu pot fi lăsate să dis- 
_trugă pe veci ideea iugoslavă, Sîrbii au făcut un pas botărîtor 
“spre federalism. Ei acceptă ideea unei Federaţii Jugoslave, Fede- 
ralismul sîrb se opune însă federalismului lui Tito, întrucît nu 
admite decît trei neamuri în măsură să alcătuiască state autono- 
me, şi anume: sîrbii, croații şi slovenii. Muntenegrenii sînt 
“sîrbi, tot astfel şi macedonenii, şi în mare parte bosniecii,. 
Federația iugoslavă trebuie deci, după voinţa sîrbilor, să fie 
iripartită, şi numai tripartită, 4 | 

Disputa nu are deci, un caracter principial: 
toată lumea este de acord cu principiul federativ; dar are un 
caracter politic: numărul statelor înrîureşte echilibrul ce se 
poate stabili între ele, şi un caracțer teritorial: împărţirea 
Bosniei, ete dna | 
| | La aceasta se adaugă greutăţile legate de 
planul sovietic, de a îngloba Bulgaria în Federaţia Iugoslavă. 
O asemenea întindere ridică problema Macedoniei: bulgarii cer 
autonomia; sîrbii se opun, (Este o problenă grea), Intrarea Bul- 
gariei în Federație pune de asemenea problema Salonicului. Ruşii 
împing pe slavii de Sud spre Salonic, g 

Dar vor accepta englezii această ciuntire a 

Greciei? (Stakici pretinde, că sîrbii nu vor Salonicul, dacă 
Iugoslavia rămîne cum a fost, şi dacă Bulgaria reintră în vechi- 
le ei hotare; dacă bulgarii, cu sprijinul ruşilor, păstrează 
însă ieşirea lor la Marea Egee şi se alipesc de Iugoslavia, sir- 
bii vor fi siliți să-şi îndrepte privirile spre Salonic). 

In orice caz, lucrurile nu mai pot merge așa, 
mai departe. Stakici este categoric în. această privinţă, Trebuie 
sä intervină cît mai grabnic, o _ întelegere şi _o_împăcare poli- 


toate sforțările militare ale lui Tito, ca şi ale lui Mibailovici, 

sînt zadarnice, şi baosul va creşte tot mai mult în Iugoslavia. 
(...) 


] martie 


Radio Moscova anunţă condiţiile de pace ale Uniunii 
Sovietice către Finlanda. Este un eveniment foarte însemnat: 
pentru întîia oară, Moscova părăseşte obişnuita şi atît de so- 
cotita ei tăcere: "Condiţiile de pace următoare au fost înmî- 
nate prin doamna Koiontay domnului Paasikivi: 

1, Ruptura cu Germania şi internarea trupelor ger- 
mane, Guvernul sovietic se declară dispus să-şi dea concursul 
în această privinţă. 

2, Repunerea în vigoare a Tratatului Sovieto- 
Finlandez din 1940. 

3, Liberarea imediată a prizonierilor de război, 

a civililor sovietici şi aliaţi internaţi. 

4. Chestiunea demobilizării lăsată în suspensie în 
aşteptarea negocierilor de la Moscova. 

5, Problema reparațiilor se va discuta la Moscova, 

6, Dl.Paasikivi a fost informat că dacă guvernul 
finlandez ar fi gata să accepte condiţiile acestea, guvernul 
sovietic ar fi gata să primească pe delegaţii finlandezi, 


Informaţiile publicate în _ străinătate, privind 
cererile sovietice de capitulare fără condiţii şi de ocupare 
a oraşului Helsinki, sînt false". 

Reuther,care transmite aceste comunicări radio- 


fonice, precizează că ele provin de la Narkomindel, 


Formal, nu e vorba decît de condiţii prealabile, 
deoarece negocierile propriu zise trebuie purtate la Moscova, 
In realitate însă acceptarea acestor condiţii înseamnă înche- 
erca înţelegerii, Moscova înţelege - ceea ce nu au înţeles 
anglo-saxonii faţă de italieni, că asemenea negocieri nu tre- 


buic să dureze multă vreme: situaţia trebuie răsturnată din- 


tr-o dată. Spre deosebire de anglo-saxoni, Moscova nu se 


1) Ambasadoarea Uniunii Sovietice în Suedia, 

încurcă în formule, supărătoare şi lipsite de înţeles. Ea ca- 
ută să înlesnească sarcina celor ce au de înghiţit hapul ca- 
pitulării, De reţinut, de asemeni, este că cea mai însemnată 
condiţie, revenirea la Tratatul din 1940, este o condiţie 
fundamentală de pace, - nu de armistițiu (armistițiul este 
lăsat pentru negocierile ulterioare), Rusia nu amînă deci 
pentru mai tîrziu, reglementarea chestiunilor teritoriale: 
ea ţine să se reîntregească, 

„„„Caracterul relativ foarte moderat al aces- 
bor condiții va Sraduei un foarte bun efect în ţările anglo- 
saxone (şi va libera conştiinţa acestor ţări de povara răs- 
punderii morale faţă de nenorocirile Finlandei). 

Consecințele sînt: a) Finlanda pierde orice 
drept de apel la anglo-saxoni, ~ şi trebuie să meargă pînă 
la capăt, pe calea negocierilor cu U.R.S8.S.; b) dacă Finlanda 
respinge aceste condiţii "generoase", U.R.S.S. nu va mai pu- 
tea fi oprită de nimeni, să desființeze Finlanda; c) statele 
limitrofe sînt avizate, că pot nădăjdui şi ele condiţii mo- 
derate din partea Uniunii Sovietice, 

D Frontul oriental se va destrăma: speranța 
unei onorabile ieşiri. din război, slăbeşte rîndurile Axei. 

Hotărîrea Finlandei are acum o însemnătate 
covîrşitoare (pentru Finlanda, ca şi pentru toate celelalte 
state limitrofe). De această .hotărîre atîrnă întreaga aşe- 
zare a Europei răsăritene, E 

Parlamentul din Helsinki a tinut două şe- 


dințe, şi a autorizat guvernul să negocieze, 


Prietenul Beneş, într-o cuvântare ţinută la 
Londra, vesteşte o grabnică debarcare a Aliaților pe con- 
tinent: "1944 va marca ultima fază a războiului în Europa, 
dar aceasta va fi cea mai grea a suferințelor omeneşti" 
Tar despre Rusia, Deneş spune pe bună dreptate: “Zilele eli- 
minării Rusiei sovietice de pe arena Afacerilor europene au 
trecut, şi noi nădă jduim că. ele nu vor mai reveni niciodată, 
Nimic nu împiedică Uniunea Sovietică să joace rolul ei de 

mare Putere în Europa, dar aceasta nu înseamnă. că ea ar avea in- 
tenția să domine continentul, Securitatea continentală are ne- 
voie de patru stîlpi principali: Marea Britanie, Statele Unite, 
U.R.S.S. şi Franța" 

Teza că Franța trebuie să reintre în concertul Marilo 
Puteri este teza sovietică. Beneş. o susţine cu: credință şi cu 
simțul oportunității. (A rămas credincios aliatului său die i 
pal - Franţa-, care l-a părăsit, totuşi, în octombrie: 1938)1 


Radio Londra pretinde că Maniu ar fi somat guvernul 
de a încheia pacea cu Rusia, - acum, după prăbuşirea ultimului 
bastion la Miază-zi, cetatea Krivoirog. Dacă este adevărat, 
atunci aceasta e o reacțiune la telegramele lui Beneş. 


Feldmans, ministrul Letoniei, vine să mă vadă (ca 
să-i dau cartea), şi să-mi vorbească despre desnădejaea lui: 
înaintarea sovieticilor, capitularea probabilă a Finlandei, 
lipsa de rezistenţă a nemților, şi orbirea lor politică, îl îns- 
păimîntă, Se teme că ţara lui îşi trăieşte ceasurile din urmă. 

A primit tocmai acum, o scrisoare de la Riga: puterea de rezis- 
tenţă a trupelor germane slăbeşte, - ele pierd unul după altul, 
puncte de apărare, puternic întărite, Statele baltice mobili- 
zează: nu primesc însă nici un ajutor din partea nemților care, 
şi acum, în ceasul al unsprezecilea, nu consimt să recunoască 
independenţa statelor baltice: spiritul de partid îi orbeşte. 
reldmans este înfuriat pe englezi: cel din urmă discurs al lui 
Churchill a fost o catastrofă; el a deschis calea ruşilor spre 
Europa centrală. (Nu a deschis-o oare Hitler, cu mult înainte, 
prin Pactul de la Moscova, şi apoi prin nefericita lui campa- 
nie din Rusia?), Toate învinuirile de ordin "moral" se îndreap-= 
tă azi împotriva Angliei: - "Anglia şi-a pierdut onoarea; Anglia 


nu mai înseamnă nimic"!, 


1) Data la care au fost cedate lui Ilitler la München teritoriile 
sudeţilor, colonizate de germani, după care OLELE Egil au 
ocupat Bocmia şi Moravia (1939), | 

elvețieni. El are însă cel puțin o scuză: armatele sovietice 
sînt la porțile En sale; mîine, poate, ţărişoaca lui nu va 


mai fi. 


Fox îmi trimite vorbă că “toate merg bine” 
Uniunea Sovietică va întinde o mînă prietenească şi României, 
după ce va fi făcut pace cu Finlanda, Fox nu are decît o sin- 
gură îngrijorare: - "Unde sînt evreii din Odesa? Cine îi va 
găsi? Cine-i va aduce înapoi?". Da; - cine?(,..) 


3 martie 


O lungă convorbire cu Victor Antonescu des- 
pre situația din România (el se întoarce mîine în țară). 

Victor Antonescu îmi spune că “informaţiile” 
primite de. la Beneş sînt preţioase, dar el nu vede cum le-ar 
putea folosi cei din ţară, Ar trebui să înștiințez pe cei de 
la Londra despre stările adevărate din România, ca nu cumva să 
creadă că în ciuda “condiţiilor ce ni le fac. noi stăruim în 
atitudinea noastră, din rea credinţă. Misiunea mea trebuie să 
se exercite în două direcţii: să dau celor din țară putinţa 
de a cunoaşte intenţiile celor din afară, - şi în acelaş timp; 
să informez pe cei din afară despre neputinţa celor din ţară, 


a 


Trebuie să fac aceasta pentru ca nu cumva neîntelegerea să se 
adîncească, l 

Inţeleg raţionamentul lui Victor Antonescu, 
M-am străduit de altfel, cu orice prilej, să apăr pe prietenii 
mei din ţară, faţă de toată lumea, De altă parte însă, nu aş 
putea obţine nici o asigurare, nici o condiție prielnică, dacă 
aş afirma că în România nu se face şi nu se va face nimic. Pe- 
simismul lui Victor Antonescu nu se sprijină numai pe "imposi- 
bilităţi absolute", adică pe convingerea că nu e nimic de fă- 
cut, - ci pe imposibilităţi relative, adică pe lipsa lui de în- 
credere în oamenii politici români, li trece pe toţi, din nou 
în revistă, cu o nemildasă luciditate, şi în urma acestui exa- 


men, nimic nu se alege din ei. 

Răspund: In ce mă priveşte, păstrez credința în băr- 
băția şi spiritul de sacrificiu al lui Maniu şi că voi face tot 
ce-mi stă în putinţă, ca să-i înlesnesc sarcina din afară, îndrep- 
tînd spre el asigurările binevoitoare ale prietenilor din străi- 
nătate, Imi dau seama că această sarcină e grea, şi aş fi fericit 
să fiu ajutat de bărbaţi înţelepţi şi cu experienţă ca Victor 
Antonescu, De ce nu rămîne el la Geneva ? 

Victor Antonescu se recuză: 
cinat cu aşa ceva, iar el nu "s-a băgat niciodată”, (Inţeleg că 


- Nimeni nu l-a însăr-— 


la mijloc este o anumită amărăciune a omului politic “uitat” de 
colegii săi). Răspund: Nu este nevoie de o însărcinare specială 
pentru a sluji ţara, în grelele împrejurări de azi. Cine se bagă 
la câştig, poate fi disprețuit; cine se bagă la jertfă, îşi face 
datoria. 

Imi dau seama însă că Victor Antonescu este hotărît 
să stea deoparte: situația i se pare prea încurcată. Orice acțiu- 
ne nu poate prilejui decît neplăceri, Omul acesta este un amestec 
ciudat de înțelepciune, de luciditate, de egoism şi de şiretenie: 
pricepe vremurile, dar nu este croit pe măsura lor. Analiza si- 
tuaţiei, astfel cum mi-o face, este impresionantă: - dacă ruşii 
pătrund în ţară luptînd, sîntem pierduţi; cine se va încumeta, 
oare, să înceteze apărarea, cînd ruşii vor fi la graniţă? Toţi 
"eroii" vor cere rezistenţă pînă la moarte! Iar cel care, încre- 
zîndu-se în cuvîntul Uniunii Sovietice, ar înceta rezistenţa(cu 
riscul ca U.R.S.S. să nu-şi ţină cuvâîntul!), îşi alege o soartă 


de trădător! etc, 


4 martie 

(...) Tânărul Manuilă vine să mă vadă: unii pri- 
eteni m-au înştiinţat să mă feresc de el, pentru că ar avea le- 
gături cu diferite servicii de informaţii. Nu-mi face însă o 
impresie rea. Este vioi, inteligent, răspunsurile sale sînt pre- 
cise, totdeauna în subiect - deşi foarte tînăr, este unul din 
cei mai buni informatori, pe care mi i-a trimis Maniu (dacă vine, 


în adevăr, - aşa cum pretinde, - de la Maniu). 


o 


Afirmă că ar fi văzut pe Maniu de două ori, 
şi acesta l-ar fi însărcinat să-mi comunice următoarele: 

1, Trebuie luptat cu înverşunare împotriva 
ideii unui Ardeal autonom sau independent; 

2. Maniu ar:fi luat un contact direct cu 
sovieticii, 

(Reprezentanţi autorizaţi ai Uniunii Sovie- 
tice ar fi ajuns pînă la el), Sovieticii sînt dispuşi să stea 
de vorbă cu el şi să-l recunoască drept cîrmuitorul (vremelnic? 
Ar fi vorba de un regim de tranziţie!) al României, 

3. Din nefericire, Maniu nu se mişcă decât 
greu, Este urmărit pretutindeni. Ar fi voit să plece în două 
rinduri, dar a fost împiedicat. A fost înştiinţat, chiar de 
guvern, că viaţa lui nu este în siguranţă, şi că sînt "unii" 
care umblă să-l omoare, Maniu, Sine ca eu să cunosc această ame- 
nintares 

4.: Din pricina primejdiei care-l pîndeşte, 
Maniu îşi pregăteşte un succesor, Pe faţă, ar fi vorba de Miha- 
lache. (Manuilă crede însă că ar putea fi vorba, în secret, şi 
de altcineva.?1...). E 

5. Maniu a aflat că. la Teheran, ar fi fost 
vorba de o confederație balcanică sub îndrumarea Turciei (?) 
grupare care nu-i convine, deoarece el vrea o înţelegere dună- 
reană, (Griji inutile! Uniunea Sovietică veghiază: nu vom avea 
nici. una, nici alta!). E 

6, Radio Londra a vorbit de o scrisoare a lui 
3eneş, către Maniu, pe care Maniu nu a primit-o, (Să fie vorba 
le m ERUN Beneş, pe care Maniu l-a primit?), 

7, Ce facem cu comuniştii? In această pri- 
'ință tînărul Manuilă are părerile sale, Ar fi vorbit cu mai 
ui ţi. comunişti care nu admit preşedinţa lui Maniu, decât în mod 
rovizoriu, fiind hotăriţi s-o înlăture apoi, Comuniştii privesc 
e Maniu, după cum mă privesc şi pe mine, ca pe nişte "cantități 
eglijabile”, - spre deosebire de alte cercuri politice care îşi 


un nădejdea în noi. pet SI a 

8. Manuilă susţine că poate stabili o legătură con- 
tinuă între mine şi Maniu (?). Ar exista cineva la Externe, care 


s-ar "preta" la aşa ceva. 


5 martie 

In presa engleză, se cere cu tot mai multă stăruin- 
tă precizarea politicii externe a Marii Britanii (îndeosebi, faţă 
de tendinţele "continentale" ale Uniunii Sovietice). 

Este o discuţie care ne poate fi de oarecare folos. 

Un articol din "Observer" pune problema cît mai lim- 
pede, Reproduc aci textul acestui articol care trebuie reţinut: 
"In discursul său de la 21 martie 1943, primul ministru a vorbit 
de un Consiliu European, care ar fi alcătuit de Marile Puteri şi 
de grupul statelor mici, avînd la dispoziţia sa o forță armată, 
pentru a impune respectarea şi executarea hotărîrilor sale. In 
acelaşi timp d1,Churchill a adăugat că Anglia ar trebui să înche- 
ie un acord cu ceilalţi parteneri bine intenţionaţi, spre a res- 
pecta drepturile şi existenţa statelor mai slabe, 

A fost oare întotdeauna avută în vedere această 
politică? Ea n-a fost niciodată repudiată, însă anumite evenimen- 
te, din ultimul timp, au aruncat umbra îndoielii asupra acestor 
principii. Este un fapt evident că jurnalele sovietice oficioase 
au protestat deseori, în mod violent, împotriva grupării micilor 
state în Europa Centrală şi Orientală, Niciodată - dintr-o sursă 
oficială - Marea Britanie n-a răspuns,dar în presă au apărut o- 
pinii diametral opuse ideilor exprimate de primul ministru. Mai 
multe organe influente preconizează împărţirea Europei în zone 
bine delimitate, care ar fi puse sub ocrotirea directă -, se 
spune-, sub tutela unei Mari Puteri, Acest plan n-a fost nicio- 
dată prevăzut de politica declarată de guvernul britanic, cu 
toate că s-ar fi auzit ceva asemănător în discursul mareşalului 
Smuts, (şi Carr!!). 

(Deci: Churchill şi oficialitatea, de o parte - 
iar de alta, părerile neoficiale,- deşi Smutsl...). 

Evenimentele recente în politica noastră europeană 

par, cu toate acestea, să se apropie mai mult de acest plan al 
instituirii zonelor determinate, decât de planul inițial al 
d-lui Churchill". 

"Observer" aminteşte pactul ruso-cehoslovac; 
negocierile ruso-poloneze; negocierile ruso-finlandeze; şi 
"Observer" încheie: "Socotim noi, oare, Europa Orientală ca pe 
o sferă de interese exclusiv ruseşti? Dacă întoarcem privirea 
“către Europa Occidentală, vedem că nu există nici o exclusivi- 
“tate de acest gen. (Si ziarul aminteşte cu drept cuvînt; 
Vâşinski în Mediterana; Bogomolov în Alger), Acest fapt face 
să apară cu atît mai de neînțeles retragerea noastră evidentă 
din Europa Orientală şi renunțarea noastră la unitatea Europei. 


Tara este totdeauna unită şi solidară alături de Churchill cînd 


e] declara acum un an că noi înţelegem să participăm la resta- 


biilirea măreției Europei, a geniului şi misiunii sale. Guvernul 
este el şi acum de această părere?" 


Iată o întrebare precisă şi foarte bine pusă. 
Ea corespunde multor îndoieli şi frămîntări relevate în această 
lucrare, Intrebarea va fi formulată din nou şi repetată, Nu este 
vorba numai de părerile guvernului britanic: este vorba de soar- 
ta Europei, Si este neapărată nevoie să se ajungă la o deplină 


"lămurire,! 
6 martie 


Ofensiva sovietică a luat un nou avânt, la 
centru, în regiunea Galiției; mareşalul Jukov înaintează spre 
Tarnopol. Este o lovitură care slăbeşte şi mai mult poziţia ţă- 
rii noastre, Primejdia ne pîndeşte de la Nord şi poate cobori 
spre noi, de-a lungul râurilor moldoveneşti. 


Manuilă revine să-mi vorbească despre Maniu, 
Imi arată un document uimitor. (Sînt adînc mîhnit că nu mi-a 


sosit mai devreme). | 
Este vorba de o serie de declaraţii, făcute de el 


faţă de un martor oficios (un magistrat, se pare), pentru a fi 


înregistrate şi comunicate mai departe "forurilor competente": 

- "Imi menţin întru totul părerile de atîtea ori exprimate, în 
decursul ultimilor ani, Cred, în special, că în faţa curentelor 
de opinie publică ce străbat societatea românească (curente, a- 
tingînd, adesea, limite periculoase pentru viitorul societăţii 
şi naţiunii româneşti) nu putem opune decît rezistenţa sănătoasă 
şi viguroasă a credințelor naţional-democratice şi de dreptate 
socială, menite să constitue o piedică intelectuală şi morală 

în calea ideilor subversive, Cu forţa fizică nu se pot suprima 
idei izvorând din anumite stări sociale, cum sînt cele de azi 
care nemulţumesc oamenii, aproape în întreaga lume. (Este ve- 
chea idee a lui Maniu şi a partidului: înălţarea democraţiei, 
în calea comunismului. Si Maniu dă pilda Angliei şi a Statelor 


Unite), 


"In ce priveşte problema externă, ţin să accentuez 


următoarele: 
1, Găsesc o profundă greşală în împrejurarea că 


politica externă a statului nostru a fost, - chiar de pe vremea 
regelui Carol - astfel condusă, încît a alunecat pe panta ală- 
turării de Germania, şi ne-a dus la inimiciţia cu "Aliaţii" prin 
al căror ajutor am făcut România Mare, 

2, Dacă a fost natural şi just să reanexăm Basara- 
bia şi Bucovina, s-a comis o profundă greşală cînd ne-am anga- 
jat alături de "Axă" într-un război ideologic cu Rusia. (E re- 
petarea şi precizarea punctului de vedere Maniu-Brătianu: război 
pînă la Nistru, da! Mai departe, nu!, fiindcă mai departe începe 
războiul "ideologic", Ce te faci însă, cu caracterul militar al 
unui război care te duce mai departe decît anumite subtilităţi 
de concepţii?...) 

3. O tot atît de mare greşeală a fost să înaintăm, 
cu armata noastră, pe pămîntul rusesc, să cucerim teritorii, şi 
într-un chip ncînţeles, să le luăm chiar în administraţie civilă, 
realizînd instituţii cu caracter permanent. (Ideile "antoneştiene” 
privind Transnistria!), 

4. S-a făptuit o adevărată crimă cînd am angajat 

armata română în interiorul Rusiei, condusă împotriva tuturor 
regulilor militare, neasigurîndu-i-se nici acoperirea, nici 
retragerea, din care cauză a fost distrusă, 

„5, Menţinerea resturilor armatei noastre în 
dezastrul care ne-a ajuns este o .încăpăţinată_ provocare faţă 
de Aliați şi în special, faţă de vecina noastră Rusia cu care 
va trebui să trăim; şi în viitor, în nemijlocită vecinătate. 

6, Menţinerea acestei atitudini poate fi iz- 
vorul adevăratei catastrofe a României,: care se apropie cu 
păşi repezi, A Bai 
7. Intreaga situație de pe frontul de luptă 
prevesteşte înfrîngerea Axei, şi în consecinţă, rămînerea noas- 
tră mai departe în alianţă cu ea, înseamnă că, la Conferinţa 
de Pace, ne vom prezenta alături de cei ce au pierdut războiul, 
şi alături de cei ce au să fie acuzaţi ca duşmani ai ideilor 
generoase ale omenirii: libertatea în genere, respectul faţă de 
drept, democraţia, dreptatea socială şi libertatea naţiunilor, 

8. Sîntem ameninţaţi, ca în scurt timp, să fim 
invadaţi de ruşi ca duşmani biruitori, ceea ce ar însemna dis- 
trugerea poporului şi a ţării noastre, (Argumentul meu: Moldova 
şi Dobrogea). | | 

9. In consecinţă, socotesc că ar fi o absolută 
necesitate ca România să părăsească Axa şi prin aceasta să evi- 
te ambele primejdii arătate mai sus: de a ne găsi la Conferinţa 
Păcii alături de partida învinsă; şi ca ţara noastră de a fi _ 
invadată de ruşi, ca duşmani ai noştri”, 

| | Si Maniu continuă: “Rezistenţa noastră, la 

Dunăre şi la Nistru, faţă de Aliați, constituie o imposibili- 
tate militară şi politică. Insă depunerea armelor, în momentul 
cînd Aliaţii se vor găsi la hotarele ţării, ar constitui un act 
grav, din punctul de vedere al tradiţiilor naţionale. Ar fi o 
umilire nemeritată, Pentru aceasta, este necesar să schimbăm 
situaţia internaţională în care ne găsim, înainte ca Aliaţii, 
cu armele lor îngrozitoare, să fie la frontierele noastre, 

| Socotesc o inexorabilă necesitate îndrumarea 


vieţii noastre de stat în această direcţie, ţinînd seama şi de 

discursul lui Cordell Hull, etc. 
Trebuie să declar că sînt hotărît să-mi asum răspun- 


derea pentru o astfel de politică, cu singura condiţie de a mi 


se da urgent posibilitatea să coordonez această radicală schimba- 
re, cu evenimentele internaţionale determinante, In special, să 


sincronizez atitudinea schimbată a României, cu acţiunile Alia- 
ților, şi în consecinţă, să iau, de cu bună vreme, garanţiile 
necesare, pentru ca atitudinea schimbată a ţării noastre să fie 
îmbrăţişată de sprijinul Puterilor Aliate care, în principiu, au 
aceleaşi interese ca şi noi,şi au de apărat aceleaşi compartimen- 
te ale configurației internaţionale, formînd şi principalele 
noastre preocupări, Țara nu poate fi aruncată într-o aventură pe 
bază de simple informaţii şi vagi promisiuni. Paşii ei trebuie 
să se sprijine pe înţelegeri precise şi concrete, în care scop 
este necesară o libertate de acţiune, de care eu şi partidul ce 
îl prezidez am fost lipsiţi, atîta vreme", 

Foarte bine! Din păcate, aceste declaraţii datează 
de la 24 decembrie, anul trecut! De atunci a trecut mult timp! 


7 martie 

Primejdia creşte la Răsărit. Ruşii înaintează spre 
Tarnopol, şi pe Kamenesk Podolsk. De pe acum, se află în veci- 
nătatea hotarelor Bucovinei şi Basarabiei, Ce fac ai noştri? Pe 
de altă parte, loviturile aviaţiei engleze şi americane sînt tot 
mai îndrăzneţe şi mai grele: ieri, peste 1.000 de avioane ameri- 
cane au bombardat, în plină amiază, Berlinul, Ceasul "marei in- 
vazii" se apropie, Cînd, şi cum va reacţiona Maniu? Bulgarii se 
mişcă; iau "contactul" cu Londra. Li se cere să părăsească Mace- 
donia şi Tracia. Vor primi, oare, o compensație la Nord? Dobro- 


gea noastră e în primejdie. 


de zece zile, la Ankara, însărcinat de Maniu şi de Dinu Brătianu, 


să ia contact cu cei Trei Aliați. Maniu a arătat, lui de Weck, 
mesajul Beneş, pe care i l-am trimes, De Weck crede că, probabil, 

acest mesaj a contribuit la misiunea încredințată lui Stirbey. 
Maniu pare hotărît să facă ceva; nu ştie însă precis ce anume, 

Ca toţi românii, el nu se apropie de ruşi decât cu cea mai mare 
stială: a respins alianţa propusă de comuniştii români, deoarece 
aceştia - într-un manifest al lor (redactat de altfel, în ter- 
menii cei mai patriotici, şi pomenind de "restituirea Ardealului"), 
nu ar fi vrut să vorbească de integritatea noastră teritorială, 

Stirea trimiterii lui Barbu Stirbey la Ankara, 
mă bucură; este un pas hotărâtor spre o înţelegere cu Aliaţii. 

„E bine că în aceste clipe dramatice,. cineva mai bine situat decît 
mine (adică liber pe mişcările sale şi în contact direct cu toţi 
Aliaţii) să poată ţine în curent pe cei din țară cu posibilită- 
tile ce ni se oferă de Moscova şi de Londra. Socotesc, de asemeni, 
nimerit, că acest contact a fost stabilit printr-un bătrîn, pru- 
dent şi abil care a urmat o viaţă întreagă preceptele ortodoxe 
ale familiei Brătianu, Numai dacă acest contact nu va izbuti, vor 
putea fi folositoare cadrele mai tinere. De nu, orice "realitate" 
înțeleasă de unul din generaţia noastră, ar putea stîrni învinu- 
iri de "trădare"! 

Va izbuti Stirbey? Are multe vă-tout"-uri: 
este inteligent şi mlădios, are un ginere care vorbeşte la BBC. 
un nepot care zboară în R.A.F.2dşi alt nepot care e ministru la 
Ankara”? (numai de n-ar frîna acesta prea mult!) 

Are însä şi unele "handicapuri" nu cunoaşte 


pe sovietici, şi este foarte timorat, (.,.) 


9 martie 


O telegramă de la Tilea: “Am aflat că opozi- 
ţia intenţionează să trimită pe Stirbey spre a lua contact cu 
\liații. Trebuie să-ţi atrag atenţia asupra faptului că trimite- 
~ea lui Stirbey ar fa o greşeală, - nu numai pentru că prezența 


m arm me ra mir 


) Boxschall, 
) Fiul lui Boxshall , voluntar în Forţele Aeriene Britanice. 


) Alexandru Creţeanu. 

lui aici ar putea provoca un scandal în presă - ci deopotrivă, 
pentru motivul că ruşii l-ar socoti un om pornit împotriva lor.. 


Rog a verifica dacă ştirea este exactă" 
Este exactă, - şi nu este. o simplă intenție, ci 


un fapt împlinit, Stirbey se află la Ankara, Nu am fost înştiin- 


țat direct de acest fapt (ceea ce, dat fiind serviciile pe care 
le aduc cauzei, este surprinzător şi jignitor). Aprecierile lui 
Tilea pot avea un sîmbure de adevăr, Ele au însă si. un caracter 
personal: Tilea e certat cu ginerele lui Stirbey, cu tînărul 


Boxshall, şi prin Boxshall, cu tot neamul legitim şi neligitim 


al Stirbeylor, 


Dejun cu ministrul Poloniei la Berna, dl.Lados. 


Ca toţi polonezii, Lados e nemulţumit de anglo-saxoni; socoteşte 
că nu au o politică orientală, şi că nici nu pot, nici nu vor să 
se împotrivească ruşilor. (Este o părere tot mai răspîndită, pe 
care o socotesc nedreaptă: englezii sînt nevoiţi să-şi tăinuiască 
căutînd să cîştige timp. Situaţia militară nu le îngăduie 


jocul, 
cu ruşii; va veni o zi cînt 


să vorbească, de la egal la egal, 
pozițiile lor vor fi mai prielnice; pînă atunci este înțelept să 


se ferească de discuții). 
Mai cuminte însă decît cei mai mulți dintre compa- 


trioții săi, Lados crede că situația, aşa cum se prezintă azi, 


cere o sforțare hotărîtoare din partea Poloniei, spre a se înţe- 


lege direct cu sovieticii. Este, - crede el, - zadarnic şi pri- 


eco de a aştepta sprijinul anglo-saxon şi a pierde vremea 

cu plângeri şi învinuiri îndreptate împotriva britanicilor şi a- 
mericanilor. Ruşii "roşii" - spre deosebire de cei "albi" - pot 
fi oameni de înţeles, Interesele lor sînt în Asia, nu în Europa. 


Pe continentul nostru nu caută decît o linie prielnică de apă- 


rare (linia Curzon care are o origine strategică, nu demografică, 


este vechea linie Suhamlinov, fostul ministru de război țarist, 


care a conceput-o), şi statornicirea unor aşezări pa nice, ca o 


chezăşie a liniştei de-a lungul hotarului apusean al Rusiei 


europene., Trebuie să intrăm în acest joc; să ne adaptăm la aces- 


te .cerinţe, la urma urmei, îndreptăţite. (In această privin 

împărtăşesc Întru totul părerile lui Lados). Trebuie să adop- 
tăm o politică împăciuitoare față de Rusia, şi să stăruim a- 
“supra hotărîrii noastre de a nu face jocul nimănui împotriva 
Rusiei. Epoca coaliţiilor antisovietice a trecut, Pacea noas- 
tră de mîine (ca şi condiţiile de pace) depind de sincerita- 
tea şi de hotărîrea cu care vom afirma această politică nouă 
şi cuminte, - Nimic împotriva Rusiei! Condiţiile sovietice se 
“vor îndulci în măsura în care bănuielile sovietice se vor po- 
toli, Sovieticii bănuiesc, de pe acum, intenţiile de mîine 
ale anglo-saxonilor, De aceea, oricine se sprijină azi pe 
anglo-saxoni, pare suspect ruşilor, Problemele de vecinătate 
trebuiesc tratate şi dezlegate direct cu ruşii. 
l (...) Lados este pentru modificarea compo- 
nenței guvernului polon de la Londra, după cum cer ruşii, Nu 
~ vede însă cine ar putea intra, Există foarte puţini filo-ruşi, 


în cercurile poloneze de la Londra, 


D1, Troyanos, directorul Băncii anglo-române 
“ din Bucureşti, îmi aduce ştiri din ţară şi următoarele ştiri 
"stilizate" şi comprimate de cei doi Mişu, - Ghelmegeanu şi 
` Ralea: 
l. "Am reluat contactul (cu Maniu). Sîntem 
“în raporturi quasi-normale., Putem participa cu el la o acţiune, 
Nici o atribuţie, în oficii de reprezentare(?), Preferă însăr- 
'cinări speciale, chiar în afară (Unde?), Recomandă chiar acest 
lucru, invocînd diferite dificultăţi în sînul partidului, ai 
cărui membri ignoră aceste contacte, | | | 
Se Poziţia partidului: rezervă faţă de linia 
Tilea. Doreşte răfuieli cu Tătărăscu, Gigurtu, Valer Pop! şi 
fostul suveran, | m 

2. De notorietate publică: Maniu este nedotat 
“pentru o mare, amplă şi lungă acţiune de guvernare. Cam slăbit 
şi îmbătrânit, i E 

3. Alianța cu bătrînii liberali este nesin- 
ceră, Seful urmăreşte punerea în subordine a liberalilor şi a 


1) Fost ministru liberal, semnatar, alături de Manoilescu, al 
Diktatului de la Viena. 

zonarhiei. Liberalii înţeleg jocul, dar se pretează la el. 
4. Tătărăscu e urmat de întreg partidul liberal. După pro- 


punerea sa de unire (respinsă!) se socoteşte "chit". 

5. Volanţi: Mircea Cancicov, Mitiţă Constantinescu. 

6. Gheorghe Brătianu), dus la fund. Editarea lucrării sa- 
le din urmă îşi are obîrşia în vechiul conflict cu Titulescu. 

7. Titulescienii sînt bine văzuţi, dar împrăştiaţi: Savel, 
Vişoianu, Ciuntu, Christuð), 

8. Sîntem afectați de lipsa oricărui semn (din partea ta). 
Uitarea se dovedeşte şi prin trimiterea cărții tale, altora. Totuşi, 
rămînen în spiritul de echipă de altădată. Ne bucurăm că ne-ai cerut 
ştiri. 
9. Ne străduim în rezolvarea problemei unui modus-vivendi 
cu vecinii. 

lo. 


largi baze progresiste. 
11. Tătărăscu şi postura de şef în care se vede (?).Dis- 


Există perspective de a organiza disponibilul, pe 


ponibilul pe care-l vor da Dumnezeu şi vremurile. 


12. Aşteptăm comunicări. (...). 


lo martie 
Beneş a vorbit. Intr-o declaraţie publicată în "Daily 
Express", preşedintele spune: "1. Rusia socoteşte că Ungaria tre- 


buie să restituie României Transilvania, ~ ca şi teritoriile lua- 


te Cehoslovaciei şi Iugoslaviei. 
2. Rusia nu are intenţia să comunizeze vecinii. Stalin 


nu se amestecă în treburile vecinilor; Nu _ îngăduie însă nimănui 


să se amestece în treburile sale. 
3. Stalin nu vrea ca statele vecine să fie supuse pre- 


siunilor economice ale Marilor Puteri; el cere înlăturarea guver- 


nelor fasciste. 
4. Rusia nu revendică Strîmtorile, şi respectă hotărî- 


rile de la Teheran. 


2) Fiul lui I1.1.C.Brătianu, şeful unci dizidenţe liberale. 


3) ... Edmond Ciuntu, primul ambasador al României la Moscova, 
după reluarea raporturilor diplomatice; I.Christu, ministru 
plenipotenţiar, şeful diviziei economice din Ministerul de 


Externe. 


5. Nici vorbă nu poate fi ca Bulgaria să 


anexeze Dobrogea românească, Dimpotrivă; Rusia va fi aceea ca- 


re va împiedica Bulgaria să se mărească în dauna României", 

| | Cele mai multe din aceste afirmații îmi 
erau cunoscute din mesajele lui Beneş, către Maniu şi către 
mine, Punctul 5 este astăzi bine venit. Mă întreb dacă a fost ni- 
merit ca Beneş să-şi descopere jocul: ungurii vor reacţiona cu 
disperare, (De pe acum, propaganda lor a intrat în acţiune: te- 
1 egrama din “Exchange”, reproducînd declaraţiile din "Daily 
Express", nu a apărut în nici un ziar din Elveţia franceză, în 
afară de "Tribune de Lausanne”, Payot mi-a vorbit de aceste de- 
claraţii, dar nu a îndrăznit să le publice, Este mereu încolţit 
de propagandiştii maghiar, bărbaţi şi femei), Reacţiunea va fi 
cu atît mai disperată cu cît în timpul din urmă, maghiarii fă- 


cean curte ruşilor şi publicau comunicate, reprodus» de presa 
elveţiană, în care arătau: că nu vor da nici un ajutor României. 
Era o invitaţie adresată ruşilor, de a lua ce vor vrea din Ro- 
mânia: invitaţie, la care Rusia âă acum, prin glasul lui Beneş, 
un răspuns atit de crud şi de dispreţuitor, Mă tem deci, de 
uneltirile maghiare care vor fi,de acum înainte,tot mai perfide. 

Cred că Beneş nu ar fi făcut asemenea decla- 
raţii, dacă nu ar fi fost autorizat de sovietici så le facă (poate 
chiar împins de. ei), Ruşii voiesc aşadar, să se ştie, că sînt 
dispuşi să ne împingă spre Apus, De ce? Ca să slăbeuscă rezis- 
tența noastră? Ca să ne cîştige mai repede de partea lor? 


Ştirile de pe front sînt tot mai îngrijoră- 
toare pentru noi: în timp de Jukov a intrat la Tarnopol, şi trece 
dincolo de Viniţa, armatele lui Koniev şi ale lui Malinovsky ə- 
tacă şi înaintează pe tot frontul de Miazăzi, aruncînd pe nemți 
dimeolo de Bug, Cercul de fier şi de foc se strînge în jurul 
nostru, Cartierul general al mareșalului von Manstein a şi fost 
mutat la Iaşi, (Antonescu a întîlnit din nou pe Hitler: ce porunci 


i s-au mai dat?), 


- 413 - 


1l martie 


Ungurii au şi început reacţiunea. îti betia lui Beneş, 
"corespondent" de la Budapesta 


în "Journal de Genève”, un pretins 
„0 gru- 


opune sistemului politic Beneş (care se sprijină pe Rusia), 
pare a statelor dunărene pe temei de "dreptate" şi de ordine "liber 


consimţită”, Este şi timpul cel mai potrivit de a vorbi de ordine 


„paşnică şi de dreptate! 


“Jocul maghiar este- străveziu, Este zadarnica luptă 


a propagandei împotriva adevărului, 
ii Ieri încă, ungurii se desortdarizóu de noi, şi ne 
ofereau ruşilor, ca să cîştige. iertarea gi mila Moscovei. Azi, cer 


cu stăruință să nu facem cumva jocul unei Mari Puteri (deoarece 


jocul se poate face pe socoteala lor) şi vorbesc, din nou, de soli- 


daritatea statelor mici! 
Fireşte, solidaritate,( de ce nu?,)dar pe temeiul 


unor principii drepte, Ungaria a izbutit să răstoarne înţelegerea 


între statele dunărene, căutînd să le dezbine între ele, După 
München, a lovit în Cehoslovacia, menajînd România şi linguşind 


Iugoslavia. După ce a anexat cu forța Rusia Subcarpatică, şi-a în- 


dreptat săgețile împotriva ţării noastre, căutînd să încheie pacte 


de -eternă amiciție cu guvernul de la Belgrad, După Diktatul de la 


Viena, nu a mai avut nevoie de sîrbi: i-a atacat şi măcelărit cu 


cel dintîi prilej. Toate aceste "operații" se sprijineau pe "po- 
litica Axei", - şi cereau victoria Axei. Azi, situația se schimbă, 
echilibrul se restabileşte, Axa este înfrîntă, şi cele trei ţări 

' dunărene:, Cehoslovacia, România, Iugoslavia se regăsesc prietene, 
în tabere opuse, dar hotărîte :totuşi să-şi croiască un viitor 
Revoluția de la Belgrad şi suferinţele poporului sîrb, 
România n-a voit să pă- 


comun, au 
reaşezat slavii din Sud alături de cehi. 
ătuiască împotriva foştilor ei Aliați. Atitudinea ei credincioa- 
Ea se poate folosi de sprijinul 


să îi poate fi, azi, mîntuitoare, 
"Solidari- 


“pe care ruşii sînt dispuşi să-l dea slavilor dunăreni. 
-tâtea" celor trei prieteni dunăreni este susţinută de Moscova, 
aşa cum fusese odinioară susţinută de Franţa. Ungaria nu se poate 


“încadra în noua rânduială decît dacă ţine seama de aceste fapte. 

Si aceste fapte cer ca Ungaria să intre în jocul vecinilor, şi 
să nu caute să-şi facă jocul împotriva, sau în paguba lor. In- 
frîngerea Axei înseamnă înfrîngerea politicii de dezbinare, 
înfrângerea pretențiilor de a stăpîni pe temeiul "superiorită- 
ţii de rasă", Unirea între popoarele dunărene nu se poate face 
decît potrivit unor principii de egalitate între vecini, şi de 
libertate, pentru fiecare, de a-şi alege aşezarea politică ce-i 
convine, 

Fireşte, toate acestea nu sînt încă, pentru 
noi, decît speranţe. Faptele pe care le-am pomenit, au nevoie 
spre a fi deplin împlinite de o faptă nouă, hotărâtoare: pacea 
cu Rusia; ieşirea noastră din Axă, putinţa de a lua locul ce 
ni se cuvine, pe care îl vrem (şi pe care ni-l rezervă priete- 


nii noştri) în rînduiala dunăreană, (...) 


12 martie 


Inaintarea ruşilor de la Tarnopol pînă în 


dreptul Chersonului, - din ce în ce mai îngrijorătoare. (,,.) 


13 martie 


Ziarele din Elveţia franceză s-au trezit. 
"Gazette de Lausanne" revine cu stăruinţă asupra declaraţiilor 
lui Beneş,. Corespondentul din Londra al ziarului tălmăceşte 
ştirea despre voinţa ruşilor de a restitui României Ardealul, 


prin următoarele cuvinte: "Sovietele au făcut, de fapt, o deo- 


sebire categorică între poporul şi regimul diriguitor, mult mai 
netă în ceea ce priveşte România, decât în ceea ce priveşte 
Ungaria", 

| In "Tribune de Genève", Paul du Bochet co- 
mentează aceiaşi ştire, nu fără a manifesta o sinceră mulţumire 
sub titlul: "Lovitură de teatru" : "Cu prilejul desmembrării 
Cehoslovaciei, Ungaria, cea dintîi, a profitat de această împre- 
jurare spre a-i smulge cîteva fîşii de carne. Polonia,urmîndu-i 
exemplul, s-a servit şi ea de împrejurare, Aceste anexiuni au 
fost încurajate de Germania, care voia să dea loviturii sale de 
forţă caracterul unei operaţii de salubritate internaţională. 


a Al ta 


Ea avea de asemenea, obligaţii speciale faţă de guvernul de la 
Budapesta, care-i sprijinise neclintit politica sa de dărîmare. 
a Tratatelor din;1919, şi pe ale cărui bune oficii, ea ştia că 
poate conta spre a-i deschide, la momentul oportun, calea spre 
Balcani. Avînd aerul că face un cadou Poloniei, ea creia un pre- 
cedent ce trebuia să se întoarcă. împotriva acesteia, în problema 
Danzigului. Spre a se acoperi faţă de Europa, diriguitorii ma-. 
ghiari, şi colonelul Beck, ar fi voit ca şi România să ia parte 
la acest dans al bisturiului. La Wilhelmstrasse, ea însăşi adu- 
sese la cunoştinţă guvernului de la Bucureşti că nu avea decît 
să întindă mîna. Insă guvernul român a refuzat orgolios propune- 
rea. Această atitudine însemna un blam tacit,. pe care cei'vizaţi 
nu l-au uitat, Această atitudine însă a adus României adînca 
recunoştinţă a patrioţilor cehi, De asemeni, cu prilejul ulti- 
mei sale vizite la Moscova, preşedintele Beneş a pledat cu căl= 
dură cauza vechi. sale aliate din Mica Inţelegere. Si‘ apelul-'său: 
a fost înţeles. Intr-un interviu acordat ziarului "Daily Express", 
el relevă condiţiile de pace pe care Stalin gîndeşte să le ofere 
acestei ţări, în cazul victoriei Aliaților, Ori, aceste condiții 
sînt infinit mai favorabile decît ar fi cutezat vreodată să le 
întrevadă cei de la Bucureşti, Evident, se ştia că U,R.S.S, s-ar 
arăta cu atît mai intransigentă, în ceea ce priveşte "'reintegra- 
rea" Basarabiei şi a părţii de miazănoapte a Bucovinei, cu cît 
mareşalul Antonescu nu s-a mărginit să reocupe provinciile o- 
rientale smulse patriei sale, pe temeiul Tratatului de amiciţie 
germano-sovietic, şi că el era; dintre toţi semnatarii Pactului 
Tripartit, cel care a consimţit cele mai mari sacrificii mili- 
tare, pentru cauza Germaniei. Dar în lagărul Axei, - se afirma 
că, spre a-şi asigura stăpînirea Mării Negre şi a'Gurilor Dună- 
rii, precum şi posesiunea unui solid debuşeu terestru către 
Marea Neagră şi Balcani, guvernul de la Moscova hotărîse, în 
acelaşi timp, să atribuie Bulgariei de mtine Dobrogea întreagă, 
Si iată că Beneş declară categoric, - în numele lui Stalin, că 
nu numai nu poate fi vorba de aşa ceva, ci dimpotrivă, Rusia 

"va stăvili orice pretenţie. a Bulgariei de a-şi mări teritoriul 


în paguba României 

In această privință, merită să reamintim că 
Acordul încheiat la Craiova, în august 1940, acord prin care 
România retrocedase vecinei sale de la Miazăzi două judeţe 
din Dobrogea de Sud, este rezultatul negocierilor directe ca- 
„re s-au urmat, - în afara oricărei ingerințe externe -, conți- 
nînd, în preambulul său, o clauză de bună vecinătate şi de 
pace perpetuă, Din acest punct de vedere, situaţia pare deci 
definitiv lămurită. Cu totul alta este situaţia creată prin 
Diktatul de la Viena, arbitraj prin care von Ribbentrop şi 
contele Ciano au ţinut să răsplătească Ungaria pentru loialele 
sale servicii, atribuindu-i partea nordică a Transilvaniei, 
Oricare ar fi valoarea argumentelor de ordin istoric sau etnic, 
invocate spre a justifica această amputare, este vorba incon- 
testabil de un "Diktat", impus prin forţă unui stat paşnic, 

De asemenea, şi tot după afirmaţia preşedintelui Beneş, Stalin 
intenţionează să restituie României această provincie, De alt- 
-fel, aceiaşi va fi soarta tuturor celorlalte teritorii, pe 

care Ungaria le-a încorporat sub ocrotirea înaintării germane. 

"Această ştire va prilejui o adîncă impresie 
în România, unde Transilvania este socotită ca leagănul marei 
tradiţii naţionale”, (...) 

Paul de Bochet nu se mulţumeşte, în articolul 
său, numai să amintească declaraţiile lui Beneş, aşezîndu-le în 
cadrul lor istoric (adică pomenind de legăturile de prietenie şi 
de dovezile de credinţă dintre România şi Cehoslovacia), - ci 
stăruie şi asupra faptului că cererile şi condițiile lui Stalin, 
faţă de România, ar putea înlesni pacea la Răsărit, dacă România 
nu ar fi strînsă de gît, de ruşi. Problema este pusă _ aşa cum tre- 
buie, aga cum nu o poate pune propaganda noastră oficială, care 
a rămas definitiv, dincolo de realitate şi de adevăr, - şi nu 


mai poate fi de nici un folos, 


14 martie 


Călătoria lui Stirbey (care se află acum la 
Cairo) a răzbătut în public, provocând un viu interes, Evenimen- 
tul este comentat în legătură cu declaraţiile lui Beneş şi cu 

înaintarea tot mai amenințătoare a ruşilor spre hotarele noastre, 
De la Tarnopol, la Cherson, întreg frontul răsări- 
tean este în mişcare: - la centru, în dreptul oraşului Uman, 


ruşii au atins şi au depăşit Bugul. 


15 martie 


Inaintarea ruşilor, între Bug şi Nistru, ameninţă 
toate pozițiile germane de pe frontul de Sud, Problema României 
este de pe acum, deschisă. 

In aceste zile grele şi chinuitoare singura mea 
mîngîiere este că mesajul lui Beneş către mine (şi cel către 
Maniu) au ajuns, în timp util, în țară, şi au determinat tri- 
miterea lui Stirbey în străinătate. 

Silit de evenimente, nevoit de prietenia pe care 
mi-o arată, deşi greu încolțit de propagandiştii şi propagan- 
distele maghiare, Payot s-a hotărît să publice în "Journal de 
Genève” articolul intitulat: "Ora României”: "Pe măsură ce ar- 
matele sovietice înaintează către Vest, devine tot mai actuală 
problema românească, Faptul a fost înţeles foarte bine de dl, 
Maniu, care într-un nou mesaj către generalul Antonescu, îi 
expune cu prestigiul pe care i-l dă sprijinul populaţiei, ne- 
cesitatea de a se gîndi la viitor. De mai multe ori, d1.Maniu 
sprijinit de a1.Brătianu, ceruse şefului statului să recheme 
trupele care luptau în Rusia. Apelurile sale n-au fost însă 
ascultate, dar evenimentele au demonstrat că el nu se înşelase 
asupra evoluţiei conflictului. Astăzi, el îşi dă foarte bine 
seama că timpul care stă la îndemîna ţării sale, pentru o ac- 
ţiune diplomatică, este exact acela necesar ruşilor, spre a 
ajunge la frontierele naţionale. In acest moment, va fi prea 
tîrziu pentru a sta de vorbă: va trebui sau să se bată, sau 
să capituleze, Dar o naţiune nu poate să nu se opună unei in- 
vazii, fără ca prin asta să-şi piardă drepturile, cu toate pe- 
ricolele pe care le prilejuieşte o asemenea situaţie. De aceea 
d1,Maniu ar voi să evite această soluţie a disperării, El a 
sfătuit, odată mai mult, pe mareşalul Antonescu să iniţieze 
convorbiri, aşa cum au făcut-o finlandezii; se declară gata 
de a-şi asuma greaua responsabilitate a puterii, în scopul de 
a Scuti patria sa de nenorociri ce i-ar putea fi tragice. 

Putem socoti că principele Stirbey s-a dus la Ankara şi la Cairo, 
in numele opoziției. Sarcina sa este de a aduna, din cercul Alia- 
ților, informații precise asupra condițiilor în care aceştia ar 
ti dispuşi să pună capăt ostilităților. Aceste condiții, în li- 
niite lor mari, nu pot fi necunoscute guvernului român, care 
fără îndoială este informat, în această privinţă. Iar după decla- 
rațiile făcute de dl. Beneş unui ziar englez, - desigur de acord 
cu autorităţile sovietice, - se poate oarecum desluşi ceea ce 
ruşii, care sînt cei dintîi interesaţi, vor pretinde României. 
"N-au o pornire specială de animozitate anti- 
românească, Nu ignoră că, pînă în ziua în care, zdrobiţi de o 
soartă tragică, românii s-au aliat Reich-ului, - în vederea re- 
dobindirii Basarabiei şi Bucovinei, - guvernele care s-au succe- 
dat la Bucureşti au arătat întotdeauna o perfectă corectitudine 
în politica lor externă. N-au profitat nici de nenorocirile Ceho- 
slovaciei, nici de dezastrul sîrbesc; au refuzat întotdeauna să 
anexeze sau să ocupe teritoriile aparţinînd statelor vecine, În 
interesul păcii, România a cedat apoi, Bulgariei o parte din 
Dobrogea, şi dacă n-a acceptat arbitrajul care, la Viena, hotă- 
ra soarta Transilvaniei, aceasta se datoreşte faptului că acest 
arbitraj nu se sprijinea pe nici un temei serios. Arbitrajul a 
fost opera unor diletanţi care, crezînd că fac o judecată "à la 
Solomon”, n-au izbutit decît să agraveze un conflict secular, 
"Situaţia României este grea, însă ar fi o 
eroare să se creadă că este disperată, Apare evident că dacă 
această țară se găseşte în lagărul învinşilor, ea va trebui să 
jertfească Basarabia şi Bucovina; dar este interesant de notat 
că d1.Beneş - la întoarcerea sa de la Moscova, - lasă să se în- 
trevadă o reglementare satisfăcătoare a problemei transilvane, 
desminţina zvonurile după care restul Dobrogei ar urma să fie 
dat bulgarilor, Pe de altă parte, el stăruie asupra faptului că 
guvernul sovietic nu se gîndeşte să bolgevizeze ţările vecine, 
Ar fi nevoie, de altfel, în acest scop, de a găsi, în România; 
un puternic partid comunist ai cărui fruntaşi să poată lua pu- 


terca. (eos) 

, | Se poate constata, pe de.altă parte, că legăturile 
politice, creiate înaintea războiului între naţiunile din centrul 
şi Sudul oriental al continentului, se reînnoadă, ca efect al fe- 
nomenului natural de-atracţie. Mica. Înţelegere ce părea a se fi 
înnecat în conflict,.se află în zorii reînvierii sale, Cehii şi 
sîrbii care sînt de cealaltă parte a baricadei, mărturisesc o re- 
ală simpatie poporului român.ale cărui sentimente sînt cunoscute, 
Ei vor':ajuta România. să: abandoneze calea. unde au angajat-o împre- 
jurările.- DL. Beneg face acest lucru. Mica Înţelegere nu va avea 

de altfel un caracter exclusiv, şi trebuie să vedem în ea, mai 
curând nucleul unei comunităţi. de popoare doritoare să menţină pa- 
cea, ajutorîndu-se. între: ele. 

"Din aceste constatări, rezultă că perspectivele de 
viitor ale României:nu sînt descurajatoare.(...) Oamenii săi poli- 
tici cei mai reprezentativi socotesc că interesul ei rezidă în 
părăsirea unei politici exclusiv militare, spre a folosi, - înain- 
te de a fi prea tîrziu, - resursele diplomației". 


Dimineaţa, primesc vizita lui Dulles. Guvernul său 
l-a însărcinat să se intereseze de sănătatea mea (?),. Răspund că 
sînt mişcat de această, atenţie, şi socotesc că a sosit momentul 


cînd aş putea fi util în alt loc, 
© Css.) Dulles îmi cere informaţii despre Stirbey. Dau 

cele mai bune referinţe: socotesc că trebuie ca toţi să sprijinim 
această primă încercare oficioasă de a lua contactul cu Aliaţii, 
(Tin să păstrez pînă.la capăt această atitudine, deşi nu am fost 
înştiinţat în mod direct - adică din partea lui Maniu, - despre 
misiunea lui Stirbey, dar nici acesta nu a găsit cu cale să-mi dea 
un Semn, cu toate că se află în străinătate de mai bine de trei 
săptămîni), (...) j 

16 martie- 

Călătorie la Berna. La ora 5, întîlnire cu Pella. 
Este chemat în țară; trebuie să plece, şi este foarte ncliniştit, 


Semne îngrijorătoare: se pregăteşte "ceva" la Bucureşti, Pella nu 

s-ar duce, dacă nu ar avea o sesiune foarte importantă a Comisiei 
Europene, la Viena, (Nu trebuie să ne înecăm, tocmai la mal, cu 
politica noastră dunăreană!), 

Pella mă asigură că totdeauna a transmis 
foarte exact părerile mele, şi îmi reproduce, din memorie, ulti- 
ma lui telegramă prin care l-a înştiinţat pe Ică despre anumite 
posibilităţi de a ne înţelege cu ruşii. Mă roagă să-i împărtăşesc 
părerile mele, înainte de a pleca în ţară. Răspunâ: Contactul 
prin Stirbey este bun, cu o singură condiţie: ca Stirbey să ţină 
seama de imperiocasa necesitate de a sta de vorbă mai întîi cu 
ruşii, Cu cît vom trezi ruşilor mai puţine bănuieli, cu atît con- 
diţiile vor putea fi mai bune (anglofilia le dă, şi le va da de 
bănuit!), Numai ruşii au interesul şi dorinţa să ne dea Ardealul. 
Anglo-saxonii sînt mai sensibili la ..,. farmecul maghiar!.., 
Ruşii detestă pe unguri, şi sînt hotărâți să susţină pe cehi, 
Reluarea Ardealului de către noi face parte din noua organizare 
slavă a Bazinului dunărean, Această organizare nu-i lipsită de 
riscuri şi de primejdie, dar e mai bine ca ea să se facă în favoa- 
rea noastră decît în paguba noastră, 

In al doilea rînd, trebuie avut grijă să se 
prevadă, pentru statul român, putinţa fiinţării lui mai departe, 
în străinătate, dacă regimul actual ar fi înlăturat, (Se spune 
că legionarii ar pregăti un regim “"legionar-republican" - model 
italian - care nu ar reprezenta altceva decât o ocupaţie germană), 

Stirbey trebuie să primească instrucţii în 
această privinţă, şi trebuie sfătuit să caute a stabili legături 
cu noi, 

Mă înţeleg să informez pe Pella - în cursul 
călătoriei sale, - dacă voi afla ceva de la diferiţii mei amici. 
(Dezvolt pe larg cele două idei de mai sus: a) contactul princi- 
pal trebuie stabilit cu ruşii, pe temeiul unei noi politici,faţă 
de Rusia; b) cu orişice chip, trebuie asigurată continuitatea 


statului român), (...) 


17 martie 
17 martie este o dată ce trebuie reținută: 

merge spre sfîrşit: muscalii ne întorc vizita pe care - fără 'vo- 
ie, şi fără rost z le-am făcut-o noi la. Stalingrad şi în'Cuban,., 
Vor ajunge convorbirile luj Stirbey la un oarecare 
rezultat? Vom putea oare, cît mai este timp, să ne împăcăm? Care 


va fi reacţiunea germană? .(...) 
18 martie 


Misiunea Stirbey stârneşte tot mai multă .vîlvă. In 
această privinţă, cineva a comis o indiscreţie care ar putea fi 
fatală opoziţiei (şi guvernului), şi ar putea compromite, în 
acelaşi timp, soarta negocierilor de la Cairo. Iată ce se spune 
în presă, cu privire la aceste negocieri:. Ce cere Uniunea So- 
vietică României: - "După informaţii din izvor; diplomatic, iată 
condiţiile de armistițiu pe care Aliații le-au. comunicat prin- 
cipelui Stirbey, cu prilejul trecerii sale. pe la Ankara: 

E? Frontierele din 1939, adică Başarabia şi Bucovina de Nord, 
"retrocedate Uniunii Sovietice; 2. Braţul noraic:al Dunării, 
Sulina va fi redat Uniunii Sovietice, şi va fi constituit un 
condominium sovieto-român asupra gurilor fluviului, înlocuind 
Comisiunea Europeană de control. 3. România se angajează ca - 
într-un anumit termen -, să libereze întreg teritoriul său de 
trupele germane, rupând toate legăturile economice si diploma- 
tice cu Germania; 4. Frontiera Dobrogei nu va fi modificată; 
5. Guvernul sovietic se obligă a interveni la Conferinţa de 
Pace în favoarea retrocedării către România a întregii Tran- - 
silvanii; 6. Pînă la sfîrşitul războiului cu Reich-ul, cîteva 
oraşe româneşti vor fi ocupate de trupele ruseşti; 7. Uniunea 
Sovietică nu va pretinde daune de război, ci numai restituirea 
maşinilor şi instalaţiilor care au fost ridicate de români din 
regiunile ocupate de ei, precum şi extrădarea celor care s-au 
„făcut vinovaţi de cruzimi faţă de populaţia rusească", 

Misiunea principelui Stirbey. Un corespondent de 
la Istanbul telegrafiază: "Din sursă sigură, aflăm că demersul 


român pentru o pace separată, cu Aliaţii, este serios, 
| 

Principele Stirbey care a trecut prin Ankara, - unde prezenţa sa 
a fost înregistrată la ambasada Britanică, - era indicat în do- 
cumentele oficiale aliate ca "negociator român de pace", Ofiţerul 
„din "Intelligence Service", englez, care întovărăşea pe Stirbey, 
la Cairo, este acelaşi care a organizat lansarea paraşutiştilor 
. în România, toamna trecută. Faptul că aceste cercuri oficiale 
britanice au manifestat oarecare nelinişte, cînd unele amănunte 
asupra prezenţei prinţului Stirbey au devenit publice, - pare să 
dea o însemnătate nouă misiunii sale. Atitudinea oficială româ- 
nească este neprecizată, Este posibil ca această prematură publi- 
citate să fi compromis negocierile, E ap i 

"Sondaje de pace ale Germaniei? ~- Londra 18. 
"United Press" află dintr-o sursă diplomatică neutră că ambasa- 
dorul german de la Paris, Otto Abetz, ar fi făcut o vizită con- 
sulului general suedez, d1.Goesta Nordling, pentru a-l întreba, 
dacă regele Gustav ar fi eventual dispus să slujească ca inter- 
mediar între Germania şi Aliați, în vederea unor convorbiri de 
pace, Dl.Abetz ar fi adăugat categoric că Germania nu ar între- 
prinde nici un sondaj de pace, înainte de a fi sigură că primeşte 
un răspuns favorabil din partea regelui Suediei, Cercurile diplo- 
matice aliate declară că nu ştiu nimic despre aceste noi demer- 
suri germane. (...)" 

Acestea sînt, probabil, numai zvonuri, dar 
este interesant că ele se lansează în legătură cu "sondajele de 
pace" ale Germaniei, Nu mi se pare exclus că unele cercuri ger- 
mane ar dori“ să se folosească de negocierile finlandeze şi române 
spre a afla intențiile Aliaților cu privire la Germania. Din a- 
cest punct de vedere, Ankara trebuie să fie un centru de uriaşe 
sforării: von Papen (care ştie, de mult, că Germania hitleristă 
e pierdută, şi care doreşte prăbuşirea regimului nazist); Mene- 
menciogilu (omul conciliaţiunii şi al compromisurilor, adversarul 
războiului şi al Uniunii Sovietice); Bergery, (spectatorul nerăb- 
dător ae a contribui la o'tranzacţie mîntuitoare pentru Vichy); 
Alecul) al nostru, nepotul lui Stirbey, trăsătură de unire între 


d i i a N a d a a ee i PR zi 
1) Este vorba de Alexandru Creţeanu, ambasadorul României la 


Ankara. 

acțiunea noastră diplomatică oficială, şi uneltirile oculte ale 


unchiului Barbu, etc. 


Negocierile finlandeze au mers greu, şi s-au potic- 
nit, Finlandezii sînt eroici; cu o desnădăjduită încăpăţinare, au 
în mai multe rînduri - prin votul parlamentului - propu- 


respins 
lipsa de încredere în 


nerile sovietice, Pricinile de căpetenie: 
făgăduielile sovietice, şi imposibilitatea materială şi morală de 
"a dezarma s$ şi interna armatele germane, | 

Sovieticii dovedesc o uimitoare răbdare, Americanii 


manevi-sază în culise, Suedezii lucrează pe faţă. Guvernul suedez 


a transmis un sfat în favoarea păcii, din partea regelui Gustav, 
Este un fapt ce poate BE Lola greutăţi diplomatice între nemți 


şi suedezi, 
Numai. Elveţia mai este o ţară neutrală model, 


19 martie l 
Ionel Şoneriul? 'cu soția au sosit ieri seara. El 
îmi aduce "mesaje de la Ică, şi de la Mişu Ralea, Dintre mani şti, 
nu a văzut decît pe Ionel Pop, care i-a spus că Maniu ar fi in- 
transigent în ceea ce priveşte integritatea noastră teritorială, 
Ca ardelean, socoteşte că nu este îngăduit să renunţe la Basara- 


bia, pentru a redobîndi Transilvania, 
Misiunea Stirbey ar fi pricinuit o răfuială între 


mareşal şi Ică, Deocamdată, criza care părea iminentă, a fost 
amînată. Dar pînă cînd? Situaţia lui Ică e şubredă. (Şoneriu ad- 
mite posibilitatea unei schimbări de regim). Nemţii par porniţi 
pe măsuri energice, La Viena, Şoneriu a întîlnit numeroase tre- 
nuri militare, în drum spre Răsărit, - şi o numeroasă concentra- 
re de comandanţi de oaste, | 
După cum se zvoneşte, mareşalul Goering s-ar pre- 

ăti să ocupe Ungaria. Mareşalul Antonescu a primit asigurări 
scrise de la Ribbentrop că nici un picior de rus nu va călca 
Tara Românească, Rezervele germane (spun militarii noştri) se 


concentrează în cantităţi uimitoare la Nistru, 
Ică îmi mulţumeşte pentru scrisoare, Mi-a răspuns 


Te re 
1) Prieten al lui Argetoianu, fost deputat, 


pe larg (făcînd istoricul politicii sale faţă de Rusia), şi a 
încredinţat acest răspuns lui Șoneriu, La cererea lui Pella, a reţi- 
nut scrisoarea pentru a mi-o trimite prin Ralea., Ică pretinde că 

ar fi dorit ca eu să fiu acum în locul lui Stirbey, A pregătit cu 
stăruinţă ieşirea mea din Elveţia: obținuse consimţămîntul mareşa- 
lului, şi chiar o promisiune de viză, din partea nemților, A in- 
tervenit însă articolul meu din “Journal de Genève”, care a încurcat 
lucrurile, (Am mai auzit de această poveste, de la Pella). Acum, 

Ică nu mai ştie cum să mă scoată din Elveţia. Mă roagă să lucrez de 


capul meu şi să caut prin toate mijloacele să _ îndulcesc condiţiile 
ce_vor fi puse României. (Şoneriu ţine să mă informeze că a rămas 
"slavo-fob", - Foarte rău! Numai cu sprijinul slavilor - care, în 
ciuda profilului nostru roman, ne privesc ca fraţi de cruce orto- 
doxă, - vom putea ieşi, dacă vom ieşi, din cumplita încurcătură de 
azi). Din spusele lui Șoneriu, s-ar părea că Ică ţine negreşit să 
păstreze o legătură strînsă cu mine. Nemţii i-au reproşat această 
legătură subversivă, - Unde faceţi pacea - l-ar fi întrebat 
Killinger pe Ică, - la Ankara, sau în Elveţia? ~- Ică ar fi răspuns 
că Gafencu nu are nici o misiune în Elveţia,- Totuşi, ar fi răspuns 
neamţul, îl ascultați mai mult decît pe un ministru! 

l In ce priveşte pe Maniu, Şoneriu îmi confirmă 
că în adevăr, mesajul Beneş, transmis prin mine, a fost faptul 
hotărîtor, care a provocat plecarea lui Stirbey, Acest mesaj (adică 
cele două telegrame ale lui Beneş, către mine şi către Maniu) a 
circulat din mînă în mînă, Mihai Popovici le-a arătat lui Argetoianu, 
Şoneriu le-a văzut la Ionel Pop. 

| Mişu Ralea (bun prieten cu Şoneriu) îmi trimite 
următoarele informaţii şi cereri: "Stînga" şi "extrema stingă" - 
cu care el, Ralea, are legături statornice şi bunc, ar fi gata să 
meargă" cu Maniu, Bătrânul respinge însă propunerile de colaborare, 
(sau caută să impună condiţii inacceptabile), Partidele de stînga 
sînt totuşi pata să dea sprijinul lor unei formațiuni Maniu. Faptul 
că informez numai pe Maniu, şi îl sprijin numai pe el în străinătate, 
întăreşte situația lui Maniu, şi măreşte intransigența lui, atît 
față de partidele de stînga, cît şi faţă de toţi foştii carlişti. 

Maniu, în fundul sufletului său, nu iartă pe nimeni, Ralea crede 
că interesul ţării cere o colaborare generală, la care să parti- 
cipe, în afară de Maniu, partidele de stînga, şi Tătărăscu, care 
a ştiut să grupeze cele mai însemnate forţe liberale, 
(Trebuie să pregătesc, urgent, un răspuns pentru 


M.Ralea), 


Radio Londra ne dă - pe româneşte - o supremă înş- 
tiintare cu prilejul sosirii avangărzilor sovietice la Nistru, 
Este o înştiinţare tripartită, - afirmarea unei atitudini soli- 
dare ruso-anglo-americane, faţă de noi. Este cea din urmă clipă 
cînd ne putem salva independenţa şi fiinţa noastră de stat, şi 
să pătrundem în rîndurile statelor "democratice", despărţind soar- 
ta noastră de grozava soartă care aşteaptă Germania. 

Această presiune morală este concomitentă negocie- 
rilor de la Cairo. Ce face, oare, Stirbey? (Nici o vorbă de la. 


el). 


20 martie 

Agenția Tass difuzează veşti puțin prielnice pen- 
tru Stirbey, şi misiunea lui, In schimb, sovieticii vorbesc de o 
mişcare "patriotică”, în România, şi citează unele nume: Groza, 
Viadescu-lhăcoasa, Să fie, oare o încercare de a se sprijini şi 
de a sprijini pe comunişti, sau e vorba numai de o presiune exer- 
citată asupra lui Stirbey? | 

Nici o veste de la Cairo, Presa britanică deşi pare 
convinsă că Stirbey are o misiune oficială şi că reprezintă, în 
orice caz, cele două partide de opoziţie, pretinde că "nu acordă 
prea mult interes negocierilor de la Cairo”, (Sarcina lui Stirbey 
este grea: pe de o parte, intransigenţa "teritorială" a lui Maniu 
îi impune unele limite care sc împacă greu cu orice fel de nego- 
cieri; pe de altă parte, lipsa lui, şi a nepotului său, de înţe- 
legere a problemei ruseşti pot să compromită toate străduințele 
noastre de conciliațiune). 

Primim înştiinţări tot mai imperative de la 
Washington, Londra,şi Moscova, ca să intrăm pe calea pocăinţei. 
Anglo-saxonii, - probabil, pentru a nu indispune pe muscali -, 

sînt mai amenințători decît aceştia. Nici o ştire de la Bucureşti, 

In schimb, ştiri de pe front. Ruşii au trecut 
Nistrul, au ocupat Soroca, şi înaintează spre Bălţi. Fāgáduielile 
Hitler-Ribbentrop au dat din nou greş: cu toată împotrivirea nem- 
ților, muscalii ne-au călcat ţara, Adevărul este că toată partea 
de jos a frontului din Ucraina se prăbuşeşte: armatele lui Man- 
stein sînt zdrobite, tăiate în bucăţi, despărțite între ele, iar 
rezistenţa lor nu mai atîrnă nici de făgăduielile, nici de porun- 


cile Marelui Cartier german, 


Radio Ankara vesteşte că Ungaria a fost ocu- 
pată, litier ar fi convocat pe Horthy, la marele său Cartier, şi 
i-ar fi pus unele condiţii, pe care maghiarul nu a voit să le pri- 
mească, Hitler a dat atunci poruncă rezervelor germane să ocupe 
tara aliată, Horthy este prizonier, 

Noua lovitură nazistă (pe care Şoneriu mi-o 
Carpaţilor şi a căilor de comunicaţii între Germania şi România, 
spre a putea face faţă năvalei sovietice, - şi poate, cine ştie, 
şi unei debarcări anglo-saxone în Dalmația); şi un caracter poli- 
tic: ea urmăreşte să zdrobească - potrivit metodelor naziste - 

° 


crescînda ostilitate anti-germană din Sud-Est, (,.,) 


21 martie 

Ocuparea Ungariei a provocat, cum era şi fi- 
resc, mare vîlvă la Geneva, unde simpatiile pentru Ungaria sînt 
foarte vii, Amiralul Horthy este socotit un erou, iar primul mi- 
nistru dr allay, o victimă a dragostei sale de libertate, 

Mare bucurie în colonia maghiară, 

Gestul brutal al Germaniei a aruncat Ungaria 
în tabăra ... învingătorilor! Nu a fost nevoie de “negocieri de 
pace, de probleme de conştiinţă, de "trădare", Ungaria a fost 
siluită şi mîntuită, Va trece, fireşte, prin clipe grele: poli- 
tia nazistă va păcătui, la Budapesta, cum a păcătuit pretutindeni, 
dar aceste păcate naziste vor răscumpăra vechile păcate maghiare. 


Ungaria se va prezenta curată în fața judecătorilor ei de mîine. 

Se pun acum unele probleme ce pot fi de cea mai mare 
însemnătate şi pentru soarta noastră: 

1, Se va găsi un partid maghiar care să sprijine 
acţiunea germană, intrînd în slujba ocupantului ? Dacă da, răs- 
punderea Ungariei, deşi nu întreagă, rămîne totuşi, în picioare, 
Ungaria continuă să colaboreze cu nemţii. Dacă nu, Ungaria nu va 
mai fi răspunzătoare de tot ce se va întîmpla, iar poziţia ei în 
tabăra Aliaților se întăreşte (de aci, importanţa acţiunii lui 
Imreây, nazistul maghiar, cu privire la acţiunea căruia veştile 
sînt contradictorii), 

2, Vom fi chemaţi oare, să luăm o parte activă la 
"ocuparea Ungariei"? , Sentimentul împotriva maghiarilor, şi do- 
rinţa îndreptăţită de a recuceri cît mai degrabă întreg Ardealul, 
ne pot juca o festă primejdioasă. Atacînd, alături şi împreună cu 
nemții,pe vecinii maghiari,riscăm să răsturnăm întreaga situaţie 
în favoarea ungurilor, şi în defavoarea noastră. Putem compromite 
îndeosebi beneficiul făgăduielilor lui Beneş.(Unele ziare vorbesc 
de pătrunderea mai multor divizii române, în Ungaria, şi de lupte 
romăno-maghiare, la graniţă. Ar fi o cumplită nenorocire), 

Telefonez lui Pelia, şi îl rog să telegrafieze din 
partea_mea._ şi pe răspunderea mea, la Bucureşti, (pentru _înştiin- 
tarea lui Maniu şi a lui Icä): “Orice solidarizare a noastră cu 
acțiunea întreprinsă Qe nemți. în Ungaria, poate avea o _înrîurire 
dăunătoare, pentru noi, şi poate compromite sorții de izbîndă ai 
străduințelor_ lui Beneş, O asemenea solidarizare ne-ar lega - în 
aceste clipe hotărâtoare - şi mai strîns de tragica soartă a 
Axei”. In acelaş timp, rog pe Kopetsky să telegrafieze, din par- 
tea mea, lui Beneş, că-l rog să transmită un sfat şi un îndemn 
(prin mine, sau prin Stirbey), cu privire la atitudinea noastră. 
în legătură cu ocuparea Ungariei.Cred că este util să fac să in- 
tervină din nou autoritatea lui Beneş, Cu acest prilej, Kopetsky 
îmi comunică răspunsul lui Beneş la ultima mea telegramă: pe 
harta revendicărilor sovietice, arătată de Molotov, Delta Dunărei 
nu ar fi fost cuprinsă în teritoriul rîvnit de ruşi. Alte asigu- 
rări se pare că nu a primit, în această privinţă, 

3, Ce gînd au nemţii cu privire la noi? Nu va cu- 


prinde oare zona lor de ocupaţie militară, rînd pe rînd şi 

România şi Bulgaria? Aceste două ţări nu sint sigure pentru Reich, 
Dimpotrivă, Este deci, probabil, că se vor găsi în curînd în si- 
“tuaţia Ungariei, Germania are o situaţie tragică, şi va fi nevoi- 
tă să ia tot mai multe şi mai întinse măsuri disperaie, înainte 
de a se prăbuşi definitiv, De pe acum, trebuie să se producă o 
criză de regim şi de conducere, în ţară, Dacă găseşte un instru- 
ment, mai docil decit Antonescu - atunci soarta noastră poate fi 


din cele mai jalnice, 


22 martie 


Sovieticii au rupt zăgazul ła Nistru: ei înain- 
tează spre Bălţi, ba au trecut chiar de Bălţi, după unele ştiri 
- şi se găsesc în vecinătatea Prutului (,.,) 

Ruşii la Prut, nemţii în Carpaţi, lupta hotă- 
ritoare va începe în curând pe pămîntul nefericitei noastre ţări, 
De o parte, şi de alta, sîntem ameninţaţi să fim înăbuşiţi; de o 
parte şi de alta, ne aşteaptă o ocupaţie Auşmană, strivirea nea- 
tirnării şi a fiinţei noastre de stat, Este ultimul act al cumpli- 


tei tragedii începută prin Acordul de la Moscova 


In timp ce Tass şi radio Moscova dezmint tot 
mai categoric orice negocieri duse cu Stirbey, pomenind tot mai 
răspicat despre un anumit "front patriotic", care S-ar fi format 
în țară, -ziarul liberal englez "News Chronicle” publică un arti- 
col despre România, reprodus de toate ziarele elveţiene, Vorbind 
de misiunea lui Stirbey, "corespondentul diplomatic" at ziarului 
englez îi atribuie puternicul sprijin al celor trei grupări poli- 
tice din ţară: grupul Maniu-Brătianu; grupul "mai slab” Tătărăscu; 
şi grupuleţul Cuza-Gigurtu (mai trăiesc moşnegii?). Ziarul pome- 
neşte şi de un grup "patriotic" spre care merg preferinţele lui. 
Din acest grup,-cu tendinţe comuniste, dar cu "tradiţii europene", 
aş face parte şi eu, alături de Ion Christu (ministru la Sofia) 
şi Ciuntu, rătăcit pe undeva, la Shanghai, E grupul cu care “News 
Chronicle” ar vrea să se ducă tratative, (Grigore lunian, Constan- 


tinescu-laşi, Dr.Petru Groza), (...) 


Trăiesc cu nădejdea că cei din ţară vor înţe- 


lege că în faţa soartei comune care ameninţă Ungaria, România şi 

Bulgaria, ar fi o greşeală fatală de a ne război cu vecinii noş- 
tri, Nu putem încerca din nou să dezlegăm problemele noastre 
naţionale împotriva "curentelor istorice”, şi fără a ţine seama 
de marea dramă mondială, Am încercat să ne facem dreptate, la 
Răsărit, şi am fost cuprinşi în tragica înlănţuire a bezmeticei 
politici naziste, Azi, cînd sîntem copleşiţi de reacţiunea so- 
vietică şi de mînia lumii întregi, nu ne este îngăduit să luăm 
din nou în răspăr toate aceste forţe victorioase, încercînd să 
ne facem singuri dreptate la Apus. Acţiunea noastră trebuie să 
înveţe, în sfîrşit,să se încadreze, potrivit intereselor noas- 
tre de viaţă, într-o acţiune care ne include şi ne depăşeşte. 


23 martie 

Sînt trezit de Pella care-mi comunică la telefon 
următoarele: a) trupele noastre nu au intrat în Ungaria; b) se 
pare că există o anumită conivenţă între nemți şi maghiari: 
comunicatul german de la Budapesta vesteşte că noul guvern 
maghiaro-nazist a fost numit "de acord cu Excelenţa sa amira- 


lul Horthy"... 
Ungurii sînt deci mai puţin albi decît mi-i în- 


chipuiam, iar noi nu sîntem atît de negri, cum ne prezintă 
unele agenţii de presă. 

Guvernul român ar fi dezminţit oficial ştirea 
despre intrarea trupelor noastre în ţara vecină, Foarte bine! 


Cosa) 


29 martie 


Ocuparea Ungariei pare să se fi făcut fără nici 
o rezistență. Tigrii de la Budapesta au fost blînzi ca nişte 
mieluşei, Amiralul nu s-a împotrivit lui Hitler. (...) Poliţia 
maghiară rechiziţionează camere în hotelurile Budapestei, pen- 
tru domnii ofițeri germani ce se pregătesc să vină să-i ocupe. 
Totuşi, legațiile maghiare din țările neutre au demisionat, în 


semn de protest. 


- 430 -~= 


Pitt îmi spune că larma în tabăra evreilor 
este grozavă, Pînă acum maghiarii erau priviţi ca nişte protec- 
tori, Azi, evreii îşi dau seama "că totul a fost numai o come- 
die”, şi că ungurii au tratat problema evreiască întocmai ca pe 
o martă, de care s-au lepădat îndată ce situaţia a început să se 
strice. - Nu ar fi oare cuminte din partea României - mă întrea- 
bă Pitt, - de a arăta un anumit interes şi bunăvoință pentru 
soarta evreilor? Acum e acum! "D1,Roosevelt stă cu ocheanul cel 
mars şi se uită",(,,,) 

Urmăresc cu stringere de inimă,şi cu tot mai 
chinuitoare nervozitate, ştirile de pe front. "Lupta pentru 
Ucraina a luat sfîrşit, vestesc ziarele engleze: a început lupta 
hotäritoare pentru Bazinul Dunărean şi pentru Balcani), 

Lupta pentru România! 

Armatele lui Jukov coboară de la Nord, au atins 
Nistrul pe o lungime de 8o km. şi sînt la 40 km, de Cernăuţi, Ar- 
matele lui Koniev sînt la Bălţi, iar avangărzile au atins chiar 
Prutul, (Totuşi, mareşalul şi Ică ar ti coborit zimbitori, aşa 
îmi comunică telefonic un corespondent al lui Pella, din avionul 
care îi aducea de la Berchtesgaden.) , Au primit din partea lui 
Hitler “toate asigurările", Lupta pentru România se va da, deci, 
aşa cum este mai rău: cu ce mai rămîne din trupele noastre, lup- 
tind alături de armatele Reich-ului învins, Toate speranțele, - 
tot ce am legat de munca mea stăruitoare - totul se năruiel, 


Pamfil Şeicaru a sosit la Berna, Pella mă înş- | 
tiinţează că Șeicaru vrea să mă vadă. Răspund: Nu am aceiaşi 
poftă] Citeva clipe mai tîrziu însă, Pamfil la telefon: cuvinte 
de dragoste, asigurări că are lucruri însemnate să-mi comunice, 
ddd c, Cedez, Slăbiciune? Curiozitate? Mă frămint citeva ceasuri; 


adînc nemulţumit de mine, 


1) Reşedinţa lui Hitler, în Alpii bavarezi, izolață la o altitu- 
dine de 6000 m., despărțită de vămi şi gărzi, de ascensoare ŞI 
tuneluri, în stîincă, operă a grandomaniei şi a fricii, A fost 
distrusă în 1945., Astăzi, stațiune de sporturi de iarnă. 

La ora 3, însoţit de doi sclavi care aşteaptă în 
strađŭ, într-o frumoasă limuzină, Pamfil gras şi zîmbitor, so- 


seşte la mine, 


Un potop de cuvinte sonore, şi fără şir, asigurări 


de prietenie, poveşti colorate, zvîcniri de entuziasm şi înju- 
rături răsunătoare. Pamfil nu mai este pentru Axă, ca altădată, 
El luptă acum "pentru civilizaţie": pentru Axa Paris-Atena! l 
Este Axa latinităţii noastre neînvinse, Axa bătrînei Europe, 
care nu are decît o voce: vocea caldă a Franței; şi numai o spa- 
dă: spada de neînfrînt a lui Hitler!... (Variațiuni pe aceiaşi 


temi. Formulele se schimbă, tema e aceiaşi, şi această uimitoare . 


statornicie dovedeşte, că pînă în ziua de azi, tot neamţul plă- 
teşte), 

- Am vorbit aşa, la Paris, mă'Grigore ! Si să-i 
fi văzut pe francezi: toţi plîngeau în hohote!,.. Pamfil recu- 
noaşte totuşi că numai 0,005 la sută dintre francezi sînt pen- 
tru colaborare; restul urăşte pe nemți. 

Apoi, reflecţii cu privire la nemți - cărora en- 
glezii le-au rupt şira spinării! - şi cuvinte multe, bune, 
calde pentru englezi. Vajnicul pamfletar, mîncător de britanici, 
a trecut de partea Albionului: "Cu englezii tăi de braţ, voi 
muri, mă'Grigorel"), 

Nu a mai păstrat decît o singură patimă, în sufle- 
tul său potolit, de bărbat matur, care a atins vîrsta de 50o de 
ani: ura împotriva slavismului, a bolşevismului, a muscalismu- 
lui, a barbariei care vine de la Răsărit. E1 este "latin" şi nu 
se poate despărţi de geniul şi de soarta latinităţii! Nu se sim- 
te acasă decît ... în Franţa! Latinitatea. trebuie să ne apere, 
să mobilizeze forţele germane, să apropie pe englezi de nemți, 
(fiindcă "nemţii, săracii, nu se mai pot ţine în picioare, sin- 
guri 1%), Să salvăm Europa! Alte arii, veşnic acelaşi cîntec: 
Europa trebuie salvată, pentru ca nemţii să nu piardă războiul! 

Răspund foarte potolit: - Am şi eu aceiaşi grijă, 
ca şi tine,pentru soarta Europei. Mă simt strîns legat de idea- 
lurile europene, de care pomeneşti, Si nu sînt desnădăjduit: 
cred că Europa îşi va putea redobîndi libertatea, echilibrul, 

svrălucirea, Pentru cel de-al III-lea Reich, sint însă mai puțin 
optimist; mă tem că va trebui să plătească socotelile, cu vîrf 
și indesat, pentru grozavele nenorociri ce de-a adus asupra ome- 
nivit, Nu văd nici o scăpare pentru Hitler: nu se poate salva, 
nici printr-o înţelegere cu U.R.S.S,, pe care Stalin nu o vrea, 
nisi printr-o înțelegere cu anglo-saxonii, pe care nimeni, În 


e 


Occident, nu o doreşte, (Pamfil izbucneşte aci, în exclamaţii 
zăonotoase. mînioase şi nearticulate:; el “simte”, “ştia”, “vede? 
că va izbucni conflictul între Anglia şi Rusia. trebuie să iz- 
buunrască, este o fatalitate a istoriei. un fenomen înscris în 
timp; etc), Imi precizez apoi părerea că istoria ne învaţă că 
opoziția de interese între Anglia şi Rusia, - opozitie care ţine 
de două veacuri, - nu a dus niciodată la război. (cu exceptia 


LD), Si Anglia, şi Rusia. au câ- 


văzboiniut “local”, din Crimeea 
utat totdeauna şi au izbutit să evite conflictele, Nu e nici un 
motiv sā credem că nu vor izbuti şi în viitor. (Congresul de la 
Viena. = Nici Churchill, nici Stalin, nu vor un nou război, "Fa- 
talitatea” are totdeauna nevoie de o voinţă expiozivă ca să se 
implinească, Hitler a fost un om al fatalităţii. Stalin a incer- 
cat întotdeauna să iasă în calea fatalității). Oricum ar fi, un 
eventual conflict anglo-rus nu este iminent. El nu poate schimba 
soarta noăâstră care se împlineşte chiar în aceste zile, Intre 
armatele năâvălitoare ale Rusiei, şi ţara noastră. o Anglie sal- 
vatoare nu va putea interveni, Anglia nu vrea, şi nu poate să se 
ridice acum, în calea Rusiei. Va fi, poate, în măsură s-o facă, 
în ziua încă depărtată a păcii, Azi însă nu: e o realitate pe 
care trebuie s-o înţelegem. Astăzi, singura problemă pe care o 
avem înainte este problema rusească, Trebuie să-i facem faţă, 
tara iluzii deşarie, şi fără vorbe primejdioase. De aceea mă a-~ 
dresez țin: ştiu că, acum patru ani, ai vrut să fiv pus la zid, 
pentru că nu am făcut, mai de vreme, o politică germanofilă, 


1) Este o aluzie la războiul dus de Turcia, Franţa, Anglia şi 
Piemontul italian, în anii 1854 ~ 1856, contra Rusiei țariste, 


Chestiunea Orientală, de atunci, a devenit o probl emä mondială, 
i tanduă priveşte libertatea navigaţiei, 

Ai cerut cu stăruință judecarea, şi împuşcarea mea, Nu am făcut 
politică germanofilă, fiindcă nu voiam să leg soarta şi răspun- 
derea ţării, de o putere care, - după judecata mea - era sortită 
să se prăbuşească, Si azi stăruesc în convingerea mea: Germania 
hitleristă se va prăbuşi. Aştept deci cu seninătate judecata 
istoriei, 

Dacă te-am primit la mine, în ciuda ideilor gre- 
şite pe care le-ai avut, şi poate le mai ai, despre soarta răz- 
boiului, şi despre vinovăția mea, este pentru că socotesc că ai 
putea închina talentul tău unei sarcini folositoare... Țara 
trebuie pregătită pentru ca înaintarea rusească să nu-i fie fa- 
tală. Declamaţiile împotriva Rusiei,  slavismului şi bolşevis- 
mului, nu pot opri înaintarea armatelor Uniunii Sovietice, 
Aceste declamaţii pot săpa însă o prăpastie şi mai adîncă, în- 
tre ruşi şi noi. Dacă susţinem cu îndărătnicie că interesele 
noastre, de viaţă, ar fi şi ar rămîne pe veci opuse intereselor 
sovietice; că latinitatea noastră nu s-ar putea împăca în nici 
un fel cu slavismul răsăritean: că între U.R.S.S.şi noi n-ar 
exista mijloc de înţelegere, de împăcare, de convieţuire, - 
atunci ruşii nu vor avea altă grijă, în ce ne priveşte, (şi 
cine, în locul lor, nu ar face la fel?), ca să ne înlăture din 
calea lor, adică să ne nimicească, Sînt unele formule ce nu ne 
mai pot apăra, şi nu mai pot sluji: trebuie să ne lepădăm de 
ele. Trebuie să ştim să întindem, între ruşi şi noi, cuvinte, 
formule, idei împăciuitoare, liniştitoare ... 

Trebuie afirmată limpede hotărîrea noastră de a 
nu mai sluji niciodată ca instrument împotriva Rusiei, (nici 
instrument german, nici instrument englez!), voinţa şi putinţa 
noastră de a trăi independenţi şi paşnici, în vecinătatea Rusiei, 


- Cum ai spus? , mă întrerupe Pamfil, cu un in- 
teres ce pare sincer, Si notează numaidecît, pe o coală de 
hîrtie, formulele liniştitoare pe care îmi făgăduieşte că le va 
întrebuința, îndată ce va ajunge în ţară. 

Il asigur că, prin aceasta, va face un real ser- 


viciu cauzei noastre. 

Seara, intilnesc la o reprezentaţie de la 
Marele Teatru., pe Pirenne, care îmi spune câ, în "Pravda, 
ar fi apărut unele indicaţii asupra țelurilor de pace ale Ru- 
siei, indicaţii ce ti prilejuiese mase satisfactie. “Pravda” 
vrea să împartă Germania în două: catolicii deoparte, protes- 
tantii, de altă parte: vrea un port, la Baltica: kornissbargl), 
un altui la Sud (poate ia Jatta,2)) pentru a fi o mar» putere 
encopeană! vrea ca Bulgaria să păstreze Dedeagac 5), poate 
chiar Cavalla”? vrea sov l 
Nu cumva, = răspund eu, ~ satisfäcindu-te pt 


dumneata, superi niţel pe di.Churchiil? 


m RA, IPEE r BETAAL 3 Tar. 


Probiuma Transilvaniei, spune Rador, se va dezlega negresit în 


curind, dar pe cale paşnică, (...) 


l aprilie 

l O săptămină de chinuitoare trāmintári, Pati- 
mile au început,în anul acesta, pentru tara noastră, cu două 
săptămini înainte de Paşti. Sint tare necagit de ştirile care 
vin de ia Răsărit, şi am pierdut şirul acestor însemnări. Se in- 
„timpla cesa ce trebuia să se întimple. strivită de uriaşa sar- 
cină pe care a cutezat nebuneşte s-o ia asupra ei. Germania dă 
inapoi pretutindeni., Temerile mele se adeverese: rusii trec ho- 
tarle țarii, au pătruns in Basarabia și Bucovina, au ocupat 
Cernăuţi, Hotin, Soroca, Bălţi. se aliniază. pr o sută de kilo- 
„metri, de-a lungul Prutului, se găsesc la o hâtaiu de puşcă de 
Tagı, ameninţă întreaga Moldovă, şi vor cobori upor spre gesu- 
rije Munteniei, 

0 tn Di aa a altă 

1) Actuaiul port Kaliningrad, 

2) Port în Israelul de azi. 

3) Port al Greciei, la marea Egee. la gurile iluviutua Maritza, 
14; Pori grecesc in golful Macedoniei., 

Ce ne facem? Nu a putut fi încheiată nici o înţele- 
gere hotărîtoare cu Aliații. De altfel, cum să ne desprindem? Re- 
zervele nemțeşti pătrund în ţară, trecînd prin Ungaria ocupată, 
(unde a început prigoana împotriva elementelor liberale, şi îm- 
potriva evreilor), armatele înfrînte ale mareşalului von Manstein 
acoperă ţinuturile româneşti, zvîrlite înapoi din Ucraina. Sîntem 
prinşi între două valuri de nemți, - copleşiţi de o armată de po- 
lițişti, legați de rezistența germană şi de hotărîrile Reich-ului, 
de a lupta cu disperare pentru păstrarea petrolului românesc, La 
aceasta, se adaugă măsurile de prevedere pe care nemții au tre- 
buit să le ia la noi, în ţară, spre a supraveghea şi mai îndea- 
proape pe şefii opoziției din România. Aceştia nu au ştiut sau nu 
au putut să se folosească de zăpăceala pricinuită de înfringerea 
nemților, în Ucraina, pentru a da în vileag, într-un fel sau al- 
tul, constituirea unui nou guvern,(retragerea în munți a forțelor 
de rezistență, plecarea regelui cu avionul şi a şefilor opoziției 
etc,) - voinţa ţării de a se desprinde din braţele Reich-ului, 

Am nădăjduit totdeauna că, în asemenea clipe cri- 
tice, Antoneştii vor ajuta pe Maniu să facă un gest hotărîtor, 
Clipele critice au fost pierdute, - cine ştie din vina cui. Acum, 
reacţiunea germană trebuie să fie în toi. Nici regele, nici Ică, 
nici Maniu nu mai sînt, probabil, liberi. Nu ştim nimic despre ei, 
dar e uşor de închipuit că pretutindeni unde ar putea licări o 
speranţă de răzvrătire, domneşte Gestapoul, 

In afară de unele apeluri disperate, - cuvinte de 
adîncă îngrijorare şi de jale, sosind la noi prin firele telefo- 
nice - nu ştim nimic despre ceea ce se gîndeşte şi se pregăteşte 
în țară, In ce măsură Antoneştii s-au supus poftelor şi porunci- 
lor germane? Ce gînduri ascunse? Ce planuri? Ce speranţe de sal- 
vare?... Jos,ura împotriva nemților creşte tot mai puternic, Sus, 
zăpăceală şi neputinţă. S-a zvonit, în două rînduri, despre demi- 
sia lui Mihai Antonescu, Stirea nu a fost încă confirmată, Cum, şi 
cu cine, va putea merge mareşalul, înainte? 

| Unde este Maniu? Ce legătură mai poate păstra cu 
Stirbey? Ce poate face Stirbey, legat de instrucţiile lui Maniu, şi 
de propria lui fire, lipsită de adevărată bărbăţie? (şi, după cum 

mă tem,rău sfătuit de Creţeanu), Iar, dacă dun întâmplare 
Stirbey izbuteşte, -cum îşi va putea împlini Maniu angajamen- 
tele? l | | 

O notă hazlie, în această dramă întunecată: 
“radio anunţă că Martha Bibescu ar fi zburat spre Bucureşti, 
spre a duce, lui Maniu, veşti de ia Srirbey! 

Sîntem datori ngobositei Mariba, un zîmbet 
de mulțumire, pentru îndrăzneala tu cars lază să răsune o 
notă absurdă, în această cacofonie jalnică de ştiri, şi de 


tragice zgomote, 


Situaţia militara. “frontul I ucrainean, 
adică armatele lui Jukov, au împresurat Tarnopol, unde nemţii 
rezistă şi coboară: au înaintat spre Apus. pină în regiunile 

FI) 


carpatice, iar la Sud, pînă la "granita României”, adică la 
linia de demarcaţie stabilită în 1940, C...) 


Misterul maghiar începe să se clarifice, 
Nemţii s-au sprijinit pe căpeteniile armatei, elemente anti- 
liberale, germanofile şi antisovietice, NRăsturnarea regimului 
s-a produs cu învoiala amiralilor şi a şefilor armatei, Toţi 
“fasciştii" unguri s-au pus în slujba acestei reacţiunii, 
Gestapoul a condus mişcarea, 

“Cu acest prilej. nemtii au dovedit că nimic 
nu s-a schimbat în metodele şi sistemul lor. Pe pragul pră- 
buşirii, ei sînt tot atît de porniti. de tanataci, de întu- 
necaţi la minte, de apucaţi. ca şi în toiul succesului. Pri- 
goana împotriva evreilor a început. la Budapesta, cu aceleaşi 
mijloace crude şi absurde, ca în restul Europei, Aceiaşi pri- 
goană împotriva bărbaţilor politici, care nu se supun porun- 
cilor naziste: nimeni nu mai e sigur de viața sau de avutul 
său. Cine nu îşi pleacă capul este loviti. desființat, 

Sînt zvircotiriie din urmă ale păginilor care, 


de zece ani, răscolesc lumea, 

Succesele militare sovietice coincid cu o serioasă 


criză a politicii externe britanice., Nu se cunosc cauzele precise 


ale acestei crize, dar simptomele ei sînt tot mai vădite. Anglia 
nu mai îndrăzneşte să-şi spună cuvîntul, nici în problemele ita- 
liene, nici în cele balcanice, nici în afacerile franceze, Pare 
cuprinsă de îndoială şi de ciudate şovăieli (...) 

Ce să fie? ~ Inainte de toate, întîrzierea opera- 
ţiilor militare anglo-saxone, In timp de război, cine nu luptă nu 
poate face politică. Este cuminte deci, din partea englezilor, că 
atita timp cît nu debarcă pe continent, se abţin de la manifesta- 
ţii prea zgomotoase de politică externă. In atmosfera de azi, dez- 
văluirea politicii lor ar putea fi fatală. Dacă debarcarea nu se 
face prea tîrziu, englezii vor putea restabili situaţia. Este însă 
exclus să nu aibă un punct de vedere precis stabilit, cu privire la 
Franţa, la Italia, la Balcani. Acest punct de vedere trebuie însă 
să se sprijine pe autoritatea forţei. Este o chestiune de răbdare. 
Echilibrul de forţe se va restabili, trebuie să se restabilească, 

In al doilea rînd, anumite deosebiri de vederi, în- 
tre englezi şi americani, îngreunează şi mai mult acţiunea diplo- 
matică a Londrei, Foreign-Office şi-a luat greaua sarcină de a 
sincroniza acţiunea militară şi politică a Naţiunilor Unite: sar- 

cină grea, în care Anglia se zbate, deseori cu neîndemînare, prinsă 
cum este între şiretenia sovieticilor, pe de o parte, şi lipsa de 
orice şiretenie, pe de altă parte, a americanilor. Greutățile în- 
tîmpinate de anglo-americani, pe frontul italian, diminuează, în 
aceiaşi măsură prestigiul lor politic, şi înteţesc neînțelegerile 
dintre ei, Succesul debarcării va putea restabili armonia, în ta- 


băra anglo-saxonă, 


Singurii beneficiari ai acestei crize sînt sovie- 
ticii, Ei înving, înaintează, nu bombardează pe nimeni, şi zîmbesc 
tuturor. Politica lor e tot pe atît de mlădioasă, pe cît acţiunea 
lor militară este îndrăzneață şi încununată de succes. Spre uimi- 
rea generală, sînt tot mai tari, şi par tot mai blînzi. Vişinski 
e pe cale de a încurca, în Italia, toate combinaţiile englezilor 
şi americanilor, Unde nu a izbutit armata a 8-a britanică, nici 
fortărețele zburătoare ale americanilor, izbuteşte el: adevărata 

ocupaţie a Italiei o realizează azi oamenii lui Vişinski, 
Un comunist italian, Ercol1, proaspăt sosit de la Moscova, 
a rostit singurele cuvinte intelepte, cumpâtate şi cu simţ 
politic, pînă acum poporului italian (atit de crunt lovit 
şi. rupt în bucăţi de formulele absurde de la Casablanca), 
In adevăr, Ercoli a cerut o formaţie politică -fie chiar sub 
conducerea mareşalului Badoglio, - care să lase dezlegarea 
probiemelor de politică pentru mai tirziu, iar acum să strin- 
gă laolaltă toate forţele politice ale Italiei, în vederea 
unui scop comun: liberarea Peninsulei, ‘Moarte cotropitorilor 
nemți! ,- formula politică atât de simplă și cuprinzătoare a 
lui Stalin), a De 
o Cuvinte tot atît de intelepte au fost ros- 
tite, cu privire la noi, | | FER 

| Astfel, la 1 aprilie, d1.Molotov a declarat, 
ia o întrunire a ziariştilor. străini, ca pătrunderea armate- 
lor sovietice _ în România. nu amenință. „integritatea acestei ţări, 
nici í ordinea « ei _ socială, şi nu are în vedere decit continuarea 
operatiunilor militare IApoL Pava armatelor vră jmaşe, care luptă 
în retragere, 

Este o neaşteptală garantie a hotarelor noas- 
tre, şi a rinăuieiii noastre interne, din partea unui inamic 
victorios care urmăreşte pe neferlui ţii şi eroicii noştri os- 
taşi, tocmai din Cuban şi din Caucaz, O uimitoare autolimitare 
din partea unei Puteri, în fata cărvia pu se mai ridică azi 
“nici o stavilă şi nici o cumpănă. Cuvinte înțelepte care seduc 
şi care de asemeni, înşeală poate unele suflete prea încrezătoa- 
re trezinăd neîndreptăţite nădejai. - dar care au totuşi, necon- 
iestatul merit de a limpezi atmosfera, de a potoli unele patimi 
oarbe - îngăduind un joc politic intre sovietici şi vecinii lor. 
Pe scurt: sînt cuvinte dovedind o adîncă pätrundere a necesită- 
tților politice de azi, | 

Cum vom reacţiona noi ? 


3 aprilie 


Pella mă irezeşie cu telefonul, la ora şapte ŞI 

jumătate dimineața, spre a-mi comunica declarația lui Molotov, 
Este mulțumit şi ţine să-mi comunice această mulțumire, 

Declaraţia d-lui Molotov: "Dezvoltînd ofensiva sa, 
armata sovietică a atins rîul Prut, care constituie frontiera 
între U.R.S.S, şi România, frontieră fixată prin Tratatul din 
1940, dintre U.R.,S.S. şi România, care este acum integral res- 
tabilită, - frontieră pe care România, în 1941, împreună cu 
Germania hitleristă, a violat-o în mod brutal, Acum, armata so- 
vietică procedează la curățirea teritoriului sovietic, Guvernul 
sovietic ţine să se ştie că unităţile armatei ruse,urmărind ar- 
matele germane şi trupele române aliate Reich-ului, au trecut, 
în mai multe locuri, Prutul, şi au pătruns pe teritoriul româ- 
nesc, Inaltul comandament al armatei sovietice a dat ordin for- 
maţiunilor ruseşti înaintate să urmărească inamicul pînă la . 
prăbuşirea şi capitularea sa. In acelaşi timp, guvernul sovietic 
declară că pătrunderea, în România, este impusă numai de nece- 
sităţi militare, şi nu vizează în nici un chip integritatea te- 
ritoriului românesc, sau ordinea socială existentă. Intrarea 
trupelor sovietice, în România, a devenit necesară datorită 
continuării rezistenţei duşmane”, 

(Sînt din ce în ce mai mult reprezentantul Uniunii 
Sovietice, pe pămînt!) 

Declaraţiile lui Molotov corespund asigurărilor lui 
Beneş: U,R.S.S, socoteşte Basarabia şi Bucovina de Nord, drept 
pămînt sovietic; de la Prut încoace, începe pămîntul nostru, pe 
care Uniunea Sovietică nu-l revendică; după cum nu înţelege să 
se amestece în afacerile noastre interne, Faptul important este 
că aceste declaraţii, înainte de a fi fost rostite, au fost co- 
municate Aliaților, care le-au aprobat, Deci: manifestare de 


voinţă colectivă, şi angajament colectiv! 
Declaraţiile d-lui Churchill: "DL.Churchill a anun- 


ţat marţi, în Camera Comunelor, că declaraţia făcută, prin dl. 
Molotov, cu privire la România constituie o dovadă deosebit de 
satisfăcătoare a cooperării aliate". D1.Churchill a adăugat: "Gu- 
vernul sovietic a avut bunăvoința de a ne trimite dinainte 
textul declaraţiei sale. Noi îi exprimăm admiraţia noastră , 


aa 44o s, 


pentru această declaratie care a fost făcută public, şi care - 
sînt sigur,- este de un mare ajutor, în efortul nostru comun 
de război”, 

Comentariile de presă de la Londra, şi bine- 
înțeles, declaraţiile lui Churchiil în parlament., sint deose- 
bit de însemnate pentru noi, Marea Britanie se soiidarizează 
cu declaraţiile lui Molotov, este satisfăcută de ele (deci, 
tine să nu fim trataţi cu ultima asprime) şi însuşindu-le. ne 
dă, pe această cale, o garanţie, 


Ultimatumul rus adresat românilor: Kremlinul 
a adresat, prin radio, la orele 1 spre ziuă. un avertisment 
poporului român, îndemnîndu-l să depună de îndată armele, Acest 
apel spune:" Dacă nu ascultați îndemnul nostru, întreaga voastră 
țară va fi transformată într-un cîmp de bătălie, oraşele şi sa- 
tele voastre vor fi incendiate şi distruse, Armatele ruse, în 
mase considerabile, sînt concentrate la frontiera voastră, şi 
se găsesc, în parte, chiar pe teritoriul vostru, A sosit ulti- 
mul moment, pentru voi, de a lua hotărirea decisivă”, Acest 
apel este făcut în numele guvernului Uniunii Sovietice, 

Uitimatumul sovietic este mai mult un act mi- 

litar decît un act politic, Este o ameninţare şi o înştiinţare 
firească, căreia Antonescu, - tot atît de firesc, =- îi va răs- 


punde printr-o mobilizare generală. 


Primesc vizita ministrului Lituaniei (care îmi 
cere cu stăruinţță cartea) şi se minunează de cuvintele lui Molo- 
tov., - Ce încredere puteţi avea în aceste cuvinte? - O încredere 
limitată (cine se poate încrede, sută la sută, în declarațiile 
politice ale unui adversar care îţi intră în casă?), întărită 
totuşi prin aprobările lui Churchill, şi ale lui Cordell Hull. 
In orice caz, mai bine aşa, decît vorbe amenințătoare de ură şi 
de răzbunare, | 

Pitt-senior îmi aminteşte că Fox a prevăzut 
această atitudine măsurată a sovieticilor. Piti este convins că 


prin contactul pe care l-am menținut cu Fox iși cu Beneş), am 

contribuit mult la această atitudine a ruşilor faţă de ţară. 
Pitt îşi mărturiseşte din nou convingerea că Fox "ştie tot”, că 
este "foarte tare”, - că mă simpatizează foarte mult, şi că ne 
va fi de mare folos, Pitt, personal, a cîştigat mult în stima 
lui Fox, fiindcă i-a atras de multă vreme atenţia cu privire la 
jocul atît de fals al maghiarilor. Acum se vede ce înseamnă 
"semitofilia" ungurilor: un şantaj provizoriu şi nedemn, etc. 


Cra) 


4 aprilie 


La 3 după amiază, aflăm că Bucureştii au fost bom- 


bardaţi; petrecem ceasuri lungi de îngrijorare şi chinuitoare 


nervozitate. (...) 
Şoneriu pleacă mîine în ţară; îi dau ultimele 
misioane”, Ii încredinţez, de asemeni, un lung mesaj scris pen- 


tru "cei doi Mişu", D), cu învoirea ca să fie arătat lui Maniu, 


lui Ică, şi chiar lui Guţă: 
1. Mulţumesc pentru mesajele trimise. Vă păstrez 


"co- 


aceiaşi sinceră prietenie. 

2. Am păstrat un contact continuu cu Maniu, şi 
numai cu el, fiinacă am socotit util să informez, înainte de 
toate, acea personalitate care întruchipează rezistența româ- 
nească, Informațiile mele nu au avut însă un caracter exclusiv, 


„şi m-am bucurat ori de cîte ori au putut fi împărtăşite şi al- 


tor prieteni. 
3. Sînt bucuros că ați restabilit legăturile cu 
Maniu, Privit din afară, blocul rezistenței naționale este cu 
atît mai util cu cît e mai desăvîrşit şi mai unitar, E de dorit 
ca toți cei care împărtăşesc ideea de rezistență, de schimbare 
de regim şi de politică, să accepte disciplina unui şef comun. 


Politica externă: 
4, Pare exclus ca înfrîngerea germană să mai poată 
fi înlăturată printr-o schimbare de alianțe, de ultimă oră, 


1) Este vorba de scrisoarea proiectată la 26 martie, către 


Mihai Ghelmegeanu şi Mihail Ralea, scrisoare expediată a- 
cestora la data de 4 aprilie.: 


= 4ga 


Nici sovieticii, nici anglo-saxonii, nu sînt dispuşi să în- 
lesnească Germaniei o soluție de compromis, încheind fie unii, 
fie alții, o pace separată cu ea. In nici un caz, o pace se- 
parată nu s-ar putea încheia cu o Germanie nazistă, Trebuie 
să ne ferim deci de a introduce în socotelile noastre, consi- 
derații întemeiate pe asemenea prevederi şi ipoteze. 

5. Trebuie înlăturată cu aceiaşi hotărtre 
orice speculație cu privire la opoziţia de interese între 
U.R.,S,5. şi anglo-saxoni, Această opoziţie există - şi se 
adînceşte, Existenţa ei durează de mai bine de două secole şi 
nu a dus decît o singură dată, în cursul veacului trecut, la 
un conflict local: războiul din Crimeea, In totdeauna intere- 
sele şi presiunile potrivnice au izbutit să se echilibreze, 
evitînd conflictele. Nu este nici un motiv de a crede că nu 
vor izbuti şi azi să evite o ciocnire războinică, Nici Stalin, 
nici Churchill nu vor un nou război, 

6, In nici un caz, un conflict ruso-anglo- 
saxon nu ar putea izbucni destul de repede încât să ne poată 
fi nouă de folos, în împrejurările în care ne afliăm azi. 

7. Opoziția de interese între U.R.S.8. şi 
Puterile Occidentale ne va putea ajuta, în măsura în care va 
tinde şi va izbuti să restabilească un echilibru de forţe în 
Europa şi în lume. (...) Pentru ca acest proces de reechili- 
brare a lumii (de care atirnă existenţa unui stat român inde- 
pendent, in viitor) să ne poată fi de folos, trebuie să arătăm 
şi. să scoatem cît mai bine în evidenţă în ce fel noi - la rîn- 
dul nostru - îi putem fi de folos. Trebuie, adică să stăruim 
asupra faptului că o Românie liberă, la Gurile Dunării, slu- 
jeşte şi întăreşte echilibrul general, reprezentînd o _solu-_ 


re atat at 


8, Pînă cînd acest echilibru de forţe se 
va restabili, ne aflăm singuri, alături de o Germanie împre- 
surată din toate părţile, - în faţa unei Rusii victorioase, 
Deocamdată, nu ne putem sprijini nici pe Anglia, nici pe 
America, Aceste Puteri, în împrejurările de azi, nu au nici 

putinţa, nici voința să ne ajute. Problema capitală pe care o 

avem de deslegat, este în ce fel putem pune capăt războiului cu. 
Rusia? Ce atitudine sîntem hotărîți şi în ce măsură, să adoptăm 
faţă de Rusia, ca să putem supravieţui grelelor încercări ce ne 
ameninţă? Dezlegarea acestei probleme atîrnă de fapte pe care nu 


sînt în măsură să le cunosc, (.,.) Problema ridică însă şi o 


chestiune de metodă, In această privinţă cred că trebuie să fim 
cît mai bine lămuriţi. Trebuie restabilit contactul cu toţi 
Aliații, - în primul rînd însă, cu Rusia. (...) Pacea noastră 
atîrnă de toţi Aliaţii, dar pînă la această pace, supraviețui- 
rea statului nostru atîrnă de Rusia. (...) Lozincile pe care 

s-a sprijinit politica externă a ţării, în vremuri de echilibru 
european, pot fi azi direct catastrofale pentru noi. Lozincile 
noastre în aceste zile trebuie să tindă să demonstreze că Rusia 
este interesată la existenţa României; că cele dpuă ţări pot şi 
trebuie să trăiască paşnic una lîngă alta; că România nu taie 
calea Rusiei, şi e gata să-i deschidă căi de comunicaţii, spre 
Sud; că interesele României sînt legate de interesele Rusiei, - 
ca şi de interesele Bulgariei, în Marea Neagră - şi, că după 

cum România aşteaptă garantarea păcii şi liniştii de către Rusia, 
tat astfel ea este gata să garanteze că nu va fi niciodată uneal- 
ta nimănui împotriva Rusiei, (...) 


9. Aceasta nu înseamnă că în negocierile cu Rusia 


nu trebuie să dovedim spirit de rezistenţă şi de luptă. Dimpotri 


vă: faţă de cerinţele Uniunii Sovietice - care se află azi în 


culmea succeselor, - trebuie să ne arătăm fermi, hotăriţi, gata 
să apărăm cu dîrzenie drepturile noastre, (...) Această rezis- 
tenţă nu trebuie s-o întemeiem decît pe noi înşine şi pe dreptul 
nostru la viaţă, - nu pe puteri străine, fie vrăjmaşe sau aliate 
cu U,R.S.S. Căutarea unui sprijin din afară dă de bănuit Rusiei, 
Condiţiile de armistițiu, sau de pace, vor fi cu atît mai grele 
cu cît ele vor fi mai înrîurite de asemenea bănuieli. (...) De 
aceea trebuie să scoatem cît mai pregnant în evidenţă faptul 

că nu urmărim decît apărarea drepturilor noastre proprii şi a 
intereselor noastre naţionale; că sîntem hotărîţi să menţinem şi 


să întărim pacea, evitînd de a participa la coaliţii care s-ar 


- 444 -= 


putea întoarce impotriva Rusiei. Nu sîntem decit instrumentul 
propriului nostru destin, 


Politica interná: 

lo. Nu este neapăratā nevoie ca gruparea 
care va trebui să cuprindă toate forțele politice de rezis- 
tenţă- din ţară, să fie în acelaşi timp şi o coalitie de gu- 
vernare pentru viitor, (2 ..) Gruparea forţelor de rezistență 
constituie o problemă de cea mai acută actualitate: dezlegarea 
ei — cft mai repede şi într-un cadru cât mai larg - se impune 
tuturor ţărilor, aflate, cum este cazul ţării noastre, pe fron- 
tul de luptă, (...) Temeiul de politică internă care poate uni 
laolaltă toate aceste forţe de rezistentă, este temeiul demo- 
cratic; sprijinindu-se pe “democraţie”, Rezistenta Română se 
apropie, pe deoparte de principiile de bază ale Naţiunilor 
Unite, şi pe de altă parte, găseşte înlăuntrul ţării, energiile 
cele mai utile, pentru lupta care o aşteaptă. 

li. Gruparea forțelor de rezistenţă are ne- 
u comună, Cu cât 


mr n seca: 


voie de o disciplină comună şi de o conduce 

această comunitate va fi mai bine închegată. cu atît acţiunea 

ei va putea fi mai rodnică, în interiorul. şi în afara țăriig(o..) 
12. Este de dorit, cu la rîndul ei, conduce- 

rea mişcării de rezistenţă să lărgească şi så întindă cît mai 

muit cadrul grupării, - în asemenea măsură. încât să cuprindă nu 

numai cit mai numeroase mase, ci si cit mai numeroase şi mai fe- 


lucite formaţiuni politice. Mişcarea va fi socotată cu attt mai 


tare, cu cât va apărea ca expresiunea cea mai desâvirşită şi mai 
largă_a vieţii şi gîndirii politice românești, De asemenea, ea 


va putea contribui în mod deosebit la dezvipovătirea. „poporului 


român (şi deci, la înlăturarea oricărei intenții de sancţiune 

şi stabilire de răspunderi naționale), dovedind, prin însăşi fn- 
tinderea şi. desăvirșşirea ei, că numai o infimă minoritate a po- 
porului român a aderat ia “politica Axei”, (f...) Nici o doctrină 
polatică sau socială nu va trebui să însemne un impediment pen- 
tru o strinsă colaborare în cuprinsul grupări de rezistenţă, Ar 
fi o greşeaiă, de pildă, de a exclude pe conmnişti - care azi, 


mai toţi aderă la ideea națională, 

13, Politica noastră internă trebuie, în mod firesc, 
să țină seama de politica Națiunilor Unite; trebuie să dea deci, 
o deosebită atenție - în actualele împrejurări politicii sovietice, 
Guvernul din Moscova a declarat, în mai multe rînduri, că nu ţine 
să se amestece în treburile interne ale ţărilor vecine, In ce pri- 
veşte România, Stalin a precizat, față de Beneş, intențiile sale 
de neintervenție. Aceste declarații au însă o valoare relativă,nu 
absolută. (...) Moscova va ține însă, să se asigure că regimul 
cu care tratează îi poate garanta liniştea şi pacea pe o perioadă 
cît mai întinsă de timp, - că acest regim nu cuprinde elemente 


antisovietice, înclinate să ducă mai departe o luptă politică îm- 


potriva Rusiei şi o luptă ideologică împotriva comunismului, (..,) 
Moscova va tinde deci, - oricare ar fi declaraţiile ei de dezin- 
teresare şi neamestec, să favorizeze grupările politice de coa- 
liţie "democratică" ce vor cuprinde şi pe comunişti. 

Diferite: 

14, Am trimis cartea mea în ţară, cînd am putut şi 
la cine am putut. Sper că cei doi Mişu au putut-o citi şi ei. Ţin 
să le atrag atenţia că această carte a fost depăşită de evenimen- 
te, Ea constituie o apărare a cauzei noastre, putînd fi oricând 
valoroasă, (De aceea va apărea în aceste zile, deosebit de grele 
pentru noi). A fost scrisă însă în perioada cînd ne era îngăduit 
să credem că anglo-saxonii vor ajunge la hotarele ţării noastre, 
în acelaş timp cu ruşii: de aceea accentul ei cade pe modul cum 
trebuie restabilit "echilibrul la Est", Astăzi problema este mult 
mai grea pentru noi, - şi ne impune o atitudine, pe care am în- 
cercat s-o desluşesc în aceste cîteva note, şi cum nu am putut-o: 
face în cartea mea.. 

15, Am urmărit cu mult interes începuturile misiu- 
nii Stirbey, străduindu-mă, în măsura mijloacelor şi puterilor 


mele, să-i fiu de folos. (...) 


5 aprilie 


Mareşalul Antonescu a dat o proclamaţie pentru a 
protesta împotriva bombardamentului anglo-saxon. (...) E un mo- 
del de naivitate şi de inconştienţă. (Cine a declarat război 

Statelor Unite??? 


A vorbit de lupte până ia sapat pentru 
"esvilizaţie”! Nu a spus însă nici un ruvint despre alia- 
jii nemți”; nici un cuvint de ocară impotriva vusaltor! Tot 
este bine! Lupta pentru civilizatie ne poate dngse,s Antr-o 


bună zi, în alta tabără, 


Ruşii se gāsese în fata iaştior şi a Chi- 
şinăulur, Trupe româneşti. adunate în grabe si inarmate pe 
apucate, le fac faţă, Armatele germane, = ite cu nai rămas 
dincolo de Nistru - sînt ciopirțirea, îoretenite, rupte în 


bucăţi, 


8 „aprilie 


Primesc trei mesaje dusa, 

La club, Von der Wied iei da o scrisoare a 
iui d” Weck: "Spuneţi lui Gafencu că patronul sân äl roagă să 
plece cit mai curind posibil la L, pentru a ius contact şi a 
lucra cu regele Barbu care se apropie, adica? Ba plece ia Lon- 
dra pentru a mă întilni cu Barbu Stire, SA piec? Pe unde? 
Cum? 

Kopetsky imi trimite o rotezramă din par- 
tea Iui Beneş: „Benes câtre Gafencu = “Toate pariidele de opo- 
zitie din România ar trebui să se uneastó iai: 0 mişcare de 
rezistentă comană, inițiind manifestații impoirivo ocupanților 
german ŞI împotriva politicii şi regiımuini Antonescu, Prinţul 
Stirbev ar trebui să se adreseze cit mat repre tuturor Alia- 
osie Ceea ce înseumnă: ai ia de dA e Sa 


opozitie., - pină la extrema stinsă, (Renvs vouiirma astfel 


punctul de vedere pe care l-am exprs în mesagat câtre cei doi 
Mişu): şi b) nevoia ca Barbu Stirbey se se aûrevseze gi ruşilor, 


1) Declaratia de război făcută de puvernut Antoneseu, Împotriva. 
AliatiLor occidentali, na corespundea cent umentuluai poporului 
românesc, ci a fost o precautie ds Divni vii vraational, pentru 
ca. ba ora păcii, interesele Românii sa no iiv discutate nu- 
mal bilateral, ci în Lumina interese Lor curopema gÉ mondiale, 
cu Anzlia, Franţa. URSS. și SA.. aga «um atată Gafencu 


in paginile antertoare, 

Dar cum este cu putinţă că nu s-a adresat pînă acum tuturor “Alia- 
ților*? | 

e Terţio: un june abia întors de la Bucureşti, vine 
să mă vadă, (...) In Nordul Moldovei, spune el, - nemţii fug, 
vînzînd, pentru o bucată de pîine, armele şi uniformele. Pe o în- 
tindere de 150 km., frontul german a dispărut. Fugarii sînt împuş- 
caţi; sosesc noi trupe. Vor putea ele împiedica înaintarea ruşi- 
lor? Pînă la Carpaţi şi la Dunăre, sînt puţine "ganse", Certuri 
între nemți şi români: nemţii distrug tot în retragere. (La Cer- 
năuţi., au pricinuit grave stricăciuni). Românii încearcă să se îm- 
potrivească, Mişcări subversive în mahalale şi în subsolurile 


Bucureştilor, etc, 


Primesc, de asemenea, vizita dr.Silberschein vine; 
din partea Internaționalei Evreieşti. Imi spune că la Bucureşti, 
a început un proces - instigat de nemți - împotriva a 36 de evrei, 
învinuiți de trafic de devize şi de spionaj. In realitate, aceşti 
evrei primeau subsidii din străinătate spre a înlesni emigrarea 
evreimii în Palestina. (Emigraţie pe care Ică, pe bună dreptate, 


a încurajat-o), (.,,) 


8 aprilie 

Zi însemnată pentru mine: cartea mea, - "Les Pré- 
liminaires de la Guerre à 1l'Est"-, a apărut în toate librăriile 
din Elveţia. (...) | 


La ora zece şi jumătate apare "Journal de Genève" 
cu un articol al meu: Poziţia României. Este o luare de atitu- 
dine hotărîtă, - în urma asigurărilor date de Molotov - un răs= 


puns, care îl socotesc necesar să fie dat Rusiei, în actualele 
împrejurări ; şi un protest împotriva bombardamentelor anglo-saxo- 
ne (...) Textual în ziar: "Folosirea armei aeriene, în asemenea 
momente, împinge la disperare, fără a determina deciziuni, - cînd 
nimic nu ar trebui să întîrzie integrarea poporului românesc în 
ordinea de drept europeană", Articolul va face desigur zgomot mai 


ales în cercurile axiste. (...) 

2. lo aprilie 
(o. ) Ruşii au înaintat pînă la Carpati, au 

atins hotarele Cehoslovaciei. Vor cobori oare, prin valea Tisei, 

spre şesurile maghiare? In comunicatele lor, apar acum mereu nume 


româneşti: Siret, Hotin, Paşcani, Botoşani, Tg.Frumos. 


(o...) Cu prilejul sărbătorilor de Paşti, 
Cordell Hull vorbeşte de ţalurile de război şi de pace. ale State- 
lor Unite, O lungă expunere, lipsită de preciziune, (Probabil, cu 
scop electoral!) Două idei se desprind mai limpede: nazismul tre- 
buie stirpit (nici o posibilitate de pace cu Hitle:). şi: trebuie 
reorganizată o Societate a Natiunilor, =~ un instrument de colabo- 


rare internațională, 


il aprilie 


Articolul meu a pricinuit o vie nemultumire în 
cercurile germane de la Berna şi de la Geneva. Un dipiomat neamt 
de la Vichy. Schmidt, ~ S.8.-, a proferat, într-un cerc de români 
şi de francezi, ameninţări şi insuite la adresa mea. De la Berna, 
primesc sfaturi sä fiu atent şi să mă pâzesc,l(!) 


Din ţară sosesc mereu zvonuri de pace separată, 


(Oficina acestor “ştiri” este Ankara), (...) 


L3 aprilie 

Ruşii au dat peste cap apărarea “germano-ro- 
mână? în Crimeea, înaintînd cu o uimitoare repeziciune în inte- 
riorul peninsulei, În citeva zale, cad: Kerci, întreaga coastă ră- 
săriteană, Simferopol. Se vorbește de scene de groază şi de pa- 
nică, Regimentul 9 Roşiora - anunță comunicatul sovietic - a fost 


decimat, 


Aflăm din țară că bombardamentul anglo-saxon 
a fost mult mai grav decit creduam: 3000 de mort, 9000 de case 


distruse, Bombele av câzut cu o uimitoare precizie: pe Hotel 

Splendid (Gestapoul), în fața Hotelului Ambasador (Cartierul German). 


în curtea legației germane, etc., 


Tara noastră, după doi ani de nepăsare, îşi trăieşte 
calvarul, Din Nordul Moldovei curg spre şesurile Munteniei coloane 
lungi de fugari. Ca în vremurile vechi, o jumătate din ţară caută 


adăpost la vecini, şi rătăceşte pe drumuri, (...) 


Fox coboară din munţi şi vine să mă vadă, Aşteaptă 
parcă un semn din partea mea, spre a interveni, Nu sînt însă în- 


dreptăţit să-i dau nici un semn, 


l4 aprilie 


(...) Seara, primesc vizita corespondentului din 
Berna al marelui ziar american "New York Times": Daniel T.Brigham, 


Imi cere îngăduinţa ca pe temeiul articolului meu din "Journal de 


b . . u . ca , . 1 . 
Geneve", şi mai ales,al cărţii mele, - să publice "un interviu” cu 
mine, pe prima pagină a ziarului său, Fiind vorba de apărarea ca- 
uzei ţării - în aceste momente atît de critice - accept. Cer însă, 


ca articolul să-l văd eu în prealabil, 
Brigham îmi vorbeşte stăruitor despre opoziţia de 


interese care se adînceşte tot mai mult între ruşi şi americani, 
(englezii se ţin în rezervă). Opoziția aceasta ar putea duce chiar 
la un conflict (mai ales dacă poporul american alege un preşedinte 
republican), dacă nu se găseşte din vreme o soluţie tranzacţională 
şi împăciuitoare care să limiteze poftele sovietice, România poate 
juca în această privinţă - crede Brigham - un rol foarte însemnat, 
dacă se desprinde la vreme din conflict, şi_ dacă poate sluji, ast- 
fel, ca punct de_sprijin,_ pentru noul echilibru de forţe ce tre- 
buie statornicit,, 

incurajez şi stimulez asemenea idei ce ne pot fi 
de mare folos, Voi avea grijă ca ele să fie dezvoltate în artico- 


lul ce va apărea în "New York Times". 


15 aprilie 


Pella a primit printr-un curier special, un mesaj 


de la Ică, pe care trebuie să mi-l comunice, Ică face apel la 
mine şi mă roagă “solemn” să mă străduiesc să obţin de la 
Aliați, - şi în primul rînd de la sovietici - o precizare a 
condiţiilor politice şi a modalităţilor practice, care ar în- 
gădui României să pună capăt ostilităţilor cu Aliaţii, şi să 
iasă din război. 

Este un mesaj verbal, Ică nu îndrăzneşte 
să-mi scrie, în aceste împrejurări, Cer să-mi fie comunicat, 
mai întîi de Pella, apoi să fie repetat în faţa lui Pella, - 
de tînărul Oancea, curierul care aduce mesajul de la Externe, 

Apelul vine de la Ică, - regele Mihai a- 
probă, Maniu idem (nu însă mareşalul!), 

i Ică adaugă, - amănunt deosebit de însemnat; 
în jurul Bucureştilor, se află opt divizii proaspete, care nu 
au fost aruncate în foc, şi pe care s-ar putea, eventual, spri- 
jini acţiunea partizanilor păcii. Ică pare, îndeosebi, dornic 
să apere Capitala, şi regiunea petroliferă, de intenţiile dis- 
trugătoare ale nemților. (Aflu de la Oancea că acum cîteva 
zile, s-ar fi ţinut un consiliu; mareşalul, regele Mihai şi 
Ică. Mareşalul a voit să arunce în foc şi cele din urmă rezer- 
ve; Ică, sprijinit de rege, s-a opus; astfel au fost salvate 
cele 8 divizii). 

Cer amănunte şi lămuriri, Apelul lui Ică 
pare determinat de următoarele fapte: 1, Situaţia militară în 
Moldova şi Basarabia este disperată, Nemţii nu se mai bat, sau 
se bat prost. Pentru apărarea României nu luptă decît trupele 
înfrânte în Ucraina. Rezervele nemțeşti nu trec Carpaţii: coman- 
damentul german se pare că nu vrea să reziste decit în Carpaţi, 
cerindu-ne şi nouă să consimţim la această supremă jertfă, Re- 
gele şi Ică se împotrivesc. 2, Misiunea lui Stirbey a eşuat, 
sau în orice caz, nu a dat rezultatele aşteptate. Probabil, gre- 
şeală de tactică: ruşii au fost ocoliţi, Mai cu seamă însă: 
exces de publicitate, Aliaţii "nu ar fi fost corecţi”, şi au dat 
totul în vileag; nemţii au prins de veste şi supraveghează în- 
deaproape toate comunicațiile cu Ankara şi cu Cairo, 3, Se face 


apel la mine fiindcă s-ar fi înţeles, în ţară, că metoda preconi- 
zată de mine este cea bună, - adică pace cu toţi trei, dar mai ales 
cu ruşii. (In sfîrşit, - s-a înţeles. Dar cât timp pierdut! Dacă 

aş fi fost înştiinţat de acum o lună, nu am fi pierdut atîta vreme 
cu Stirbey, şi poate, cine ştie? am fi avut azi un rezultat salva- 


tor). 


Primind toate aceste lămuriri, răspund că socotesc de 
datoria mea să ascult acest apel. (Este un apel "solemn" şi nu o 
însărcinare). 


Mă voi adresa deci ruşilor şi celorlalţi Aliați. Vreau 
însă ca Pella să ceară lămuriri despre misiunea Stirbey (mai e în 
vigoare, la ce stadiu s-a ajuns?, etc.), fiindcă demersurile mele 
nu ar putea izbîndi, decît dacă sînt singure în acest sens. (Pella 
dă numaidecît o telegramă lui Ică, în această privinţă). 

Mai cer ca Pella să confirme, de cîte ori va fi nevoie, 
apelul care mi-a fost adresat, el fiind de față. Pella este de 
acord; a primit instrucţiuni exprese pentru a-mi da tot sprijinul 
cuvenit. Cer, în sfîrşit, ca regele şi Maniu să fie de acord.(...) 


16_aprilie 


Fox se prezintă la mine, la ora 9, dimineaţa, Ii co- 
munic mesajul. Cer să-l transmită cît mai repede la Moscova, şi | 
să-mi dea cît maj repede un răspuns. Fox acceptă această însărci-— | 
nare, Declară că este în măsură să comunice mesajul; speră că va | 
primi un răspuns, în orice caz, o "indicație", Acum e acum! Poate | 
îndeplini Fox o asemenea misiune? Vom vedea, In orice caz, îşi dă | 
seama că acum, poate juca o carte mare. Il întreb dacă îl supără | 


cumva, în ipoteza că aş comunica acest mesaj şi lui Beneş. Fox 


răspunde: - Nu, în nici un fel! 


După masă, remit amicului Kopetsky următoarea tele- 
&ramă pentru preşedintele Beneş: "Sîmbătă 15 aprilie, un curier 
special plecat la 12 aprilie din Bucureşti mi-a transmis la lega- 
ţia României - în faţa ministrului Pella, - următorul mesaj verbal: 

- Vice-preşedintele Consiliului de Miniştri, Mihai Antonescu, 
- cu asentimentul regelui Mihai şi al d-lui Maniu -, face un 
apel la concursul meu spre a mă strădui să obţin ca Naţiunile 
Unite să binevoiască a indica de urgenţă condiţiile politice, 
pe care România ar trebui să le accepte şi modalităţile prac- 
tice pe care ea ar trebui să le urmeze spre a se putea des- 
prinde din război, punînad de îndată capăt ostilităţilor în- 
tre armatele române şi armatele aliate, 

“Mihai Antonescu adaugă că regele şi el ar fi 
izbutit să menţină în rezervă 8 divizii, care n-au intrat în 
foc, şi pe care se pot sprijini, - la momentul potrivit, - 
partizanii păcii, Acest apel adresat mie, a fost determinat 
de următoarele două considerente; 1. Misiunea Stirbey pare 
a nu fi dat rezultateie speraie, din pricina indiscreţiilor 
de presă care au trezit bănuielile mareşalului şi ale ocu- 
panţilor., (Am cerut telegrafic precizări asupra acestei ches- 
tiuni, - precizări pe care vi Le voi comunica, dacă este ca- 
zul). 2, Partizanii păcii au recunoscut îndreptăţirea punc- 
tului de vedere pe care eu an încercat să-l fac să triumfe: 
că un demers de pace trebuie să fie adresat tuturor celor 
Trei Aliați, şi îndeosebi Uniunii Sovietice, ţară cu care Ro- 
mânia se găseşte în stare efectivă de război. 

Deşi nu am nici o legătură cu guvernul (şi cu 
nici unul dintre membrii săi), am crezut de datoria mea să ` 
dau urmare acestui apel, transmiţind şi susţinind cererea lui 
Mihai Antonescu. Am comunicat acest apel, în primul rînd, 
d-lui Sokolin (cel mai important dintre cetăţenii sovietici 
domiciliaţi în Elveţia) rugîndu-l sâ--l transmită de urgenţă 
guvernului de la Moscova, şi să-mi comunice răspunsul, 

Eu t1 voi comunica deopotrivă reprezentanți- 
lor din Elveţia, ai Marii Britanii, şi ai Statelor Unite, 

Tin în mod deosebit să-l aduc la cunoştinţă 
preşedintelui Beneş, rugindu-l să ne acorde ca întotdeauna 
preţiosul său sprijin, 

Am rugat pe toți interiocutorii mei să păstreze 

desăvîrşită discreție spre a putea astfel, să asigure şanse de 
succes acestei cereri", 

Prietenul Kopetsky mă înştiinţează că Fox a fost la 
el, la prînz, rugîndu-l să transmită cu cifrul lui, o telegramă 
adresată de Fox, ambasadei sovietice de la Londra, telegramă 
cuprinzînd mesajul meu. Aşadar, Fox nu are o cale de comunicare 
directă! 

topetsky mă roagă să nu mă adresez anglo-saxonilor 
decît marţi (două zile mai tîrziu, deci), astfel ca mesajul 
către ruşi să aibă timpul să ajungă, pe lunga cale pe care ră- 


tăceşte, la destinație. 


17 aprilie 
"Journal de Genève” publică un prim articol - foarte 


elogios despre cartea mea, iscălit de Leopold Boissier. 


Ziarele din Elveţia-germană publică o ştire, repro- 
dusă după ziarul englez "Observer", care susține că ruşii ar fi 
gata să încheie un armistițiu chiar cu mareşalul Antonescu (de- 
oarece nu ar avea prea mare încredere în "democraţia românească"), 
Negociatorul probabil - spune "Observer", ar fi, într-un asemenea 
caz, fostul ministru al României la Moscova- adică eu. 


Americanii bombardează, pentru a doua oară, Bucureşti, 
Ploieşti, apoi Tr.Severin, Braşov, l 
Ascultăm cu inima sfîşiatä veştile rele transmise de 


radio, 


Brigham îmi trimite proiectul articolului său despre 
o convorbire pe care el a avut-o cu mine, Sînt convins că arti- 
colul poate fi folositor, dacă apare într-un organ atît de în- 
semnat ca “New York Times": "România ca națiune, şi ca putere 
danubiană la gurile celei mai importante căi fluviale, poate şi 
trebuie să aducă o contribuție decisivă la viitoarea pace şi 


reconstrucție a Europei. Dacă lumea vrea să evite un al treilea 

cataclism, într-un viitor mai apropiat sau mai depărtat, şi 
care av fi mal rău decit acela prezent. declar că România 
poate să-şi aducă contributia sa, pentru că cred cu fermitate 
vă putem accepta fätiş angajamentele sovietice de a respecta 


integritatea noastră natională”, 1...) Urmează exprimarea spe- 


raatsi meie că aceste declaraţii vor fi bine primite "in rin- 
durile puternicei opoziții care exista în România, şi care 

nn Aşteaptă altceva decti momentul potrivit, pentru a dovedi 
oie ei de libertate”, Despre acrastă opoziție arăt că are 
"o dorință unanimă de a st Libera din politica Axei, şi să 
restabilească relațiun:. pasnice cu Uniunea Sovietică, Men- 
tiones apoi că personalitatea ini Manau ("un reprezentant 
unanim respectat al național -tăzrâniștilor”), este în măsură 
să conducă o pe du de rezistență nathonală, mişcare care 

să înceapă "sarcina natională: a reconstrucției, fără 

a mai trece printr-o perioadă de tranziție a anarhiei” 
Foarte importantă este insistența de a continua şi sprijini 
în mod efectiv o politică de limitare a expansionismului rus, 
Americanul a ținut să -subliniaze cît mai lămurit rolul de 
Legătură pe care Îl poate îimpiini România, între Rusia şi 


Puterile Occidentale, acza soluție de conciliațiune, despre 


„care am scris în mai multe rînduri, şi pe care se sprijină 


speranta americanilor de a putea înlătura o a treia criză 


mondaiulă, (a30) 


18 aprilis 


Furtuna bintuie rot mai puternic asupra greu- 
în. ercatei noastre țări, Un al doilea bombardament a lovit 
Capitala: centrul a fost atins. Unaversitatea arde, Bombardie- 
rele inamice cutreisră vàzdabul tării în lung şi-n iat: bombe 
şi ancendii la Turnu-Severin, Ploieşti, Braşov, Pentru a spri- 
ziai atacul ior ÎmMpPOtr LV opiu e noastre de pe Nistrul in- 
erior. ruși bombardează cu "formatai masive” Calaţii, Arde 
nortul, santierul naval. şi ard vapoarele din port, Arde 
Coastanta, | E 
l De pretutsndeni numai veşti de jale şi desnă- 

mai mult de doi ani, un vis amăgitor. Ne socoteam 


dejde. Am trăit, 
Uitasem de păcatul le- 


în rîndul cuceritorilor şi învingătorilor., 
gat de soarta cuceritorului german. 

In Crimeea, armatele germano-române sînt aruncate 
spre mare; parte din ele caută să reziste la Sevastopol, parte 
caută salvarea pe valurile Mării Negre înfruntînd în mici ambarca- 
ţiuni supraîncărcate,blocada flotei sovietice, 

Urmărim cu inima sfîşiată fazele din urmă ale trage- 


diei noastre naţionale. 


Ziarele elveţiene se ocupă de condiţiile de pace care 
Cele mai multe dintre aceste ziare 
după 


ar putea fi impuse României, 
reproduc o informaţie din publicaţia engleză "Observer", 
care Stalin ar fi dispus să trateze cu România, chiar şi cu ma- 
reşalul Antonescu. Stalin - scrie ziarul englez - nu se încurcă 
mult cu scrupule ideologice: El caută o soluţie de fapt, - tra- 
tează cu cine i-o poate da - şi nu ia de altfel în serios demo- 
craţia română, "Observer" socoteşte că omul cel mai nimerit pen- 
tru a negocia între U.R.S.S. şi România ar fi fostul ministru 
român la Moscova, - adică eu. 

Corespondentul din Londra al ziarului "Journal de 
Genève“ scrie următoarele: "Domnii Stettiniusl) şi Eden n-au 
uitat să discute, în întrevederile lor de la Londra, condiţiunile 


ce vor fi impuse României la momentul potrivit, Aceste condiţii, 


elaborate în deplin acord cu _sovietele, sînt - se crede la Londra, 


- Bata, şi vor fi prezentate d-lui Antonescu de îndată ce guver- 


nul său, sau reprezentanţi autorizaţi ai ţării sale, se vor arăta 


dispuşi, - dacă nu este prea tîrziu, - să ceară un armistițiu, 


-Nu este posibil încă de a şti care vor fi aceste_ condiţii, dar în 


cercurile e ALAaţ 10 de la Londra_se dra se _reaminteşte_ astăzi _Că au ost 


AnA în care el menționa că So ietie nu u nutresc nici o am- 
Pa iție teritorială şi nu au intenția de a se amesteca în afacerile 
nterne ale României”, 
(Iată ceea ce ar uşura mult sarcina atît de grea şi 


ingrată pe care am luat-o asupra mea. Dacă în adevăr Aliaţii au 
răspuns gata, este momentul să ni-l dea!) 


Deea gta a A 
1) Subsecretar de stat la Departamentul Afacerilor Externe al SUA 
în acea vreme 


"Gazette de Lausanne”, ~ de la corespondentul 
său din Londra, - publică unele amănunte privind aceste "con- 
daţii”. - care îmi par vrednice de a fi reţinute: "Din sursă 
nvtră vrednică de încredere, aflăm amănunte asupra condiții- 
lor de pace care vor fi transmise, foarte curind ~ românilor, 
de către ruşi: condițiuni de altfel impuse Finlandei, Regle- 
meutarea teritorială ar fi clementă. chiar generoasă, Uniunea 
Sovietică ar renunţa la orice revendicare de a trece dincolo 
de trontierele din 1940, şi se pare chiar că n-ar fi cu totul 
imposibil ca ea să facă anumite concesii ifoarte limitate) 
României, in ceea ce priveşte Bucovina. (...) România. ca şi 
Finlanda, va avea fără îndoială să suporta enorma povara a 
reparațiilor şi reconstrucției în regiunile rusești devastate, 
Au se cunosc încă amănuntele exacte, dar este cert că Romania 
va plăti mai scump decit Finlanda, Trupele româneşti nu s-au 
bătut - łn fapt - numai în Ucraina. și pînă în Caucaz, dar 
eie au administrat - ca şi cînd ar fi fost româneşti =- intin- 
se teritorii ruseşti, între Nistru şi Bug, cu capitala la 
Odesa. ~- în timp ce finlandezii au depăşit doar în puţine 
locuri frontiera din 1939. Reparaţiiie puse în sarcina români- 
ìor vor consta, după toate probabilitatile, în turnituri de 
ulei mineral, în alimente, şi poate, în plus, produse ale in- 
dustriei grele, Ce pot să însemne asemenea condițiuni econo- 
mice, se înţelege, dacă ne gândim cà cele 6oo milioane de do- 
lari impuse să fie plătite de ilelsinki, în cinci ani, insu- 
mează trei pătrimi din venitul anual a) tuturor exporturilor 
Finlandei din perioada dinainte de război. (...) Aceasta ar 
insemna de fapt că Finlanda şi-ar păstra independența poli- 
viză, dar economia sa întreagă va trebui să se adapteze ne- 
voiltor ruseşti, Consecințe asemănătoare ar decurge şi pentru 
România, din reparaţiile pretinse de rugi. Aceste cereri amin- 
tesc mult acordul ruso-ceh, care preconizează o nonă orientare 
a economiei cehe, pentru a răspunde nevoilor ruseşti”, 

Payot mi-a vorbit şi el, în mai multe rînduri; 
despre pretenţiile de ordin economic ale sovieticilor, Aceste 
pretenții care au pricinuit ruperea negocierilor, între Fin- 


danda şi U.R.S.S,, ar putea să ne nricinuiască şi nouă cele 

mai grele încurcături, (...) 


19 aprilie 

Telefon de la Haralamb?) : declarațiile mele au apărut 
ieri dimineață - integral - pe pagin a l-a a ziarului "New York 
Times”. Radio New York reproduce declarațiile. Ziarul "New York 
Times" a cerut telegrafic o dare de seamă asupra cărții mele. 


Seara, aflu că radio Moscova a reprodus declarațiile 
mele din "New York Times", Haralamb pretinde că le-ar fi reprodus 


"în mod binevoitor" (?); să vedem! 


20 aprilie 

Coas) Anglo-saxonii întețesc tot mai mult "invazia" 
aeriană, în aşteptarea celeilalte invazii. Zi şi noapte bombar- 
dierele grele brăzdează văzduhul Europei. Bombardamente înfrico- 
şetoare în Germania, şi vai! în ţările ocupate: Franța, Belgia, 
România. E un preludiu zgomotos şi profund impresionant, - înain- 
tea hotărîtoarei ciocniri, pe pămînt, a rezervelor anglo-saxone, 
cu armatele lui Rundstedt? „ Lumea trăieşte în aşteptarea debar- 


cării, 


Anumite măsuri politice sporesc şi mai mult tensiunea 
nervoasă, Anglia a ridicat diplomaților străini prerogativele ci- 
frului, -Nimeni (în afară de sovietici) nu mai poate telegrafia 
cifrat; nimeni nu mai poate coresponda prin curieri, Secretul 
cifrului şi al valizei diplomatice nu mai există, Neutrii suferă. 
Francezii lui de Gaulle protestează. Englezii răspund că este 
vorba numai de o măsură provizorie. Provizorat, în vederea inva- 


ziei. Ceasul hotărîtor se apropie. 


1) Ataşat ae presă la Bruxelles, şi apoi la Berna. 

2)Mareşal german, comandant de armate în Polonia,în Franţa şi în 
U.R.S.S,, între anii 1939-1941. In ultimii doi ani de război 
(1942-1944) el a condus unităţile germane, înfrînte în contra- 
ofensivă din Munţii Ardeni. 


Ridicarea secretului dipiomatic atinge şi 
"misiunea" mea, Amicul Kopetsky a izbutit să tromită mesa- 
Jul meu lui Beneş, dar nu va mai putea primi răspunsul pe 
cale directă, adică prin cifrul cehoslovac, Este o limitare 


imsemnată a sarcinii mele. 


21, 22 aprilie 

Livingstone!) îmi comunică un prim răspuns 
la mesajul meu. Este negativ, Guvernul britanic - foarte 
curtenitor - mă informează că are o lepâtură cu tura, şi 
ține să se folosească, deocamdată, numai de ca. Livingstone 
făgăduieşte amănunte, pe curînd, (Nu poate fi vorba decit de 
legătura Stirbey, Câtă dreptate am avut sá rog pe Pella să 
telegrafieze lui Icä, spre a-i cere amănunte şi (desiușiri cu 
privire la misiunea Stirbey, Se vede că în tulburarea prici- 
nuită de evenimente, Ică a făcut apel la mine, färä ca jegă- 
tura prin Stirbey să fi fost întreruptă, Credea câ pe două 
căi va ajunge mai repede la rezultatul dorit. A fost o gre- 
şeală care, nădăjduiesc, nu va avea consecinte supârătoare, 
Răspunsul britanic e logic şi cuminte. Nu strică însă ca 
Aliaţii să ştie că mai există şi o alta cale de legătură cu 
Bucureştii. Nu strică, mai ales, formula pe care am intre- 
“buinţat-o spre a cîştiga încrederea sovieticilor, bose) 


24 aprilie 

Dulles îmi comunică un răspuns usemănător 
celui transmis mie, de Livingstone, Stăzuie asupra faptului 
că guvernul american s-ar fi exprimat în termeni cei mai 


prieteneşti despre mine. 


După masă, primesc vazita fostului ministru 
de externe frances Georges Bonnet. Se incinge o lungă şi in- 
teresantă discuţie între Bonnet şi mine, cu privire la 


ranan i amar 


1) Folosit de misiunea interaliată a Angliei. 


izbucnirea războiului, Ministrul francez face o expunere luminoasă, 
întemeiată pe date precise, - unele dintre ele necunoscute mie - 
despre "preliminariile" războiului germano-anglo-saxono-francez, 
Bonnet apără cu îndemînare (şi cu uimitoare memorie) teza sa pa- 
cifistă (care l-a expus, şi-l va expune încă, la multe critici), 
Această teză, - susţine el, - nu s-a bizuit niciodată pe iluzia 
că războiul putea fi evitat pînă la capăt, ci pe convingerea că 
Puterile Apusene, nepregătite cum erau, nu puteau face singure 
faţă asaltului german, şi erau deci datoare să amîne izbucnirea 
conflictului, pînă în ziua cînd sprijinul şi cooperarea rusească 
erau asigurate. Bonnet declară că poate dovedi cu acte, (actele 
sale diplomatice sînt în Elveţia, şi el îmi făgăduieşte că mi le 
va arăta), că a făcut tot pentru a cîştiga colaborarea rusească, 
(Adversarii săi susţin contrariul: ei spun că Bonnet nu a urmărit 
decît cu vădită rea voinţă, şi lipsă de adevărată energie, poli- 
tica sa faţă de Rusia). Aşa de pildă, misiunea franceză care ne- 
gocia la începutul lui august, la Moscova,un acord. cu Rusia,avea 
însărcinarea categorică de a ajunge, cu orice preţ, la un rezul- 
tat. Englezii, - afirmă Bonnet - aveau instrucţiuni mai puţin 
categorice, Negociatorii trecuseră peste multe greutăţi, Francezii 
şi englezii jertfiseră astfel independenţa statelor baltice, 
(Ceea ce nu s-a ştiut). Atunci, la 12 august, Molotov a pus o con- 
diţie hotărîtoare: a cerut ca Polonia să adere la pactul de asis- 
tenţă între Puterile Occidentale şi Rusia. Fără adeziunea Polo- 
niei,-spunea pe drept cuvînt Molotov, - asistenţa Rusiei nu se 
poate aduce la îndeplinire, iar pactul rămîne în aer. (Anglo- 
francezii, cunoscând sentimentele guvernului polon, au încercat 
să înlăture această condiţie; Molotov a stăruit însă ca ea să fie 
acceptată), Bonnet a chemat la Ministerul de Externe pe Lukassie- 
wicil , (care se afla la Dauville), şi:i-a comunicat cererea lui 
Molotov. Ambasadorul a răspuns că este gata să dea un răspuns ne- 
gativ, chiar fără a mai întreba guvernul său: - "Este ca şi cum 
vi s-ar cere dv, să lăsaţi pe nemți să intre în Alsacia şi 
Lorena!" Bonnet a stăruit totuşi ca guvernul polonez să se pro- 
nunțe: Beck a fost tot atît de categoric, ca şi Lukassiewici, 


Dei are E E EES 
1) In acea vreme, ambasadorul Poloniei la Paris. 

Molotov s-a folosit de acest prilej, (a fost, poate, numai 
un pretext, dar este vina polonezilor că au înlesnit acest 
pretext) ca să se întrerupă negocierile cu Apusenii, 


Zece zile mai tîrziu, Molotov a încheiat 
acordul cu Ribbentrop. 

De atunci, era limpede: nu numai că Rusia 
nu se mai găsea de partea Aliaților, dar îşi arăta, pe faţă, 
voinţa ei de a favoriza politica germană printr-o binevoi- 
toare neutralitate faţă de Reich. E? 

. In asemenea împrejurări, - spune Bonnet, - 
conflictul trebuia evitat cu orice preţ, - şi cu prețul Po- 
loniei vinovate, în orice caz. Polonia, care nu voise să 
ajungă la înţelegere cu Rusia, zădărnicind astfel politica 
de siguranţă: colectivă, trebuia sfătuită să se înţeleagă 
neapărat cu Reich-ul, Dacă polonezii nu se astimpărau şi in- 
trau în război, ei nu trebuiau ajutaţi! Zdrobirea Poloniei 
ar fi apropiat Reich-ul de Rusia, trezind din nou vechi ri- 
valităţi, Rusia ar fi căutat atunci o apropiere de Apuseni. 
Imprejurările ar fi fost din nou prielnice pentru o politică 
de rezistenţă. Nu trebuia însă - încheie Bonnet - să intrăm 
în război fără Rusia, ba chiar împotriva ei. Războiul pe un 
singur front, ducea negreşit acolo unde a şi dus: la prăbuşi- 
rea Franţei, | 

Mă gîndesc cît de interesantă ar fi de a stu- 
dia în amănunte perioada Miinchen-Moscova, cum am studiat în 
cartea mea perioada ulterioară: Moscova - războiul germano- 
sovietic, Bonnet ar putea fi, în această privinţă, un pre- 
tios informator, Apărarea lui, pro-domo, cuprinde unele ra- 
ționamente meşteşugite. Sînt însă şi unele argumente. impre- 
sionante, Ceea ce îmi pare mai interesant este că, din toată 
această discuţie, se desprinde caracterul de fatalitate care 
a înriurit mersul evenimentelor, zădărnicind sforţările oa- 
menilor politici. Pacea nu putea fi salvată, decit printr-o 
înţelegere generală: anglo-francezii plus Polonia, plus Rusia, 
Pentru Polonia însă, principiul asistenții sovietice punea în 

primejdie întregul ei hotar răsăritean. Devenea imposibil de a lua 


o asemenea hotărîre. Fără Polonia însă, acordul între Occidentali 


şi Moscova, era cu neputinţă. Deci: pacea nu putea fi salvată. 


25 aprilie 

(...) Vizita lui Livingstone: -îmi aduce răspunsul 
englez, Londra a stabilit un contact cu România şi vrea să-l 
păstreze, Ține totuşi, să menţină o legătură "foarte prietenească” 


şi cu mine. Foarte bine! l 
Englezii de la Berna mă informează că elvețienii mă 

supraveghează îndeaproape, deoarece activitatea mea politică 

"îi interesează", Foarte bine! Numai dacă m-ar putea apăra de 

"supravegherea" Gestapoului, şi de metodele lui de .,. "control", 


(...,) Negocierile ruso-finlandeze s-au rupt în mod 
oficial, Atitudinea guvernului finlandez se sprijină pe o puter- 
nică majoritate parlamentară. Vîşinski expune pe larg - la radio 
Moscova - teza sovietică, Payot crede a şti, că pe măsură ce ne- 
gocierile înaintau, ruşii deveneau tot mai pretenţioşi. La în- 
ceput practicau politica "zăhărelului"; pe urmă însă au cerut o 
uriaşă despăgubire - şase sute milioane de dolari - şi alungarea 
trupelor germane. | 

Este un precedent: ruşii încep cu blîndeţe şi se 
întind apoi tot mai mult! 


26_aprilie 

Kopetsky mă înştiinţează că a primit un răspuns de la 
beneş. Pare a fi foarte interesant, Nu mi-l poate da însă decît 
mîine, la Berna, fiindcă îl primeşte pe cale misterioasă, undeva 
în împrejurimile oraşului Ziirich. Trebuie să fie vorba de un post 
de recepţie secret, dat fiind că legăturile telegrafice obişnuite 
cu Londra sînt întrerupte, Kopetsly mă roagă, în acelaş timp, să 
fie gata de plecare curierul special, Aşadar, ruşii au găsit cu 
cale să răspundă în alt fel decît anglo-saxonii. Pe cînd aceştia 
din urmă îşi rezervă "mijlocul de legătură deja stabilit", sovie- 

ticii înţeleg să folosească calea pe care le-am oferit-o eu, 
Deosebire de fond, sau numai de formă? Problema mă preocupă. 
Mă tem ca aceste răspunsuri deosebite să nu sporească zăpăcea- 
la, la Bucureşti, Ar fi cu putinţă ca ruşii să fie grăbiţi, 
iar anglo-saxonii să caute - în ceea ce ne priveşte - unele 
măsuri dilatorii, pînă la o eventuală debarcare în Balcani, 
bunăoară, (Dar atunci, de ce s-or fi năpustit ca nebunii a- 
supra ţării noastre, cu neîncetatele lor bombardamente?), Pro- 
blema este delicată: ruşii nu trebuie nici neglijaţi, nici 
nesocotiţi; dar nu trebuie pierdut nici beneficiul unui even- 
tual sprijin, ce ni l-ar putea da, în mod efectiv, anglo- 
saxonii, Singurul în măsură să descurce aceste fire înnodate 


este amicul Beneş,. 


Schwarzenberg îmi aduce o scrisoare a lui 
Fildermann, scrisoare sosită în mod clandestin şi ilicit prin 
curierul Crucii Roşii. 

Sînt cuvinte alese, de o netăgăduită nobleţe, 
idvedată lui Barbu Stirbey. Intre altele: "M-am hotărît a vă 
scrie, nu numai pentru a vă ura călătorie bună şi succes, dar 
şi pentru a vă încredința testamentul meu. In acest sens vă 
rog să înţelegeţi această scrisoare. Si nu pot, redactindu-mi 
testamentul, să nu mă gîndesc, înainte de toate, la România, 
şi la poporul românesc, Doresc să se ştie opinia mea în această 


problemă: că poporul românesc a fost împins în război de _ împre- 
jurări mai puternice decit voinţa lui. 


In 1914, România a rupt alianţa care o unea cu 

Germania, intrând în război alături de Aliați. De atunci, ea nu 
a făcut altă politică externă decit pe aceea a Aliaților, 

| Noul război a găsit-o credincioasă alianţei sale, 
însă ea era supusă unei crize dinastice, şi a trebuit să se lase 
a fi tăiată, din toate părţile, pierzină teritoriile pe care 
Aliaţii le-au recunoscut ca româneşti: Bucovina de Nord, Dobrogea 
de Sud, Transilvania şi Basarabia, A declara război Axei, asta 
ar fi însemnat să se lase ocupată, adică să asiste la asasinarea 
întregei elite româneşti, credincioasă Aliaților ei, şi eu adaug; 

celor 320,000 de israeliți; şi pe deasupra, să mărească potenția- 
lul de război al Axei, Nu este un secret pentru nimeni, că guver- 
nul român a rezistat tuturor cererilor, s-a tîrguit, şi a redus 
contribuția sa economică, Noi, care am cunoscut viaţa în terito- 
riul românesc, - ocupat în 1916, - cînd se murea de foame, şi 
care vedem bogăţia alimentară de astăzi, noi putem judeca acum 

că potențialul de război al Axei ar fi fost mult mai mare decît 


cel realizat prin alianța sa cu România. 

Să reamintim nobilul gest al României, de a fi re- 
fuzat teritoriile care i se ofereau chiar şi în Banat”, 

Fildermann trece apoi la problema evreiască, în- 
cepînd prin a o privi sub prisma bombardamentelor: "Se vorbeşte 
de bombardamente, Aproape 40 la sută din populaţia evreiască a 
României trăieşte la Bucureşti. Numeroşi români au părăsit Capi- | 
tala. Guvernul este pe cale de a se muta în provincie, Evreii |! 


însă trebuie să rămînă pe loc”, 

După ce face o profesiune de curaj civic moral şi 
fizic, Fildermann continuă: "Să mori, da, dacă victoria o cere, 
dacă fără moartea noastră ea nu ar fi sigură, sau dacă ar fi 
amînată, Dacă aşa este, nu numai că noi ne supunem, dar noi vom | 
binecuvinta moartea noastră, pentru că vom avea consolarea că 
supraviețuitorii vor trăi, în sfîrşit, liberi. Dar de cumva acest 
fapt nu este absolut necesar, trebuie să gîndiţi la contribuţia 
noastră adusă acestui război, contribuţie deosebit de importantă 
şi să se îngăduie supraviețuirea puţinilor evrei care încă mai 
trăiesc", 

Un apel deci pentru încetarea bombardamentelor, 
Urmează apoi unele date interesante, cu privire la măsurile luate, 
la noi, în favoarea evreilor: "In ţara noastră s-a cerut, de | 
asemeni, deportarea totală, dar ea a fost refuzată. Cu toate a- 
cestea, o parte dintre deportaţi şi-a găsit totuşi moartea, Din l 
fericire, îndată ce m-am întors din exilul meu din Transnistria, 
am luptat pentru repatrierea deportaților supraviețuitori, şi | 
strădania mea a fost încununată de succes, dat fiind că 7,000 de | 
deportaţi s-au întors acasă şi 5.000 de copii sînt în drum spre | 
casă, iar ofițerul de ordonanță al d-lui mareşal mi-a comunicat | 

hotărtrea mareşalului de a repatria tot restul deportaților", 


Scrisoarea este interesantă, Poate folosi 
cauzei româneşti, Trebuie s-o arăt lui Dulles, şi să caut 


a o trimite mai departe. 


27 aprilie 

Călătorie la Berna, La 2 şi jumătate, întîl- 
nesc, într-o cafenea, pe Kopetsky care îmi remite următoarele 
două importante documente: 

I. - O scrisoare telegrafică a lui Beneş către 
mine: "Domnule ministru, am primit astăzi, din partea d-lui 
Molotov, condiţiile ruseşti privind armistițiul cu România, 
Marea Britanie şi Statele Unite cunosc aceste condiții şi le 
. aprobă., Dacă România nu vrea, sau nu poate să le accepte, ca 
sincer prieten al ţării dvs., eu deplor adînc acest fapt, 
deoarece mai tîrziu el va prilejui o mare nenorocire ţării dv, 
Este pentru prima dată, cînd Rusia s-a pronunţat în mod ofi- 
cial, faţă de dvs., în problema Transilvaniei, aşa cum am stă- 
ruit, asupra acestui subiect în timpul şederii mele la Moscova, 
şi cum l-am enunțat în interviul meu din "Daily Express”, 
Faceţi tot ceea ce puteţi în ţara dv., spre a ajunge la un re- 
zultat pozitiv, şi transmiteţi, vă rog, mesajul meu d-lui Maniu, 
cu sincerele mele salutări. - Dr.Eduarăd Beneş". 


II.- Condiţiile trimise de Molotov, prin Beneş, 
către mine: "In Crimeea,şapte divizii româneşti luptă alături 
de armata germană, împotriva armatei roşii. In regiunea O0desei, 
trei divizii, sau mai mult; în regiunea Chişinău, trei divizii 
sau mai multe. Este necesar ca diviziile româneşti să capitu- 
leze, sau să întoarcă armele împotriva armatelor germane, şi 
să execute, împreună cu armata roşie, operaţiunile împotriva 


germanilor, 

Conditii minime pentru un armistițiu: 


l. Să se rupă legăturile cu Germania şi să accepte 
lupta comună alături de Aliați, - bineînțeles alături de Armata 
Roşie, - avînd ca scop restabilirea independenței şi suveranității 
româneşti. (Condiţia este foarte grea, dar este interesant de ob- 
servat cum formulează sovieticii țelul urmărit). 

2. Restabilirea frontierei româno- -sovietice din 1940, 

3. Repararea pagubelor comise în Uniunea Sovietică, 
prin operaţiunile militare, şi prin ocuparea teritoriilor Uniunii 
Sovietice, 

4. Inapoierea tuturor prizonierilor de război şi a 
internaţilor civili ai Uniunii Sovietice şi ai Aliaților, 

Aceste minime condițiuni s-ar putea să fie înrăută- 
tite, dacă românii nu le acceptă în cel mai scurt timp. 

5. Guvernul sovietic nu pretinde ocuparea României de 
către trupele sovietice, în timpul duratei armistiţiului, dar ar- 
mata sovietică, ca şi armatele aliate vor trebui să aibă putinţa 
de mişcare pe teritoriu românesc, în orice direcţie, dacă situaţia 
militară o impune, Guvernul român este obligat să dea, în acest 
scop, întregul ajutor, prin toate mijloacele ce-i stau la dispozi- 
ție, fie că este vorba de transporturi terestre, maritime, flu- 
viale sau aeriene, 

6. Guvernul sovietic socoteşte hotărîrea Arbitraju- 
lui de la Viena ca nedreaptă, şi el este gata să efectueze, de 
"comun acord cu românii, operaţiunile împotriva germanilor şi un- 
gurilor, cu scopul de a înapoia Transilvania României, Confirmarea 
acestei prevederi este rezervată Conferinţei de pace, 

7. Dacă România doreşte să aibă, pentru legătura cu 
Uniunea Sovietică, - în afară de un reprezentant militar (un 
general pentru chestiunile militare), un reprezentant pentru pro- 
blemele politice, guvernul sovietic nu are nici o obiecţiune”, 


Condiţii grele care trebuiesc puse la punct. Suma 
reparațiilor şi a despăgubirilor? Ea poate apăsa,în viitor, asu- 
pra independenţei noastre economice şi chiar politice. Este drept 
că noua organizare economică a continentului va trebui să prevadă 

putinţa pentru diferitele state, ca să-şi ţină angajamentele 
de acest ordin, fără a se prăbuşi şi fără a sărăci, Apoi, - 
"neocuparea? e compensată prin ponosul libertăţii, ce trebuie 
recunoscută armatelor aliate, de a cuireera țara în orice di- 
recţie, cu “sprijinul nostru“. In sfîrşit, şi mai ales, peni- 
bila situaţie morală de a întoarce armele împotriva unui 


asociat de război, 


Beneş, într-o telegramă către Kopetsky, ada- 
ugă că, nu mai trebuie urmată calea prin Fox, Stăpînul din 
Moscova nu vrea să audă de Fox; nu-i va da nici un răspuns; 
cere însă"să nu se comunice nimic acestuia”, (De acum înain- 
te, ştim deci, - nu fără părere de rău, - cu cine avem de- 


aface), 


Am cerut lui Kopetsky sa comunice, de îndată-- 
preşedintelui Beneş următorul mesaj din partea mea: 

- Gafencu mulţumeşte în mod cordial preşedin- 
telui Beneş pentru mesajul său, Curierul va pleca vineri de 
dimineaţă, la Bucureşti, Gafencu roagă de a se transmite, în 
numele său, mulţumiri d-lui Molotov, pentru răspunsul pe care 
a binevoit să îl dea atit de repede. De acord cu Kopetsky, 
Gafencu va respecta în mod scrupulos, staturile de discreţie 
ce i s-au cerut. (Fox). 

| Gafencu ţine să aducă la cunoştinţa preşedin- 
telui Beneş că guvernele englez şi american l-au înştiinţat 
că ele înțelegeau să menţină numai calea de legătură deja sta- 
bilită cu Bucureştii, Gafencu speră că această deosebire între 
răspunsurile Naţiunilor Unite nu implică decît forma şi nu 
fondul negocierilor; el roagă stăruitor pe preşedintele Beneş 
să aibă grijă ca un răspuns similar celui dat prin Kopetsky să 
fie trimis la Bucureşti, pe calea aleasă de puterile anglo- 


saxone, 


La ora 4, din nou, întiinesc pe Vespasian Pella 


şi apoi pe curierul Oancea; le comunic răspunsurile primite de 

la anglo-saxoni şi de la ruşi. Le atrag atenția asupra însemnătă- 
ţii scrisorii lui Beneş. Curierul va transmite la Bucureşti în 

scris, condițiile lui Molotov, scrisoarea lui Beneş, şi răspunsul 
meu către Beneş; apoi, va da unele lămuriri verbale, referindu-se 


în ce mă priveşte, la cuprinsul scrisorii lui Beneş. 


La ora 5, trec pe la Dulles, Nu stăruiesc asupra de- 
osebirii dintre răspunsurile Aliaților ( e treaba lui Beneş să 
descurce această chestiune migăloasă). Dar revin, cu cea mai ener- 
gică stăruinţă asupra faptului că bombardarea oraşelor româneşti 
este barbară şi inutilă, deoarece negocierile sînt în curs, iar 
poporul român cere şi vrea pace, - Ce urmăresc bombardamentele 
voastre? Să deschidă calea bolşevismului, sau şi mai rău, calea . 
celei mai cumplite şi desnădăjduite anarhii? 

Dulles îmi declară că a şi informat pe cei de la 
Washington, în acest sens, şi că va stărui din nou.. 


Argetoianu a sosit împreună cu alţi români în Elveţia. 
Imbătrînit şi tulburat de ultimele evenimente şi-a dat drumul gurii 
pe tot parcursul trenului, între Buchs şi Geneva. Comesenii săi, 
din vagonul restaurant, au auzit ciudatele lui confidenţe. Au aflat 
astfel, că românii urăsc pe nemți, că sînt pe cale să facă pace, 
că nemţii nu mai luptă pe front, că România mai are încă unele di- 
vizii în foc (numărul divizilor, numele comandanţilor!!), că la 
Externe au fost numiţi doi delegaţi (Vişoianu şi Buzeşti), pentru 
a sta de vorbă cu nemţii, că mareşalul a trecut de partea lui Ică, 
fiindcă se consideră "trădat" de Hitler, că Ralea constituie un 
front popular de rezistenţă, că ruşii se poartă bine pe unde trec, 
şi că au pus condiţii ce pot fi primite, etc. 

Din întîmplare, în faţa lui Argetoianu - la aceiaşi 
masă - se afla prietenul Kopetsky, călătorind de la Zürich la Berna, 
cu condiţiile ruseşti pentru mine, în buzunar, Cu uimire şi cu emo- 
ție, el a auzit şi a luat notă despre această stranie spovedanie, 


(ie) 

28 aprilie 

Fac o vizită lui Argetoianu spre a afla veşti 
din ţară, şi pentru a-l ruga să vorbească mai puţin, 

Bătrînul a fost rău scuturat de zbuciumul prin 
care a trecut, în uitima vreme: ~ "Am scăpat de trei ori de la 
moarte!", este fraza cu care întimpina pe toţi vizitatorii. 
Imi repetă apoi ştirile, pe care le cunosc din spusele lui 
Kopet sky. 

Interesante sînt următoarele amănunte; - Mare- 
şalul a văzut, acum în urmă, pe Führer, la Marele său Cartier. 
Erau de faţă din partea României, Ică şi Șteflea: din partea 
nemților: Keitell), Ribbentrop şi ciţiva generali, Hitler a 
luat cuvîntul şi a susţinut binecunoscuta lui teză: englezii 
sint vinovaţi de toate nenorocirile Europei; ei deschid şi ne~- 
tezesc calea ruşilor; inamicul numărul unu este deci, şi rămîne 
Anglia. De aceea, Hitler se dezinteresează de frontul de la Est; 
lovitura cea mare o va da împotriva anglo-saxonilor, pentru a 
zădărnici debarcarea. Apoi va vedea ce va face cu ruşii, Hitler 
dă din cap -un salut scurt, şi se retrage, Mareşalul nu l-a mai 
văzut, Degeaba au încercat românii să afle intenţiile comanda- 
mentului german cu privire la frontul românesc: de la subalter- 
nii lui Hitler nu au primit decit răspunsuri evazive, 

Mareşalul s-a întors amărit în țară, convins 
că este "trădat", Hitler nu mai înțelege să-şi respecte ga- 
ranţia dată României: nu trimite nici trupe, nici arme, nu dă 
asigurări, După mai multe şovăieli, trecînd după obiceiul său, 
de la o extremă la alta, mareşalul s-ar fi aliniat, pînă la 
sfirşit, în rîndurile răzvrătiţilor, Pare hotarit, - dacă ruşii 
străbat actuala linie apârată de trupele româneşti, sau dacă: 
împing cu succes spre Galaţi - să "tragă toate consecinţele", 
Dinu Brătianu şi Maniu au constatat, personal, această schim- 


Acesta este un fapt, care, dacă se adevereşte 


ar E m ta a mam e 


1) Seful Marelui Stat Major German, în momentul acela, 

îl socotesc foarte însemnat. Schimbarea s-ar putea face, în acest 
caz, cu învoiala şi ajutorul mareşalului, - adică cu concursul în- 
tregii armate, - şi nu împotriva generalilor şi a conducătorului 
ţării, Am scăpa de război civil ~ model italian-, şi ne-am putea 
integra cu atît mai uşor în rîndul Naţiunilor Unite. 

Argetoianu mi dă apoi veşti, privind situaţia internă, 
ştiri influențate de firea sa foarte "parţială", capricioasă şi 
superficială. El atribuie o mare însemnătate sforţărilor lui Ralea, 
care a ajuns să fie, pentru bătrân, ca un fiu adoptiv, fiu sufle- 
tesc, Prin ochii lui Ralea, bătrînul reacţionar aruncă o privire 
galeşă şi plină de iluzii spre lumea care forfoteşte la stînga 
şi la extrema stîngă. Ruşii "se poartă bine în Moldova", Comu- 
niştii români "sînt cuminţi şi foarte înţelepţi”! Frontul"Popular” 
al lui Ralea este de viitor. Pentru generaţia sa, Argetoianu nu 
are decît cuvinte de compătimire: bătrînii sînt sfirşiţi! Maniu 
nu mai are decât cîteva zile! etc.". Dintre tineri se desprind 


Ralea, Gheorghe Brătianu - iar eu, am "o presă bună” etc. 


Primesc două scrisori foarte elogioase despre cartea 
mea; una de la Albert Picot, preşedintele Consiliului de Stat de 
la Geneva; (...) alta de la Jean de Salis, profesor de istorie 
la Politechnicum din Ziirich, 

(+...) Ziarele elveţiene continuă comentariile elo- 


gioase asupra cărţii mele. (...) 


29 aprilie 

Sînt, din nou, rugat să vin la Berna. A sosit din 
ţară Șoneriu cu o însărcinare pentru mine, Trebuie să-mi comu- 
nice un mesaj verbal, de faţă fiind Pella. Aceasta este forma 
aleasă de guvern pentru a da comunicărilor sale > care nu pot fi 
decît verbale, - un anumit caracter de solemnitate. 


Ică mi se adresează din nou (în numele guvernului şi 
opoziţiei), rugindu-mă să iau în mină negocierile cu Aliaţii, 
A primit condiţiile sovietice (şi pe alte două căi, în afară de 
calea Beneş-Berna); doreşte ca aceste condiţii să fie mult 

îmbunățăţite, fie prin modificări imediate, tie printr-un 
angajament al anglo-saxonilor, că, ptuă la pace, "vor in- 
drepta lucrurile”, 

Şoneriu pretinde că toată lumea (inclusiv 
mareşalul) au căzut de acord asupra mea, Maniu ar fi formu- 
lat unele rezerve, deoarece s-ar îndoi că aş putea pleca 
din Elveţia. (Candidatul lui Maniu ar fi Vişoianu: Lugojanu 
este păstrat ta rezervă, pentru mai tirziu); totuşi - de- 
clară Șoneriu - că Maniu s-ar fi învoit şa el cu însărcina- 
rea ce mi-a fost dată, în urma stăruinţelor şi asigurărilor 
lui Ică, (Aceste asigurări se întemeiază pe anumite lămuriri 
pe care le-ar fi dat de Weck, că ar exista un mijloc de a 
ieşi din Elveţia, şi că de Weck îmi va da tot sprijinul său 
în această privinţă, - (?) - Toată afacerea mi se pare cam 
fantezistă), "Intelectualii", partidele de stinga (Ralea) şi 
toţi oamenii tără partide, sau intre partide sint, pare-se, 
foarte mulţumiţi de faptul că am fost desemnat eu, 

In ce priveşte caracterul "misiunii" mele, 
Icā şi-a dezvoltat ideile, în mai multe rînduri, faţă de 
Șoneriu, Transcriu aici notele lui Şoneriu: 

i. Ică îmi comunică condiţiile sovietice, 
Sînt identice celor transmise de mine, (Molotov-Beneş), Ică 
le consideră foarte grele: capitulare. sau “trădare”, Se 
teme de cifra despăgubirilor, 

2, Sugestiile lui Ică: a) dacă ruşii ne-ar 
spune că hotarele vor fi discutate la pace, şi că ne garan- 
tează restul teritoriului românesc: b? dacă ar renunţa la 
despăgubiri, compensindu-le cu tezaurul de la Moscova!!! 
(ce nemaipomenită absurditate!); c) daca anglo-americanii 
ne-ar înştiinţa că, la Conferinta Păcii, ne-ar sprijini 
(acum neputind face nimic); d) dacă problemele Dunării şi 
ale Strimtorilor nu ar fi discutate decit la pace, şi dacă 
nu s-ar cere Românici servituti internaţionale, ci numai în 


armistițiu (Finlanda); - atunci. România, avind EEN garan- 


e 8 A tre y pant pe 


tii, ar putea spune leal Germaniei; din pricina neputinței 


acesteia de a-şi executa angajamentele, România se vede 

silită să ia măsurile de rigoare. Dacă Germania n-ar respecta 

armistițiul, atunci problema sa-r schimba şi mai mult. (Va fi 

probabil o reacțiune germană: legionari, haos, etc. şi România 
ar putea lua - într-o asemenea situaţie ~- orice măsuri!) 


Ică ţine să adauge şi următoarele amănunte: nemţii 
susţin faţă de guvernul român că sînt pe punctul de a iniţia 
o acţiune pentru "despresurarea Ucrainei!", Din Berlin a fost 
transmisă ştirea (generalul Ion GheorgheL) a aflat-o de la 
ministrul Finlandei), că nemţii negociază cu ruşii. Nemţii pre- 
tind că ruşii se străduiesc să scoată pe "sateliți" din răz-= 
boi, dîndu-le condiţii cît mai bune, pentru a putea impune 
Germaniei condiţii mai grele, 

Deci, cu aceste două argumente - ofensivă, pace 
generală la Răsărit, - nemţii încearcă să ne convingă să amî- 


năm negocierile şi să căutăm să cîştigăm timp. 
i 


Germanii nu ne dau însă un concurs militar însemnat 
pînă acum, Cu excepția trupelor armatei din Sud, nici o nouă 
divizie" nu luptă în România. (Dacă germanii fac o acțiune în 
Ucraina, nu avem decît de cîştigat în negocierile noastre, - 
crede Ică., - De ce? Cine îşi închipuie că vom mai putea ne- 
gocia, dacă nemţii înaintează?) 

Germanii sînt hotărîţi să împingă, pînă la maximum, 
şantajul asupra Occidentului: - pace la Apus; - dacă nu, ge- 
neralizarea bolşevismului! 

In asemenea condiţii, este greu de a face diplomaţie 
la Bucureşti. ("Riscăm în orice moment, răzbunarea de ultima 
oră a nemților”), Deci: diplomaţia nu se poate face decît în 
afară de hotarele ţării. (Invitaţie către mine de a lua ini- 
țiativa unci asemenea acţiuni diplomatice, în afară), 


Dacă ruşii ajung la Galaţi, luăm asupră-ne orice 
risc şi capitulăm, Am comunicat această hotărîre nemților, 
(Se pare că aceasta este şi hotărîrea mareşalului), 


o o IDE a II RI 
1) Ambasadorul guvernului Antonescu, la Berlin, 

Am comunicat, de asemenea, nemților, că în 
caz de debarcare anglo~saxonăä, nu ingăduim rezistenţă pe 
teritoriul nostru, (?) Nemţii nu mai au, de altfel, nici un 
mijloc de transport şi nici o posibilitate de a aduce trupe- 
le pe care le anunţă, Aliaţii ar trebui să--şi dea seama de 
primejdia unei înaintări ruseşti, în Balcani, La Marele Car- 
tier german, am cerut lui Ribbentrop să scoată Balcanii din 
conflict, A răspuns: - Iluzii! Anglia nu vă poate ajuta; 
Rusia o domină, Balcanii "liberati”, înseamnă Balcanii în 
mîinile ruşilor, l 

Ribbentrop a mai spus: - Mai mult decît am 
făcut pentru pace, nu putem tace; am oferit să renunţăn la 
flotă şi la colonii, ne-am luat angajamentul să reconstituim 
toate ţările. europene, inclusiv Polonia şi Cehia ~ cu o sin- 
gură condiţie: să ni se lase libertate de acţiune împotriva 
ruşilor şi posibilitatea de a păsi compensații economice în 
Ucraina. Mai molt decît atit nu putem oferi pentru refacerea 
Europei! (Sic, Sic, Sic!) 

Ică mai adaugă; anglo-americanii nu ar intre- 
vedea nici o posibiiitate de echilibrare a situaţiei, chiar 
leapădă de toate celelalte, tocmai pentru a nu se lepăda de 


nazism! ) 


l Alte sugestii ale Lui Ică: dacă ruşii ajung 
la Galaţi, anglo-americanii au două mijloace de a salva Bal- 
canii: 1, deschiderea Striîmtorilor, și debarcarea pe litora- 
Jul Mării Negre, cu, sau fără turci; 2, trimiterea de mari 


forţe aviatice cu divizii de parașutiști, 


Si Ică încheie: acceptarea condiţiilor sovie- 
tice ar însemna: l. Un act de dezonoare cu rezultate anarhice; 
2, Aruncarea României în haos şi înlăturarea ciaselor condu- 
cătoare, Anarhizarea şi slavizarea (?) României; 3, Suprimarea 
misiunii României - reprezentarea Occidentului la Gurile 


Dunării; 4, Adevărată capitulare - nu pace de înțelegere, 

Dar: problema fundamentală este dacă anglo-americanii 
- care nu pot azi, - sînt dispuşi să vrea mîine să intervină. 
(Este ideea care domină pe Ică: - garanţii pentru mîine). Dacă 
iau un angajament formal pentru ziua de mîine, în secret, dînd 
garanţiile privind teritoriul şi reparaţiile - şi evitarea ori- 
căror servituţi internaţionale -, şi dacă făgăduiesc că vor 
veghea să nu fie "comunizată” România; dacă toate acestea vor 
fi comunicate, secret, dar formal, lui Gafencu, (ca să slujeas- 
că de justificare în faţa istoriei!), iar Gafencu ar rămîne la 
ei, ca zălog, în vederea viitorului, - atunci problema este 


diferită! 


Dacă Gafencu poate pleca (este inutil să stăruim 
asupra necesităţii acestei plecări), atunci dl. Stirbey va ple- 
ca, de îndată, la Londra, să-l întîlnească, avînd şi instruc- 
țiunile lui Maniu, în acest sens. (Exacti Aceasta reese şi din 
comunicarea lui Maniu, făcută prin de Weck, la 6 aprilie), La 
Londra, poate vedea realităţile, comunicînd lui Ică, pe calea 


cunoscută (Cairo), 


Ungurii şi bulgarii tratează şi ei. Deci: momentul 


este prielnic. 


In afară de aceste note, redactate pe temeiul decla- 
raţiilor lui Ică - Şoneriu îmi comunică impresiile lui perso- 
nale: Inaintarea ruşilor şi bombardamentele Aliaților (neputin- 
ţa nemților de a da un ajutor) au frînt voinţa de rezistenţă a 
cercurilor conducătoare româneşti. Toată lumea e dornică de 
pace şi este gata să primească armistițiul, In zilele din urmă 
domneşte o totală zăpăceală. Statul a încetat de a mai fi or- 
ganizat. Pentru aceasta s-ar impune o iniţiativă din afară. 
Toată lumea doreşte ca eu să iau o asemenea iniţiativă (mai ales 
guvernul şi grupările de stînga, In jurul lui Maniu, roiesc fel 
de fel de intrigi. "Băieţii" lui Titulescu socotesc că a sosit 
ceasul lor, Maniu totuşi ar fi acceptat ideea plecării mele, 
dacă este posibilă împlinirea ei. Antoneştii nu sînt de acord, 


im nici un caz, cu o însărcinare dată titulaxilor, ete.) 

Problema grea, aproape insolubilă, este 
aceea zu privire la plecarea mea, Cum, şi pe unde? Hotarele 
franceze sînt păzite azi, cum nu au fost niciodată: englezii 
se pregătesc de “invazie”, şi nu au avioane de pierdut, 

Cer lui Pella să trimită următorul mesaj din 
partea mea: "I, Problema dererminantă este posibilitatea ma- 
terială a plecării mele, Voi studia de îndată pozihilatăţile 


pe care le am, Pînă atunci, rugaţi pe di. de Weck să preci- 
zezë propunerea sa, Bineînțeles, câ în caz de imposibilitate 
de plucare, trebuie să aveţi pregătite, şi alte măsuri pentru 
“a negocierile sä nu întîrzie, 

II. Vă rog să-mi lămuriţi de urgență următoa- 
rele: a) Dat fiind interesul naţional! care este în Joc, ches- 
tiunile de persoană nu au nici un rost, Sint gata, dacă veţi 
desemna un alt trimis, să-i dau tot concursul men, moral şi 
politic; b) In cazul însă cind eu voi rămine singurul desem- 
nāt. înţeleg să-mi îndeplinesc misiunea, ca reprezentant al 
tuturor factorilor responsabili dia țară, adică cu asentimen- 
tul regelui, şi cu întregul concurs al domnilor Maniu şi 
Brătianu, 

III, Am înţeles sugestiile dv, cu privire la 
vontraasigurările ce trebuiesc luate de Ja anglo-americani, 
şi sint deplin de acord cu ele., Ţin insă, să vă atrag atenția 
că condițiile Molotov, astfel cum mi-au fost formulate şi 
comunicate de dl, Beneş, reprezintă condiţiile asupra cărora 
au căzut de acord cele Trei Mari Puteri, Tinind szama şi de 
experiența tăcută de negociatorii finlandezi., nu cred că un 
negociator român poate schimba fondul acestor condiții. ci să 
încerce, cel mult, să despartă condițiile de armistatiu pro- 
priu zise, de acelea asupra cărora va urma să se rostească 
Conferinta de Pace: de pildă, statutul teritorial şi. problema 
lespăgubirilor, 

IV, Rog, de asemenea, să fiu lămurit asupra 
modului cum dv., - Împreună cu ceilalti factori autorizaţi - 


intelegeti să apreciaţi colaborarea între dl. Barbu Stirbey 

şi mine, 

V. Socotesc, în interesul general şi pentru liberta- 
tea acțiunii noastre politice în viitor, ca după pregătirea po- 
litică necesară, actul formal al semnării armistițiului trebuie 
făcut de un militar, 

VI. Hotărîrea trebuie luată, oricare ar fi situația 


pe front". 


Acest mesaj a plecat chiar în seara de sîmbătă 29 
aprilie, la Bucureşti, purtat de curierul special Oancea. 

De la Pella, am trecut la Dulles, căruia i-am spus 
că sînt în posesia condițiilor lui Molotov, şi că ştiu precis 
că guvernul român, ca şi partidele de opoziție, țin să înceapă 
numaidecît negocierile. Din nou, îi atrag atenția asupra efec- 
tului atît de puțin prielnic pe care bombardamentele îl pot avea 
asupra acestei voinți de negociere şi de înțelegere. Ele sînt 
inutile din punct de vedere strategic (deoarece România are for- 
ţele necesare pentru a se libera de nemți), iar distrugerile ce 
se fac, nu vor fi în paguba nemților, ci a României liberate, 
adică a Aliaților; aceste bombardamente sînt barbare din punct 
de vedere uman şi absurde din punct de vedere politic, (deoarece 
deschid calea ruşilor, înstrăinînd orice simpatie Aliaților, şi 
distrug, de mai înainte, orice putinţă de echilibru în Balcani), 
Toată lumea înclină, trup şi suflet, către soveitici: este o 
răsturnare a situaţiei politice şi sufleteşti - care pînă mai 
ieri - era favorabilă anglo-saxonilor, - şi care azi se îndreap- 
tă întreagă spre ruşi, Bombardamentele anglo-saxone statornicesc 
o stăpînire sovietică nu numai în România, ci în toate ţările 
balcanice. Se distruge astfel orice putinţă de a mai reface echi- 
librul european. Este o greşeală politică de neiertat,. 

Dulles mă asigură că a şi dat două telegrame în acest 


sens, şi că va mai da o nouă telegramă lămuritoare, 


go aprilie 
Fac o vizită lui Kopetsky, punîndu-l în curent cu în- 


sărcinarea ce am primit şi-i cer să transmită lui Beneş rugămin- 

tea mea stăruitoare de a-mi Întosna o pe orice cale - ple- 
carea mea din Elvetia. Kopteshky îmi răradnieşte câ va 


transmite imediat această comuna care, 


L „Ma i 


Donă cenimente îns mnute 


1. - Ordinul de za ak t93 Stalin: 1. război 


amare 


ste (politica 


me sas 


pinà la capat împotriva Germaniei 
Kutuzov definitiv phrăsită)! 2, posibilitate de înţelegere 


na xatelăitii tma cu cîrmaitorii Lori: 5, cuvinte neobişnuit 
de bune şi măgntitoare pentru Alia, 


„5. Și guvernul 


II. Un acord între UR 


ini), difuzat de agentia “Reuther”; 


a Cebosf ovac 
1, "Din momentul intrării armatelor sovictice pe teritoriul 
Cehoslovaciei, autoritatea supremă - privind toate proble- 
mele în legătară cu conducerea răzhonuini, în zona operații- 
lor militare, pe timpul duratei necesare acestor operaţii, 

- este exercitată de comandantul ş=i al armatelor sovietice 
aliate, 2. Guvernul cehoslovar îşi va numi ptenipotenţiarul 
său în teritoriul Jiberat, ô. Unitătite militare cehoslovace, 
Care se vor gāsi pe teritoriul ceh in momentul intrării ar- 
matelor sovietice aliate, vor fi de îndata folosite pe te- 
ritoriui. cehoslovac, 4, O misiune hijiiuràa cehoslovacă va fi 
atașată comandantului şef ai armatei {sovietica aliate, 

5. Iun zonele de sub autoritatea Supremi o comandantului şef 
“sovietic, organele guvernului cehostovuc, - în teritoriul 
Liberat, = vor menține contactul cu comandantul gef sovie- 
tic aliat, prin intermediul pienipotent tarului cehoslovac, 
6. El va da un ajutor complet comandantului şet sovietic 
aliat, prin mijlocirea autorităților militare şi civile, 

7, Toate persoanele apartinind armatolor ruse de pe terito- 
riul cehoslovac vor fi supuse jurisdii tisa comandantului şef 
sovietic aliat, [n cazurile litigioase, chestiunea va fi re- 
zolvară printr-un acord mutual între comandantul gef sovie- 


tie aliat şi plenipotentiarul cebosiovat., B. Chestiunile fi- 

nanciare privind intrarea armatelor sovietice aliate în Cehoslo- 
vacia vor fi rezolvate printr-un acord special", 1) 

Acordul constituie un model de ceea ce poate fi o 
victorioasă înaintare a sovietelor în Europa Centrală. 

Beneş ia toate măsurile pe care le poate lua, şi se 
întemeiasă pe un teren juridic, bine precizat; el caută să limi- 


teze de mai înainte - prin tratat - ponoasele ocupaţiei sovietice, 


Magda Sturdza şi George Assan s-au întors la Geneva, 
Au asistat la trei bombardamente şi ne povestesc scene de groază. 
Assan îmi confirmă că Maniu mă roagă să plec la Londra spre a 
întîlni pe Stirbey. Imi vorbeşte apoi de situația noastră militară 
şi despre raporturile dintre armată, guvern şi opoziție, Sefii 
militari sînt toți pentru încheierea unui armistițiu. Generali mai 
cu vază:2 Niculescu, Potopeanu; Iacobici ( e civil), se ocupă de 


o fabrică de ţesătorie; Dragalina, cu ambiții mari. 
K Ka y ` 


3 mai 


Bombardamentele continuă asupra Bucureştilor şi asupra 
rafinăriilor de petrol de la Ploieşti, Trăim cu sufletele apăsate, 
în aşteptarea unor ştiri tot mai rele. 


4 mai 


Argetoianu dejunează la noi. Bătrînul s-a refăcut după 
emoţiile călătoriei, E plin de vervă, de umor şi de fantezie, ca 
în timpurile vechi, Istoriseşte pe larg cu un lux uimitor de amă- 
nunte, episodul arestării lui, de către Garda de Fier. 


După amiază, vizita lui Pella, împreună cu Şoneriu, 
Nu a mai primit nici o veste de la Bucureşti; mijloacele de comuni- 
caţie au fost tulburate, dacă nu distruse complet, de bombardamente. 


1) Text prescurtat, l 

2) Niculescu- -Cociu, comandantul garnizoanei Bucureşti; Gh.Potopeanu, 
fost guvernator al Transnistriei şi ministru al Economiei Națio- 
nale în guvernul Sănătescu; Corneliu Dragalina,fiul generalului- 
erou din primul război mondial, fost guvernator al Bucovinei, 
simpatizant legionar. 


se ADE 2 


După plecarea lui, îi precizez în scris - într-o succintă 
serisoare, - ideile mele privind negocierile, şi-l rog să co- 
munice această scrisoare la Bucureşti: "Dragă prietene, ţin să 
rezum astfel, cele două puncte pe care le-am discutat azi, 
dorind ca cei în drept să fie încunoştiințaţi de părerea mea; 
l l. Negocieri pentru “a cîştiga timp” nu au 

nici un rost, şi pot fi foarte păgubitoare. (Prin şováielile 
lor, finlandezii au exasperat pe Aliați şi au învivrşunat pe 
ruşi; condițiile definitive ce li se vor impune vor fi cu 
atit mai grele), 

Dacă începem negocieri, trebuie să fain hotă- 


riţi a le duce pînă la capăt, - cu orice risc, şi cu orice ne- 


plăceri, Dibuirile şi încercările neizbutite pot fi direct 
catastrofale, 

Trebuie să mergem pînă la capăt. indiferent 
gə modificările ce ar interveni pe frontul de luptā. Aceste 
negocieri nu trebuie să apară ca efectul unei atitudini de o- 
portunitate, ci rezultatul unei hotărtri politice (şi a unei 
convingeri politice), temeinic şi definitiv adoptată. 

2, Efectul negocierilor va fi cu atît mai 
bun, cu cât ele vor fi mai repede încheiate. 

Trebuie să se lucreze repede, şi repede a- 
juns la ţel. Pentru situaţia noastră de viitor, hotărirea şi 
rapiditatea cu care vom face schimbarea necesară, au mai mare 
însemnătate decît o eventuală îmbunătăţire a unor clauze se- 
cundare, prin discuţii lungi şi pierdere de vreme, Trebuie ca 
actul final să aibă înţelesul unui act spontan şi firesc, - 
vevenirea hotărâtă la politica noastră normală, de la care am 
fost îndepărtați prin întîmplări, mai puternice decit voinţa 
noastră, 

Numai atunci, şi în acest chip, vom putea 
folosi deplin timpul dintre armistițiu şi pace, spre a îmbu- 


uātăāțtți şi normaliza situația noastră,"- Grigore Gafencu. 


5 479 - 


5 mai 

Victor Gautier care se întoarce de la Londra îmi scrie 
din Ziirich (unde este director la Banca Naţională). A văzut pe 
Tilea şi îmi dă amănunte despre străduinţele lui, spre a edita car- 
tea mea, : 
l . Tilea i-a spus că este bine că am rămas_ în Elveţia; 
„românii. din Anglia au o foarte grea situaţie. (Este prima dată 


cînd Viorel vorbeşte astfel, Pînă acum mă îndemna mereu să vin la 


Londra!), 


6 mai 


Payot vine să mă vadă: şi-a dat seama de neliniştea 
mea sufletească, de dorinţa care mă chinuieşte ca să plec din 
Elveţia pentru a putea fi de folos ţării mele, undeva, în străină- 


tate, la Londra, la Moscova - oriunde! ~- şi ţine să-mi încredinţeze 
“o "mare taină", Cînd BarcelonaL a vrut să plece din Elveţia - pen- 
tru a-şi redobîndi tronul, - Payot a obţinut de la autorităţile 


elveţiene asigurarea că dacă un avion britanic ar coborî undeva, 
pe lacul Genevei, sau pe lacul de la Neuchatel, pentru a culege pe 
regalul musafir, autorităţile elveţiene vor închide ochii. (Avio- 
nul englez nu a venit însă, niciodată!) 

Amicul Payot crede că ar putea să-mi facă acelaşi 
serviciu, dacă englezii ar hotărî să coboare ca să mă ia, (Poate 
aceasta este ideea despre care de Weck a pomenit lui Ică!) Voi 
căuta să mă folosesc de această sugestie, atît de generoasă şi 


de amicală, 


7 mai 


lragedia României este din ce în ce mai cumplită. 
 Năvala armatelor sovietice pare, deocamdată, stăvilită. laşii nu 
au căzut, Si nici nu au fost dărîmaţi. Ruşii nu bombardează decît 
atunci când e neapărată nevoie. Nu a căzut nici Chişinăul, Linia 
frontului nu a mişcat de o lună de zile. 

In schimb, bombardamentele se ţin lanţ: Bucureşti, 
Ploieşti, Braşov, Câmpina, Piteşti, Craiova, Turnu-Severin - şi 
apoi din nou Bucureşti, odată , de două ori, necontenit zi şi 


1) Principele de Barcelona, pretendent la tronul Spaniei. 

noapte. 

De ce această furie nimicitoare? 

Circulă: variate versiuni: bombardarea României 
este faza preliminară a conflictului ruso-anglo-saxon. America- 
nii şi englezii care sînt în întîrziere la rendez-vous, dărîmă 
totul în calea ruşilor, sub cuvînt că le deschide calea; în rea- 
litate, pentru a face golul în faţa lor. Pentru mine „groaznicele 
bombardamente împotriva României constituie o operaţie strict 
militară, concepută de militari, şi executată milităreşte, - 
fără nici un calcul politic; şi dealtfel cu urmări politice din- 
tre cele mai dezastruoase, chiar pentru cei ce bombardează. 
Anglo-saxonii se pregătesc de invazie şi netezesc calea în faţa 
lor, Lovesc "sistematic" (fără nici o altă chibzuială) toate 
"centrele de comunicaţie” pe care le găsesc însemnate pe harta 
Europei. Nimeresc adesea alături, cum e şi firesc, De aceea, 
sînt pe cale să distrugă Franţa de Nord, Belgia, Olanda, Italia 
de Nord, Astfel, au distrus Sofia şi au lovit din nou Belgradul. 
Bombardamentele împotriva României se încadrează deci, în planul 
bombardamentului general, la care, de mai bine de o lună de zile, 
este supus continentul cu o crescîndă furie, zi de zi, Este o 
operaţie dureroasă care pune popoarele europene în faţa unora 
din cele mai grele probleme sufleteşti: această "liberare", prin 
nimicire, stîrneşte patimi fireşti împotriva liberatorilor, 
Pacea va fi deci, cu atît mai greu de statornicit,. La noi, în- 
deosebi, bombardamentele anglo-saxone pot avea cele mai jalnice 
consecinţe: pînă mai ieri, România se temea de ruşi, şi aştepta 
pe englezi şi pe americani. Aceste sentimente puteau sluji stră- 
duinţelor politice ale Occidentalilor, dornici (şi interesaţi) 
de a stabili un echilibru la Răsărit, între poftele ruseşti şi 
propriile lor interese. Azi, situaţia este schimbată: ruşii nu 
lovesc laşii, care se află pe linia de foc, iar Apusenii vin 
din fundul lumii ca să ne distrugă Capitala; simpatiile noastre 
(ca şi ale bulgarilor şi ale sîrbilor) se îndreaptă spre ruşi; 
ne vom feri de anglo-saxoni, Se va produce o fatală alunecare 
spre Răsărit, ce va fi, probabil, în dauna noastră, şi va fi, 
sigur, în dauna Apusenilor şi a echilibrului European, Bombar- 

damentele anglo-americane distrug pîrghia de echilibru dintre 
Răsărit şi Mediterană, Pe ce temelii se vor putea oare reclădi 
pacea şi o statornică rînduială, în ţinuturile noastre? 

Incerc să conving despre aceste realităţi politice 
pe mai mulţi gazetari elveţieni. Payot îmi făgăduieşte că va 


scrie un articol. (...) 


9 mai 


Primesc vizita baronului B.B., ministrul Ungariei 
în Elveţia. De cînd cu ocupaţia Ungariei, el este cu un picior 
în afara legaţiei, şi cu spatele întors spre noul regim. Nu 
ştie ce să creadă despre Horthy. Nimeni nu ar fi văzut pe ami- 
ral "în libertate", Nemţii exploatează ura bătrînului împotriva 
bolşevismului, Dar cine poate şti, în ce măsură amiralul se su- 
pune - de bună voie ~ acestui joc? 

Vorbim despre "confederaţiile" de viitor, B.B, este 
preocupat de problema "sovietică", de planurile lui Beneş, (pe 
care îl consideră un bun tactician, dar slab strateg, şi se 
plînge că Ungaria nu a stabilit nici un contact temeinic cu 
Moscova, Cere informaţii despre Fox, (?), 


George Bonnet îmi scrie: "Am fost fericit să citesc 
studiul dv. atît de pasionant. Tabloul pe care îl înfăţişaţi 
privind evenimentele care s-au desfăşurat, începînd din 1940, 
este zguduitor, şi nimeni nu l-ar fi putut scrie cu mai multă 


competenţă decît dv.", 


Mario Toscano, profesor de istorie la Universita- 
tea Cagliari, azi refugiat la Basel, îmi scrie: "Am terminat 
lectura lucrării dv. şi ţin să vă împărtăşesc entuziasmul şi 
admiraţia mea". (.,,) 

In "Tribune de Genève" - sub iscălitura lui Paul 
du Bochet - apare un impresionant articol: "Tragedia României, 
în care autorul relevă suferinţele nemeritate ale Capitalei 
ţării noastre şi ale poporului românesc: "Bucureştii care - în 
Răsăritul Europei - reprezentau unul dintre bastioanele înain- 

tate ale culturii occidentale, nu vor mai fi, în curînd, decît 
o grămadă de ruine, Comandamentul Wermacht-ului, - care a făcut 
din acest oraş, capul principal al liniilor sale între Carpaţi 
şi Marea Neagră, anunţă că este hotărît să ţină legată România, 
pînă la sfîrşit, oricît ar costa, Goebbels şi Fihrer-ul însuşi 
au repetat de altfel, deseori, că țelul esenţial al strategiei 
germane este de a duce războiul dincolo de hotarele Reich-ului, 
Si cum s-a văzut destul de limpede, în Italia, tacticienii 
"pământului pârjolit" se sinchisesc puţin dacă ei se găsesc în- 
tr-o ţară amică, sau duşmană, 

Dintre toate statele care au făcut cauză co- 
mună cu dictaturile Axei, România era totuşi aceea care şi-a 
meritat cel mai puţin nenorocirea ei. Pentru a ne da seama de 
penibila situaţie în care, multă vreme, şi vitejeşte, s-a 
zbătut - trebuiesc citite aceste "Prâliminaires de la guerre à 
l'Est” ale d- lui Grigore Gafencu, care vor constitui una dintre 
piesele capitale ale istoriei diplomatice, din trista noastră 
epocă, Vestea victoriilor germane, în Occident, a produs - la 
Bucureşti - efectul unei lovituri de trăznet, De atunci, România 
nu mai putea să se bizuie - pentru apărarea neutralității sale, 
- pe sprijinul Aliaților săi din celălalt război. In afară de 
asta, Rusia devenea din ce în ce mai amenințătoare şi respin- 
gea orice discuţie. In cazul în care ea ar fi atacat,ungurii şi 
poate chiar bulgarii, erau gata să-i dea pe la spate lovitura 
de graţie, Pe de altă parte Reich-ul german, care controla de 
fapt întreagă Europa continentală, nu putea să asiste cu brațe- 
le încrucişate la nişte evenimente de natură să compromită a- 
provizionarea sa cu petrol, şi era hotărît să "restabilească 
ordinea", după cum vor fi împrejurările. (...) N-am putea să zu- 
grăvim în cîteva cuvinte drama atroce prin care trece această 
nefericită ţară, Imbrăţişînd cauza Axei, celelalte ţări rămi- 
neau de fapt pe linia aspirațiilor lor tradiţionale, sau, cum 
s-a întîmplat cu Finlanda, aveau cel puţin de pierdut o revan- 
ge, România însă nu cerea nimic, nimănui, şi nu dorea decît să 
trăiască în pace la ea acasă, Si toate schilodirile pe care a 

trebuit să le sufere, mai în urmă, i-au fost impuse României în 
numele prieteniei germane, In diferite rînduri, corespondenţii 
ziarelor germane au reproşat cu acreală populației Capitalei 
Bucureşti simpatiile ei anglo-saxone. Dar printr-o crudă coinci- 
dență, avioanele care au transformat oraşul lor în cenuşe, sînt 
tocmai avioanele anglo-saxone, pentru a înlesni sarcina armate- 
lor ruse care, în 1940, se prezentaseră ca aliate ale Reich-ului. 
Astfel,soldaţii români, care mor pe frontiera Moldovei, ştiu că 
chiar în cazul în care ar izbuti să stăvilească valul invaziei, 
ei nu s-ar afla nicidecum la adăpostul unei noi izbucniri a po- 
liticii germane, Prezenţa unităţilor armatei germane, alături de 
ei, îi face să simtă cu atît mai dureros starea de servitute în 
care a căzut ţara lor, Dar bravura de care dau dovadă este cu 
atît mai meritorie cu cît le-a fost dictată numai şi numai de 
cauza lor naţională, şi acestor soldaţi români le rămîne singu- 
rul sprijin real al popoarelor care au pierdut totul, în afară 


de onoare”, 


Principele de Monaco îmi spune că ar fi auzit, la 
radio New York, cuvinte de compătimire pentru tragedia României. 


9 mai 


Ruşii anunţă luarea Sevastopolului. Crimeea întrea- 
gă este, de pe acum, în mîinile sovieticilor. Se încheie o nouă 
pagină dureroasă a campaniei noastre în Rusia, Cele din urmă 
divizii româneşti, complet echipate şi oţelite în foc, au căzut, 
Ziarele publică descrieri de groază despre cele ce s-au petrecut 
la Sevastopol: prăbuşirea apărării, sub bombardamentele sovietice, 
lupta în oraş, casă cu casă, în sfîrşit, încercarea zadarnică şi 
di sperată a armatelor împresurate, de a scăpa, pe mare, 


De aci înainte, două armate noi, sovietice, sînt gata 
de asalt, împotriva României, Nu primesc nici o ştire nici de la 
Bucureşti, de unde aştept un răspuns precis la întrebările mele, 
nici de la Londra, de unde aştept zadarnic ceea ce m-am obişnuit 
să numesc, în limbajul telefonic convenţional întrebuințat cu 
Pella, aripile lui Icar, 

LO mai 


Pella dă o mare recepție la Berna (era şi momen- 
tul!) la care pofteşte pe toţi românii mai de seamă, numeroşi 
elveţieni, şi fireşte, pe toţi reprezentanţii Axei, adică pe 
aceia care au mai cămas în ea! Eu strălucesc prin absenţă, 


Doi ziarişti englezi vin să mă vadă; corespon- 
dentul ziarului "News Chronicle” (Pendham), şi "Times” (Clarke), 
Le expun primejdia politică a bombardamentelor ce se fac în 
România, 


Aflăm că, la amiază, avioanele americane au 


bombardat din nou Bucureştii, 


Payot publică în "Journal de Gen&ve“, din lo 
mai, un articol care expune cu precizie situaţia din România: 
” (o...) Românii, în imensa lor majoritate, s-au simţit tot- 
deauna legaţi de marile democraţii occidentaie, şi ei se temeau 
de ruşi, Astăzi sentimentele lor evoluează, Ei văd cu stupoare 
bombardierele aliate transformînăd în cenuşe capitala lor, de 
care erau pe drept cuvînt mîndri, şi unde universităţile,bi- 
bliotecile, Institutul Pasteur constituiau bastionul cel mai 
înaintat al culturii europene, în Sud-Estul Europei. Aceste 
raiduri aeriene au nimicit rodul unui mare efort de civiliza- 
ţie, şi au cauzat moartea multor mii de oameni, care erau cu 
inima alături de Aliați. România a intrat în acest război pen- 
tru că o forţă majoră a împins-o din spate. Ar fi nedrept să 
ignorăm seniimentele sincere ale locuitorilor ei, după cum ar 
“fi primejdios să ignorăm rolul pe care acest stat 11 va putea 
juca în restabilirea liniştei Sud-Estului European, Războiul 
e un lucru mare, dar nici restabilirea păcii nu e unul mai 
mic, Toţi aceia care poartă grija Europei doresc ca, în des- 
făşurarea ostilităţilor, perspectivele viitorului să nu fie 


desconsiderate“”, 


li _mai_ 


In lipsa oricărui răspuns, de la Londra ca şi 

de la Bucureşti, cu gîndul la condițiile de armistițiu propuse de 
Molotov, schițez unele modificări pe care mă gîndesc să le supun 
lui Beneş. (Prin Şoneriu, şi prin legaţie, vreau să trimit la 
Bucureşti aceste propuneri), Cer în acelaş timp acte şi documente 
privitoare la armistițiul de la Buftea; cer de asemenea trimite- 
rea unui expert militar, ofiţer de Stat Major, cu experienţa fron- 
tului, dacă e cu putinţă. 

Păstrez, pentru sugestiile mele, numerotaţia lui Mo- 


lotov, adică numerotaţia condiţiilor transmise prin Beneş, 


I. Negocierile tehnice. 

Condiţiile armistiţiului propriu-zis: 

1, Nici capitulare, nici "trădare" (adică în nici un 
caz o întoarcere a armelor, prin surprindere, împotriva aliați- 
lor de pînă azi"; ci încetarea ostilităţilor şi stabilirea unei 
situaţii de fapt, paşnică, şi a unor raporturi amicale cu Aliaţii). 
Pentru trăinicia mai departe a autorităţii statului român de sine 
stătător, trebuie prevăzută delimitarea unui teritoriu rezervat 
exclusiv administraţiei române. Acest teritoriu nu trebuie să se 
afle pe liniile strategice de importanţă majoră; armatele aliate 
nu trebuie să pătrundă în el (Oltenia, Muntenia, Banatul); regele, 
guvernul, tezaurul, trupele române se vor retrage pe acest teri- 
toriu. Nemţii vor trebui să fie cu desăvîrşire evacuaţi. Trupele 
române vor avea sarcina să apere acest teritoriu. Dacă nemţii 
nu-l evacuează, şi nu respectă clauzele armistiţiului, sau dacă 
încearcă, mai pe urmă, să pătrundă pe teritoriul rezervat, tru- 
pele române se vor opune cu armele. (Obiecţiune: Evacuarea se va 
putea obţine, poate, pînă la Carpaţi. Dar dincolo de Carpaţi? 
Pentru a izgoni pe nemți şi trupele maghiare din Ardeal, nu va 
fi oare nevoie de a întrebuința forţa, chiar de la început?) 

2, România nu va avea de primit, în nici un caz, o 
linie de hotar mai puţin prielnică decît aceea care a despăr- 
țit-o de Rusia, în 1914; (în ce priveşte Bucovina, linia din 
1940), 

România ia act de abrogarea (sau de înlăturarea) 
Diktatului de la Viena, şi de recunoaşterea drepturilor ei asu- 
pra Transilvaniei. In ce priveşte fixarea hotarelor definitive, 

la Răsărit şi la Apus, aceasta se va face la Conferinţa de 
Pace, 

3, Despăgubirile, Principiul trebuie accep- 
tat, Suma reparațiilor şi modalitățile de plată vor fi hotări- 
te la Conferinţa de Pace,ţinînd seama şi de planul general 
pentru refacerea economică a Europei, 

4, Liberarea prizonierilor şi a deţinuţilor 
civili. 

5. Se va admite, fireşte principiul adminis- 
traţiei româneşti, pe întreg teritoriul României, Să fie accep- 
tat, de asemeni, dreptul Aliaților de a trece, cu concursul 
nostru, pe teritoriul ţării, în afară de teritoriul rezervat la 
NF ee l 

Aliații se vor retrage de pe întreg teritoriul 
României cel mai tîrziu deîndată după încheierea păcii generale. 
Aliaţii vor păstra legătura cu autorităţile ţării, în teritoriul 
rezervat, prin Comisiuni interaliate; compunerea acestor Comi- 
siuni, numărul membrilor lor, toate acestea vor fi determinate 
printr-o înţelegere specială, 

II, Negocieri politice. 

Vor fi duse negocieri politice conconitent, şi 
după negocierile tehnice, - pentru a obţine, tie de la anglo- 
saxoni, fie de la ruşi, asigurări in vederea îmbunătăţirii şi 
normalizării situaţiei noastre, în cadrul măsurilor de organizare 


şi de refacere generală, (...) 


12 mai 
Bombardamentele, pe Coasta Atlanticului, sînt 


tot mai violente, Franţa de Nord şi Belgia suferă crunt. Să fie 
oare începutul invaziei? Intreaga lume aşteaptă, cu nervii în- 


cordaţi, (oce) 


' 13 mai 


Am petrecut o noapte rea. | 
Dimineaţa am fost trezit de un telefon de la 

Berna. Brăiloiulă vorbit ieri seara cu soţia sa, la Bucureşti, 
şi a aflat că cumnatul meu ar fi fost grav rănit într-un in- 
cendiu provocat de bombardament, pe str.Grigore Alexandrescu, 
Ne adăpostim cu gîndurile noastre negre. Vom pe- 
trece noaptea aici, la Castelet. E o vreme minunată de primă- 
vară. Toată grădina e în floare şi în verdeață. Prima iarbă a 
şi fost cosită. Un miros de fîn proaspăt ne urmăreşte pretu- 
tindeni, Este a treia vară, a treia reînflorire a micului rai 
care ne cuprinde, în timp ce de jur împrejur lumea se cutre- 


mură, 


Aliaţii au trimis "sateliților" Axei un "Ultimatum", 
Este o solemnă înştiinţare dată Ungariei, României, Bulgariei 
şi Finlandei, Ni se cere să încetăm războiul numaidecît,. Tre- 
buie să hotărîm "dacă vrem, sau nu, să ne înfundăm în prăbu- 
şirea Germaniei", Si se adaugă: "Aceste patru popoare au acum 
prilejul să contribuie la viitoarea victorie a Aliaților", 

Textul înştiinţării: "(...) Poporul maghiar suferă 
umilirea ocupaţiei germane din cauza politicii fatale a şefilor 
lui, România continuă să fie legată de naţional-socialişti, şi 
angajată într-un război care aduce distrugerea poporului său. 
Guvernele bulgar şi finlandez au pus popoarele lor în slujba 
Germanici, şi au rămas în stare de război, lîngă aceasta. 

Guvernele britanic, sovietic şi american socotesc 
în mod judicios că aceste popoare îşi dau seama de faptele 
următoare: a) Statele satelite ale Axei, dîndu-şi seama de ine- 
vitabila înfrîngere, contribuie totuşi materialmente la întă- 
rirea maşinii de război germane, prin politica lor actuală. 
b) Aceste naţiuni încă mai pot, dacă voiesc, să înceteze răz- 
boiul, rezistînd forţelor naţional-socialiste, prin toate mij- 
loacele, c) Fără îndoială, aceste naţiuni nu pot să se sustragă 
de la răspunderile lor, (etc.), dar cu cât ele continuă răz- 
boiul, cu atît consecinţele vor fi mai dezastruoase, şi condi- 
ţiile mai grele". 


1) Compozitorul C.Brăiloiu, fost director al Institutului de 
folclor. 

Si ca încheiere; "Aceste națiuni trebuie să se 
hotărască înainte de a fi prea tirziu, dacă ele înţeleg să con- 
tribuie la ineluctabila victorie a Aliaților, sau dacă ele vo- 
iesc să persiste în politica lor actuală, opunîndu--se victoriei, 
printr-o atitudine dezastruoasă şi fără speranţă”, 

Aşadar, o încercare de a deosebi între guver- 
nele vinovate, şi popoarele “satelite”, cărora nu le revine de- 
cît o parte de răspundere, şi care ştiu că Axa este înfrîntă, şi 
care voiesc să se desprindă de ea, 

Pentru aceste popoare nu mai este vorba de "ca- 
pitulare fără condiţii", Teza sovietică a triumfat. E vorba de 
o deslipire de Axă, ba mai mult, de o contribuţie activă (şi 
deci răsplătită) la victoria Aliaților, Nu mai este vorba de o 
simplă ameninţare, ci de un adevărat apel (consecinţele pot fi 
aceleaşi; e interesant totuşi de a nota forma cea nouă pe care 
au adoptat-o Aliaţii, în raporturile cu naţiunile “sateliie”), 
Există de altfel o tendință generală de a delimita răspunderile 
cele mari. Nu se vorbeşte astfel de poporul german. Inamicul 
Numărul 1, singurul şi marele inamic este” naţional-socialismul ? 


14 mai 


O zi de reculegere, la Castelet... 
Inchidem telefonul, 
Nu primim pe nimeni, 


aia enne 
B. C. U. Cluj-Napoca 


Nr. inv. 884) [201% 


